
PROLOOG 


Kabjaplagin ehmatas ärkvele oma urus südaöist und suilmva teksase isahirve. 

Loom ei põgene peidikust ega tõuse kohe jalulegi - ta jagab oma valdusi preerias öösiti 
ringihulkuvate metshobustega. Hirv tõstab ainult pead, nii et sarved pikast rohust kõrgemale 
kerkivad, ja kuulatab. 

Jälle on kuulda hobuse,samme, aga seekord võib eraldada, metalli kõlinat; terase kõlksumist vastu 
kivi. 

Hirv muutub otsekohe erksaks. Ta hüppab urust välja, põgeneb paarkümmend jardi piki preeriat 
ja peatub, et silmitseda öörahu häirijat. 

Lõunataeva heleda kuu valgusel näeb ta oma õelaimat vaenlast - inimest. Inimene läheneb ratsa: 

Vaistlikust hirmutundest aetuna on hirv valmis uuesti põgenema, aga ratsaniku ebaloomulik 
välimus naelutab ta paigale. 

Hüppevalmilt tõmblevate jalalihaste ja kaugele taha pööratud peaga jääb hirv ratsanikku vaatama 
ning ta suurtes pruunides, rahurikkujat pinevalt jälgivates silmades peegeldub hämmeldus ja hirm. 

Miks uurib isahirv ratsanikku nii kaua ja täpselt? Hobune on ju niisugune, nagu ta olema peab: 
suurepärane, toredasti ehitud sadula j a valjastega ratsu, kelle 

välimuses pole midagi imestamisväärset ega kohutaval. Aga inimene, ratsanik? Oo, tema võib 
tõesti põhjustada nii imestust kui hirmu: ta on ebaloomulik, tal on midagi va j ak a! 

Jumal hoidku - tal pol e pead! 

Selle puudumist märkab isegi mõistuseta loom. Vaadanud kohkunud silmadega veel hetke seda 
ebaharilikku pe- 


letist, kelle välimus on looma mõistusele vastuvõtmatu, põgeneb isahirv hirmunult. Ta ei peatu 
enne, kui on sumanud läbi Leona ja jätnud võika rahurikkuja teisele poole kiirevoolulist jõge. 


Tähele panemata heidutatud hirve kiiret põgenemist, liigub pea taratsanik edasi. 

Ka tema suundub jõele, aga tal ei näi olevat ruttu; ta ratsutab aeglaselt, rahulikult, peaaegu 
pidulikult. 

Ratsanik näib olevat sügavasti mõttes: ta on lasknud ratsmed lõdvale, nii et loom saab 
vahetevahel tee äärest. suutäie rohtu napsata. Isegi siis, kui hobune preeriahuntide ulgumist kuuleb ja 
norsates pead' tõstab, ei kannusta ratsanik teda ega sunni hüüatusega kiiremale sõidule. Näib, et 
ratsanik on mingist tundeelamusest nii tugevasti haaratud, et ei märka midagi enese ümber. Ta ei 
lase kuuldavale ainsatki häälitsust, isegi mitte sosinat, mis reedaks ta mõtiskelu laadi. Ratsaniku 
hajameelsuse ainsateks tunnistajateks on ta oma hobune, põgenev isahirv, hunt ja kesköine kuu. 


Tuul kergitab ratsaniku õlgadele heidelud saraape nurka ja näitab pika säärega jaaguarinahkses 
saapas jalga. Niimoodi öö niiskuse ja troopiliste vihmasadude vastu küllaldaselt kaitstuna ratsutab 'ta 
edasi, vaikselt nagu üleval taevas säravad tähed, muretult nagu all rohus siristav tsikaad või nagu ta 
vaibavoltides mänglev preeriatuul. 

Lõpuks näib miski siiski ratsaniku mõtisklusest äratavat. ning sundivat teda ja ta ratsut 
kiirustama. Hobune tõstab pea ning hirnatab rõõmsalt. Kael sirutatud ette ja sõõrmed pärani, alustab 
ta traavi, mis aegamisi kapakuks kiireneb. Sõidukiiruse suurenemine on tingitud jõe lähedusest. 

Hobune ei peatu enne, kui kristalne voog talle külgedeni ulatub ja ratsaniku jalad on põlvini vees. 

Loom kustutab ahnelt janu, läbib jõe ja tõuseb jõulise sammuga vastaskaldale. 

Üleval ta peatub, nagu viivitaks ratsanik, kuni loom enda kuivaks raputab. Vahtvalges veepihus ja 
aurupilves rabisevad sadulalapatsid ja jaluserihmad, otsekui kõmiseks kauge kõu. 

' Saraap e - ratsutamise! teiste riiete peal kantav suurem nelinurkne villane riidetükk peaavaga 
keskel. 

Enda tekitatud nimbusest ilmub peata ratsanik ja liigub edasi nagu varem. 

Ilmselt kannustatuna ja ratsmeist juhituna ei eksi hobune enam teelt, vaid astub väledasti nagu 
tuttavat rada. 

Ees laiub taevalindiga palistatud puudeta preeria. Asuursinise taeva taustal kaob peata kentauri ' 
kuju pikkamööda kaugusse, kuni silm teda müstilises kuuvalguses. enam ei seleta. 


' Kentaurid-: kreeka mütoloogias pooleldi inimese pooleldi hobuse kehaga olendid. 

| peatükk PÕLENUD PREERIA 


Keskpäevane päike puistab erksinisest taevast oma kiiri suurele Texase lauskmaale umbes sada 
miili lõuna pool vana hispaania linna San Antonio de Bejari. Kuldses valguses paistab 
esemetegrupp, mis ei kuulu maastikupildi hulka, kuna see vihjab inimeste olemasolule täiesti 
asustamata paigas. 

Kõnesolevaid esemeid võib kergesti ära tunda isegi õige kaugelt. Need on veovankrid, kaetud 
poolringikujulistele kaartele tõmmatud lumivalge purjeriidega. Vankreid on kümme - liiga vähe 
kaupmeeste karavani või valitsuse voori jaoks. Tõenäoliselt kuuluvad need mõnele siin randunud 
väljarändajale, kes seab nüüd sammud hiljuti Leona kaldale loodud asunduste suunas. 

Voori kulgemine läbi preeria on nii aeglane, et seda peaaegu ei märkagi; ainult pika tiheda joone 
asukoha muutumist jälgides võib öelda, et ajajatele on antud käsk edasiminekuks. 

Tumedad kogud iga kahe. veovankri vahel on sõidukite ette rakendatud veoloomad, ja sellest, et 
nad edasi liiguvad, annab tunnistust lõunapuhkust pidava antilöobi põgenemine ning rohust lendu 
tõusva pikakoivalise koovitaja kriiskav karje. Nii tiivulist kui neljajalgset heidutavad nende kõnnu- 
kuningriiki tunginud kummalised peemotid '. 

Mujal kogu preerias pole näha mingit liikumis-, ei lenda lind ega jookse 100m. Parajasti on 
lõunaaeg, mil kogu elu troopikas loiuks muutub ja iga elusolend puhkamiseks varju otsib. Ainult 
inimene, keda kihutab taga kasusaamise 

IPeemot-üleloomulik deemonlik olend juudi mütoloogias. 

lootus või innustab au ahnus, ei hooli looduse seadustest ning trotsib päikeselõõska. 
Selline näib olevat ka purjeriidega kaetud vankrite omanik, kes liigub edasi, hoolimata keskpäeva 


roiutavast kuumusest. 

Oletust, et ta on ümberasuja ja sealjuures mitte tavaliste killast, kinnitavad mitmed asjaolud. 
Kümme suurt pitsburgi veovankrit, igaühe ees kaheksa tugevat muula; vankrite erisugused koormad: 
külluslik toiduvarustus, hinnalised, isegi luksuslikud mööbliesemed, elusinventar neegrinaiste ja 
laste näol; rühmiti vankrite kõrval või väsinult voori järel lonkivate kollaste ja mustade meesorjade 
salgad, voori juhtiv kerge sõiduvanker, mida veavad sileda karvalised kentuki muulad ja mida juhib 
livrees kuumusest lämbuv must kutsar - kõik see näitab, et uut eluaset pole otsima tulnud vaene 
asunik Põhjast, vaid rikas lõunariiklane, kes on juba ostnud endale uue kodu ja läheb seda nüüd oma 
valdusse võtma. . 

Ja nii see ongi. Voor kuulub plantaatorile, kes maabus Matagorda lahe rannikul, Indianolas, ja 
liigub nüüd oma eesmärgi poole edasi maad niööda. 

Juh.tsõiduki saatjaskonna hulgas, tavaliselt selle eesotsas, ratsutab plantaator Woodley Poindexter 
- pikk, kõhetu, pisut kollaka jume ja uhke, karmi ilmega viiekümneaastane mees. Ta riietus on lihtne, 
aga hinnaline: ta kannab avaralõikelist alpakariidest kuube, musta atlassvesti ja nankingpükse. Vesti 
kaelusest paistab peenimast linasest särk, mille kraed ääristab must pael, sadulajalusel puhkav jalg 
on kängitsetud parimast parknahast kinga, Päikese eest varjab ratsaniku nägu laiaservaline õlgkübar. 

Poindexteri kõrval ratsutavad kaks meest, üks temast vasakul, teine paremal. Üks neist on vaevalt 
kahekümneaastane nooruk, teine kuus-seitse aastat vanem mees. Esimene on. istanduseomaniku 
poeg - noormees,. kelle aval elurõõmus nägu moodustab kontrasti mitte ainult isa range ilmega, vaid 
ka teisel pool isa ratsutava nõo mõnevõrra kurjade näojoontega. 

Noormees kannab taevassinist puuvillpluusi ja samast materjalist pükse - Lõuna kliima jaoks 
kohaseimat ülikonda, mis talle koos panamakübaraga suurepäraselt sobib. 

Ta nõbu, endine r:ab.atahtlike ohvitser, uhkeldab tumesinises sõjaväevorll )is ja selle juurde 
kuuluvas sirmiga mütsis. 

Nende lähedal ratsutab veel üks mees, kelle kirjeldamist õigustab ta heledam, kuigi mitte just 
täiesti valge nahavärvus. Jämedamate näojoonte ja odavama riietuse, paremasse kätte haaratud 
punaka härjanahkse piitsa ning selle vibutamise osavuse järgi võib teda eksimatult pidada üle- 
vaatajaks - voori saatjaskanda moodustavate mustanahaliste jalameeste piitsutajaks. 

Sõiduvankris, landooga sarnanevas karrioolis, istub kaks reisijat. Üks neist on lumivalge nahaga 
noor daam, teine süsimust tüdruk. Esimene on Woodley Poindexteri ainus tütar, mustanahaline aga 
noore daami ümmardaja. 

Väljarändajad tulevad Mississipi kallastelt, Louisianast. Plantaator ei kuulu ise Louisiana 
põliselanike hulka, teiste sõnadega - ta pole kreool'. Kreoolipärane on aga ta poja välimus ja veel 
enam vahetevahel tõllaaknast välja vaatav: ilus näoke. Viimase õrnad jooned kinnitavad põlvnemist 
mõnest märgitud passiga näitsikust - filles ä la cassette >, kes tulid enam kui sada aastat tagasi üle 
Atlandi ookeani, vooruslikkuse tunnistus ehtekastikese põhjas. 

Woodley Poindexter oli olnud Lõunas suure suhkruistanduse omanik, jõukamaid ja kõrgimaid 
omasuguste hulgas ning kuulus oma aristokraatlikult pillava külalislahkuse poolest. Sellepärast tuligi 
tal lõpuks oma Mississipi-äärsest kodust loobuda ja viia oma penaadid * koos väheste allesjäänud 
mustadega Edela-Texase kõnnumaale. 

Päike paistab meridiaanijoonelt ja on peagi joudmas seniiti. Rändurid astuvad omaenese 
varjudesse. Pöörasest kuumusest rammetuina istuvad valged ratsanikud sõnatult sadulas. 
Venivakõlalise lobisemise on katkestanud ka kuumuse suhtes vähem tundlikud tolmused jalamehed, 
kes sammuvad jalgu järele vedades korrapäratute rühmadena vankrite läheduses. 

Valitseb vaikus, pühalik nagu matuserongis. Ainult aegajalt katkestab seda püstolilasuna 
plaksatav piits või sügava baritoni «nõõhl!» mustanahalise voorimehe paksudelt huultelt. 

Voor liigub edasi aeglas.elt, nagu otsiks ta endale pime- 


IKreoo1- Ameerikasse rännanud romaani rahvaste (hispaanlaste, portugallaste, prantslaste) 
puhtavereline järeltulija. 

2 Fillesil la cassett e (J.: fii a b kassett) - ehtekastikesega tüdrukud (pr. k.). 

3Penaadid-rooma kodukoldejumalad; ülekantud tähenduses: kodune vara. 

das teed. Päris korralikku teed preerias polegi. Teetähisteks on siit varem läbisõitnud vankrite 
rattajäljed, mida võib vaevalt märgata muljutud rohukõrte järgi. 

Ehkki edasi liigutakse pikkamisi, pingutavad veohobused kõigest jõust. Plantaator arvab, et 
rännaku lõpuni on jäänud vähem kui kakskümmend miili. Ta loodab enne öö tulekut pärale jõuda ja 
sellepärast jätkatakse teekonda isegi keskpäevases kuumuses. 

Ootamatult saavad ajajad käsu peatuda: ülevaataja, kes on ratsutanud vporist sadakond jardi 
eespool, jääb äkitselt seisma, nagu oleks teelolnud tõke, ning annab märku voori peatamiseks. 

Mees ratsutab vankrite juurde tagasi ja ta ärrituse järgi võib arvata, et midagi on korrast ära. Mis 
on lahti? 

Palju on juttu olnud. indiaanlastest, nende kallaletungidest selles piirkonnas. 

Võib-olla nägi ülevaataja punanahalisi röövhulkureid? Vaevalt kiill: nii hirmunud ta pole. 

«Mis juhtus, mister Sansom?» küsis plantaator, kui mees tema juurde jõudis. 

«Rohi on põlenud. Preerias on olnud tulekahju.» 

«On olnud tulekahju! Mis sellest? Või põleb ta praeg u?» päris voori omanik läbematult ja heitis 
mureliku pilgu tõlla suunas. «Kus kohas ta põleb? Suitsu pole näha.» . 

«Ei, sir,» kogeles ülevaataja, mõistes, et ta oli seltskonda asjatult hirmutanud, «ma ei ütelnud, et 
ta praegu põleb, ütlesin, et ta on põlenud ja et kõik rohi on must nagu pajapõhi.» 

«No ja mis siis? Usutavasti võime rännata läbi musta preeria niisama hästi kui läbi rohelise.» 
«Väga rumal sinust, Josh Sansom, tühja asja pärast niisugust lärmi tõsta ja kohutada inimesed 
lausa meeletuks. Hei, neegrid, laske käia! Andke muuladele piitsa, sõidame edasi. Las käia! Nõõh!» 

«Aga, kapten Calhoun,» vaidles ülevaataja teda noominud džentelmenile vastu, «kuidas me teed 
leiame?» 

«Teed leiame? Mis sa sonid - me pole ju teelt eksinud!» 

«Kardan küll, et oleme. Rattajälgi pole enam näha, nad on rohuga tükkis ära põlenud.» 

«Ja mis, sellest? Tükikese kõrbenud preeriat suudame läbida ka ilma rattajälgede abita. Teisel 
pool leiame jäljed uuesti üles.». 

«Jaah.» venitas ülevaataja, kes oli pärit New Englandist, elanud aga küllalt kaua Läänes, et teada 
üht-teist piiriäärsete asunike elust. «Kui sel teist äärt üldse ongi. Sadulas ei näinud ma sellest 
õhkugi.» 

«Andke piitsa, neegrid! Las käia!» hüüdis Calhoun ülevaataja märkusest hoolimata ja kannustas 
hobust, otsekui näidates, et tema käsku tuleb kuulata. 

Muularakendid hakkavad liikuma, aga jõudnud põlenud, alani, jäävad korraldust ootamata uuesti 
seisma. 

Valged ratsanikud nihkuvad koomale, et nõu pidada. Piisab ainsast pilgust eespool laiuvale 
preeriale, et mõista, kui vajalik on arupidamine. 

Nii kaugele kui silm seletab, on maastik ühte värvi — must kui Erebos'. Ei paista ainsatki haljast 
rohuliblet ega rootutti. 

Suvine pööripäev on juba möödas. Valminud kõrrelised ja preerialilled on tule hävitavas hinguses 
põrmuks pudenenud. Eespool, nii paremal kui vasakul, avaneb äärmiselt kurb pilt. Erksinine taevas 
selle kohal näib tumedana, pilvedest varjamata päike pigem põrnitseb kui naeratab, nagu peegeldaks 
ta maa sünget nägu. 


Ülevaataja kõneles tõtt: põlenud pinnal pole jälgegi näha. Küpses rohus möllanud tuli on 
hävitanud seni teed näidanud rattajäljed. 

«Mida küll teha?» 

Küsijaks oli plantaator ise ja ta hääl kõlas üsna nõutult. 

«Mida teha, onu Woodley? Mis muud kui sõita otse edasi. Jõgi peab olema teisel pool põlenud 
preeriat. Kui me ei jõua välja otse koolmekohale, võime ju kallast pidi pool miili päri- või allavoolu 
minna, kuidas just tarvis tuleb.» 

«Aga, Cassius, kui me teelt eksime?» 

«Seda ei juhtu. Oletavasti pole põlenud maalapp kuigi suur. Kui me ka teelt kõrvale kalduksime, 
jõuame lõpuks ikka põlenud alalt välja.» 

«Hüva, õepoeg, sina tead paremini. Sõidan sinu järel.» 

«Ärge muretsege, onu! Olen palju täbaramatest olukordadest välja rabelnud. Laske edasi, 
neegrid! Sõitke mulle. järele.» 

Vabatahtlike eruohvitser heidab pilgu tõlla poole, mille kardinate tagant paistab veidi murelik õrn 
näoke, kannustab hobust ja ratsutab enesekindlalt edasi. 

IE rebos-aililma pimedus (personifitseeritult). 

Kostab piitsaplaksatusi, kaheksakümnetnuula trampimist ja rataste käginat: voor liigub uuesti 
edasi. 

Muulad kiirendavad sammu. Nende silmadele võõras must maapind muudab nad väledamaks, 
sunnib neid kohe kapju tõstma, niipea. kui need põlenud pinda puudutavad. Nooremad loomad 
korskavad hirmunult. 

Pikkamisi nende kartus kahaneb ja nad astuvad, oma vanemate kaaslaste kombel edasi,niisama 
rahulikult, kui varem., 

Lähtekohast on sõidetud näiliselt otsejoones terve mii! või rohkemgi. Siis peatutakseo Korralduse 
selleks teeb isehakanud juht. Kapten on peatanud hobus- ja istub sadulas juba vähem enesekindla 
ilmega. Ta näib olevat segaduses sõidusuuna suhtes. 

Maastikupilt, kui seda üldse nii võib nimetada, on muutunud, ja mitte paremaks. ümbrus on 
endiselt silmapiirini must. Maapind pole aga enam tasane, vaid lainjas. Kerge lainetusena 
vahelduvad väikesed mäeseljandikud orgudega. Ei või öelda, et maakoht oleks siin täiesti puudeta, 
kuigi pole näha midagi, mis puu nimetusele täpselt vastaks. Enne tulekahju on siin üksikult ja 
rühmiti kasvanud jaanileivapuid ja mezguite'sidl ning teisi akaatsialiste perekonda kuuluvaid taimi. 
Leegid on jäljetult hävitanud puude kerge sulgja lehestiku ja nende endistes kasvukohtades sirutavad 
söestunud tüved ainult mustaks põlenud oksi. 

«Kas eksisid teelt, Cassius?» küsib plantaator kiiresti õepoja juurde ratsutades. 

«Ei, onu, veel mitte.Peatusin ainult ümbruse uurimiseks. Tee peab minema mööda oru põhja 
sinnapoole. Vastutan selle eest, et sõidame õiges suunas.» 

Uuesti asub voor teele: sõidetakse mäekülge pidi alla, siis piki orgu ja teist mäekallakut mööda 
üles. Kõrgendiku harjale jõudes peafub voor jälle. 

«Eksisid teelt, Cash?» kordas istanduseomanik ligemale ratsutades oma arvamust. 

«Kuradi lugu, nii see on!» vastas õepoeg mitte eriti viisakalt. «Tahaksin näha, kes saatan siin 
tuhaaugus üldse õige tee leiaks! - Oh ei,» püüdis ta tõlla lähenedes oma kimbatust varjata, «siit see 
lähebki. Pole me teelt eksinud ühtigi. Jõgi peab olema selles suunas. Nõõ!» 

Juht ratsutab kõhklevalt edasi. Teekonda jätkavad ka 

IMezguite(1.: meskite) - liik akaatsialisi. 

mustanahalised muulaajajad, kes oma tuimusest hoolimata märkavad juhi ebalemist. Nad 


taipavad ka, et edasi ei minda enam otsejoones, vaid kõveriti mööda põlenud puudesalkade .vahel 
laiuvaid lagendikke. 

Kõiki elustab äkki uuesti enesekindluse saavutanud juhi hüüatus. Sellele vastatakse piitsade 
plaksumise ja rõõmuhõisetega. 

Muularakendid juhitakse teerajale, mida mööda enne neid on, ilmselt sõitnud kümmekond veokit. 
Rattaroopad ja hobuste kabjajäljed on värsked, nagu oleks siit sõidetud alles tunni aja eest. Läbi 
preeria on läinud väljarändajate omaga sarnane vankritevoor. 

Nagu neil, võis ka tolle voori sihiks olla ainult Leona jõgi. See võis olla Inge'i forti sõitev 
valitsuse voor - sel juhul tuli sõita lihtsalt nende jälgedes. Kindlus peab asuma nende tee ääres ja 
sealt jääb sihtkohta veel ainult õige vähe maad. 

Midagi paremat ei võinud lootagi. Juht, .kes siiani vaevles nõutuses, kuigi ta seda ei tunnistanud, 
vabaneb korrapealt murest ja annab väga enesekindla korralduse edasi 

liikumiseks. 

Tund või rohkem sõidetakse mööda vankrite jälgi: Need ei kulge otsejoones, vaid looklevad 
söestunud luukeredega sarnanevate puutüvede vahel. Cassius Calhouni enesekindel nägu tõmbub 
aegamööda pilve ja väljendab sügavaim at masendust. Kapten avastab, et neljakümne nelja ratta jäl- 
Jed, mida mööda ta sõidab, kuulusid kümnele pitsburgi vankrile ja tõllale - -nendelesamadele, mis 
talle praegu 

järgnevad ja milledega koos ta on rännanud kogu t e e Matagorda rannikust alates! 


Il peatükk LASSO JÄLG 


Polnud kahtlust, et Woodley Poindexteri vankrict sõitsid omaenda jälgi mööda. 

«Meie endi jäljed!» pomises Calhoun seda märgates ja peatas tigedalt sajatades hobuse. 

«Meie endi jäljed? Mis sa sellega mõtled, Cassius? Kas sa arvad, et me sõidame.» 

«Oma jälgedes? Jah, onu, just seda ma arvan. Oleme teinud ringi ja sõidame vanu jälgi pidi. 
Näete; siin on mu 

oma hobuse pooliku rauaga kabja jälg ja need on neegrite jäljed. Pealegi tunnen ma koha ära. See 
on sama mägi, kust me pärast viimast peatust alla sõitsime; Kuradi kehv lugu! Paar miili oleme 
maha sõitnud täiesti asjatult! » 

Kõneleja näol peegeldunud kimbatus muutub häbiseguseks tusaks. Vooril puudub korralik juht 
tema süü pärast. Indianolas võetud teejuht oli toonud nad viimase laagripaigani. Sealoli pahur 
erukapten mehega riidu läinud, viimane oli nõudnud enda vabakslaskmist ja pöördunud tagasi. . 


Nii selle kui ka kohatu uhkeidamise pärast voori juhtimisel on istanduseomaniku õepojal nüüd 
häbi, eriti siis, kui tõld läheneb ja särav silmapaar saab kapteni tusa tunnistajaks. 

Poindexter ei korda enam oma küsimust. Kõigile on selge, et voor on teelt eksinud. Isegi 
paljajalgsed või tugevate kottadega jalamehed tunnevad ära oma suured jäljed ja mõistavad, et nad 
käivad teist korda sama rada. 

Kogu karavän peatub ja valged hakkavad isekeskis erutatult kõnelema. Olukord on tõsine, 
vähemalt istanduseomaniku arvates. Ta ei jõua enam õhtuks ihaldatud eesmärgile. 

Ja see on veel kõige tühisem õnnetus. Põlenud lagendikul varitsevad neid tõenäoliselt palju 
tõsisemad hädad. Võib-olla tuleb neil lagendikul veeta öö ja neil pole vett loomade jaoks. Võib-olla 
tuleb neil seal olla järgminegi ööpäev, võib-olla veel kes teab kui kaua. 

Kuidas küll jõuda tagasi teele? Päike hakkab loojuma, aga ta on veel liiga kõrgel selleks, et näha, 
kuhu ta looja läheb. Mõne aja pärgst peaks. olema juba võimalik ilmakaari kindlaks määrata: 

Aga kuipalju abi võib sellestki loota? Paljast teadmisest, kus asub ida, lääs, põhi ja lõuna, pole 
rändureil mingit kasu. Nad eitea, millisessuunasminna. 


Calhoun on muutunud ettevaatlikuks. Ta ei paku enam. tee otsimiseloma abi. Pärast ilmset ja 
häbistavat läbikukkumist ei söanda kapten oma katset korrata. 

Kümneminutiline nõupidamine lõpeb tulemusteta. Kellelgi pole edasiliikumiseks sobivat kava 
ette panna. Keegi ei tea, kuidas pääseda mustast kõrbest, mis muudab süngeks peale päikese ja taeva 
ka kõigi tema haardesse sattunud elusolendite näod. 

Eemal tiirutab mustade raisakullide parv. Nad lendavad; ikka ligemale ja ligemale. Mõned 
laskuvad maapinnale, teised tiirlevad eksinud rändurite peade kohal. Kas ennustavad linnud neile 
halba? 

Möödub veel kümme nii kehale kui vaimule sünget minutit. Siis haarab inimesi nagu taevaste 
jõudude heasoovlikul käsul uus rõõmupuhang. Mis on selle põhjuseks? Voori suunas läheneb 
ratsanik! 

See tuleb täiesti ootamatult: kes oleks lootnud niisuguses paigas kohata inimest! Kõikide silmad 
löövad särama, nagu näeksid nad lähenevas ratsanikus päästjat. 

«Ta sõidab siia, eks ju?» küsis plantaator, kes ei usaldanud oma nõrku silmi. 

«Jah, isa, ja nii otse kui üldse saab,» vastas Henry, tõmbas kübara peast, lehvitas seda ning hõikas 
kõvasti, et ratsaniku tähelepanu köita. 

Märguanne oli ülearune. Ratsanik oli seisvat voori juba märganud ning lähenes sellele kapates. 
Varsti jõudis ta kuuldekaugusse. 

Ta ratsutas muuladest mööda ega peatunud enne, kui oli jõudnud plantaatori ja ta kaaslaste 
juurde. 

«Mehhiklane!» sosistas Henry, tulles sellele järeldusele ratsaniku riietuse põhjal. 

«Seda parem,» vastas Poindexter niisama tasa, «tõenäoliselt teab ta teed.» 

«Pole tas kübetki mehhikiast peale riiete,» pomises Cah houn. «Kohe vaatame järele. Buenos 
dias, caballero! Esta usted mexicano2»' 

«Muidugi mitte,» raputas võõras naeratades pead, «mitte sinnapoolegi. Võin kõnelda teiega 
hispaania keeles, kui see teile rohkem meeldib, kuid julgen oletada, et saate mu ingliskeelsest jutust 
paremini aru: arvatavasti on see teie emakeel.» 

Calhoun, kartes, et ta hispaania keele oskus on vilets ja hääldamine ainult keskpärane, ei vastanud 
võõrale. 

«Me oleme ame eriklased, sir,» lausus Poindexter, kelle rahvuslikku uhkust oli veidi 
riivatud. Siis, nagu kartes solvata meest, kellelt ta abi lootis, lisas ta: «Jah, sir, me kõik oleme 
ameeriklased, pärit lõunariikidest.» 

«Seda pole kuigi raske taibata kohe teid nähes.» Ratsanik laskis pilgul üle mustade orjade libiseda 
ja ta näole ilmus 

1 Tere päevast, härra! Kas olete mehhiklane? (hisp. k.). 

vaevaltmärgatav põlgusevarjund. «Ja kohe võib ka aru saada,» lisas ta, «et te pole harjunud 
preerias rändama. Kas eksisite teelt?» 

«Jah, sir, ja ilma teie lahke abita pole meil väljavaadetki seda leida.» 

«Pole kõne väärt - sattusin läbi preeria ratsuiades täiesti juhuslikult teie voori jälgedele. Nägin, et 
olete teelt eksinud, ja ratsutasin siia, et teile õiget suunda näidata.» 

«Väga kena teist. Oleme väga tänulikud, sir. Minu nimi on Poindexter, Woodley Poindexter 
Louisianast. Ostsin endale Leona kaldal Inge'i kindluse ligidal maad. Lootsime sinna saada enne öö 
tulekut. Kuidas te arvate, kas jõuame?» 

«Selleks pole mingit takistust, kui teete, nagu ma õpetan.» 

Seda öeldes ratsutas mees mõne sammu eemale ja uuris ümbrust, et kindlaks määrata vood 


liikumise suunda. 

Mäetipul seisev hobune ja selle seljas istuv mees moodustasid pildi, mis oleks väärinud osavat 
kunstnikukätt. 

Punakõrb ratsu poleks teinud häbi isegi araabia šeigile. Ta rind oli lai, jäsethed sihvakad kui 
pillirookepid, tugev laudjas lõppes võimsa kaarja sabaga. 

Hobuse seljas istus suursuguse kuju ja näojoontega mees, kes polnud vanem kui kahekümne viie 
aastane.Ratsanik kandis mehhiko rantšeerol maalilist rijetust: lühikest puuvillsametist jakki, 
lumivalgest lõuendist calzoncillos'eid?, nende peal kaunistatud küljeõmblustega calzoneros'eid *, 
pühvlinahkseid tugevate kannustega saapaid, piha ümber sarlakpunasest krepist särpi ja peas läikivat 
musta, kuldse paelaga ääristatud kübarat. Kujutlege selliselt riietatud ratsanikku istumas mauri stiili 
mehhiko puusadulas, mida katab vanaaegne kirjatud nahast sadulav!lip, nagu seda kandsid omal ajal 
konkistadooride" toredasti ehitud ratsud. Kujutlege sellist caballero't”, ja teie vaimusilma ees on 
mees, keda plantaator ja ta inimesed uksisilmi vaatasid. 

Tõllakardinate tagant j älgiti noormeest pilkudega, mis 

1 Rantšeero - maaomanik (hisp. k.). 

2CalZoncillos,(1.: kalssonssiljos) - aluspüksid (hisp. k.). Calzoneros (1.: kalsso'neros) - 
ratsapüksid (hisp. k.). 

4Konkistadoorid-hispaania vallutajad, kes anastasid xv saj. lõpul ja XVI saj. tohutuid 
maa-alasid Lõuna- ja Kesk-Ameerikas. Konkistadooride väesalgad koosnesid vaesunud aadlikest, 
vabaahtlikest sõduritest, avantüristidest ja kurjategijaist, kes läksid Ameeikasse kulla ja väärisasjade 
jahile. i 

5 Ca ball ero (1.: kabal'jero) - ratsanik; rüütel, härra (hisp. k.). 

15 


väljendasid ebatavalist huvi. Louise Poindexter nägi esimest korda elus oma mõttekujutuse 
loodud kangelast. Ratsanik oleks olnud uhke, kui ta oleks aimanud, milliseid tundeid ta välimus 
noores kreoolitaris äratas. 

Aga kuidas võis ratsanik seda teada - ta polnud isegi teadlik tütarlapse olemasolust. Ta oli mööda 
ratsutades silmitsenud ainult tolmust sõidukit, nagu vaadatakse inetut austrikarpi, aimamata, et selle 
sees võib särada hinnaline pärl. 

«Tõepoolest, kinnitas mees voori omaniku poole pöördudes, «pole näha ühtki teetähist, mille järgi 
te võiksite sõita. Teil tuleb ületada Leona viis miili allpool forti, ja kuna ma ise ka koolmelt läbi 
lähen, võite sõita minu jälgi mööda - mina peaksin teed teadma. Head päeva, mu härrad!» 

Niiviisi äkitselt jumalaga jättes surus ta kannused hobuse külgedesse ja kappas minema. 

Ratsaniku lahkumine tundus plantaatorile ja ta kaaslastele väga ootamatu, isegi ebaviisakas. 

Aga nad ei jõudnud veel selle üle mõtteid vahetama hakata, kui nägid võõrast uuesti enda poole 
ratsutavat. 

Kümne sekundi pärast oli ratsanik jälle voori juures ja kõik kuulasid huviga, mispärast ta tagasi 
tuli. 

«Kardan, et mu hobuse jälgedest on teile vähe abi. Pärast tulekahju on siin käinud mustangid ja 
jätnud tuhandeid kabjajälgi. Minu ratsu on küll rautatud, aga kuna te pole harjunud jälgi üksteisest 
eraldama, ei suudaks te vahet teha; seda enam et kuivas tuhas on hobuste jäljed väga sarnased.» 

«Mida siis teha?» päris lootuse kaotanud plantaator. 

«Kahju, mister Poindexter, aga ma ei saa teie juhiks jääda, sest olen teel käskjalana ning pean 
viima forti kiirteate. Kui peaksite mu jäljed kaotama, sõitke edasi nii, eli päike paistab parema õla 
tagant ja varjud langevad vasakule, sõidusuunaga viieteistkümnekraadise nurga all. Nii minge otse 
edasi umbes viis miili. Siis näete kõrge küpressi latva, mille tunnete ära ta punakast värvusest. Võtke 
suund otse puule: küpress kasvab jõe kaldal, kohe koolme juures.» 

Noormees kohendas ratsmeid, et uuesti minema kapata, 


IMustan g-metshobune; põlvneb Euroopast Ameerikasse viidud hobusest. 

aga äkitselt sundis miski teda viivitama. Ta märkas tõlla aknast välja vaatavaid säravaid 
sõstrasilmi. Tütarlaps ise oli varjus, kuid tõllas oli valgust küllalt, et. näha ta erakordselt armast 
näokest. Ratsanik avastas veel, et silmad olid pööratud temale ning vaatasid teda, nagu ta kujutles, 
ilmse huviga, peaaegu õrnalt. 

Mees vastas kaunitari pilgule tahtma tu imetlusega, mida ta saamatult varjata püüdis. Kartes, et 
teda võidaks häbematuks pidada, keeras ta hobuse kannapealt ringi ja pöördus veel kord plantaatori 
poole, kes parajasti lõpetas oma tänuavalduse. . 

«Ma ei vääri tänu teid sedaviisi maha jättes,» vastas talle noormees, «seda enam et võite veelgi 
teelt eksida. Ent nagu ma ütlesin, mul on rutt.» 

Kuigi kulleril oli kahju voorist lahkuda, heitis ta pilgu kellale. 

«Väga kena teist, sir,» ütles OS «arvan, et tänu teie nõuannetele tuleme nüüd juba ise 
toime. Päikese järgi saame kindlasti. . 

«Ei, vaadake taevasse: põhjast i ähvardavad pilverünkad, mis võivad varjata päikese juba 
tunni aja pärast, igatahes enne, kui te küpressi näete. Päikesest pole abi.» 

«Oodake,» hüüdis ta, mõelnud hetke, «mul on parem nõu varuks: s õit k e mu lasso jälgepidi!» 

Seda öeldes võttis ta sadulalt kokkukeritud nööri ja viskas selle lahtise otsa maha; lasso teine ots 
oli kinnitatud sadulaharja külge. Siis kergitas noormees graatsiliselt kübarat - peamiselt tõlla suunas 
-, kannustas ratsut ja kappas uuesti preeriasse. 

Mahavisatud lasso tõmbus hobuse taga sirgu ja lohises tosina jardi pikkuseit ratsahiku järel. 
Tuhasele pinnale jäi vagu, otsekuioleks üle tasandiku roomanud sale madu. 

«Väga huvitav noormees,» tähendas istanduseomanik, vaadates järele kiiresti musta tuhapilve 
kaduvale ratsanikule. «Oleks pidanud ta nime pärima.» 

«Minu arvates äärmiselt ennast täis sell,» pomises Calhoun, kellele ei jäänud märkamata võõra 
noormehe tõlla suunas saadetud pilk ega see, mis tolle põhjustas. «Mis puutub ta nimesse, siis 
vaevalt ta küll enda oma oleks öelnud. Texas kubiseb temataolistest keigaritest, väljasaadetutest või 
veel hullematest, kes siia jõudes endale uue nime võtavad.» 

«Kuule, nõbu Cash,» vaidles talle vastu noor Poindexter, «sa pole võõra suhtes õiglane. Ta näib 
olevat haritud inimene, igatahes džentelmen, ja võiks minu arvates kuuluda parimasse perekonda.» 

«Džentelmen! Pagana väheusutav, et ta siis seda pöörast riietust kannaks. Ma pole mehhiklase 
riietes veel ühtki korralikku inimestnäinud. Võin pea anda, et too pole parem.» 

Selle lühikese kõneluse vältel nõjatus kaunitar tõllas ettepoole ja jälgis kaugusse kaduvat 
ratsanikku ilmse hu — viga. 

See tähelepanek muutiski vist Calhouni salvavaks. «Mis on, Loo?» küsis ta tõlla juurde ratsutades 
ning lisas nii vaikselt, et ainult Louise seda kuulis: «Teil näikse kiire, olevat. Võib-olla tahaksite 
sellele kelkijale järele ratsutada?! Veel pole hilja - võin teile oma hobuse laenata.» 

Calhouni sõnadest ja hääletoonist solvunud tütarlaps viskus pahaselt tõllaistmele. Ta ei avaldanud 
oma meelepaha kulmukortsutamise ega tigeda vastusega, vaid peitis selle heliseva naeru varju, mis 
oli solvajale hoopis kibedam. 

«Nii, nii! Otsustades teie käitumise järgi pidi seal ikka midagi olema. Näisite nautivat seda tete-ä- 
tete'i ! tolle kirevates hilpudes käskjalaga. Olete ta kenast ülikonnast sisse võetud, ah? Ilusatel 
lindudel on kaunid suled, tema on aga ainult luige sulgedes uhkeldav hani. Ühel heal päeval kisun 
need tal koos ihunahaga seljast.» 

«Häbi, Cassius! Te laimate võõrast.» 

«Häbi peaks olema teil, Loo! Pöörata tähelepanu mingisugusele mardisandist logardile! Pole 


kahtlust, et ta teenib kindluses kullerina.» 

«Arvate, et ta on käskjalg? Oo, kui meelsasti võtaksite vastu armastuskirju niisuguse kirjakandja 
käest!» 

«Siis rutake talle järele ja ütelge seda. Mu hobune on teie käsutuses.» 

«Hah-hah-haa! Missugune narr te olete! Kujutlege, et ma tahaksingi nalja teha ja sellele preeria- 
postimehele järele ratsutada, siis igatahes ei kõlbaks selleks iial teie hobusekronu. Arvestades kulleri 
kiirust, on ta oma kõrvig silmapiirilt kadunud, enne kui te enda omal sadulagi jõuate vahetada. Oh 
ei, teda ma kätte ei saaks, isegi kui ma sed väga tahaksin. Ja võibolla, et tahangi!» 

«Ärge kõnelge niiviisi isa kuuldes!» 

' Tete-ä-tete (1.:teta'tet) - kõnelus nelja silma all (pr. k. 

«Vaadake parem, et isateid ei kuuleks,» lausus neiu esimest korda tõsiselt. «Kuigi te olete mu 
nõbu ja võite isa silmis olla täiuslikkuse kehastus, minu arvates te seda igatahes pole. Ja seda ei ole 
maooteie eest iial varjanud.» 

Vastuseks ebameeldlvale markusele kortsutas kapten ainult kulmu. 

«Te olete muidugi mu nõbu, kapten Calhoun,», jätkas tütarlaps häälega, mis oli kaugel 
nalj-tamisest, «aga ei midagi rohkem. Teil pole õigust mulle nõuandjaks olla. Terves maailmas on 
mul üksainus inimene, kellelt ma olen kohustatud nõu küsima ja kelle etteheiteid kuulama. Ja 
sellepärast palun teid, isand Cash, et te ei lubaks endale enam taolisi tundeavaldusi, millega te mind 
äsja austasite. Ma olen ise oma mõtete ja tegude peremees, kuni leian selleks kellegi teise. Ja teid ma 
selleks ei taha!» 

Vihaselt ja, põlglikult välkuvate silmadega lõpetas noor kreoolitar oma jutu ning viskus uuesti 
tõllapatjadele. . 

Kinnitõmmatud tõllakardinad olid selgeks tõendiks, et tütarlapsel polnud enam lusti erukapteniga 
vestelda. 

Kreoolitari õiglasest vihast kohutatud Calhounil oli ainult hea meel, kui ta muulaajajate valju 
nõõtamist kuulis. Vankrid hakkasid uuesti liikuma üle põlenud preeria, mis oli niisama sünge kui 
kapteni mõtted. 


IIl peatükk TEETÄHIS PREERIAS 


Enam ei kartnud ränduri d eksimist. Maona väänlev lassojälg ei katkenud ja oli nii selgesti 
nähtav, et seda mööda oleks lapski sihile jõudnud. See ei kulgenud otse, vaid lookles tihnikute vahel, 
aeg-ajalt lagedateski kohtades otsesuunast kõrvale põigates. 

Rada oli valitud nähtavasti nii, et vankritel poleks teel takistusi. sest iga sellise käänaku kohal 
märkasid rändurid maapinnas auke ja muid konarosi. 

«Vaadake, kui tähelepanelik sellest noormehest!» ütles Poindexter. «Tõesti kahju, et ma ta nime 
ei pärinud. Kui ta elab kindluses, peaksime teda veel nägema.» 

«Sel juhul muidugi,» nõustus ta poeg. «Loodan väga, et me teda kohtame.» 

Tõllanurka tõmbunud Louise kuulis isa ja venna vestlust. Omalt poolt ei lisanud ta sõnagi, kuid 
Henryle saade- 

tud pilk kinnitas, et tütarlaps hellitas oma südames sama lootust. 

Plantaafori meeleolu oli suurepärane: teda rõõmustas väljavaade vaevarikas teekond lõpetada ja 
veel enne päikeseloojangut oma uusi valdusi näha. Ta aristokraatlikku rinda täitis ebatavaline leebus 
kõigi ümbritsevate inimeste vastu. Ta lobises familiaarselt ülevaatajaga, peatus, et naljatada rakkus 
kandadega komberdava «onu» Scipioga ja julgustas põngerjat tassivat «tädi» Chloed. 

«Imepärane!» oleks võinud hüüda pealtnägija, keda on viinud eksiteele nood ebatavalised 
interluudiumid, milliseid nii liigutavalt on kirjeldanud põrguvürsti teenivad paberimäärijad. 


«Lõppude lõpuks on orjapidamine väga kena: patriarhaalne nähtus. Ja ikkagi sunnitakse meid sellest 
loobuma! Rüütliverega rahva väärilise põlise hoone alusmüüri lammutamine on ainult kaastunde 
raiskamine, lihtsalt filantroopiline lollus. Oo, te abolitsionistid*-fanaatikud; miks protesteerite te 
orjapidamise vastu? Kas te ei tea, et ühed peavad kannatama, tööd tegema ja nälgima, et teised 
saaksid nautida luksuslikku jõudeolekut? Kas te ei tea, et ühed peavad olema orjad, selleks et teised 
saaksid olla vabad?» 

Selliseid mõtteid, mille pärast kogu maailm peaks pisaraid valama, sisendatakse meile viimasel 
ajal liigagi sageli. Häda inimesele, kes niimoodi kõneleb, ja häda rahvale, kes teda kuulab! 


Plantaatori hea tuju nakatas kõiki ta kaaslasi peale Calhouni. Rõõm peegeldus mustade orjade 
nägudel, kes pidasid peremeest oma õnne või viletsuse allikaks ja jagajaks, kõikvõimsaks, jumala 
järgmiseks. Nad armastasi teda vähem kui jumalat ja kartsid rohkem, kuigi Poindexter olnud 
kaugeltki mitte halb isand - muidugiteistega võrreldes. Orjade piinamine ei pakkunud talle 
erilist lõbu. Talle meeldis näha orje korralikult rõivastatuna ja hästi toidetuna, nii et nende must nahk 
läikis. Need tundemärgid kõnelesid ise enese eest. Teda rahuldas mõni üksik piitsahoop, mis pidi 
olema tervendav, nagu ta ise kinnitas. 

Poindexter võis hoobelda, et kogu ta «karja» hulgas polnud ühtainustki kättemaksust vigaseks 
pekstud mustanahalist, 

Ilnterluudiu m- vahemäng, vahepala. 

2 Abolitsionist-orjapidamise vastane. 

ja Mississipi-äärsete orjapidajate seas oli ainult üksikuid, kes võisid enda kohta õigusega sama väita. 

Polnud ime, et sellise eeskujuliku peremehe ümber valitses nüüd üldine elevus: orjad said osa 
isanda rõõmust ja hakkasid isekeskis lõbusalt lobisema. 

Ei olnud saatusest määratud, et see lõbusus teekonna lõpuni kestaks. Mõne aja pärast rõõm vaibus, 
aga selles polnud süüdi inimesed ise, vaid jõud, mida nad käskida ega keelata ei suutnud. 

Nagu ratsanik ennustas, katsid pilved päikese, enne kui küpressi latv nähtavale ilmus. 

See veel rändureid ei heidutanud. Lasso jälg oli endiselt hästi näha ja neil polnud tarvis teejuhiks 
päikest, ent sünged pilved tumestasid ka inimeste tuju. 

«Võiks arvata, et varsti jõuab öö kätte,» ütles plantaator, tõmmates välja oma kuldkella ja heites 
pilgu selle numbrilauale. «Ja kell on praegu alles kolm. Onn, et noormees meile nii selge jälje 
teejuhiks jättis. Ilma temata oleksime rabelnud tuhas päikeseloojakuni ja pidanud võib-olla siia 
magamagi heitma.» 

«Oleks vast must voodi olnud,» naljatas Henry, püüdes kõnelust lõbusamaks muuta. «Küll ma 
oleksin siin koledat und näinud!» 

«Mina samuti,» lisas ta õde näokest tõllaaknast välja pistes ja ümbrust silmitsedes. «Ma oleksin 
näinud unes Tartarost' ja Plutonit” ja Proserpinat? ja -» , 

«Hoh-hoh-hoo!» rõkatas pukis naerda must kutsar, kes oli istanduse raamatutesse kantud Pluto 
Poindexteri nime all. «Noor miss siin mustal preerial m in d unes nägema! Issake, see vast hea nali! 
Hoh-hoh-hoo!» 

«Pole veel kindel,» torises samal hetkel ligemale ratsutanud nõbu, «pole veel kindel, et me ei pea 
ikkagi siin ööbima. Loodan ainult, et ei juhtu midagi veel pahemat.» 
«Mis sa sellega mõtled, Cash?» päris onu. 
«Mõtlen seda, onu, et too sell meid pettis. Ma ei või veel pead anda, et see tõesti nii on, kuid meie 
asjad on räbalasti. Oleme sõitnud rohkem kui viis miili, minu arvates koguni kuus, aga kus on 
küpress? Uurisin horisonti: nii kaugele 
ITa rt aros - manala kreeka mütoloogias. 
2 Pluton - kreeka allmaailmajumal. 


3 Proserpina-rooma manalajumalanna. 

kui minu silmad seletavad - ja kõige halvemad nad pole -, ei paista puud kuskilt.» 
«Aga miks peaks võõras meid petma?» 

«Ah milleks? Selles just konks ongi - tal võis mitu põhjust olla.» 

«Nimetage meile mõni!» helises tõllast väljakutsuv hääl. 

«Kuulame teid hinge kinni pidades.» 

«Te kuulasite hinge kinni pidades seda, mis võõras rääkis,» irvitas Calhoun. «Olen kindel, et kui 
ma mõne põhjuse nimetan, suvatsete olla nii armuline ja pidada seda valehäireks.» 

«Olenevalt sellest, mida te ütlete, isand Cassius. Usun, et võiksite meid proovile panna. Vaevalt 
võib valehäiret oodata teie kogemustega sõjamehelt ja teejuhilt. 

Calhoun sai pilkest aru ja poleks võib-olla kõnelust jätkanud, kui seda poleks nõudnud Poindexter 
ise. 

«Kuule, Cassius,» lausus plantaator autoriteetselt, «selgita, mida sa sellega mõtled. Ajasid meid 
kõiki põnevile! Mispärast peaks noormees meid teelt kõrvale juhtima?» 

«Noh, onu,» vastas erukapten oma süüdistust veidi pehmendades, «Ma pole öelnud, et ta on meid 
valele teele viinud, ütlesin ainult, et näib, nagu oleks.» 

«Ja mispärast?» 

«Oo, pole teada, mis kõik veel juhtuda võib. Siinsel lauskmaal on meiesugustele ja suuremateiegi 
vooridele kallale tungitud, need paljaks riisutud ja inimesed tapetud. 
«Jumal halasta!» hüüatas Louise häälega, millest kõlas rohkem teeseldud kui tõelist hirmu. 

«Kallaletungijateks on siin olnud indiaanlased,» tähendas Poindexter. 

«Jah, mõnikord röövivad siin tõesti indiaanlased, aga vahel ka indiaanlasteks maskeeritud valged - 
ja mitte sugugi üksnes mehhiklased. Tuleb ainult ennast pruuniks värvida, tõmmata pähe 
hobusesabast parukas, pista sellesse mõned suled ja käratseda kuidas kõri võtab. Kui meile tungivad 
kallale val g e d indiaanlased, siis pole see nei esimene kord seda teha. Ja see olekski meile paras: ei 
tohi olla nii rumal ja usaldada iga vastutulijalijat.» 

«Helde taevas, õepoeg! See süüdistus on ränk Kas s tõesti usud, et see kuller, nagu ta end nimetas, 
juhib meid röövlite redupaika?» 

«Ei, onu, seda ma pole öelnud. Rääkisin ainult asjadest mis on juhtunud ja mida noormees teha v õ 
iks» 

«Pole aga tõenäoline, et teeks,» katkestas kapteni jutu pilkav hääl tõllast. 

«Ei, Cassius!» hüüatas Henry, kes mõni samm eespool ratsutades kõnelust oli kuulnud. «Su 
oletused on ebaõiged. ütlen, et see on selge laim, ja võin seda tõestada. Vaadake seda! » 

Noormees peatas hobuse ja näitas tee kõrval kasvavat taime, mida ta juba enne kõnelust teraselt 
oli silmitsenud. See oli tulest puutumata jäänud rohelise mahlaka tüvega kõrge sambakujuline 
kaktus. 

Henry Poindexter ei juhtinud oma kaaslaste tähelepanu kaldusele, vaid selle okka külge pistetud 
väikesele valgele rööpkülikukujulisele papitükile. Tsiviliseeritud maailma kombeid tundvad 
inimesed oleksid pidanud seda kuju järgi tundma. See oli visiitkaart. «Kuulake, mis sellele on kir- 
juta.tud,» jätkas noormees ligemale ratsutades ja nimekaardile pliiatsiga kirjutatud sõnu valjusti ette 
lugedes: «Küpresspaistab» 

«Kus?» küsis Poindexter. 

«Siia on joonistatud käsi suunda näitava sõrmega,» vastas Henry, «pole kahtlust, et puu asub 
sealpool.» 

Sedamaid pöördusid kõikide silmad kaardil märgitud ilmakaare suunas. 


Kui päike oleks paistnud, oleks küpressi nähtud esimese pilguga. Ent tegelikult oli äsja erksinine 
taevas muutunud tinahalliks ja kuidas ka silmi ei pingutatud, ei paistnud silmapiiril ühtegi puulatva. 
«Pole seal midagi,» väitis Calhoun enesekindlalt ja kordas oma alatut süüdistust. «See on ainult 
uus lõks, uus trikk, mille kelm meile välja mängib.» 
«Eksite, nõbu Cassius,» vastas hääl, mis kapteni arvamustele juba mitmendat korda vastu vaidles. 
«Võtke mu binokkel, ja kui teie üliteravad silmad pole oma nägemisvõimet kaotanud, peaksite 
midagi märkama, mis väga sarnaneb kõrge puu ga, pealegi küpressiga, nii tõesti kui nad 
Louisiana soodes kasvavad.» 

Calhoun ei võtnud nõo pakutud teatribinoklit. Kapten oli kindel, et valelikuks jääb ta ise: polnud 
võimalik, et Louise valetaks. 

Poindexter ei keeldunud pakutud abist, ja seadnud binokli oma nõrkade .silmade j ärgi, nägi ta 
selgesti üle preeria paistvat punaselehetise küpressi tippu. . 

«Puu paistab tõepoolest,» lausus plantaator. «Noormees on ikkagi aus. Tegid talle ülekohut. Cash. 
Ma ei uskunud, et ta oleks võinud meiega alatut nalja heita ja veel nii veidral viisil. Hei, mister 
Sansom! Käskige ajajatel edasi sõita.» 

Calhounil polnud tahtmist ei juttu jätkata ega kauem teiste silma all viibida; ta kannustas tigedalt 
hobust ja traavis piki preeriat eemale. 

«Näita mulle seda nimekaarti, Henry!» palus Louise venda tasase häälega. «Tahaksin näha märki, 
mis oli meile nii suureks abiks. Tõmba ta kaktuse küljest ära; nüüd, kus küpress paistab, pole kaarti 
seal enam vaja.» A 

Henry täitis õe palve, ilma et oleks aimanud selle tõelist põhjust. 

Ta vabastas okkasse torgatud kaarditüki ja viskas selle tütarlapsele sülle. 

«Maurice Gerald!» sosistas noor kreoolitar, kui oli lugenud kaardile trükitud nime. «Maurice 
Gerald,» kordas ta mõttes kaardi omaniku poole pöördudes ja peitis kaarditüki põue. «Maurice 
Gerald, kes sa ka poleks, kust sa ka ei tuleks ja kuhu sa ka ei läheks, nüüdsest alates on m eie saatus 
ühine! Ma tunnen ja tean seda nii selgesti kui näen taevast pea kohal. Oo, kui süngeks on taevas 
muutunud - on see halvaks endeks ka meie saatusele?» 


IV peatükk MUST PÕHJATUUL 


Tuleviku ennustamisele andunud tütarlaps istus veidi aega vaikselt, pea käte vahel, nagu püüaks ta 
kogu hingejõuga seletada möödunut võ- ette kuulutada saabuvat. 

Ta mõtiskelu - mis selle põhjuseks ka polnud - ei kestnud kaua. Kuuldes tõlla ligidal hirmunud 
inimeste hüüdeid ja juttu, ärkas tütarlaps unelusest. 
Ta tundis ära oma venna kohkunult hüüdva hääle: 
«Vaata, isa! Näed neid?» 
«Mida, Henry? Kus?» 
«Seal, voori taga! Näed nüüd?» 
«Näen, aga ei oska arvata, mis need on. Nad on nagu. .. nagu. ..» Poindexter ei leidnud sobivat 
võrdlust, «ma tõepoolest ei tea, mis see on.» 

«Võib-olla vesipüks?» oletas erukapten, kes oli kummaliste asjade silmapiirile ilmudes uuesti 
tõlda ümbritsevate ratsanikega ühinenud. 

«Ei, vesipüks ta ei või olla, selleks oleme merest liiga kaugel. Pole iial kuulnud, et vesipüks tekiks 
preerias.» 

«Ükskõik mis nad ka on, igatahes nad liiguvad,» ütles Henry. «Vaadake, nad liginevad üksteisele 
ja lähevad jälle laiali. Kui nad ei liiguks, võiks neid pidada hiiglasuurteks mustast marmorist 


obeliskideks.» 

«Need on teisest ilmast tulnud koletised,» tähendas Calhoun, «hiiglased või vaimud, kes on võtnud 
pähe selles vastikus preerias väheke jalutada.» 

Erukapten tegi pingutuse, et nalja heita, tegelikult oli tal hirm nagu teistelgi. 

Ja selles polnud midagi imestamisväärset. Põhjapoolsele horisondila oli äkki kerkinud 
kümmekond ronkmusta sammast, mis ei samanenud millegi varem nähtuga. Neil ei olnud 
korrapärase samba kuju ega kindlaid piirjooni, nende suurus, kuju ja asukoht muutus pidevalt. Kord 
seisid nad liikumatult paigal, siis liuglesid söestunud pinnal ;otsekui uisutavad hiiglased, 
moodustades aeg-ajalt kum:mardudes ja üksteise vastu toetudes kõige veidramaid kujundeid. 

Kujutlusvõimet eriliselt pingutamata võis näha, nagu keerleksid Texase preerial ellutõusnud 
titaanid koos Bakosega ' metsikus ringtantsus. 

Oli täiesti loomulik, et selline ennenägematu ja rändurite arvates üleloomulik ilmutis, mida ükski 
juuresolijaist seleada ei suutnud, inimesi kohutas. Kõikide südameid täitis õud. Rändurid olid 
kindlad, et neid ähvardas mõni preeriaoht. 

Kohe, kui kummalisi kujusid märgati, jäi voor seisma. Kostis mustanahaliste jalameeste ja 
muulaajajate hirmuüüatusi. Loomad peatusid vaistlikult, hobused värisesid ja korskasid, muulad 
karjusid kimedalt. 

Need polnud ainsad vaikust lõhestavad helid. Mustade sammaste poolt kuuldus kose mühinaga 
sarnanevat kähedat ihinat, vahetevahel nagu prahvatavaid kogupauke või kauget kõuekõminat. 
Aegamööda muutus mürin tugevamaks ja selgemaks. Hädaoht, mis see ka iganes polnud, lähenes. 
IB akhos - kreeka-rooma viljakuse- ja viinajumal. 

Rändurite nägudel, Calhouni oma kaasa arvatud, peegeldus kohkumine. 

Eruohvitser ei teeselnud enam lõbusust. Kõikide silmad olid pöördunud sünge taeva ja ähvardavalt 
lähenevate sammaste suunas, mis näisid tahtvat rändureid puruks muljuda. 

Samal hetkel kostis vastassuunast hüüatus, mis hoiatavast kõlast hoolimata kohkunud inimesi 
julgustas. 

Ümber pöördudes nähti tuhatnelja voori suunas kihutavat ratsanikku. Nii hobune kui ratsanik olid 
kaetud süsimusta tolmuga, sama värvi, oli mehe nägugi. Sellest hooli mata tundsid rändurid võõra 
ara: too oli sama noormees, kelle lasso jälge pidi nad olid sõitnud. Naise taip töötab kiiremini 
kui mehel — esimesena tundis ratsaniku ära tõllas istuv noor daam. 

«Sõitke edasi!» hüüdis kuuldekaugusele jõudnud ratsanik. «Edasi, nii kiiresti kui suudate!» 

«Miks?» päris kohkunud plantaator ärevalt. «Kas meid ähvardab hädaoht?» 

«Jah. Ma ei näinud seda ette, kui teist lahkusin. Alles jõele jõudes silmasin läheneva ohu 
märke.» 

«Mis see on?» 


26 


«Põhjatuul.» 

«Mõtlete põhjatormi?» 

«Jah.» 

«Pole iial kuulnud, et see oleks ohtlik,» pistis Calhoun vahele, «või siis vahest ainult laevadele 
merel. Ta on väga külm, seda ma tean, aga ...» 


«Varsti näete, et ta on palju hullem kui ainult külm,» katkestas teda noor ratsanik. «Kui te ei saa 
küllalt kiiresti tormi teelt kõrvale, mister Poindexter,» pöördus ta läbematult plantaatori poole, «siis 
ähvardab teid ja teie kaaslasi suur õnnetus. Põhjatorm ei ole alati hirmuäratav, seekord aga küll. 
Vaadake sinna! Näete neid musti sambaid?» 

«Imestasime kogu aeg ega osanud arvata, mis need võiksid olla.» 

«Need on ainult tormi ennustajad. Aga vaadake sinnapoole! Näete taevasse tõusvat tintmusta 
pilve? See on juba halvem. Ma ei taha teid ülearu hirmutada, kuid tean, et niisugune pilv kannab 
endaga surma. Ja ta liigub siiapoole — tuleb rutata, et tema eest pääseda. Kui te kohe liikuma ei 
hakka, jääte hiljaks: kümne minuti pärast algab torm. Küremini, sir, palun teid! Käskige ajajatel sõita 
nii ruttu kui võimalik. Näete, selleks sunnib teid taevas ise!» 

Plantaator ei mõelnudki ratsaniku tarmukale palvele vastu vaielda. Ta andis voorile käsu liikuma 
hakata ja ajada loomi nii kiiresti, kui »eed joosta suudavad. 

Piitsa polnud muulaajajatel vaja, inimeste hirmust nakatatud loomad kihutasid niigi tulistjalu. 

Ratsanikest ümbritsetud tõld liikus nagu varem voori eesotsas. Vankrite taga ratsutas ainult võõras, 
otsekui kaitstes neid läheneva ohu eest. 

Aeg-ajalt nähti teda hobust peatavat ning tagasi vaatavat, ja iga kord reetsid ta pilgud ohu 
suurenemist. 

Seda märgates ratsutas plantaator noormehe juurde ja hüüdis juba eemalt: 

«Kas oht pole veel möödas?» 

«Õnnetuseks mitte,» vastas võõras. «Lootsin, et tuul muudab suunda.» 

«Tuul? Praegu valitseb ju täielik tuulevaikus.» 

«Siin küll, aga taamal märatseb tugev torm, mis suundub siia. Jumal hoidku, orkaan läheneb 
kiiresti! Kardan, et me põlenud preeriast enam välja ei jõua.» 

«Mida küll teha?» hüüdis kohkunud plantaator. 

«Kas ei saaks ajada muulasid veel rutemini?» 

«Ei, nad jooksevad niigi kõigest jõust.» 

«Kardan, etniimeeijõua,» lausus ratsanik süngelt. 

Ta pöördus veel kord ringi ja vaatas pilvesambaid otsekui nende lähenemise kurust hinnates. 

Mehe tugevasti vastamisi surutud huultega nägu reetis midagi rohkemat kui ainult rahulolematust. 

«Jah, enam me ei jõua!» hüüatas ta äkitselt, lõpetades vaatlemise. «Pilved liiguvad kiiremini kui 
meie, palju kiiremini. Pole lootustki, et me nende eest põgeneda jõuaksime.» 

«Püha jumal, sir!» hüüdis Poindexter. «On's hädaoht nii suur? Kas me ei saaks ennast kuidagi 
kaitsta?» 

Võõras ei vastanud kohe. Ta seisis mõne hetke vaikselt ning ta pilk polnud enam pööratud 
taevale, vaid eksles veovankritel. 

«Kas meil pole siis vähimatki pääsemislootust?» päris plantaator kannatamatult, nagu oleks ta 
juba hädaohuga silmitsi seisnud. 

«On,» vastas päästvale mõttele tulnud ratsanik rõõmsalt, «pääsemiseks on võimalus, mille peale 
ma varem ei tulnud, jvle ei suuda tormi vältida, küll aga võime vähendada sellest tingitud ohtu. 
Kähku, mister Poindexter! Käskige ajajatel katta muulad ja hobuste pead tekkide ning mantlitega, 
ükskõik millega, mis aga kätte juhtub — muidu jäävad loomad pimedaks ja hakkavad lõhkuma. 


Inimesed ise ronigu vankrikatete alla varju ja sulgegu tihedasti kõik avaused. Tõlla võtan enda 
hoole alla.» 


Poindexter ja teda abistav ülevaataja jäid võõra korralduste täitmist juhtima, noormees ise 
kappas voori etteotsa. 

«Armuline preili,» ütles ta tõlla kõrval peatudes nii aupaklikult, kui olukord lubas, «peate kõik 
tõlla aknad sulgema. Tõlda tuleb varjule minna veel teie kutsaril ja teil, härrased,» lisas ta Henry ja 
Calhouni ning ligemale ratsutava Poindexteri poole pöördudes. «Seal jätkub ruumi teile kõigile. 
Minge otsekohe, palun teid! Ärge viivitage, mõne sekundi pärast algab torm.» 

«Aga teie ise, sir?» päris plantaator huviga mehelt, kes võttis kokku kogu jõu, et rändureid» 
tundmatu ohu vastu kaitsta. «Kuhu teie jääte?» 

«Ärge viitke minu pärast aega! Ma ei näe põhjatormi esimest korda ja tean, mis on tulemas. Minge 
tõlda, minge juba, vannutan teid! Ei tohi viivitada silmapilkugi. Kuulete seda läbilõikavat vihinat? 
Ruttu, või te lämbute tolmupilves!» 

Poindexter ja ta poeg hüppasid kiiresti sadulast ning läksid tõlda varjule. 

Calhoun keeldus seda tegemast ning istus jäigalt hobuse seljas edasi. Miks pidi ta peitu pugema 
mingi kujuteldava ohu eest, mis ei heidutanud mehhiklase rõivais meest? 

Viimane pöördus ülevaataja poole ja käskis tollel kähku lähemasse kummvankrisse ronida; see 
korraldus täideti välgukiirusel. Alles siis jäi võõral aega enesele mõelda. 

Kiiresti vabastas ta rihmaga sadulaharjale kinnitatud saraape ja laotas selle laiali. Siis heitis ta 
selle hobusele 

üle pea ning sidus nurkipidi kaela ümber kinni. Niisama kärmesti sõlmis noormees lahti oma hiina 
krepist särbi j,-, pistis selle ühe aare sombreero kuldse paela alla; siidist särbi teine serv varjas üle 
kübaraääre alla rippudes ratsaniku nägu. 

Enne kui võõras oma näo üleni kattis, pöördus ta uuesü tõlla poole ja nägi oma imestuseks Calhouni 
ikka veel sadulas. Humaansus võitis tekkiva vastumeelsuse. 

«Vannutan teid veel kord, sir, minge tõlda. Kümne minuii pärast võite olla juba surnud ja siis on 
kahetsemiseks hilja.» 

Kindlatooniline manitsus mõjus. Cassius Calhoun poi-nud argpüks, kui tal tuli võidelda sureliku 
vastasega. Lähe nev vaenlane oli aga ebamaine ja seletamatu. Juba liginesid kõuemärinal varjud, 
mis olid tumedad kui ööpimedus Kes poleks tundnud hirmu enesest sedaviisi märku andv; hävingu 
lähenemisel? 

Erukapten ei võinud jääda kurdiks taeva ja maa ühisele hoiatusele. Teeseldud tõrksusega ronis ta 
sadulast, astus tõlda ning seadis enda kinnitõmmatud kardinate taga mugavalt istuma. 


Sulg on liiga nõder, et kirjeldada seda, mis nüüd juhtus Pealegi polnud tunnistajaks ainsatki 
silmapaari, sest keegi ei julgenud välja vaadata. Ja kui oleks olnudki võimalik vaadata, poleks 
ometi midagi nähtud. Viis minutit pärast muulade katmist varjas voori pilkane pimedus. 

Kirjeldada võib ainult tormi algust, sest seda veel rändurid nägid. Teistest eespool liikuv must 
sammas põrkas vankrikatete vastu ja lagunes pihuks ning põrmuks. Tat vast hakkas alla tulema 
musta tolmu, nagu sajaks püssirohtu. See kõik oli alles sissejuhatus. 

Õhk oli lühikest aega puhas, aga kuum nagu küdeva-ahjus. Siis tulid tuulepuhangud ja -keerised 
otsekui jää mägedelt, nendega käis kaasas mürin, nagu kuulutaksid kõik Aiolose pasunad 
tormikuninga tulekut. 

Järgmisel hetkel möllas põhjatorm otse rändurite ümber ja lähistroopilisel lauskmaal seisvat voori 
ümbritses õhk, mis näis pärinevat põhjanabalt. 


Peale tuuleiilide vihina ja vastu vankrirattaid kõmistav.; tormi käheda möirgamise polnud midagi 
kuulda. Vaistlikult laudjaga tuule poole pöördunud muulad seisid tren- 

gide vahel täiesti vaikselt; mürisev maru summutas vankrikatete all varju otsinud inimeste tõsise jutu. 

Kõik avaused olid suletud; oli ilmne, et varjava presendi alt pead välja pista tähendasjämbuda. 
Õhk oli paks tuhast, mida tuulepöörised tõstsid põlenud preeriapinnalt ja muutsid peenikeseks 
mürgiseks pulbriks. 

Tuhapilved hõljusid õhus rohkem kui tund aega ja nii-sarna kaua kestis tõllas ning vankrites 
varju otsinud rändurite vangistus. Lõpuks kostis tõlda vabanemist kuulutav hääl. 

«Võite välja tulla,» hüüdis võõras krepist särpi kübara äärele lükates. «Torm pole veel 
vaibunud, ta kestab teie teekonna lõpuni ja võib-olla paar päeva kauemgi. Aga karta pole enam 
midagi. Tuul pühkis tuha minema ja vaevalt te talle siinpool Rio Grandet järele jõuate.» 

«Sir,» lausus kiiresti mööda tõllatreppi alla laskuv Poindexter, «me võlgneme teile ...» 

«Elu!» leidis Henry sobiva sõna. «Loodan, sir, et valmistate meile head meelt ning ütlete oma 
nime.» 

«Mu nimi on Maurice Geraldy» vastas võõras, «kindluses aga tuntakse mind rohkem 
Mustangi-Maurice'ina» 

«Mustanger',» pomises Calhoun põlglikult ja küllalt valjusti selleks, et Louise teda kuuleks. 

«Ta on ainult hobusekütt,» mõtles aristokraatlik Poindexter ning ta palavad tänuavaldused 
jahenesid märgatavalt. 

«Teejuhiks pole teile vaja enam ei mind ega mu lassot,» lausus metshobuste püüdja. «Küpress 
paistab — sõitke otse selle suunas. Pärast jõe läbimist näete kindluse lippu. Veel enne öö tulekut 
jõuate pärale. Mul pole enam aega viivitada, pean teiega jumalaga jätma.» 

Vaevalt oleks põrguratsu seljas istuval kuradil endal olnud saatanlikum välimus kui Mustangi- 
MAaurice'il, kui ta teistkordselt Poindexteri voorist lahkus. 

Ent ei noormehe määrdunud rõivad ega tähtsusetu elukutse vähendanud ta võlu Louise 
Poindexteri silmis, kelle poolehoid juba mustangerile kuuluski. 

Kuuldes noormeest nimetavat oma nime, mida Louise teadis, silitas tütarlaps lumivalgel rinnal 

soojaks 


'Mustanger- elukutseline metshobuste (mustangide) püüdja nin g ratsastaja 
31 


muutunud kaarditükki ja sosistas mõtlikult enese ette: «Mustangi-Maurice! Hoolimata su nõgistest 
riietest ja tagasihoidlikust elukutsest — kreoolitari süda kuulub sulle! Mon dieu, mon dieu!' Ta on 
liialt Lutsiferi” sarnane, et võiksin teda põlata!» 


V peatükk HOBUSEKÜTI KODU 


Maakohta, kus Rio de Nueces” saab oma vee sajast haru-jõekesest, mis moodustavad kaardil 
otsekui suure sugupuu oksaharud, võib pidada erakordselt ilusaks. Mägisele preeriapinnale on 
puistatud siia-sinna tamme- ja hikkoripuu-salku, mis jõekeste kallastel suurteks metsatukkadeks 
liituvad. 

Mõnes kohas sarnanevad need puudega käetud alad pigem padriku kui metsaga. Kõige 
sagedamini kasvab seal iga liiki akaatsiaid, leidub kopaiva- ja kreosoodipuid, metsikut aaloed, 
imeliku kujuga sammaskaktusi ja puukõrgusi tääkliiliaid. Need põlluharijale ebameeldivad, maapinna 
täielikule viljatusele vihjavad ogataimed kütkestavad botaanikut ja loodusearmastajalt, eriti kui 
öökuninganna * avab oma tohutud vahasarnased õied või kui piitspõõsas.sirutab üle põõsaste oma 
toreda, õisiku nagu varda küljes rippuva punase lipu. 


Loomulikult pole kogu piirkond niisugune. Siin leidub ka viljakamaid alasid, kus mustast 
lubjarikkast pinnasest saavad toitu sihvakamad ja rikkalikuma lehestikuga puud; hikkorid, jalakad, 
tseltised, mitut liiki tammed moodustavad siin-seal nende seas kasvavate küpresside ja paplitega oht- 
rasti püüderühmi, mida võib nimetada kauniks rohelise lehestiku varjundirikkuse ja metsatukkade 
varieeruvate piirjoonte pärast. 

Selle maakoha jõgedes voolab kristallselge vesi, mille värvuseks on ainult safiirsinise taeva 
peegeldus. Harva varjavad siin pilved päikest, kuud ja tähti. Sellesse tervislikku paika pole suutnud 
tungida tõbedekurat — siin ei saaks levida ükski taud. 


'Mon dieu! (1::mondjöö) — mu jumal! (pr. k.) 
*Lutsifer — põrguvürst, kurat. 

“Rio deNueces (1.:'nuesses) — Pähklijõgi (hisp. k.). 
*Öökuninganna — liik kaktusi. 

Hoolimata neist eelistest pole tsiviliseeritud inimene siia veel oma kodu loonud. Siinseid radu 
pidi ratsutavad ainult punanahalised preeriapiraadid — lipaanod ja komantšid —, kui neil on ees 
röövretk Nuecese alamjooksule või Leona-äärsetesse asundustesse. Just seetõttu on selle paiga 
õrna eluasemeks valinud tõelised looduselapsed — metsloomad —, kuigi võiks peaaegu arvata, et 
neid on selleks ajendanud ilumeel. Kuskil mujal Texases ei silma te nii tihti teelt põgenevat hirve 
või arglikku antiloopi. Peaaegu alati võib näha jänest ja ta suurt nõbu, hiigeljänest, sageli kohtate 
tuhkrut, opossumit ja veidrat nabasiga. 

Maastikupilti elustavad ka kauni kuju ja kireva sulestikuga linnud. Teerajalt tõuseb vurinal lendu 
vutt, taevas tiirleb kuninglikult kull, pähklipadriku serval soojendab päikese käes oma toredat kaela 
tohutu metskalkun ja akaatsia sulgjate lehtede vahelt välgutab pikka kääritaolist saba üksik 
rätseplind, keda punanahalised ratsanikud paradiisilinnuks kutsuvad. 

Ilusad liblikad sirutavad siia-sinna laperdades oma laiu tiibu või seisavad kireva kroonlehena 
mõnel rõõmsavärvilisel õiel. Hiiglasuured sametkuuelised mesilased sumisevad õitsvatel põõsastel ja 
võitlevad oma valduste pärast surulaste ning koolibritega, kes polegi neist palju suuremad. 

Mitte kõik selle imekauni maa elanikud pole ohutud. Mitte kuskil kogu Põhja-Ameerikas ei arene 
lõgismadu nii suureks kui siin, tema peiduurgastes varjab ennast ka mürgine mokassiinmadu. Siin 
võib teid mürgise astlaga torgata tarantel, hammustada skorpion, ja sajajalgne teil lihtsalt üle naha 
ronides põhjustada surmava palaviku. 

Metsastel jõekallastel võib kohata täpilist panterkassi, puumat ja samasse kaslaste sugukonda 
kuuluvat tugevat jaaguari, kellele siinne paikkond on geograafilise levikuala põhjapiiriks. 

Mööda tammetihnikute aari hiilib üksikuna ja vaikselt kõhn teksase hunt, ta aremat sugulast, 
koiotti', võib näha karjadena eemal lagendikul saaki püüdmas. 

Samas piirkonnas, koos nende kõige julgemate .neljajalgsetega, elab suursuguseim ja ilusaim loom, 
kes on võibolla õilsam ja ilusam isegi inimesest, igatahes inimese kõige väärtuslikum kaaslane — 
hobune. 


IKoiott — preeriahunt, 

Sõltumata inimese isemeelsetest tujudest, ohjeldamata kangraudadest ja valjastest, uitab ta siin 
sadulast ja koormast vigastamata seljaga vabana ja metsikuna ringi. 

Ent isegi siin, ta lemmikpaigas, ei jäeta metshobust alati rahule. Siin püüab ja taltsutab teda 
inimene — siin vangistab ja alistab metshobuseid Mu stangi-Maurice. 


Alamo, ühe Nuecesesse suubuva sädeleva harujõekese kaldal asus nii vähenõudliku, aga kindlasti 
ka maalilise välimusega elamu, nagu neid Texase piirides üldse leida võib. 

Hüti pistandtara kombel ehitatud seinad olid puutaolise juka' tüvedest, punutud katus sama 
hiigelliilia täägikujuliste lehtedega okstest. 

Maasse püsti löödud lattide vaheliste pragude täiteks polnud tarvitatud savi, nagu on kombeks 
Lääne-Texases, vaid neid kattis hobusenahkadest vooderdis. Nahad polnud seintele kinnitatud 
metallist naeltega, vaid teravate okaste abil, mis kasvavad agaavilehtede otstes. 

Jõekese järsud kaldad ulatusid mõlemal pool veepinnast palju kõrgemale ja moodustasid keset 
tasandikku asuva järsaku kõrgeima harja. Seal kasvas külluses hüti ehitusmaterjali: viljatu, kuid 
lopsaka taimestiku hulgas leidus tääkliiliaid ja agaave. Parema pinnasega orgu katsid 
tihedakiulised puud; peamiselt punased mooruspuud, tammed ja hikkorid moodustasid mitme 
kolmikmilli pikkusi metsi. Metsane oli, tõsi küll, tasandiku madalam osa ja sellepärast ulatusid 
puude ladvad vaevalt kaldajärsaku kõrguseni. 

Kõrgendik ei kulgenud piki jõekallast pidevalt; seda lõhestasid nõod, milledes asetsesid väikesed 
aasad. Aasu kattis mahlakas rohi, mida mehhiklased grama'ks nimetavad. 

Ühes taolises poolringikujulises loodusliku puruga käetud nõos asuski ülalkirjeldatud lihtne elamu. 
Jõeke moodustas siin kõõlu, ja kaarjoont palistavad puutüved näisid olevat sammasteks, mis kandsid 
selle metsa-kolosseumi taevassinist katust. 

Lagendiku serval kasvavad puud varjasid hütti ja paistis, et asupaiga valikul just seda oligi silmas 
peetud. Majakest võis näha ainult jõe kaldalt ja näoga otse selle suunas 


' Juka —palm-e. tääkliilia. 

seistes. Hüti algeline ehitusviis ja punakaspruun värvus muutsid ta veel silmapaistmatumaks. 

Maja oli väike, ainult telgisuurune onn. Selle ainsaks avauseks oli uks, kui mitte arvestada 
püstlattidest seina vastu toetuva väikese savist ahju korstnat. Ukse kerge puust raamistik oli üle 
tõmmatud hobusenahaga ja rippus sarnast materjalist hingedel. 

Onni lähedal asus lööv, mida kattis kuuele postile toetuv jukalehtedest punutud katus. Löövi 
ümbritses tarandik, mida piirasid läheduses kasvavate puutüvede külge seotud ristpuud. Samal 
kombel oli tarastatud umbes aakrisuurune onni ümbritsev ja kaldajärsakuni ulatuv metsatukk. Palju- 
dest kapjadest lõhutud ja tallatud, mõnes kohas kivikõvaks tambitud maapinnast oli näha, et 
tarandikku kasutati metshobuste — mustangide kopliks. 

Tarandikus oligi mustange terve tosin või veelgi rohkem. Nende metsikud silmad ja erutatud olek 
näitas, et nad olid püütud alles hiljuti ja et nad ei talunud vangipõlve varjulises koplis. 

Hüti sisemus oli üsna korralik ja mugav. Seinu katvad, karvadega sissepoole pööratud 
miistanginahad ei näinud sugugi halvad välja. Siledakarvalised läikivad mustad, punakad, pruunid ja 
laigulised maitsekalt seatud nahad köitsid silma oma meeldivate värvidega. 

Mööblit oli väga napilt. See koosnes välivoodi-sarnasest asemest — pukkidele tõmmatud 
hobusenahast —, paarist õige väikesest järist ja lihtsast, jugapuust tahutud plaadiga lauast. Hüti 
nurka põrandale oli igaks otstarbeks sobivale mustanginahale tehtud teine magamisase. Õige oota- 
matuna sellises ümbruses tundus mõnekümne raamatu, tindi ja teiste kirjutustarvetega riiul ning laual 
lebav ajaleht. Teisteks tsivilisatsioonitunnusteks või toredusasjadeks olid suur nahast reisikohver, 
kaheraudne püss, mis kandis päral vabrikumärki «Westley Richards», nikerdatud hõbekruus ja 
Jahisarv. 

Põrandal asetsesid mõned peamiselt tinast kööginõud ja hüti ühes nurgas seisis suur korvpudel, 
mis sisaldas ilmselt kangemat jooki kui Alamo vesi. 


Muu onnis leiduv vallasvara sobis paremini oma asupaika: seal oli kõrge harjaga mehhiko sadul, 
hobusejõhvidest punutud kuklarihmaga valjad ja ratsmed, kaks-kolm saraapet ja toornahast nipet- 
näpet. 

Niisugune oli hobuseküti elamu, selle ümbrus, sisemus ja 

kõik, mis selle juurde kuulus, välja arvatud onni elanikud, keda oli arvult kaks. 

Keset onni asetseval järil istus mees, kes ei võinud olla mustanger ise. Temas polnud midagi 
isandlikku. Vastuoksa, ta ilme reetis harjumuslikku kuulekust, mida oli võimatu vääriti mõista. 

Ta oli tahumatu ja kohmakas nagu onn tema ümber ja ükski võõras poleks teda eksikombel 
peremeheks pidanud. 

Ei saa öelda, et ta oleks olnud halvasti riietatud või toidetud, või et ta vajadusi oleks mingil moel 
kitsendatud. Ta oli täidlase kehaga, porgandpunase sagris peaga ja läikiva punase näoga mees. 
Riietatud oli ta tugevast ripsist ja puu-villsametist ülikonda: rips kattis teda põlvpükste ja kedride 
näol, sametist oli suurte rinna- ja küljetaskutega kunagi tumeroheline, nüüd aga pruunikaks 
pleekinud jahikuub. 

Kõnealuse isiku riietust täiendas eraldi märkimist vääriva silmapaari kohalt tagasipööratud 
servaga pehme viltkübar, jämedast kalingurist särk, lõdvalt ümber kaela seotud punane puuvillane 
rätt ja jalgade otsas paar iiri brouge'. 

Mehe rahvuse kindlaksmääramiseks polnud vaja uurida tema brouge ega ripspükse. Ta huuled, 
nina, silmad, näoilme ja poos olid ilmeksimatult iiripärased. 

Kui nendest tõenditest poleks mehe päritolu kindlakstegemiseks veel jätkunud, oleks igasugune 
kahtlus kohe hajunud, kui ta avas suu ja laskis kuuldavale kõnetulva, mille aktsenti võib omandada 
ainult Galway krahvkonnas. Et ta oli onnis ainus inimene, võis arvata, et ta kõneles iseendaga. Aga 
see polnud nii. Kolde ette laotatud hobuse-nahatükil lümitas tal tuhase koonuga kaasmaalane — 
suur iiri jahikoer, kes näis mõistvat Connemara kandi keelt. 

Sai ta siis nüüd aru või mitte, igatahes kõnetas iirlane teda, nagu loodaks ta, et loom taipab iga 
sõna. 

«Oh, Tara, mu kullake!» hüüdis ripspükstega mees vennalikult jahikoerale. «Kas sina ei tahaks 
tagasi Ballyballagh'sse? Kas sa ei tahaks jälle vana lossi oovis olla, karelda seal üle kivide ja süüa 
rupskeid, nii et sa veidi siledamaks läheksid ja su küljekonte enam ükshaaval üles lugeda ei saaks? 
Eideke, küll mina tahaks sinna tagasi! Pole aga teada, miilas noor isand tagasi sõidab ja meid 
endaga kaasa võtab. Pole viga, Tara! Peremees läheb varsti 


'Broug— lihtne parkimata nahast king. 

asundusse, kulla peni, ja lubas meid sinna kaasa võtta. See on ka juba väikeseks lohutuseks. 
Kuramus, juba rohkem kui kolm kuud pole ma jalgagi forti tõst. Võib-olla näen seal iljaaegu tulnd 
iiri sõdurite ulgas mõnd vana tuttavat, ja jumala eest, siis saab seda kohtamist alles niisutatud. Eks, 
Tara?» 

Jahikoer tõstis oma nime kuuldes pea ja nuusatas korra, nagu vastates kentsakale küsimusele 
«jah». 

«Praegastki kuluks lonksuke ara,» jätkas iirlane himustavat pilku korvpudeli poole saates. «Küll 
tahaks toda va kibedat, aga pudel akkab juba tühjaks saama ning noor isand võib seda märgata. 
Muuseas poleks mitte aus võtta ilma luba küsimata ... või kuidas, Tara?» 

Koer tõstis jälle pea tuhast ja nuusatas nagu enne. 

«Ütlesid sa ennest «jah»? Ja nüüd jälle? Kas tõesti, Tara?» 


Jahikoer nuusatas uuesti — tal oli kas kerge nohu või oli talle lihtsalt tuhka sõõrmetesse läinud. 

«Jälle «jah»? Seda see tumm olevus vist mõtleski. Ää vii mind kiusatusse, va varganägu! Ei, ei, 
ma ei puutu viskit. Ma ainult tõmban korvpudelil korgi pealt ja nuusutan tsipake. Isand ei saa seda 
eluilmas teada, ja kui saabki, ega ta pahaks pane. Nuusutamine ei või poteenile ' miskit paha teha.» 

Ise veel kõneldes tõusis mees toolilt ja lähenes toanurgale, kus seisis pudel. 

Kavatsuse süütusest hoolimata .olid iirlase sammud arglikud, tal näis kuluvat aega oma 
sisetundehääle või mõne muu kiusatusele vastuseisva jõu veenmiseks. 

Ta pööras näo lahtise ukse poole ja kuulatas veidi aega, tõstis siis pudeli maast, tõmbas sellel 
korgi ära ja hoidis pudelisuu nina juures. 

Sellesse asendisse jäi ta mitmeks minutiks, väljendades kange viski lõhnast saadavat naudingut 
vahetevahel kuuldava nuusahtusega, mis meenutas jahikoera häälitsust, mida iirlane rõõmuga 
jaatuseks oli pidanud. 

Viski lõhn ei rahuldanud meest kuigi kauaks; pudeli põhi kerkis pidevalt kõrgemale ja kõrgemale, 
käel aga langes torruaetud huulte suunas vastavalt madalamale. 

«Tuhat ja tuline!» hüüdis iirlane, veel kord ukse poole vargset pilku heites. «Ei ükski lihast ja 
verest tehtud rnees 

Poteen— iiri viski 

suuda selle toreda viski lõhnale vastu seista. Jumala eest! Proovin teda tibakese, niisutan ainult 
keeleotsa. Võib olla, et kõrvetab keelelt naha maha, aga sellest ma ei ooli — las minna!» 

Pikemat juttu tegemata tõsteti korvpudeli käel suule ja keelt niisutava tibakese asemel voolas 
vedelik kulinal: iirlane andis oma kõrile nii et küllalt sai, ja veel natuke rohkemgi. 

Ülima rahuldusega huuli matsutades pani mees pudelile kiiresti korgi peale, tõstis selle endisesse 
paika ja libistas enda uuesti pingile istuma. 

«Sa vana varganägu, Tara!» pöördus ta koera poole. «Sina ahvatlesid mind kuriteole. Pole viga, 
vanapoiss, peremehel pole sest kahju. Muuseas sõidab ta nagunii varsti forti ja võib uue täie tuua.» 

Kelm oli veidi aega vait, ta kas mõtles oma teo üle või nautis vaikselt poteeni mõju. 

Vaikus ei kestnud kaua, varsti hakkas mees uuesti iseendaga vestlema. 

«Uvitav,» pomises ta, «mis see isand Maurice nii väga sinna asundusse kipub? Ütles, et nii kui 
võtab tähnilise mustangi kinni, läheb kohe asundusse tagasi. Eldus, ta on kui aige selle elaja järgi. 
Selle taga peab küll midagist olema! Seda enam et ta on juba kolm korda mustangi taga ajand ja pole 
talle veel lingu kaela saand. Isand ütles, et ta enne ei jäta, kui obuseltinni võtab. Jumala tõsi! 
Loodetavasti saab ta mustangi varsti kätte, muidu jääme siia viimsepäeva laupäevani. Tsst! Mis see's 
on?» 

Viimane hüüatus oli määratud Tarale, kes hobusenahalt üles hüppas ning urisedes hütist välja 
tormas. 

«Phelim!» hõigati väljast. «Phelim!» 

«See on isand,» pomises Phelim, tõusis pingilt ja läks koerale järele. 


VI peatükk TÄHNILINE MUSTANG 


Phelim ei eksinud: teda hüüdis ta isand Maurice Gerald. 

Väljudes nägi iirlane peremeest hütile lähenemas. 

Nagu teener oletas, ratsutas isand oma hobusel, aga too polnud enam punakõrb, vaid peaaegu 
must. Hobune oli märjaks aetud, ta rind ja küljed olid kaetud vahutükkidega. 

Punakõrb polnud üksi. Sadulaharja külge seotud pingule-tõrnmatud lasso otsas oli tal kaaslane või 
täpsemalt öeldes vang. Vangi alalõua ümber oli tõmmatud nahkrihmast silmus, nii et see tihedasti 
hobuse lõuapärasid ümbritses; silmust hoidis paigal teine rihm, mis käis kõrvade tagant ümber kaela. 

Mustangi välimus oli omapärane. Mis puutub tema tundemärkidesse, siis esineb niisuguseid harva 
isegi kõige suuremates preeria rohumaadel hulkuvates hobusekarjades, kus pole harulduseks ka kõige 
kummalisemat karva loomad. 

Kõnesoleva hobuse põhivärvuseks oli paiguti mustani tumenev šokolaadpruun, mida katsid valged 
laigud nii korrapäraselt nagu vastupidised värvid jaaguari nahka. 

Otsekui selleks, et meeldivat värvikombinatsiooni eriliselt rõhutada, oli loom suurepärase kujuga — 
laia rinna, täidlaste külgede ja saledate jäsemetega, mis lõppesid kümmet kontsentrilist sõõri 
kandvate kapjadega; väga ilus oli ka ta pea. See oli suur mustang, kuigi hulga väiksem tavalisest 
inglise hobusest ja isegi teda vangistada aidanud ko-dustatud kõrvist, kes oli ise samuti mustang. 

Ilus vang oli mära — manada' hulgast, kes külastas sageli Alamo allika lähedasi tasandikke; seal 
oligi mustanger teinud kolmanda ebaõnnestunud katse tema püüdmiseks. 

Mustangeri puhul polnud vanasõna täide läinud. Kolm korda polnud osutunud küllaldaseks ja alles 
neljandat korda jahti pidades oli ta suutnud ilusa metshobuse kinni võtta. Libeda silmusega lasso oli 
olnud võluköieks, millega mustanger lõpuks vangistas looma, keda ta endale ihkas ainult temale 
teada olevatel põhjustel. 

Phelim polnud jahilt tagasipöörduvat peremeest veel kunagi nii erutatuna näinud, isegi siis mitte, 
kui ta, nagu sageli juhtus, tõi lasso otsas kaasa oma pool tosinat mustangi. 

Aga ka mitte kunagi varem polnud Phelim näinud lasso järel niisugust kaunitari nagu tähniline mära. 
Loom võis tekitada vaimustust halvemaski hobustetundjas, kui seda oli Ballagh' lossi endine 
tallipoiss. 

«Ip-ip-urraa!» hüüdis Phelim, heitnud pilgu vangile, ja viskas kübara kõrgele õhku. «Olgu neitsi 
Maarja ja püha Patrick kiidetud! Isand Maurice, viimaks ometi saite tähni- 


'Manada —metsmärade kari (hisp. k.). 

lise kätte! See on ju mära, kurat võtaks! Oh, kui ilus loom! Pole ime, et te teda nii ullusti endale 
saada tahtsite. Issake, kui te ta Ballinasloe laadale viiksite, võiksite ta eest ükstapuha kui kõrget inda 
küsida ja saaksite selle ilma kuuepennistki õnnerahaks' andmata. Oh sa ilus loomake! Kus te ta 
panete, isand? Koplisse teiste juurde?» 

«Et, teised võivad teda kapjadega peksma hakata. Seome ta sarasse, Castro ööbib väljas puude all. 
Kui ta on vähegi galantne, ei tohiks ta seda pahaks panna. Oled sa, Phelim, varem nii kaunist olendit 
näinud — see tähendab hobuste hulgas muidugi?» 

«Mitte ilmaski, isand Maurice, elu seeski mitte. Ja ma olen Ballyballagh's ometi üsna kenakesi 
puhta verega loomi näind. Oh sa ilusakene! Tal on sihuke nagu, nagu tahaks keegi teda ära süüa, või 
õigemini nagu tahaks ta ise teid ära süüa! Ega te teda veel õpetand pole?» 

«Ei, Phelim, ma ei taha teda hakata enne ratsastama, kui mul on aega seda korralikult teha. 
Niisugust looma ei tohi rikkuda. Hakkan teda taltsutama siis, kui oleme ta asundusse viinud.» 

«Millas me asundusse läheme, isand?» 

«Homme. Et õhtuks forti jõuda, peame teele asuma koidikul.» 

«Eldeke, kuidas see mulle ead meelt teeb! Mitte enda, vaid teie pärast, isand Maurice. Ei tea, kas 
olete tähele pand, et viski akkab otsa lõppema. Kui pudelit loksutada, võib arvata, et seal pole 
rohkem kui kolm kruusitäit. Fordi asunikud on igavesed petised, nad tüssavad teid mõõduga ja 
panevad peale selle viskile veel vett juurde, nii et ta pole põrmugi kangenrkui meie oja vesi. Jumala 


eest, üks gallon ° innishauenit” peaks meil niisama kaua vastu kui kolm täit seda ameerika laket, nagu 
jänkid teda ise kutsuvad.» 

«Tühja sest viskist, Phelim! Arvan, et seda peaks jätkuma veel üheks ööks ja plaskude täitmiseks 
homse teekonna jaoks. Ära kurvasta, va Ballyballagh! Viime tähnilise mära talli ja siis on meil aega 
küllalt plaani pidada, kust hankida uut poteeni, mida sa iseenese järel teatavasti üle kõige 
maailmas armastad.» 


110 M a A aaa | 
õnneraha e. õnnepenn —- väike «õnnetoov» rahasumma, mille müüja ostjale 
ostusummast tagasi annab. 


*Igallon —umbes 4,5 liitrit. 
*Innishauen — nishowenis valmistatud viski. 

«Teie ise kah, isand Maurice!» sähvas goolveilane veidralt silma pilgutades vastu, nii et ta isand 
naerdes sadulast hüppas. 


Tähniline mära paigutati sarasse ja Castro seoti ajutiselt puutüve külge, kus Phelim teda preeria 
kombe kohaselt kohe puhastama hakkas. 

Päevatööst väsinud mustanger viskus hobusenahksele asemele. «Yegua pinta»' kinnivõtmiseks oli 
tulnud läbi teha nii pikk ja raske jaht nagu siiani veel mitte ühegi mustangi puhul. 

Tähnilist mustangi püüdma oli Maurice'it sundinud põhjus, millest polnud aimu ei Phelimil ega 
Castrol, kelle seljas ta oli ratsutanud, mitte ühelgi elusolendil peale hobuseküti enda. 

Vaatamata sellele, et ta oli veetnud sadulas mitu päeva, kolm viimast vahetpidamata tähnilist 
mära taga ajades, ei saanud mustanger suurest väsimusest hoolimata und. Aegajalt tõusis ta asemelt 
ja sammus erutatult mööda hütti. 

Juba enne jahti oli ta mitu ööd halvasti maganud, viselnud oma koikul küljelt küljele, kuni seda 
märkas niihästi teener Phelim kui ka jahikoer Tara, imestades, mis peremehe küll nii rahutuks teeb. 

Phelim oleks võinud arvata, et seda põhjustas soov tähnilist mära kätte saada, kui ta poleks 
teadnud, et isand muutus rahutuks juba siis, kui tal äfelle omapärase neljajalgse olemasolust veel 
aimugi polnud. 

Alles mitu päeva pärast fordist tulekut oli mustanger näinud esimest korda «yegua pintat». Ja kuni 
selle ajani ei võinud ta rahutuse põhjuseks olla hobune. 

Nüüd oli ta mustangi kinni püüdnud, aga jahiõnn ei teinud teda rahulikumaks, vaid otse vastuoksa. 
Vähemalt arvas seda Phelim, kes lõpuks otsustas kasutada oma kasuvennaõigusi ja pärida isandalt ta 
rahutuse põhjust. 

«Püha Neitsi nimel, isand Maurice, mis teil äda on?» küsis Phelim unetult voodis vähkrevalt 
mustangerilt. 

«Mitte midagi, Phelim, mitte midagi, kulla sõber! Mis mul viga peaks olema?» 

«Kullakene, kuidas siis pole: peale seda, kui te viimati asundusest tulite, ei saa te enam sõba 
silmale. Pidite seal 


'Yegua (L: jegua) pinta — tähniline mära (hisp. k.). 

midagist nägema, mis teid nüüd magada ei lase. Ega te ometi silma eitnud mõnele mehhiko plikale — 
muchacha'le, nagu neid üütakse? Ei, seda ma ei usu. Te poleks vanast Geraldite soost, kui te 
sihukesest rämpsust ooliksite.» 

«Rumalus, vanapoiss! Pole mul midagi viga. Sa ainult kujutled igasuguseid lollusi.» 

«Jumala eest, isand, te eksite. Kui minul aru korras ei ole, siis teil pole ta seda ammugi mitte, see 
tähendab siis, kui te magate, mida viimasel ajal just sagedasti ei juhtu.» 

«Kui ma magan? Mis sa sellega ütelda tahad, Phelim?» 

«Ah mis ma ütelda tahan? Seda, et teil tarvitseb ainult silmad kinni panna ja natuke suigatada, kui 
akkate pobisema nagu preestri juures pihil.» 

«Oh, kas tõesti? Ja mida ma räägin?» 

«Mina sellest suurt ei jaga. Püüate ikka ühte nime välja ütelda, millel ei paista lõppu olema, 
olgugi ettapunktiga algab.» 

«Nime? Missugust nime?» 

«Eideke, ega ma täpselt ei tea. See on mulle meelespidamiseks liiga pikk, iseäranis kui arvesse 
võtta mu täiesti puudulikuks jäänud aridust. Aga selle ees nimetate te ühte teist nime. See on 
naisenimi, mida meie kodumaal kuigi sagedasti ette ei tule. Te ütlete «Louise», isand Maurice, ja 
siis tuleb seepunktiga nimi.» 

«Oh,» katkestas teda nogr iirlane, kes ei paistnud vestlusest enam hoolivat, «see on kindlasti mõni 
juhuslikult kuuldud nimi. Mõnikord tuleb unes imelikke asju pähe.» 

«Jumala eest, nüüd te ütlesite õigust, isand, sest unes te räägite ilusast tüdrukust, kes vaatab 
tõllast välja, ja akna ees on kardinad, ja teie ütlete, et ta peaks kardinad kinni tõmbama, sest teda 
ähvardab ädaoht, millest te tema lõpuks ära päästate.» 

«Imelik, miks ma küll niisugust mõttetust räägin?» 

«Mina imestan ka,» vastas Phelim, vargsi oma noore peremehe nägu uurides. 

«Muidugist on minu poolt väga julge seda küsimust teile ette panna, isand Maurice,» jätkas ta, 
«aga ega te pole ennast ometi nii narriks teha last, et olete siin mõnda jänki naist armastama akand? 
Oh oidku, see oleks suur õnnetus, ja mis ütleks siis see ilus kuldsete juuste ja siniste silma- 


'Muchacha (1.: muBBatša) — tütarlaps (hisp. k.). 
* Mõeldud on Poindexterit. Point tähendab inglise keeles punkti. 

dega tüdruk, kes elab vähem kui kahekümne miili kaugusel Ballyballagh'st?» 

«No-noh, Phelim, mõistus on su vist maha jätnud.» 

«Ei, aga ma ise tahaks küll varsti midagist maha jätta.» 

«Mida? Loodetavasti mitte mind?» 

«Teid, kullake? Mitte iialgi! Aga Texase tahan maha jätta ja teie peate tulema minuga koos tagasi 
vanasse koju. Oidku küll, mis mõtet on teil siin oma paremaid aastaid ära raisata? Obuste püüdmisest 
elate te ainult ädavaevalt ära, ja kui te sellega ka rohkem teeniksite, mis sest kasu oleks? Teie vana 
tädi Ballagh' lossis pole enam kuigi kõbus, ja kui ta silmad kinni paneb, saab ilus mõis teile, oolimata 
tema kõledatest ähvardustest. Ta varandus jagatakse ära ja ükski inimene ei saa teid sellest ilma 
jätta.» 

«Hah-hah-haa!» naeris noor iirlane, «sa oled ju päris jurist, Phelim! Sinust oleks võinud saada 
esmajärguline advokaat. Tule näita nüüd, mis sul toidukambris leidub. Sa oled unustanud, et ma pole 
hommikust saadik iva hamba alla saanud.» 

«Jumala eest, pole seal suurt midagist, isand. Kolm päeva, mis te tähnilist taga ajasite, ei toond te 
sinna ju mitte tuhkagi. Seal on ainult külma irveliha ja maisileiba. Kui tahate, panen poti tulele ja 
ajan liha soojaks.» 

«Tee seda, Phelim, natuke aega võin kannatada.» 


«Kas teil poleks meelepärasem oodata, kui olete maitsnud tibakese kibedat?» 

«Õige jutt — anna aga pudel siia!» 

«Kas tahate paljast viskit või veega tükkis? Jumala eest, ega selles siin küll palju muud olegi.» 

«Anna klaas grokki. Aga too jõest värsket vett.» 

Phelim võttis hõbedast kruusi ja pidi just õue astuma, kui Tara urisema hakkas ja haukudes ukse 
poole tormas, muutes sellega teenri liikumise teatud määral ettevaatlikumaks. 


Peatselt vaibus klähvimine rõõmsaks niutsumiseks: Tara kuuldus rõõmu tundvat mõne vana tuttava 
nägemisest. 

«See on vana Zeb Stump,» ütles Phelim enne ukse vahelt piiludes ja alles siis julgesti õue astudes, 
et tervitada tulnukat ja täita ühtlasi isanda käsku. 

Isik, kes oli nagu oma inimene mustangeri onni ette tulnud, ei sarnanenud kummagagi selle 
elanikest, nagu needki omakorda teineteisest erinesid. 


43 


Ta seisis lävel, kuus jalga pikk, jalas kõrged laia suuga alligaatorinahksed parksaapad, mille 
mahakäänatud säärtesse olid topitud tuhkpuumahlaga värvitud, nüüd aga juba lihtsalt mudakarva 
koduvillased püksid. Mehe paljast rinda ja õlgu kattis õhukesest põdranahast särk, selle peale oli 
tõmmatud kunagise rohelise värvuse kaotanud, kollaseks pleekinud ja siledaks kulunud vammus. 

Muid riietusesemeid ei olnud; mehe lihtsat ja mõnel määral nappi rõivastust täiendas ainult hall võidunud 
kaabu-ltt. 

Zeb Stumpi jahivarustus oli tõelise, Daniel Boone'i ' tõust metsakolkaküti oma: parema käe all rippus tal 
õlarihma küljes padrunitasku ja suur poolkuukujuline püssirohusarv, kuub oli vöötatud paksu 
nahkrihmaga, mille külge kinnitatud nahksest tupest paistis pikateralise noa krobeline sarvest pea. 

Mees ei uhkeldanud mokassiinide, säärekaitsmete ega pöetud põdranahast lühikesekäiselise,narmastega 
ääristatud ürbiga, nagu neid kandis enamik Texase kütte. Tema lihtsatel riietel polnud ühtki tikandit, ühtki 
nikerdust ta relvadel ega rakmetel, tout ensemble”' oli ühegi kaunistuseta. Kõik esemed oli lihtsad, 
peaaegu viimistlemata, nagu oleks nende omanik põlanud vähimatki toretsemist. 

Isegi ta tähtsaim tööriist, usaldusväärne relv — püss — sarnanes pruunile poleerimata puutükile — 
püssi laele — toetuva raudkangiga, mis ulatus maast küti õlani. 

Niimoodi riietatud ja varustatud isik oli umbes viiekümneaastane tõmmuka jume ja esimesel pilgul 
süngena tunduva ilmega mees. 

Lähemal vaatlemisel võis karmi ilme tagant näha vaikset huumorit ja väikeste hallide silmade 
välkumine näitas, et nende omanik oskab naljast lugu pidada ning vahetevahel seda ka ise teha. 

Iirlane oli nimetanud küti nime — see oli Zebulon Stump või «vana Zeb Stump», kellena teda kitsas 
tuttavateringis rohkem tunti. 

«Kentukilane, seal sündinud ja üles kasvanud,» oleks ta vastanud, kui oleks päritud tema kodumaa ja 
rahvuse jä -rele. Oma elu varasemad aastad oli ta veetnud Mississipi 


'Boone, Daniel —ameerika maadeuurija ja kolonisaator (1735-1820). 
?Tout ensemble (1.: tutansaamb!) — kogu ansambel, kogu komplekt (pr. k.). 

alamjooksul põlismetsades küttides ja tegeles nüüd, hilisemas eas, sama ametiga Edela-Texase 
kõndudel. 

Küti ees hüpleva ja talle penikeeli tervitusi haukuva jahikoera rõõm kõneles sõbralikest suhetest 
Mustangi-Maurice'i ja Zeb Stumpi vahel. 


«õhtust!» tervitas oma kõrge kujuga hüti ukseava varjav Zeb sõnaahtralt. 

«Tere õhtust, mister Stump!» vastas hüti peremees, tõusis üles ning läks külalisele vastu. «Astuge 
sisse ja võtke istet!» 

Kütt ei lasknud ennast paluda, astus ainsa sammuga üle põranda ning seadis enda kohmakalt 
istuma järile, kust Phelim asja oli tõusnud. Pink oli kütile nii madal, et ta põlved ulatusid lõua alla, 
pikk püssitoru aga nagu piigivars mitu jalga peast kõrgemale. 

«Neetud pingid,» torises ta ebamugava asendi pärast pahandades. «Ja ega toolidki paremad ole. 
Mulle meeldib rohkem sättida oma tagumine ots puupakule, mis kohe su alt minema ei libise.» 

«Istuge sinna,» osutas peremees nurgas seisvale nahk-kohvrile. «See peaks kindlam olema.» 

Vana Zeb võttis nõu kuulda, ajas oma hiiglasuure kokku-kägardatud keha sirgeks ja istus kohvrile. 

«Olete jalgsi, mister Stump, nagu tavaliselt?» 

«Ei, mu vana elukas on väljas, sidusin ta puu külge. Maeitulnud jahilt.» 

«Niipalju kui matean, ei küti te kurragi ratsa?» 

«Peaksin olema kollanokk, kui ma seda teeksin. Hobuse seljas peavad jahti ainult lollid.» 

«Ent Texases on see üldiseks kombeks.» 

«Üldine või mitte, aga see on lollide pruuk, neetult laiskade lollide pruuk. Jala lasen ma päevaga 
rohkem loomi kui hobuse seljast terve nädalaga. Ma muidugi ei kahtle, et teil hobust vaja läheb, sest 
teie jaht on hoopis teine. Kui te aga kütite karu, põtra või metskalkunit, ei näe te neist küll õhkugi, 
kui te hobusega puude Vahel trampima hakkate ja iga elusa olevuse, kel kõrvad peas, vähemalt miili 
kaugusele peletate. Mis hobustesse puutub, ei hooli ma neist üldse; vana mära pean ainult saagi 
kandmiseks.» 

«Mära on teil väljas? Las Phelim viib ta sarasse. Kas ööbite meil?» 

«Selleks ma tulin. Mära pärast pole tarvis muretseda, ta on kõvasti seotud. Jätsin ta välja köide.» 

«Kas anda teile midagi toidupoolist? Phelim hakkas just õhtusööki valmistama. Kahjuks pole mul 
teile midagi suupärast pakkuda, meil on õhtuks ainult põdraliha.» 

«Ei tea ma midagi paremat põdrapraest, või kui, siis ehk ainult karuliha. Sütel küpsetatult 
maitsevad mõlemad väga hästi. Võib-olla leidub ka minul üht-teist prae jaoks. Kui teil midagi selle 
vasta pole, mister Phelim, minge mu hobuse juurde ja tooge sadula külge seotud metskalkun siia. 
Lasksin selle jõekaldal.» 

«Vaat kui hästi! Meie toidukamber oligi üsna kõhnaks, tõtt-öelda päris tühjaks jäänud. Viimased 
kolm päeva olin ma nii ametis ühe isevärki mustangi tagaajamisega, et ma püssi kaasagi ei võtnud. 
Ja nüüd olime Phelimi ja Taraga üsna nälga jäämas.» 

«Misuke see mustang oli?» päris kütt huvitatult, nagu poleks ta peremehe juttu lõpuni kuulanud. 

«Valgete tähnidega šokolaadivärvi mära, suurepärane loom» 

«Pagan võtaks, noor sõber, tema pärast ma siia tulingi.» 

«Kas tõesti?» 

«Nägin seda mustangi, nägin teda preerias mitu korda. Ütlesite, et ta on mära? Mina seda ei 
teadnud — ta ei lasknud mind kordagi ligemale kui poole miili peale. Tahtsin, et te ta kinni 
püüaksite, kohe kõnelen, miks. Pärast seda, kui teid viimati nägin — ja seda mära kah — , olin 
Leona asunduses. Noh, sinna on kolinud mees, keda ma juba Mississipi äärest tean. Ta on rikas 
plantaator ja toredusearmastaja, eriti mis tema pidudesse puutub. Olen ise viinud ta pidulauale hulga 
põdrakintse ja mitmeid metskalkuneid. Ta nimi on Poindexter.» 

«Poindexter?» 

«Just nimelt — üks paremini tuntud nimesid Orleansi ja St. Louisi vahel. Tookord oli ta rikas ja 
ma usun, et ega ta praegagi vaene pole, kui ta endaga sadakond neegrit kaasa tõi. Muuseas, tal on 


õepoeg, nimega Calhoun. Tollel on hea patakas dollareid, millega tal pole muud targemat teha kui 
onule laenata, ja teatud tingimuse pärast teeb ta sedahea meelega. Nüüd, noor sõber, ütlen, miks 
ma teid näha tahtsin. Plantaatoril on tütar, kes on kui hull hobuste järele. Louisianas, kus nad varem 
elasid, ratsutas ta kõige perumate loomadega. Ta kuulis, mis ma vanale tähnilisest mustangist rääkisin, 
ega jätnud isa enne rahule, kui see looma püüdjale kõrge tasu lubas. Vana ütles, et 

annab looma eest kakssada dollarit, kui see on tõepoolest niisuke, nagu ma rääkisin. Teadsin, et kohe, 
kui uudis asunduses laiali läheb, kihutavad kõik mustangerid üksteise võidu looma järele, ja 
sellepärast tulin kellelegi sõna lausumata otse siia, nii kuidas mu vana mära jalad aga võtsid. Teie 
võtate tähnilise kinni ja Zeb Stump tuleb käemeheks, kui te need kakssada dollarit teistel nina alt ära 
napsate.» 

«Kas te ei tahaks kaasa tulla, mister Stump,» ütles noor iirlane toolilt tõustes ning ukse poole 
astudes. 

Kutse äkilisusest veidi hämmastunud kütt järgnes talle. 

Maurice viis külalise hüti taha ning küsis sara suunas näidates: «Kas see mustang samaneb veidi 
tollele, kellest teie kõnelesite?» 

«Saatana silmamuna, see on ju täpselt sama loom! Juba kinni püütud! Kakssada dollarit nagu 
maast leitud! Noor sõber, te olete õnnega koos: kakssada' dollarit on teil niisama hästi kui taskus! Ja 
susi mind söögu, kui ta ei vääri oma hinda viimse kui sendini! Helde taevas, kui ilus ta on! Küll miss 
Poindexter rõõmustab, ta läheb õnnest päris meeletuks!» 


VII peatükk ÖISED PAHANDUSED 


Ootamatu avastus, et temast oldi juba ette jõutud ja tähniline mustang oli kinni püütud, tõstis vana 
küti tuju ja erutas teda tublisti. 

Veel paremaks muutis meeleolu korvpudeli sisu, mille hulk ületas Phelimi lootused: igaüks sai 
enne kalkuniprae kallale asumist klaasikese söögialust, teine anti toidule peale ja veel üsna mitu 
napsi pärast õhtusööki piibu juurde. 

Suitsetades vesteldi elavalt. Kõneaine oleks vaimustanud kõiki preeria-asunikke: räägiti 
indiaanlastest ja jutustati jahilugusid. 

Et Zeb Stump oli jahipidamise alal midagi elava entsüklopeedia taolist, siis kõneles peamiselt 
tema, ja vana küti jutt oli nii põnev, et seda katkestasid ainult goolveilase imetlushüüded. 

Vestlus vaibus siiski hulk aega enne südaööd. Võib-olla manitses mehi puhkamisele tühjaks 
saanud korvpudel, aga selleks võis olla ka teisi ja kiiduväärsemaid põhjusi. Mustanger kavatses 
hommikul teele asuda ja mehed pidid vara- 

kult tõusma, et ettevalmistustega õigeks ajaks valmis jõuda. Selleks et vähetaltsad metshobused teel 
põgenema ei pääseks, tuli nad üksteise külge siduda, enne lahkumist aga oli tarvis veel palju 
muudki korraldada. 

Kütt oli käinud köietamas oma «vana elukat», nagu ta kutsus kurva välimusega hobusekronu, 
kellega ta vahetevahel ratsutas, ja tuli tagasi kulunud kollase tekiga, mis moodustas kogu ta 
voodivarustuse. 

«Võite minu voodisse heita,» soovitas külalislahke peremees, «ma laotan enda jaoks põrandale 
hobusenaha.» 

«Ei,» vastas külaline, «ei kõlba teie lavatsid Zeb Stumpile küljealuseks. Pean paremaks kõva 
maapinda, magan seal palju rahulikumalt ja üle serva libisemist pole ka karta,» 

«Kui teile meeldib rohkem maas magada, heitke siis põrandale. Annan teile kohe hobusenaha alla.» 


«Noor sõber, ärge tehke midagi niisukest, raiskate ilmaasjata aega. Mina ei maga ühelgi põrandal, 
minu voodiks on ainult preeriarohi.» 

«Kas te tõesti kavatsete magada lageda taeva all?» küsis üllatunud mustanger, nähes, et külaline 
astub ukse poole, vana tekk käsivarrel. 

«Just nimelt.» 

«Aga öö tõotab tulla külm nagu põhjatuul.» 

«Tühja sellest, parem kannatan ivake jahedust, kui et lämbun õhupuuduses, mis mind majas 
magades ähvardab.» 

«Naljatate, mister Stump?» 

«Noor sõber,» lausus kütt rõhuga, küsimusele otsest vastust andmata, «ligemale kuus aastat pole 
Zeb Stumpi kondid katuse all puhanud. Kord oli mul midagi majataolist ühe sükomooripuu õõnes. 
See oli Mississipi ääres, kui mu vanaeit alles elas ja ma selleks maja pidasin, et temal ulualune oleks. 
Kui ta mulla alla läks, kolisin Louisianasse, hiljem aga tulin siia. Ja sellest ajast peale on nii päeval 
kui öösel mu ainsaks katuseks olnud sinine Texase taevas.» 

«Kui peate tõesti paremaks magada väljas ...» 

«Jah, pean küll,» vastas kütt lakooniliselt, astus aeglaselt üle ukseläve ning suundus onni ja jõe 
vahelise väikese aasa poole. 

- Peale vana teki rippus tal käsivarrel kuue-seitsme jardi' pikkune hobusejõhvist punutud nöör. See 
nöörijupp, mida 


! Jard — inglise pikkusmõõt, võrdub 0,9144 m. 

tavaliselt kasutatakse hobuste köietamiseks, oli Zeb Stumpil kaasas teiseks otstarbeks. 

Uurinud kuuvalgel hoolikalt maalappi enda ümber mitme jala ulatuses, ümbritses ta selle nööriga, nii 
et see moodustas midagi ellipsitaolist. 

Siis astus ta üle nööri, võttis vana teki ümber ja seadis enese rahulikult mugavasse poosi. Mõne 
hetke pärast näis ta juba magavat. 

Et ta tõepoolest magas, seda kuulutas sügav hingamine. Hea tervise ja puhta südametunnistusega 
Zeb Stumpil tarvitses ainult silmad sulgeda, kui uni juba tuligi. 

Talle ei võimaldatud pikka puhkust. Küti iga liigutust jälgisid Phelim O'Neali uudishimulikud 
silmad. 

«Püha Mooses!» pomises goolveilane. «Mispärast vanamees endale köie ümber sättis?» 

Iirlase uudishimu võitles tükk aega viisakusega, võitis lõpuks viimase, ja just siis, kui magaja 
kolman.dat korda norskas, hiilis Phelim mehe juurde, raputas ta ärkvele ja päris talt nööri otstarvet. 

«Sa äraneetud iiri eesel!» hüüdis ülesaetud Stump pahaselt. «Arvasin, et on juba hommik. Ah et 
miks mul nöör ümber on? Aga selleks, et tülitajaid eemal hoida.» 

«Missuguseid tülitajaid, mister Stump? Kas madusid?» 

«Muidugi madusid! Kurat sind võtku, käi magama!» 

Kurjast noomimisest hoolimata pöördus Phelim rõõmsalt onni tagasi. Kui Texases üldse, oli midagi, 
mis teda rohkem ärritas kui indiaanlased, nagu ta ise ütles, ega lasknud magada, siis olid need 
mürkmaod. Ta polnud siin korralikult maganud ühtki ööd, aina mõtles jälkidest roomajatest või 
nägi neid unes. Kahju, et pühal Patrickul' polnud enne taevasse minekut aega jätkunud Texase 
külastamiseks! 

Et Phelim elas asulast väga kaugel ja tal polnud teistega suhtlemiseks vähimatki võimalust, oli 
trikk jõhvnööriga talle uudiseks. 


Nüüd asus ta omandatud teadmisi viivitamata rakendama. Ta läks tagasi onni juurde, puges vargsi 
sisse, et magavat isandat mitte äratada, ja võttis könksu otsast jõhvist oheliku. Siis astus iirlane jälle 
välja ja vedas nööri, seda vajaduse järgi järele lastes, püstlattidest seina ümber. 

Onni kindlustamine lõpetatud, sisenes ta uuesti hütti ja pomises üle künnise astudes endamisi: 


'Püha Patrick — Iirimaa kaitsepühak, rahvapärimuse kohaselt hävitas Iirimaal kõik mürgised 
maod. 

«Sooh, Phelim O'Neal, täna öösel magad sa rahus, kõikidest nendest teksase madudest oolimata.» Mõni 
minut pärast Phelimi monoloogi valitses mustangeri hüti ümber 
juba täielik vaikus. Samasugune oli vaikus ka hütis eneses, sest püha Patricku kaasmaalane, keda ei 
heidutanud enam roomavate sissetungijate hulgad, oli jäänud magama otsekohe, kui ta oma 
hobusenahale vajus. 

Mõnd aega tundus, et kõik elusolendid, Tara ja püütud mustangid kaasa arvatud, naudivad täielikku 
puhkust. Ainsana rikkus rahu mahlakat rohtu krõmpsutav mära. 

Peatselt aga selgus, et ka vana kütt ei maganud. Selle asemel et lamada vaikselt asendis, mille ta 
magama heites oli valinud, viskles Zeb küljelt küljele, nagu hoiaks teda ärkvel, mõni tüütu mõte. 

Vähernud korda kümme küljelt teisele, tõusis Zeb Stump istukile ja vaatas rahulolematult ringi. 

«Äraneetud tobe, see va jultunud iirlasekönn,» pigistas ta hammaste vahelt, «ära ajas une, 
kuramus! Tuleks ta kraedpidi välja tirida ja jõkke kästa. Saatana silmamuna, küll tahaks seda teha, 
aga teist iirlast ei tohi pahandada, too on tähtis mees. Väga võimalik, et ma nüüd hommikuni sõba 
silmale ei saa.» 

Lõpetanud torisemise, tõmbas kütt teki uuesti ümber ja heitis pikali. Kuid magama jääda tal ei 
õnnestunud, ta viskles ja niheles rahutult, kuni tõusis jälle istukile. Uue, eelmisega sarnaneva monoloogi 
lõpul ähvardas ta Phelimit veel kindlamini vette kasta. Otsuse täideviimisega viivitades märkas kütt 
looma, kes andis ta mõtetele uue suuna. 

Umbes kahekümne jala kaugusel Zebist libises üle rohu pikk sale kogu. Selle siugjas kuju ja 
kuuvalgust peegeldav sile, läikiv nahk laskis kergesti ära tunda roomaja. 

«Uss!» hüüatas Zeb madu märgates. «Huvitav, mis sorti elukas see öösel ringi hulkuv suli peaks 
olema? Latsutaja jaoks on ta liiga suur, kuigi selles kohas vahel niisukesi on nähtud. Va lõgissaba 
kohta on ta tõesti väga kirju ja liiga väikese kõhuga. 

Ei, lõgismadu ta ei ole. Haa, ära tundsin söödiku: see on ju «kanake», on teine vist metskalkuni 
munade jahil. Kuradima elukas, tuleb sulle otse kaela peale, nagu mööda nööri!» 

Küti hääl ei väljendanud hirmu, hoolimata isegi sellest, et roomaja talle tõesti ligines. Ta teadis, et 
uss ei tule üle oheliku, vaid pöördub selleni jõudes kõrvale, nagu poleks 

see hobusejõhvidest, vaid elavast tulest. Oma nõiaringis istudes oleks Zeb võinud pealetungijat 
rahulikult oodata ka siis, kui see oleks olnud kõige mürgisem preeriamadu. 

Ent läheneja polnud mürkmadu; vastupidi, see oli kahjutu nagu kanapoeg, kellelt ta oma 
ebaväärika nimegi oli saanud, kõige ohutumaid, aga samal ajal kõige suuremaid madusid Põhja- 
Ameerika roomajate hulgas. 

Istuva ja madu vaatleva Zebi nägu väljendas ainult uudishimu ning sedagi mitte eriti suurel 
määral. Preeria-rohus ööbima harjunud küti jaoks polnud imelik ega kõhutav seegi, kui madu 
jJõhvnöörini roomas ja natuke pead kergitades koonu vastu köit hõõrus. Pärast seda oli kartuseks veel 
vähem põhjust: uss pöördus otsekohe ringi ja roomas üle muru tagasi. 


Sekundi või kaks vaatas kütt kaugenevat madu liikumatult. Ta oli kahevahel, kas minna maole 
järele ja roomaja tappa või lasta tal terve nahaga põgeneda. Kui oleks tegemist olnud lõgismao, 
vaskpea- või mokassiinmaoga, oleks Zeb täitnud Eedeni aias antud tõotuse ja looma pea raske 
alligaatorinahkse saapa kontsaga lömastanud. Kuid kahjutu «kanake» polnud Zeb Stumpile 
vastumeelne, mida tõendasid ka põgenevale maole saateks pomisetud sõnad. 

«Las ta, vaene ussike, läheb. Pole ta mu vaenlane, ehkki teinekord kalkunimune imeb ja lindude 
siginemist takistab. Aga munad on ta ainuke toit ja ma ei näe põhjust, miks ma teda vihkama peaksin. 
Vihale ajab mind aga see kuradi iirlane, kuramuse narrinäru, kes mu une ära ajas. Saatana 
silmamuna, kuidas ma talle alles näitaksin, kui seda ainult niimoodi teha saaks, et noortmeest ei 
pahanda. Oot-oot! Jumala eest — käes, nii tõesti kui mu nimi on Zeb Stump!» 

Seda öeldes hüppas äkitselt lõbusaks muutunud kütt püsti ja hakkas põgenevat madu taga ajama. 

Mõne sammuga jõudis ta sellele järele ja kähmas loomast haraliaetud sõrmedega kinni. 

Järgmisel hetkel tõsteti madu maast üles ja ta pikk sädelev keha vingerdas küti käes. 

«Noh, isand Phelim,» ütles ta otsekui mao poole pöördudes, «kui ma nüüd ei ehmata su iiri hinge nii, 
et sa hommikuni magada ei saa, ei oska ma küll kulli kalkunist eraldada. kohe saad endale 
voodikaaslase!» 

Kütt astus hüti poole, hiilis vaikselt selle varju ja laskis mao lahti, nii et see jõhvnöörist ringi sisse 

kukkus, millega Phelim oma magamispaiga hoolikalt oli piiranud. 

Siis läks Zeb oma aseme juurde tagasi, tõmbas veel kord teki ümber õlgade ja pomises: «Üks mis 
kindel — üle nööri uss juba välja ei pääse, ja sama kindel on, et ta põgenemiskohta otsides terve 
onni läbi laseb. Kui ta poole tunni jooksul üle selle iiri narri ei rooma, võib Zeb Stumpi ennast 
narriks kutsuda. Hei; mis see's on? Susi mind söögu, ronibki vist juba iirlase kukil!» 

Kui kütt oleks veel midagi lisada tahtnud, poleks seda kuulda olnud, sest kohe algas kära, mis 
kohutas ärkvele kõik Alamo kallastel elutsevad olendid mitme miili ulatuses. Põrgulärmi alustas 
inimhääl, pigemini vingumine, mis võis tulla ainult goolveilase kõrist. Karjujaks oli Phelim O'Neal. 

Iirlase hääle summutas siiski varsti koera haukumine ja hobuste hirnumine ning korskamine, mis 
kestis vahetpidamata mitu minutit. 

«Mis viga?» küsis mustanger koikult üles hüpates ja pimedas hirmunud teenri poole teed 
kobades. «Mis kurat sinusse on pugenud, Phelim? Nägid sa vaimu?» 

«Oh, isand! Jeesuse nimel, veel ullemat kui vaimu! Mind nõelas madu, mitmesse kohta, kohe üle 
kogu keha! Püha Patrick, olen kadund ing. Olen surmale määratud.» 

«Kuhu ta sind nõelas?» küsis Maurice, süütas kiiresti küünla ja hakkas onni jõudnud küti abiga 
teenri keha silmitsema. «Ma ei näe hammustuse jälgegi,» jätkas mustanger, Zebi abiga Phelimi 
keha pöörates ja tähelepanelikult ta nahka uurides. 

«Mitte ühte kriimustust,» täiendas Stump lakooniliselt. «Eideke, ah .ei nõelandki mind — küll on 
ästi! Aga ta roomas üle mu ihu, tunnen veel praegastki nahal ta külma ja libedat keha.» 

«Kas siin üldse oligi madu?» hakkas Maurice teenri jutu tõepärasuses kahtlema. «Sa, Phelim, 
nägid seda lihtsalt unes.» 

«Mitte sugugist, isand, päris tõeline madu oli. Oidku küll, see on kindlam kui kindel.» 

«Ma arvan, et see oli tõesti madu,» tähendas kütt kuivalt. «Vaatame, ehk leiame ta kätte. Maja on 
ju jõhvnöö-riga sisse piiratud, imelik küll, etuss sellest üldse üle sai. Vaat seal ta ongi!» Kütt 
näitas onni nurka, kuhu madu ennast keeritsana kokku oli kerinud. 

«See on ju ainult «kanake».,» jätkas ta, «kes pole mitte ohtlikum kui udusulis tuvipoeg. See 
küll teid salvata ei 


52 


võinud, isand Phelim, aga igaks juhtumiseks võime talle otsa peale teha.» Seda öeldes kähmas kütt 
mao pihku, tõstis kõrgele ja viskas onni põrandale, nii et madu oimetult lamama jäi. 

«Ja nüüd, isand Phelim,» ütles kütt, lõpetades oma töö sellega, et litsus mao pea raske kontsaga 
puruks, «võite uuesti koikusse heita ning magada julgesti ja segamata hommikuni: vähemalt ussid 
teile enam tüli ei tee.» 

Surnud ussi jalaga enda ees lükates astus Zeb Stump hütist välja ja sirutas oma tohutu keha 
endamisi lõbusat naeru kõhistades kolmandat korda murule pikali. 


VIII peatükk SAJAJALGNE 


Pärast mao tapmist kära vaikis. Lakkas koera ulgumine ja teenri kisa, mustangid seisid puude 
varjus jälle rahulikult. 

Ainult onnis oli vahetevahel kuulda kähinat, mida tekitas hobusenahal unetult vähkrev Phelim, 
kes oli kaotanud usu jõhvnööri võlujõusse. 

Väljas segas valitsevat vaikust häälitsus, mis erines tunduvalt hüti poolt kostvast nahinast. See 
sarnanes alligaatori röhatuse ja härgkonna krooksumisega, aga et see tuli Zeb Stumpi sõõrmetest, 
võis see olla ainult magava küti norskamine. Heli. sügavuse järgi otsustades tundus mees magavat 
rahulikult. 

Nii see oligi. Vaevalt sai kütt köiega piiratud asemele heita, kui ta kohe sügavasse unne vajus. 
Revanš oli Zeb Stumpi närve rahustanud ja ta nautis täielikku puhkust. 

Iirlase nahistamise ja küti norskamise duett kestis ligemale tund aega, vahepeal kostis sekka 
sarvilise öökulli retsitatiiv või preeriahundi cantata pensierosa “. 

Siis algas lärm uuesti, niisama ootamatult kui eelmine kord, ja jälle alustas seda Connemara 
mehe kisa. 

«Oh sa mõrtsukas!» karjus iirlane, äratades oma kisaga kohe hüti peremehe ja väljas rahulikult 
magava külalise. «Püha Jumalaema! Süütu neitsi! Päästke mind, päästke mind!» 


'"Retsitatiiv — kõnelaul, melodeklamatsioon. 


*Cantata pensierosa — kaebelaul (t. k.). 

«Mis sul häda on?» pahandas ta isand, uuesti voodist karates ja kiiresti tuld läites. «Mis sul häda 
on, sa neetud hing?» 

«Uus madu, teie ausus! Oh oidku, palju ullem kui see, kelle mister Stump tappis. Ta näris mu 
rinna puruks. Nahk nagu põleb sealt, kust ta üle roomas, just nagu okks Ballyballagh' sepp mind 
punaseks aetud obuserauaga kõrvetand.» 

«Kuradima närukael!» hüüdis uksele ilmunud Zeb Stump, kollane tekk õlal. «Ara ajasid mu une teist 
korda, va iirlase-tobu! Vabandage, mister Gerald, saan aru, et lolle leidub igal pool, niihästi 
Ameerikas kui Iirimaal, kuid teie teener on üks kõige tobedamaid, keda ma kunagi olen kohanud. 
Susi meid söögu, kui heidame magama enne, kui oleme ta jõkke uputanud.» 

«Oh, kallis mister Stump, ärge rääkige niimoodi. Võin vanduda teie mõlema kuuldes, et siin oli 
teine madu. Täitsa kindlasti on ta veel praegast onnis, alles minuti eest ronis üle mu rinna.» 

«Ja te ei näinud seda mitte unes?» uuris enesega veel rohkem rahul olev kütt huvitatult. «Ütlen 
teile, et ükski teksase madu ei rooma üle hobusejõhvidest nööri. See teine pidi järelikult ka juba enne 
hütis sees olema, kui te sellele nööri ümber tõmbasite. Pole just kuigi usutav, et neid oli siin korraga 
kaks tükki. Kohe hakkame otsima ja vaatame, kuidas see lugu õieti oli.» 


«Oh sa mõrtsukas! Vaadake!» hüüdis goolveilane särki rinnalt lahti rebides. «Ussi jälg läheb otse 
üle ribide. Ka.s mul polnd õigus, ikka oli teine madu! Oh püha Jumalaema, mis minust nüüd saab? 
Rind lausa põleb.» 

«Madu?» hüüatas Stump, astus hirmunud iirlase juurde ja lähendas küünla mehe rinnale, «õige 
mul madu! Kõikide pühade nimel, see polnud mitte madu, vaid hoopis hullem loom.» 

«Ullem kui madu?» karjatas kohkunud Phelim. «Te ütlesite «ullem», mister Stump? Tähendab see 
on elukardetav?» 

«Noh, ta võib olla elukardetav, aga võib ka mitte olla, olenevalt sellest, kas ma leian siit ligidalt 
midagi selle vasta või mitte. Ja kui ma ei leia, isand Phelim, siis ma küll ei vastuta ...» 

«Oi, ärge irmutage, mister Stump!» 

«Mis see niisugune on?» nõudis Maurice selgust, vaadates diagonaalselt üle teenri rinna jooksvat, 

maks aetud vardaga tõmmatud joont. «Mis see siis lõpuks on?» kordas ta rahutult, märgates tõsist 
pilku, millega kütt kummalist märki silmitses. «Ma pole iial midagi taolist näinud. Kas see on 
kardetav?» 

«Väga halb asi, mister Gerald,» sosistas Stump, nii et Phelim teda ei kuuleks, ja andis märku 
hütist lahkumiseks. 

«Mis asi see on?» küsis mustanger erutatult. 

«See onmürgise sajajalgse jälg.» 

«Mürgise sajajalgse jälg? Kas see elukas hammustas Phelimit?» 

«Ei usu, et oleks hammustanud. Aga seda pole vajagi — inimese tapmiseks aitab sellest, kui ta 
korraks üle keha ronib.» 

«Helde taevas! Ega te seda tõsiselt mõtle?» 

«Mõtlen küll, mister Gerald. Rohkem kui üks kord olen näinud tublisid mehi samasuguse 
märgiga ihul teise ilma minevat. Kui me midagi ette ei võta, saab Phelim kõigepealt ägeda palaviku 
ja kaotab siis mõistuse, nagu oleks ta hullu koera hammustusest marutõppe jäänud. Aga teda pole 
muidugi mõtet enne hirmutada, las ma vaatan, mis veel teha annab. Siin peaks leiduma selle jaoks 
rohtu, ühte niisukest kasvu. Kui ma selle kohe üles leian, pole raske Phelimit terveks tohterdada. 
Kuu on ka nagu kiuste just pilve taha läinud ja ma pean käsikaudu otsima hakkama. Mäletan, et 
neid kasvas järsaku tipus suurte puhmaste kaupa. Teie minge nüüd sisse ja katsuge meest 
rahustada, mina vaatan, mis siin teha annab. Ma ei jää kauaks, tulen kohe järele.» 

Meeste õueminek ning onni kostev kõnepomin ei vaigistanud Phelimi hirmu, vaid suurendas seda 
veelgi. Vaevalt jõudis ravimtaime otsima minev kütt pimedusse kaduda, kui iirlane hütist välja 
tormas, karjudes seejuures kaeblikumalt kui kunagi varem. 

Läks aega, enne kui isand teda rahustada suutis, kinni-tades, et teenril pole kartuseks mingit 
põhjust — asjaolu, milles Maurice ise sugugi eriti kindel polnud. 

Mõne hetke pärast ilmus uksele Zeb Stump ja juba tema nägemine rahustas hüti elanikke. Ta 
enesekindel ilme ja kogu olek rääkisid selget keelt, et kütt oli otsitava «kasvu» leidnud. Paremas 
käes hoidis ta tumerohelisi ovaalseid lehti, mida katsid üksteisest võrdses kauguses asuvate teravate 
ogade kimbud. Maurice tundis ära talle hästi tuttava taime — oregano-kaktuse lehed. 


55 


«Ärge muretsege, isand Phelim» sõnas vana kütt üle läve astudes lohutavalt, «nüüd pole enam 
karta midagi. Sain palsamit, mis võtab teie valu nagu peoga. Jätke röökimine, pöörane! Olete oma 
kisaga üles ajanud juba kõik linnud ja loomad ja roomajad enam kui kahekümne miili kaugusel. 


Kui te seda joru veel edasi lasete, tulevad mägedest komantšid ' ja nood on ehk ivake kurjemadki 
kui see sajajalgne elukas. Mister Gerald, otsige side valmis, seni kui ma hautist valmistan.» 

Kütt tõmbas noa tupest ja kõigepealt eemaldas lehtedelt okkad, eraldas siis lehe ümbert nahkse 
kile ja lõikas mahlakad kaktuselehed umbes kaheksandiku tolli" paksusteks viiludeks. Lõigud ladus 
ta üksteise kõrvale puhtale puuvillasele riideribale, mille mustanger valmis oli pannud, ja asetas siis 
«hautise», nagu ta oma ravimit nimetas, osavasti põletikusele kohale. Põletik polnud tekkinud saja- 
jalgse küüntest, nagu arvas Zeb Stump, vaid loom oli magajat torganud oma mürgiste asteldega. 
Oregano mõju oli peaaegu silmapilkne. Taime kibe mahl oli vastumürgiks sajajalgse mürgile ning 
neutraliseeris selle; hirmust vabanenud haige, keda rahustas meeldiv kindlusetunne, veel enam aga 
ravimi reaktsioon, vaibus peagi sügavasse ning kosutavasse unne. 

Zeb Stump otsis veel sajajalgset, aga ei leidnud teda, sest jälki roomajat, keda Mehhikos alacrarii 
nime all tuntakse, ei tõkestanud lõgismadusid eemale hoidev jõhvnöör. Isehakanud arst väljus 
vaikselt onnist, heitis oma rohusele asemele ning magas segamatult hommikuni. 


Koidu ajal olid kõik kolm jalul — Phelimit ei vaevanud enam ei hirm ega palavik. Pruukostiks 
söödi kalkuniprae jäänused ning kiirustati teeleasumisega. Endine Bally-ballagh' tallipoiss seadis 
Texase küti abiga metshobuseid üle lagendiku ajamiseks valmis: hobused seoti ükshaaval üksteise 
külge. Maurice hoolitses oma kõrvi ja tähnilise mära eest. Ilusale vangile pühendas ta meelsasti 
rohkem aega, kammis hoolikalt tolle lakka ja saba ning puhastas looma läikivalt nahalt plekke — 
julma jahi märke, mis olid saadud siis, kui mustangeri lasso uhke looma vangistas. 


'Komantšid — endise suure sõjaka indiaani hõimu liikmed. 

«Aitab küll!» hüüdis mõnevõrra imestunult mustangeri tegevust jälgiv Zeb. «Nii hoolega pole 
vaja, Woodley Poindexter ostab ta nagunii. Ta annab teile kakssada dollarit, nii tõesti kui mu nimi 
on Zebulon Stump, ja susi mind söögu, kui mära pole seda hinda väärt viimase kui pennini!» 

Maurice kuulas küti juttu sõnagi lausumata, aga ta näole kilppuv naeratus näitas, et kentukilane 
polnud ära arvanud põhjust, miks mustanger tähnilist mära nii hoolega harjas. 

Vähem kui tunni aja pärast asus mustanger punakõrvi seljas teele, tähniline mära lassoga järel. 
Vangistatud caballada' liikus goolveilasest tallipoisi juhtimisel kiire traaviga üle lagendiku. 

Et teistega sammu pidada, vemmeldas vana mära seljas istuv Zeb Stump looma kogu aeg 
kandadega; kõige taga sörkis teravas rohus kiirustamata teed otsiv Tara. 

Et takistada metsloomi hütti tungimast, suleti selle nahk-uks ja majake jäeti tükiks ajaks enda 
hooleks vaiksesse üksindusse, mida segas ainult sarvilise öökulli huige, puuma kriiskamine või 
näljase koioti kiunuv haugatus. 


IX peatükk PIIRIJÄÄRNE FORT 


Tähelipp lehvib pika varda küljes Inge'i fordi kohal ja ta vari langeb imelikule ning omamoodi 
huvitavale vaatepildile. 

See on pilt ehtsast piiriäärsest elust, mida suudaks tõepäraselt edasi anda võib-olla ainult noorema 
Vernet” pintsel: poolenisti sõjaväe-, poolenisti eraelu, pooleldi tsiviliseeritud, pooleldi metsiku elu 
pilt, millel liiguvad kirevate täppidena inimkujud, kelle näovärv, riietus ja elukutse näitavad nende 
kuulumist kummassegi äärmusse ja kõikidesse vahepealsetesse astmetesse. 

Isegi tegevuspaik — fort ise — on samasugust segaverelist laadi. Tähelipp ei lehvi bastionide” ega 
sakmeliste 


'Caballada (1.:kabal'jada) — hobusekari (hisp. k.). 

*Horace Vernet (1789—1863) — prantsuse maalikunstnik, i, tuntumaid sõjamaalide 
loojaid Louis PhilippeM õukonnas. 1 

“Bastion — relvastatud kaitsetorn kindlusemüüris. 

parapettide' kohal, ta vari ei lange kasematile? ega maaalusele käigule, kaevikule, kaitsekraavidele ega 
glassiile” — peaaegu üldse mitte millelegi, mis kindlust meenutaks. Tahumata jaanileivapuutüvedest 
pihtaed piirab kahesaja hobuse sara-alusest talli, väljaspool aeda asub kümmekond kõige lihtsamas stiilis 
elamut, mõned neist on ainult vitstest punutud ja saviga kaetud hütid — jacal'id; suurim hoone on 
kasarm, selle taga hospidal, intendandi ja korter -meistri ruumid; üht kätt asub vangla ja teisel pool, 
pisut paremas kohas, söögimaja ning ohvitseride eluasemed. Majad on väga lihtsa välimusega, 
krohvitud ja heledaks võõbatud lubjaga, mida Leona äares leidub piisavalt. Kõik ehitused on 
korralikud ja puhtad, nagu on kohane suure tsiviliseeritud rahva sõjaväe majutuspaigale. Selline on 
Inge'i kindlus. 

Pisut maad eemal hakkab silma teine majadegrupp, peaaegu — kui mitte täiesti — niisama imponeeriv 
kui ülalkirjeldatu, mida fordiks kutsutakse. Neile hoonetele lipu vari enam ei ulatu, aga nad on ikkagi 
ta kaitse all ja oma olemasolu eest võlgnevad nad tänu temale. Need onnid on algeoks külale, milliseid 
tekib kõikjal Ameerika sõja-väeasunduste läheduses ja mis tõenäoliselt mitte väga pika aja pärast 
arenevad linnadeks, võib-olla isegi suurlinnadeks. 

Praegu elab seal markitant, kelle poes leidub nipet-näpet, mida pole arvatud sõjaväe varustusnormide 
hulka; võõras-temajaomanik, kelle valge liivatatud põrandaga ja riiulil sillerdavate mitut värvi 
klaaspudelitega kõrtsituba meelitab ligi möödalonkijat; paar mängupõrgupidajat, kelle faro-" ja monte- 
lauad” ahnitsevad endile suurema osa sõdurite palgast; paarkümmend mustasilmset kahtlase kuulsusega 
sen-joriitat, umbes niisama palju kütte, muulaajajaid, mustangereid ja raskesti määratletavaid isikuid, 
keda võib leida kõikides maades tolgendamas sõjaväelaagrite ligiduses või liikumas vooride sabas. 


'Parapett — laskeavadega kivisein kindlusemüüri peal. 


*Kasematt — tugeva konstruktsiooniga ruum kindluses relvade, meeskonna ja tagavarade 
kaitseks vaenlase pommitamise vastu. 
*Glassii — madal muldvall kindluse piirdekraavi ees. 


*Faro — kaardimäng, milles kõik mängijad mängivad kaartide jagaja vastu. 
“Monte—hasartmäng kaartidega; harrastatakse eriti Hispaanias ja Mehhikos. 

Selle kireva seltskonna valduses olevate majade püstitamisel on silmas peetud teatud korrapärasust. 
Võib-olla kuuluvad nad ühele ja samale ettevõtjale. Nad ümbritsevad «peaväljakut», mille tallatud 
rohuvaibal ausamba ja laternapostide asemel seisab kõdunev küpressitüvi ning kössitab toomingapõõsas. 

Leona, mis aheneb siin kitsaks jõekeseks, voolab nii fordi kui ka küla ligidalt mööda. Ta kallastel laiub 
ühtlane halja taimestikuga tasandik, mida piirab kauguses tumedam metsariba, kus tammed, hikkorid ning 
jalakad võitlevad oma olemasolu eest ogaliste kaktuste ja ananassidega, kümnete botaanikutele peaaegu 
tundmatute roni- ja para-siittaimedega. Piki jõekaldaid lõuna ja ida pool näete siinseal maju — istanduste 
hooneid. Mõned neist on hiljuti ehitatud lihtsad elamud, üksikud aga toredama välimusega ja ilmselt 
vanemad. Viimastest väärib üks erilist tähelepanu — see on suurem ehitus, mille lamedat katust palistab 


sak-meline parapett. Valge hoone eraldub selgesti seda poolenisti varjava metsa taustal. See on Casa 
del Corvo ha-cienda'. 

Pöörates pilgu põhja, silmate üksikut kummalist kõrgendikku — hiiglasuurt kaljukoonust, mis kerkib 
tasandikult mitusada jalga kõrgemale, ja eemal ähmases kauguses lainelist horisontaaljoont — kõrge ning 
inimjälgedest peaaegu puutumata Llano Estacado kiltmaa ja sellel asuvate Guadalupe mägede 
piirjoont. 

Vaadake üles — te näete safiir- või türkiissinist taevast, kust päeval särab kuldne päikeseketas, mida 
ei varjuta ainuski pilvetäpp ja mis öösel on üle puistatud otsekui kir-kast terasest lõigatud tähtedega 
ning kust helendab siis hõbedane kuusõõr. 

Vaadake alla, kui kuud ja tähti enam näha pole ja kui Matagorda lahe ranniku lillede lõhna 
kandev tuul jõuab fordi tähelipuni ning lehvitab seda ärkava hommiku auks; vaadake alla, ja te näete 
pilti, mida oleks pidanud maalima Vemet: see on liiga vahelduv, elav, liiga kujude-, kostüümide- ja 
värvirikas, et seda visandada sule abil. 

Maalilisel pildil märkate sõdurite vormiriietust — Uhend- 


'Hacienda (1.: assfenda) — mõis (ka härrastemaja) Mehhikos, Texases ja Lõuna- 
Ameerikas. 


59 


riikide jalaväe helesinist, tragunite tumedamat sinist ja küttide peaaegu silmapaistmatut rohelist. 

Täies vormis silmate ainult üksikuid mehi — valveohvitsere, vahtkonna kaptenit ja vahtkonda 
ennast. Nende vabad väekaaslased longivad barakkide vahel või pihtaiaga piiratud tarandikus 
punastes flanellsärkides, pehmetes kaabu-lottides ja saabastes, mis- pole iial näinud ei harja ega 
määret. 

Ohvitseride keskel liigub inimesi, kelle välimuses pole midagi sõjaväelist: pikakasvulisi, pöetud 
põdranahksete vammustega ja säärekatetega kütte, mehhiko kombel riietatud karjuseid ja 
mustangereid, teiade calzoneros'te, õlgadele heidetud saraapede, hiiglasuurte kännustega saabaste ja 
lustakalt viltu asetatud läikivate sombreerodega mehhiklasi. Ohvitserid lobisevad indiaanlastega, kes 
on tulnud forti sõbralikuks külaskäiguks — kauplema või lepingut sõlmima; eemalt paistavad nende 
telgid. Indiaanlaste õlgu katavad pikad punased, rohelised ja sinised vaibad, mis muudavad nende 
välimuse maaliliseks, peaaegu klassikaliseks, hoolimata nägude võikast värvivõõbast ja räpaselt 
kleepuvatest mustadest juustest, -millele lisavad pikkust hobuste sabadest lõigatud jõhvipahmad. 

Kujutlege neid paljudest rahvustest inimesi sagimas oma rassile, elutingimustele ja ametile 
vastavates erisugustes kostüümides, lisage siia-sinna mõni mustanahaline Etioopia elanik — mõne 
ohvitseri kammerteener või läheduses elava plantaatori ori; kujutlege neid rühmiti vestlemas või 
tasandikul seisvate vankrite vahel lonkimas; kujutlege paari kahurit koos eelikuga ja läheduses 
asuvate püssirohukastidega, ühte või kahte nelinurkset klappuksega telki, kus elavad paar veidrat 
ohvitseri, kes eelistavad ööbida presendi varjus, ning vahisõdurite püssihakki — kujutlege kõike seda, 
ja teie vaimusilma ees on tõepärane kujutus Texase piiril, tsiviliseeritud ala kõige kaugemas kolkas 
asuvast sõjaväefordist. 


Umbes nädal pärast seda, kui Louisiana plantaator oli uude koju jõudnud, seisis Inge'i fordi 
paraadiväljakul kolm ohvitseri, kelle pilgud olid suunatud Casa del Corvo haclenda poole. 

Nad kõik olid noored: kõige vanem neist oli kolmekümne aastane. Ta kahe triibuga õlakud 
näitasid kapteni aukraadi, teine, ühe .ristjoonega pagunitel, oli vanemleit- 


nant, kõige noorem, auastmemärgita käiste järgi otsustades, nooremleitnant või brevet'. 

Noormehed olid parajasti vabad ja vestlesid Casa del Corvo uutest elanikest — Louisiana 
plantaatorist ja tolle perekonnast. 

«Nähtavasti kavatsetakse pühitseda ümberasumist,» ütles jalaväekapten, vihjates kõigile kindluse 
ohvitseridele saadetud kutsele. «Alguses dinee ja hiljem tants — päris suurejooneline vastuvõtt, kus 
näeme arvatavasti kogu asunduse aristokraatiat ja kõiki kaunitare.» 

«Aristokraatiat?» kordas tragunileitnant naerdes. «On karta, et seda sinna peole küll palju kokku ei 
tule, kaunitare aga tuleb veel vähem.» 

«Eksid, Hancock. Leona kallastel leidub nii üht kui teisi. Siia on rännanud paljud Ühendriikide 
suursugusemad perekonnad. Pole kahtlust, et näeme neid ka Poindexteri võõruspeol. Mis puutub 
aristokraatlikkusse, siis seda on — andestage nalja kesisust! — piduperemehel endal mitme eest. See 
nakatab tervet seltskonda, ja kaunitaride suhtes võin öelda, et Poindexteri tütar on ilusaim tütarlaps 
siinpool Sabine'i. Komandandi vennatütar jääb tast kaugele maha.» 

«Kas tõesti?» venitas kütibrigaadi leitnant häälega, mis reetis mehe huvi asja kuuldud uudise 
vastu. «Siis peab miss Poindexter kuradima kena olema.» 

«Ja ongi, uskuge mind — kui ta pole muutunud, sestsaadik kui teda viimati Bayou LafourcheM 
ballil nägin. Pool tosinat noort kreooli olid seal valmis tema pärast üksteist mõõgaga läbi torkama.» 

«Arvatavasti on ta edvistaja,» poetas nooremleitnant sekka. 

«Mitte sinnapoolegi, Crossman. Kinnitan teile, et otse vastupidi. Ta on julge tüdruk, aga võite 
olla kindel, et ta annab nina .pihta igaühele, kes liiga familiaarseks muutub. Kõrkuse on ta pärinud 
isalt. See on Poindexterite perekonnale iseloomulik.» 

«Tüdruk otsekui minu jaoks loodud!» tähendas noor tragun naljatades. «Ja kui ta on tõepoolest 
nii ilus, nagu te räägite, kapten Sloman, armun temasse kindlasti. Tänu taevale, et ma oma südant 
Crossmani kombel kellegagi koormanud pole.» 


'Brevet —nimeliselt kõrgemas auastmes olev ohvitser, kes saab palka madalama astme järgi. 

«Noh, mister Hancock,» ütles jalaväeohvitser, kes vaatas asjadele kainema pilguga, «ma ei 
armasta kihla vedada, aga olen kindel, et te ei räägi enam niimoodi Louise Poin-dexterist, kui olete 
teda näinud — muidugi kui te öeldut tõsiselt mõtlesite.» 

«Häh, Sloman, ärge minu pärast muretsege. Olen viibinud liiga sageli ilusate pilkude risttules, et 
seda peljata.» 

«Mitte nii ilusate nagu need.» 

«Kurat võtku! Panete inimese tüdrukusse armuma, ilma et ta toda näinudki oleks. Ta peab siis 
erakordselt võluv olema.» 

«Oligi, kui teda viimati nägin.» 

«Millal see oli?» 

«Lafourche'i ball? Las ma mõtlen — umbes poolteist aastat tagasi, kohe pärast seda, kui 
Mehhikost tagasi tulime. Ta tuli just esimest korda ballile, ja nagu selle kohta öeldakse: 


«Ilmunud on laotusse uus hele, särav täht!»» 


«Poolteist aastat on vallalise tütarlapse jaoks pikk aeg,» lähendas Crossman elutargalt, «eriti 
kreoolitaride jaoks, kes pannakse mehele kaugelt varem, kui nad kuusteist täis saavad, sageli koguni 
kaheteistkümne aastaselt. Võib-olla on ta ilu oma värskuse kaotanud?» 

«Ei usu. Oleksin pidanud Poindextereid külastama, et tütarlast näha, aga tean, et nad on parajasti 
sisseseadmisega ametis ja arvatavasti poleks visiidid neile praegu eriti meeltmööda. Kuid- major 
käis Casa del Corvos ja tõi miss Poindexteri ilu kohta niisuguseid teateid, et pidi peaaegu oma 
vennatütrega tülli minema.» 

«Jumala eest, kapten Sloman,» kinnitas tragunileitnant pühalikult, «ajasite mind nii põnevile, et 
tunnen end olevat Louise Poindexterisse peaaegu armunud.» 

«Enne kui te kõrvuni armute,» vastas jalaväeohvitser tõsiselt, «lubage ennast hoiatada: selle taga 
on oma bete noir. 

«Arvatavasti vend? Tavaliselt segavad vennad niisuguses asjas vahele.» 

'Bete noir (L:beet nuaar) — sõna-sõnalt: must loom (pr. k.); ebameeldiv inimene. 

«Tütarlapsel on vend, aga too pole selline. Ta on suurepärane noormees, ilma eelarvamusteta, 
ainus minule teada olevatest Poindexteritest, kes pole kaelani kõrkust täis. Tema on teistsugune.» 

«Siis on see ehk aristokraatlik papi? Tollel ei tohiks midagi selle vastu olla, kui ta saaks oma 
vapikilbi veerandikule Hancockite märgi.» 

«Mina selles küll kindel ei ole, arvestades, et Hancockid on jänkid jatemaiselõunariikide 
rüütel. Agamaei mõelnud vana Poindexterit.» 

«Kes see must elajas siis on, kui ta inimolend pole?» 

«Teataval määral on ta muidugi inimene — tütarlapse nõbu, isevärki mees, nimega Cassius 
Calhoun.» 

«Olen ta nime vist varem kuulnud.» 

«Mina ka,» lisas nooremleitnant. 

«Seda nime peaksid kuulnud olema kõik, kes võtsid osa Mehhiko sõjast, tähendab Scotti-retkest. 
Mehel oli seal väga lai ja ei või just öelda, et kiiduväärne kuulsus. Calhoun oli Mississipi 
vabatahtlike rügemendi kapteniks — ta on ise sealt pärit —, aga teda võis näha sagedamini monte- 
laua taga kui rügemendi staabis. Temaga juhtus paar lugu, mille tõttu ta riiukuke nime sai, aga see oli 
juba enne Mehhiko sõda. New Orleansi desperaadode' hulgas peeti teda ohtlikuks meheks.» 

«Ja mis siis?» Noore traguni hääl kõlas pisut väljakutsuvalt. «Kellele peaks korda minema, kas 
mister Cassius Calhoun on ohtlik või mitte? Minule jgatahes mitte. Ütlesite, et ta on ainult tütarlapse 
tädipoeg?» 

«Võib-olla pisut rohkem. Mulle tundub, et ta on Louise Poindexteri austaja.» 

«Ja te arvate, et tütarlaps hoolib temast?» 

«Seda ma ei tea. Tean ainult, õigemini oletan, et Calhoun on vana Poindexteri lemmik. Olen 
kuulnud kõneldavat selle soosingu põhjustest — tõsi küll, ainult sosistatavat —, aga jutud on liiga 
tõenäolised, et neid mitte uskuda. Vana lugu: pandiks antud kuld suurendab sümpaatiat. Poindexter 
pole enam nii rikas nagu varem — muidu poleks ta siia asunud.» 

«Kui noor daam on nii võluv, nagu te ütlete, võib uskuda, et ka kapten Cassius varsti siia kolib.» 


Des peraado — hulljulge inimene, kes on valmis mis tahes meeletule teole; bandiit. 

«Vatsti kolib! Te ei tea sest loost tõesti kõige vähematki. Ta on gi juba siin. Calhoun tuli koos 
Poindexteri perekonnaga ja elab nende juures. Kõneldakse, et osa istandusest kuulub temale. Nägin 
teda alles täna hommikul võõrastemaja kõrtsitoas ikka vana viisi kelkimas ja ennast täis kaanimas.» 

«On ta tõmmu jume, mustade juuste ja vurrudega mees, umbes kolmkümmend aastat vana, kannab 
sinist sõjaväe-kuube ja kolti puusal?» 

«Just nii, ja rinnal kuue all pikateralist jahinuga, kui te selle vastu huvi oleksite tundnud. See ta 
ON.» 

«Näib olevat üsna hirmuäratav sell,» lausus noor kütt. «Et ta on tülinorija, seda võib juba ta 
välimuse järgi öelda.» 

«Kuradile ta välimus!» hüüdis tragun vihaselt. «Ega meid onu Sami armees selleks ohvitserideks 
pole ülendatud, et me vihaseid pilke või riiukukkesid kardaksime. Kui ta peaks tulema minuga tüli 
norima, saab ta näha, et oskan püstolit peos hoida niisama hästi kui tema.» 

Siis kõlas pasunahääl, mis kutsus hommikusele loendusele, tseremooniale, mida teostati piiriäärses 
fordis nii regulaarselt, nagu oleks siin viibinud terve armeekorpus. Kolm ohvitseri sammusid igaüks 
oma majutuskoha poole, et seada kompaniid valmis ülevaatuseks, mida viis läbi kindluse 
komandandiks olev major. 


X peatükk CASA DEL CORVO 


Casa del Corvo mõisa ehk haclenda piirid kulgesid enam kui kolmikmilli ulatuses piki Leona 
metsaseid kaldaid ja lõuna pool laiuvas preerias veel kaks korda kaugemale. 

Mõisahoone ise, mida -tavaliselt samuti — ehk küll ekslikult — hacienda'ks nimetatakse, asetses 
kahurilasu kaugusel Inge'i fordist, kuhu paistsid jõekese kaldal kasvavate puudega poolenisti varjatud 
maja valged seinad. 

Maja asend oli omapärane ja valitud kahtlemata silmas pidades selle sobivust kaitseks indiaanlaste 
rünnakute eest, sest hoone alusmüür oli laotud ajal, mil indiaanlaste sõjaretked olid sagedamad kui 
praegu. 

Jõgi moodustas siin järsu hobuseraua- või kolmveerand-ringi-kujulise käänaku, mille kõõlule 
joonestatud rööpkülik 

oli elamu põhiplaaniks. Jõekäänakust oli tuletatud mõisa nimigi: Casa del Corvo — jõekäärus asuv 
maja. 

Fassaadiga ehk esiküljega asetses maja preeria poole, mida kattis nii kaugele kui silm seletas 
suurepärane muru. Selle kõrval oleks iga inglise park tundunud tillukese koplina. 

Casa del Corvo oli nagu kõik suuremad mehhiko mõisamajad ehitatud stiilis, mida võiks nimetada 
mauri-mehhiko-päraseks: hoone oli ühekorruseline, lameda katusega — azotea'ga, mida piiras 
sakmeline laskeavadega müür; maja keskel asus kiviplaatidega sillutatud katuseta siseõu, rnida 
nimetati patio'ks, purskkaev ja katusele viiv trepp; hoonel oli massiivse, raudpolte tihedasti täis 
taotud uksega peasissekäik— saguan, ja igal majaküljel kaks-kolm tugevatest raudvarbadest võrega 
— reja'ga — kaitstud akent. Need on mehhiko hacienda'i iseloomustavad tunnused ja Casa del Corvo 
erines ainult õige pisut majatüübist, mis on laialt levinud Hispaania Ameerika tohutul 
territooriumil. Selline oli hoone, mis ehtis Louisiana plantaatori hiljuti ostetud mõisat. 

Veel polnud muudetud elamu välimust ja ainult õige vähe oli muutunud selle sisemus, kui mitte 
arvestada valdajate isikuid. Hoone õuel ja koridorides, kus varem võis näha ainult 
puhthispaanialikke nägusid, liikusid nüüd anglosaksi või Ameerika prantslaste välimusega inimesed; 
kõlava andaluusia murraku asemel kostis kahe kurguhäälne poolgermaanikeelne kõnelus, mida ajuti 
mahendas kreoolide prantsusepärane hääldamine. 

Väljaspool härrastemaja müüre, külakeses, mille hüttide katused olid käetud tääkliilia lehtedega ja 
mis varem olid olnud eluasemeks peoonidele' ja teistele hacienda töölistele, olid muudatused palju 


silmatorkavamad. Seal, kus enne läikiva musta laiaservalise kübara ja ruudulise saraa-pega pikk 
kuivetunud vaguero* kannuste tilisedes uhkelt üle muru ratsutas, võis nüüd kohata piitsa plaksutavat 
sinise kampsuni või vammusega karmi ülevaatajat; seal, kus varem võis näha onnide läheduses 
tuimalt lonkivaid või mööda ratsutavaid napis lambanahkses riietuses kurbtõsise ilmega punanahalisi 
Atsteekia ja Anahuaci lapsi, kostis 


'Peoon — pool-orjana peetav põllutööline Ladina-Ameerika maades. 
Va guero (L: va'kero) — karjane (hisp. k.). 

nüüd hommikust õhtuni mustade Etioopia poegade ja tütarde veniv jutuvada või laulu- ja 
tantsutrall, millega nad nähtavasti püüdsid väärata arvamust, nagu oleks orjus ainult õnnetute 
pärisosa. 

Tähendas see pööret paremusele Casa del Corvo mõisas? 

Oli aeg, mil inglased oleksid vastanud sellele küsimusele nii üksmeelse ja tunderõhulise «ei»-ga, 
et see oleks pidanud hävitama igasuguse umbusu nende siiruse suhtes. 

Oo inimlikku nõrkust ja silmakirjalikkust! Meie kaastunne orjade vastu, mida me nii kaua südames 
kandsime, osutus paljaks teesklemiseks. Juhituna oligarhiast, mis on moodustunud kõigis neljas 
suurriigis võimu juurde hiilinud plebeidest, juhituna nendest rahvaste õiguste vastu häälestatud 
vandenõulastest, reetis Inglismaa oma paljukiidetud tõekspidamised ja tallas julmalt jalge alla kõigi 
maailma rahvaste usalduse. 


Hoopis teiste asjadega tegelesid Louise Poindexteri mõtted, kui ta tualettpeegli ette toolile istus ja 
oma toatüdrukule Florindale käsu andis teda riietada ja kammida varsti hacienda'sse saabuvate 
külaliste vastuvõtmiseks. 

Oli võõruspeoks määratud päev ja umbes tunni aja pärast pidi lõuna laual olema. See oleks võinud 
seletada noore kreoolitari kärsitust, mida ka Florinda märkas, ent põhjus polnud selles. Nagu 
järgnevast vestlusest selgus, oli ka tüdrukul käskijanna rahutuse kohta oma isiklik arvamus. 

Vaevalt võis seda üldse vestluseks nimetada: tundus, et tütarlaps lihtsalt mõtles valjusti, 
teenijatüdruk aga kordas kajana käskijanna juttu. Kreoolitar oli eluaeg harjunud suhtuma oma 
mustanahalisesse ümmardajasse nagu olendisse, kelle eest ei tasunud oma mõtteid varjata rohkem 
kui toolide, laua, sohva või teiste toas leiduvate mööbliesemete eest. Erinevus seisis ainult selles, et 
Florindal oli siiski hing sees, tast oli rohkem seltsi ja ta võis esitatud küsimustele vastata. 

Pärast kambrisse astumist oli Florinda kõnelnud kümmekond minutit tühistest asjadest ja 
käskijanna katkestas tüdruku jutuvada ainult üksikute tähendustega. 

«Oo, miss Loo,» jätkas neegritar, õrnalt noore perenaise läikivaid kiharaid sõrmitsedes, «kui 
ilusad juuksed teil olema! Nemad justkui hispaania sammal, mis küpressi küljes alla rippuma, 
muudkui teie juuksed olema teist värvi ja läikima kui suhkrusiirup.» 

Nagu juba mainitud, oli Louise Poindexter kreoolitar ja seepärast on vaevalt vaja öelda, et ta 
juuksed olid tumedad ja, nagu mustanahaline teenijatüdruk tabavalt võrdles, lopsakad kui hispaania 


sammal. Nad polnud tal mustad, vaid toredat erkpruuni värvi, mida leidub kilpkonna kilbil või talvel 
püütud soobli nahal. 

«Oo,» jätkas Florinda, kammides tihedat juuksekiharat, mis läikis ta tumedal peopesal otsekui 
kastan, «kui minul 

selle villa asemel peas niisugused ilusad juuksed olema, nad kõik mu jalgade ees maas lamama, 
viimane kui üks.» 

«Millest sa kõneled?» küsis tütarlaps häälega, nagu oleks teda asja äratatud. «Mida sa ütlesid? Kes 
su jalgade ees lamaks?» 

«Mis teie nüüd! Teie küll aru saama, mida mina mõelnud.» 

«Ausõna, mitte ei saa.» 

«Mina nad endasse armuma panema: noore plantaatori, fordi ohvitseri, kõik mehed. Teie juustega, 
miss Louise, mina nemad kõik vallutama.» 

«Hah-hah-haa!» naeris kreoolitar, kujutledes oma toredaid juukseid Florinda peas. «Arvad, et 
ükski mees ei suudaks sulle vastu panna, kui sul minu juuksed oleksid?» 

«Ei, miss, mitte ainult juuksed, sinna juurde ka teie õrn nägu, teie nahk, mis olema valge kui 
alabaster, teie sale kuju, teie suursugune välimus. Oo, miss Loo, teie nii imeilus olema! Mina 
kuulnud valged džentelmenid nii ütelnud. Minul seda mitte tarviski olnud kuulda, mina seda ise 
nägema.» 

«Meelitama oled õppinud, Florinda.» 

«Ei, miss, mina mitte meelitama. Mina ei valetama mitte üks sõna, mina valmis vanduma kõigi 
apostlite nimel.» 

Sellele, kes oleks silmitsenud neegritari käskijannat, poleks vajagi olnud tüdruku tõsist ja 
pühalikku kinnitust, et uskuda ta juttu, kui liialdatuna see ka ei tundunud. Öelda, et Louise 
Poindexter on ilus, tähendas ainult korrata üldist arvamust. Selle kindlakstegemiseks oleks nii 
võõrastel kui tuttavatel jätkunud ainsast pilgust. Tütarlapse ilu oli säärane, mida polnud tarvis 
otsida, sellest hoolimata on seda aga raske kirjeldada. Niisugust nägu ei saa joonistada sulega. 
Isegi pintsliga saaks anda sellest ilust ainult äh-mase kujutluse, sest ükski kunstnik, kui osav ta ka 
poleks, ei suudaks elutul lõuendil edasi anda seda taevalikku helki, mis säras tütarlapse silmis ja näis 
kiirgavat kogu ta näol. Tal olid täiesti klassikalised näojooned ja ta meenutas Feidiase' ning 
Praksitelese* naiseliku ilu ideaali. Siiski ei leidu terves Kreeka Panteonis ainsatki nägu, millele 
tütarlapse oma oleks sarnanenud: see polnud jumalanna pale, 

'Feidias — kreeka kujur, elas V saj. e. m.a. ?Praksiteles — kreeka kuulsamaid 
kujureid, elas TV saj. e. m. a. Ateenas. 

vaid naise nägu, ja seetõttu mehe pilgule hoopis kütkestavam. 

Raasuke sensuaalsust, mida näole lisas meelas alahuul ja mida veel enam rõhutas ümar etteulatuv 
lõug, riisus võib-olla näo puhta hingelisuse, aga ei vähendanud selle ilu. Leidub mehi, kes oleksid 
seda taevalikust ilust kõrvalekaldumist veelgi võluvamaks pidanud, sest Louise Poindexter polnud 
jumalus, kelle poole tuli palvetada, vaid naine, keda võis armastada. 

Florinda pühalikele kinnitustele vastati üksnes muretu, ent mitte uskmatu naeruga. Noorele 
kreoolitarile polnud tarvis meelde tuletada, et ta on ilus. Ta oli ise sellest teadlik, nagu võis näha ka 
mitmetest pikkadest pilkudest peegli poole, mille ees talle tualetti tehti. Neegritari meelitused ei 
erutanud teda, igatahes mitte rohkem kui lemmikspanjeli' sabaliputamine, ja varsti vajus tütarlaps 
uuesti mõtisklusse, millest Florinda jutt ta ennest oli äratanud. 

Käskijanna hajameelne ilme ei tõkestanud Florinda kõ-netulva. Nähtavasti vaevas tüdrukut mingi 
mõistatus, millele ta oli otsustanud maksku mis maksab seletust saada. 

«Ei,» jätkas ta otsekui endamisi, «kui Florinda pooltki nii ilus olema kui noor miss, tema mitte 
kellestki hoolima ega mitte kellegi järele õhkama.» 

«Ei õhkaks kellegi järele?» kordas Florinda jutust äkitselt ehmunud kreoolitar. «Mis sa sellega 
mõtled?» 

«Par dieu ?, miss Loo, Florinda mitte nii pime, kui teie arvama, ja ka mitte kurt. Tema näinud", et 
teie kaua aega ühel kohal istuma ja mitte sõnagi kõnelema, ainult raskesti õhkama. Teie seda mitte 
kunagi Louisianas teinud.» 

«Florinda! Kardan, et kaotad mõistuse või kaotasid selle juba Louisianas. Võib-olla mõjub sulle 
siinne kliima halvasti? On niimoodi?» 

«Par dieu, miss Loo, seda mina teilt küsida tahtnud. Teie palun mitte kuri olema, et mina kõik 
välja ütelnud. Florinda teie ori, tema teid armastama nagu must õde. Tema mitte õnnelik, kui 
kuuleb, et teie õhkama. Sellepärast tema endale julguse võtnud ja seda öelnud. Teie mitte mulle kuri 
olema?» 

«Muidugi mitte. Mispärast peaksin ma sulle kuri olema, kulla tüdruk? Ma ei öelnud, et olen 
pahane, aga su oletu- 


' Spanjel — teatavat tõugu jahikoer. 
*Par dieu! (1.:pardjöö) — jumala eesti (pr. k:) 

sed ei pea paika. Kõik, mis sa nägid või kuulsid, on su oma fantaasia vili. Ja mis õhkamisse puutub 
— heldeke, mul on praegu muudki teha! Pean vastu võtma sada külalist, keda ma peaaegu üldse ei 
tunne, nende hulgas ka plantaatorid ja noored ohvitserid, keda sa oma võrku püüaksid, kui sul minu 
juuksed peas oleksid. Hah-hah-haa! Mulle ei lähe nad korda, mitte ainuski neist! Võid väänata mu 
juttu kuidas tahad, aga meeste püüdmiseks pole mul tõesti lusti.» 

«Oh, miss Loo, kas teie õigust rääkima?» päris neegritar ilmse huviga. «Ütlema, et teile mitte 
korda minema ükski nendest džentelmenidest? Aga nende seas kaks või kolm — ah, kui väga-väga 
ilusad mehed olema! Plantaator ja kaks ohvitseri, kõik noored džentelmenid. Teie neid kolme tundma. 
Nemad teie suhtes mitte ükskõiksed olnud. Kas teie kindel olema, miss, et mitte üks nendest kolmest 
teid õhkama pannud?» 

«Jälle õhkamine!» naeris Louise. «Aitab juba, Florinda, niimoodi jääme veel omadega jänni! ära 
unusta, et meile tuleb täna sada külalist. Mul kulub vähemalt pool tundi, et ennast selle vastuvõtu 
jaoks korda seada.» 

«Teie mitte kartma, miss Loo, mitte kartma. Mina teie tualetiga õigeks ajaks valmis jõudma, aega 
veel küllalt. Teid mitte raske olema riietada — par dieu, teie igas kleidis suurepärane välja nägema. 
Teie kõige kaunim tütarlaps ka siis, kui teie põlluneegri riideid kandma.» 


«Oled sina aga libekeelseks läinud, Florinda!, Hakkan juba arvama, et mõtled mult midagi välja 
meelitada. Kas tahad, et ma sinu eest kostaksin ja su Plutoga ära lepitaksin?» 

«Ei, miss. Plutoga mina mitte kunagi enam sõbrustama. Tema niisugune argpüks olnud, kui 
mustas preerias torm tõusnud. Oh, miss Loo, mida küll meie teinud, kui valget džentelmeni punase 
hobusega mitte olnud?» 

«Kui teda poleks olnud, cher Florinde, poleks meist praegu väga tõenäoliselt kumbagi siin.» 

«Oo, miss, kas tema mitte tore mees olnud? Kas teie näinud tema ilusat nägu? Tema paksud 
juuksed just sama värvi olnud kui teil, ainult lokkis nemad rohkem minu moodi. Mis olema tema 
kõrval noor plantaator või fordi ohvitserid! Neegrid rääkima, et tema mitte niisugune lo- 


Cher Florinde (L:šer floräänd) — kallis Florinda (pr. k.). 

gard nagu need ... tema ainult vaene valge rämps olema. Aga kes sellest hoolima? Tema niisugune 
mees olnud, et minugi õhkama pannud. Ah, küll tema väga-väga kena olnud!» 

Siiani oli noor kreoolitar kuulanud Florinda juttu võrdlemisi rahuliku näoga. Ta püüdis oma 
ükskõikset ilmet säilitada, aga see ei õnnestunud. FJorinda oli kas juhuslikult või ettekavatsetult 
puudutanud kõige tundlikumat keelt oma käskijanna südames. 

Seda oleks Louise'il olnud ebameeldiv tunnistada isegi oma orjatarile ja ta tundis kergendust, kui 
õuest kostev vali kõnelus andis küllaldaselt põhjust lõpetada tualetitegemine ning delikaatne vestlus, 
mida tal muidu võib-olla veelgi oleks tulnud jätkata. 


XI peatükk OOTAMATU KÜLALINE 


«Kuule, äraneetud neeger! Kus su peremees on?» 

«Massa Poindexter, sir? Kas vana massa või noor?» 

«Mis kuradima noor? Tahan mister Poindexterit. Keda's mul veel peaks vaja minema! Kus ta on?» 

«Ooh, sir, nemad mõlemad kodus olema, see tähendab neid mitte kumbagi kodus, ei vana massat 
ega noort mässa Henryt. Nemad all jõe ääres, kus töölised uut aeda tegema. Ooh, teie nemad seal 
leidma.» 

«All jõe ääres? Kui kaugel umbes?» 

«Ooh, sir, neeger arvama, see siit kõige vähemalt kolm-neli miili eemal olema.» 

«Kolm-neli miili? Sa pead küll äraneetud tobe olema. Mister Poindexteri istandus ei ulatagi nii 
kaugele ja ma usun, et ta pole mitte niisuke, kes aia teise maa peale teeks. Kuule, ütle parem, millal ta 
koju tuleb? Ehk tead seda ivake täpsemalt.» 

«Nemad mõlemad väga varsti tagasi, noor massa ja vana mässa ja massa Calhoun ka. Ooh, palju 
askeldamist jälle selle peoga olema — teie seda ise lõhna järgi arvata võima, mis köögist tulema. 
Ooh, suur pidusöök tulema — küpsetatud liha olema ja maksapasteeti ja vardas praetud härg ja 
rasvapirukaid ja kanapraadi. Ooh, jälle kõik nii nagu vanasti Mississipi ääres. Hurraa vanale massa 
Poindexte-rile! Tema tore mees olema. Ooh, võõras, miks teie mitte rõõmustama — kas teie mitte 
isanda sõber?» 

«Neetud neeger, kas sa mind enam ei mäleta? Kohe, k:ui su näotut larhvi silmasin, tundsin su 
ära.» 

«Kõigevägevam jumal, see ju massa Stump olema, kes meile vanas istanduses hirveliha ja 
metskalkuneid toonud! Sa heldus, see tema olema! Jumaluke, mässa Stump, neeger teid hästi 


mäletama, nagu see alles eile olnud. Mina kuulnud, teie ühel päeval siin käinud, aga mina siis mitte 
kodus olnud. Mina nüüd kutsar, istanduse perenaist, ilusat miss Lood sõidutama. Issake, massa, küll 
tema alles kena tüdruk! Inimesed kõnelema, tema isegi veel ilusam kui Florinda. Pole midagi, mässa 
Stump, »teie parem ootama, kuni vana massa koju tulema. Tema väga varsti, kõige lähemial ajal siin 
olema.» 

«Noh, kui see nii on, siis ootan teda,» vastas kütt, tõstes aeglaselt jala üle sadula, kus ta ikka veel 
istus. 

«Nüüd, vanapoiss,» lisas ta ratsmeid neegrile ulatades, «annad sa märale salvest mitu head 
kamalutäit maisi. Kihutasin temaga välgukiirusel oma kakskümmend miili maha selle jaoks, et su 
isandale teenet üles näidata.» 

«Oo, mister Zebulon Stump, olete see teie?» hüüdis hõbedane hääl ja verandale ilmus Louise 
Poindexter. 

«Arvasin kohe, et teie olete,» jätkas tütarlaps rõdu äärde astudes, «kuigi ma teid niipea näha ei 
lootnud. Aga mul on hea meel, et tulite, ja kindlasti isal ning Henryl ka. Pluto, mine kohe koka 
juurde ja vaata, mis tal on mister Stumpüle lõunaks anda. Usun, et te pole veel lõunat söönud? Olete 
üleni tolmune — kas tulete kaugelt? Tule siia, Florincda! Lippa puhvetkapi juurde ja otsi midagi 
joodavat. Selliise palavusega on mister Stumpil kindlasti janu. Mis teile rohkem meeldib — 
portvein, šerri või bordoo? Ah-jaa, kui ma õieti mäletan, pidasite te lugu monongaheela viskist. Se 
da meil peaks vist olema. Florinda, mine vaata, ehk leiaid! Kallis mister Stump, tulge verandale ja 
võtke istet. Pärisite isa järele? Ta peaks iga hetk tulema. Püüan seni teie aega veeta.» 

Kui tütarlaps oleks oma jutu ka varem lõpetanud, poleks ta ikkagi kohe vastust saanud. Isegi nüüd 
kulus hulk aega, enne kui Zeb vastas. Ta seisis, vaadates tütarlast üksisilmi, nagu oleks tolle 
välimus ta tummaks teinud. 

«Halastaja jumal, miss Louise!» hingeldas ta lõpuks. «Kui te Mississipi ääres elasite, mõtlesin, et 
olete kõige ilusam olevus maa peal, aga nüüd arvan, jumala eest, et e ga taevas ka ilusamaid ole.» 


(A 

Kütt ei liialdanud kiitusega. Asja kammitud, lopsakate, tuulest veel sasimata läikivate juustega, 
külmast veest karmiinpunaselt õhkuvate põskedega ja valgesse, õhukesest india musliinist kleiti 
riietatud graatsilise kujuga Louise Poindexter oli tõepoolest nii ilus, kui mingi maine või isegi 
taevane olend üldse olla võib. 

«Jumala eest,» hüüdis kütt uuesti, oma kiidukõnet jätkates. «Olen omal ajal nii mõndagi 
naisterahvast näinud, keda ma kah ilusaks pidasin — mu enda vanamoor ei olnud ka just paha 
väljanägemisega, kui ma teda Kentuckys esimest korda kohtasin. Aga ühte pean ütlema, miss 
Louise: kui võtta ka kõigi nende naisterahvaste ilu ja see kokku panna, ei saaks ikkagi mitte pooltki 
niisukest kena inglikest, nagu teie olete.» 

«No-noh, mister Stump! Sellist juttu ma teilt küll ei oodanud. Olete Texases õige peeneks 
kavaleriks muutunud. Kui nii edasi läheb, kardan, et te varsti ei oskagi enam kee-rutamata kõnelda 
nagu varem. Niisuguste komplimentide peale peate kindlasti tubli lonksu viina võtma. Tee kiiremini, 
Florinda! Ütlesite vist, et tahate viskit?» 

«Kui ma ka ei ütelnud, siis vähemasti mõtlesin seda ja see on peaaegu sama. Teil on õigus, miss, 
pean maisijooki igasugu läägetest kähinatest paremaks ja jään selle juurde igal pool, kus seda aga 
saada on. Viski joomise mõttes pole Texas mind muutnud.» 

«Massa Stump, kas mina siia vett juurde segama?» küsis Florinda, näidates õlleklaasi, mis oli 
umbes poolenisti täidetud monongaheela viskiga. 

«Ei, tüdruk, vesi käigu kuradile! Olen seda hommikust saati küllalt joonud, viinatilka aga pole 
täna veel hinge alla saanud.» 

«Kulla mister Stump, niimoodi te seda ometi ei joo? Ta põletab teil kurgu ara! Võtke natuke 
suhkrut või mett juurde.» 


«Rikub ainult maitse ara, miss. Viski on ilma tempimata kõige parem, iseäranis siis, kui oled juba 
klaasi sisse vaadanud. kohe näete, kuidas ta mul paljalt kõrist alla läheb. Võtame's õige ivake.» 

Vana kütt tõstis klaasi suule ja pärast kolme-nelja Jõnksatust ulatas selle tühjalt Florindale. Noore 
daami ja ta toatüdruku imetlushüüded summutas mõnus matsutamine. 

«Ja teie ütlesite, et see kõrvetab mu kõri ara? Mitte sinnapoolegi! Ma ainult tohterdasin oma 
häälepaelu ja seadsin 

need korda läbirääkimiseks teie isaga — tähnilise mustangi pärast.» 

«Tõsi jah, olin selle unustanud. Mitte just unustanud, aga ma ei lootnud, ette nii ruttu temast 
midagi kuulete. On teil kauni looma kohta uusi teateid?» 

«Kauniks loomaks võite teda nimetada küll — see ta just on. Ja peale selle on ta mära.» 

«Mära? Mis see on, mister Stump? Ma ei mõista.» 

«Ütlesin, et ta on mära. Te ju ometi teate, mis asi mära on.» 

«Mära? Ei... ei tea, mitte just täpselt. Kas see on mehhiko sõna? Hispaania keeles tähendab mar 
merd.» 

«Muidugi on see mehhiko mära — kõik mustangid on Mehhikost pärit. Nemad on siginenud 
nendest hobustest, mis esimesed euroopa asunikud endaga kaasa tõid, kui nad üle mere siia kolisid, 
igatahes olen sellest kuulnud.» 

«Siiski, mister Stump, ma ei mõista teid. Mispärast on see mustang mära?» 

«Miks ta on mära? Sellepärast, et ta pole täkk — just sellepärast, miss Poindexter.» 

«Oh... jah ... nüüd ma mõistan. Kas olete sellest loomast midagi kuulnud, pärast seda kui teid 
viimati nägin?» 

«Olen tast kuulnud, teda näinud ja oma käega katsunud.» 

«Kas tõesti?» 

«Ta on kinni võetud.» 

«Kinni püütud? Oo, see on vast uudis! Küll ma tahaksin teda näha ja temaga ratsutada! Sellest 
peale, kui me Texasesse tulime, pole mul veel hobust olnud, kes õigusega oma nime kärmaks. Isa 
lubas mulle osta tähnilise mustangi, mis ta ka ei maksaks. Milline õnneseen see hobuse vangi võt- 
tis?» 

«Tahate teada, kes hobuse kinni püüdis?» 

«Jah, kes see oli?» 

«Kes? Muidugi mustanger.» 

«Mustanger?» 

«Ja-ah, ja niisuke mustanger, et temasugust teist preerias pole, ei ratsutamise ega lassoviibutamise 
poolest. Võite rääkida mulle oma mehhiklastest mida tahate, aga mina pole näinud veel mitte 
ainumast mehhiklast, kes hobustega nii hästi ümber käia oskaks, ja tema soontes ei voola tilkagi 
nende kihvtist kollast verd. Ta on niisama valge nahaga nagu ma ise.» 

«Mis ta nimi on?» 

«Noh, mis ta perekonnanimesse puutub, siis seda pole ma eladeski kuulnud. Eesnimi on tal 
Maurice. Fordis hüütakse teda Mustangi-Maurice'iks.» 

Vana kütt polnud küllalt tähelepanelik, et märgata, missuguse huviga tütarlaps talt mustangeri 
nime päris, ta ei märganud ka, kui sügavpunaseks värvusid Louise'i põsed vastust kuuldes. 

Florinda eest ei jäänud aga midagi varjule. 

«Heldeke, miss Loo,» hüüdis neegritar, «see ju selle vapra valge džentelmeni nimi olema, kes meid 
mustas preerias lämbumisest päästnud.» 


«Jumala tõsi,» võttis kütt jutujärje enda kätte, päästes sellega Louise'i kimbatusest, «mulle tuleb 
meelde, et ta just täna hommikul, enne kui tulema hakkasime, sellest rääkis! Tema, jah, püüdis 
tähnilise ja praegu ratsutab ta siiapoole, loom lassotpidi taga ja veel tosin teisi niisukesi ühes. Ta 
peaks siia jõudma enne, kui päike looja läheb. Kihutasin vana märaga ette, et seda teie isale teatada, 
nii et ta saaks hobuse ära osta, enne kui teised sellest kuulevad. Ma juba aiman, kuidas tähnilist veel 
enne asundusse jõudmist tee peal ära napsata tahetakse. Mõtlesin teie peale, miss Louise, ja sellele, 
kuidas teid huvitas, mis ma loomast rääkisin. Noh, ärge muretsege, saate ta varsti endale. Vana Zeb 
Stumpi käsi selle peale!» 

«Oh, mister Stump, kui lahke te olete! Olen teile väga-väga tänulik. Aga nüüd vabandage mind 
hetkeks, isa peaks varsti tulema. Meile tuleb täna terve hulk külalisi ja mul on palju tegemist, et 
nende vastuvõtuks kõik korras oleks. Florinda, hoolitse, et mister Stumpile lõunat antaks. Lippa 
kohe ja vaata, kuidas sellega jäi!» 

«Ja veel, mister Stump,» jätkas Louise kütile ligemale astudes ja häält tasandades, «kui see noor 
-.. hoor džentelmen peaks saabuma siis, kui külalised juba siin on — ta vist ei tunne neid —, kas te 
oleksite nii kena ja hoolitseksite, et tal igav ei hakkaks? Verandalt leiate veini ja midagi sinna juurde. 
Saate aru, kallis mister Stump, mida ma öelda tahan?» 

«Võtku mind vanatühi, mitte ei saa, miss Louise; see tähendab, ega päris täpselt ei saa. Viinast ja 
suupistest sain aru, aga misukesest noorest džentelmenist te räägite? Seda ma enam ei jaga.» 

«Kindlasti teate, keda ma mõtlen — noort džentelmeni, noormeest, kes tuleb hobustega, nagu te 
ütlesite.» 

«Ah soo, Mustangi-Maurice'ist kõnelete? Te ei lase märgist mööda, kuite da džentelmeniks 
nimetate, kuigi ei juhtu sagedasti, et mustanger niisukese tiitli saab või seda väärt on. Aga tema on 
džentelmen — pealaest jalatallani, nii päritolu kui kasvatuse poolest, ehkki ta on ainult hobusekütt 
ja sinna juurde iirlane.» 

Louise Poindexteri silmad särasid vaimustusest, kui ta kuulis arvamust, mis tema enda omaga 
täpselt ühte langes. 

«Muuhulgas pean teile ütlema,» jätkas kütt, kellele näis midagi meenuvat, «et teda ei ole sobiv 
kellegi teise poolt kostitada lasta. Ta on kõrkust täis kui Poindexter, nagu Mississipi ääres üteldakse. 
Vabandage, miss Louise, see tuli päris kogemata keelele! Unustasin ara, et kõnelen Poin-dexteriga — 
mitte just kõige kõrgimaga, küll aga kõige ilusamaga selle nime omanikest.» 

«Oh, mister Stump, mulle võite öelda, mida iganes tahate. Teate ju, va kallis hiiglane, et ma 
sellest ei solvu.» 

«See peab olema küll nurjatuim loom, kes teid solvata tahaks, olgu siis sõna või teoga.» 

«Tänan, Zeb! Tean, et teil on hea süda ja et te minust hoolite. Võib-olla kunagi,» lisas tütarlaps 
kõheldes, nähtavasti teadmata isegi, mida ta sellega just öelda tahtis, «võib-olla, mister Stump, läheb 
mul kunagi teie abi vaja.» 

«Niisugusel juhtumisel ei tule teil kaua oodata, miss Poindexter, vana Zeb Stump tõotab seda teile. 
Ta oleks hullem kui haisuelajas ja arem kui koiott, kui ta teile toeks poleks, kuni tal süda rinnus 
tuksub.» 

«Olge tuhandeks tänatud! Aga mida te ennest ütelda tahtsite? Kõnelesite midagi teiste poolt 
kostitamisest.» 

«Seda ma ütlesin jah.» 

«Ja mida te sellega mõtlesite?» 

«Arvasin, et selle katuse all poleminul mõtet Mus-tangi-Maurice'it ei sööma ega jooma kutsuda. 
Kui kutsujaks ei ole teie isa, läheb noormees ara, ilma et ta midagi maitseks. Saate aru, miss Louise, 
ta pole niisuke vaene valge, keda võib köögipoolele sööma saata.» 

Noor kreoolitar seisis hetke või kaks päris vaikselt, ta näis midagi mõttes hoolega kaaluvat. 


«Pole viga,» ütles ta lõpuks häälega, mis näitas, et otsus oli küps. «Pole viga, mister Stump. 
Teil eitarvitse teda võõrustada. Teatage mulle, kui ta tuleb — kui ma ainult parajasti lõunalauas 
pole, sest sealt ei saa muidugi ara 

tulla. Aga kui ta just sel ajal tulema peaks, siis peate ehk teie teda veidi kinni, eks ole?» 

«Pean seda tegema, kui teie seda palute.» 

«Tähendab te ei lase tal ära minna ja teatate, kui ta tuleb? Einet pakun talle ise.» 

«Kui teie seda teete, kardan, et rikute tal isu hoopis ara. Teie nägemine, kõnelemata teie kõlavast 
häälest, sunnib hundigi nälja unustama. Kui ma siia tulin, olin nii näljas, et oleks neelanud toore 
kalkuni kõige sulgedega tükkis, praega ei hooli ma aga söömisest tuhkagi. Tunnen, et võiksin terve 
kuu lihatoiduta läbi ajada.» 

Küti liialdatud ilukõnele vastati heleda naerulaginaga. Tütarlaps osutas käega teisel pool õue 
köögist väljuvale Florindale, kes hoidis käes kerget kandikut, ja tema tagant paistvale tõhusamini 
koormatud Plutole. 

«Kallis hiiglane,» noomis Louise, «ei ra usu hoopiski, etteie isu kaob enne, kui olete kohakala 
maitsnud. Seal tulevad Pluto ja Florinda, nad toovad teile igavuse peletamiseks midagi palju paremat 
kui minuga lobisemine, jätan teid seda nautima. Hüvasti, Zeb, hüvasti, või nagu mehhiklased ütlevad, 
hasta luego!'» hüüdis Louise Poindexter rõõmsalt ja astus kergel sammul üle koridori. Alles oma 
kambrisse jõudes ja seal endaga üksi jäädes andis ta voli palju tõsisematele mõtetele. Ta huuled 
sosistasid tasa ja salapäraselt: «Ta on mu saatus, tunnen ja tean, et see nii on! Kardan seda, ei 
suuda aga selle eest põgeneda — ei suuda, ei jõua ega tahagi!» 


XII peatükk METSHOBUSE TALTSUTAMINE 


Armastatuimaks paigaks mehhiko elamus on azotea”, mille põrandaks on lame majakatus ja laeks 
taevas. Ilusa ilmaga — ja sellel päikesepaistelisel maal on ilm alati ilus — eelistatakse seda 
võõrastetoale, eriti pärast lõunasööki, kui päikese roospunased kiired langevad Orizaba, 
Popocatepetli, Toluca ja Twin Sistersi lumistele tippudele ning kui suurepärased heressi ja madeira 
veinid on pannud vere kihama andaluusia poegadel ja tütardel, konkista- 


'Hasta (1.: asta) luego! — nägemiseni! (hisp. k.) 
? Azotea (1.:asso'tea) — katusrõdu Mehhikos ja Texases. 


E 


dooride järeltulijatel, kes on tulnud majakatustele, et imetleda maad, millele on toonud kuulsuse 
nende esivanemate sangariteod. 

Seal uhkeldab senjoriita ees tore tikitud rõivastega mehhiko caballero, kaunitarile samal ajal 
sigaretisuitsu näkku puhudes. Seal kuulab tumedasilmne doncella' meelsasti õrna sosinat või ainult 
teeskleb kuulamist, ise põksuva südamega vargseid pilke üle lagendiku paistva kauge hacienda poole 
saates, kus elab mees, keda ta tõeliselt armastab. 

Ükskõik kes ka ei juhtuks elama mehhiko majas, ta ei loobuks meeldivast kombest veeta 
videvikutunde katusel. Louisiana plantaatori perekond oli selle tava endastmõistetavalt omaks võtnud. 

Ka sellel õhtul pärast söögilauast lahkumist ei mindud võõrastetuppa, vaid koguneti selle asemel 
katusele, ning loojuva päikese kiired langesid lõbusamale, elurõõmsamale ja võib-olla ka 
hiilgavamale seltskonnale, kui seda Casa del Corvo azotea'l iganes varem oli nähtud. 


Rõdu malelauataoliselt laotud põrandakividel liikusid ning seisid siin-seal gruppidena ja parapeti 
ääres ridastikku, pilgud pööratud lagendikule, kaunid naised ja vaprad mehed, kelle sarnaseid 
polnud siia kogunenud kunagi 
varem, isegi siis mitte, kui maja endine omanik võõrustas kohalikke hidalgosid*, Coahuila ja Texase 
kõige siniverelisemat aadlit. 

Aadlipäritoluga võis uhkustada ka see seltskond, kes praegu oli kogunenud pühitsema Woodley 
Poindexteri asumist Texasesse. Siia polnud tulnud mitte ainult Leona, vaid ka teiste kaugemate 
asunduste eliit. 

Külalisi oli saabunud Gonzalezest, Castroville'ist ja isegi San Antoniost — plantaatori vanad 
sõbrad, kes olid nagu temagi leidnud endile uue kodu Edela-Texases ja kellest mõned olid 
Poindexteri esimesele suurele vastuvõtule tulles pidanud ratsutama rohkem kui sada miili. 

Selleks et peol ei puuduks vajalik toredus, polnud plantaator hoolinud ei kulust ega tülist. Osalt 
fordi toredate mundrite ja õlakute, osalt samast käepärasest varaaidast laenatud puhkpilliorkestri, 
osalt Casa del Corvo keldrites leiduvate, mõisaga koos ostetud veinide tõttu võis arvata, 


'Doncella (1.:dons'selja) — tütarlaps (hisp. k.). 
Hidalgo (1.: idalgo) — hispaania aadlik. 

et Poindexteri vastuvõtust tuleb kõige toredam võõruspidu, niida Leona ääres iial oli peetud. 

Seda muljet rõhutas veel enam peoperenaise kohustusi täitev plantaatori tütar Louise, endine 
Louisiana kaunitar, kelle ilu kohta olid kuuldused jõudnud Texasesse juba enne teda. Tütarlaps liikus 
teda imetlevate külaliste keskel jumalanna graatsiaga, näol kuningatari naeratus. 

Tänasel peol oli ta tähelepanu keskpunktiks sajale silmapaarile, rõõmuks paarikümnele südamele 
ja piinaks võibolla niisama paljudele, sest kreoolitar ei õnnestanud naeratusega kõiki oma austajaid. 

Oli ta ise õnnelik? 

Selline küsimus võib tunduda veidrana, peaaegu mõttetuna. Miks poleks tütarlaps, keda 
ümbritsesid sõbrad ja imetlejad, nende seas vähemalt üks, kes teda jumaldas, ja oma tosin neid, kelle 
algav armastus võis ainult jumaldamiseks areneda: noori plantaatoreid, juriste, tulevasi riigimehi ja 
noormehi, kes olid juba kuulsuse saavutanud — relvi kandvaid või need alles hiljuti kõrvale pannud 
sõdalasi —, miks poleks see tütarlaps pidanud olema uhke ja üliõnnelik? 

Niisuguse küsimuse võis esitada võõras, inimene, kes tundis ainult pealiskaudselt kreoolitare, eriti 
aga kõnesoleva tütarlapse iseloomu. 

Kuid toreda seltskonna hulgas oli mees, kellele polnud võõras ei üks ega teine ja kes jälgis võib- 
olla hoolsamini kui keegi teine tütarlapse iga liigutust ning püüdis seda tõlgitseda täpsemini kui 
keegi muu. Inimene, kes sellega tegeles, oli Cassius Calhoun. 

Louise ei saanud kuskile minna, ilma et tädipoeg poleks talle järgnenud. Kapten ei kõndinud 
varjuna tütarlapse kännul, vaid hiilis vargsi ühest kohast teise, ronis treppidest üles ja alla, seisis 
saalinurgas sügavasti hajameelse ilmega, aga onutütart kogu aeg kahtlustavalt jälgivate silmadega 
nagu roimarit varitsev nuhk. 

Imelikul kombel ei paistnud ta eriti hoolivat sellest, mis tütarlaps vastas komplimentidele, millega 
teda paljud nae-ratuse-taotlejad üle külvasid, isegi siis mitte, kui nood, tegid seda nii silmatorkavalt 
nagu noor tragunileitnant Hancock. Kapten kuulas seda ükskõikselt, nagu kuulatakse juttu, mis ei 
puuduta ei kuulajat ennast ega ta sõpru. 

Alles siis, kui seltskond oli azotea', hakkas teistele silma, et Calhoun parapeti ääres seisvat ja 
preeriat silmitsevat 

tütarlast jälgis. Lähemal seisjad panid seda korduvalt tähele, sest kapteni silmad pöördusid 
Louise'i suunas enam kui üks kord. 

Casa del Corvo noor perenaine lähenes aeg-ajalt ja mitte eriti pikkade vaheaegade järel 
parapetile ning uuris tasan-dikku pilguga, mis näis ulatuvat horisondini. 

Keegi ei teadnud, miks ta seda tegi, ja keegi peale Cas-sius Calhouni ei tundnud selle vastu huvi. 
Kaptenil olid tütarlapse käitumise suhtes omad kahtlused ja need piinasid teda. 

Kui loojuva päikese veripunasest valgusest ilmus nähtavale rühm mööda preeriat liikuvaid loomi 
ja kui katusel viibivad külalised avaldasid arvamust, et see on paari ratsaniku juhtimisel liikuv 
hobusekari, arvas eruohvitser teadvat, kes seda caballada't juhib. 

Hobusekarja vastu paistis veel keegi niisama suurt huvi tundvat, kuigi põhjused selleks olid pisut 
erinevad. Ammu enne külalisi oli hobuste lähenemist märganud Poindexteri tütar — juba siis, kui 
silmapiirile kerkis tolmupilv, nii väike ja ähmane, et seda poleks avastanud ükski silmapaar, mis ei 
otsinud kaugusest just ainult seda. 

«Metshobused!» teatas Inge'i fordi komandant, kui ta oli karja väheke aega läbi binokli 
silmitsenud. 

«Neid juhitakse siiapoole,» lisas ta, kui ta binokli teistkordselt silmade juurde tõstis. «Ah-haa, 
nüüd näen ma juhti — see on Mustangi-Maurtce, kes mõnikord meie mehi uute hobustega varustada 
aitab. Ta näib siia tulevat — otse teie hacienda suunas, mister Poindexter.» 

«Väga tõenäoline, et see on tõepoolest noormees, keda te nimetasite,» vastas Casa del Corvo 
omanik. «Ta lubas mulle paarkümmend hobust püüda ja võib-olla toob ta nüüd osa neist ara.» 

«Paistabki nii olevat,» lisas ta lähenejaid binokliga silmitsedes. 

«Täiesti kindel,» lausus plantaatori poeg, «tundsin ratsaniku ara, too on Maurice Gerald.» Sama 
oleks võinud kinnitada ka plantaatori tütar, kuigi ta ei lasknud välja paista, et ta ratsanikku tunneb. 
Ta ei ilmutanud kogu loo vastu vähimatki huvi, vaid näis pigem üsna ükskõiksena. Ta oli märganud 
õelaid pilke, mis teda pidevalt seirasid. 

Caballada lähenes, Maurice istus oma kõrvi seljas ja lasso otsas traavis järele tähniline mära. 

«Küll on ilus loom!» hüüdsid mitu häält, kui erutusest värisev mustang maja ette jõudis. 

«Hobune on väärt, et teda õuele vaatama minna,» tähendas majori elavaloomuline abikaasa. 
«Panen ette kõigil alla minna! Kuidas teie sellesse suhtute, miss Poindexter?» 

«Aga muidugi, olen nõus,» vastas hacienda perenaine. 

«Lähme siis alla! Lähme kõhe!» olid külalised asjaga päri. 

Daamid majori abikaasaga eesotsas laskusid ükshaaval kivitreppi mööda alla, härrad nende 
järel, ja mõnekümne sekundi pärast ümbritses peen seltskond sadulas istuvat hobusekütti ja tema 
vangi. 

Henry Poindexter oli enne teisi alla rutanud ja tervitas mustangerit südamlikult. Louise võis 
viimasega vahetada ainult kerge peanoogutuse, sest vaevalt oleks seltskond heaks kütnud 
sõbralikumat tervitust, isegi kui hobusekauplejal oleks juba olnud au kreoolitarile esitletud olla. 

Daamidest kõnetas noormeest familiaarselt ainult majori abikaasa, aga temagi häälest kõlas 
armulikkus, mis selgesti näitas, et ta ei unusta oma seltskondlikku seisundit. Rohkem heameelt 
valmistas mustangerile pilk, mille ta kiiresti ja sõnatult vahetas noore kreoolitariga. 

Tütarlaps polnud ainuke, kes noormeest heakskiitvalt silmitses. Mustangeri välimus oli tolmusest 
reisiriietusest hoolimata tõepoolest suurepärane. Enam kui kahekümne-miiline teekond oli teda 
ainult pisut väsitanud. Preeriatuul oli katnud ta põsed värske punaga, lahtisest kaelusest paistis tugev 
pronkspruuniks päevitunud käel, mis lisas noormehe välimusele mehelikkust. Lokke kattev tolm ei 


suutnud varjata nende loomulikku läiget ega lopsakust; tugev, hea kehaehitusega kuju kõneles 
suuremast jõust ja vastupidavusest kui tavalisel mehel. Mitmed ümberringi seisvad õrnema soo 
esindajad püüdsid äratada noormehe tähelepanu talle vargseid pilke saates. Komandandi kaunis 
vennatütar naeratas talle vaimustunult. Kõneldi, et mustangerile heitis silma ka komandandi naine, 
aga see võis olla tühipaljas laimujutt, mille laskis lendu tohtri teinepool, fordi leedi Uni-ohakas'. 

«See peab olema sama loom, kellest vana Zeb Stump mulle rääkis,» ütles Poindexter, kui ta oli 
mustangi hoo-lega silmitsenud. 


'Leedi Uniohakas — kuju Richard Sheridani (1751—1816) komöödiast « Keelepeksukoob; siin: 
keelepeksja võrdkuju. 

«Justament see ta on,» vastas kütt Maurice'i poole trügides, kavatsusega teda müügitehingus 
abistada. «Ja-ah, mister Poindexter, sama loom — mära, nagu isegi näete...» 

«Ja-jah,» katkestas plantaator täpsemaid seletusi vältides rutakalt Zebi juttu. 

«Noormees oli ta kinni võtnud juba enne minu tulekut, nii et sain sinna viimasel minutil. Loom 
oleks võidud mujale müüa ja siis oleks miss Louise tast ilma jäänud.» 

«Tõepoolest, mister Stump! Olite minu suhtes väga tähelepanelik. Kuidas küll saaksin teile 
vastuteene osutada?» 

«Vastuteene osutada? See tähencteb vist, et tahate nüüd mulle omakorda head meelt teha? See 
pole raske. Ma ei teinud teie jaoks muud, kui ratsutasin korra preeriasse. Selleks, et näha selle mära 
seljas niisukest kaunitari nagu teie, sulgedega kübar peas, pikk seelikusaba lehvimas järel, on vana 
Zeb Stump valmis kõndima jala kas või Kaljumägedeni.» 

«Oh, mister Stump, te parandamatu meelitaja! Vaadake ringi ja te näete paljusid naisi, kes 
väärivad teie komplimente rohkem kui mina.» 

«No-noh!» vastas Zeb, heites daamidele hooletu pjjgu. «Ega ma eitagi, et siin on terve kari keni 
olevusi, kuradima keni olevusi, aga, nagu vanas Louisianas öeldi, Louise Poindextereid pole rohkem 
kui üksainumas.» 

Vastuseks Zebi galantsele jutule kõlas naerupurse, milles võis eraldada ainult üksikuid naisehääli. 

«Võlgnen teile mustangi eest kakssada dollarit,» pöördus plantaator Maurice'i poole. 
«Niisugusest summast vist oli mister Stumpiga juttu?» 

«Mind selle jutu juures polnud,» vastas mustanger paljutähendava naeratusega. «Ma ei võta teie 
raha. Hobune pole müüdav.» 

«Tõesti?» kohmas plantaator ja tõmbus solvunult tagasi. Niisugusest kõrgest hinnast keeldumine 
üllatas ka teisi plantaatoreid ning fordi ohvitsere. Kakssada dollarit taltsutamata mustangi eest, samal 
ajal kui tavaline hind oli kümnest kahekümneni! Mustanger pidi olema hull! 

Viimane ei andnud seltskonnale aega oma vaimse seisukorra analüüsimiseks. 

«Mister Poindexter,» jätkas ta endise lõbususega, «te tasusite mu teiste vangide eest nii ohtrasti ja 
juba enne, kui nad kinnigi olid võetud, et pean enda kohuseks teha 

teile kingitus, mida Iirimaal õnneraha andmiseks nimetatakse. Seal on meil muuseas kombeks 
anda douceur', kui hobustemüük ostja kodus toimub, mitte ostjale endale, vaid mõnele ta naissoost 
perekonnaliikmele. Kas lubate selle iiri kombe tuua Texase asundustesse?» 

«Aga muidugi! Igatahes!» vastasid mitmed hääled, millest paari-kolme iseloomustas väga 
iiripärane aktsent. 


«Loomulikult, mister Gerald,» taandus plantaatori kon-servatism üldsuse soovi ees, «kuidas te ise 
heaks arvate.» 

«Tänan, härrased!» lausus mustanger ja heitis üleoleva pilgu meeste suunas, kes ennast temast 
paremaks pidasid. «Minu õnnerahaks on see mustang, ja kui miss Poindexter suvatseb ta vastu võtta, 
on see mulle enam kui küllaldaseks tasuks kolmepäevase jahi eest, mis mul looma püüdmiseks 
kulus. Usun, et isegi südametuima koketi vallutamine oleks vaevalt rohkem aega nõudnud.» 

«Sir, võtan teie kingituse tänuga vastu,» vastas kreoolitar, näidates esimest korda avalikult oma 
poolehoidu mustangerile, ja astus sundimatult lähemale. «Ent ma usun,» jätkas ta mustangile 
näidates, ise aga samal ajal noormehele näkku vaadates, «usun, et teie mustang pole veel 
taltsutatud. Talausa väriseb hirmust tundmatu saatuse ees. Ta võib hakata perutama, kui talle 
rakmed meelepärased pole, ja mis ma vaeseke siis teen?» 

«Õigus, Maurice!» ütles major, taipamata tütarlapse jutu varjatud mõtet, ainsale sealviibijaist, kes 
seda taipas. «Miss Poindexter räägib õiget juttu. Igaühele on selge, et mustangi pole veel ratsastatud. 
Näh, sõber, õpetage teda pisut!» 

«Mu daamid ja härrad,» pöördus major seltskonna poole, «mustangi ratsastamist tasub vaadata, 
eriti nendel, kes seda varem näinud pole. Istuge talle selga, Maurice, ja näidake meile 
preeriaratsanike kunsti! Paistab, et ta tahab teie osavust proovile panna.» 

«Teil on õigus, major, seda ta tahab,» vastas mustanger, heites kiire pilgu mitte neljajalgse vangi, 
vaid noore kreoolitari suunas, kes oma hiljutise südiduse pärast värisedes mustangerit ümbritsevate 
külaliste varju oli pugenud. 

«Pole midagi, Maurice,» lausus major julgustavalt. «Hoolimata ta kuratlikult põlevatest silmadest, 
vean kihla kümme ühe vastu, et ajate tast kõik vigurid välja. Proovige korraks!» 

'Douceur (1.:dussöör) — meelehea (pr. k.). 

Mustanger poleks saanud keelduda, kaotamata oma head kuulsust. Majori ettepanek oli olnud 
väljakutse ning ratsaniku osavust ja vaprust hinnatakse Texase preeriates kõrgelt. 

Nõustumise märgiks hüppas Maurice sadulast, andis oma ratsu Zeb Stumpi hooleks ning pööras 
kogu tähelepanu mustangile. 

Ainsaks ettevalmistuseks oli väljaku vabastamine. Seda tehti otsekohe: suurem hulk rahvast ning 
kõik daamid läksid tagasi azotea'te. 

Maurice hüppas metshobuse selga, kelle valjasteks oli ainult toornahast rihm, mille üks ots 
ümbritses silmuse näol looma alumist lõuga ja teine kukalt, ulatudes seal ainsa ratsmeharuna 
noormehe kätte. 

Esimest korda istus tähnilise mära selga inimene, esimest korda alandati ilusat looma. 

Läbitungiv ja tige norsahtus kõneles selget keelt looma suhtumisest niisugusesse teosse ning 
kindlast otsusest or-jastamiskatsetele vastu seista. 

Mustang ajas end tagumistele jalgadele ja hoidis oma keha paari hetke vältel otse püsti. 
Ratsanik oli seda ette aimanud ja haaranud loomal kaelast — ta paistis olevat otsekui hobuse külge 
kasvanud. Samal ajal pigistas mustanger tugevasti looma kõri: kui ta poleks seda teinud, oleks too 
selili viskunud ja ratsaniku enda all puruks muljunud.. 

Järgmiseks tõstis loom tagumised jalad üles. See oli küll tuntud trikk, ent sedaviisi oli ratsanikul 
eriti raske hobuse seljas püsida. Oma osavuses veendunud mustanger oli ära ütelnud sadulast ja 
jalustest, mida tal praegu hädasti tarvis oleks läinud; aga siis poleks teda tunnistatud preeria 
suurimaks sangariks —saduldamata ratsu taltsutajaks. 

Maurice tuli toime ilma sadula ja jalusteta. Kui mära laudja üles tõstis, pöördus mustanger ta 
seljas kiiresti ringi, haaras kätega looma külgedest, toetas varbad mustangi abaluunukkidele — ja 
jäi hobuse selga. 


Veel püüdis mustang meest paar-kolm korda seljast maha raputada, aga Maurice'i osavus ajas ta 
plaanid nurja. Nähes, et ta pingutused on asjatud, jättis raevune loom jalgadega peksmise ja 
sööstis preeriasse niisuguse kapakuga, nagu tahaks ta viia oma ratsaniku ühtejoont maailma otsani 
välja. 

Külalised seisid katusel ja ootasid ratsastaja tagasipöördumist, sest kuskil pidi metsik kapak ometi 
lõppema. Väljendati arvamust, et noormees on kas hobuse seljast surnuks kukkunud või vähemalt 
raskesti viga saanud, ja rõdul viibis inimene, kes seda salaja mustangerile sooviski. Ühele ootajatest 
oleks aga selline õnnetus olnud valusam kui ta enese surm. Miks oli Louise Poindexterile, Louisiana 
suhk-ruistanduse kõrgi omaniku tütrele, kaunitarile, kelle ilu oli kuulus isegi väljaspool provintsi 
piire, kes oleks lihtsalt «jah» öeldes võinud saada endale kõige rikkama ja suursugusema mehe kogu 
maal — miks oli talle hakanud meeldima vaene Texase hobusekütt, miks mõtles ta temast nii päeval 
kui öösel? See oli mõistatus, mida ka tütarlaps ise, kuigi ta sugugi rumal polnud, poleks suutnud 
lahendada. 

Võib-olla polnud ta veel jõudnud niikaugele, et oleks mus-tangerisse armunud. Ta ise vähemalt ei 
uskunud seda. Kui ta oleks arvanud, et ta on armunud, ja selle üle sügavamalt järele mõtlema 
hakanud, poleks ta vist isegi mõttes söandanud sellest mingeid järeldusi teha. 

Ta teadis ainult, et temas oli tärganud kummaline huvi võõra vastu, kes oli mõlkunud tal meeles 
juba esimesest kohtumisest saadik ja kes nii põhjalikult erines meestest, keda talle valitud 
seltskonnas tavaliselt esitleti. 

Ta teadis ka, et huvi, mis tekkis juba põlenud preerias kuuldud sõnast või vahetatud pilgust, 
polnud kahanenud, vaid järjest kasvanud. 

See ei vähenenud ka nüüd, kui ta nägi Mustangi-Maurice'it üle lagendiku tagasi pöördumas 
mustangi seljas, kes ei püüdnud enam ratsanikust lahti saada, vaid kes langetatud päi ja alistunult 
Maurice'i kogu maailma ees oma isandaks tunnistas. 

«Miss Poindexter!» ütles mustanger end hobuse seljast maha libistades, pööramata tähelepanu 
valjudele kiiduaval-dustele, millega teda vastu võeti. «Tohin ma paluda teid hobuse juurde tulla, 
talle lasso kaela visata ja ta talli viia? Kui te seda teete, peab ta teid oma taltsutajaks ja alistub 
hiljem alati teile, kui te ainult näitate talle eset, millega ta vabadus esimest korda võeti.» 

Mõni hepik oleks hakanud selle ettepaneku juures vigurdama, kokett oleks keeldunud, arg tüdruk 
tagasi kohkunud. 

Louise Poindexter põlvnes aga vaprast prantsuse tüdrukust. Hetkegi kõhklemata, vähimagi 
teeskluse või hirmuta astus ta aristokraatliku seltskonna ette, võttis, nagu kästud, 

jõhvnööri, heitis selle taltsutatud mustangile kaela ja juhtis vangi Casa del Corvo caballeriza' poole. 
Ja kui ta seda tegi, helisesid tal kõrvus ning südames mustangeri kummalised, endelise 
tähendusega sõnad: 
«Tapeab teid omataltsutajaks jaalistub hiljem alati teile, kui teainult 
näitate talle eset, millega tavabadus esimest korda võeti» 


XIII peatükk PIKNIK PREERIAS 


Esimesed roosakad koidukiired tervitasid Inge'i fordi lippu ning heitsid mahedat valgust ohvitseride 
majade esisele paraadiväljakule kogunenud inimesterühmale. 


Selle keskel seisis pisike veovanker, mille ette oli rakendatud kaks väikest sitket mehhiko muula. 
Otsustades loomade tampivate kapjade, vehkivate sabade ja aeg-ajalt lidusse tõmbuvate kõrvade 
järgi, pidid nad juba ammu rakkes olema ning ootama kannatamatult käsklust teeleasumiseks. 
Muulade läbematus hoiatas ühtlasi kõrvalseisjaid nende kapjadele liiga lähedale tulemast. 

Kui päris täpne olla, polnudki seal kõrvalseisjaid peale suurekasvulise villast vammust ja vildist 
kaabulotti kandva küti, kelles võis vähesest valgusest hoolimata ära tunda Zeb Stumpi. Peale selle kütt 
sugugi ei seisnud, vaid istus kaksiti oma vana mära seljas, kes näitas teeleasumise vastu hoopis 
väiksemat huvi kui ta peremees ja mehhiko muulad. 

Kõik teised kogud vankri läheduses olid liikvel: askeldati, joosti — vahel üksteisele jalgu jäädes 
— siia-sinna, vankri juurest ohvitseride majade poole ja majadest jälle vankri juurde tagasi. 

Inimesi oli seal umbes kümne ümber, erinevaid nii riietuse kui ka nahavärvi poolest. Enamik neist 
olid sõdurid, kes kandsid eri relvaliikide töömundreid, kaks olid tõenäoliselt kokad, paar-kolm meest 
ohvitseride tentsikud, kes olid saadetud toimkonda. 

Suurema õigusega võis viimasena mainitud elukutse esindajaks pidada üldise sagina keskel väga 
väärikalt liikuvat hästirõivastatud neegrit, kelle tähtsuse põhjustas asja- 


'Caballeriza (1: kabaljerissa) — hobusetall (hisp. k.). 

olu, et ta täitis fordi komandandi juures valet de tout'' kohuseid. 

Kireva seltskonna askeldamist juhtis seersandi eraldusmärkidega mees, kelle ülesandeks oli 
hoolitseda selle eest, et vankrile laaditaks küllaldaselt söögi- ja joogikraami, lühidalt — kogu 
väljasõidust osavõtjate toiduvarustus. 

Et piknik pidi tulema suurejooneline, seda tunnistas juba toidumoona hulk ja mitmekesisus. 
Vankril oli igasuguse kuju ja suurusega korve ning korvikesi, nende seas ka teatud 
risttahukakujuline ese, millest paistis kaksteistküm-mend tinapaberisse mähitud pudelikaela. Pruunid 
plekktoosid ja suur sardiinikarp näitasid, et varustuse hulka kuulusid mitmed välismaise päritoluga 
delikatessid. 

Kui maitsev ja mitmekesine ka proviant polnud, leidus askeldajate hulgas mees, kes seda 
küllaldaseks ei pidanud. See nurisev Lucullus* oli Zeb Stump. 

«Kuulge, seersant,» pöördus ta usaldavalt varustuse eest vastutava mehe poole, «ma pole 
märganud, et siia koormasse veel ivakestki maisi oleks pandud, aga preerias võib ilmsiks tulla, et 
mõned tahavad seda parema meelega kui va kihisevat prantsuse sodi, mida te vist šampanjaks 
kutsute.» 

«Eelistavad maisi šampanjale? Tähendab . .. hobused?» 

«Mis kuradima hobused! Ma ei räägi hobuste maisist, vaid monongaheelast.» 

«Oh-jaa, muidugi. Teil on õigus, mister Stump. Viskit ei või maha jätta. Nägin siin kuskil pudelit, 
mis oli vist kaasa-võtmise jaoks valmis pandud.» 

«Seersant pudelit otsima?» küsis mustanahaline teener. «Siin tema olema,» lisas ta suurt pudelit 
lagedale tassides ja vankrile tõstes. 

Vana Zeb näis nüüd ettevalmistusi lõppenuks pidavat ja kippus kannatamatult minekule. 

«Kas teie ei hakka veel valmis saama, seersant?» küsis kütt kärsitult sadulas niheldes. 

«Mitte täiesti, mister Stump. Kokk ütles, et kanapoegadel tuleb vardas veel teine külg pöörata, 
enne kui nad küpseks saavad.» 

«Kanapojad käigu kokaga tükkis kuradile! Mis on üks 


'Valet de tout (1.: valee dötuu) — isiklik teener (pr. k.). ? Lucullus — Rooma väepealik 1 
saj. e. m. a., tuntud oma määratu rikkuse ja toretseva eluviisi, eriti ülirikkalike söömingute poolest. 

kodulind preeriakalkuni kõrval? Ja kuidas pean ma kalkuneid laskma, kui päike juba kümne miili 
kõrgusele ronib? Major ütles, et toogu ma talle kalkun, maksku mis maksab. Pole nii lihtne ühti lasta 
metskalkunit pärast päikesetõusu, iseäranis kui niisuke kisakõride kari sul kannul käib. Ärge arvake, 
seersant, et linnud on nii lollid nagu teie sõdurid fordis. Meie preeria loomadest on kalkun kõige 
kavalam, ja kui tahad mõne kätte saada, pead üles tulema päikesega koos või veelgi varem.» 

«Tõsi, mister Stump. Major kõneles mulle, et tahab metskalkunit ja loodab, et te teel mõne 
tabate.» 

«Ei ma kahtlegi, et ta seda loodab. Ta võib-olla koguni mõtleb, et muretsen talle veel piisoni keele 
ja kintsu ka, ehkki seda looma Lõuna-Texase preerias ülepea pole ega ole olnud juba kahekümne aasta 
jooksul, selle peale vaatamata, et euroopa kirjanikud, iseäranis prantsuse omad, raamatutes teist juttu 
räägivad, nagu olen kuulnud. Pole siin mitte ühte piisonit. Siin elavad kärud ja hirved ja kitsed ja 
igavene hulk metskalkuneid, aga kui tahad mõnda neist lõunasöögiks saada, pead laskma ta juba 
pruukosti ajal. Kui mulle küllalt aega ei anta, ei või ma mitte lubada, et olen teile teejuhiks ja lasen 
sinna juurde veel kalkuni kah. Nii et, seersant, kui tahate, et teie auväärt külalised lõunaks 
kalkunikintsu näriksid, teeksite hästi, kui te juba preeria pole astuma hakkaksite.» 

Küti veenev kõne kandis vilja: seersant tegi kõik, mis tema võimuses, et toiduvankri teelesaatmist 
kiirendada. Varsti hakkas moonavoor Zeb Stumpi juhtimisel Leona ja Pähklijõe vahel asuva 
tasandiku suunas liikuma. 


Vaevalt oli möödunud kakskümmend minutit vankri ja selle saatjate lahkumisest paraadiväljakult, 
kui samasse paika hakkas kogunema pisut teistsugune seltskond. 

Tuli daame hobuste seljas, kelle eest ei kandnud hoolt tallipoisid, nagu on kombeks jahiks 
kogunevatel inglastel, vaid härrad, kes pidid neid väljasõidul saatma — daamide sõbrad ja tuttavad, 
isad, vennad, armsamad ja abikaasad. Siia kogunesid peaaegu kõik, kes olid viibinud Poindexteri 
vastuvõtul. 

Kohal oli ka plantaator, samuti ta poeg Henry, õepoeg Cassius Calhoun ja tütar Louise. Tütarlaps 
ratsutas Casa del Corvo pidustustel üldist tähelepanu äratanud tähnilisel mustangil. 

Piknik oli korraldatud vastutasuks Poindexteri peole: külalislahkeks võõrustajaks oli seekord major 
koos fordi ohvitseridega ja külalisteks plantaator oma sõpradega. Kui ettenähtud meelelahutus pidi 
toimuma küll vähem luksuslikus ümbruses kui plantaatori pidu, olid koht ja aeg selleks siiski 
sobivalt valitud. Fordi külalistele pidi näidatama suurepärast ja haruldast vaatepilti — jahti 
metshobustele. 

Niisugust jahti võis korraldada ainult preerias, kus metshobuseid leidus — umbes kakskümmend 
miili Inge'i kindlusest lõuna pool. Sellepärast tuligi teekonda alustada vara ja läkitada laagrikohale 
küllaldane,toiduvaru. 

Kui esimesed päikesekiired Leona kristalsetel voogudel tantsisklema hakkasid, olid väljasõidust 
osavõtjad minekuvalmis. Neljakümnest tragunist koosnevale eskordile anti käsk ratsutada järele. 
Nagu enne neid lahkunud moonavooril, oli sellelgi seltskonnal oma juht. Selleks ei olnud kulunud 
kaabulotis ja pleekinud vammuses kaksiti hobusekronul istuv metsakolkakütt, vaid uhke hobuse, 
toreda riietuse ning varustusega ratsanik, kes oli igati vääriline sellist peent seltskonda saatma. 

«Las käia, Maurice,» hõikas major, nähes, et kõik on kohal, «oleme minekuks valmis. Daamid ja 
härrad, see noormees tunneb põhjalikult metshobuste asupaiku ja kombeid. Kogu Texases pole meest, 
kes võiks meile näidata toredamat hobusejahti kui Mustangi-Maurice!» 


«Kiidate mind asjatult,» vastas noor iirlane, viisakalt seltskonna poole kummardades. «Lubasin 
ainult näidata koha, kust te metshobuseid leida võite.» 

«Tagasihoidlik noormees!» mõtles tütarlaps, kelle süda värises oletusest, mille ta siiski veel uskus 
vale olevat. 

«Hakkame aga minema!» tegi major korralduse, mispeale lõbus kavalkaad' mustangeriga eesotsas 
üle paraadiväljaku liikuma hakkas. Lahkujaile hüvastijätuks lehvitas hommi-kutuul varda küljes 
laperdavat tähelippu. 


Kahekümnemiiilist ratsasõitu preerias peavad Texase mehed, naised ja hobused pisiasjaks, lihtsalt 
jalutuskäiguks enne hommikusööki. 

Selleks kulus vähem kui kolm tundi ja ainsaks tülinaks ratsanikele oli teekonna lõpul ebamugavaks 
muutunud tühjusetunne kõhus. 


'Kavalkaad — pidulik ratsanike rongkäik; ratsasalk. 

Õnneks jõudis toidumoonavanker, millest teel mööda oli sõidetud, neile järele ja kaugelt enne 
keskpäeva istus lõbus seltskond Nuecese kaldal hiiglasuure hikkoripuu varjus ning võttis 
hommikueinet. 

Kogu teekonna vältel polnud juhtunud midagi nimetamisväärset. Seltskonda juhtiv mustanger oli 
kõige ees ratsutanud ja kogu seltskond ühe või kähe erandiga polnud temas näinud muud kui lihtsalt 
teejuhti, kuni ta hakkas neid kohutama julgustükkidega, hüpates üle preeriaojade või kuivanud 
jõesängide, mille läbimiseks teised eelistasid koolmekohti otsida või ringi ratsutada. 

Sellises käitumises võis olla pisut julgusega hooplemist, tahtmist silma paista. Nii ütles teistele 
Cassius Calhoun ja võib-olla rääkis erukapten seekord õigust. 

Ja kui see nii oligi, leidus mustangeri jaoks vabandavaid põhjusi. Olete te kunagi viibinud 
kodumaal jahiks koguneva seltskonna seas ja tähele pannud, kuidas kahisevad murul ratsakleitide 
vedikud ning õõtsuvad kübaratel suled? Olete, ja mis siis? Ärge kiirustage teksase mustangerit süüdi 
mõistma! Meenutage, et ka teda seirasid säravad pilgud kahekümnest silmapaarist, mõned neist 
kaunimad, kui te kujutleda oskate. Mõelge sellele, et nende hulgas olid ka Louise Poindexteri omad, 
ja vaevalt teid enam üllatab noormehe püüd oma ratsutamisoskusega hiilata. 

Peale mustangeri oli veel teisi, kes samuti demonstreerisid oma võimeid, vaprust ja mehisust. Noor 
tragun Hancock püüdis võimalikult sagedasti näidata, et ta tunneb ennast sadulas koduselt, ja ka 
ratsaküttide leitnant eemaldus vahetevahel mõne vägitüki sooritamiseks koman-dandi vennatütre 
kõrvalt ega vaadanud kiidusosinat kuuldes sugugi mitte ainult oma arvatava armsama poole. 

Oo, Poindexteri tütar! Sinu juuresolekul ei saa olla rahu ei tsiviliseeritud Louisiana salongides ega 
metsiku Texase preeriais! Kuhu sa ka ei läheks, igal pool peavad tärkama sinu ümber romantilised 
mõtted ning tekkima tormilised kired! 


XIV peatükk MANADA 


Isegi kui mustangeril oleks olnud võimu kogu preeria üle ja kui kõik selle elanikud oleksid 
kuulanud ta salajasi soove, ka siis poleks ta suutnud viia seltskonda paika, mis 

oleks nende praeguse eesmärgiga väljasõiduks paremini sobinud. 


Vaevalt sai San Antonio saksa veinipoest toodud sädelev johannisberger ' taeva erksamalt sinama 
ja muru eredamalt rohetama panna, kui elava kõnesumina ja lõbusa naerulagina otsekui lõikas pooleks 
hüüatus: «Mestenos!» Hüüdjaks oli mehhiklasest vaguero, kes oli ligidale künkale valvama pandud. 

Maurice, keda ta palkajad parajasti lahkelt kostitasid, tühjendas kiiresti klaasi ja küsis sadulasse 
hüpates: 

«Caballada?» 

«EL» vastas mehhiklane, «manada.» 

«Mida see jama tähendab?» päris Calhoun. 

«Mestehos tähendab mehhiklaste keeles mustange,» vastas major, «ja manada märakarja. Praegu 
liiguvad nad koos ja hoiavad täkkudest eemale, välja arvatud siis, kui...» 

«Millal?» katkestas vabatahtlike eruohvitser läbematult majori seletuse. 

«Siis, kui neid eeslid ründavad,» vastas major ilmsüütult. 

Üldine naerulagin pani majori vastuse naiivsuses kahtlema teiste hulgas ka inimese, kelle 
kahtlust major sugugi äratada ei tahtnud. 

Calhoun tundis end majori kahemõttelise väljenduse pärast väga ebamugavalt, ent ainult hetke. Ta 
polnud mees, kes enese nii kergesti võidetuks tunnistab; vastupidi, kaptenil oli suurepärane 
võimalus kättemaksuks ja ta kasutas seda. 

«Mul polnud tõepoolest aimugi,» lausus Calhoun ilma eriliselt kellegi poole pöördumata, «et 
siinsed eeslid nii ohtlikud on.» 

Kui kapten seda öeldes Louise Poindexteri otsa oleks vaadanud, oleks ta saanud öeldu tasuks 
sõbraliku pilgu. 

Hoolimata ilmsest jahedusest nõo suhtes, ei suutnud noor kreoolitar hoiduda imetlemast ta 
vaimukust. Vahest polnudki mehe armastus nii lootusetu? 

Seda arvasid ka noor tragun ja kütibrigaadi leitnant. Mõlemad märkasid tütarlapse heakskiitvat 
pilku ja mõlemad olid veendunud, et Cassius Calhoun oli — või oleks võinud olla — oma 
onutütre armsam. Oletus tegi tuska 


1 i ss 3 Aa 
Johannisberger — liik reinveini. 

mõlemale, eriti aga tragunile. Nukrutsemiseks jäi mehel vähe aega: manada lähenes. 

«Sadulasse!» hüüdsid mitmed hääled. Alles usinasti kol-laseid teri mäluvate hammaste vahele 
suruti suurauad, kiirest traavist lämbes troopikahommikus ikka veel auravatele kaeltele heideti 
ratsmed, ja enne kui jõuti lugeda sajani, istusid kõik daamid ja härrad sadulas, valmis vihis-tama 
piitsa ning andma kannuseid. 

Vahepeal jõudsid metsmärad künka harjale, kus seisis valvur. Mees, elukutselt hobusekütt, istus 
juba sadulas ja keerutas lassot, et seda mõnele mustangile kaela visata. Märad kihutasid meeletu 
kapakuga, norsates ja hirnudes, nagu ajaks neid taga mõni hirmuäratav olend. Loomad tormasid 
veovankrite ja selle ümber kobaras seisvate ratsanike poole, ilma et nende hirmunud silmad oleksid 
märganud juhuslikult otse põgenemisteel asuvat takistust. 

«Neid aetakse taga,» tähendas erutatud loomi silmitsev Maurice. «Kes neid jälitab, Crespino?» 
hüüdis ta mehhiklasele, kes pidi kõrgendikult kaugemale nägema. 

Seltskond ootas vaikides vastust. Nägudel paistis rahutus, mõnedel isegi hirm. Mustange võisid 
taga ajada indiaanlased! 

«Un asno cimarron'» tuli mehhiklaselt hispaaniakeelne seletus, mis ratsanike ärevust hoopiski ei 
vaigistanud. «Un macho”,» lisas ta juurde. 

«Ah nii! Seda ma arvasin!» pomises Maurice. «Selle kelmi peame kinni võtma, muidu ajab ta meie 
Jahi nurja. Seni kui ta mustange taga ajab, ei suuda neid ükski võim pidama saada. On eesel kaugel?» 


«Üsna siinsamas, don Mauricio. Jookseb otse minu poole.» 

«Viska talle nöör kaela, kui saad. Kui see korda ei lähe, siis tulista teda: kuidagiviisi peame ta 
tempudele lõpu tegema.» 

Enamikule jahil viibijaist jäi arusaamatuks, kes märakarja taga ajas, sest «un asno cimarroni» ja 
«un macho» täpset tähendust teadis ainult mustanger. 

«Seletage, Maurice, mida see tähendab,» nõudis major. 

«Vaadake sinna!» osutas noor iirlane mäetipule. 

Kahest sõnast piisas. Kõikide silmad pöördusid künka- 

'Un asno cimarron (!.:simarron) —metseesel (hisp. k.). 

*Un macho (1.:matšo) — isane (hisp. k.). 


93 
tipule, kust lähenes otsekui lennates loom, keda peetakse tavaliselt aegluse ja rumaluse võrdkujuks. 

Ent asno cimarrõn erineb tunduvalt iodueeslist, tuimaks muudetud tööloomast. 

Nähtavale ilmunud loom oli isane, peaaegu niisama suur kui mustangid, keda ta taga ajas, ja kuigi 
mitte väledatest väledaim, suutis ta neil siiski visalt kannul püsida. 

Dramaatiline stseen esitati kiiresti ja täpselt, nagu ei toimuks see mitte haljendavas preerias, vaid 
teatrilaval või tsirkuseareenil. Vaevalt said pealtvaatajad mõne sõna vahetada, kui metshobused juba 
nende juurde jõudsid, ja nagu oleksid nad ratsanikke alles nüüd märganudl, näisid unustavat oma 
kohutava jälitaja ning põikasid kõrvale. 

«Daamid ja härrad!» hüüdis juht ratsanikele, kes oma hobuseid rahustada katsusid. «Kui suudate, 
püüdke paigale jääda. Mustangid kihutavad praegu oma lemmikkarjamaa poole. Ma tean, kus see 
asub, ja me saame nad sealt kergemini kätte. Kui neid praegu taga ajama hakata, jooksevad nad 
võsastikku laiali ja kümme ühe vastu, et me neid siis enam ei näe.» 

«Hola', senjoor Crespino! Laske see Sõbras maha, ta on teie escopeta ? jaoks parajas kauguses!» 

Mehhiklane päästis sadula küljest lühikese toruga püssi, pani selle kiiresti palge ja tulistas 
metseeslit. Pauku kuuldes loom röögatas, aga ta häälekõlas väljakutsuvalt. Ilmselt polnud kuul teda 
tabanud. Crespino oli mööda lasknud. 

«Pean ta kätte saama,» hüüdis Maurice, «või ta ajab mustange pimedani taga.» 

Seda öeldes vajutas mustanger kannused järsult hobuse külgedesse. Castro 'sööstis nagu 
lendulastud nool järele isaeeslile, kes meeleheitlikult pingutades edasi tormas. 

Mõne hüppega viis punakõrb ratsaniku lassoheitmiseks vajalikku käugusse ja välkkiirelt libises 
jõhvnöörist silmus üle pikkade kõrvade. 

Lasso heitmisel peatas mustanger hobuse ja tegi pool-pöörde: loom pöördus nagu ümber telje ja 
jäi mehaaniliselt ratsaniku tahtele alistudes ning ennast nõutud julgustükkideks pingutades seisma. 

Möödus veel pinev hetk, mille vältel metseesel kihutas 


Hola (1.: õla) —hei!, hallo!, tervitust või üllatust väljendav hüüatus hispaania keeles. 
*Escopeta — väike vintpüss (hisp. k.). 

nii kaugele, kui lasso ulatus, siis nähti teda tagajalgadele tõusvat ja raskesti prantsatades selili 
kukkuvat. Loom jäi liikumatult lamama, nagu oleks talle kuul südamesse lastud. 

Ootamatu kukkumine ja kaela pigistav silmus olid ta siiski ainult oimetuks löönud. Matšeete' 
vaheda teraga üle eesli kõrj tõmmates tegi mehhiklane loomale lõpu. 

Vahejuhtumi pärast oli jaht viibinud. Kõik ootasid, mida võtab ette mustanger, kes oli pärast eesli 
tapmist hobuse seljast hüpanud, et lassot üles korjata. 


Ta oli nööri maas lamava looma kaela ümbert juba lahti päästnud, kui äkki nähti teda lassot 
kuruga kokku kerides oma hobuse juurde tagasi jooksvat, otsekui oleks jälle midagi korrast ara. 

Ainult vähesed ratsanikest panid tähele mustangeri ruttu, enamik seltskonnast oli ametis erutatud 
ratsude rahustamisega. Need, kes Maurice'i kiirustamist märkasid, panid seda imeks, sest noormees 
oli ise nõu andnud mustangide tagaajamisega viivitada. Taktika ootamatuks muutmiseks ei nähtud teist 
põhjust peale Louise Poindexteri, kes oli äkit-selt oma tähnilise mustangiga seltskonnast eraldunud 
ja metsikutele märadele järele kapanud, nagu oleks ta tahtnud teistest ratsanikest ette jõuda. 

Kuid mustangikütt sai tütarlapse käitumisest teisiti aru. Vaevalt võis selline ebaviisakas lahkumine 
olla ette kavatsetud — või kui, siis ainult tähnilise mustangi poolt. Maurice oli manada ära tundnud: 
see oli sama, mille hulgast ta tähnilise mära oli püüdnud, ja polnud kahtlust, et too nüüd oma 
ratsanikuga endiste kaaslaste juurde põgenes. 

Nii arvas juht ja viivu pärast jagas kogu seltskond tema arvamust. 

Galantselt kihutasid pooled ratsanikest hobuseid kannus-tades tütarlapsele järele, kõige ees 
Calhoun, Hancock ja Crossman, nende kännul kümmekond noort plantaatorit, advokaati ja 
kohtunikku — igaüks neist lootis põgenikku tabada ja tagasi tuua. 

Tõsist hirmu tundsid neist džentelmenidest vähesed, vaevalt et üldse keegi. Kõik teadsid, et Louise 
Poindexter on suurepärane ratsutaja, ees laius avar lagendik, tasarie kui võiduajamisväljak, mida 
mööda mustang võis käpata, kuni ta väsis, ilma et oleks saanud tütarlast sadulast heita; polnud 
tõenäoline, et too oleks võinud kuidagi viga saada. 


'Matšeete (hisp. k.: machete) '— pika teraga jahinuga. 

Ainult üks meestest ei hellitanud niisugust lootust. See oli sama noormees, kes oli esimesena rahutuks 
muutunud — mustanger ise. 

Ta ratsutas minema viimasena: tal oli kulunud aega lasso kerimiseks ja uuesti sadulasse ronimiseks. 
Kui mustangeri hobune minema tormas, oli ta kõikidest võistlejatest sada sammu maha jäänud. 

Niisama palju maad teistest eespool kihutas kaelamurdva kiirusega Calhoun, kes paistis oma hobusest 
välja pigistavat viimase. Kapteni kannul ratsutasid tragun ja 
kütibrigaadi leitnant ning alles tükk maad kaugemal teised tagaajajad. 

Varsti kappas Maurice ratsanike salgast läbi, möödus selle juhtidest ning jättis lõpuks selja taha 
Gassius Calhouni. Vabatahtlike eruohvitser vaatas vandudes ja hambaid kiristades järele punakõrvile, 
kes sööstis tast mööda ning varjas järjest kaugeneva tähnilise mära. 

Keskpäevane päike heitis valgust omapärasele pildile: üle preeria tormas metsiku kuruga kari mustage, 
sada jardi nendest tagapool tähniline mära, tütarlaps sadulas; niisama kaugel tähnilisest punakõrb, kelle 
seljas istuval maalilises riietuses ratsanikul näis olevat kavatsus tütarlast kinni püüda; kaugemal veel 
terve rodu erariides ja sõjaväemundris mehi, kõige lõpus täie kapakuga kihutav rühm sõdureid, kes äsja olid 
lahkunud sadulas istuvate või elavalt žestikuleerides ringiliikuvate daamide ning härrade juurest. 

Kahekümne minuti pärast pilt muutus. Tegelased laval — avaral preeriamurul — olid samad, kuid 
nende rühmitus teistsugune või. vähemalt vahemaa gruppide vahel suurem. Manada oli kaugenenud 
tähnilisest mustangist, mustang punakõrvist ja punakõrb teistest; teisi ratsanikke polnud aga enam 
näha, neid oleks suutnud kauguses eraldada vahest ainult kõrgel safiirsinises taevas tiirleva caracara” 
terane silm. 

Preeria oli metsmärade, tähnilise mustangi ning puna-kõrvi päralt! 

'Caracara — kullitaoline röövlind. 

XV peatükk TABATUD PÕGENIK 


Suuremate muutusteta jätkus jaht veel miili. 
Olgugi et märad enam hirmunult ei norsanud, kihutasid nad edasi: täie kiirusega. Tähniline mustang 
laskis vahetevahel kuuldavale hirnatusi, mida ta endised kaaslased tähelegi ei pannud. 


Ratsanik istus tal kindlalt sadulas ega paistnud üldse hirmu tundvat. 


Rohkem näis olevat erutatud punakõrb ja veel enam ta peremees, kes oli tusane ja lähedal 
meeleheitele. 

«Nõõh, Castro!» hüüdis ta kannatamatult. «Mis pagan sul just täna viga peaks olema? Pea meeles, et 
said mustangi kord varem kätte, kuigi pean möönma, et see sul kerge polnud. Aga nüüd on tal kandam 
seljas. Rumal loom, kas sa ei näe, et ta kandam on kulda väärt, kallim kui meie sinuga kokku! Yegua 
pinta samm näib järjest kergemaks muutuvat. Tuleb see treenimisest või jookseb hobune ratsanikuga 
alati kiiremini? 

Ja kui ma ta silmist kaotan? Tõepoolest, asi läheb kahtlaseks! Olukord on tütarlapsele ebamugav, 
hullem veel — ohtlik, isegi väga. Kui ma ta silmist kaotan, jääb ta kindlasti hätta.» 


Niiviisi pomisedes kappas Maurice edasi, silmadega eespool vilksatavat kuju jälgides ja vahetevahel 
murelike pilkudega vahemaad mõõtes, mis teda tütarlapsest lahutas. 


Seni polnud ta veel kavatsenud põgeneva mustangi ratsanikku hõigata. 


Tema hõikamist oleks võib-olla kuuldud, aga mitte sõnu, millega ta tahtis tütarlast hoiatada või 
õpetada. Ta oli sellest loobunud, osalt sellepärast, et oli talle ise järele jõuda kavatsenud, osalt 
sellepärast, et ta teadis, et põgeneva mustangi peatamiseks polnud vaja sõnu, vaid tegusid. 

Kogu aeg oli ta hellitanud lootust peagi mustangile küllalt lähedale jõuda, talle lasso kaela visata 
ja loom jälle taltsaks teha. Aegamisi see lootus hajus. 

Tagaajamine jätkus nüüd põõsapuhmaste vahel, mida siinne lagendik oli nagu täis tipitud ja mis 
paiguti tiheda võsastiku moodustasid. See tegi jälitajale uut muret. Põgenik võis pöörduda tihnikusse 
või kaduda metsakäänakute varju. 

Metsmärad ainult vilksatasid aeg-ajalt põõsaste vahelt ja varsti võisid nad hoopis silmist kaduda. 
Polnud tõenäoline, et tähniline mustang neile järele jõuaks. 

Mida see oleks tähendanud? Seda, et tütarlaps võis üksinda preeriasse või võsastikku eksida või 
manada kätte jääda — mõlemad võimalused olid ühtviisi kardetavad. 

Mustangerile meenus veel kõhutavam oht, mis tütarlast ähvardas. Ta hüüatas erutatult: «Jumal 
hoidku!» ning ta nägu tõmbus veel rohkem pilve kui tagaajamist alustades. «Kui siia juhtuvad 
tulema täkud? Nad armastavad käia siin põõsaste vahel, alles nädal tagasi olid nad siin. Ja sellel 
kuul on nad eriti metsikud.» 

Mustangeri kännused surusid uuesti ratsu veriseid külgi, kuni kannuserattad punasega kattusid ja 
tuhatnelja kihutav Castro etteheitvalt tagasi vaatas. 

Samal hetkel kadus märakari punakõrvi ja ta isanda ning väga tõenäoliselt ka tähnilise mustangi 
ja tolle ratsaniku silmist. Märade kadumises polnud midagi üleloomulikku: loomad olid jõudnud 
tihniku vahele ja tihedad põõsad varjasid neid tagaajajate eest. 

See näis põgenikule otse maagilist mõju avaldavat. Nagu oleks manada kadumine olnud 
märguandeks tagaajamine lõpetada, aeglustas mustang jooksu ja jäi viivu pärast hoopis seisma! 

Kui kappav Maurice aasataojisele metsalagendikule jõudis, seisis tähniline ratsu selle keskel 
liikumatult, nagu oleks ta marmorist, ja ratsanik istus, ratsmed peos, rahulikult sadulas, elegantses 
poosis, nagu oleks ta oodanud, kuni mustanger talle järele jõuab. 

«Miss Poindexter!» hingeldas noormees, kui ta kuuldekaugusse jõudis. «Kui hea, et te metsiku 
looma jälle oma võimusesse saite. Hakkasin juba muret tundma...» 


«Mispärast, sir?» kõlas vastus, mis mustangeri lausa jahmatama pani. 

«Teie pärast muidugi,» vastas ta pisut kogeldes. 

«Oo, tänan teid, mister Gerald! Kas mind tõesti ähvardas mingisugune oht?» 

«Mingisugune oht!» kordas iirlane järjest suureneva üllatusega. «Ja ise istusite põgeneva mustangi 
seljas, preerias, kus teeradagi pole!» 

«Ja mis siis? Seljast visata poleks loom mind suutnud. Olen selleks liiga osav.» 

«Teadsin seda, armuline preili, ent osavus poleks hoid- 

nud teid eksimast ja see oleks tõenäoliselt juhtunudki võsastike vahel, kus isegi põline teksaslane 
hädavaevalt teed oskab leida.» 


«Oo — oleksineksinud! Ja see oligi oht, mis mind varitses?» 
«On veel teisi peale selle. Oletagem, et oleksite sattunud .. .» 


«Indiaanlastele?» katkestas tütarlaps, laskmata mustan-geril oma oletust lõpetada. «Ja kui 
oleksingi, mis sellest? Komantšid on ju praegu meiega rahujalal. Kindlasti poleks nad mind 
tülitanud, galantsed, nagu nad olevat. Vähemalt rääkis seda major teel siia. Ausõna, sir, niisugust 
kohtamist ma pigem otsiksin kui väldiksin. Tahaksin näha üllast metslast tema kodupreerias 
ratsutamas, mitte aga, nagu neid siiani olen kohanud, asunduste lähedal liigsest tulevee tarvitamisest 
tuikumas.» 

«Imetlen teie julgust, miss, ent kui mul oleks au olla teie sõber, julgeksin anda teile nõu olla veidi 
ettevaatlikum. Üllas metslane, kellest kõnelete, pole preerias mitte alati kaine ja võib-olla ka mitte 
nii galantne, nagu teid uskuma on pandud. Kui te oleksite teda kohanud .. .» 

«Kui ma oleksin teda kohanud ja ta oleks tahtnud minu suhtes halvasti käituda, poleks ma 
temast väljagi teinud, vaid otse sõprade juurde tagasi ratsutanud. Indiaanlasel oleks pidanud olema 
väga hea hobune, et mu kiirele ratsule järele jõuda. Usun, et see teilgi kerge polnud, ega ju?» 

Noore iirlase silmad läksid imestusest veel suuremaks ja ta pilk oli täis uskmatust ning 
hämmeldust. 

«Ega te ometi taha öelda,» jätkas ta pärast pausi, «et te suutsite mustangi juhtida ja loom ei 
jooksnudki ise ära? Kas see oli siis .. .» 

«Ei-ei!» vastas ilus ratsanik kiiresti ja näis veidi segadusse sattuvat. «Muidugi pistis mära 
minuga plehku ... see tähendab alguses, aga ma ... leidsin... tähendab ... lõpuks leidsin, et saan 
ta kergesti pidama. Ja nii ma tegingi — te ju nägite seda?» 

«Ja te oleksite suutnud teda juba varem peatada?» Mustangeril oli pähe tulnud imelik mõte ja ta 
ootas põnevusega vastust. 

«Võib-olla ... võib-olla oleksin saanud .. . kahtlemata, kui oleksin ainult ratsmeid tugevamini 
rebinud. Aga teate, sir, mulle meeldib kiiresti kapata, eriti preerias, kus pole kartust sigu, kodulinde 
ega inimesi alla ajada.» 

Maurice oli hämmeldunud. Ta polnud kunagi — isegi mitte oma kodumaal, mis on kuulus naiste 
vahvuse, eriti nende ratsutamisoskuse poolest — kohanud teist nii osavat ratsanikku kui ta ees 
seisev kreoolitar. Üllatuse ja imetluse pärast jäi ta vastuse võlgu. 

«Tõtt öelda,» jätkas tütarlaps kütkestava siirusega, «polnudki mul kahju, et hobune mu minema 
viis: vahel on lobisemine, eriti kiidukõned, väga tüütud. Tahtsin värsket õhku hingata ja üksinda olla. 
Niisiis, mister Gerald, oli see pigemini õnn kui õnnetus — polnud tarvis seletust anda ega jumalaga 
jätta.» 


«Tahtsite üksinda olla?» päris mustanger pettunult. «Mul on kahju, tegin siis järelikult vea, et teid 
eksitasin. Kinnitan teile, miss Poindexter, ratsutasin teile ainult sellepärast järele, et kartsin teid 
hädaohtu sattuvat.» 

«Väga tähelepanelik teist, sir, ja kuna ma nüüd teada sain, et ma tõepoolest ohus olin, olen teile 
südamest tänulik. Usun, et ma ei eksinud: te arvasite, et kohtan indiaanlasi?» 

«Ei, mitte just neid — igatahes ma ei mõelnud neid.» 

«Siis pidi see olema mingi muu oht? Mis see oli, sir? Võiksite mulle öelda, et teaksin tulevikus 
ettevaatlikum olla.» 

Maurice ei vastanud kõhe. Talle puutus kõrvu mingi heli, mispeale ta sadulas ringi pöördus, nagu 
poleks ta küsimust kuulnudki. 

Kreoolitar, mõistes, et noormehe mõtted millegi muuga tegelevad, jäi samuti kuulatama. Ta 
kuulis kriiskavat kar-jatust, mis kordus ikka uuesti ja uuesti, ning tugevaid kabjalööke, mis panid 
vaikse õhu ta ümber värisema. 

Hobusekütile polnud see kõik mõistatuseks. Sõnad, mis tal ettekavatsematult suust lipsasid, 
andsid täpse vastuse küsimusele, mille tütarlaps oli esitanud. 

«Metstäkud!» hüüdis mustanger ärevalt. «Teadsin, et nad peavad siin kuskil põõsaste vahel 
olema, ja siin nad ongi!» 

«Kas see ongi oht, millest kõnelesite?» 

«Jah.» 

«Aga mis neist karta? Nad on ju ainult mustangid!» 

«Tõsi, tavaliselt polegi neid vaja karta. Aga just käesoleval aastaajal muutuvad nad metsikuks ja 
kättemaksuhimuliseks nagu tiigrid. Oo, raevune mustang on kardetavam vastane kui hunt, panter või 
käru.» 

«Mida siis teha?» küsis tütarlaps, ilmutades esimest korda hirmu tunnuseid: ta ratsutas lähemale 
mehele, kes oli ta kord juba hädast välja aidanud, ning vaatas talle abiotsivalt näkku. 

«Kui nad meile kallale tungivad,» vastas Maurice, «on ainult kaks pääseteed. Uks neist oleks 
ronida puu otsa ja jätta ratsud nende kätte.» 

«Ja teine?» päris kreoolitar kannatamatult, näidates, et ta on suuteline säilitama külma verd mis 
tahes katsumuse korral. «Ükskõik mis ka ei juhtuks, oma loomi me maha ei jäta! See oleks kõige 
närusem põgenemine!» 

«Meil polegi võimalust seda kasutada. Usun, et see oleks teostamatu: läheduses ei paista ühtki 
suuremat puud, mille otsas me kaitstud oleksime. Kui meile kallale tungitakse, pole meil teist 
võimalust kui loota oma ratsude nobedusele. Paraku on nad täna juba liiga palju kihutanud,» jätkas 
ta hindava pilguga tähnilist mära ja siis omaenda hobust silmitsedes, «ja lõõtsutavad hirmsasti. See 
on meile kõige halvem — metshobused on kindlasti värsked.» 

«Kas te ei arva, et peaksime kohe põgenema?» 

«Veel mitte. Mida kauem meie hobused puhata saavad, seda parem. Võib-olla ei tule täkud seda 
teed, või kui tulevadki, ei tarvitse nad meid veel tülitada. Kõik sõltub nende meeleolust: kui nad 
isekeskis kisklevad, siis on oodata nende kallaletungi. Nad on siis otse arust ara, kui nii öelda võib, ja 
tormavad omasugusele hulljulgelt kallale, isegi kui sellel inimene seljas istub. Jah, ongi nii, nagu 
kartsin: täkud purelevad omavahel. Seda võib juba nende kisast arvata! Ja kihutavad ise siiapoole.» 

«Aga, mister Gerald, miks me siis kohe vastassuunas minema ei ratsuta?» 

«Sellest poleks käsu. Sealpool on lagendik, kus meil ennast kuhugi peita pole. Mustangid jõuavad 
lagendikule enne, kui me küllaldase edumaa saavutame, ja saavad meid varsti kätte. Koht, kuhu me 
põgenema peame — ainus kindel paik, mida tean —, asub teisel pool lagendikku. Aga kui nende kisa 
järgi otsustada, on täkud meil praegu otse teel ees, ja liiga vara minema ratsutades sõidame neile 


lausa lõugade vahele. Peame ootama ja nende tagant vargsi minema hiilima. Kui meil õnnestub 
mustangidest mööda saada ja käpata miil või paar, jõuame paika, kus oleme niisama hästi varjul kui 
Casa del Corvo karjakoplis. Olete te kindel, et tulete mustangiga toime?» 

«Täiesti kindel,» vastas tütarlaps viivitamata, ja nii ohtlikus olukorras poleks tal mõttessegi tulnud 
mustangerit petta. 


XVI peatükk PÕGENEMINE METSTÄKKUDE EEST 


Ratsanikud istusid äraootavalt sadulas, tütarlaps lootusrikkama ilmega kui mees, sest tütarlaps 
lootis mehe abile. Kreoolitar mõistis, kuigi mitte täielikult, et neid ähvardav oht on tõsine: kui juba 
mustanger näis hirmu tundvat, ei võinud see teisiti olla. Salajas oli tütarlaps õnnelik, teades, et 
lõviosa mehe hirmust moodustas kartus tema pärast. 

«Mõtlen, et võiksime nüüd riskida,» ütles ta kaaslane, kui oli veel väheke aega kuulatanud. 
«Mustangid näikse olevat juba mööda avausest, kustkaudu meil tuleb põgeneda. Ratsutage 
ettevaatlikult, vannutan teid! Istuge tugevasti sadulasse ja hoidke ratsmed pingul! Käpake minu 
kõrval, kus maapind seda lubab, igal juhul mitte rohkem kui mu hobuse saba pikkuse võrra minu 
ratsust tagapool. Olen sunnitud sõitma ees, et teed näidata. Ahaa, nad tulevad otse lagendikule! 
Juba jõuavadki selle aarde. Nüüd on paras aeg!» 

Veel viivu eest preerias valitsenud sügav vaikus kätkes. Tõusis kära, nagu oleks mõnest 
täistuubitud hullumajast hullud välja lastud: ratsude kiledat hirnumist võis pidada nõdrameelsete 
kriiskamiseks, ainult kümme korda sellest kõvemaks. Hirnumisse segunes kapjade tampimine, mis 
kostis nagu kõuemürin, okste vihin ja praksumine, metsikud norsatused, mida saatsid hammaste 
naksatused, tumedad mütsud, kui kabjad ribisid ja laudjaid tabasid, valuja vihakiunatused; kõik 
kokku andis häältesegu, mis riivas teravalt kõrva ja pani maa värisema, otsekui oleks see orbiiti 
mööda tiireldes võnkuma hakanud. 

Lärm tuli sellest, et täkud, kes ikka veel nähtamatuina põõsaste vahel kappasid, isekeskis 
metsikult kisklesid. 

Võsa varju ei jäänud nad kauaks. Kui Maurice teeleasumiseks märku andis, ilmus kirju kari 
metsatuka tagant nähtavale. Hetke pärast täitis see põõsastevahelise käigu ja tormas sealt laviinina 
lagendikule. 

Kari koosnes kõige ilusamatest elusolenditest maailmas, sest ilu suhtes peab inimene hobusele alla 
vanduma — mui- 

dugi mitte kodustatud ruunale, kühmusseljalisele ja rangis jalgadega noruspäisele loomale, kellest 
on õige hobuse moodi vaevalt üks tuhande hulgast ja sellegi on siis parisniku ning džoki käärid 
moonutanud, vaid savannide metsratsule, kes on sündinud haljal rohul ja keda on lastud areneda 
vabalt nagu ta ümber lõhnavaid lilli. 

Pole suurepärasemat pilti kui preerias tagajalgadel kepslev metstäkkude caballada, eriti aastaajal, 
mil nad tugevate kirgede tõukel üksteist hävitada püüavad. Vaatepilt on enam kui suurepärane — ta 
on kohutav, liiga kohutav selleks, et seda suudaks nautida mees, pelglikust naisest kõnelemata, 
liiati veel siis, kui vaataja jälgib seda kohast, kus teda ähvardab võimalus kaitsetult nende kätte 
jääda. 

Sellises olukorras olid punakõrvi ja tähnilise mustangi ratsanikud. Esimene teadis oma 
kogemustest, mida see tähendas, teine tunnusmärkidest, mis ei saanud tal tähele panemata jääda. 

«Siiapoole!» hüüdis Maurice, kännustega kõrvi külgedesse lõigates ja hobust pöörates, et 
mustangikarjale küljelt järele ratsutada. 


«Jumala pärast, nad on meid märganud! Edasi! Rutemini, miss Poindexter! Pidage meeles, et 
kaalul on elu!» 

Ergutushüüdeid polnud vaja. Täkkude käitumine näitas küllalt selgesti, et tähnilise mustangi ja 
punakõrvi võis päästa ainult kurus. 

Avarale lagendikule jõudes ja ratsanikke märgates jätsid mustangid äkitselt tapluse ja jäid 
otsekui vilunud juhi käsu peale seisma — reastikku nagu rünnakul peatatud ratsavägi. 

Nad paistsid omavahelise kisklemise mõneks ajaks lõpetavat, nagu oleks neid kutsutud ründama 
ühist vaenlast või võitlema ühise ohu vastu. 

Võib-olla oli peatuse põhjustanud üllatus, kuid mis selle põhjuseks ka polnud, kulus see 
põgenikele marjaks. Paarikümmend sekundit, mis täkud paigal seisid, olid ratsanikud käsutanud 
viimseni ning kaares ringi ratsutades jõudnud põgenemisteele. 

Ent ikkagi ainult põgenemis teele — pääsemine oli veel küsitav, kuna metshobused ratsanike 
kavatsust märgates ringi pöördusid ning ridamisi kapates neid taga ajama hakkasid, tigedalt 
norsates ja hirnudes, kindla kavatsusega põgenikke tabada. 

Nüüd muutus tagaajamine sirgjoones üle preeria kihutamiseks, kiirusvõistluseks saduldatud ja 
saduldamata hobuste vahel. 

Aeg-ajalt vaatas Maurice üle õla tagasi, ja olgugi et alguses saavutatud edumaa ei vähenenud, 
polnud ta nägu sugugi kõige muretum. 

Üksinda olles oleks ta jälitajate üle ainult põlglikult naernud. Ta teadis, et punakõrb, kes ise oli 
preeriaratsu, ületab kiiruses iga sama tõugu võistleja. Kuid mära hakkas kõrvist maha jääma. Ta 
kappas aeglasemalt kui varem, 
otsekui vastumeelselt või tahtetult, nagu hobune, kes ei sõida kodutalli poole. 

«Mida see peaks tähendama?» pomises mustanger kõrvi jooksu pidurdades ja seda tähnilise 
mustangi omale kohan-dades. «Kui meil peaks lõhe ületamisel raskusi tekkima, oleme kadunud. Iga 
sekund on kallis.» 

«Edumaa on endine, eks ole?» päris kaaspõgenik noormehe murelikku pilku märgates. 

«Jah, seni küll. Õnnetuseks on meie teel tõke — vaatame, kuidas me sellest üle saame. Tean, et 
olete osav ratsanik ja suudate hobusega kaugele hüpata. Aga teie ratsu? Mära suhtes ma nii kindel 
pole. Teie tunnete teda paremini kui mina. Mis te arvate, kas ta hüppab üle...» 

«Millest, sir?» 

«Silmapilgu pärast näete. Peaksime juba selle ligidal olema.» 

Kõnelus toimus kahe külg külje kõrval ratsutava inimese vahel, kes kappasid ligi miil minutis. 

Nagu teejuht oli ennustanud, nägid nad varsti takistust, mis osutus kuivanud jõesängiks, viisteist 
jalga laiaks ja niisama sügavaks haigutavaks lõheks, mis ulatus mõlemale poole nii kaugele, et selle 
lõppu polnud näha. 

Pöörduda kõrvale, paremale või vasakule oleks tähendanud lühendada jälitajate tee diagonaaliks 
ja seda ei võinud põgenikud enam lubada. 

Tuli ületada kuristik või jääda täkkude kätte. 

Kuristikku sai ületada ainult hüppega, mis pidi olema vähemalt viieteistkümne jala pikkune. 
Maurice teadis, et tema hobune sellega toime tuleb — ta oli seda varemgi teinud. Aga mära? 

«Kas arvate, et teie hobune hüppab sellest üle?» küsis ta ärevalt, kui nad kurust vähendades 
kuristiku servale lähenesid. 

«Muidugi hüppab,» kõlas kindel vastus. 
«Aga suudate te ise tal seljas püsida?» 


«Hah-hah-haa!» naeris kreoolitar põlglikult. «Missugune küsimus iirlaselt! Olen kindel, sir, et teie 
kaasmaalannad seda kuuldes solvuksid. Isegi mina, kes ma olen pärit soisest Louisianast, ei pea seda 
galantseks. Kas ma suudan tal seljas püsida! Suudan — ükskõik kuhu ta mind ka ei viiks!» 

«Aga oletage, miss Poindexter,» kogeles tähnilise mustangi võimetes kahtlev teejuht, «et ta ei 
hüppa üle. Kui te selles kahtlete, kas poleks parem ta maha jätta? Olen kindel, et mu hobune meid 
mõlemaid üle viia suudab. Kui me mustangi maha jätame, pääseme väga tõenäoliselt edasisest 
jälitamisest. Metshobused . ..» 

«Jätta Luna maha! Lasta ta surnuks tampida või tükkideks rebida, nagu te ennest ütlesite! Ei — ei, 
mister Gerald. Selleks on tähniline mära mulle liiga kallis. Me hüppame koos üle kuristiku, kui 
suudame; kui mitte, murrame mõlemad selle põhjas kaela. Noh, mu kullake! See on mees, kes sind 
taga ajas, su kinni püüdis ja taltsaks tegi. Näita talle, et sa polegi veel niialistatu d, vaid võid, kui 
vaja, põgeneda nii sõbra kui vaenlase püünistest. Näita talle üht oma hüpetest, mida sa sel nädalal 
oled teinud terve tosina. Noh, lenda nüüd!» 

Ootamata isegi ettenäitamist, jatsutas vapper kreoolitar hulljulgelt jõesängini ning ületas selle 
hüppega, mida ta oli «sel nädalal teinud terve tosina». 

Hobuse seljas istuvat ja hüpet jälgivat mustangerit valdas kolm mõtet — õigem oleks neid küll 
tunneteks nimetada. Esimene oli lihtsalt imestus, teine — tugev imetlus. Kolmas polnud nii kergesti 
määratletav. Selle olid esile kutsunud sõnad: «Selleks ontähniline mära mulle liiga 
kallis.» 

«Miks?» mõtles noormees kannuserattakesi punakõrvi külgedesse surudes, ja see mõte vältas kogu 
pika hetke, mille kestel Castro haigutava sügaviku ületas. 

Kuigi kuristik oli õnnelikult ületatud, ei taganud see veel põgenike julgeolekut. Lõhe ei 
tarvitsenud mustange peatada. Maurice teadis seda ja vaatas tagasi niisama murelikult kui enne. 

Kartuseks oli nüüd isegi rohkem põhjust. Viivitus, kuigi see oli lühike, oli tagaajajad lähemale 
toonud. Nad olid jõudnud õige ligidale! Nemad tõenäoliselt juba ei hakka 

nõu pidama, vaid kappavad kindlalt lõheni ja ületavad selle ainsa hüppega. 

Ja mis saab siis? 

Mustanger esitas selle küsimuse endale ja kähvatas, sest ta ei leidnud vastust. 

Maandudes teisel pool kuristikku, polnud ta sekunditki viivitanud, vaid kihutas edasi, teine 
põgenik tihedasti kännul nagu enne. Ent mustangeri tempo polnud enam nii hoogne. Ta ratsutas 
kõhklevalt, nagu vajaks ta aega järelemõtlemiseks. 

Paarkümmend hobusepikkust jõesängist eemal rebis ta ratsmeist ja pööras looma ringi, just nagu 
oleks ta äkitselt jõudnud otsusele tagasi sõita. 

«Miss Poindexter!» hüüdis ta tütarlapsele, kes parajasti otse ta kõrval ratsutas. «Edasi peate 
ratsutama üksinda.» 

«Aga mispärast, sir?» küsis kreoolitar, tõmmates mustangi nina järsult rinnale ning peatades 
hobuse sedaviisi peaaegu silmapilkselt. 


«Kui me koos ratsutame, saavad nad meid kätte. Pean nende metselajate peatamiseks midagi ette 
võtma. Siin oleks see veel võimalik, mujal mitte. Taeva pärast, ärge hakake midagi pärima! Kaotada 
kümme sekundit — ja ongi kõik otsas. Vaadake ettepoole! Näete läikivat vett. See on preeriajärv. 
Ratsutage otse selle suunas. Seal leiate end kähe kõrge tara vahelt. Need ulatuvad mõlemad järveni. 
Näete lattidega suletavat mulku. Kui ma selleks ajaks sinna ei jõua, kapake mulgust läbi, ronige 
hobuse seljast maha ning lükake avausele varvad ette.» 

«Aga teie, sir? Kas kavatsete midagi väga ohtlikku?» 

«Minu pärast ärge muretsege! Üksinda on risk väiksem. Ainult mustang. .. Jumal halasta, 
kapake juba minema! Ärge järve silmist laske! Olgu ta teile majaka asemel. Ärge unustage mulku 
sulgeda! Küremini, kiiremini!» 


Viivu või paar näis tütarlaps kõhklevat, nagu oleks talle vastumeelt lahkuda mehe juurest, kes 
nägi nii palju vaeva tema julgeoleku kindlustamiseks, seejuures ennast võib-olla surmaohtu saates. 


Õnneks polnud kreoolitar pelglike piigade hulgast, kes ohtlikul hetkel meeletuks muutuvad ning 
kisuvad põhja ujuja, kes neid päästa suudaks. Ta usaldas oma kaitsja võimeid, uskus, et too juba teab, 
mida teeb, ja uuesti hobust kannustades kappas ta otse preeriajärve poole. 

Samal momendil laskis Maurice ratsmed lõdvemaks ja ratsutas vastassuunda, tagasi sinna, kus 
nad olid üle 'jõesängi hüpanud. Kaaslasest lahkudes oli ta tõmmanud sa-dulatupest toredaima relva, 
mida preerias iial on tarvitatud nii kallaletungiks kui kaitseks kas indiaanlaste, pühvli või käru vastu. 
See oli kuuelaenguline kolonel Colti revolver — mitte Deane'i, Adamsi ega suure hulga teiste vilet- 
sate järeleaimajate võltstäiendustega relv, vaid ehtne «muskaatpähklite maa» tuleriist Hartfordi 
vabriku-märgiga päral. 

«Nad peavad kuristiku ületama sellessamas kitsas kohas kus meiegi,» pomises mustanger 
täkkude poole vaadates, kes teiselt poolt jõesängile lähenesid. 

«Kui mul ainult õnnestuks üks neist maha lasta, takistaks see teisi hüppamast või vähemalt peaks 
neid niikaua kinni, kuni mustang põgeneda jõuab. Kõige ees on suur kõrb. Ta hüppab esimesena. 
Püstol tabab saja sammu pealt. Nüüd on ta laskekaugusel!» 

Koos viimaste sõnadega kõlas kuuelasulise raksatus. Kõige suurem täkkudest, värvilt kõrb, veeres, 
pea ees, rohule, ta kere kukkus risti teele, mis hüppamiskohale viis. 

Viis-kuus järgmist, kes suure kõrvi taga kappasid, jäid otsekohe seisma ja nende järel kogu kari. 

Mustanger ei viivitanud, et vaadata, mida loomad ette võtavad. Käsutades segadust, mille 
põhjustas juhi langemine, jättis noormees viis padrunit tagavaraks, pöördus läände ning kihutas 
sädeleva järve poole, juba kaugele jõudnud tähnilisele mustangile järele. 


Kas jahmatas täkkusid pealiku langemine või takistas ta laip neid lähenemast ainsale paigale, 
kust oleks võinud üle kuristiku hüpata, igatahes loobusid mustangid jälitamisest ja Maurice kihutas 
üksinda piki preeriat põgenemis-kaaslasele järele. 

Ta sai tütarlapse kätte järve kaldal, teisel pool tarastatud käiku. Louise oli täitnud kõik 
mustangeri käsud peale mulgu sulgemise. Noormees leidis selle avatuna: latid vedelesid mulgu 
kõrval maas. Tütarlapse leidis ta ikka veel sadulas istuvat; vabanenud kartusest mustangeri pärast, 
püüdis too, ise üleni värisedes, leida sõnu oma tänulikkuse väljendamiseks. Hädaoht oli möödas. 

XVII peatükk MUSTANGILÕKS 


Enam polnud midagi karta ja noor kreoolitar silmitses huviga ümbrust. 

Seal asus väike järv, mida teksaslased «tiigiks» nimetavad; selle kaldal oli näha lugematuid 
kabjajälgi, mis olid tõendiks, et siin käisid sageli metshobused. Jälgede hulga järgi võis seda pidada 
nende armastatumaks joogikohaks. Järve kaldal oli kõrge põiklattidest tara, mis oli ehitatud nii, et 
see piiras järve ja osa selle kaldal asuvast preeriast, tara küljest suundusid eemale tasandikule kaks 
üksteisest kaugenevat tiiba, mis moodustasid mulgule lehtrikujulise ligipääsu. Avausele ette lükatud 
latid sulgesid tarandiku, nii et sinna ei pääsenud ükski hobune sisse ega sealt välja. 

«Misjaoks see on?» küsis tütarlaps lattaiale osutades. 

«See on mustangilõks,» vastas Maurice. 

«Mustangilõks?» 


«Väljamõeldis metshobuste püüdmiseks. Nad jooksevad aiatiibade vahele, mis ulatuvad, nagu 
näete, lagendikku pidi kaugele. Hobuseid meelitab ligi vesi või neid ajavad sinna mustangerid, kes 
neid jälitavad, ja suruvad nad mulgust läbi. Kui nad on juba tarandikus, pole neid enam raske kinni 
võtta. Neid püütakse siis sealt lassoga, kui selleks aega leidub.» 

«Vaesekesed! On see teie tara? Te olete mustanger, nagu kord ütlesite?» 

«Olen, ent ma ei püüa metshobuseid sedamoodi. Eelistan olla üksi ja käin sama elukutset pidavate 
meestega harva läbi. Seepärast ei saa ma käsutada leiutist, mille jaoks on tarvis vähemalt 
paarkümmend ajajat. Minu relvaks, kui seda niisuguse nimetusega austada tohin, on lasso.» 

«Käsitsete seda vist väga osavasti? Olen sellest kuulnud ja oma silmagagi näinud.» 

«Väga kena teist seda öelda, kuid te eksite. Preerias leidub mehi, kes on sündinud, lasso peos — 
mehhiklasi, kes peavad seda, mida teie osavuseks suvatsesite nimetada, lihtsalt saamatuseks.» 

«Kas olete kindel, mister Gerald, et te tagasihoidlikkuse tõttu oma võistlejaid üle ei hinda? Mulle 
kõneldi just vastupidist!» 

«Kes kõneles?» 

«Teie sõber mister Zebulon Stump.» 

«Hah-haa! Lasso suhtes pole vana Zeb kuigi suur asjatundja.» 

«Tahaksin, et oskaksin lassot heita. Kõneldakse, et see polevat daamide harrastus. Aga mis 
sellest — kuni see on ohutu ja valmistab lõbu.» 

«Polevat daamide harrastus? Kindlasti on, samapalju kui seda on vibulaskmine ja uisutamine. 
Tunnen tütarlast, kes on selles väga osav.» 

«On ta ameeriklanna?» 

«Ei, mehhiklanna, elab Rio Grande kaldal, aga vahel käib siin külas — tal on Leona ääres 
sugulasi.» 

«Noor tütarlaps?» 

«Jah. Ütleksin, et umbes teievanune, miss Poindexter.» 

«Pikka kasvu?» 

«Teist pisut lühem.» 

«Aga muidugi palju ilusam? Olen kuulnud, et välimuse suhtes ei saa meie, lihtsad americana'd ', 
mehhiklannadele ligigi.» 

«Usun, et sellesse kategooriasse ei kuulu kreoolitarid,» kõlas vastus, millest paremat poleks 
suutnud anda ka kuulsat Blarney kaljut? suudelnu. 

«Huvitav, kas mina suudaksin kunagi õppida lassot heitma?» jätkas noor kreoolitar, teeseldes, 
nagu poleks ta komplimenti märganud. «Või olen selleks liiga vana? Olen kuulnud, et mehhiklased 
alustavad seda juba peaaegu lastena, ja see olevatki põhjuseks, miks nad hiljem nii imeväärse 
osavuse omandavad.» 

«Te pole sugugi vana,» vastas Maurice julgustavalt. «Ühe- või kaheaastase harjutamisega on 
võimalik saada tubliks lassoheitjaks. Ise olen ma seda harrastanud ainult kolm aastat ja ...» 

Ta peatus, taibates, et oleks peaaegu ennast kiitma hakanud. 

«Ja praegu olete kõige osavam lassokütt kogu Texases,» lausus ta kaaslane, oletades, et 
mustanger oma jutu niimoodi lõpetada tahtis. 

«Oh ei!» vastas too naerdes. «See on ainult vana Zebi eksiarvamus, kes hindab mu osavust, seda 
enese omaga võrreldes.» 


'Americana — ameeriklanna (hisp. k.). 
*Blarney kalju — Iirimaal Blamey lossis asuv kalju, mida suudeldes omandatavat müüdi 
kohaselt vastupandamatu meelitamis-oskus. 

«On see tagasihoidlikkus?» mõtles kreoolitar. «Või narritab mees mind? Läheksin hulluks, kui 
see nii oleks!» 

«Tahate vist seltskonna juurde tagasi minna?» sõnas Maurice, märgates, et tütarlapse mõtted 
uitavad kuskil mujal. «Teie isa on vist väga mures teie kadumise pärast. Teie vend ja nõbu ...» 

«Jah, tõsi küll!» vastas tütarlaps kiiresti ja ta hääl reetis kas solvumist või 
südametunnistusepiina. «Sellele ma ei mõelnudki. Tänan, sir, et te mulle mu kohustusi meenutasite. 
Pöördugem tagasi!» 

Uuesti sadulas istudes kohendas ta ratsmeid ning näppis tillukest kännust, ilme tõrges ning loid: 
talle oleks vist meeldinud mustangilõksus pisut kauem peatuda. 


Uuesti preerias, juhtis Maurice oma kaitsealuse kõige otsemat rada koha poole, kus nad olid 
piknikuseltskonnast lahkunud. 

Nende tagasitee viis üle omapärase maa-ala, mida Texases «umbrohupreeriaks» kutsutakse. Selle 
nimetuse on andnud esimesed asunikud, kes oma väljendeid eriliselt ei valinud. 

Luisiaanlanna nägi enda ümber määratu suurt kirevat lilleaeda, mida ümbritses sinine taevasõõr, 
aeda, mille oli kavandanud, külvanud ja kasvatanud looduse käsi. 

Ka kõige jämedakoeliseni hing ei saa mööduda niisugusest paigast, ilma et vaatepilt teda ei 
erutaks ega õilistaks. Olen näinud kirjaoskamatut trapperit', kellel tavaliselt ilu jaoks silma ei 
jätkunud, keset «umbrohupreeriat» rinnakõrguste lillede keskel peatuvat, hulk aega üksisilmi nende 
toredaid õiekroone vaatavat, mis õõtsuvad kõikjal, kuhu aga pilk ulatub, ning siis vaikides edasi 
astuvat, südames rohkem hellust kaasinimese vastu ning kindlam usk jumala vägevusse. 

«Par dieu! Kui ilus!» hüüatas vaimustatud kreoolitar, peatades tahtmatult hobuse. 

«Imetlete metsikut ümbrust, miss Poindexter?» 

«Imetlen? Kaugelt enam, sir! Näen enda ümber kõike, mida on looduses imetlusväärset ja ilusat: 
haljast muru, puid, lilli — kõike, mille istutamine ja harimine meilt nii palju vaeva nõuab, ja palju 
niisugust, mille sarnast me iial 


'Trapper — Põhja-Ameerika karusnahakütt. 

kasvatada ei suudaks. Sellelt pildilt siin ei näi midagi puuduvat — see on kõigiti täiuslik iluaed.» 

«Puudub ainult härrastemaja.» 

«See rikuks minu arvates kogu pildi. Mulle meeldib maastik, kus pole ühtki hoonet, kus ei paista 
puude vahelt ühtki korstnat ega kivikatust. Nende puude all tahaksin elada, nende varjus ...» 

Juba oli tütarlapsel keelel «armastada» — sõna, mis tal kõigepealt mõttesse tuli. Ent ta neelas 
selle väledasti alla ning asendas ta tähenduselt hoopis teisega — «surra». 

Noorest iirlasest oli julm mitte öelda tütarlapsele, et too kõneles just seda, mida noormees ka ise 
mõtles, et ta kordas seda täpselt nagu kaja. Sellepärast mees elaski preerias. Kui poleks olnud seda 
peaaegu kireni küündivat loodusearmastust, poleks teda kunagi hakatud hüüdma Mu s-tangi- 
Maurice' iks. 

Romantilist tunnet ei toida teesklus. See hävineb varsti iseenesest, kui seda ei toeta tegelikkuse 
tunnetamine. Mustangerile oleks olnud alandav mõte, et ta püüab metshobuseid lihtsalt 
meelelahutuseks, et see on ettekäändeks preerias viibimisele. Algul pidi ta võib-olla tõesti möönma, 
et see nii oli, hiljem võis ta aga ennast õigusega elukutseliseks kütiks nimetada. 

Mustangeri vastus võis tunduda väga jaheda ning proosalisena. 


«Kardan, miss, et te peagi tüdineksite sellisest metslase-elust — katuseta pea kohal, seltskonnata 
5 

«Aga teie, sir? Kuidas teie sellest tüdinenud pole? Kui minu andmed on õiged — nende 
allikaks on teie sõber mister Stump —, elate niiviisi juba mitu aastat. Kas pole nii?» 

«Täiesti õige. Teistsugune elu mind ei ahvatle.» 

«Kas tõesti? Tahaksin, et võiksin teie asemel olla! Ka-destan teid teie elukoha pärast. Olen kindel, et 
suudaksin alati nautida elu nii kauni looduse keskel.» 

«Üksinda? Kaaslasteta? Katuseta, mis teid varjaks?» 

«Seda ma ei öelnud. Aga te ei rääkinud mulle, kuidas teie elate? Kasteil on maja?» 

«See ei vääri nii kõlavat nime,» vastas mustanger naerdes, «õigem oleks mu hütti saraks nimetada, 
sest ta kuulub küll kõige tagasihoidlikumate hulka kogu maal.» 

«Kus ta asub? Kuskil nende metsade ligidal, kust me täna läbi ratsutasime?» 

«Siit pole ta kuigi kaugel, võib-olla miil maad. Näete puulatvu läänes? Need varjavad mu 
hurtsikut päikese eest ja kaitsevad teda tormi vastu.» 

«Tõesti? Kuidas ma seda korraks näha tahaksin! Te ütlesite selle olevat tõelise hüti?» 

«Ma ei liialdanud.» 

«Ja see asub teistest eemal?» 

«Kümne miili kaugusel ei tea ma ühtki teist elamut.» 

«On ta puude varjus ja maalilise välimusega?» 

«Olenevalt sellest, kes teda vaatab.» 

«Tahaksin seda näha ja ise otsustada. Väitsite, et sinna on ainult miil maad?» 

«Mill sinna ja niisama palju tagasi — kokku kaks.» 

«Tühine maa. Meil ei kuluks selleks kahtkümmend minutitki.» 

«Kas me ei käsuta kurjasti teie seltskonna kannatust?» 

«Võib-olla hoopis teie külalislahkust? Vabandage, mister Gerald,» jätkas tütarlaps ja ta näole 
langes äkki kerge pet-tumusevari, «sellele ma ei mõelnud. Võib-olla ei elateüksinda? Teie 
hütis, nagu te seda nimetate, on vahest veel keegi?» 

«Oh jaa, mu kaaslane elab minu juures juba ...» 

Pettumusevari süvenes märgatavalt. 

Enne kui mustanger oma jutu sai lõpetada, oli ta kuulaja loonud mõttekujutuses pildi, mis pidi 
vastama noormehe kaaslase välimusele. Temavanune, võib-olla pisut täidlasem tütarlaps, pähkelpruuni 
nahaga pikantselt viltuste mandlikujuliste silmadega, hammastega, mis olid kindlasti valgemad kui 
pärlid, kergelt karmiinpunaste põskedega, juustega, mis olid pikemad kui Castro saba, kaelas helmed 
ja käsivarte ning pahkluude ümber võrud, seljas lühike peene tikandiga seelik, väikeste jalgade otsas 
mokassiinid ning säärte ümber kõrgele ulatuvad narmasäärisega säärekatted. Niisuguse välimuse ja 
riietuse omandas Louise Poindexteri ettekujutuses mustangeri kaaslane. 

«Teie majakaaslasele võib-olla ei meeldi, et teda tülitavad külalised, eriti kui need on päris 
võõrad?» 

«Vastupidi, külalised teevad talle alati head meelt, olgu nad siis tuttavad või võõrad. Mu 
kasuvend on viimane, kellel võiks midagi olla külaliste vastu, keda ta vaeseke Alamo ääres üliharva 
näeb.» 

«Teie kasuvend?» 

«Jah, nimega Phelim ONeal, pärit Krimaalt Galway krahvkonnast nagu minagi, ainult räägib võib- 
olla väheke uhkemat keelemurret kui mina.» 


«Oo, iiri murret! Tahaksin kuulda, kuidas goolveilane seda kõneleb. Olen kuulnud, et see olevat 
toredamaid murdeid üldse. Kas pole õigus, mister Gerald?» 

«Etma ise olen goolveiiane, võiks minu arvamus olla erapoolik. Aga kui te oleksite nii lahke ja 
viibiksite pool tundi Phelimi seltskonnas, avaneks teil kindlasti võimalus ise selle üle otsustada.» 

«Oleksin väga rõõmus. See oleks midagi sootuks uut. Las isa ja teised ootavad. Seal on ilma 
«minutagi daame küllalt; või siis võivad härrad endid meie jälgede otsimisega lõbustada. See on 
niisama hea hobusejaht kui too, mida nad loodavad pidada. Nüüd, sir, olen valmis käsutama teie küla- 
lislahkust.» 

«Kardan, et mul teile midagi pakkudagi pole. Phelim on mitu päeva üksinda olnud ja ta on vilets 
kütt; tõenäoliselt on tema toidukamber tühjavõitu. Õnn, et te enne metsikut sõitu einet võtsite.» 

Louise Poindexterit ei sundinud teelt kõrvale pöörama ei Phelimi toidukamber ega soov kuulata 
Connemara mehe hääldamist. Seda ei teinud ka soov näha mustangeri hütti, vaid tunne, millele 
vastu seista oli palju raskem — tunne, millele tütarlaps alistus, uskudes selle olevat oma saatuse. 


Ta külastas üksikut hurtsikut Alamo kaldal, viibis selles, vaatas ilmse huviga selle nappi sisustust 
ja märkas meeldiva üllatusega raamatuid, kirjutustarbeid ja teisi esemeid, mis näitasid omaniku 
haridust ja maitset; ta kuulas nähtava heameelega konnemaaralase lobisemist, kes teda millegipärast 
«linalakaks» nimetas, laskis end Phelimil kostitada, suvatsedes lahkelt maitsta kõike pakutut peale 
«otse korvpudelist võetud tibakese kibeda», mida talle kõige tungivamalt soovitati, ja lahkus lõpuks 
ilmselt parimas tujus. 

Ta vaimustus oli paraku lühike, see kestis ainult seni, kuni seda ülal hoidis uudse seikluse erutus. 
Läbi lillede-preeria tagasi ratsutades jäi tal aega mitmesuguste mõtete jaoks ja üks nendest lausa 
jäätas ta südame. 

Vaevas teda ehk mõte, et ta oli toiminud valesti, pidades isa, venda ja sõpru teadmatuses oma 
saatusest? Või oli ta jõudnud arvamusele, et oli mänginud osa, mida oleks võidud pidada daamile 
ebasobivaks? 

Ei üht ega teist. Keset õitsvat kirevust tõmbus tütarlapse nägu pilve teistsuguse ja palju 
piinavama mõtte pärast. Kogu päeva, teel fordist preeriasse, pärast tema tabamist, siis, kui noormees 
teda mustangide eest põgenedes kaitses, järve ääres puhates, läbi preeria tagasi ratsutades, mustan- 
geri tagasihoidlikus elamus — lühidalt, kõikjal oli ta kaas-lane olnud tema vastu ainult viisakas, 011 
käitunud ainult džentelmenina. 


XVIII peatükk ARMUKADEDUS AJAB JÄLGI 


Neljakümnest päästjast, kes põgenikule järele kihutasid, ei jõudnud paljud kuigi kaugele. 
Kaotanud silmist metsmärad, mustangi ja mustangeri, hakkasid nad üksteisest maha jääma ja 
pudenesid peagi üksikult, paarikaupa või kolme-neljainimeseliste rühmadena preeriasse laiali. Ena- 
mik neist polnud harjunud jälgi mööda sõitma ja eksis varsti manada teelt, pöördus teistele, võib- 
olla sama karja poolt varem jäetud jälgedele. 

Tragunite eskort, keda juhtis noor ohvitser, asja West-Pointist saabunud kollanokk, käändus üht 
niisugust haru pidi õigelt teelt kõrvale ja kappas lagendiku teise serva. 

Tagaajamine toimus lainja pinnaga preerias, mida tükeldasid siin-seal korrapäratud võsaribad. 
Nende ja künkliku maapinna tõttu kadusid tagaajajad varsti üksteise silmist ning kakskümmend 
minutit pärast teeleasumist oleks võinud ülalt taevast vaatav lind näha pooltsada kümnesse rühma 


jagunenud, ilmselt ühest punktist teele asunud ratsanikku kihutamas täie kiirusega kõigi nelja 
ilmakaare poole. 

Õiges suunas ratsutas ainult üks. Too istus suure, tugevate jäsemetega raudja seljas, kes ei 
paistnud silma elegantse välimuse, küll aga kiiruse ja vastupidavuse poolest. Pooleldi 
sõjaväelõikeline sinine pikk-kuub ja sama värvi nokkmüts olid esemed, mis kuulusid tavaliselt 
vabatahtlike ratsarügemendi eruohvitseri Cassius Calhouni riietuse juurde. Tema see oligi, kes juhtis 
raudja õigetele jälgedele ning sundis looma piitsa ja kannuste abil erakordsetele jõupingutustele. 

Teda ennast kihutas taga mõte — valusam kui ta kannused —, mis sundis teda eesmärgi 
saavutamiseks kokku võtma kogu oma energia. 

Ta ajas jälgi nagu näljane hurt, lootes jõuda lahenduseni, mis tasuks ta vaeva. 

Missugune see lahendus pidi olema, kujutles ta ainult ebamääraselt, kuid juhuslik pilk tema 
püstolitupe poole, kust paistsid kähe püstoli pärad, näitas, et ta südames oli küpsemas kuri kavatsus. 
Ainult tänu ühele seigale polnud ta teelt eksinud nagu teised. Talle tuli abiks asjaolu, et teda 

juhtisid kabjajäljed, mida ta oli varem näinud. Ühtesid suuremaid, mäletas ta piinava selgusega. 
Neid oli ta näinud söestunud maapinnal, põlenud preeria tuhas. Mingi ebamäärane instinkt oli sun- 
dinud teda siis nende kuju endale mällu vajutama ja nüüd tundis ta nad ara. 

Nendest juhituna jõudis erukapten võsastikku ja ratsutas metsalagendikule, kus tähniline, mustang 
nii mõistatuslikul viisil peatati. Siiani oli analüüsida olnud lihtne. Siit edasi sai aga teha ainult 
oletusi. Metsmärade kabjajälgede seas võis näha rautatud hobuste omi, kuid need ei liikunud enam 
edasi kapates. Mõlemad rautatud loomad olid peatatud ja nad olid seisnud teineteise kõrval. 


Kuhu nad siit läksid? Manada jälgede hulgas ega kuskil mujal polnud ühtki rautatud kabja jälge! 
Maapind ümberringi oli kõva ja käetud väikeste kivikestega. Sellesse oleks võinud jätta jälgi ainult 
kapates kihutav hobune, mitte aga loom, kes rahulikult sammu sörkis. 

Ja nii olidki tähniline mustang ja punakõrb siit lahkunud. Nad olid sõitnud poolsada jardi sammu, 
enne kui alustasid viimast kapakut mustangipüünise suunas. 

Kärsitu jälitaja oli segaduses. Ta tiirles ja pöörles ühes kohas, ratsutas siis metsmärade jälgi 
mööda, pöördus jälle tagasi, ilma et oleks avastanud suunda, kuhu olid pöördunud ratsanikega 
hobused. 


Ta hakkas jub« kannatust kaotama, kui teed mööda lähenev ratsanik ta ebameeldivatele oletustele 
lõpu tegi. 

Läheneja polnud võõras. Hiiglasuur, vammusenööpideni ulatuva habemega ja jämedakoeliste 
riietega mees, kes istus nii viletsa väljanägemisega ratsul, kui saja miili ulatuses üldse oli võimalik 
leida, oli vana tuttav. Cassius Calhoun tundis Zebulon Stumpi ja Zeb Stump teadis Cash Calhounl 

juba sellest ajast, kui kumbki neist polnud veel jalgagi Texase preeriasse tõstnud. 

«Ega te noort leedit näinud pole, või kuidas, mister Calhoun?» küsis kütt ligemale ratsutades 
tema kohta ebatavalise elevusega. «Ega ole jah,» tegi ta teise tusasest näost järelduse. «Saatana 
silmamuna! Tahaksin teada, kus pagana kohfa ta kadus. Naljakas küll — niisuke hea ratsanik nagu ta 
on, ja laseb sel kuradima kitsel ennast minema viia. Noh, suurt midagi karta küll pole: mustanger 
viskab loomale lasso kaela ja teeb ta kepsutamisele lõpu. Aga miks te siin kinni pidasite?» 

«Ma ei saa aru, kuhupoole nad sõita võisid. Jäljed näitavad, et nad siin on peatunud, aga edasi 
siit rautatud hobuste jälgi ei lähe.» 

«Ja-ah, teil on õigus, mister Cassius. Siin on nad peatanud, pealegi hästi teineteise lähedal. 
Metsmärade jälgesid mööda nad enam edasi ei läinud, kindlasti mitte. Aga kuhu siis?» 


Kõneleja uuris maapinda küsiva pilguga, nagu oleks ta oodanud vastust sellelt ja mitte Cassius 
Calhounilt. 

«Ma ei näe kuskil nende jälgi,» vastas erukapten. 

«Ei näe või? Mina küll näen. Vaadake siia — kas te ei näe purukslitsutud rohukõrsi?» 

«Ei» 

«Kuramus, see on ju selgem kui päev: siin on suure kabja jälg ja kohe selle kõrval väiksem. 
Sedasi ratsutasid nad siit ära ja mitte enam metshobuste iaga. Kas sõidame parem neile järele?» 

«Loomulikult!» 

Zeb hakkas pikema jututa ratsutama jälgi mööda, mida teise pilk ikka'veel eraldada ei suutnud, 
mis talle aga selgesti silma paistsid, nagu ta ise ütles. 

Natukese aja pärast märkas ka ta kaaslane jälgi — nad jõudsid kohta, kus põgenikud olid 
caballada eest pääsemiseks veelkordselt hobuseid kannustanud ja kus kappavate hobuste kabjarauad 
olid maapinda sügavad augud jätnud. 

Varsti kaotasid nad jälle raja, tähendab selle oleks kaotanud iga Zeb Stumpist kehvemate 
silmadega inimene, sest jäljed segunesid nüüd sadade teistega. 

«Ohoo!» hüüdis vana kütt pisut üllatunult. «Mis siin's tehti? See on juba ivake imelik.» 

«Mina näen ainult metsmärade jälgi,» ütles Calhoun. «Paistab, et nad tegid ringi ja pöördusid siia 
tagasi.» 

«Kui nad nii tegid, pidi see olema pärast seda, kui teised neist mööda kihutasid. Mina aga arvan, 
et nad siin oma osad ringi vahetasid.» 

«Mida te sellega mõtlete, mister Stump?» 

«Seda, et mitte nemad ei ratsutanud märade järel, vaid märad nende järel.» 

«Kust te seda võtate?» 

«Kas te ei näe, et märad on rautatud hobuste jäljed ära tampinud? Märad? Ei — pühade vägi! — 
need ei ole märade jäljed: nad on terve tolli jagu pikemad! Siin on olnud täkud, terve kari täkke. 
Helde taevas, loodetavasti pole nad...» 

«Pole nad ... mida teinud?» 

«Tähnilist taga ajama hakanud. Kui nad aga tähnilist taga ajavad, on miss Poindexter hädas. 
Nõõh!» 

Vastust ootamata kihutas kütt minema, tema järel mõistmatu kõne kohta selgitust päriv Calhoun. 

Zeb ei suvatsenud vastata, lõi ainult käega, nagu öeldes: «Ara mind praegu tüüta, näed küll, et mul 
on muudki tegemist.» 

Tükk aega kulus kogu ta tähelepanu rautatud hobuste jälgede leidmiseks, mis polnud sugugi kerge 
ülesanne: kohati olid täkud need täiesti ära tampinud. Kogu aeg traavi sõitev Zeb sai raja siiski 
jupphaaval kätte. 

Alles siis, kui nad jõudsid saja jardi kaugusele kuristikust, muutus Zebi nägu rahulikumaks, ja 
mära sammu aeg-" lustades andis kütt armulikult nõutud seletuse. 

«Ah selles oli asi,» ütles Calhoun seda kuuldes. «Ja kust te teate, etnad pääsesid?» 

«Vaadake seda.» 

«Hobuse laip! Asja tapetud, eks ole? Mida see tähendab?» 

«Seda, et mustanger ta ära tappis.» 

«Arvate, et see kohutas teisi ja nad jätsid tagaajamise?» 


«Tagaajamise nad jätsid jah, aga see ei olnud mitte hobuse surnukeha, mis neid ära ehmatas. 
Vaat mis neid kinni pidas. Sa looja, pidi see alles hüppamine olema!» 

Kütt osutas kuristikule, mille servale nad jõudsid. 

«Oletate, et nad sellest üle hüppasid?» lausus Calhoun. «Võimatu.» 

«Panid üle kui püssist. Kas te ei näe siis nende jälgi siin selles servas ja teisel pool kuristikku? Ja 
miss Poindexter hüppas esimesena. Tulise pihta, on see alles tüdruk! Nad pidid hüppama enne, 
kui nad täku maha lasid, 

muidu ei oleks nad seda enam teha saanud. Siin ei ole mitte ühtegi teist kohta, kust hobune üle 
läheks. Sa pagan, kas polnud mustangerist tark tegu täkk maha lasta just enda taga kuristiku 
serval?» 

«Arvate, et mustanger ja mu nõbu ületasid koos kuristiku?» 

«Mitte just ühekorraga,» selgitas Zeb, aimamata, miks Calhoun seda küsis. «Nagu ma ennest 
ütlesin, tähniline läks ees. Näete ta jälgi seal teisel pool?» 

«Näen.» 

«Noh, kas te ei näe siis, et nende kõrval on mustangeri hobuse omad?» 

«Tõepoolest on.» 

«Mis täkkudesse puutub, siis nemad ei saanud üle — mitte üks tervest karjast. Kujutan täpselt ette, 
kuidas see oli. Teisel pool kuristikku jättis noormees hobuse seisma ja kihutas sellele elukale kuuli 
keresse. See mõjus, nagu oleks ta enda järel mulgu sulgenud: tagaajajad nägid, et tee on kinni, 
jätsid tagaajamise järele ja panid teises suunas minema. Näe, siit kuristiku serva pidi ongi nad läi- 
nud.» 

«Võib-olla ületasid täkud lõhangu kuskil mujal ja jätkavad tagaajamist?» 

«Kui nad seda tegid, tuli neil enne kihutada kümme miili — viis selle teise kohani ja viis sealt 
tagasi. Ei, seda ma ei usu, mister Calhoun. Teil ei tarvitse miss Louise'i pärast muretseda, nemad 
teda enam taga ei aja. Peale hüppamist ratsutasid nad edasi mustangeriga koos, tasaselt nagu 
tallekesed. Enam pole karta midagi ja selle aja peale peaksid nad kuradima kindlasti olema juba 
tagasi toiduvankri lähedusse jäänud rahva juures.» 

«Lähme!» hüüdis Calhoun niisama kannatamatult kui siis, kui ta arvas oma nõo tõsises ohus olevat. 
«Lähme, mister Stump! Sõidame tagasi, nii kiiresti kui saab!» 

«Mitte nii nobedasti, kui lubate,» vastas Zeb, libistas enese aeglaselt sadulast ja tõmbas noa 
tupest. 

«Ma oleks palunud, et ootaksite mind minutit kümme või selle ümber.» 

«Ootaksin? Mispärast?» nõudis Calhoun pahuralt. 

«Ainult seni, kui ma sellelt kõrvilt naha maha tõmban. See paistab olema esimese sordi nahk ja 
selle eest peaks asunduses saama oma viis dollarit. Viiedollarilist rahatähte ei leia preerias igapäev 
maast.» 

«Kuradile see nahk!» hüüdis kannatamatu lounariiklano vihaselt. «Tulge kohe ja jätke nahk kus 
see ja teine.» 

«Ei mõtle ma teha midagi niisukest,» vastas kütt jahedalt, vaheda noaga üle maas lamava looma 
kõhu tõmmates. «Võite minna, kui heaks arvate, mister Calhoun, aga Zeb Stump ei liigu enne 
paigast, kui on selle täku naha oma vana mära sadula külge sidunud — enne ta ei lähe.» 

«No-noh, Zeb, pole mõtet kõnelda, et ma üksi läheksin. Te teate ju, et ma ei leiaks teed.» 

«Väga võimalik. Ma ei ütelnudki, et leiate.» 

«Kuuled sa, kiuslik vanatoi, mulle on praegu iga minut kallis! Sul kulub hobuse nülgimiseks pool 
tundi.» . 

«Mitte kahtekümmend minutitki.» 

«Hästi, ütleme kakskümmend minutit. Noh, kakskümmend minutit on mulle praegu rohkem väärt 
kui viis dollarit. Ütlesite, et see on naha hind? Jätke nahk siia, maksan ise teile selle summa.» 

«Noh, see on teist lõpmata suuremeelne, tõepoolest kuramuse kena. Aga ma ei saa teie pakkumist 
vasta võtta. Oleks häbemata minust — häbemata isegi kollakõhülise mehhiklase poolt — niisukese 
tühise heateo eest raha võtta, seda enam et ma pole teile mitte võõras ja pean ise nagunii sedasama 
teed mööda sõitma. Teiselt poolt ei või ma lubada, et viiedollariline hobusenahk raisku läheks ja 
ära pehkiks, kõnelemata sellest, et raisakullid ja koiotid ta lõhki kisuksid, enne kui ma ükskord siia 
tagasi jõuan.» 

«Ärge ajage mu südant täis! Mida ma siin peaksin tegema?» 

«Teil on rutt? Noh, mul on kahju, et ma teid kinni pean. Aga vaat mis — teil pole üldse tarviski 
mind oodata: te leiate vabalt ise tee vankrite juurde tagasi. Kas näete seda kõrget puud seal, suurt 
paplit?» 

«Näen.» 

«Noh, kas teile ei tule meelde, et olete seda kuskil varem näinud? Niisukest naljaka kujuga, 
rohkem kirikutorni kui puu moodi?» 

«Jah,» möönis Calhoun, «nüüd, kus te mulle teda näitate, tuleb mul tõesti meelde. Kas me ei 
ratsutanud sellest mööda metshobuseid taga ajades?» 

«Just nimelt. Ja mis takistab teid nüüd, kus te seda teate, tast uuesti mööda ratsutamast ja 
märade teed mööda tagasi sõitmast? See viib teid sinna, kust te jahti alustasite, ja kui ma ei eksi, 
leiate sealt oma nõo miss Poindexteri ja 

kogu seltskonna seda prantsuse jooki, sedasamast šampanjat pruukimas. Loodan, et see on neile 
meele järele ja et nad monongaheela alles jätavad; jooks teist ise hea meelega tilgakese, kui siit 
tagasi Jõuan.» 

Calhoun ei jäänud sõnaohtra seletuse lõppu ootama. Kõhe, kui ta näidatud puu ära tundis, 
kannustas ta raudjat ja kappas minema, jättes vanale Zebile vabaduse teha himustatud nahaga, mis 
ta tahtis. 

«Vaata aga vaata!» hüüatas kütt pilku tõstes ning kap-teni kiiret ja viisakusetut lahkumist nähes. 
«Pole siin pead murda kedagi — selge, miks tal nii kuradima kiire oli: kui ma just väga mööda ei 
lase, siis on see selge armukadedus, mis jälgi ajab.» 


Zeb Stump ei eksinud. Cassius Calhouni kiire lahkumise põhjuseks oligi kiivus, pime 
armukadedus, mis oli saanud alguse samasuguses ümbruses, söestunud preerias, ja mis oli nähtu ja 
kujutletu tõttu iga päevaga üha kasvanud ning saanud ta suurimaks kireks. 

Tähnilise mustangi kinkimine ja ratsastamine, selle, andjat iseloomustava ja saajat rõõmustava 
kingituse vastuvõtmine, kusjuures kingituse saaja ei teinud katsetki oma heameelt varjata — need ja 


teised taolised asjaolud ärritasid Cassius Calhouni ülespiitsutatud kujutlusvõimet ning viisid ta 
veendumusele, et kardetavaimaks võistlejaks talle on Mustangi-Maurice. 

Arvesse võttes hobuseküti madalat seltskondlikku seisundit, poleks tohtinud tekkida niisugust 
arvamust, isegi mitte kahtlust. 

Võib-olla seda polekski tekkinud, kui Calhoun oleks Louise Poindexteri iseloomu vähem tundnud. 
Etta agateadis seda juba lapsepõlvest peale, tundis põhjalikult tütarlapse iseseisvusina ning julget 
meelelaadi, mis sageli järelemõtlematusteni viis, ei võinud ta usaldada nõo head kasvatust. 
Enamikku naisi hoiab see võrdlemisi kindlalt tagasi kui mitte just mesalliance'ist', siis vähemalt 
absoluutsest ettevaatamatusest, kuid Cassius Calhouni räpasel hingel polnud nõo võimalikku 
käitumist kujutledes isegi mitte seda nõrka tugipunkti. 

Tema jaoks nii viltu vedanud päeva juhtumustest ärri- 

'Mesalliance (pr. k). (1.: mezaljaanss) — seisusevastane abielu 

tatuna ruttas Calhoun tagasi kohta, kus oli piknikut peetud. Tomnikujuline puu juhtis ta märakarja 
jälgedele ja sealt edasi polnud enam eksimist karta. Tal tuli lihtsail tuldud teed mööda tagasi 
ratsutada. 

Calhoun sõitis kiiresti, kiiremini kui ta väsinud ratsule meeldis: teda sundisid taga kibedad 
mõtted, mis olid juba rohkem kui tunni vältel ta ainsateks kaaslasteks ja mis ümbritsevas vaikuses 
eriti mõruna tundusid. 

Teda ei lohutanud ka võimalus endale seltsi saada — te mast eespool sõitsid sama teed mööda ja 
samas suunas kaks ratsanikku. Kuigi ta nägi ainult pende selgi —. nad olid temast tükk maad 
eespool —, ei võinud ta eksida: nood kaks olidki ta meeleolu süngeks muutnud. 

Nagu temagi, ratsutasid nad metsmärade rada mööda, millele nad olid pöördunud teiselt teeharult 
just siis, kui ta neid silmas. Külg külje kõrval ratsutades, nii et nende sadulad peaaegu teineteise 
vastu puutusid, ja nähtavasti mõlemat ühteviisi huvitavasse kõnelusse süvenenult ei märganud nad 
üksiku ratsaniku lähenemist. 

Piknikuseltskonna järele ilmselt vähem igatsust tundes kui Calhoun, ratsutasid nad aeglaselt, 
tütarlaps pisut tagapool. 

Ratsanike lähedus teineteisele, nende asend, nende ilmne ükskõiksus kõige ümbritseva 
vastu, tigusammul sõitmine ja veel paar-kolm pisiasja, mida Calhoun tähele pani, .kujundasid temas 
kindla veendumuse, õigemini süvendasid juba tekkinud kahtlust, ja see ajas ta marru. 

Rüütelliku lõunariiklase esimeseks mõtteks oli paarikese juurde kapata ning nende tete-ä-tete 
jõhkralt lõpetada. Juba kannustas ta tigedasti hobust ja sundis vaevatud raudja veel kord 
vastumeelsele kapakule. 

Ent mõne hetke pärast aeglustas Calhoun sõitu, nagu oleks ta oma otsust muutnud. Veel polnud 
kabjaplagin teisi tema lähenemisest hoiatanud, kuigi ta polnud neist rohkem kui kahesaja jardi 
kaugusel. Juba võis ta kuulda nõo hõBedast häält, mis näis vestlust juhtivat. Kui põnev see pidi 
olema, et kumbki neist tema liginemist ei märganud! 

Kui ta ainult kuuleks, mida nad räägivad! 

Salaja pealtkuulamiseks paistis kõht olevat äärmiselt ebasobiv — või oli see siiski kuidagi 
võimalik? 

Vestlejate ilmne huvi kõneluse vastu andis katsetamiseks lootust. Preeriapind oli sametpehme, 
sellele tasahilju toetuvad kabjad ei tekitanud vähimatki müra. 

Sammu sõitmiseks oli Calhoun siiski liiga kärsitu. Ta ajas raudja sörkima, mis on edelariikide 
hobusele iseloomulik liikumisviis ja millega ta ratsu oli harjunud. 

Vaevalt tolli kõrgusele tõstetud kabjad laskusid murule peaaegu ristloodis ning loom liikus edasi 
käratult ja kiiresti, koguni nii ruttu, et ta mõne hetke pärast oli tähnilise mustangi ja mustangeri 
punakõrvi ratsu kannul. 

Siis pidurdati looma sörki vastavalt viimaste sõidukiirusele ning ta seljas istuv mees kummardus 
kuulatades ettepoole, ilme kurjaennustavalt pinevil. Ta kehahoiaku järgi võis öelda, et ta on valmis 
kõige tooremaks kallaletungiks — rõveda keele, või kui vaja, isegi noa ja püstoliga. 

Ta tegutsemisviisi pidi määrama juhus, kõnelus, mida ta kuulma pidi. 

Juhuse — või saatuse — tahtel ei kuulnud ta midagi. Ehk küll ratsanikel polnud kõrvu kellegi 
muu kui teineteise jaoks, polnud nende ratsud nii tähelepanematud. Korraks raudjas kõmistas — 
kindlasti väsimusest. Kabjalöök kuulutas ta tulekut nii punakõrvi kui ka tähnilise mustangi terastele 
kõrvadele ning nad tõstsid mõlemad hirnatades pea. 

Calhoun avastati. 

«Ah, nõbu Cash,» hüüdis tütarlaps, ilmutades rohkem pahameelt kui üllatust, «see olete teie. Kus 
isa ja Henry on, ja teised?» 

«Miks te seda küsite, Loo? Usun, et «teate seda niisama hästi kui minagi.» 

«Kas te ei tulnud siis meile vastu? Ja kas nemad ... 00, teie raudjas on üleni vahus! Paistab, et ta 
on teil pika sõidu teinud nagu meiegi hobused.» 

«Ongi. Kihutasin teile kohe järele, lootes abiks olla.» 

«Tõesti? Ma ei teadnud, et te meile järele sõitsite. Aitäh teile, nõbu! Just praegu tänasin 
džentelmeni, kes mulle samuti järgnes ja meid mõlemaid Lunaga väga ebameeldivast olukorrast — 
ütleksin isegi, et hirmsast ohust — päästis. Kas teate, et meid ajas taga metstäkkude kari ja et me 
pidime lausa elu eest kihutama?» 

«Tean» 

«Nägite tagaajamist?» 

«Ei. Nägin seda jälgedest.» 

«Jälgedest? Oskasite seda jälgedest välja lugeda?» 

«Jah, tänu Zeb Stumpi seletusele.» 

«Ah. te olite Zebiga koos? Ja kas te sõitsite jälgi pidi kuni... Kui kaugele te mööda jälgi 
sõitsite?» 

«Lõheni. Te olevat sellest üle hüpanud, ütles Zeb. Kas hüppasite tõesti?» 

«Luna hüppas.» 

«Ja teie istusite tema seljas?» 

«Aga loomulikult. Imelik küsimus, nõbu Cash! Kus ma siis pidin olema? Rippuma ta saba küljes? 
Hah-hah-haa!» 

«Aga kasteie hüppasite üle?» küsis naerja äkitsell hääletooni muutes. «Sõitsite meie jälgi mööda 
edasi?» 

«Ei, Loo. Lõhangu juurest tulyi otse siia, oletades, ei jõuate tagasi enne mind. Ja siin sattusingi 
teie peale.» 

Vastus näis rahuldavat. 

«Noh, tore, et meile järele jõudsite. Sõitsime aeglaselt. Luna vaeseke väsis väga ära. Ma ei 
kujutle, kuidas ma temaga üldse tagasi Leonani saan.» 

Pärast Calhouni ilmumist polnud mustanger sõnakestki lausunud. Kui meeldiv talle noore 
kreoolitariga ka kõnelda polnud, loobus ta sellest tõrkumatult ja ratsutas nüüd vaikides eespool, nagu 
mõistes, et tal tuli teha seda, milleks ta oli palgatud. 


Sellest hoolimata saatis erukapten talle hävitavaid pilke ja ta silmades süttis raevune leek, kui ta 
nägi — või kujutles —, et samasse suunda olid pööratud veel ühed, täis imetlust. 

Pikem teekond oleks sellel ränduritekolmikul võinud lõppeda traagiliselt. Säärase finaali hoidis 
ära piknikuseltskonna nähtavale ilmumine — peagi ümbritsesid nad tagasipöördunud põgenikku ning 
nende rõõmuhüüded hajutasid kõik muud mõtted. 


XIX peatükk VISKI VEEGA 


Inge'i fordi kaitse all areneva linnakese silmapaistvaimaks ehituseks oli võõrastemaja. See on 
päris tavaline nähtus igas Texase linnas, olgu siis uues või nelikümmend aastat tagasi asutatus — 
vanemaid peale üksikute hispaania-mehhiko linnade Texases polegi —, kus kõige tähtsamateks 
hooneteks olid presidio' ja klooster, aga nüüd on 


'Presidio — kindlus (hisp. k,)< 

nad sealgi taverni varju jäänud või mõnel juhul taverniks muudetud. 

Olgugi et Inge'i kindluse võõrastemaja oli suurim ehitus terves asunduses, polnud ta sellest 
hoolimata eriti suursugune ega aukartustäratav. Mingist arhitektuuristiilist sai tema välimuse puhul 
vaevalt juttu olla. See oli tahutud palkidest suure T kujuline ehitus. Tiivas, mis oli tähe 
vertikaaljooneks, asusid söögi- ja ööbimistoad, horisontaaljoon moodustas aga üheainsa suure 
ruumi, mis oli pühendatud täielikult joomisele ja suitsetamisele, e kspek-tore erimine ' kaasa 
arvatud — see oli kõrtsiruum ehk «baar». 

Väljas, umbes kümne jala kõrguseni okstest puhtaks Naasitud tamme küljes kiikuva sildi 
mõlemale küljele oli maalitud tuntud sõjaväesuuruse, siinse maakeraveerandi sangari, kindral 
Zachary Taylori” pilt. Polnud tarvis lugeda pildialuseid tähti, et teada saada võõrastemaja nime; 
niisuguse mehe portree juures võis selleks olla ainult «Rough and Ready». 

See nimetus oli muide pisut põhjendatudki: väljastpoolt näis kogu värk üsna silumatuna, sees 
aga, eriti kui siseneda kõrtsi kaudu, oldi otsemaid valmis rahuldama teie soove piparmündinapsi, 
jääveini, lonksukese džinni või mõne 'muu Mississipi-tagustele napsitajatele meelepärase joogi suhtes 
— see segati teile kõhe, kui ladusite letile vajaliku hulga picayune'sid. 

Kui olete reisinud Ameerika lõuna- või edelariikides, pole kõnealust trahterit kirjeldada vaja: 
surmatunnini ei kustu teie mälust tavern või kõrtsiruum, milles te olite sunnitud viibima. Ruumi 
külgseina ääres asub lett, selle taga terve seinatäis riiuleid karahvinide ning pudelitega, kus siller- 
davad kõikvõimalikes spektrivärvides ning värvikombinatsioonides vägijoogid; leti ja riiulite vahel 
seisab või liigub küljetsi elegantne noormees, keda hüütakse müüjaks — katsuge teda nimetada 
kõrtsmikuks, ja te võite saada karahviniga vastu vahtimist. See elegantne noor džentelmen, kes 


'Ekspektoreerimine — tõgastamine, sülitamine. 

?Zachary Ta ylor —ühendriikide vägede ülemjuhataja sõjas Mehhiko vastu. 
«Rough and Ready> (1.:rafand redi) — tõlkes umbes: tahumatu, kuid teovalmis. 
*Picayune «— väike hõbemänt, väärtusega "ix dollarit või Vs hispaania reaali. 

kandis sinist puuvillast pluusi, valget linast kuube või pitsiga kaunistatud peenimast lõuendist särki 
(issanda aastal 1850 oli see kroogitud käistega), segab teile šerrit jää ning sidruniga ja võib teile otsa 
vaadates vestelda poliitilistest päevasündmustest, samal ajal kui ühest nõust teise valguv jää, vesi ja 
vein sätendab vikerkaarena ta õlgade kõrgusel või ümbritseb oreoolina ta lõhnastatud pead. Lõu- 
nariikides reisinud rändur, ei või olla, et olete ta unustanud! 


Kui olete, siis püüan teile meenutada teda ning ta ümbrust: taverni, milles ta on ülemvalitsejaks, 
selle puhveti-riiuleid ning mitmevärvilisi karahvine, põrandat, millele on raputatud valget liiva ja mis 
on vahel üleni sigarijuppide ja pruunide süljelärakatega käetud; mündi, koirohu ning sidrunilõikude 
lõhna, milles mõnulevad tavalised toakärb-sed, lihakiinid ja teravanokalised moskiitod. Kõik see peaks 
teile selgesti meelde tulema. 

Võõrastemaja või tavern «Rough and Ready» erines ainult õige pisut teistes samalaadsetest asutustest 
Texases, ent tal olid siiski mõned iseärasused. Selle omanikuks polnud ettevõtlik jänki, vaid sakslane, 
kes, nagu mujalgi, osutus osavaks kaubitsejaks ka selles maailmajaos. Ta pidas oma kõrtsi ise, nii et 
kui te astusite tema baari, segas teie joogi kroogitud särgi ja lõhnavate juustega noore džentelmeni 
asemel tasakaalukas teutoon, kes paistis olevat nii kaine, nagu ei maitseks ta kunagi — meelitavalt 
madalast hulgimüügihinnast hoolimata — meeldivaid jooke, mida ta oma külastajatele jagas. 
Kodumaalt kaasatoodud nimeks oli tal Oberdoffer, mille Texase kliendid Old Duffer'iks' olid 
muutnud. 


«Rough and Ready» tavemnil oli veel teine iseärasus, kuigi see vaevalt märkimist väärib, sest see 
polnud harukordne mujalgi. Nagu juba mainitud, oli ehitus suure T kujuline ja selle horisontaaljoone 
moodustas kõrtsiruum. Lett asus seinas, mis oli vastu tähe vertikaaljoont, ruumi mõlemas otsas oli uks, 
mis avanes linnakese peaväljakule. 

Uste asetus oli kavandatud sellisena parema õhuvahetuse pärast, mis omab väga suurt tähtsust 
kliimavööndis, kus kraadiklaas näitab poole aasta vältel 90° varjus”. Võõrastemajad Texases või 
edelariikides — ütleksin 


"Old duffer — vana vusserdaja (ingl. k.). 
? 90° Fahrenheiti järgi — umbes 32° C. 

isegi, et kõikjal Ameerika Ühendriikides — täidavad nii börsi kui ka klubi aset. Tõsi küll, tänu 
odavale ja sageli üpris mugavale istumisvõimalusele tavernis pole siin klubisid peaaegu üldse. 

Isegi Atlandi-äärsete osariikide suuremates linnades pole klubi kaügeltki mitte hädavajalik. 
Võõrastemajade mõõdukad hinnad, suurepärane cuisine' ning toredad ruumid piiravad veelgi selle 
temaga võistleva ettevõtte õitsengut, mis on ja jääb alati Ameerikale võõraks. 

Viimane märkus käib eriti lõuna- ja edelariikide linnade kohta, kus tavern või baar on peamiseks 
ajaviite-ning kohtumiskohaks. 

Ka seltskond on seal kirevam. Kõrk plantaator ei pane pahaks — sest et ta seda ei julge — juua 
koos «vaese valge rämpsuga», kes sageli on niisama uhke kui ta isegi. 

Selles maailmajaos, vähemalt riigis, mida nimetatakse Texaseks, pole talupoegi, ja «Rough and 
Ready» tavemis käis asunduse kõikidesse klassidesse kuuluvaid ning kõiki elukutseid esindavaid 
inimesi. 

Vist veel mitte kordagi pärast kõrtsisildi ülesriputamist polnud vanal Dufferil olnud rohkem 
külastajaid ega jagatud ta letil välja rohkem jooke kui sellel õhtul, mil pikni-kuseltskond Inge'i forti 
tagasi jõudis. 

Peaaegu kõik väljasõidust osavõtnud, daamid välja arvatud, paistsid pidavat hädatarvilikuks 
veeta enne puhkama heitmist pool tunnikest «Rough and Ready'3», ja kui värviliste karahvinide keskel 
tiksuv vanamoeline hollandi kell üheteistkümnendat tundi näitas, hakkas tavemni üksteise järel tulema 
kindluse ohvitsere, teisel pool jõge elavaid plantaatoreid, markitante, intendantuuri ametnikke, kütte ja 
mehi, kelle elukutset oli raske määratleda; igaüks läks sisenedes kohe otse leti juurde, nõudis oma lem- 
mikjooki ning taandus siis ruumi keskele, et laskuda vestlusse varem saabunud sõpradega. 


Üks taolistest rühmadest torkas eriti silma. See koosnes kaheksast või kümnest inimesest, kellest 
pooled kandsid sõjaväevormi. Viimaste hulgas oli kolm meile juba, tuttavat ohvitseri: jalaväekapten 
ja kaks leitnanti — tragun Hancock ja ratsakütt Crossman. 

Nende juures seisis ohvitser, kes oli kõigist koosolijaist vanem ja ka aukraadilt kõrgeim, tema 
õlakuid kaunistasid 


Cuisine (1.: küi'zin) — köök, kokakunst (pr. k.), 

majori eraldusmärgid. Kuna ta oli ainus vanem ohvitser Inge”i fordis, pole vist tarvis lisada, et ta 
oli kindluse komandant. 

Nood džentelmenid vestlesid nii sundimatult, nagu oleksid nad kõik olnud ühesuguses auastmes 
sõjamehed; kõneluse teemaks olid möödunud päeva juhtumused. 

«Ütelge, major,» päris Hancock, «teie vist teate, kuhu tütarlaps kihutas?» 

«Kuidas peaksin mina seda teadma?» vastas kõnetatu. «Pärige parem ta nõolt mister Cassius 
Calhounilt.» 

«Küsisime temalt, ei saanud aga salgust. Kindel on, et ta ei tea rohkem kui meie. Ta kohtas neid 
alles tagasiteel ning üsna meie laagriplatsi ligidal. Nad olid ära igavese hulga aega ja vahtuaetud 
hobuste järgi otsustades pidid nad olema kapanud üsna kenasti. Mis loomadesse puutub, siis nende 
järgi oleks võinud arvata, et nad käisid Rio Grande ääres või isegi kaugemal.» 

«Kas panite tähele Calhouni, kui ta tagasi tuli?» küsis jalaväekapten. «Ta põrnitses nii süngelt, 
nagu oleks ta tigedusest lõhki minemas.» 


«Ta näis pigem õnnetuna,» vastas major. «Aga kapten Sloman, te ei pea seda ometi...» 

«Kiivuseks? Pean küll ja kohe päris kindlasti.» 

«Kuidas? Calhoun armukade Mustangi-Maurice'ile? Noh, teate, see on võimatu, vähemalt väga 
ebatõenäoline!» 

«Aga miks, major?» 

«Kulla Sloman, Louise Poindexter on daam ja Maurice Gerald...» 


«Niipalju kui mina temast tean, võiks Maurice Geraldit džentelmeniks pidada.» 


«Päh!» hüüdis Crossman põlglikult. «Hobusekaupmeest! Majoril on õigus: niisugune asi pole 
tõenäoline — see on täiesti võimatu.» 


«Oh, härrased,» jätkas jalaväeohvitser tähendusrikkalt pead raputades. «Te ei tunne miss 
Poindexterit nii hästi kui mina. Ta on ekstsentriline noor daam, kui mitte rohkem. Võib-olla olete seda 
juba isegi tähele pannud.» 


«No-noh, Sloman,» sõnas major nöökavalt, «kardan, et peksate niisama keelt. See oleks ju 
skandaalne! Võib-olla olete ise miss Poindexterile silma heitnud, hoolimata sellest, et teesklete 
naistevihkajat? Ma saaksin teie kiivusest aru, kui selle põhjuseks oleks ilus Hancock või Crossman, 

eeldusel, et viimane oleks veel vaba, aga kui mängus on tavaline mustanger, siis ... noh, teate ...» 

«Ta on iirlane, major, too mustanger, ja kui ta osutub selleks, kelleks mul on arvatavasti alust 
teda pidada ...» 

«Ükskõik kes ta ka poleks,» katkestas major ukse poole vaadates Slomani jutu, «igatahes on ta 
ise kohal, et vastust anda, ja kuna ta on küllalt avameelne, võite temalt seletust pärida kogu loo 
kohta, mis paistab teid nii hirmsasti huvitavat.» 


«Eiusu, et te midagi teada saate,» pomises Sloman, kui Hancock ja veel paar-kolm meest 
sisseastunu poole pöördusid, et majori ettepaneku järgi talitada. 

Mustanger astus vaikides üle liivatatud põranda ja jäi seisma vabale kohale leti ääres. 

«Kas tohiksin paluda klaasi viskit ja vett?» pöördus ta tagasihoidliku sooviga kõrtsmiku poole. 

«Viskit und' vett?» kordas viimane mitte just eriti teenistusvalmilt uue külalise küsimust. «Teie 
soovib viskit und vett saada? See maksab kaks picayune'i Glas?.» 

«Ma ei küsinud hinda,» vastas mustanger. «Palusin mulle anda viskit ja vett. Teil seda ikka ehk 
leidub?» 

«Jah, jah,» kostis terava vastuse mõjul alandlikuks muutunud sakslane, «küll, küll oleb viskit und 
vett. Siin see oleb.» 

Kuni Maurice'ile soovitud jooki valmistati, noogutasid ohvitserid talle tervituseks ning mustanger 
vastas neile sundimatult, kuid tagasihoidlikult. Selle tõttu, et ta fordile hobuseid müüs, tundis teda 
enamik kohalviibijaid isiklikult. 

Noormehed pidid teda just küsitlema hakkama, nagu major oli soovitanud, kui nende kavatsuse 
ajas nurja veel ühe inimese sisenemine. 

Tulija oli Cassius Calhoun. Tema kuuldes oleks vaevalt sobinud selle asja kohta enam midagi 
pärida. 

Astudes oma tavalisel uhkeldaval kõnnakul sõjaväelaste ja erariides meeste poole, kummardas 
Calhoun vaevu, nagu tehakse siis, kui ollakse veetnud koos kogu päeva ja lahus oldud ainult lühikest 
aega. Kuigi vabatahtlike erukapten polnud täiesti purjus, võis märgata, et ta oli juba tugevasti 
võtnud. Kilavad silmad, ebaharilikult kahvatu nägu, naljakalt viltune nokkmüts ja selle alt otsmikule 
langevad 


Und — ja (saksak.). 
*Glas— klaas (saksa k.). 

juuksesalgud näitasid, et Calhoun oli joonud veini rohkem kui ta kandis. 

«Noh, härrased,» hüüdis ta majori seltskonna poole pöördudes ning samal ajal letile lähenedes, 
«viskame mõned head kärakad, muidu va Dunder-und-blitzen” leti taga ütleb, et ta ilmaaegu meie 
pärast lampe põletab. Viina kõigile! Mis te sellest arvate?» 

«Nõus! Nõus!» vastas mitu häält. 

«Ja teie, major?» 

«Hea meelega, kapten Calhoun.» 

Valitseva kombe kohaselt seisid kõik kutsutud leti aarde ritta ja igaüks tellis endale joogi, jnis 
talle parajasti kõige rohkem maitses. Telliti peaaegu niisama palju eri jooke, kui oli seltskonnas 
inimesi; Calhoun ise hüüdis: «Mulle pruuni šerrit!» ning lisas otsekohe: «Ja natuke kibedat peale!» 

«Teile šerrit und kibedat, mister Calhoun?» küsis võõrastemaja peremees lipitsevalt suure 
istanduse arvatava kaasomaniku poole kummardades. 

«Loomulikult, sa hollandi tola! Ütlesin ju pruuni šerrit, eks ole?» 

«Muidugi, mein Herr”, muidugi, šerrit und kibedat, šerrit und kibedat,» kordas sakslasest 
kõrtsmik, kiiresti karahvini nõutud joogiga kasvatamatu külalise ette asetades. 

Kuna püstijalu joojatele lisandusid kõik majori kaasla-sed, seisis nüüd pika leti ääres mehi nii 
tihedasti, et seal polnud mitte tolligi vaba ruumi. 

Nähtavasti juhuslikult, kuigi see võis olla ka ette kavat-setud, jäi Calhoun kõikide jooma palutud 
meeste taha, kõige äärmiseks leti parempoolses servas. 


Ni sattus ta otse Maurice Geraldi kõrvale, kes seisis üksinda käratseva meestesalga ligidal, jõi 
vaikselt oma viskit ning suitsetas asja süüdatud sigarit. 

Nad seisid, seljad vastakuti, ega paistnud teineteist märkavat. 

«Proosit!» hüüdis Calhoun letilt klaasi võttes. 

«Las tulla!» nõustusid mehed. 

«Ameerika ameeriklastele! Käigu minema kõik võõrad sissetrügijad kuradi iirlastega eesotsas!» 


'Dunder-und-blitzen — moonutatud vorm, õieti Donnerund Blitzen; tõlkes umbes: 
välk ja pauk. 


*Mein Herr —minuhärra (saksak). 

Sedaviisi oma vaenulikke tundeid väljendades vaarus ta sammu tagasi ning toetus vastu 
mustangerit, kes oli just klaasi huultele tõstnud. 

Tõuge läigitas osa veega segatud viskit mustangeri rinnale. 

Juhtus -see kogemata? Keegi ei kahelnud hetkegi vastupidises. Tõukamine pärast niisugust toosti 
võis olla ainult tahtlik ja ettekavatsetud solvang. 

Kõik kohalolijad ootasid, et solvatud mees otsekohe solvajale kallale tormab. Mustangeri 
viivitamist nähes olid nad pettunud ja üllatunud. Mõned oletasid koguni, et mustanger ei kavatse 
häältki tõsta. 

«Kui ta selle tõepoolest niisama jätab,» sosistas Hancock Slomanile kõrva, «tuleks ta kõrtsist välja 
visata.» 

«Ärge muretsege.» vastas jalaväekapten samuti summutatud häälel. «Kohe näete midagi hoopis 
muud. Nagu teate, ei hooli ma eriti kihlvedudest, aga praegu vean kihla kuupalgale, et mustanger ei 
hoia võitlusest kõrvale, ja teise kuu omale, et mister Cassius Calhoun leiab tas kakluse korral päris 
kardetava vastase, kuigi teda näib praegu huvitavat rohkem ta kena särk kui kapteni solvang. Ta võib 
olla püsti kurat, kui teada tahate.» 

Samal ajal kui ohvitserid omavahel sosistasid, seisis mees, kelle kohta jutt käis, ikka veel leti ääres 
ja oli, kui tarvitada kulunud väljendit, «üldise tähelepanu keskpunktiks». 

Pannud klaasi letile ning tõmmanud taskust siidist räti, pühkis ta oma tikitud särgi rinnaesiselt 
sinna loksutatud viskit. 

Ta liigutustest paistis kaalutud rahu, mida võis vaevalt arguseks pidada, ning need, kes teda selles 
olid kahtlus-tanud, said oma eksitusest aru ja mõistsid, et varsti pidi midagi juhtuma. Vaikides 
ootasid nad sündmuste arengut. 

Neil ei tulnud kaua oodata. Kogu vahejuhtumiks, pealtnägijate kõnelused ja sosistamised kaasa 
arvatud, ei kulunud kahtekümmend sekunditki, ning võitlus jätkus — õigemini kõnelus, mis näis 
selleni viivat. 

«Mina olen iirlane,» ütles mustanger rätti sinna tagasi pannes, kust ta selle oli võtnud. 

Kuigi vastus võis tunduda lihtne ja oli hiljaks jäänud, oli selle tähendus kõigile selge. Ka siis, kui 
metshobusekütt oleks seda öeldes Cassius Calhouni ninast väänanud, poleks ta suutnud oma sõnade 
mõju suurendada. Vastuse 

lakoonilisus ainult rõhutas seda, et solvatu võttis väljakutse tõsiselt vastu. 

«Teie?» nähvas Calhoun põlglikult, pöördudes ringi ja pannes käed puusa. «Teie?» kordas ta 
mustangerit pilguga pealaest jalatallani mõõtes. «Või teie olete iirlane? Mu jumal, ma poleks iial 
selle peale tulnud! Teie toredate hilpude ja peene särgitikandi järgi oleksin teid alati mehhiklaseks 
pidanud.» 

«Ma ei mõista, mis on teil minu riietusega pistmist, mister Cassius Calhoun; aga kuna te mu särki 
viskiga põrmugi kaunimaks ei teinud, lubage, et ka teie omast tärklise välja loputan.» 

Seda öeldes võttis mustanger oma klaasi, ja enne kui vabatahtlike erukapten jõudis kummarduda 
või kõrvale põigata, uhtis järelejäänud monongaheela tema nägu ning pani ta juuresviibijate suurema 
enamiku rõõmuks läkastama ning aevastama. 

Heakskiidupomin vaibus peatselt. Olukord polnud kõnelemiseks kohane ja mustangeri teole 
järgnenud hüüatused summutati kõhe. Kõik nägid, et tüli võtab tõsise ilme. Asi pidi minema duellini 
— ära hoida poleks seda suutnud enam ükski vägi. 


XX peatükk OHTLIK OLUKORD 


Alkoholist nõretava näoga Calhoun haaras oma kuuelasulise järele ning tõmbas selle tupest. 
Vastasele kallaletungimisega viivitas ta ainult seni, kuni silmad viskist puhtaks pühkis. 

Seda ette nähes oli mustanger ennast samasuguse sõja-riistaga varustanud ning oli nüüd valmis 
võitluseks — valmis vastama igale lasule samaga. 

Aremad pealtvaatajad olid juba uste kaudu põgenenud, trügides ja tungeldes, et aga kiiremini 
ohtlikust kohast minema pääseda. 

Mõned seisid veel trahteris lihtsalt otsustamisvõimetuse tõttu; mõned külmaverelisemad olid 
võtnud nõuks sinna jääda, võib-olla küll lihtsalt asjalikul kaalutlusel — kartusest põgenemisel kuuli 
selga saada. 

Umbes kuue sekundi vältel valitses surmavaikus, nii et oleks võidud kuulda nõela kukkumist. See 
oli ainult aeg, mis kulub otsuse täideviimiseks, paus, mis tekib siis, kui aju 

on oma ülesande täitnud, lihased aga pole veel tööle rakendunud. 

Võib-olla oleks paus olnud lühem, kui vastased oleksid olnud teistsugused. Tavalised mehed 
oleksid kohe pikemalt mõtlemata tulistanud. Ent need kaks, kes teineteisele otsa põrnitsesid, 
polnud tavalised tülitsejad. Mõlemad olid näinud tänavavõitlust, sellest osa võtnud ning teadsid, 
mida tähendab ebaõnnestunud lask. Mõlemad tahtsid sihtida täpselt, et mitte märgist mööda lasta. Ja 
sellepärast nad veel ei alustanudki. 

Väljas seisjate jaoks, kes ei julgenud isegi ukse vahelt piiluda, oli teadmatus peaaegu talumatu. 
Neile oleks püstolite paukumine, mida nad iga hetk ootasid, kergendust toonud. Oldi pettunud, 
kui kuuldi selle asemel majori — too oli üks vähestest trahterisse jäänutest — tugevat ning 
autoriteetset häält. 

«Pidage!» hüüdis major häälega, mis oli harjunud käsklusi jagama, tõmbas samal ajal mõõga 
tupest ja lahutas selle pika teraga vastased. 

«Ärge tulistage, ma käsin teid! Langetage oma püstolid, või, kõigevägevama nimel, ma võtan 
relva käest esimesel, kes päästikule vajutab! Pidage, ütlen ma teile!» 

«Miks?» karjus vihast punetav Calhoun. «Miks, major Ringwood? Sellise solvamise puhul ja 
veel niisuguse nurjatu poolt. . .» 


«Teie solvasite teda esimesena, kapten Calhoun.» 

«Noh, ja mis siis, kurat võtaks! Mina igatahes asja niisama ei jäta. Hoidke kõrvale, major, see 
on meie tüli, teil pole õigust vahele segada!» 

«Vaata aga vaata! Sloman, Hancock, Crossman! Kas te kuulsite? Minul polevat õigust vahele 
segada! Kuulge, vabatahtlike erukapten mister Cassius Calhoun! Kas te ka teate, kus te viibite? 
Ärge arvake, et olete oma Mississipi osariigis, orje vemmeldavate rüütlite seas. See siin, sir, on 
sõjaväe fort, kus kehtib sõjaseadus, ning minu tähtsusetu isik on momendil kindluse ülemaks. 
Sellepärast käsin teid püstoli sinna tagasi panna, kust te ta võtsite. Ja tehke seda otsekohe, muidu 
saadan teid peavahti nagu fordi lihtsõduri!» 

«Kas tõesti?» irvitas mississipilane põlglikult. «Tahate aga teie Texases toredaid seadusi 
maksma panna! Varsti ei tohi vist enam keegi ilma major Ringwoodi lubakirjata 

duelleerida, solvatagu teda siis kui tahes rängalt. Niimoodi tuleb sellest aru saada, jah?» 

«Mitte sugugi,» vastas major teravalt. «Ma pole ega ole kunagi olnud tüli õiglase lahendamise 
vastu. Teil ja teie vastasel on täielik vabadus üksteist maha nottida, kui see teile meeldib, ainult 
mitte praegu. Peate aru saama, mister Calhoun, et teie meelelahutus ohustab inimeste elu, kellele 
teie kaklus vähimalgi määral korda ei lähe. Minul näiteks pole mingit lusti saada kerre kuuli, mis 
pole minu jaoks määratud. Kannatage, kuni me teised otsesest ohust veidi kaugemale läheme, siis 
võite kõmmutada niipalju kui süda lustib. Noh, sir, on see teile vastuvõetav?» 

Kui seda oleks öelnud keegi teine, poleks juttu tõenäoliselt tähelegi pandud. Kuid majori sõnadel 
oli kaalu — ta oli fordi kõrgeim ohvitser, teda austati ka tema ea tõttu ning peeti lugu kui mehest, 
kes oskas suurepäraselt relva käsitseda ega lubanud enda kulul nalja heita. 

Ta oli tõmmanud mõõga tupest ega teinud seda ainult žesti pärast. Vastased teadsid seda ning 
langetasid püstolid, ei pannud neid aga käest. 

Calhoun seisis vihaselt hambaid kiristades nagu metsloom, keda takistatakse ohvrile kallale 
tungimast, mustan-ger paistis aga asjasse külmalt suhtuvat, nagu polekski ta vihane ega voolakski 
tema soontes iiri veri. 

«Teie muidugi nõuate duelli?» küsis major, mõistes, et tüli teisiti lõpetada pole võimalik. 

«Eriti väga ma seda ei soovi,» lausus Maurice tagasihoidlikult. «Kui mister Calhoun oma sõnad 
tagasi võtab ja vabandab .. .» 

«Seda ta peaks tegema jah, tüli alustas ju tema!» nõustusid mitmed juuresolijad. 

«Mitte iialgi!» hüüdis erukapten põlglikult. «Cash Calhoun pole harjunud vabandust paluma, 
pealegi veel niisuguselt maskeeritud ahvilt!» 

«Küllalt!» hüüdis noor iirlane esmakordselt ägestudes. «Ma pakkusin talle võimalust 
ellujäämiseks — ta keeldus seda vastu võtmast. Ja nüüd, jumala nimel, ei lahku üks meist sellest 
ruumist omil jalul. Major! Palun teid ning teie sõpru välja minna. Ma ei talu kauem ta ülbutse- 
mist!» 

«Häh-häh-hää!» kõlas lõunariiklase mõnitav naer. «Või tema tahtis mulle elu kinkida! Lahkuge 
siit, teie kõik, ja laske ma näitan talle!» 

«Pidage!» hüüdis major, hoidudes selga Calhouni poole pööramast. «Nii pole asi veel päris 
ohutu. Võib-olla vajutate te päästikule hetk varem kui tohiks. Meie peame enne väljas olema. Ja 
muuseas, härrased,» pöördus ta ruumis viibijate poole, «tuleks duellantidel kinni pidada mõnedest 
tavadest. Kui nad on otsustanud võidelda, siis olgu ka tingimused võrdsed. Relvad peavad olema 
ühesugused ning võitlus aus!» 

«Aga muidugi!» hüüdsid kümmekond trahteris viibijat otsekui ühest suust ning pöördusid 
duellantide poole, et teada saada, kas need ettepanekuga nõustuvad. 

«Ega kummalgi pole midagi selle vastu?» küsis major. 

«Ma pole iial olnud õigluse vastu,» lausus iirlane, «mitte iialgi.» 

«Mina võitlen relvaga, mida käes hoian,» teatas Calhoun ülbelt 

«Nõus! Sobib mulle suurepäraselt,» vastas mustanger. 

«Nagu näen, on teil mõlemal kuuelasuline Colti püstol number kaks,» lausus major duellantide 
relvi kontrollides. «Selle poolest on asi korras: relvad on teil täpselt võrdsed.» 

«Kas neil muid relvi pole?» küsis noor Hancock, oletades, et erukaptenil võib kergesti kuuehõlma 
all olla nuga. 

«Minul ei ole,» vastas mustanger siirusega, mis ei lasknud öeldus kahelda. 

Kõikide silmad pöördusid Calhouni poole, kes vastamisega viivitas. Nähes, et ta peab ometi 
midagi ütlema, sõnas erukapten: 

«Muidugi on mul veel hambaorgike ühes. Te ei taha ometi, et ma selle ära annaksin? Igaühele 
peaks jäetama relvad, mis tal parajasti kaasas on.» 

«Aga teie vastasel, kapten Calhoun,» jätkas Hancock, «ei ole nuga. Kui te ei karda temaga 
võidelda võrdsetel tingimustel, peate loobuma ka enda omast.» 

«Loomulikult tuleb tal nuga ära anda,» hüüdsid mitmed juuresolijaist. «Ta peab seda tegema!» 

«Noh, mister Calhoun,» sõnas major rahustavalt, «kuuest lasust peaks mõistlikule mehele 
jätkuma, ilma et tal tuleks terase järele haarata. Enne kui te laskmise lõpetate, on üks teist...» 

«Käige kuradile selle noaga!» karjus Calhoun kuube lahti nööpides. Ta tõmbas keelatud relva 
välja, lennutas 

selle taverni kaugeimasse nurka ja lisas väljakutsuvalt, kavatsedes vastast hirmutada: 

«Niisuguse litritega ehitud papagoi jaoks pole nuga vaja. Lasen ta esimese pauguga sodiks.» 
«Seletamiseks onjeil aega küllalt, kui olete teinud midagi, mis teie sõnu õigustaks. Kössitada 
võite hanesid, mister Calhoun, aga ärge arvake, et teie hooplemine mind kõhutab. Rutemini, härrased! 

Tahan sellele kelkimisele ja vandumisele juba ükskord lõpu teha!» 

«Koer!» kähistas vihast meeletu lõunariikide rüütel. «Sa kuradi iiri värdjas, küll ma su uluma 
panen! Ma ...» 

«Häbenege, kapten Calhoun!» katkestas teda major üldiste pahameeleavalduste saatel. «Niisugusel 
jutul pole mõtet ning pealegi on see lugupeetava seltskonna juuresolekul ebaviisakas. Kannatage veel 
mõni minut, pärast võite sõimata nagu süda soovib. Härrased,» jätkas ta ümberringi seisvate meeste 
poole pöördudes, «asjaosalistel on tarvis veel ühes suhtes kokku leppida: nad peavad nõustuma, et 
alustavad tulistamist alles siis, kui meie kõik oleme tavernist väljas.» 

Asja korraldada polnudki nii lihtne: kuidas pidi kind-lustatama, et duellandid selle tingimuse 
täidavad? Kas piisas sellisel hetkel paljast lubadusest? Võitlejad, või vähemalt üks nendest võis 
vajutada päästikule viivukese lubatust varem. 

«Peame kuidagi laskmiseks märku andma,» pani major ette, «ja enne seda ei tohi kumbki 
duellant tulistada. Kas keegi võib nõu anda, kuidas seda teha?» 


«Mul on ettepanek,» lausus rahulik kapten Sloman ja jätkas ligemale astudes: «Las need härrad 
tulevad meiega koos välja. Nagu näete, on taverni kummaski otsas uks. Minu arvates on need täiesti 
sarnased. Las duellandid tulevad siis teine teisest uksest uuesti sisse ja tulistavad, tingimusel et seda 
ei tohi teha enne, kui ollakse astunud üle läve.» 

«Suurepärane! Just nii teemegi!» hüüdis mitu häält. 

«Ja mis oleks märguandeks?» küsis major. «Lask?» 

«Ei, tavemi kella helin.» 

«Väga hea, väga õige,» otsustas major ning astus väljakule avaneva ukse poole. 

«Mein Gott', major!» karjus sakslasest kõrtsmik leti ta- 

gant välja tormates, kus ta siiani hirmust värisedes oli seisnud. «Mein Gott, džentelmenid ei 
hakka oma püstolid ometi mitte trahteri sees laskma? Oh, nemad lõhub kõik minu pudelid ja minu 
ilusad peeglid ja minu kristallkell, mis oleb maksnud minul kakssada dollarit. Nemad ajab ümber 
minu kõige paremad veinid, ach, major, nemad laostab minu, mein Gott, laostab!» 

«Ärge muretsege, Oberdoffer,» vastas major ja vaikis viivu. «Teile tasutakse kõik kahjud. Teil 
endal on igatahes kasulikum veidi kindlam kõht otsida. Kui jääte trahterisse, on teil suurepärane 
võimalus kuuli kõhtu saada ja see on hullem, kui et see pudeli pihta tuleks.» 

Rohkemat midagi ütlemata lahkus major õnnetust kõrtsmikust ning ruttas tänavale, kuhu olid 
juba enne teda jõudnud eri ustest väljunud duellandid. 

Keset tavemi liivatatud põrandat seisev vana Duffer ei jäänud ohtlikku kohta kauaks. Mõni 
sekund pärast majori kuuesaba kadumist välisukse taha langes ruumi siseuks kinni kõrtsmiku järel 
ning õlilampide, sädelevate karahvi-nide ja hinnaliste peeglitega kõrtsiruum jäi tühjaks — 
valitsevas vaikuses kostis ainult kristallkella tiksumist. 


XXI peatükk DUELL TAVERNIS 


Majast väljunud, ei seganud major enam duellisse vahele. Et ta oli fordi komandör, ei sobinudki 
tal sellesse soosivalt suhtuda, isegi mitte sel määral, et kontrollida, kas nõutud tingimusi ausalt 
täidetakse. Selle eest hoolitsesid nooremad ohvitserid, kes otsekohe kahevõitluseks ettevalmistusi 
tegema hakkasid. 

Ettevalmistusteks ei kulutatud palju aega. Tingimused olid juba teada, tuli ainult määrata keegi 
seltskonna hulgast kella helistama, mis pidi kuulutama duelli algust. 

Helistajat leida polnud raske, selleks võis olla ükskõik kes kohalviibijaist — märguandmisega 
selleks veriseks võitluseks oleks lapski toime tulnud. 

Võõrale, kes sel hetkel oleks juhtunud ratsutama väljakule, mille ääres «Rough and Ready» 
võõrastemaja asus, oleks see, mis siin toimus, olnud mõistatuseks. Oli juba peaaegu pime, kuid 
õhtuhämaruses võis siiski eraldada võõrastemaja ligidale kogunenud inimhulka. Enamik neist kan- 

dis sõjaväemundrit, sest hiljuti tavemis viibinutele lisandusid ohvitserid ja linnaloaga sõdurid, kes 
kuulda saades, et väljakul on midagi lahti, ruttasid otse fordist siia. Tänavale oli tulnud ka kehvemalt 
riietatud naisi — sõdurite omi, pesunaisi ning kahtlasema elukutsega senjoriitasid, kes nüüd varem siia 
jõudnuilt juhtunu kohta seletust pärisid. 

Kõneldi poolel häälel. Oli teada, et kohal viibis ka komandant ja teisi fordi aukandjaid, ning see 
teadmine hoidis inimesi tagasi lärmikamatest mõtteavaldustest. 


Uudishimulikud ei seisnud otse võõrastemaja juures, vaid väljaku keskel, oma tubli kaksteist jardi 
hoonest eemal. Kõik vahtisid aga üksiti taverni poole ning pidasid seda silmas nii hoolsasti, nagu 
oleksid nad jälginud haaravat vaatemängu. Silmitseti kaht meest, kes seisid teine teisel pool tahutud 
palkidest hoonet, kus asusid, nagu juba öeldud, taverni uksed. 

Kuigi neid lahutas kaks paksu palkseina ning nad seetõttu teineteist ei näinud, toimisid mõlemad 
nii, nagu oleks neid pannud liikuma ühine impulss. Nad seisid hoone otsa-uste juures, kust mõlemale 
poole taverni, väljaku kruusakattele langes õlilampide hele valgusevööt. Kumbki ei seisnud otse läve 
taga, vaid pisut kõrval, varjus. Kumbki ei seisnud sirgelt, vaid ettepoole kummargil — mitte hirmu 
pärast, vaid nagu käsklust ootav jooksja, kes end esimesel sammul sirgu ajab. 

Mõlema pilgud olid pööratud kõrtsiruumi, kust ei kostnud ühtki häält peale kella tiksumise. 
Meeste asendist oli näha, et nad on valmis astuma taverni, niipea kui nad ainult kokkulepitud signaali 
kuulevad. 

Mitmesuguste asjaolude põhjal võis öelda, et duellandid ei kavatse nalja teha. Mõlemad seisid 
särgiväel, palja päi ning olid kõrvale heitnud kõik riidehilbud, mis oleksid võinud neid võitluse ajal 
takistada, ja nende nägudelt, samuti nagu nende asendistki, paistis, et nad on kõigeks valmis. 

Polnud tarvis eriliselt aju pingutada, et mõista, mis siin tulemas oli. Juhuslikult väljakule sattunud 
võõras oleks esimese pilguga märganud, et võitlus tuleb tõsine. Kramplikult pihku surutud 
vinnastatud püstolid, duellantide närvilisus, pealtvaatajatehulga vaikimine ning põnevus, millega 
mehi jälgiti, kõnelesid selgesti, et tulemas on midagi hirmsat, et meeste vahel peab tulema heitlus 
elu ja surma peale. 

Ja nii see oligi. Duellandid seisid, silmad kiindunud uksele, kust tuli sisse minna ja võib-olla 
enam mitte iial tagasi pöörduda. Nad ootasid ainult märguannet, et astuda üle läve ja alustada taplust, 
mis pidi lõppema ühe või isegi mõlema surmaga. 

Ootasid nad saatuslikku signaallasku? Ei, kokku oli lepitud teistsuguseks märguandeks. Ja varsti 
kõlaski vali hääl, mis hüüdis: 

«Helistage kella!» 

Laasitud tüvega puu juures, mille küljes rippus tavemni kell, seisis paar-kolm inimest. Käsklust 
kuuldes asusid nad kohe tegevusse ja hämaruses veel nähtavate liigutustega kaasnes tugev 
kellahelin. Kella, mis siiani oli kuulutanud ainult rõõmu ja kutsunud inimesi osa saama 
pidusöökidest, löödi täna surmaminejatele. 

«Sisselöömine» ei väldanud kaua. Kell oli võnkunud vaevalt korda kümme, kui seda helistavad 
mehed arvasid, et nende osa on täidetud. Taverni tormanud duellantide kadumine, püstolite 
paukumine ja puruneva klaasi klirin teatasid kellalööjatele, et rohkem helistada pole vaja. Nad lask- 
sid nöörist lahti ja jäid nagu kõik teised kuulama tavemist kostvat võitluskära. 

Hirmsa kahevõitluse tunnistajateks olid ainult duellandid ise. 

Esimese kellalöögiga olid mehed kõrtsi astunud. Kumbki polnud teinud katsetki väljas varitseda: 
sellega oleks lastud end argpüksiks tembeldada. Neid jälgis poolsada silmapaari ning pealtvaatajatele 
oli teada duelli peatingimus — kumbki ei tohtinud tulistada enne läve ületamist. 

Niipea kui mehed olid tavemnis, algas võitlus. Kõlasid esimesed lasud ning ruum täitus suitsuga. 
Duellandid seisid jalul, ent ruumi liivatatud põrandale purskus verd mõlema haavadest. 

Ka teine lask tulistati ühekorraga, kuid umbropsu, sest sihtimist takistas suits. 

Seni oli veel olnud kuulda, kuidas mehed tavernis edasi-tagasi tormasid, nüüd aga enam mitte. 


Selle asemel valitses täielik vaikus. Kas oli üks neist tapetud? Või mõlemad? Ei, püstolid paukusid 
uuesti. Viivitus oli tekkinud ainult sellest, et duellandid ootasid suitsu hajumist. Kumbki ei teinud 
häält ega liigatanud, kartes vastasele oma asupaika reeta. 

Uuesti kostis kaks pauku, mille järel kaks keha mütsudes põrandale langesid. 

Kõlisedes kukkusid ümberlükatud toolid, kõlas veel üks lask — üheteistkümnes — ja see jäigi 
viimaseks. 

Väljas seisjad nägid ainult mõlema ukse vahelt imbuvat väävlisuitsu, mis lampide valguse 
hämuseks muutis. Vahetevahel nähti heledamat sähvatust, millega kaasus püs-toliplaksatus — see 
oli ka kõik, mida duell silmale pakkus. 

Kõrvale andis see rohkem: võis kuulda laske ja pärast kellahelina vaikimist puruneva klaasi 
heledat klirinat, raskes heitluses pikalilükatud mööbli kukkumise tumedaid mürtse, jalgade trampimist 
laudpõrandal, aeg-ajalt kaiku-vaid püstolipauke. Kuulda polnud aga kummagi mehe häält, kelle 
mõistmatud kired kogu selle segaduse põhjustasid. 

Tänaval seisev rahvas kuulis kogu seda müra ja ajuti valitsevat vaikust ega osanud arvata, mis 
tavernis momendil toimus. Duelli käiku arvestasid nad laskude järgi. Siiani oli neid loetud üksteist 
ning hinge kinni pidades oodati kaheteistkümnendat. 

Püstolipaugu asemel kuuldi aga häält, milles tunti ära mustangeri oma. 

«Mu püstol on sihitud teie meelekohale. Mul on veel üks padrun järel — paluge vabandust, või te 
surete!» 

Nüüd said pealtkuulajad aru, et võitlus läheneb lõpule. Mõned, kes julgesid sisse vaadata, nägid 
kummalist pilti. Taverni põrandal lamas kaks meest, mõlema riided olid kaetud vereplekkidega, 
nähtavasti olid mõlemad haavatud, valge liiv nende ümber punetas valatud verest ja sellel paistsid 
verised rajad, mille olid jätnud duellandid teineteisele ligemale roomates, et viimast korda tulistada. 
Üks meestest, punase särbiga ja lõhkirebitud sametpükstega, kummardus teise kohale ning püstolit 
tolle meelekohal hoides ähvardas talt elu võtta. 

Niisugune oli pilt, mida uudishimulikud nägid, kui tuuletõmbus väävlisuitsu tavernist välja kandis 
ning silm hakkas asju seletama. 

Samal hetkel kostis teine hääl. See kuulus Calhounile, ent polnud enam endiselt praaliv ega 
hooplev, vaid vaevu kuuldav hädine sosin: 

«Kurat võtaks! ... Aitab! Ärge tulistage — võtan oma sõnad tagasi.» 

XXII peatükk TUNDMATU KINKIJA 


Texases pole duell mingi ilmaime. Kolme päeva möödudes sellest tavaliselt enam ei kõnelda ja 
nädala pärast unustatakse hoopis, välja arvatud muidugi duellist osavõtnute ning nende lähemate 
sõprade ja sugulaste seas. 

Nii ruttu unub vahejuhtum isegi siis, kui duellandid on hästi tuntud ning seltskondliku 
positsiooniga mehed. Kui nad on aga alama rahva hulgast, või, nagu sageli juhtub, päris võõrad, 
unustatakse kahevõitlus juba järgmisel päeval. Meelde jääb see ainult ellujäänud duellandile — 
ainult väga harva jäävad ellu mõlemad — ning võib-olla mõnele õnnetu tähe all sündinud 
pealtvaatajale, keda on tabanud mitte tema jaoks määratud kuul või pussihoop. 


Enam kui kord olen olnud tunnistajaks, kuidas otse kõnniteel peetava «tänavavõitluse», selle veidra 
«rahuldusenõudmise» ohvriks, isegi surmaohvriks, langeb mõni süütu, ettevaatamatult mööda lonkiv 
kodanik. 

Ma pole kunagi kuulnud, et niisugustel juhtudel oleks kedagi karistatud või kelleltki kahjutasu 
nõutud — need arvatakse lihtsalt «õnnetute juhtumite» hulka! 

Kuigi Cassius Calhoun ja Maurice Gerald olid asunduses võrdlemisi võõrad — mustanger oli 
käinud fordis ainult mõned korrad —, äratas nende kahevõitlus erakordset huvi ja andis jutuainet 
pikaks ajaks. 

Erukapten oli üle asunduse tuntud suure riiukukena ja mustangerist kõneldi kui ebatavaliste 
harjumustega mehest, seepärast tekitaski nende duell suuremat kõmu ning pärast kahevõitlust arutati 
veel päevade kaupa kummagi mehe häid ning halbu omadusi. Eriti palju räägiti sellest võõrastemaja 
baaris — kohas, kus verevalamine oli toimunud. 

Kasvas võitja kuulsus ja sõprade hulk. Ta vastase poolt olid ainult vähesed, enamikule valmistas 
mustangeri võit head meelt, sest kuigi Calhoun viibis Texases alles lühikest aega, oli ta oma terava 
keelega jõudnud endale kõrtsikülastajate seas juba hulga vaenlasi soetada. 

Seepärast jäädigi duelli tulemustega rahule ning loodeti, et erukapten sai noorelt iirlaselt tubli 
õppetunni. 

Keegi ei teadnud, kuidas Calhounile lüüasaamine mõjus. Ta ei käinud enam «Rough and Ready's» 
ja selles polnud ka midagi imelikku: Calhoun ei varjanud ennast meelehärmi, vaid duellil saadud 
haavade tõttu, mis sundisid teda 

sängi heitma ja mis võisid mitte küllalt hoolika ravimise korral isegi ta elule ohtlikuks saada. 

Samadel põhjustel polnud näha ka Mustangi-Maurice'it. Kuigi tema haavad polnud nii kardetavad 
kui ta vastasel, pidi ta siiski lamama vana Dufferi võõrastemajas, väikeses kehvavõitu mööbliga toas, 
kus teenimine, hoolimata teda ümbritsevast voidusärast, enam kui pisut soovida jättis. 

Oma võidutunnil oli mustanger verekaotusest minestanud ja teda ei saadud siis mujale viia, ehkki 
siin, selles viletsas kambris, kus ta oli sunnitud viibima, võis talle tuska teha mõte suurepärasest 
hoojitsusest, millega ümbritseti ta haavatud vastast. Õnneks oli ta juures Phelim — ilma temata oleks 
Maurice'i käsi veel halvemini käinud. 

«Püha Patrick! See on ju äbiväärt,» pomises truu teener poolenisti omaette. «Misuke äbematus 
panna džentelmen sihukesse urkasse, mis pole suurem kui sealaut. Ja veel teiesugune džentelmen, 
isand Maurice! Süüa ja juua siin ka ei saa nagu vaja. Üks ästi söödetud iiri siga ei võtaks seda toitu 
suu sisse, mis siin antakse. Ja teate, mis ma all kuulsin, mis vana Duffer ütles?» 

«Pole õrna aimugi, kallis Phelim, ega hooligi ma suurt sellest, mida mister Oberdoffer all ütelda 
võis. Kui sa ei taha, et ta kuuleks, mida sina üleval räägid, siis tasanda veidi häält. Pea meeles, kulla 
sõber, et siin on vaheseinad ainult krohviga kaetud peergudest.» 

«Võtku saatan neid vaheseinu ja põletagu neid põrgutules, kui tahab! Kui teie ei ooli sellest, mis 
räägitakse, ei ooli mina sellest, mis kuuldakse, mitte küünemusta eestki. Ollandlane ei saa meid enam 
sandimini teenida, kui ta seda juba teeb. Aga ikkagi, isand Maurice, ma arvan, te peaksite seda 
teadma.» 

«No räägi siis. Mida ta ütles?» 

«Noh, teate, ma kuulsin, ta ütles oma sõpradele, et te peale maksma mitte ainult oma sööma ja 
jooma ja toa eest, vaid ka pudelite ja klaaside ja muude asjade eest, mis läksid sel õhtul kätki, kui kaklus 
Oli.» 

«Mina peaksin maksma ...?» 

«Jah, justament teie, isand Maurice, ja sellelt jänkilt ei nõua ta punast pennigi. Minu arust on see 
täitsa äbemata, sihukest asja võib ainult üks närune ollandlane välja mõtelda. Kui üleüldse maksta 
tuleb, siis peab seda tegema see, kes kaotas, aga too polnd oopiski mitte Ballyballagh' Geraldite soost.» 

«Ja kas ta nimetas, mis põhjusel peaksin mina kõik välja maksma?» 

«Ütles küll, ja see oli kõige näotum põhjus, mis ma üldse kuulnd olen. Ta ütles, et te olete tal 
praegast peos ja etta ei lase teid enne minema, kui te pole talle ära makst.» 

«Sellega ta natuke eksib ja ta teeks võib-olla targemini, kui esitaks arve sellele, keda tal peos pole. 
Tasun poole kahjudest, aga see on ka kõik. Võid talle seda öelda, kui peaks jutuks tulema. Tõtt 
öelda, Phelim, ma ei tea, kust sellekski raha võtta. Lõhutud on vist heakene hulk — mäletan, et duelli 
ajal oli kilinat-kõlinat kõvasti. Kui ma ei eksi, purunes vist peegel või kellaklaas või midagi selle- 
sarnast.» 

«Suur peegel on puru ja miski kristallist asi, mis kella peal käis. Öeldakse, et kahjutasu olla 
kakssada dollarit. Ma ei usu, et need asjad pooltki seda väärt oleks olnd.» 

«Isegi sel juhul oleks see üsna tõsine tükk mu praeguse rahapuuduse juures. Kardan, et sul, Phelim, 
tuleb sõita Alamo äärde ja tuua mõned väärtasjad, mis me seal ära peitsime. Võla tasumiseks tuleb 
mul ohverdada kannused, hõbekruus ja võib-olla isegi püss.» 

«Ainult mitte seda, isand! Kuidaviisi me siis elame, kui meil püssi pole?» 

«Elame nii hästi kui saame, kulla sõber. Arvatavasti hobuselihast ja sellest, mida ma lassoga 
püüan.» 

«Jumala eest, too poleks põrmugi sandim söök kui see, millega meid vana Duffer toidab. Mul 
valutab sisikond iga söömaaja peale.» 

Siinkohal kätkes vestlus, sest uks avanes, ilma et sellele oleks koputatud. Uksele ilmus räpaselt 
riietatud teener, kelle soolist kuuluvust oli väliste tunnuste järgi raske kindlaks teha, sangaga korv 
kõhnal soonilisel käsivarrel. 

«Mis see tähendab, Gertrude?» küsis Phelim, kes näis juba teadvat, et tulija on naissoost. 

«Selle annab üks džentelmen.» 

«Džentelmen? Kes, Gertrude?» 

«Mina ei tunneb, mein Herr, tema oleb võõras džentelmen.» 

«Džentelmen? Kes see niisugune võiks olla? Vaata, mis seal on, Phelim.» 

Phelim päästis korvikaane pandla lahti ning avas korvi. See oli päris mahukas: seal leidus mitu 
veini- ja likööripudelit, nende vahel mitmesuguseid nii poest ostetud kui 

ka koduküpsetatud maiustusi ja delikatesse. Kingituse-pakis polnud kirja, isegi mitte sedelikest, ent 
korraliku ja elegantse pakkimisviisi järgi võis arvata, et seda olid toimetanud daami käed. 

Maurice soris korvis ja uuris ükshaaval iga pakikest, Phelimi arvates selleks, et vaadata, mis nad 
maksavad. Sellele aga mustanger «arvet» otsides ei mõelnudki. 

Korvis polnud ei arvet ega kirjakest, isegi mitte kaarti. 

Saadetis oli teretulnud ja selle rikkalikkus laskis oletada, et saatja pidi olema jõukas. Aga kes võis 
see olla? 

Kui Maurice selle kallal pead murdis, tuli talle kõigepealt meelde kena olend, keda ta tahes- 
tahtmata käidus tundmatuks heategijaks pidama. Võib-olla oli kinkijaks Louise Poindexter? 

Ebatõenäolisusest hoolimata lootis mustanger ikkagi, et see on ehk Louise, ja sellele mõeldes 
värises ta süda õnnest. Mida rohkem ta aga asja kaalus, seda võimatum tundus meeldiv oletus, usk 
sellesse kadus ning jäi ainult ebamäärane nõrk lootus. 

«Või selle jättis üks džentelmen,» pomises konnemääralane omaette. «Džentelmen, ütles ta — 
ma ütleks, et väga lahke džentelmen. Mis te arvate, isand, kes ta võiks olla?» 

«Pole aimugi; vahest mõni fordi ohvitseridest, kuigi on vaevalt usutav, et nood mind meeles 
peaksid.» 

«Muidugist mitte. See polnd fordi ohvitser ega üldsegi džentelmen, kes need asjad korvi pani.» 

«Miks sa seda arvad?» 


«Miks ma seda arvan? Oh, isand, nagu te ise ei teaks! Kas teile ei paista, nagu oleks naisterahva 
käekesed selle kokku pakkind? Vaadake, kui ilusti see kõik sisse on mähitud. Seda koogikest näiteks 
pole ilmaski mees pakkind; see oli naisterahvas ja ma olen kindel, et päris daam.» 

«Lollus, Phelim! Ma ei tunne ühtki daami, kes minust nii palju hooliks.» 

«Oh sa looja! Vaat kus luiskab! Mina tean küll ühte. Ja temast olekski väga tänamatu, kui ta seda 
poleks saat, pärast seda, mis te tema eaks tegite. Eks päästnud teie ju tema elu?» 

«Kellest sa kõneled?» 

«Ärge mängige lolli, isand. Teate küll, et ma mõtlen seda ilusat olevust, kes ratsutas meile 
tähnilise seljas, kelle te talle kinkisite, ilma et mära eest pennigi oleksite saand. Kui see polnd tema, 
kes korvi saatis, siis on Phelim O'Neal 

kõige suurem puupea, kes kunagi Ballyballagh's ilmale on tulnd. Püha Neitsi nimel, isand, kui ma 
siin vanast kõdust räägin, tulevad kõik sealtkandi inimesed ka meelde. Mida ütleks küll see 
Ballyballagh' sinisilm, kui ta teaks, et teie elu on sihukeses ohus?» 

«Ohus enam mitte. Arst ütles, et oht on möödas ja et nädala pärast võin juba kõndida. Selle pärast 
ära endale muret tee.» 

«Ega ma selle pärast räägi, ma räägin teisest asjast. Te teate väga ästi, mis ma mõtlen. Võib-olla 
on teil südamesse aav löödud ja see on paheni kui kuuli oma. Või on siis jälle mõni teine 
südamevalus ja sellepärast saatiski selle korvi.» 

«Eksid, Phelim, korv peab olema pärit fordist, ja kui ta ka pole, võime ikkagi ilma pikemata sisu 
kallale asuda, olgu siis saatjaks kes tahes.» 

Haige hakkas isukalt hävitama korvis leiduvaid sööke-jooke ning ta mõtted tegelesid veel 
meeldivamaga: mustanger mõistatas, kellele ta küll vürstliku kingituse eest tänu võlgneb. 

Oli see tõesti kreoolitar, tema õelaima vaenlase nõbu, keda peeti kapteni armsamaks? 

Oletus ei paistnud just tõenäolisena. 

Aga kui see polnud kreoolitar, kes siis? Mustanger oleks andnud hobuse, terve karja hobuseid, 
kui küllusliku kosti saatjaks oleks osutunud Louise Poindexter. 


Möödus veel kaks päeva, aga heategija jäi endiselt tundmatuks. 

Siis valmistati haigele uuesti meeldiv üllatus: ta sai teise kingituse, esimesega väga sarnase — 
korvi, mis sisaldas jälle veinipudeleid ning nende vahele pakitud maiustusi. 

Jälle päriti baieri tüdrukult seletust, kuid tulemusteta nagu eelmiselgi korral. Tooja «oleb seesama 
võõras džentelmen», kes eelmisegi korvi oli toonud. Tüdruk lisas ainult, et džentelmen olnud väga 
«schwarz»', kandnud läikivat kübarat ning ratsutanud taverni ette muula seljas. 

Tundmatu kirjeldus ei valmistanud Maurice'ile rõõmu, ent ta ei lasknud seda märgata, isegi mitte 
Phelimil. 

Järgmise kähe päeva möödudes pidi Maurice oma unistused maha matma: džentelmen, kes oli väga 
«schwarz», kan- 


Schwarz — must (saksak.). 

dis läikivat kübarat ning ratsutas muulal, tõi talle kolmanda korvi. 

Maurice'i lootusi ei hävitanud mitte korvi sisu, mis sarnanes peaaegu täpselt eelmiste 
saadetistega, vaid kingitusele lisatud billet doux', mis oli seotud paelakesega körvi-vitste külge. 

«Ah see on Isidoralt,» pomises pettunud mustanger, heites pilgu saatja nimele. Siis avas ta 
ükskõikstel ilmel kirja ning luges: 


Ouerido Sefior! 


Soy guedando por una semana en la casa del tio Silvia. De vuestra desfortuna he oido — tambien 
gue Vd esta mal ciudado en la fonda. He mandado algunas cositas. Sea graciosa usarlos, come una 
chiguitlta memoria del servida grande de gue vuestra deudor estoy. En la silla soy escribando, con 
las espuelas preparadas sacar sangre de las ijadas del mio cavallo. En un momento mas, partira por 
ei Rio Grande. 

Bienhichor — de mi vida salvador — y de gue a una mujer esta mas guerida, la honra — adios 
— adios! 

Isidora Covarrubio de los Llanos.” 


Sõna-sõnalt tõlgituna, ja kui püüda säilitada hispaania keele omapära, oli kirja sisu järgmine: 
«Väga austatud härra, olin terve nädala lell Silvio külaliseks, kuulsin Teie õnnetusest ja sellest, kui 
halvasti Teie eest võõrastemajas hoolitsetakse. Saatsin Teile paar pakikest. Võtke mu väike saadetis 
vastu tänutäheks suure heateo eest, mille Te mulle osutasite. Kirjutan Teile sadulas, valmis iga hetk 
hobust kannustama. Varsti olen teel Rio Grande poole. 

Jumalaga, minu heategija, elu ja au päästja, jumalaga! 

Isidora Covarrubio de los Llanos.» 


«Tänan, kulla Isidora!» pomises mustanger, pani kirja kokku ning viskas selle hooletult 
voodivaibale. 

«Sa oled alati tänulik, hoolitsev ja lahke! Kui poleks Louise Poindexterit, oleksin võib-olla 
armunud sinusse!» 


!Billet doux (L: bijee duu) — armastuskiri (pr. k.). 
° Kirja tekst on antud autori kirjaviisis, milles esineb grammatilisi ja ortograafilisi vigu. 

XXIII peatükk TASUMISVANNE 


Oma toas lamavat Calhouni ei ümbritsetud kaugeltki mitte sellise osavõtliku hoolitsusega. Olgugi 
et tal millestki puudust polnud, ei võinud ta end lohutada teadmisega, et temast keegi tõsiselt hoolib. 
Egoistina polnud tal usku sõprusesse ja nüüd, kui ta oli sunnitud lamama voodis, mis võis talle 
kergesti surisängiks saada, koges ta, mida tähendas teada, et kellelegi ei lähe korda, kas sa oled elus 
või surnud. 

Kui talle üldse mingit tähelepanu osutati, siis seda ainult tänu sugulussidemetele. Teisiti see 
poleks saanudki olla. Vaevalt et kapteni käitumine nõbudes lugupidamist äratas, onu aga — kõrk 
Woodley Poindexter — tundis tema vastu midagi allasurutud hirmu ja vastumeelsuse vahepealset. 

Tõsi küll, see tunne oli tekkinud alles hiljuti, arenenud onu ja vennapoja vahelistest suhetest. 
Nagu varem mainitud, olid nendevahelised suhted võlgniku ja võlausaldaja, hüpoteekija ja 
hüpoteegiomaniku suhted, kusjuures viimaseks oli vennapoeg. Võlad olid kasvanud nii suureks, et 
Cassius Calhoun oli Casa del Corvo tegelikuks omanikuks ning võis lasta ennast, kui tal ainult 
tahtmine oleks tulnud, istanduse isandaks nimetada. 

Teadlik oma võimust, oli ta viimasel ajal hakanud seda käsutama oma eesmärgi saavutamiseks, 
selleks, et saada endale naiseks tütarlaps, keda ta juba ammu palavalt armastas — nõbu Louise. 
Kapten teadis, et tal on tütarlapselt jah-sõna saamiseks vähe lootust, sest kreoolitar ei vaevunud 
varjama oma ükskõiksust kosilase vastu. Calhoun otsustas tütarlapse pirtsakusest mitte solvuda ja 
võtta appi oma mõju vana Poindexteri üle. 

Kõike seda arvesse võttes polnudki imelik, et haigena voodis lamav erukapten äratas sugulastes 
vähem kaastunnet kui kunagi varem. 


Surmahirm, mida ta teatavat aega tõepoolest tundis, muutis ta ümbritsevate vastu pisut lahkemaks, 
kuid see leebus ei kestnud kaua. Paranedes ärkas tas uuesti loomupärane õelus, millele hiljutine 
kaotus veelgi meelekibedust lisas. 

Talle oli meeldinud hiilata võitmatu löömamehena, kes alati oma vastasest üle on. Nüüd ei 
saanud ta Texases 

sellega enam uhkeldada ja see teadmine vaevas hirmsasti ta südant. 

Jääda kaotajaks kogu asunduse naiste, ennekõike aga oma jumaldatu silmis, kaotada mehele, keda 
oma tütarlapse juures võistlejaks pead, mingisugusele seiklejale — seda oli liiga palju selleks, et 
vaikselt kannatada! Isegi tavaline mees oleks selle koorma all äganud, Calhouni pani see lausa 
väänlema. Kuid ta ei kavatsenud kauaks kannatama jääda. Kui tal ei läinud korda häbist hoiduda, 
pidi ta häbistajale kätte maksma, ja kõhe, kui ta oli surmahirmust vabanenud, hakkas ta aru pidama, 
kuidas seda teha. 

Mustangi-Maurice pidi surema! Kui mitte tema enda, Calhouni, siis kellegi teise käe läbi. 
Vandenõulast polnud asundusest arvatavasti raske leida. Texase avaratel preeriatel leidub niisama 
palju bravo'sid "kui Itaalia linnamüüride vahel. Paraku pole maakeral kohta, kus ei saaks kulla eest 
mõrvarit palgata! 

Kulda Calhounil oli, isegi rohkem kui niisuguseks otstarbeks vaja, ja oma eesmärgi heaks otsustas 
ta osa sellest ohverdada. 

Haigetoa üksinduses küpses kapteni peas plaan mustan-geri mõrvamiseks. Ta ei pidanud 
vajalikuks seda ise korda saata. Hiljutise lüüasaamise pärast kartis ta teist kohtumist sama vastasega, 
olgugi et ootamatusemoment pidi talle tunduva eelise andma. Tal ei jätkunud enam julgust mõrt- 
sukat mängida. Ta tahtis endale abilist, inimest, kes pidi tapma tema eest. Kust pidi ta taolise 
leidma? 

Õnnetuseks teadis ta või vähemalt arvas teadvat just sobivat meest. Külas elas parajasti 
mehhiklane, mustanger nagu Maurice'ki, aga nende külast, kellega mustanger ei armastanud läbi 
käia. 

Tavaliselt tegelevad selle omapärase elukutsega ainult väljatõugatud. Sünni ja kasvatuse poolest 
on nad enamasti mehhiklased või segaverelised indiaanlased, ent sageli valib endale selle ameti ka 
prantslane või ameeriklane. Tavaliselt on need tsiviliseeritud ühiskonnast väljaaetud, sagedamini 
küll lindpriid, kes jahierutuses ning sellega kaasaskäivates ohtudes leiavad võib-olla midagi 
reservatsiooni-taolist oma tublisti muserdatud sisetundele. 

Asundustes viibides on need alati kaklevad ja prassivad mehed ümbruskonnale nuhtluseks ja ka 
nende ametialase 


AB tä palgatud mõrvar (hisp. k.). 

tegevuse juures väljaspool asundust pole hea nendega kokku sattuda. Enam kui kord on Texase 
ajaloos esinenud juhtumeid, kus mustangerite salgast on saanud saltea-dor'ide ' cuadrilla ?, või siis 
jälle on nad indiaanlasteks riietatuna rünnanud ja röövinud preerias rändureid. 

Ühele niisugustest jäigi Cassius Calhouni valik peatuma. Ta mäletas meest mitu korda kohanud 
olevat võõrastemaja kõrtsiruumis, eriti selgesti oli too talle seal meelde jäänud duelliõhtust. Kapten 
mäletas, et mehhiklane oli olnud üks nendest, kes ta kanderaamil koju olid toonud, ning mõnede 
vängete väljenduste põhjal, mida ta tookord Calhouni vastase kohta kasutas, oli haavatu teinud 
järelduse, et mehhiklane ei ole Mustangi-Maurice'! sõber. 

Hiljem kuulis ta, et too on erukapteni enese järel Maurice'i õelaim vaenlane. 

Nendest eeldustest lähtudes oli Calhoun kutsunud mehhiklase nõupidamisele ja sellest peale 
sulgesid nad endid sageli kahekesi haigetuppa. 


See ei võinud kelleski kahtlust äratada, isegi kui Calhoun oleks seda kartnud. Ta külaline äritses 
hobuste ja sarvloomadega — oletati lihtsalt, et neil on mõni müügitehing käsil. Algul arvas seda ka 
mehhiklane ise, sest esimesel kohtumisel Calhouniga muust ei kõneldud. Kaval mississipilane teadis 
hästi, kuidas oma plaane võõrale teatavaks teha: pärast teisele kasulikku äritehingut, mida külalisele 
suupäraste jookidega niisutati, uuriti tollelt osava ristküsitluse abil välja, missugused on ta suhted 
Mustangi-Maurice'iga. 

Sellest esimesest kõnelusest oli vabatahtlike erukaptenile küllalt, et veenduda mehhiklase 
ustavuses, selles, et too on valmis osutama talle mis tahes teenet — toime panema isegi mõrva. 

Mehhiklane ei varjanud oma sügavat vaenu noore mustangeri vastu. Ta ei nimetanud küll vaenu 
täpset põhjust, kuid mõne vihje varal sai Calhoun aru, et see on sama, mis tal eneselgi, sama, millest 
on saanud alguse enamik tülisid meeste vahel juba Trooja päevist alates: naine. 

Antud juhul oli Helenaks* keegi mustasilmne doncella 


'Salteador — röövel (hisp. k.). 

*Cuadrilla (L: kuadrilja) — salk, jõuk (hisp.k.). 

“Helena — kuju kreeka mütoloogiast. Ilusaim naine, Zeusi ja Leda tütar, Menelaose abikaasa, 
kelle röövimine Parise poolt põhjustas Trooja sõja. 

Rio Grande äärest. Maurice oli teda vahetevahel külastanud ning leidnud kaunitari silmis armu: 
tütarlaps oli hakanud teda eelistama oma mehhiklasest austajale. 

Mehhiklane ei maininud tütarlapse nime ja Calhoun ei hakanud seda pärima, ta ainult lootis 
salaja, et mehhiklase ärapõlanud näitsik on võitnud tema rivaali südame. 

Paranemise ajal külastas erukapteni usaldusalune haiget sageli ja võib arvata, et neil oli oma 
kättemaksuplaanide haudumiseks aega küllalt. 

Millised need põrgulikud kavatsused olid ja kas need olid täiesti küpsed või mitte, seda teadsid 
üksnes vandenõulased ise. Teised ainult nägid, et kapten Cassius Calhoun ja Miguel Diaz, 
hüüdnimega Koiott, on hakanud teineteise seltskonnast lugu pidama, ning arukamad vangutasid selle 
halvaendelise sõpruse puhul pead. 


XXIV peatükk AZOTEA'L 


Texase istandustes pole laisklejaid. Päev algab päikesetõusuga ja kellahelin või sarvehüüd, mis 
kuulutab tööpäeva algust mustanahalistele orjadele, ajab pehmest sängist üles ka nende isandad. 

Niisugune komme valitses Casa del Corvos endise omaniku ajal ning selle täitmist jätkas ka 
ameerika plantaatori perekond, ja seda mitte traditsiooni pärast, vaid looduse enese nõudel. 
Kliimavööndis, kus valitseb peaaegu igavene kevad, ei kulutata hommikujahedust voodis 
lamamiseks. Puhkuseks leitakse aega pärastlõunal, mil kogu loodus näib otsekui tagasi tõmbuvat 
päikese kuuma naeratuse ees, nagu oleks tal sellest villand. 

Hommikul aga tervitatakse tema taasilmumist uue rõõmuga. Siis sirutavad tröopikalinnud ta 
kuumadele suudlustele vastu oma kireva sulestiku, lilled kastepiiskadega kaetud kroonlehed, ja kogu 
loodus tunnistab ta jälle rõõmuga oma jumalaks. 

Nägus nagu Edela-Texase metsas lendav lind ja õrn nagu sealsel metsalagendikul õitsev lill oli ka 
tütarlaps, kes ilmus Casa del Corvo katusele. 

Isegi oma roosivärvilisest voodist tõusnud köit ei olnud värskem kui noor kreoolitar, kes vaatles 
metsa, mille varjust kerkis pikkamööda Texase päikese kuumkuldne ketas. 

Tütarlaps seisis azotea idaserval, ta valge käsi puhkas parapeti äärisekivil, mis oli veel märg öisest 
kastest. All jõekäärus paistis aed, eemal üle jõe kaldajärsak, kaugemal laius preeriaplatoo. 


Kas vaatles tütarlaps maastikku, mis oli toepoolest imekaunis? Ei. 

Ka ei huvitanud teda päikesetõus, kuigi teda oleks võidud pidada koitu kummardavaks kauniks 
paganatariks. 

Kuulas ta ehk lindude hääli, kes laulsid all aias ja metsatukas? 

Ei, ta ei teritanud kõrvu millegi kuulamiseks ega silmi millegi vaatamiseks. Ta pilk ning mõtted 
uitasid kauguses. 

Vastandina säravselgele taevale oli tütarlapse ilme murelik, lindude rõõmsast siristamisest 
hoolimata oli ta nägu kurb. 

Ta oli katusel üksi. Polnud kedagi, kes oleks ta melanhooliat märganud või selle põhjust pärinud. 

Paar sosinal lausutud sõna, mis pudenesid nagu koge-mata ta huultelt, reetsid kurvameelsuse 
põhjuse. 

«Võib-olla on ta raskesti või koguni surmavalt haavatud?» 

Kellest mõtles ta nii murelikult? Kas peaaegu otse tema all, hacienda alumisel korrusel lamavast 
haigest, oma nõost Cassius Calhounist? 

Vaevalt küll. Eelmisel päeval oli arst väitnud, et Cassius olevat väljaspool ohtu ning paranevat 
kiiresti. Kui keegi oleks pealt kuulanud tütarlapse jutüv mida natukese aja pärast niisama kurva 
häälega jätkati, oleks ta võinud veenduda, et too ei kõnelnud oma nõost. 

«Ma ei saa kedagi küsima saata. Ma ei söanda isegi ta järele pärida. Ei julge usaldada mitte 
kedagi meie inimestest. Võib-olla lamab ta kuskil viletsas urkas, kus teda halvasti kõheldakse või 
kus ta eest üldse ei hoolitseta? Kui ma saaksin talle kirjagi saata, nii et sellest keegi teada ei saaks! 
Huvitav, kuhu küll Zeb Stump on kadunud?» 

Nagu oleks mingi instinkt talle saiakesi öelnud, et Zeb võib kuskilt nähtavale ilmuda, pööras 
tütarlaps näo teisele poole, tasandikul lookleva tee suunas. See oli Inge'i kindluse ja Leona 
alamjooksu äärsete asunduste vaheline maantee. Tee kulges läbi preeria jõekaldast pisut kaugemal, 
jõeni ulatus ta ainult kohas, kus jõgi käänaku tegi ning kaldad järsuks muutusid. Fordi suunas paistis 
teest poole miili pikkune lõik ning risti üle selle jooksev rada, mis 

koolmelt hacienda poole viis. Vastassuunas, jõge mööda allapoole, oli teest näha umbes niisama 
palju, kuni selle varjas mõlemal pool kasvav võsastik ja tee kadus rohelusse. Tütarlaps pidas silmas 
Inge'i forti viivat teeosa. Sealt võis tulla Zeb Stump. Ent näha polnud ei teda ega ühtki teist 
hingelist. 

Louise poleks tohtinud tunda pettumust: Zebi ootamiseks polnud tal mingit alust, ta oli lihtsalt 
loomusunniliselt teed silmitsenud. 

Veidi aja pärast pöördus ta mingi tugevama aje sunnil ringi ja heitis pilgu teisel pool laiuvale 
tasandikule. 

Kui ta lootis kedagi seal näha, ei tarvitsenud tal pettuda. Kohal, kus võsastik teed enam ei 
varjanud, väljus puude vahelt hobune. Selle seljas istus inimene, kes esimesel pilgul näis olevat 
araablase riietuses mees, kuid lähemal vaatlusel, hoolimata ratsutamisstiilist ä la Duchesse de Berry ', 
osutus siiski kahtlemata õrnema soo esindajaks, daamiks. Ta nägu oli peaaegu käetud, kuid seda 
varjava rebozo” vahelt vilksatas näoovaal, mille jume oli pisut pruunikas, põsed aga karmiinpunased 
ja nende kohal silmapaar, mille sära jättis varju kõige kirkamad taevatähed. 

Ka ei suutnud vabalt õlgadele langev sall ega sadulas istuva daami pisut ebasünnis poos varjata 
vaataja eest naise kuju, mis oli niisama kütkestav kui ta nägugi. 

Kuue hobusepikkuse võrra tagapool muula seljas ratsutav mees oli nii riietuse kui ka aupaklikku 
kaugusse hoidumise järgi otsustades ilmselt ainult daami teener. 

«Kes see naine võiks olla?» pomises Louise Poindexter, tõstes binokli kiiresti silmade juurde 
ning suunates selle veidralt riietatud võõra poole. «Kes võiks taolla?» korrati binoklit langetades 
mõtlikult ning täpsem vaatlemine usaldati palja silma hooleks. «Muidugi mehhiklanna, ja muula 


seljas ratsutab ta teener. Arvatavasti mõni tähtis senjoora. Uskusin seni, et nad elavad kõik Rio 
Grande teisel kaldal. Ta kaaslasel on korv käes. Huvitav, mis selles võiks olla ja mispärast nad 
üldse forti — võib ka olla, et asundusse — lähevad? Juba kolmas kord sel nädalal näen teda meilt 
mööda ratsutamas. Ta elab arvatavasti mõnes kaugemas istanduses ... 

'A la Duchesse de Berry (].:düšess dõberrii) Berry hertsoginna moodi (pr. k.); 
kaksiratsa. 

*Rebozo (1.:re'bosso) — hispaania naiste peasall (hisp. k.). 

Missugune võõramoeline ratsutamisviis! Par dieu! Olen kuulnud, et seda käsutavat Anahuaci 
tütred. Mis siis, kui ka mina selle ära õpiksin? Pole kahtlust, et see on palju kergem, ainult et 
Ühendriikides peetaks seda kindlasti ebanaiselikuks. Oh, kuidas meie puritaanlikud mammakesed 
selle vastu sõdiksid! Hah-hah-haa! Kujutan ette, kuidas nad kohkumusest kisaksid!» 

Lõbus naer vältas ainult viivu. Kreoolitari ilme muutus — kiiresti, nagu varjab päikese juhuslik 
pilv. See polnud hiljutine melanhoolia, mis tütarlapse näole tagasi pöördus, vaid midagi niisama 
tõsist, nagu võis arvata ta äkilise kahvatumise järgi. 

Selle põhjust võis otsida ainult teisel pool jõge ratsutava salliga naise tegevuses. Teeäärsest 
põõsastikust oli välja hüpanud antiloop. Paistis, et loom oli üles hüpanud otse hobuse nina eest — 
toreda ratsu eest, kes hirmunud harksarvantiloobile hetk hiljem juba täie kapakuga järele kihutas. 
Samal ajal oli näha, kuidas ratsanik, näo eest kõrvale lükatud rebozo narmad tuules lehvimas, 
parema käega õhus mingeid ringe vedas. 

«Mida see naine kavatseb teha?» pomises katusel seisja. «Ahaa — tal on ju lasso käes.» 

Senjoora ei viivitanud näitamast oma osavust rahvusliku viskerelva käsitsemisel — ta heitis 
antilocbile silmuse kaela ja tõmbas looma pikali. 

Teener ratsutas maas rabeleva looma juurde, ronis muula seljast maha ja lamava antiloobi kohale 
kummardudes andis tollele coup de grace'i'. Siis viskas ta tapetud looma muula selga, ronis tagasi 
sadulasse ja ratsutas järele oma käskijannale, kes oli juba jõudnud lasso kokku kerida, salli seada 
ning ratsutas edasi, nagu poleks juhtunud midagi nimetamisväärset! 

Kreoolitari nägu oli süngestunud hetkel, kui ta nägi läbi õhu vihisevat lassot. Ja põhjuseks polnud 
mitte üllatus, vaid hoopis teist laadi emotsioon, palju ebameeldivam. 

See ei möödunud niipea. Kuigi binoklit hoidev valge käsi tütarlapse nägu varjas, oli see ikka pilves 
ega selginud niikaua, kuni teel paistsid hobuste seljas istuvad kogud, ning isegi mitte pärast nende 
kadumist akaatsiate varju. 

«Kas see on ... oh, kas see tõesti on tema? Minuvanune, 

1'Coup de grace (1.:kuu dö graass) — piinade lõpetamiseks 1 antav surmahoop (pr. k.). 

nagu Maurice ütles, ja minust pisut lühem. Kirjeldus sobib, niipalju kui sellest kaugusest näha 
võib. Elab Rio Grande ääres, vahetevahel külastab Leona kaldal elavaid sugulasi, Kes nad on? Miks 
ei küsinud ma nende nime? Kassee... oh, kas see tõesti on tem a?» 


XXV peatükk 
SAATMATA JÄÄNUD SAADETIS 


Veel hulk aega pärast seda, kui lassoga daam ja ta teener puude vahele kadusid, seisis Louise 
Poindexter sügavais mõtteis, mis olid saanud alguse pisut omapärasest vahejuhtumist, mille 
tunnistajaks ta oli olnud. Tütarlapse rõhutud ilme näitas, et ta peas keerlevad mõtted polnud 
muutunud lõbusamaks. 

Pigem vastupidi. Juba kord või kaks varem oli ta märganud seda meisterlikult ratsutavat naist ja 
enam kui kord oli teda huvitanud küsimus, miks too seda teed sõidab. Juhtum, mida ta asja nägi, 
muutis ta oletused üliväga ebameeldivaks kahtluseks. 


Talle valmistas kergendust, kui võsastikust, kuhu teised olid asja kadunud, ilmus ratsanik, ja veel 
kergemaks muutus ta meel, kui ta nägi meest pöörduvat rajale, mis tõi hacienda juurde, ning tundis 
tas binokli abil ära vana Zeb Stumpi. 

Kreoolitari nägu hakkas peaaegu rõõmsalt särama. Ausa metsakolkaküti õigeaegne ilmumine näis 
ennustavat head. 

«Just teda ma näha tahtsingi!» hüüdis ta rõõmsa häälega. «Võib-olla toob ta mulle mõne teate ja 
ütleb, kes too naine on. Ta pidi teda teel kohtama — nii saan ma sellest kergemini juttu teha, ilma et 
Zeb mind kahtlustama hakkaks. Pärast kõike juhtunut pean isegi tema suhtes ettevaatlik olema. Oo, 
ma ei hooliks millestki, kui ma oleksin kindel, ette m a minust hoolib! Kui hirmus on ta ükskõiksus! 
Minu, Louise Poindexteri vastu! Par dieu! Kui see niimoodi veel kaua kestab, teen ma ise sellele 
lõpu, isegi... isegi siis, kui see mulle mu eluõnne maksma läheks!» 

Ei tarvitse vist lisada, et isik, kelle tähelepanu nii väga ihaldati, ei olnud mitte Zeb Stump. 

Järgmiseks pöördus kreoolitar siiski Zebi poole, kui too hacienda ees hobuse peatas. 

«Kallis mister Stump!» hüüdis hääl, mida vana kütt vai- 

mustusega kuulama jäi. «Tore teid jälle näha! Tulge sadulast maha, siia minu juurde üles! Tean, et 
olete osav ronima, ja see trepike ei tohiks teid väsitada. Siit katuselt avaneb nii tore vaade, et see 
teie vaeva kuhjaga tasub.» 

«See midagi, mille pärast Zeb Stumpil tasub kas või aurulaeva kojstna otsa ronida,» vastas kütt, 
«onkatusel, ja see olete teie, miss Louise. Panen oma vana mära varju alla ja olen kui välk 
üleval. Noh, vanatüdruk,» jätkas ta mära poole pöördudes, «pea püsti, Pluto tuleb annab sulle kohe 
kamalutäie maisitõlvikuid pruukostiks.» 

«Ooh, massa Stump »» katkestas ta jutu patio'le. ilmunud must kutsar. «Seda neeger just tegema 
— temale kollaste teradega maisipäid andma. Teie üles noore missi juurde minema ja Pluto siin teie 
mära mitte unustama.» 

«Sa oled kuradima hea neeger, Pluto, ja kui ma järgmine kord siiakanti juhtun tulema, toon sulle 
kaasa opossumi, kelle liha on õm kui kaheaastasel kanakesel. Päris kindlasti toon!» 

Andnud selle tõotuse, hakkas Zeb kivitreppi mööda üles minema, võttes kaks või vahel isegi 
kolm astet korraga. 

Varsti oli ta katusel, kus teda noor perenaine veel kord tervitas. 

Nutikas kütt sai neiu erutatud olekust ning agarusest, millega ta tema azotea kaugeimasse serva 
juhtis, kohe aru, et teda kutsuti siia millegi muu kui kauni vaate pärast. 

«Öelge, mister Stump» ütles tütarlaps, õrna käega küti kuuevarrukast haarates ning küsivalt Zebi 
hallidesse silmadesse vaadates, «teie peaksite seda teadma — kuidas temaga on? Kas ta haavad on 
ohtlikud?» 

«Kui te arvate mister Calhouni...» 

«Ei, ei — tema kohta tean ma kõik. Ma ei räägi mister Calhounist.» 

«Noh, miss Louise, siis jääb siin veel ainult üks haavadega mees üle, ja see on Mustangi- 
Maurice. Kas see on see isik, kes teid huvitab?» 

«Jah, tema, tema. Näete, ma ei saa olla ükskõikne ta käekäigu suhtes, olgugi et ta õnnetuseks mu 
tädipojaga tülitses. Te teate ju, et ta päästis mu — isegi kahel korral — lausa surmasuust. Öelge ... 
on ta väga raskesti haavatud?» 

Niisuguse avameelsuse puhul ei saanud enam kauem nalja heita. Pikema keerutamiseta vastas 
Zeb: 

«Mitte sugugi. Tal on kuuliauk ülalpool kederluud — see pole muud kui kassi kriimustus. Teine 
kuul läks läbi pa- 

hema käsivarre — see pole ka midagi hullem, ainult et verd tuli kolinal. Oli mis oli, aga praega on 
tal parem ja ta mõtleb, et saab voodist välja juba paari päeva pärast või selle ümber. Ise ta ütleb, et 
tund aega sadulas istumist ja preerias kihutamist teeks ta tervemaks kui kõik Texase tohtrid kokku. 
Mina usun seda ka, aga fordi arst, kes teda tohterdab, ei lase tal veel üles tõusta.» 

«Kus mister Gerald lamab?» 

«Ta on seal võõrastemajas, kus neil see õiendamine oli.» 

«Võib-olla ei hoolitseta seal tema eest hästi? Olen kuulnud, et see olevat räpane kõht. Võib-olla 
pole tal söögiks midagi suupärast, mis haigele eriti ära kuluks? Oodake siin, mister Stump, tulen 
kohe tagasi. Tahaksin talle midagi saata. Tean, et võin selle teie hooleks usaldada. Annate talle edasi, 
eks? Olen päris kindel, et teil midagi selle vastu pole. Tulen õige ruttu tagasi.» 

Ara ootamata, millist mõju ta jutt avaldab, eemaldus tütarlaps kergel sammul ja laskus kiiresti 
treppi mööda alla. 

Varsti tuli ta tagasi suure korviga, mis oli ilmsesti täis toidukraami ja pealerüübatavat. 

«No vaat, kallis vana Zeb, kas viiksite selle mister Ge-raldile? Florinda pani siia natuke veini ja 
tarretist ja veel üht-teist haigele meelepärast. Vaevalt neil seal võõrastemajas midagi maitsvat 
leidub. Ärge ütelge, kes selle saatis — eitalle ega kellelegi teisele. Te ei ütle, ega? 
Muidugi mitte, te va hea hiiglane, eks?» 

«Selle poolest võite Zeb Stumpi peale kindel olla, miss Louise. Mitte keegi ei saa teada, kes need 
maiustused saatis. Aga ega mustanger kookide ja küpsetuste ja muu niisukese magusa kraami pärast 
kaevata tohiks: talle on seda ikka toodud, nii et söö või lõhki.» 

«Noo? Kes talle maiustusi tõi?» 

«Ei saa ma teile seda ütelda, miss Louise, ma ei tea seda isegi. Kuulsin ainult, et kraam olla 
korviga taverni toodud, mingisugune teenri vurhvi mees olla toonud. Nägin teist ise, tuli just 
natukese aja eest vastu, ratsutas ühe naisterahva järel, kes istus meeste moodi kaksiti sadulas, 
nagu seda mehhiklannad teevad. Arvan, et ta peab selle naisterahva teener olema, ratsutas tükk 
maad teisest tagapool ja hoidis käes just niisukest korvi, nagu Maurice'ile tuuakse. Küllap oli see ka 
jälle maiustuste voor, mille nad taverni viivad.» 

Zebi polnud enam tarvis pärimisega tüüdata, selle jutuga oli kõik öeldud. Valus tõde oli käes. 
Louise Poindexteril oli võistleja — võib-olla isegi rohkem kui võistleja. Lassoga näitsik oli Maurice 
Geraldi mõrsja või armuke! 

Ja mitte juhuslikult, kuigi see Zeb Stumpile nii võis paista, ei libisenud balustraadi servale 
asetatud korv noore kreoolitari käest ega kukkunud kolinal alla kividele. Pudelid purunesid ja nende 
sisu voolas ojakesena alusmüüri äärde. 

Näiliselt tahtmatult krampi tõmbunud käe liigutus, mis õnnetuse põhjustas, oli ette kavatsetud. 
Louise Poindext.er kummardus üle parapeti serva, vaatas oma hävitustööd ning tundis, otsekui oleks 
ka ta süda purunenud kildudeks nagu all õues sädelev klaas. 

«Oh õnnetust!» hüüatas tütarlaps nagu meelehärmi alla surudes. «Kindlasti on nüüd kõik sodi! 
Mis küll Florinda ütleb! Aga lõppude lõpuks, kui mister Geraldi eest tõesti nii hästi hoolitsetakse, 


nagu te kõnelesite, ei tunne ta sellest ehk puudust. Rõõm kuulda, et teda pole unustatud — olen talle 
palju tänu võlgu. Kuid teil, mister Stump, ei tarvitse sellest rääkida, samuti mitte seda, et ma tema 
järele pärisin. Ta duelleeris ikkagi meie sugulasega, ja sellest tuleks asunduses skandaal. Kallis Zeb, 
kas lubate seda?» 

«Vannun teile, kui soovite. Ma ei lausu sõnagi, miss Louise, mitte sõnagi. Vana Zebi võite 
usaldada.» 

«Tean seda. Tulge! Päike läheb syn üleval palavaks. Lähme alla ja vaatame, kas leiame teile 
klaasi monongaheelat. Lähme!» 

Teeseldud reipusega astus noor kreoolitar üle azotea ning laskus «New Orleansi valssi» lõõritades 
mööda treppi alla. 

Kutsest vaimustatud kütt kõndis tema kannul, ja olgugi et ta oli tavaliselt naiselike võlude vastu 
stoiliselt ükskõikne ning et ta mõtted olid antud momendil keskendunud tõotatud monongaheelale, ei 
suutnud ta hoiduda imetlemast otse silmade ees õõtsuvaid elevandiluukarva õlgu. 

Seda suurepärast pilti sai ta aga nautida ainult lühikest aega. Trepist alla jõudnud, jättis ilus 
perenaine Zebi pisut järsku jumalaga. Pärast ebameeldiva tõiga ilmsikstulekut ei paistnud küti jutt 
Louise'ile enam meeldivat; hiljuti uudishimust põlenud tütarlaps oli nüüd nõus teda mononga-heela 
juurde üksi jätma ning ruttas peitma kurbust oma toa üksindusse. 

Esimest korda elus tundis Louise Poindexter armukadedusepiinu. See oli tema esimene tõeline 
armastus — ta oli siiski Maurice Geraldisse armunud. 

Vaevalt küll hoolitses mehhiko senjoora mustangeri eest ainult sõpruse tõttu. Nad pidid olema 
teineteisega lähemalt seotud. Niisugune oli kannatava kreoolitari mõttekäik. 

Selle järgi, mis Maurice oli kõnelnud ja mida ta ise oli näinud, oli lassoga ratsanik just selline 
naine, kes võis võita Maurice'i-taolise mehe armastuse. Pealegi oli ta nii osav, et mustanger lihtsalt 
pidi teda imetlema. 

Binokli suurendavate klaaside läbi vaadatuna oli ta kuju paistnud täiuslikuna. Nägu ei olnud ta nii 
põhjalikult uurida saanud ja sellepärast ei teadnud ta täpselt, missugune see oli. Oli see niisama ilus 
kui keha? Oli see selline, et köidab isegi meest, kes suudab talitseda oma kirgi nii hästi kui 
mustanger? 

Casa del Corvo perenaine ei saanud rahu, enne kui ta seda täpselt ei teadnud. Niipea kui Zeb 
Stump oli lahkunud, laskis ta saduldada tähnilise mära ja ratsutas üksinda minema. Ta sõitis 
koolmekohast läbi jõe ja pöördus suurele maanteele. 

Kui ta fordi poole ratsutas, tuli talle varsti vastu, nagu ta oli lootnud, sealt tagasi pöörduv mehhiko 
senjoora, õigemini küli mitte sefiora ! selle sõna täpses tähenduses, vaid seõorita? — tütarlaps, kes 
polnud Louise'ist endast vanem. 

Nad kohtusid kohas, kus tee kulges puude varjus ja mehhiklanna ei tarvitsenud oma nägu 
rebozo'ga katta. Sall oli tal õlgadele langenud ega varjanud enam ta juukseid, mis olid paksemad kui 
metsratsu saba ja tumedamad kui ronga suled. Need raamisid nägu, mis oli tõmmukast jumest hoo- 
limata väga veetlev. 

Hea kasvatus lubas Louise'il möödudes talle ainult ühe pilgu heita, millele võõras vastas samaga. 
Ent kui nad teine teisele poole edasi sõitsid, ei suutnud kumbki hoiduda sadulas ringi pöördumast 
ning veel kord tagasi vaatamast. 

Nende mõtted ei kulgenud väga erinevaid radu: kui Louise Poindexter oli möödujast üht-teist 
kuulnud, oli viimane kate ma olemasolust teadlik. 

Me ei püüa kirjeldada mõtteid, mida see kohtumine sen- 


'Senora — senjoora, prova (hisp. k).*Senorita — senjoriita, preili 
(hisp. k.). 

Joriitas äratas. Piisab sellest, kui öelda, et kreoolitari omad olid veel süngemad kui sellele 
uurimisretkele asudes ja et kogu tee hacienda'sse tagasi sõitis noor perenaine sügavaimas masenduses. 

«Ta on ilus,» lausus ta, möödunud oma arvatavast võistlejast. «Jah, ta on liiga ilus selleks, et 
Maurice'ile ainult sõbraks olla.» 

Louise ütles seda iseenesele ega tarvitsenud seepärast kiitusega kitsi olla. 

«Ma ei kahtle enam nende suhetes,» jätkas ta. «Maurice armastab teda ... ta armastab teda! Ja 
sellega vist ongi seletatav ta ükskõiksus minu suhtes. Olin hull, et niisuguse õnnetu looga oma 
südamerahu kaalule panin. 

Nüüd aga on lõpp! Pean ta lihtsalt unustama. Oo, ütelda on seda kerge! Kas ma suudan? 

Ma ei kõhtu temaga enam — see vähemalt on võimalik. Pärast duelli ta meile enam ei tule. 
Kohtuda võime ainult juhuslikult ja sellistest juhustest püüan hoolega hoiduda. Oo, Maurice Gerald, 
metsikute ratsude taltsutaja! Sa tegid haiget hingele, mis kannatab veel kaua ... võib-olla ei parane 
enam iialgi!» 


XXVI peatükk JÄLLE AZOTEA'L 


Võimatu on mitte mõelda sellele, keda on kirglikult armastatud. Aeg ja veel enam lahusolek 
aitavad ravida vastamata kire löödud haavu, ent ei aeg ega lahusolek suuda ära hoida igatsust 
kaotatud armsama järele ega vaigistada südamevalu täitmata jäänud tühiku pärast. 

Louise Poindexterit oli haaranud kirelõõm, mida polnud kerge kustutada. Lühikesest kestusest 
jioolimata oli see kii-resti kasvanud ning hävitanud teelt kõik tõkked. Ta armastus oli juba küllalt 
tugev selleks, et üle saada tavalistest sisetundepiinadest, mis tekivad vanemate vastuseisu või 
seisusliku ebavõrdsuse puhul, ja kui ta tundele oleks vastatud samaga, poleks — vähemalt niipalju 
kui tütarlapsest olenes — kumbki takistus olnud ületamatu. Mis puutub esimesse — ta oli täisealine 
ja arvas, nagu enamik maal kasvanud naisi, et suudab ise enese eest hoolitseda. Ja mis puutub teise 
— kas on tõelise armastuse puhul kunagi hoolitud klassi- või kastivahedest? Armastus pole nii 
väiklane, vähemalt polnud seda Louise Poindexteri oma. 

Vaevalt võis seda armastust pidada tütarlapse esimeseks illusiooniks. Kindlasti oli see aga 
esimene, mille puhul pettumus oleks ta hingerahule ohtlikuks saanud. 

Ta oli ise sellest teadlik ja püüdis mõnd aega selle vastu võidelda, lootes, et aeg aitab ta 
kannatusi leevendada. 

Algul uskus ta, et talle on toeks ta tugev tahe ning elurõõmus loomus. Ent päevad möödusid ja 
Louise ei leidnud abi kummastki — ta ei suutnud ikkagi kustutada oma mälust mehe kuju, kes oli 
kütkestanud kõik ta meeled. 

Oli hetki, mil tütarlaps teda vihkas või püüdis teda vihata, hetki, mil ta oleks tema tapnud või 
rahulikult pealt vaadanud, kuidas teda tapetakse, ilma et oleks ta päästmiseks kättki liigutanud. 
Niisugune tunne aga vältas tõepoolest ainult silmapilgu ja kohe selle järel arutles ta õiglasemalt, et 
kui ta on õnnetu, siis on selles süüdi üksnes tema ise. 


Ja kui asi oleks ka teisiti olnud, poleks tütarlaps sellest hoolinud. Ta poleks hoolinud sellestki, kui 
mustanger oleks olnud ta vaenlane, kas või kogu inimkonna vaenlane. Kui mustanger oleks olnud ka 
Lutsifer ise, kelle sarnaseks ta kord meest oli pidanud, oleks ta teda ikkagi armastanud! 

Jah, Louise Poindexter ei suutnud Maurice Geraldit ei vihata ega põlata. Ta võis ainult püüda 
mehe vastu ükskõikne olla. 

See oli aga asjatu katse ning ebaõnnestus lõpuks. Ta ei suutnud hoiduda minemast katusele ning 
silmitsemast teed, kus ta oli esimest korda näinud oma rivaali. Sinna läks ta iga päev ja igasugusel 
kellaajal. 

Veel enam: hoolimata otsusest vältida kohtumist mehega, kelle pärast ta õnnetu oli, istus ta sageli 
sadulasse ja ratsutas ümberkaudsete külade tänavaid pidi ainsa eesmärgiga teda kohata. 

Kolm päeva pärast ebameeldivat avastust nägi ta jälle — katuselt nagu varemgi — teel lassoga 
daami, kellega oli kaasas nagu eelmiselgi korral teener, kes kandis käes korvi — Pandora kästi", mis 
oli Louise'ile nii palju kurja teinud. Tütarlaps seisis ja lausa värises kiivusest, kadestades teist 
võimaluse pärast Maurice'it näha. 

Ta teadis mehhiklannast nüüd juba rohkem, kuigi mitte 


Pandora kast — kreeka luuletaja Hesiodose (8. saj. e. m.a.) järgi oli Pandora noor ja võluv 
naine, kelle Zeus saatis koos igasuguseid pahesid sisaldava kastiga inimeste sekka selle eest, et Pro- 
metheus oli temalt, nende jaoks röövinud tule. 

palju. Tal oli õnnestunud teada saada ainult oma võistleja nime ning seltskondlikku seisundit. 
Too oli donja Isidora Covarrubio de los Llanos, Rio Grande ääres elava rikka hacendado ' tütar ning 
Leona kaldal, Louise'i isa uutest maavaldustest miili kaugusel asuva mõisa omaniku vennatütar. 
Teda peeti ekstsentriliseks nooreks daamiks, kes oskas käsitseda lassot, taltsutada metshobuseid ja 
teisi metsloomi, mitte aga omaenda kapriise. 

Seesugusena teadsid mehhiko senjoriitat Leona-äärsed ameerika asunikud. 

See teadmine aga ei vähendanud kreoolitari armukadedaid kahtlusi, vaid vastuoksa, käidus neid 
isegi kinnitama. Niisugustest oskustest pidas ju ka tema ise lugu. Ta imetles mehhiklannat ning 
oletas, et teised teevad kindlasti sedasama. Noor iirlane ei moodustanud tõenäoliselt erandit. 

Möödus mitu päeva, mille jooksul lassoga daami polnud näha. 

«Maurice on vist haavadest paranenud,» mõtles kreoolitar. «Ta ei vaja enam pidevat hoolitsust.» 

Nagu sageli varem, seisis ta jälle, binokkel käes, azotea'l. 

Oli hommik, päike oli parajasti tõusnud — aeg, mil meh-hiklanna tavaliselt nähtavale ilmus. 
Louise vaatas teele, kust võis oodata senjoriita tulekut. 

Pööranud näo vastassuunda, tardus ta üllatusest. Ta nägi teed mööda ratsutamas Maurice 
Geraldit! 

Kuigi mees istus sadulas pisut kangelt ja sõitis sammu, oli see ikkagi kindlasti tema. Binokkel 
tõendas seda ning näitas samuti, et ta vasak käsi on sidemes. 

Tundnud mustangeri ara, tõmbus Louise parapeti varju ning laskis kuuldavale summutatud 
hüüatuse. 

Millest selline piinatud häälitsus? Oli selle põhjuseks mehe vigastatud käsi või kahvatu nägu? 
Binokli abil pidi ta neid mõlemaid nägema. 

Karjatust ei põhjustanud ei see ega teine. Ka polnud see tingitud üllatusest. Muuseas, hääletooni 
järgi võis öelda, et see ei väljendanud ei kaastunnet ega üllatust, vaid kurbust, mille põhjuseks oli 
siiras südamevalu. 

Haige paranes. Põetaja ei pidanud enam teda külastama, mustanger sõitis isetemale külla! 


Parapeti tagant juka õite varjust vaatles Louise Poindexter mööduvat ratsanikku. Binokli abil võis 
ta näha iga tema liigutust, isegi näoilmet. 
'Hacendado (1.:assen'dado) — mõisnik (hisp. k.). 

Louise rõõmustas veidi, nähes, et mustanger pööras vahetevahel pilgu Casa del Corvo suunas. Ta 
rõõm suurenes veelgi, kui ratsanik otse maja vastas asuvasse metsatukka jõudes hobuse puude vahel 
peatas ning sinna tükiks ajaks seisma jäi, ise hoolega härrastemaja silmitsedes. 

Tütarlapses tärkas isegi lootus, et võib-olla mõtleb mustanger ka maja perenaisele. 

See õnnevälgatus kadus aga nagu valgus päikesevarjutuse ajal. Järgnevat kurbusehoogu on sobiv 
just niisuguse varjutusega võrrelda, sest kreoolitarile muutus maailm äkki tõesti väga süngeks. 

Maurice Gerald oli edasi sõitnud. Ta oli pöördunud võsastikku, mis varjas ratsaniku ja tee, mida 
mööda ta sõitis. 

Kuhu oli ta teel? Kuhu mujale kui donja Isidora Covarrubio de los Llanose juurde! 

Polnud oluline, et ta tuli tagasi vähem kui tunni aja pärast. Nad võisid kohtuda metsas, 
armukadeda luuraja nägemiskauguses, aga puude peidus. Ühest tunnist oli armastajatele vestlemiseks 
küllalt, sest nad võisid endile seda lõbu lubada takistamatult iga päev. 

Polnud tähtis, et mustanger tagasi tulles jälle pilke Casa del Corvo poole saatis, jälle puude vahel 
peatus ning mõnd aega mõisahoonet silmitses. 

Selle põhjuseks oli kindlasti ainult kas pilkamishimu või võidurõõm. Ta võis muidugi 
triumfeerida, aga miks pidi ta olema nii õel ja tegema seda just praegu, huultel alles Isidora 
Covarrubio de los Llanose suudlused! 


XXVII peatükk ARMASTAN SIND! ARMASTAN SIND! 


Louise Poindexter oli jälle azotea'l, tundis seal jälle uut piina. Näis, et ta tõuseb laia kivitreppi 
mööda majakatusele ainult selleks, et näha sealt asju, mis talle südamevalu valmistavad. Ta oli 
endale vandunud, et ta enam sinna ei lähe, vähemalt mitte hulgal ajal. Aga miski osutus tugevamaks 
kui ta tahe ning sundis teda antud tõotust murdma. See sündis veel enne, kui järgmise päeva päike 
jõudis kuivatada kaste preeriarohult. 

Tütarlaps seisis parapeti ääres nagu eelmisel päeval ja silmitses teed teisel pool jõge; samuti nagu 
eelmisel päe- 


164 


val, nägi ta mööda sõitvat kaelaseotud käega ratsanikku; nagu eelmiselgi päeval, tõmbus tütarlaps 
jälle müüri varju. 

Mees ratsutas sama teed mööda, mida ta oli sõitnud päev tagasi. Ta vaatas jälle mitu korda 
hacienda suunas ja peatus selle kohal kasvavate puude taga. 

Tütarlapse süda värises hirmust ja lootusest. Ta mõtles juba peidust välja tulla, aga ei julgenud, 
ning järgmisel hetkel oli mustanger kadunud. 

Kuhu? 

Kreoolitar esitas endale sama küsimuse mis eile. Ka vastus sellele oli sama. 

Kuhu mujale kui kohtuma donja Isidora Covarrubio de los Llanosega! Kas võis selles veel 
kahelda? 

Varsti pidid hajuma kõik kahtlused: vähem kui kahe-kümne minuti pärast sõitis sama teed ja 
samas suunas tähniline ratsu, tütarlaps seljas. 


Kreoolitari kuvas süda ei kannatanud kauem teadmatust. Tõde, ükskõik milline see ka polnud, ei 
võinud valmistada suuremat piina kui kahtlustes vaevlemine. Ta otsustas ise selgust hankida, ka 
siis, kui see oleks hävitanud viimase lootusekübeme. 

Ta jõudis võsastikku, mille mustanger oli läbinud vaevalt kakskümmend minutit tagasi. Akaatsiad 
heitsid teele värelevaid varje. Tütarlaps ratsutas tee kõrval rohus, et hobuse rautatud kabjad vastu 
kive ei kõlksataks. Pikad teravate okastega oksad ulatusid talle silmadeni ning sasisid ta 
kübarasulg). Ta kummardus hobuse kaelale, et teda ei märgataks, ise kogu aeg pinevalt ees avanevat 
lagendikku silmitsedes. 

Ta jõudis künka tippu, kust võis näha kogu ümbrust. Eemalt paistis kõrgete puudega piiratud 
hoone, mida oleks võinud nimetada härrastemajaks. Tütarlaps teadis juba, et see oli don Silvio 
Martineze, donja Isidora lelle eluase. 

AI lagendikul oli veel maju, aga kreoolitari rahutu pilk peatus ainult ühel ning selle juurde viival 
teel. 

Ta vaatles seda tükk aega, ei näinud aga maja juures ega selle läheduses ühtki hingelist. Ka ei 
paistnud kedagi hacendado eluhoone poole viival rajal ega suurel maanteel. Karjamaal liikusid 
mõned hobused, aga ühelgi polnud seljas ratsanikku. 

Kas oli mehhiklanna ratsutanud Maurice'ile vastu või oli mustanger läinud majja? 

Viibisid nad praegu metsas või majaseinte vahel? Kui nad olid metsas — kas don Silvio teadis 
seda? Kui nad olid majas — oli ta siis ise kodus ja kiitis nende kohtumise heaks? 

Niisugused mõtted vaevasid kreoolitari, kui ta kuulis äkki hobuse himumist ja rautatud kapjade 
plaginat teekividel. 

Ta vaatas alla järsu nõlvaku harjalt, kus ta oli peatunud. Mustanger ratsutas nõlvakut pidi üles, 
otse tema poole. Kui tütarlapse pilgud poleks otsinud teda kaugemalt, oleks ta teda juba varem 
märganud.» 

Noormees oli üksinda nagu Casa del Corvost mööda ratsutadeski. Miski ta välimuses ei reetnud, 
et ta tuli kuhtumiselt, veel vähem et kohtumiselt armsamaga. 

Põgeneda oli hilja. Tähniline mustang oli vastanud vana tuttava tervitusele. Ratsanik oli sunnitud 
paigale jääma, kuni mustanger lähemale jõudis. 

«Tere päevast, miss Poindexter,» ütles mees — preerias pole daamidel sünnis esimesena kõnelust 
alustada. «Ratsutate üksi?» 

«Üksi, sir. Ja miks ka mitte?» 

«Kas pole siin metsas üksildasevõitu? Tõsi küll — nagu mäletan, ütlesite kord, et peate 
üksindusest lugu.» 

«Näete ka ise sellest lugu pidavat, mister Gerald, kuigi te arvatavasti eriti sageli üksinduse all ei 
kannata.» 

«Just sel põhjusel ma üksindust nii väga armastangi. Elan praegu õnnetuseks tavernis või 
«hotellis», nagu peremees seda nimetada armastab, ja sealne kära mõjub väsitavalt, eriti haigele, 
nagu ma seda praegu kahjuks olen, nii et metsavaikuses ratsutamine on mulle midagi üpris luk- 
suslikku. Akaatsiate jahe vari — mehhiklased nimetavad seda liiki muide mezguite'deks —, nende 
lehvikutaolist lehestikku liigutav tuul annaks jõudu ka kõige nõdremale kehale. Kas te ei arva sama, 
miss Poindexter?» 

«Teie peaksite seda paremini teadma, sir,» arvati pärast hetkelist kimbatust heaks talle vastata, 
«teie, kes te seda nii sageli olete proovinud.» 

«Sageli? Olen sõitnud seda teed ainult kaks korda sellest alates, kui jälle sadulas istuda võin. Aga 
tohin ma küsida, miss Poindexter, kuidas te teate, et ma seda teed mööda ratsutan?» 


«Oo,» vastas Louise vaheldumisi punastades ja kähvatades, «miks ei peaks ma seda teadma? Mul 
on kombeks 

sageli katusel viibida. Vaade azotea'lt, tuuleõhk, alt aiast kostev lindude laul muudab selle paiga 
meeldivaks, eriti hommikujaheduses. Ja tee paistab meie katusele. Seal ülal seistes oli võimatu teid 
mitte märgata, vähemalt seni, kui te veelakaatsiate varju polnud kadunud.» 

«Tähendab te nägite mind?» lausus Maurice kohmetunult, mitte tütarlapse vihje pärast, mida ta 
võib-olla ei mõistnudki, vaid meenutades, mida ta puudest varjamata teel oli teinud. 

«Kuidas oleksin ma võinud teid mitte näha?» kõlas kärmas vastus. «Vahemaa on vaevalt 
kuussada jardi. Sellelt kauguselt võis küllalt selgesti näha ja ära tunda isegi daami, kes ratsutas palju 
väiksemal hobusel kui teie oma. Kui ma nägin, kui osavasti ta vaese väikese antiloobi lassoga 
surnuks kägistas, teadsin, et see pole keegi muu kui tütarlaps, kelle võimetest te mulle lahkesti 
jutustasite.» 

«Isidora?» 

«Isidora.» 

«Ah jah, ta käis paar korda fordis.» 

«Ja oli väga lahke mister Maurice Geraldi vastu?» 

«Tõsi küll, ta oli tõepoolest väga lahke — ja mul pole siiani juhust olnud teda tänada. Hoolimata 
sõprusest minu vastu vihkab ta meid, välismaalastest sissetungijaid, ega astu iial üle mister 
Oberdofferi võõrastemaja läve.» 

«Kas tõesti? Arvatavasti eelistas ta teiega kohtuda akaatsiate varjus?» 

«Ma pole teda näinudki, vähemalt mitu kuud mitte, ega näe ka vist edaspidi lähemate kuude 
jooksul: ta pöördus tagasi koju Rio Grande aarde.» 

«On see tõsi, sir? Te pole teda näinud pärast seda ... ja ta ei ole enam oma lelle juures?» 

«Jah,» vastas Maurice üllatunult, «ma pole teda tõesti näinud. Tean, et ta oli siin, sest ta saatis 
mulle maiustusi, kui haigena maas lamasin. Need kulusid mulle tõepoolest ara, sest võõrastemaja 
köök pole just kõige parem ja ma ei ole ka mister Oberdofferi lemmik. Peab ütlema, et donja Isidora 
on ülearu tänulik väikese teene eest, mille talle kord osutasin.» 

«Teene eest? Tohin ma küsida, mister Gerald, missuguse teene eest?» 

«Aga muidugi. See oli lihtsalt juhus. Osutusin kord juhuslikult noorele daamile kasulikuks: päästsin 
ta tooreste indiaanlaste käest. Ta oli sattunud Metskassi ja tema 

seminoolide küüsi, kui ta tuli Rio Grande äärest külla oma lellele don Silvio Martinezele, kelle maja 
siia paistab. Metslased olid purjus ja kippusid ... see tähendab ... mitte just ta elu kallale... Noh, 
vaene tüdruk oli nendega hädas ja tal oleks olnud raske neist lahti saada, kui ma poleks juhtunud 
mööda ratsutama.» 

«Ja teie nimetate seda väikeseks teeneks? Olete väga tagasihoidlik, mister Gerald. Kui keegi 
päästaks minu...» 

«Millega tasuksite siistemal e?» küsis mustanger viimast sõna eriliselt rõhutades. 

«Armuksin temasse,» vastas Louise kiiresti. 

Maurice juhtis oma hobuse tähnilise mustangi kõrvale ja sosistas selle ratsanikule oma asjast 
tagasihoidlikkust unustades tõsiselt kõrva: «Sel juhul annaksin ma poole oma elust, et näha teid 
Metskassi ja ta joobnud kaaslaste käes, ning teise poole, et teid sellest ohust päästa.» 

«Kas mõtlete seda tõsiselt, Maurice Gerald? Ärge naljatage minuga, ma pole enam laps. Öelge tõtt 
— kas mõtlete seda tõsiselt?» 


«Jah! Nii tõesti kui ma siin olen, see on tõsi!» 

Kõige magusama suudluse oma elus sain mina jahiretkel, kui üks kaunitar sadulas ettepoole 
kummardus ja mind suudles, kes ma samuti hobuse seljas istusin. 

Maurice Gerald sai oma elu kõige hellema embuse Louise Poindexterilt, kui too jalustele .püsti 
tõusis, teda kaelustas ning kirglikult hüüdis: 

«Siis sündigu, nagu sa soovid. Maarmastan sind! Maarmastan sind!» 


XXVIII peatukk KEELATUD LÕBU 


Juba sellest ajast peale, kui Texases algas anglo-saksi immigratsioon — võiksin öelda, et isegi 
sajandi võrra varem, juba konkistadooride järglaste sissetungimisest alates —, olid kõige 
tähtsamaks kõneaineks suhted maa põliselanikega. 

Polnud suurt vahet, kas maa seaduslikud isandad olid pärisasukatega avalikult sõjajalal või oli 
nendega ajutiselt rahu sobitatud —juttu oli neist iga päev. Esimesel juhul arutleti iga hetk 
ähvardava ohu suurust, teisel seda, kui 

'Seminoolid — indiaanlaste suguharu Põhja-Ameerikas, 

kauaks võiks püsima jääda rahuleping, mis kohustas indiaanlasi ajutiselt tomahooke maasse 
matma. 

Mehhiklaste ajal olid need küsimused vestluse tulipunktiks desayuno e almuerz0°, comida”, y 
cena* juures; ameeriklaste ajal on need tänini vaidlusalusteks teemadeks hommiku-, lõuna- ja 
õhtulauas. Plantaatori majarõdul, samuti nagu küti telgis, ei nimetata käru, põdra, puuma ega 
pekaari” nime pooltki nii sageli ega kaugeltki mitte sellise hirmuvärinaga hääles, millega 
hääldatakse sõna «indiaanlane». Sellega kollitatakse teksase lapsi, ent see ei hoia ärkvel ainult last, 
vaid häirib samavõrra ka ta vanemate und. 

Kuigi maja ümbritsesid tugevad müürid, mis sarnanesid rohkem kindluse müüride kui 
härrasmehe elamu piirde aiaga, ei hoidnud nad Casa del Corvo elanikke kartuse eest, mis valitses 
kogu piiriäärsel alal. Algul teadsid nad indiaanlastest vähe ja sedagi kuulu järgi, kuid päev- 
päevalt sai neile üha selgemaks, mida kujutas endast hädaoht, mis asunikke rahulikult uinuda ei 
lasknud. 

Et need polnud lihtsalt tondilood, nagu nad esialgu olid arvanud, tõendas fordi komandörilt 
umbes kaks nädalat pärast hobusejahti saadud kiri, mis hajutas kuulduste suhtes igasuguse kahtluse. 

Kiri tuli varahommikul, toojaks oli kütibrigaadi ratsa--,, nik. Plantaatorile anti see üle just siis, 
kui ta koos koda-I kondsetega — tütre Louise'i, poja Henry ja vennapoja Cas-; sius Calhouniga — 
pidi parajasti hakkama hommikueinet ' võtma. 

«Jahmatama panevad uudised!» hüüdis ta, lugenud kir-Ä jakese kiiresti läbi. «Tõepoolest mitte 
eriti meeldivad, ja f kardan, et nad vastavad tõele, kuna major näib olevat täiesti veendunud.» 

«Said ebameeldiva teate, isa?» küsis tütar ning ta põsed kattusid punaga. Endamisi mõtles ta: 

«Mida küll major talle kirjutas? Kohtasin teda eile metsas. Ta nägi mind koos ... Kas ta tõesti 
kirjutas sellest isale? Mon dieu! Kui isa sellest kuuleb...» 


'Desayuno — varajane hommikueine (hisp. k.). 
*Almuerzo (L: almu'rsso) — hommikusöök (hisp. k.). 
*Comida — lõuna (hisp.k.). 

*Y eena (L:is'scna) — õhtusöök (hisp. k.). 

“Pekaar e. nabasiga — Ameerika metssiga. 

«Komantšid on sõjateel, kirjutab major.» 


«Ah ainult seda!» lausus Louise poolkogemata, nagu poleks teates midagi halba. «Kohutasid meid 
päris ara. Mõtlesin juba, et on juhtunud midagi hullemat.» 

«Hullemat! Laps, sa räägid ju lausa rumalusi! Texases pole midagi hullemat ega hirmuäratavamat 
kui sõjateel olevad komantšid.» 

Louise'i arvates oli siiski olemas ohte, mida vältida oli vähemalt niisama raske. Ta mõtles võib- 
olla põgenemisele metshobuste eest võilassojäljele. 

Ta ei vastanud. Vestlust jätkas Calhoun. 

«Kas major on kindel, et indiaanlased sõda alustavad? Mida ta kirjutab, onu?» 

«Seda, et mõni päev tagasi liikus sellest mitte just päris usaldusväärseid kuuldusi. Nüüd on see 
kindel. Eile öösel tuli oma meestega forti seminoolide pealik Metskass ning tõi teate, et kogu 
Texases on komantšide laagrites üles löödud kirevad teibad ja et sõjatantsu tantsitakse juba rohkem 
kui kuu aega. Mitmed salgad on juba röövretkele asunud ja võivad iga hetk asundustesse ilmuda.» 

«Metskass?» lausus Louise, kellele meenus midagi ebameeldivat. «Kas võib usaldada 
ülejooksnud indiaanlast, kes paistab olevat ühevõrra vaenulik nii valgete kui punanahkade vastu?» 

«Üsna õige, tütar. Sa iseloomustad seminoolide pealikut peaaegu samuti nagu major oma 
postskriptumis. Ta annab meile nõu olla ettevaatlik selle kahekeelse lurjusega, kes hoiab kindlasti 
komantšide poole, kui see talle kasulikumaks osutub.» 

«Noh, mis siis ikka,» jätkas plantaator, pannes kirja kõrvale ning võttes käsile kohvi ja vahvlid, 
«usun, et meil siin punanahkadega tegemist ei tule, ei seminoolide ega komant-šŠidega. Loodame, et 
kui nad oma retkega siia peaksid jõudma, neid siis Casa del Corvo laskeavadega parapett ei vaimusta 
ja nad sellest võimalikult kaugele hoiavad.» 

Enne kui keegi jõudis vastata, ilmus söögitoa uksele, kus parajasti einestati, must nägu ning 
kõnelus võttis hoopis uue suuna. 

Nägu kuulus kutsar Plutole. 

«Mis sul vaja on, Pluto?» küsis ta peremees. 

«Ooh, massa Woodley, mulle mitte midagi vaja olema. Mina ainult sisse vaatama, kas miss Loo 
varsti einestanud; tähniline saduldatud olema ja ootama, et talle rauad suhu 

pannakse. Ooh, loom õues kividel tantsima, kohe preeriasse tormata tahtma.» 

«Lähed ratsutama, Louise?» küsis plantaator kortsus kulmul, püüdmata pahameelt varjata. 

«Jah, isa, mõtlesin küll.» 

«Ma ei luba sind minna.» 

«Miks?» 

«Tahtsin öelda, et ma ei luba sind üksinda ratsutamas käia. See pole sünnis.» 

«Miks sa seda arvad, isa? Ma olen sageli üksinda ratsutamas käinud.» 

«Jah, võib-olla isegi liiga sageli.» 

Viimane märkus pani noore kreoolitari põsed veidi õhetama, olgugi et ta ei teadnud, kuidas seda 
mõista tuli. 

Hoolimata öeldu kahemõttelisusest, ei nõudnud ta lähemat seletust. Vastupidi — nagu nähtus ta 
vastusest, püüdis ta seda igati vältida. 

«Kui sa seda õigemaks pead, isa, siis ma enam ei lähe. Ainult kas sa mõtled, et ma peangi 
Texases kogu aeg selles sünges majas lukustatud uste taga istuma, samal ajal kui teie, mehed, kõik 
väljas käia võite?» 

«Muidugi mitte, tütar. Mul pole midagi selle vastu, et sa ratsutamas käid. Sõida nii sageli kui 
soovid, aga Henry või Cassius peab sinuga kaasas olema. Keelan sul ainult üksinda minna. Mul on 
selleks omad põhjused.» 

«Põhjused? Missugused?» 


Küsimus lipsas kogemata tütarlapse suust. Vaevalt oli ta seda lausunud, kui ta öeldut kahetses. 
Rahutult ootas ta vastust, mida kartis juba ette teadvat. 

Isa jutt rahustas teda veidi. 

«Missuguseid põhjusi sulle veel vaja on?» lausus plantaator põiklevalt, püüdes oma keelule 
sobivat põhjendust leida. «Kas sulle sellest ei piisa, mida major kirjutab? Pea meeles, laps, sa pole 
Louisianas, kus tütarlaps võib käia kus iganes tahab, ilma et tal tarvitseks karta kallalekippumist, 
vaid Texases, kus niisugused käigud võivad isegi elule ohtlikuks saada. Siin elavad indiaanlased!» 

«Ma ei lähe kõdust nii kaugele, et võiksin indiaanlaste kätte jääda. Ma ei sõida kunagi rohkem 
kui viie miili kaugusele.» 

«Viie miili kaugusele!» hüüatas vabatahtlike erukapten pilkavalt naerdes. «Samavõrra kaitstud 
oleksite te ka viiekümne miili kaugusel, nõbu Loo. Te võite kohata puna- 

nahku niisama hästi saja jardi kui saja miili kaugusel väravast. Kui nad on sõjateel, võib neid 
kohata igal pool ja igal ajal. Minu arvates on onu Woodleyl õigus: teist on väga kergemeelne 
üksinda ratsutamas käia.» 

«Ahteie arvate seda?» nähvas noor kreoolitar põlglikult nõole. «Ja palun, sir, tohin ma küsida, 
milles seisneks teie abi, juhul kui ma komantše kohtaksin, ehkki ma seda küll vaevalt võimalikuks 
pean? Oleks tõesti tore pilt: meie mõlemad kirjuks võõbatud metslaste sõjaväe keskel! Hah-hah-haa! 
Ohtlik oleks see teile, aga mitte mulle, sest mina jõuaksin kindlasti minema ratsutada, aga teie 
jääksite enda hooleks. Vaat kus mul hädaoht — viie miili kaugusel majast! Kui üldse kogu Texases 
leidub ratsanikku — metslased kaasa arvatud —, kes mu väikesele Lunale viie miili pikkusel teel 
järele jõuaks, peab tal õige kiire ratsu olema, kindlasti nobedam kui teie oma, mister Cash!» 

«Vait, tütar!» käratas Poindexter. «Ara kõnele minu kuuldes niisuguseid lollusi! Ei maksa tähelegi 
panna, õepoeg! Kui praegu polekski ohtu indiaanlaste poolt, on siin ümbruskonnas küllalt 
seaduserikkujaid, keda tuleb karta samuti kui metslasi. Nendest on küllalt selleks, et keelata sul 
ringiuitamine, mis sul viimasel ajal kombeks on.» 

«Kuidas soovid, isa,» vastas Louise alistuvalt ja tõusis lauast kavatsusega toast lahkuda. «Mul 
tuleb muidugi su sõna kuulata, isegi kui ma toasistumisest haigeks jääksin. Mine, Pluto,» lisas ta 
neegri poole pöördudes, kes ikka veel laia naeratusega uksel seisis, «ja lase Luna lahti, koplisse või 
karjamaale või ükskõik kuhu. Las ta läheb preeriasse tagasi, kui tahab, mulle teda enam tarvis ei 
lähe.» 

Seda öelnud, lipsas tütarlaps saalist välja ning jättis kolm džentelmeni, kes ikka veel laua ääres 
istusid, seedima pilget, mida ta sõnad sisaldasid. 

Need ei jäänud viimasteks. Piki koridori oma tuppa minnes pudenes ta huultelt veel terve rida 
küsimusi, mille vastust ta ei teadnud. 

«Mida on küll isa võinud kuulda? Või kahtlustab ta lihtsalt ise? On talle keegi ehk midagi 
rääkinud? Kas ta teab meie kohtumisest?» 

XXIX peatükk KOIOTT OMA KODUS 


Calhoun tõusis laua tagant peaaegu niisama äkitselt kui ta onutütar, kuid saalist väljudes ei 
läinud ta oma tuppa, vaid lahkus majast. 

Kuigi kapten oma haavadest veel lõplikult paranenud ei olnud ja need talle ikka alles valu tegid, 
oli ta küllalt terve, et liikuda maja ümbruses — aias, talli juures, koplis. 


Praegusel juhul kavatses ta aga ette võtta pikema käigu. Kas õhutas teda selleks äsjane kõnelus 
või majori kiri, igatahes näis tema jõuetus olevat kadunud ning jõuliselt kepile toetudes liipas ta piki 
jõekallast Inge'i fordi poole. 

Lonkaja peatus keset lagedat maa-ala umbes poolel teel hacienda ja fordi vahel. 

Seal kasvas salk mezguite'sid, mõni üksik suurem puu, ning nende keskel asus lihtne okstest 
punutud ja saviga käetud onn, mida Edela-Texases jacal*iks ' nimetatakse. 

See oli Miguel Diaze, mehhiklasest mustangeri elamu, poolmetslase urgas, mille omanik oli 
õigusega ära teeninud hüüdnime Koiott. 

Kaugeltki mitte alati polnud hunti oma koopas — paremat nime ta hurtsik ei väärinud. See oli 
mehhiklase juhuslik ööbimiskoht, paik, kus ta viibis tegevusetusperioodidel — pärast püütud 
mustangikarja müüki, mil ta võis mõneks ajaks asundusse jääda ning lubada endale meelelahutust, 
mida seal leidus. 

Calhounil oli õnne: ta leidis mehhiklase kõdust, kuigi mitte kaineria. Mustanger polnud küll eriti 
purjus — ta oli jõudnud ennast juba peaaegu välja magada —, vaid lihtsalt oma tavalises seisundis. 

«Ela Aor!» ° tervitas ta hüti uksele ilmunud külalisj; oma kodumurdes. «Pr dios!? Kes oleks teid 
oodata võinud? Sientese! Võtke istet! Istuge, istuge, tool on seal. Tool! Häh-häh-hää!» 

Ta naeris, vaadates esemele, mida ta naljapärast tooliks oli nimetanud. Istme aset pidi täitma 
mustanginahk; koos teise samasugusega ja lõhestatud jukatüvest tahumata laua ning pilliroost 
asemega, millel hurtsiku peremees parajasti 


'L.: hakal. 

*H'la nor! (Hola sefior!) — hallo, senjoor! (hisp. k.) 
*P'r dios! (Pordios!) — jumala eest!, (hisp. k.) 
*Sientese! —istuge! (hisp. k.) 

lamas, moodustasid need Miguel Diaze elamu kogu sisustuse. 

Pikast jalutuskäigust väsinud Calhoun ei keeldunud ning istus hobusenahale. 

Aega raiskamata asus ta asja juurde. 

«Senjoor Diaz,» algas ta, «tulin siia selleks, et. ..» 

«S*Bor americano!» hüüdis pooljoobnud hobusekütt, «milleks asjatult sõnu raisata? Caramba!' Tean 
väga hästi, milleks te tulite. Tahate, et kõrvaldaksin selle kuradi irlandese*.» 

«Õige» 

«Noh, lubasin teile, et teen seda .sobival ajal ja sobival juhul viiesaja peeso” eest. Ja teengi. 
Miguel Diaz oma sõnu ei söö. Kuid veel pole sobiv aeg, äor capitan *; veel pole sobiv juhus, caray °! 
Avalikult inimest tappa on kunst. Seda ei saa isegi preerias teha, ilma et karistust karta ei tuleks, ja 
kui kinni nabitakse, näh, siis on mu laul lauldud. Te unustate, nor capitan, et ma olen mehhiklane. 
Kui ma oleksin ameeriklane, võiksin don Mauricio maha lüüa ja selgeks teha, et see juhtus 
kahevõitluses. Maldito! Mehhiklastega on lugu teine. Kui me torkame oma matšeete mõnele kõrri, nii 
et ta verest tühjaks jookseb, siis nimetatakse seda mõrvaks, ja teie, ameeriklased, teie lollid kohtud 
oma kaheteistkümne au sa vannutatud mehega langetavad otsuse: süüdi mõista! ning poovad vaese 
selli üles. Chingaro!' Ma ei või sellega riskida! Vihkan wrlasi samuti nagu teiegi, aga ma ei taha nina 
kõrvetada. Pean ootama, kuni tuleb sobiv aeg ja võimalus — caray, aeg ja võimalus.» 

«Sobiv aeg on käes!» hüüdis ahvatleja tõsiselt, palgatud mõrvari poole kummardudes, «Ütlesite, 
et teil oleks seda lihtne teha, kui algaksid indiaanlaste rahutused.» 

«Muidugi ütlesin. Ja kui oleks nii, et...» 

«Tähendab te pole siis uudist kuulnud?» 

«Missugust uudist?» 

«Seda, et komantšid on sõjateel.» 

'Caramba! — kurat võtaks! (hisp. 


*Irlandes — "iirlane (hisp.k.). 

*Peeso — XV saj. lõpust alates Hispaanias ja Hispaania Ameerikas tarvitusel olnud 
hõbemünt. 

*nor capitan (sefiorcapitan) — senjoorkaplen (hisp. k.). 

“Caray! (L:ka'rai) — kurat võtaks! (hisp. k.) 

“Maldito! — neetud! (hisp. k.) 

'Chingaro! (1.:tšin'garo) — kuradi pihta! (hisp.k.) 

«Caray!» hüüatas Koiott ja hüppas pilliroosängilt üles, erksalt nagu ta nimekaim, kui see saaki 
haistab. «Santisima Virgeni' On see tõsi, nor capitan?» 

«Sulatõsi. Uudised on fordist pärit, sain teate kõige autoriteetsemast allikast — komandandilt.» 

«Sel juhul,» vastas mehhiklane mõtlikult, «sel juhul peab don Mauricio surema. Komantšid võivad 
ta tappa, häh-häh-hää!» 

«On see kindel?» 

«See oleks kindlam, kui ta skalp viiesaja asemel tuhat dollarit maksaks.» 

«Ta maksabki seda.» 

«Kui palju?» 

«Tuhat dollarit.» 

«Tõotate?» 

«Tõotan.» 

«Siis komantšid skalpeerivad ta, norcapitan. Võite minna Casa del Corvosse ja rahuliku 
südamega magama heita: kõhe, kui juhus tuleb, on teie vaenlane juustest ilma. Saite aru?» 

«Sain.» 

«Ja pange tuhat peesot valmis.» 

«Nad ootavad .teid.» 

«Caray! Varsti on nad minu. Adios! Adios!» * 

«Santisima Virgenh hüüdis nurjatu bandiit, kui ta külaline eemale lümpas. «Vaat kus sadas õnn 
kaela! Missugune õnnelik juhus! Tuhat dollarit mehe tapmise eest, kelle ma nagunii maha oleksin 
löönud, ilma et oleksin kelleltki midagi nõudnud! 

Või komantšid on sõjateel! Chingaro! On see võimalik? Kui see on tõsi, siis pean üles otsima oma 
vanad indiaan-lasehilbud, mida ma juba kolm pikka neetud rahuaastat pole puudutanud. Viva ta 
guerra de tos indios!* Head kordaminekut preeriamaskeraadile!» 

'Santisima Virgen (1: virhen) 

?Adios! — hüvasti! (hisp. k.) 

* Elagu indiaanlaste sõda! (hisp. k.) 

XXX peatükk ÕHUPOST 


Louise Poindexter, kes harrastas kirglikult mitmeid spordialasid, mida mehelikeks nimetatakse, ei 
saanud kuidagi kahe silma vahele jätta vibulaskmist. 

Ta polnud seda unustanud: vibu ja selle juurde kuuluvad nooled kuulasid hästi ta sõna. 

Nende käsitsemise kohta oli ta saanud juhatust huuma suguharu indiaanlastelt, mille jäänuseid — 
kunagise vägeva hõimu järeltulijaid — võib leida veel nüüdki Mississipi kaldal Point Coupe ja 
Atchafalaya jõesopi läheduses. 


Ta vibu oli seisnud pikka aega kasutamata, isegi välja pakkimata tollest ajast saadik, kui see koos 
teiste asjadega veovankritel uude elukohta oli toodud. Peale Casa del Corvosse jõudmist polnud 
tütarlapsel Diana relva kasutamiseks juhust olnud ning ta ilus apelsinipuust vibu ja sulgedega 
kaunistatud noolte tupp olid unustatud kolikambrisse. 

Saabus aga aeg, mil nad välja võeti ning neile mõningat tähelepanu osutati. See sündis varsti 
pärast vahejuhtumit hommikueinel, kui ta oli saanud isalt käsu oma ratsasõidud katkestada. 

Louise oli sellele käsule kuulekalt alistunud, ja isegi rohkem kui nõuti: ta polnud mitte ainult 
loobunud üksinda ratsutamisest, vaid keeldus seda tegemast ka koos teistega. 

Tähniline mustang seisis tuimalt tallis või kargles meeletult mööda koplit ringi, pannes imeks, 
miks ei vaevatud enam ta selga ega rõhutud ribisid selle kummalise riistapuuga, mis talle rohkem 
kui miski muu meelde tuletas, et ta oli vang. 

Teda polnud unustatud. Kuigi ta kaunis perenaine temaga enam ei ratsutanud, hoolitses ta tema eest 
iga päev. Talle valiti välja Casa del Corvo granero parim teravili, ta sõime täitis kõige mahlakam 
preeriarohi — gratna, ning joogiks toodi talle jahedat kristallselget vett Leona jõest. 

Pluto puhastas looma hea meelega ja ta kammi ning harjade all hakkas mustangi nahk läikima 
peaaegu veel toredamini kui Pluto enda oma. 

Aega, mida miss Poindexter ei veetnud oma lemmiku juures, jagas neiu välistoimetuste ja 
vibulaskmise vahel. 


'Granero (L: gra'nero) — viljaait (hisp. k.). 

Viimase näis ta olevat valinud ajaviite asemele, mis talle nii väga oli meeldinud ja millest teda 
loobuma sunniti. 

Vibulaskmise harjutusväljakuks oli aed koos selle ääres kasvava põõsastikuga — avar väljak, 
mida kolmest küljest piiras hobuserauakujuliselt ümber maalapi käänduv jõgi ja mille neljanda külje 
moodustas hacienda tagumine müür. 

Selliselt piiratud alale oli ilus, korrapäraselt planeeritud aed rajatud juba kauges minevikus, nagu 
võis öelda paljude seal leiduvate vanade eksootiliste puude ning põõsaste järgi. 

Isegi kujud aias kõnelesid ammumöödunud aegadest — seda võis välja lugeda nii nende 
murenemisest kui ka isikutest, keda nad kujutasid. Ka esindasid nad hispaania raidkunstikooli. 
Kujude hulgas võisite näha suurt Conded ', Campeadori”, Ferdinandi” ja ta energilist kuningannast 
abikaasat; Uue Maailma avastajat, kaht tähtsaimat konkistadoori — Cortesi ja Pizarrot, ning seda, 
kes oli kuulus nii oma ilu kui ustavuse poolest — Mehhiko Malinchet”. 

Louise Poindexter ei teinud küll oma laskeharjutus) nende kivviraiutud kujude keskel, ent ta seisis 
rohkem kui korra Malinche kuju ees ning vaatles indiaani tüdruku lopsakaid vorme, tundmata 
põlgust tõmmunahkse eevatütre vastu, kes oli alistunud Cortesi-taolisele vallutajale. 


'Suur Conde — prints Louis de Bourbon (1621—1686), suur prantsuse väejuht. Oli algul 
kuningavõimu poolel, hil'em aga võttis reaktsioonilise aristokraatliku kildkonna juhitia osa 
liikumisest absolutismi vastu. 1653. a. põgenes Hispaaniasse ja võitles koos hispaanlastega 
Prantsusmaa vastu. 

*Campeador — «võitja» (hisp. k.), Hispaania rahvuskangelase Cidi (Rodrigo Diaz de Vivar'i) 
hüüdnimi. Elas aastail 1040 —1099, kuulsuse tõid talle kangelasteod võitluses maa vallutanud 
araablaste vastu. Äärmiselt vapper, ent ka julm ja sõnamurdlik väepealik. 

“Ferdinand VKatoliiklane (1452—1516)—faktiliselt esimene Hispaania kuningas: kui ta 
abikaasa Isabella sai Kastiilia valitsejaks ning Ferdinand tõusis Aragoonia troonile, ühendati 


Aragoonia ja Kastiilia Hispaania riigiks ning Ferdinand nimetas enda Hispaania kuningaks. 
Kindlustas koos Isabellaga energiliselt kuningavõimu ja pani aluse Hispaania õitsengule. 

*Cortes jaPizarro — hispaania konkistadooride juhid, kes a. 1519—1521 vallutasid Mehhiko. 
Fernando Cortes oli a. 1522—1528 Uus-Hispaania (Mehhiko ja osa Kesk-Ameerikast) kuberneriks. 

'Mehhiko Malinche — rkkaindiaani pealiku tütar, kes legendi järgi olevat olnud Cortesi 
armuke. Tundes kohalikke keeli, sai ta teada mehhiklaste sõjaplaanidest ning osutas hispaanlastele 
hindamatut abi. Tavaliselt nimetatakse teda ajaloos Marinaks või donja Marinaks. 

Südamepõhjas tundis noor kreoolitar, et tal pole õigust indiaanlannale kivi heita. Palju vähem 
kuulsale kui Cortes — mehele, kes küll tema arvates niisama suurt kuulsust vääris — oli ta ise 
kinkinud selle, mille suur vallutaja oli võitnud Marinalt — oma südame. 

Igapäevaste laskeharjutustega ei tegelnud Louise mitte kujude seas. Ta ei harjutanud seal, vaid 
kõrgete puude varjus, mis kasvasid jõekäärus ja moodustasid jõe ning' aia vahel poolringikujulise 
salu. Enamik sealsetest puudest oli kohaliku päritoluga: mooruspuud ning hikkorid, mis olid krundi 
planeerimisel jäetud sinna, kuhu võib-olla juba sajandeid tagasi oli loodus ise puistanud nende 
seemneid. 

Noorele kreoolitarile meeldis istuda nende ilusate metsapuude lehisbaldahhiini varjus või kõndida 
laisalt voolava, läbipaistva veega jõe kaldal. 

Siin sai ta olla üksinda, nagu talle eriti viimasel ajal oli meeldima hakanud. Ka kõige kurjemas 
tujus ei saanud isa talle seda väikest lõbu keelata. Kui preerias liikuda oli ohtlik, siis polnud ometi 
midagi karta aias, mida piiras lai ning sügav jõgi ja müür, millest oli võimatu üle ronida ilma 
kolmekümnepulgase redelita. 

Plantaatoril polnud midagi selliste jalutuskäikude vastu, ta oli rohkem kui rahul, et ta tütar oli 
niisugustest mõistlikkudest meelelahutustest lugu pidama hakanud; ta kaht-lustused, mis polnud 
tekkinud sugugi alusetult, hakkasid vähehaaval kaduma. 

Lõppude lõpuks võidi talle valetada. Kurjad keeled teevad alati halba ja võib-olla oli seekord 
ohvriks valitud tema. Või oli ta tütre kohtumine Mustangi-Maurice'iga, millest talle oli kõneldud, olnud 
tõesti juhuslik? Võib-olla said nad võsas kokku tõepoolest niisama, juhtumisi? Ta ei saanud ju sõna 
lausumata mööduda mehest, kes oli ta kaks korda surmaohust päästnud. Seal ei tarvitsenud veel olla 
midagi peale lihtsa tänuavalduse. 

Heaks tundemärgiks oli see, et tütarlaps nõustus nii kergesti oma ratsasõitudest loobuma. 
Tavaliselt, kui talle midagi keelati, ta oma tahtmisest nii lihtsalt lahti ei ütelnud. Käsule allumine ei 
olnud talle nähtavasti raske Järelikult pidi ta olema endiselt vooruslik ning süütu. 

Nii arutles kergeusklik isa, kes võis oma lapse suhtes ainult oletusi teha ja kes ei tundnud ta 
iseloomu kuigi põhjalikult. Kui nad oleksid elanud mõnel teisel maal või kuulunud mõnda teise 
ühiskonnaklassi, oleks ta võib-olla esi- 

tanud otsese küsimuse ning nõudnud otsekohest vastust. Niisugust meetodit ei kasutata aga 
Mississipi ääres, kus kümneaastane poeg või alla viieteistkümne aastane tütar tõstaks niisuguse 
uurimise vastu mässu ja nimetaks seda inkvisitsiooniks. 

Kõige vähem suutis sealset üldist suhtumist vanemate autoritegdisse väärata Woodley Poindexter, 
kelle kaunitarist tütar oli aastate kestel harjunud austusavaldustega, mille viiruk sageli summutab 
või hävitab hoopis puhtsüdamliku lapsekiindumuse. 


Kuigi ta oli Louise'i isa ja seaduse järgi tema juhtija, teadis ta, et ta võim ei küüni kaugele, kui 
seda tarvitada tütarlapse tahte vastu. 

Seepärast oli ta tema kuuletumisega rahul ja tundis rõõmu, nähes, et hulljulgete ratsaretkede 
asemel preerias piirdub tütarlaps nüüd aiaga, lastes seal väikesi linde, kes juhtuvad ta nooltele ette 
jääma. 

Viiekümneaastane isa, miks rahuldute nii lihtsameelse seletusega? Kas olete unustanud omaenese 
nooruse, selle, kuidas teis endas veri kees, kuidas te ise petsite, kuidas te teesklemist 
endastmõistetavaks pidasite, kõik need lood, mis te ettekäändeks luiskasite ja mis lõpuks olid ehk teie 
kõige õilsamad valed? 

Kauni Louise'i isa näis olevat unustanud seda laadi mälestused, kuigi nende kohta oli küllaldaselt 
näiteid ta enda varasemas nooruses. Ta pidi olema need unustanud, muidu oleks ta parajat juhust 
käsutades oma tütrele aeda järgnenud ning tähelepandamatult jälginud, kuidas too jõeäärses 
võsastikus meelt lahutab. 

Seda tehes oleks ta avastanud, et tütarlapse meelelahutus polnudki nii julm, nagu oleks võidud 
arvata. Selle asemel et lasta enda ümber usaldavalt tiirlevaid süütuid linnukesi, näis ta vibulaskmise 
peaeesmärgiks olevat paberilehe torkamine nooleteraviku otsa ning selliselt laetud noole läkitamine 
teisele poole jõge, kus see kellelegi kahju tegemata vastaskaldal kasvavasse tihnikusse kukkus. 

Ta oleks tunnistajaks olnud veelgi eriskummalisemale nähtusele. Ta oleks näinud niimoodi lastud 
noolt mõne aja pärast sellesama või sellele sarnase paberitükiga aeda tagasi tulevat — nagu poleks 
talle meeldinud koht, kuhu ta saadeti, ja nagu oleks ta tahtnud pöörduda tagasi õrna pihku, kust ta 
oma teekonda oli alustanud! 

Asi oleks tundunud salapärasena, isegi üleloomulikuna pealtnägijale, kes poleks tundnud selle 
ebanormaalse nähtuse olemust. Seda aga ei näinudki pealt keegi muu kui kaks inimest, kes 
vaheldumisi nooli lennutasid, ning nendele oli nähtus täiesti mõistetav. 

«Armastus irvitab lukkseppade üle» — seda vanasõna ei sobi vist käsutada Texases, kus 
lukkseppi ei tunta. «Kes otsib, see leiab» väljendab kaunis täpselt sedasama mõtet ning on 
rakendatav igal ajal ja igas kohas. Seda mõttetera illustreerib kõige paremini kirjavahetus üle Leona 
jõe. 

Louise Poindexter oli otsinud ning Maurice Gerald võimaluse leidnud. 


XXXI peatükk JÕE ÜLETAMINE 


Kirjavahetus vibulaskmise abil ei võinud kesta kaua. Ainult leigeid armastajaid rahuldab dialoog, 
mida peetakse noolelennu kauguselt. Südamed, mis on tulvil kirge, peavad põlema koos, teineteise 
ligidal, nii et nad tunnevad teineteise lööke. 

Maurice Gerald polnud niisugune mees ega Louise Poindexter seesugune naine, kes oleks sellisest 
lõpplahendusest loobunud. 

See sündis... mitte reetvas päikesevalguses, vaid üksildasel kesköötunnil, kui selle seltskondliku 
eksimuse tunnistajaiks olid ainult taevatähed. 

Kaks korda olid nad juba aia põõsastikus kohtunud, kaks korda tähtede terashallil valgusel 
truudust vandunud ning määranud kolmanda kohtumise. 

Kõrk plantaator, kes oli võib-olla uhke mitte niivõrd oma varandusele kui tütrele, ei teadnud 
aimatagi, et too oli ta isaõiguste vastu mässu tõstnud. 

Tema enda tütar, ta ainus tütar, kelle soontes voolas puhtaim Lõuna aristokraatide veri, ilus ja 
mitmekülgse haridusega tütarlaps, kellel ei puudunud midagi, et sõlmida hiilgav abielu — kohtus 
öösiti hobusekütiga! 


Kui plantaator seda oma pehmes voodis suikudes uneski oleks näinud, oleks ta ärkvele ehmunud 
nagu viimsepäeva pasunat kuuldes. 

Ta ei kahtlustanud Louise'i mitte kõige vähemalgi määral. Selleks oli lugu liiga ebatõenäoline, 
liiga koletu. Kui 

keegi oleks ta niisuguse võimaluse ette seadnud, oleks just asja koletislikkus ta relvituks teinud. 

Ta oli olnud rahul tütre kuulekusega oma hiljutise korralduse suhtes, kuigi talle oleks veel 
meelepärasem olnud, kui tütarlaps oleks käsku täht-tähelt täitnud ning käinud ratsutamas koos oma 
venna või nõoga, mida tegemast ta ikka veel keeldus. Seda ta muidugi eriliselt ei nõudnudki. 
Niipaljus võis ta vabalt tütre kapriisidele järele anda, sest Louise'i kodusviibimine ei võinud tulla 
kahjuks põhimõttele, mille huvides ta selle valju otsuse langetas. 

Tütarlaps oli kuuletunud meelsasti ja see oli pannud isa koguni keeldu kahetsema. Ta arvas, et kui 
Louise'i ei ähvarda enam mingi oht ei päeval jalutades ega öösel magades, võiks keelu hoopis tagasi 
võtta. 


Oli üks nendest öödest, milliseid tuntakse ainult lõunamaal — kui ümmargune täiskuu veereb üle 
pilvitu safiirsinise laotuse, kui mägedel pole udu ja tundub, et nad on otse käeulatuses, kui tuuleõhk 
vaikib ja troopikapuude laiad lehed ripuvad liikumatult oksaharude küljes, vaikselt, nagu kuulates 
metsas toimuvat kontserti, millest võtavad osa kõikidesse liikidesse kuuluvate loomariigi esindajate — 
loomade, lindude, roomajate ja putukate hääled. 

Oli selline öö, mille te oleksite valinud jalutamiseks koos selle ainsa olevusega, kes looduse 
salapärasel soovil teie südamesse on kasvanud; öö, mil te tunnete otse lapselikult isemeelset igatsust, 
et teie kaela ümber põimuksid valged käed ja teile vaataksid otsa säravad silmad, mille kirglikku 
hõõgust saab täiuslikult nautida ainult kuu müstilises valguses. 


Juba ammu olid jalaväe trummid põristanud ehasignaali ning ratsaväe sarved kutsunud puhkusele 
Inge'i fordi garnisoni; tõepoolest, aeg kiskus rohkem juba kesköö lähedale, kui Oberdofferi 
võõrastemaja eest asus teele ratsanik, kes valis jõe poole viiva tee ning kadus varsti mööda külatäna- 
vaid lonkiva hilise hulkuja silmist. 

On juba teada, et see tee viis mööda Casa del Corvo hacienda'si, kulgedes jõe vastaskaldal, majast 
hulk maad eemal. Ka on teada, et samas kohas läbis tee tüki puudeta preeriat, kus kähe suurema 
metsasalu-vahel kasvas ainult väike võsastik. 

See eraldi seisev põõsatukk, mida preeria keeles «metsa- 

saareks» nimetatakse, kasvas tee ääres, millele ratsanik külast lahkudes pöördus. 

Jõudnud võsastikuni, ronis ta sadulast maha, viis oma hobuse padrikusse, pani ta sinna nõnda 
kinni, et painutas ühe oksa alla ja heitis ratsmeist silmuse selle ülemiste harude otsa, vabastas siis 
sadulakaarelt pika hobusejõhvist köie, võttis nööripuntra käele ning liikus «metsasaare» hacienda- 
poolsele servale. 

Enne kui ta võsastiku varjust välja tuli, heitis ta pilgu taevasse ning säravale kuule. Uuriv ilme 
muutus pahaseks, veel enam väljendasid meelehärmi pominal lausutud sõnad: 

«Pole vist mõtet oodata, kuni see kaunitar magama heidab. Paistab, et ta on otsustanud valvata 
hommikuni!» 

Veider võrdlus, mis nii sageli lõbustab suurlinnade ööhulkureid, näis mõjuvat niisamuti ka öisele 
preeriavalvurile ja hetkeks ta nägu selgis. See tõmbus aga otsekohe uuesti pilve, kui ta heitis pilgu 


lagendikule, mis lahutas teda jõest, mille teiselt kaldalt paistsid selgesti Casa del Corvo hacienda 
piirjooned. 

«Aga kui keegi seal ringi hulgub? Pole just usutav, et seda võidaks teha nii hilisel tunnil; või kui, 
siis ehk ainult mõni halva südametunnistusega olend, kes und ei saa. Tõsi küll, selle maja seinte 
vahel ongi üks niisugune. Kui ta juhtub väljas olema, võib ta mind lagendikul kergesti silmata. Ma ei 
hooliks sellest juuksekarva võrdki, kui see ainult mind kompromiteeriks. Püha Patricku nimel, ma ei 
näe muud võimalust, tuleb riskida! Pole mõtet kuu pärast viivitada, et pagan teda võtaks! Ta ci 
kavatse loojuda veel üsna mitme tunni vältel ja taevas pole näha pilveraasugi. Ei sobi ometi lasta 
temal oodata. Ei, pean katsuma õnne täies valguses. Kui õige prooviks.» 

Seda öeldes astus ratsanik kiire hiiliva sammuga üle lagendiku ning jõudis varsti kaldajärsakuni, 
mis kerkis Leona pinnast tublisti kõrgemale. 

Selles hästi nähtavas paigas ei peatunud ta kümmet sekunditki, vaid laskus jõeni siksakilist rada 
pidi, mis näis talle juba tuttav olevat. 

Silmapilgu pärast seisis ta jõekäänaku kohal vee ääres. Otse teisel pool jõge kasvava hiiglasuure 
papli varjus loksus väike paat. 

Mees peatus veidi ja silmitses tähelepanelikult vastaskallast. Ta uuris seal kasvavaid põõsaid, 
püüdes kindlaks teha, kas ehk keegi pole sinna peitu pugenud. 

Jõudnud otsusele, et seal kedagi pole, võttis ta käelt lassosilmuse, viibutas seda õhus pool tosinat 
korda ja heitis siis üle jõe. 

Silmus langes lootsiku ninale, jooksis täävi otsa ümber kokku ning mees sai tillukese veesõiduki 
omapoolsele kaldale tõmmata. 

Astunud paati, võttis ta selle laudpõhjalt paari aere, asetas need tullidele ning sõudis paadi 
endisse peidukohta tagasi. 

Seal hüppas ta välja, tõmbas lootsiku vanale kohale, et veevool seda minema ei viiks, ning näis 
papli varjus seistes ootavat märguannet või kedagi, kellega oli varem kokku lepitud. 

Kui oleks jälgitud mehe käitumist antud hetkeni, oleks teda peetud vargaks, kes kavatseb Casa 
del Corvosse sisse murda. 

Kui aga oleks kuuldud sõnu, mida ta sosistas, poleks teda nii alatult ega labaselt kahtlustatud. 
Oli tõsi, et tal olid hacienda'ga omad plaanid, ent nendel polnud midagi tegemist sealse sularaha, 
lauahõbeda ega kalliskividega, kui me nende hulka ei arvesta kõige hinnalisemat ehet, mis seal leidus 
— mõisa perenaist ennast. 

Ei ole vist vaja öelda, et mees, kes oma hobuse võsasse peitis ja nii osavalt jõe ületas, oli 
Mustangi-Maurice. 


XXXII peatükk VALGUS JA VARI 


Tal ei tulnud kohtamispaigal kaua oodata. Samal hetkel, kui ta lootsikusse astus, kääksus hingedel 
aken hacienda tagaküljel, seda hoiti mõnd aega paokil, nagu oleks keegi majas viibijaist kavatsenud 
sealt väljuda ja viivitanud ainult selleks, et kindlaks teha, kas õhk on puhas. 

Aknaraamist kinni hoidev väike valge käsi, mida kau-nistasid kuuvalgel sätendavad kalliskivid, 
näitas, et akna avaja oli õrnemast soost, peeneotsalised hinnaliste ehetega sõrmed kõnelesid sellest, 
et ta oli daam, ning suursugune kuju, mis varsti välja aeda viivale trepile ilmus, võis kuuluda ainult 
Louise Poindexterile. 

See ta oligi. 


Hetke või paar seisis tütarlaps paigal ja kuulatas. Ta kuulis või arvas kuulvat aerulööke. Ta võis ka 
eksida, sest 

õhku täitis tsikaadide tuhandehäälne sirin. Ent see polnud tähtis, määratud tund oli saabunud ja ta 
poleks tahtnud hilineda, eriti pärast seda, kui ta oli veetnud oma toas üksinda oodates kaks tundi, 
mis olid tundunud päevapikkus-tena. 

Ta laskus hääletul sammul kivitreppi mööda alla, liugles sülfina' kujude ja põõsaste vahel, jõudis 
papli varju ning viskus teda kannatamatult ootavate käte vahele. 

Kes võiks kirjeldada sellise embuse hurma, embuse, mis — imelik küll! — on veelgi hurmavam 
selle tõttu, et toimub salajas. Kes suudaks kirjeldada õrnu tundeid, mis on liiga pühad selleks, et 
neid paberile panna? 

Alles siis, kui kohtumisrõõm on veidi vaibunud ja armastajad alustavad kainemat vestlust, on 
sobiv ja üldse võimalik nende juttu edasi anda. 

Nende kõnelus, niida algatas tütarlaps, oli järgmine: 

«Homme öösel kohtume jälle — tuled sa homme, kallis Maurice?» 

«Kui ma ainult võiksin, ütleksin sulle: jah, tulen homme ja ülehomme ja iga päev.» 

«Aga miks mitte? Mispärast ei või sa seda öelda?» 

«Homme koidu ajal asun ma teele Alamo äärde.» 

«Kas tõesti? Ja see minek on nii hädavajalik?» 

Küsimus kõlas pahaselt. Alamo-äärse üksildase hüti nimetamine tuletas Louise Poindexterile 
ainult halba meelde. 

Miks? Teda oli seal hästi vastu võetud. Võis arvata, et mustangeri onni külastamine kuulus ta 
meeldivamate mälestuste hulka. See polnud aga nii. 

«Sinnasõiduks on mul kaaluvaid põhjusi,» kõlas mehe vastus. 

«Kaaluvaid põhjusi? Pead seal kedagi kohtama?» 

«Mitte kedagi peale Phelimi. Loodetavasti on vaene mees veel hinges. Saatsin ta teele kümne päeva 
eest, kui indiaanlaste sõjakäigust polnud veel midagi kuulda.» 

«Ja kohtad seal ainult Phelimit? Kas tõesti, Maurice? Kallim, ära mind ainult peta! Kas ainult 
teda?» 

«Miks sa seda küsid, Louise?» 

«Ma ei või sulle öelda, miks. Sureksin häbist, kui peaksin kõnelema, mida praegu mõtlen.» 

«Ara karda seda öelda. Mina ei suuda sinu eest midagi 


Sülf — õhuvaim. 

varjata — tõepoolest, mitte midagi. Nii et ütle mulle, kallis, mis see oli?» 
«Tahad seda kuulda, Maurice?» 
«Tahan, muidugi tahan. Olen kindel, et ükskõik mis selle põhjuseks ka poleks, suudaksin ma su 
kahtlused hajutada. Tean, et meie suhetest ei arvataks head, kui inimesed sellest teada saaksid. Ja see 
ongi põhjuseks, miks ma lähen tagasi Alamo aarde.» 
«Ja jääd sinna?» 
«Ainult päevaks või kõige enam kaheks. Ainult selleks, et koguda kokku oma asjad ning jätta 
preeriaga hüvasti.» 
«Noo?» 
«Sa oled üllatunud?» 


«Ei, ainult pettunud. Ma ei mõista sind. Ja kardan, et ei hakkagi mõistma.» 

«Kõik on väga lihtne, kallis: otsustasin midagi ette võtta ja tean, et andestad mulle, kui ma sulle 
põhjuse ütlen.» 

«Andestada sulle, Maurice! Mispärast sa andestust palud?» 

«Sellepärast, et olen varjanud sinu eest seda ... seda, et ma ei ole see, kellena näin.» 

«Annaks jumal, et sa oleksid see, kelleks mina sind pean: õilis, suursugune ja ilus, kelle sarnaseid on 
vähe meeste hulgas! Oo, Maurice, sa ei tea, kuidas ma sind austan ... kuidas ma sind armastan!» 

«Mitte rohkem kui mina sind. Ja just selle austuse pärast peangi lahkuma.» 

«Lahkuma?» 

«Jah, mu arm, aga see ei kesta loodetavasti kaua.» 

«Kui kaua?» 

«Nii kaua, kui aurik sõidab üle Atlandi ookeani ja tagasi.» 

«See vältab ju terve igaviku! Ja milleks on seda vaja?» 

«Mind kutsutakse koju — lirimaale, põlatud maale, nagu tead. Kutse sain alles kakskümmend tundi 
tagasi. Nõustusin sõitma õige meelsasti, sest tean, et võin varsti tagasi pöörduda ja tõendada su uhkele 
isale, et vaene hobuse-kütt, kes võitis ta tütre südame... kas võitsin selle, Louise?» 

«Rumal küsimus! Kas võitsid selle? Sa tead ju, et sa mitte ainult ei võitnud, vaid vallutasid selle 
jäädavalt. ära pilka enam, Maurice, mu vaest südant ega mind ennast, kes ma nüüdsest peale olen 
igavesti sinu ori!» 

Sellele kirglikule kõnele järgnenud hurmava embuse vältel, millega kõrgestisündinud ja kaunis 
neitsi tõendas, et ta süda, ihu ja hing kuuluvad mehele, kes oli vallutanud ta tunded, valitses aias 
täielik ja sügav vaikus. 

Ei häälitsenud rohutirts kõrrel, tsikaad puulehel, rästas papli ladvas ega öösorr kõrgel kuuvalges 
taevas — näis, nagu oleksid nad kõik tahtnud oma vaikimisega austada nende juuresolekul toimuvat 
pühalikku kombetalitust. 

Ent selle ajutise vaikuse, põhjustas miski muu. Öiste häälte äkilise vaikimise tõeliseks põhjuseks 
olid sammud, mis riivasid teekruusa, kuid nii kergelt, et see oli kuulda ainult õige teravale kõrvale. 

Armastajad, kelle tähelepanu köitsid vastastikused kiin-dumuseavaldused, ei pannud neid tähele. 
Nad ei näinud ka salapärast inimese- .või kuradikujulist varju vilksatamas lillede vahel, kord mõne 
kuju juures peatuvat, kord põõsaste varju tõmbuvat, kuni jäi lõpuks seisma puutüve taga, vaevalt 
kümne sammu kaugusel kohast, kus nad teineteist suudlesid! 

Taevalikul õnnehetkel, kui kogu loodus nende ümber vaikis, ei osanud nad kartagi, et selles vaikuses 
saavad kuuldavaks nende kirglikud sõnad ning reetliku kuu valguses nähtavaks nende erutatud olek. 
Süüdlaslikult puu taga küürutav mees kuulis ja nägi kõik. Olles parajal kaugusel, võis ta kuulda 
iga sõna, isegi armastajate ohkeid ja sosinat, ning kuu hõbedases valguses, mida ei varjanud ükski 

oksake, jälgis ta iga nende liigutust. 

Vaevalt vist tarvitseb nimetada selle ära pealtkuulaja nime: lugejale endale meenus juba Cassius 
Calhoun. 

Tema see oligi. 


XXXIII peatükk PIINAV AVASTUS 


Kuidas juhtus Louise Poindexteri nõbu nii hilisel öö- või õigemini nüüd juba varasel 
hommikutunnil ärkvel olema? Kas oli talle armastajate kuhtumisest ette teatatud või oli ta lihtsalt 
mingi sisemise kahtluse sunnil hüljanud oma magamistoa ning läinud aeda uurimisretkele? 

Teiste sõnadega, kas ta oli juhuslik pealtkuulaja või spioon, kes tegutses varem saadud teadete 
põhjal? 

Õige oli esimene oletus. Lihtsalt juhus või juhus koos kuuvalgusega olid aidanud tal seda 
avastada, mis ta hinge praegu põrgutulega täitis. 

Kui ratsaväe erukapten südaöötunnil majakatusel seisis — on teadmata, mis teda sinna ajas — ning 
öösiti õilmitseva cereus'e ! lõhnaga küllastatud õhku haisvat tubakasuitsu puhus, ei paistnud teda 
vaevavat mingi mure. Ta oli paranenud mustangeri käest saadud haavadest, ja kuigi tookordse 
ebaõnne meenumine ta meele alati tusaseks tegi, hakkasid kaotuse kibedust leevendama mõtted 
kättemaksust, mille teostamisele ta juba sammu lähemale oli jõudnud. 

Nagu Louise'i isa, oli Calhoungi rõõmustanud, et tütarlaps nõustus koju jääma — kapten ise oligi 
teinud salaja ettepaneku ta ratsasõitude keelamiseks. Nagu Louise'i isa, ei teadnud ka tema midagi 
vibulaskmise tõelisest põhjusest ja oli seda niisamuti süütuks meelelahutuseks pidanud. Õigupoolest 
oli ta hakanud juba lootust hellitama, et tütarlapse ükskõiksus on ainult teeseldud või tema enese 
ettekujutus. Louise oli paar päeva olnud ta vastu vähem küüniline ja seetõttu oli Calhounil tekkinud 
meeldiv mulje, et ta kiivad kujutlused on alusetud. 

Tal polnud siiani ühtki tõendit tütarlapse soojematest tunnetest iirlase vastu, ja kui oli möödunud 
mitu päeva, ilma et tal oleks olnud põhjust rahutust tunda, hakkas mees uskuma, et kõik on parimas 
korras. 

Ta oli tõusnud katusele tagasisaadud usalduse tõttu rahuliku südamega, ja olgugi et oli juba 
kesköötund, näitas sundimatus sigari süütamisel ning suitsetamisel, et teda ei toonud sinna mingid 
asjalikud põhjused. Võib-olla tuli talle lämbes magamistoas tahtmine värskemat õhku hingata või 
ahvatles teda tore kuu, kuigi tal romantilisi meeleolusid eriti sageli ei esinenud. 

Ükskõik mis Calhouni rõdul viibimise põhjuseks ka polnud, igatahes oli ta süüdanud sigari ja 
suitsetas seda ilmse mõnuga, käsipõsakil parapeti servale toetudes ning jõge silmitsedes. 


'Cereus— küünal- ehk sammaskaktus, püstakas (kuni 18 m kõrgune) või lamav toredate 
õitega taim. 

Vastaskaldal kasvava metsa vahelt lagendikule pöörduv ratsanik ei häirinud ta meelerahu. 

Ta teadis seal olevat tee. Ta arvas, et see on mõni teekäija, kes eelistab ratsutada ööjaheduses, 
pealegi kui öö oli niisugune, et meelitas kõige roidunumagi ränduri teekonda jätkama. See võis 
olla mõni all jõe ääres elav plantaator, kes oli istunud tavemis tunnikese kauem kui tarvis ning 
pöördus alles nüüd koju tagasi. 

Päevavalgel oleks ta ratsaniku ära tundnud, kuuvalguses paistis ainult, et sadulas istus mees. 

Eruohvitser saatis teel traavi sõitvat meest pilguga, tegi aga seda masinlikult, nagu vaadeldakse 
jõevoolus mööda-triivivat puulehte. 

Alles pärast seda, kui ratsanik teisel pool jõge asetseva põõsastikuni jõudis, peatus ja siis 
padrikusse pöördus, hakkas katusel seisja mehe vastu huvi tundma. 

«Mida kuradit see siis tähendab?» pomises Calhoun endamisi, tõmmates rutakalt sigarijupi suust. 
«Kuradi mees, maha on roninud!» jätkas ta, kui võõras võsastiku teises servas nähtavale ilmus. 


«Tuleb siiapoole... jõekääru suunas ... ja nii otse kui mööda nööri! Laskus järsakust alla vee 
aarde... paistab, nagu oleks tee talle hästi tuttav. Jumala pärast, ega ta ometi kavatse aeda 
tungida? Siis tuleks tal üle jõe ujuda ja see ei tasu vaeva: aiast pole midagi võtta. Mida vanakuradit 
ta siia otsib? Võib-olla on ta varas?» 

See oli Calhouni esimeseks mõtteks, aga ta tõrjus selle kohe kõrvale. On küll tõsi, et Hispaania 
Ameerikas sõidavad ratsa isegi kerjused — seda enam võis seda teha varas. 

Kõigest hoolimata oli vaevalt võimalik, et keegi nii suursugusel viisil südaöõsel puu- või juurvilja- 
vargile tuli. 

Veider asjaolu, et mees jättis hobuse põõsastikku ning tuli sealt edasi jalgsi ja — niipalju kui 
puudulikus valguses näha võis — ettevaatlikult, näitas, et mehe mõtted polnud ausad ja et ta oli 
ilmunud Casa del Corvo piiridesse mõne musta kavatsusega. 

Mis võis see olla? 

Kui võõras oli mõõda lagendikku jõeni tulnud, kadus ta katusel seisva Calhouni silmist. Ta oli 
jõudnud jõe teisel kaldal kasvava võsa varju. 

«Mis sel mehel mõttes peaks olema?» 

Kui erukapten seda endalt umbes kümnendat korda kü- 


188 


sis, iga kord järjest suurema põnevusega, häiris teda jõe poolt kostnud sulpsatus. Heli oli õige 
tasane, kuid tekkis kindlasti ainult tahke eseme ja vee kokkupuutest. 

«Aerulöök,» pomises ta seda kuuldes. «Tulise pihta, see'p see just oli! Ta on saanud paadi kätte ja 
sõuab sellega üle jõe. Mis pagan tal küll mõttes võiks olla?» 

Küsija ei kavatsenud katusele vastust ootama jääda. Ta mõtles vaikselt trepist alla hiilida, äratada 
perekonna meesliikmed ja mõned teenrid ning sissetungija kavalasti lõksu püüda. 

Calhoun tõstis käe parapeti äärisekivilt ja kavatses just sellest kaugemale astuda, kui ta kõrvu 
kostis teine neli, mis sundis teda uuesti ettepoole nõjatuma ja alla aeda vaatama. 

See heli ei sarnanenud aerulöögiga ega tulnud jõe poolt. See oli ukse kääksumine; et see kostis 
aga alt, peaaegu otse selle koha alt, kus kapten seisis, võis see tulla ka akna avamisest. 

Kui Calhoun kaela õieli ajas, et näha, mis all toimub, muutus ta nägu kaameks nagu seda 
valgustav kuu ning veri tardus tal soontes. 

Avatud oli ta nõo Louise'i magamistoa aken. Ta teadis, kus see asub. Tütarlaps ise seisis õues 
trepil, näoga jõe poole, nagu kavatseks ta alla aeda minna. 

Valgesse avarasse hommikumantli-taolisse rüüsse riietatud tütarlaps, pael juuste ümber, näis kauni 
ööhaldjana, kuutütrena, keda Luna ! oma hõbedase säraga ehtis. 

Calhouni mõte töötas kiiresti. Ta ei leidnud muud seletust, kui pidi oma nõo aeda ilmumise viima 
ühendusse mehega, kes parajasti üle jõe sõudis. 

Ja kes võis see võõras olla? Kes muu kui Mustangi-Maurice! 

Salajane kohtumine, milles varem kokku oli lepitud! 

Selles ei võinud olla mingit kahtlust, ja kui kahtlus olekski tekkinud, siis oleks see kadunud 
valgesse rõivastatud kogu nähes, mis laskus käratult treppi mööda alla ja liikus kruusatatud teed 
pidi, kuni kadus lõpuks paadi peidukohta varjavate puude vahele. 

Jahmunud erukapten seisis hulk aega katusel nagu halvatu, ta ei suutnud ennast liigutada ega 
saanud sõnagi suust. Alles pärast seda, kui valge kuju oli kadunud ja kui 


"Luna — kuu (lad.k); roomlaste kuujumalanna, 

ta aiast tasast konekõminat kuulis, oli ta jälle suuteline midagi ette võtma. 

Ta ei kavatsenud enam majaelanikke äratada, vähemalt mitte kohe praegu. Parem olla enne ise nõo 
häbi ainsaks tunnistajaks, ja siis ... ja siis... 

Lühidalt öelda, ta polnud praegu võimeline välja mõtlema mingit kindlat plaani, ja toimides ainult 
pimeda vaistu käsul, tormas ta trepist alla ning läbi maja välja aeda. 

Teda haaras nõrkusehoog. Ta jalad vankusid kiviseid astmeid pidi alla tulles. Nad tudisesid ka 
kruusatatud rajal. Nad värisesid ikka edasi, kui ta küürutas puutüve taga, et märkamatuks jääda, 
värisesid kogu selle stseeni vältel, mida ta nägi ja mis teda hingepõhjani vapustas. 

Ta kuulis nende vandeid, nende vastastikusi armuavaldusi, mustangeri otsust lahkuda 
päikesetõusul, lubadust pöörduda tagasi ja rõõmuavaldusi, mida see põhjustas. 

Meelekibedusega kuulis ta Louise'i vastuseisu mustangeri lahkumisele ja põhjusi, miks ta lõpuks 
sellega nõustus. 

Ta oli viimase kirgliku embuse tunnistajaks, mispeale ta vihaselt jalaga vastu munakive põrutas, 
nii et tsikaadid vait jäid. 

Miks ei hüpanud ta sel hetkel peidust välja ega lõpetanud seda talumatut tete-ä-tete' vaheda 
Jahinoaga, nii et ta võistleja oleks elutuna oma armastatu jalgade ette langenud? Miks ei olnud ta 
teinud seda kohe — tal polnud ju vaja muid tunnistusi, kohtumine ise oli piisavaks tõendiks, et ta 
nõo au oli rüvetatud? Calhoun polnud alati nii kannatlik. Mis teda siis praegu tagasi hoidis? Kas ehk 
too täiusliku mehhanismiga riist, mis läikis metalselt võistleja puusal ja milles võis heledas 
kuuvalguses ära tunda Colti kuuelasulise? 

Nii see vist oligi. Igal juhul, hoolimata kohutavast kiusatusest, takistas miski, teda otsekohe kätte 
maksmast ja koguni sundis teda selle hullukstegeva vaatepildi — viimase süleluse — vältel ringi 
pöörduma ning rutem kui muidu majja tagasi kiirustama, jättes armastajad, kes ikka veel ei aimanud, 


et neid jälgitakse, teineteisega hüvasti jätma, millega neil ei paistnud olevat kiiret. 

XXXIV peatükk RÜÜTELLIK NÕUANNE 


Kuhu läks Cassius Calhoun? 

Kindlasti mitte oma magamistuppa — ta haige hing poleks saanud und. 

Ta ei läinud mitte sinna, vaid oma nõo tuppa. Mitte Louise'i omasse, mis oli tühi ja kus voodi 
seisis puutumatuna, vaid ta venna, noore Henry Poindexteri juurde. 

Ta läks nii otse, kui käänulised koridorid lubasid, ja nii kiiresti, et ei raisanud aega isegi küünla 
otsimisega. 

Küünalt polnudki vaja. Kuukiired, mis tungisid läbi reja varbade, valgustasid tuba küllaldaselt. 
Nende valguses võis eraldada toa piirjooni ning lihtsat mööblit — pesu-lauda, tualettlauda, paari 
tooli ja voodit moskiitokardinatega. 

Viimaste varjus lebas noormees, kes magas rahulikku ja sügavat und, mida naudivad ainult 
süütud. 

Calhoun kergitas musliinist eesriiet ning kuukiired langesid nooruki näole, valgustades mehiseid 
ja suursuguseid näojooni. 

Milline kontrast kähe nii ligistikku asetseva näo vahel! Mõlemad füüsiliselt ilusad, ent 
moraalses mõttes kuulus üks Hüperionile', teine saatürile”. 

«Arka, Henry, ärka!» hüüdis Calhoun magajale ja raputas teda ägedasti õlast. 

«Ai! Ah sina, Cash! Mis viga on? Ega ometi indiaanlased ...» 


«Veel hullem kui indiaanlased — hullem, palju hullem! Tee ruttu! Tõuse üles, ja näed ise! Kähku, 
muidu jääd hiljaks! Tee ruttu ja ole tunnistajaks, kuidas sind häbistatakse, kuidas su kodu au 
teotatakse. Kähku, või Poindexteri nimi satub naeru alla kogu Texases!» 

Pärast niisugust hoiatust poleks ükski Poindexter saanud enam magama jääda. Ainsa ropsuga 


vabanes perekonna noorim esindaja moskiitovõrgust, hüppas üles ning seisis imestunult ja sõnatult 
keset põrandat. 


«Ara viida aega riietumisega!» hüüdis ta nõuandja eru- 


'Hüperion — kuju kreeka mütoloogiast, titaan, Uranose ja Oaia poeg. 
*Saatürid — sabaja kitsesarvedega inimesetaolised olendid kreeka mütoloogias. 

tatult. «Oota, püksid pead ikka jalga tõmbama. Kuradi riided küll! Meil pole aega naljategemiseks. 
Kähku! Kähku!» 

Lihtne ülikond, mida noor plantaator tavaliselt kandis ja mis koosnes pükstest ning atakapa 
puuvillast valmistatud kreooli pluusist, oli tal seljas vähem kui kahekümne sekundiga, järgmise 
kahekümne sekundi vältel jooksis ta nõo käsule kuuletudes mööda kruusatatud aiateed, mõistmata, 
miks teda nii viisakusetult kiirustama sunniti. 


«Mis on lahti, Cash?» küsis ta, niipea kui viimane andis märku peatumiseks. «Mida see kõik 
tähendab?» 


«Vaata ise. Tule mulle ligemale! Vaata siit puude vahelt sinna, kus su lootsik seisab. Näed seal 
midagi?» 

«Midagi valget. Paistab, nagu oleks see naise kleit. On jah — see on naine!» 

«See ongi naine. Missaarvad, kes see on?» 

«Ei tea öelda. Kas sina tead, kes ta on?» 

«Tema kõrval on veel üks tume kogu.» 

«Oleks nagu mehe kuju. Ongi mees.» 

«Ja mis sa arvad, kes taon?» 

«Kust ma seda peaksin teadma, nõbu Cash? Kas sina tead?» 

«Tean. See on Mustangi-Maurice!» 

«Aga naine?» 

«On sinu õde Louise —tema embuses!» 

Nagu noaga torgatud, hüppas vend üles ning tormas mööda teed minema. 

«Pea!» hüüdis Calhoun noormehest kinni haarates ning teda tagasi hoides. «Sa unustad, et oled 
relvadeta. Tean, et tollel sellil on püstol kaasas. Võta see, ja see,» jätkas ta, ulatades nõole oma noa 
ja püstoli. «Oleksin võinud neid juba ise tarvitada, aga arvasin, et on parem, kui oma õe eksimuste 
eest maksad kätte sina, tema vend. Edasi, mu poeg! Vaata et sa Louise'ile viga eitee, tollest ära 
aga mööda lase! ära teda hoiata; niipea kui nad teineteisest kaugemale astuvad, saada talle kuul 
kõhtu. Kui kuuest kuulist ei jätku, torka talle nuga rindu. Ma seisan siinsamas ligidal ja tulen sulle 
appi, kui hätta jääd. Noh, hiili juurde ja anna sellele kaabakale õpetust!» 

Henry Poindexterit polnud vaja niisuguse nurjatu nõuandega ergutada. Ta oli oma õe vend — 
ilusa õe vend, kelle au oli ohus! 


Mõne hetkega oli ta tütarlapse kõrval ja seisis silm silma vastas ta arvatava võrgutajaga. 

«Alatu lurjus!» hüüdis ta. «Vabasta mu õde oma jälkide käte vahelt. Louise, astu kõrvale ja lase 
ma tapan ta! Eest ara, õde, eest ara, ütlen ma sulle!» 

Kui seda käsku oleks kuulatud, oleks Maurice Gerald võib-olla samal hetkel surnud olnud — kui 
tal poleks jätkunud südant Henry Poindexteri tapmiseks, mida ta osava ja kiire laskurina vabalt oleks 
võinud teha. 

Selle asemel et tõmmata püstol tupest ja ennast kaitsta, näis ta ainult püüdvat vabaneda tütarlapse 
õrnast embusest, kelle pärast ainuüksija hirmu tundis. 

Tulistades arvatavat võrgutajat, oleks Henry riskinud õe eluga ja seda kartes ei vajutanud ta kohe 
päästikule. 

See viivitus päästis nad kõik. Kiiresti olukorda hinnates vabastas kreoolitar äkitselt oma armsama 
kaitsvast embusest ning haaras peaaegu samal silmapilgul venna kätest. Ta teadis, et Maurice'i 
püstolit ei tarvitsenud karta. Ainult Henryt tuli takistada kurja tegemast. 

«Jookse, jookse!» hüüdis ta mustangerile raevunud noormeest takistada püüdes. «Mu vend on 
viidud eksiarvamusele. Lase ma selgitan talle. Põgene, Maurice, kiiresti!» 

«Henry Poindexter,» lausus noor iirlane sõbralikku nõu kuulda võttes, «ma ei ole lurjus, kelleks 
te mind suvatsesite nimetada. Andke mulle ainult aega ja ma tõestan, et teie õde hindab mind 
õigemini kui ta isa, vend ja nõbu. Ma nõuan ainult kuus kuud. Kui ma selle aja jooksul ei osutu tema 
usalduse... ja armastuse vääriliseks, võite mu esimesel kohtumisel maha lasta nagu jalgujäänud 
koioti. Aga seniks jätan teiega jumalaga.» 

Neid sõnu kuuldes Henry rahunes ega püüdnud enam lahti rabelda õe käte vahelt, mis olid vahest 
tugevamadki kui ta enda omad. Ta rabeles ikka vähem ja vähem ning jäi hoopis rahulikult seisma, 
kui kuulis sulpsatust, mis teatas, et südaöösel Casa del Corvosse tunginu pöördus tagasi metsikusse 
preeriasse, mille ta oma eluasemeks oli valinud. 

See oli esimene kord, kus ta jõe ületas nii algelisel viisil. Kahel eelmisel korral oli ta minema 
sõudnud lootsikus, mille õrn käsi hiljem üle jõe tagasi tõmbas; veoköiena oli käsutatud väikest 
lassot, mis kuulus koos tähnilise mustangiga kingitud riistade hulka. 

«Vend! Sa oled ta vastu ülekohtune, sa oled tõesti ülekohtune,» kõlasid kohe pärast mustangeri 
lahkumist süüdistavad sõnad. «Oh Henry, kallis vend, kui sa ainult teak- 

sid, kui suuremeelne ta on! Ta pole kunagi tahtnud mu au teotada ja just praegu kõneles ta mulle, 
kuidas ta hoiab ara ... skandaali... see tähendab, kuidas ta mu õnnelikuks . teeb. Usu mind, vend, ta 
on džentelmen, ja kui ta ka poleks — kui ta oleks alamast soost, nagu sina arvad —, ma ei suudaks 
ta vastu ikkagi olla teistsugune, ma ei suuda, sestma armastan teda!» 

«Louise, kõnele mulle tõtt. Räägi minugi nii, nagu kõneleksid iseenesega. See, mis ma täna 
öösi nägin, on paremaks tõenduseks selle kohta, et sa teda armastad, kui su sõnad. Kas ta on 
käsutanud kurjasti su ... su õnnetut kirge?» 

«Oh ei, ei! Vannun sulle, et ei! Ta on selleks liiga aus, isegi kui mina oleksin ... Henry, ta on 
süütu! Kui meie kuhtumises on midagi kahetsusväärset, siis tuleb süüdistada'ainult mind. 
Mispärast, vend, oh, mispärast sa küll teda solvasid?» 

«Kas ma solvasin teda?» «Muidugi, Henry, lausa jõhkralt.» 

«Ma lähen talle järele ja palun vabandust. Kui sa kõneled tõtt, õde, siis pean seda 
kindlasti.tegema. Lähen otsekohe. Ta meeldis mulle kõhe algusest peale — mäletad? Ma ei 
uskunud, et ta võiks teha midagi alatut. Ja ei usu praegugi. Tule, õde, lähme koos tuppa tagasi. 
Praegu, kallis Loo, on sul õigem minna voodisse. Mis puutub minusse, siis pean ma jalamaid 
ratsutama võõrastemajja, kust ma ta veel ehk kätte saan. Ma ei saa enne rahu, kui olen oma 
eksimuse heaks teinud.» 

Nii kõneles andestav vend, kelle vihast polnud jäänud enam jälgegi, ning ruttas õde õrnalt 
kättpidi talutades kiiresti tagasi hacienda poole; ta kavatses minna otsima noort iirlast, et paluda 


vabandust sõnade pärast, mida antud olukorras oleks vahest ehk võinud vabandatavakski pidada. 
Kui need kaks majja kadusid, võis näha, kuidas kõhnas, kes siiani põõsaste vahel oli küürutanud, 
püsti tõusis ning neile kiviastmeid mööda järele läks. See oli nende nõbu Cassius Calhoun. 

Ka tema kavatses minna mustangerit otsima. 

XXXV peatükk EBAVIISAKAS VASTUVÕTT 


«Viimane loll! Argpüks! Ja olen ma ise ka rumal, et temale lootma jäin! Oleksin pidanud kohe 
taipama, et tüdruk keelitab seda vasikat, kuni too laseb lurjuse minema. Oleksin võinud ta puu 
tagant maha lasta nagu noti ega oleks sealjuures millegagi riskinud, isegi mitte oma hea nimega. 
Mitte riski raasugi! Onu Woodley oleks mulle aitäh öelnud ja kogu asundus oleks arvanud, et 
toimisin õigesti. Minu nõbu, noort daami, püüdis võrgutada alamast soost kaabakas, 
hobusekaupmees. Kellel oleks võinud olla midagi minu teguviisi vastu? Missugune võimalus! Miks 
ma selle ometi maha magasin? Kurat ja põrgu, vaevalt küll teist niisugust enam tuleb!» 

Niimoodi endamisi arutades järgnes ratsaväe erukapten mõni samm tagapool oma mõlemale nõole, 
kui need hacienda poole tagasi pöördusid. 

«Huvitav,» pomises ta tagasi patio'le jõudes, «kas see poisike mõtles seda tõsiselt? Minna 
vabandust paluma mehelt, kes tegi ta õe naerualuseks! Hah-hah-haa! Oleks see alles lõbus nali, kui 
asi poleks naermiseks liialt tõsine. Jatamõtleski seda tõsiselt, sest kes muu seal tallis kõlistab. 
Jumala eest, toobki oma hobuse välja!» 

Talli uks avanes, nagu mehhiko hacienda puhul tavaline, sillutatud patio'le. 

Uks oli paokil, ent kohe, kui Calhotm pilgu sinnapoole pööras, lükkas tallist tulija selle pärani 
ning astus õuele,' saduldatud hobune ohelikkupidi järel. 

Mehel oli panamakübar peas ning mantel õlgadel. Sellest hoolimata tundis Calhoun ara Henry 
ning nõole kuuluva tumepruuni hobuse. 

«Loll! Lasksid ta minema, jah?» sosistas erukapten tigedalt, kui teine kuuldekaugusse jõudis. 
«Anna mu nuga ja püstol tagasi, need pole sinusugustele lapsukestele mängimiseks. Häh! Miks sa 
ei teinud nii, nagu ma sulle ütlesin? Oled ikka tobe!» 

«Jah,» vastas noor plantaator rahulikult, «saan sellest isegi aru. Solvasin ausat noormeest 
jämedalt.» 

«Solvasid ausat noormeest! Häh-häh-hää! Sa oled hull,, jumala eest, hull!» 

«Pidin olema hull, et võtsin su nõu kuulda, nõbu Cash. õnneks ei teinud ma kõike, mida 
soovitasid. Käitusin aga: 

küllalt rumalasti, nii et mind võib vabalt lolliks nimetada, kuigi mõningaid asjaolusid arvestades 
võidaks mu süü andestada. Igatahes püüan seda saavutada aega viitmata.» 

«Kuhu sa lähed?» 

«Mustangi-Maurice'ile järele, oma häbematuse pärast vabandust paluma.» 

«Häbematuse pärast! Hah-hah-haa! Teed vist nalja?» «Ei, päris tõsiselt. Kui sa kaasa tuleksid, 

näeksid oma silmaga.» 

«Siis oled sa minu arust hull. Ja mitte ainult hull, vaid lausa idioot — tõepoolest, see sa oled, 
Jeesuse Kristuse ja kindral Jacksoni nimel!» 


«Sa pole just eriti viisakas, nõbu Cash, kuigi pärast neid väljendusi, mida ma hiljuti ise 
tarvitasin, peaksin sind vabandama. Ehk palud sinagi ühel päeval oma jämeduste pärast 
vabandust.» 

Sõnagi lisamata hüppas noor džentelmen, pisut harva esineva Lõuna rüütli võrdkuju, sadulasse, 
nõõtas hobust ning ratsutas kiiresti saguan'i kaudu välja. 

Calhoun seisis trepil, kuni kabjaplagin kaugusse kadus. 

Siis ruttas ta nagu mingi äkilise aje sunnil mööda veran-dat oma toani, läks sinna sisse, väljus 
vanas mantlis, jooksis uuesti üle õue talli, tuli sealt saduldatud ja väljastatud ratsuga jälle välja, 
hiilis hobusega vaikselt nagu varas üle õuesillutise, ning jõudnud pehmele rohule, kargas loomale 
selga ja kihutas minema. 

Milli või rohkem ratsutas ta sama teed, mida mööda oli sõitnud Henry Poindexter. Ent tal ei 
võinud olla kavatsust viimasele järele jõuda, 'sest Henry hobuse kabjaplagi-nat polnud juba ammu 
enam kuulda ja Calhoun sõitis aeglasemalt, kui nõo kinnipüüdmiseks vajalik oleks olnud. 

Ta sõitis jõeäärset teed mööda. Umbes poolel teel Casa del Corvo ja fordi vahel ta peatus, 
silmitses ümbritsevat padrikut ning pöördus kitsale rajale, mis viis tagasi jõe kaldale. Seda tehes 
pomises ta endamisi: 

«Veel on jäänud üks võimalus, pealegi üsna sobiv, kuigi mitte nii odav kui see, mille ma mööda 
lasksin. Maksma läheb see mulle tuhat dollarit. Aga ma ei hooli kulust, kui ainult saaksin lahti 
sellest iiri needusest, mis on mürgitanud kogu mu elu! Kui ta juttu uskuda, asub ta vara hom- 


mikul koduteele. Huvitav oleks teada, mis kellaajal umbes. Preeriameeste arvates on koidu ajal 
tõusmine juba hiline. 

Pole viga, Koiott jõuab veel talle teele ette. Teed ma tean. See peab olema sama, mida mööda me 
preeriasse metshobuseid püüdma sõitsime. Ta kõneles oma hütist Alamo ääres. See on jõeharu nimi, 
mille kaldal me pikniku korraldasime. Onnini ei tohiks sealt enam palju maad olla! Mehhiklane peab 
seda paika või sinna viivat rada tundma, ja sellest on tema ja minu jaoks küllalt. Mis kurat sest 
hütist! Võib-olla ei jõua selle omanik enam kunagi sinna tagasi. Teel võivad teda varitseda 
indiaanlased! Enne päikesetõusu peavad nad tõesti seal olema!» 

Niisuguseid kummalisi mõtteid heietades jõudis Calhoun ühe teise hüti ukseni — mehhiko 
mustangeri omani. Viimase hurtsik oligi ta teekonna eesmärgiks. 

Roninud sadulast maha ja köitnud ratsmed oksa külge, astus ta onni lävele. 

Uks oli ristseliti lahti. Hüti seest kostis häälitsus, milles võis kergesti ära tunda norskamise. 

Norskaja uni ei olnud rahulik ega pidev. Iga natukese aja tagant katkestas norskamise kord 
vaikus, kord nagu sea röhkimine, mille sekka kostis ebaselgeid vandesõnu — neid pobises keel, mis 
pidi alles üsna hiljuti olema neelanud tohutu hulga alkoholi. 

Hütist kostis: «Caramba! Caray... chingaro! Mil diablos!» koos rohkem — või just vähem — 
jumalakartlike hüüetega: «Sangre de Cristo ? Jesus! Santisima Virgeni Santa Maria!* Dios! Madre 
de dios!”» ja teiste taolistega, nagu oleks mehhiklane kõnetanud kõiki katoliikliku juma-lateväe 
tähtsamaid esindajaid. 

Calhoun peatus lävel ja kuulatas. 


«Mal-dit-dit-0!» pomises magaja luksudes. «Buen-buenas nove-dad-es!” Head uudised, por sangre 
Cris-Crist-0!° SI s*äor merican-cano!” Nove-dad-es s'perbas!* Los indios 


'Mil diablos — tuhat kuradit (hisp. k.). 


*Sangre de Cristo — Kristuse veri (hisp. k.). 

'Santa Maria — püha Maarja (hisp.k.). 

“Madre de dios — Jumalaema (hisp. k.). 

“Buenas novedades —headuudised (hisp. k.). 

'Por sangre Cristo — sõna-sõnalt: Kristuse vere juures (hisp. k.). 
7S:s'normericano (si sefioramericano) — jah” senjoor ameeriklane (hisp. k.). 
'Novedades s'perbas (superbas) — ülihead uudised (tneh* hiko hisp. k.). 

co-co-manches ' on sõjateel — el rastro de guerra”. õnnistagu jumal ko-ko-mantše!» 

«Elajas on täis kui tina!» ütles külaline kõvasti. 

«H'la s'hor!» hüüdis hurtsiku omanik, inimhäält kuuldes pooleldi teadvusele tulles. 

«Ouien Ilama?° Kellel on au ... see tähendab, keda on mul õnn... mul, Miguel Diaz ei Co- 
coyotel, nagu mind lepero'd* hüüavad. Häh-häh-hää — ko-koiott? Päh, kah nimi! Kuidas teid 
kutsutakse, s'fior? Mil demonios!” Kes te olete?» 

Joobnu kergitas ennast pillirooasg/nelt ja jäi vaheks ajaks istukile, põrnitsedes poolküsivalt, 
poolteadvusetult inimest, kelle hääl ta joomaunest oli äratanud. 

See vaatlemine kestis ainult mõnikümmend sekundit. Siis vajus mees arusaamatut pominat 
kuuldavale lastes tagasi mugavamasse asendisse ja loomalik röhitsemine ning sellele järgnev pikk 
norsatus tõendasid, et Koiott oli unustanud, et tal on külaline majas. 

«Jälle läks lootus nurja,» sisistas Calhoun läbi hammaste, uksel pettunult ringi pöördudes. 
«Kaine lollpea ja purjus lontrus — tore paar minu kavatsuste täideviimiseks! Kuradi halb õnn! 
Kogu öö on mul viltu vedanud. Võib kuluda kolm tundi, enne kui see siga oma pea joodud lakkest 
selgeks magab! Tervelt kolm tundi — ja mis kasu tast siis enaln on? Siis on juba hilja, liiga hilja!» 

Seda öeldes haaras ta ratsmeist ning seisis hobuse pea juures, teadmatuses, kuhupoole sõita. 

«Siiajäämisest pole igatahes mingit kasu. Võib kuluda koiduni, enne kui see kuradi viin tal 
kolbast välja aurab. Niisama hästi võin minna hacienda'sse tagasi ja oodata seal, või...või.. .» 

Teist võimalust, mis tal korraga pähe tuli, ta välja ei öelnud. Mis see ka polnud, igatahes lõpetas 
see tema kõhklused ja pani ta kohe tegutsema. 

Tõmmanud ratsmed oksa küljest ropsuga lahti ja heitnud 


'Comanches — komantšid (hisp. k.). 
*EI rastro de guerra (1.:gerra) —sõjajälg (hisp. k.). 
*Ouien llama? (1.:kifen Ijama) — kes mind hüüab? (hisp. k.) 


*Lepero — kasvatamatu inimene (mehhiko hisp. k.). 
“Mil demonios (1.: demonios) — tuhat kuradit (hisp. k.). 

need üle hobuse pea, hüppas ta sadulasse ning ratsutas hurtsiku juurest minema, otse vastupidises 
suunas sellele, kust ta tuli. 


XXXVI peatükk KOLM RATSANIKKU ÜHEL RAJAL 


Keegi ei või eitada, et ratsutamine pehmel preeriapinnal on suurimaid lõbusid päikese all. Ükski 
nendest, kellel on olnud õnne sellest naudingust osa saada, ei püüagi seda salata. Tulise ratsuga 
jalgade vahel, sadula külge seotud pungil täis reisipaunaga, sadula esiharjale käepäraselt kin-nitatud 


plaskutäie prantsuse konjakiga ja püstolitupe lapatsi vahelt väljavaatava täistopitud sigarikarbiga 
võite asuda päevasele teekonnale, ilma et tarvitseksite karta tüdimust. 

Teie kõrval ratsutav sõber, keda nagu teidki vaimustab looduse ilu ja ülevus, muudab pika ja 
väsitava retke naudinguks, mida mäletatakse veel palju-palju aastaid. 

Kui selleks sõbraks juhtub olema mõni õrnemast soost olend, kellesse olete armunud, siis kogete te 
õnne, mis jääb teile meelde igaveseks. 

Ah, kui kõigile preeriarändureile antaks säärane kaas-lane, oleks Lääne-Texase kõnd varsti 
matkajaid täis, tohutud tasandikud poleks enam teerajata, preeria kubiseks snoobidest. 

Kuid parem on nii nagu on. Tegelikkuses võite sõita preeriasse ning teil tarvitseb ainult jõuda 
väljapoole asunduse piire, kust te teele asusite, ja kui te ei lähe just tavalist «teed» pidi, mida 
tähistavad ainult poole tosina enne teid seda mööda sõitnud hobuse kabjajäljed, võite ratsutada 
tunde, päevi, nädalaid, kuid, võib-olla isegi terve aasta, enne kui kohtate kedagi, kes sarnaneks 
vähimalgi määral teiega või üldse inimolendiga. 

Ainult need, kes on sõitnud üle suure Texase tasandiku, võivad õigesti hinnata selle määratut 
ulatust, mis tekitab mulje lõpmatusest. 

Meremees peaks enam-vähem mõistma, mida ma sellega ütelda tahan. Niisamuti nagu laev võib 
sõita üle Atlandi ookeani — teed mööda, mida purjelaevad enamasti kasutavad —, nägemata ühtegi 
purje, nii võib Edela-Texase preeriates rännata kuude kaupa lõputuna tunduvas üksinduses. Isegi 
ookean ei jäta niisugust muljet piiritust avaru- 

sest. Avamerel liikudes ei näe te mingit muutust, märke, mis näitaksid, et te edasi liigute. Teid 
ümbritseb tohutu asuursinine ring ja teie kohal kõrgub pisut heledam taeva-kuppel, ning need 
näivad alati ühesugustena. Te mõtlete, et need on gi samad, ja kujutlete, et seisate selle ringi ja 
kera tsentrumis. Nii ei tajugi te täiel määral mõõtmatusetunnet. 

Preerias on teisiti. Teie silme ees pidevalt vahelduvad teetähised, nagu mitmesuguse kujuga 
metsatukad, künkad, puud, mäeseljakud ja kaljurahnud, näitavad, et te kulgete läbi ruumi, ja see 
teadmine tekitab teis tunde lõpma 
tusest. 

Selliseid vaatepilte naudib preeriarändur harva üksinda, veel harvemini on see võimalik teekäijal 
Edela-Texase tasandikel. Need, kes peavad jõudu katsuma ohtliku kõnnuga, mida komantšid oma 
isamaaks kutsuvad, sõidavad välja vähemalt kahekesi, sagedamini aga kümne- või paari- 
kümnekaupa. 

Sellest hoolimata võib seal mõnikord kohata ka üksikut ratsanikku, ja selsamal ööl, mis oli Casa 
del Corvo aias toimuvate õrnade ning ägedate stseenide tunnistajaks, ratsutas mitte vähem kui 
kolm niisugust üle tasandiku, mis laiub Leona kaldalt edelasse. 

Samal ajal, kui Calhoun mehhiko mustangeri hütist pahaselt lahkus, hakkas kõige esimene öistest 
ränduritest küla piiridest välja jõudma. Ta liikus suunas, mis pidi ta viima Nuecese või mõne selle 
harujõe kaldale. 

Vaevalt on tarvis öelda, et ta oli ratsa. Väljaspool linna või asundust Texases jalamehi ei leidu. 

Kõne all olev rändur istus tugeva ratsu seljas, kelle jõuline ja samal ajal nõtke samm näitas, et 
loom on võimeline kandma oma ratsanikku pika teekonna vältel, ilma et oleks tarvis karta ta 
väsimist. 

Ränduri.enese järgi poleks võinud öelda, et ta kavatseb ette võtta nii pikka teekonda. Ta oli 
riietatud nagu tavaline teksase ratsanik, kes kavatseb sõita kümmekond miili — võib-olla oma koju. 
Hilise aja tõttu ei saanud tekkida arvamust, et ta kõdust välja sõidab. Hooletult õlgadele heidetud 
saraape võis olla mõeldud ainult kaitseks öise niiskuse vastu. 


Kuna aga öö oli täiesti kuiv ja ta sõidusuunas polnud ligiduses ühtki asundust, võis ratsanik 
siiski olla teel mõne kaugemal preerias asuva peatuskoha poole. 


200 


Sellest hoolimata ei paistnud ta ruttavat ega muret tundvat, millal ta pärale jõuab. 

Ta näis hoopis olevat haaratud mõtteist või mälestustest, mis kiskusid endale kogu ta tähelepanu, 
nii et ta ei märganud midagi enese ümber ning unustas isegi hobuse juhtimise. . 

Lõdvalt kaelal rippuvate ratsmetega hobune oli jäetud enda hooleks, kuid ta ei peatunud ega 
eksinud teelt, vaid astus edasi kindla sammuga nagu mööda tuttavat rada. 

Andes niimoodi hobusele vaba voli ja kiirustamata teda piitsa või kännustega, ratsutas jändur 
rahulikult üle preeria, kuni kadus silmist: ta ei jõudnud puude ega põõsaste varju, vaid lihtsalt nii 
kaugele, et teda ähmases kuuvalguses enam eraldada ei saanud. 


Peaaegu samal hetkel, kui ta kadus — nagu oleks see olnud märguandeks —, kihutas külast välja 
teine ratsanik ja pöördus samale rajale. 

Otsustades ta riietuse järgi, mis pidi teda öise külma vastu kaitsma, võis tedagi ränduriks arvata. 

Rinnal haagiga kinnitatud mantli laiad hõlmad ulatusid hobuse laudjale. 

Erinevalt esimesest ratsanikust paistis ta kiirustavat, käsutades hobuse sundimiseks nii piitsa kui 
kännuseid. Ta näis tahtvat kellelegi järele jõuda. Võib-olla oli selleks mees, kes oli just silmist 
kadunud. 

Tema ratsutamisviisi arvestades oli, see isegi väga tõenäoline: iga. natukese aja tagaist 
kummardus ta sadulas ettepoole ning uuris horisonti enda ees, nagu loodaks ta näha taeva taustal 
kellegi kuju. 

Niisugusel iseäralikul viisil liikus ta edasi, ja kui teda oleks fordist või külast jälgitud, oleks 
temagi kadunud silmist täpselt samal kohal, kus ta eelkäija. 


Huvitav kokkusattumus — see ta ju vist oli —, et just samal silmapilgul ratsutas samast Texase 
linnakesest välja kolmas ratsanik ning pöördus nagu teised kaks kohe otsejoones preeriasse. 

Temagi kandis reisiriietust. Sarlakpunane vammus kattis-teda peaaegu üleni, selle hõlmad ulatusid 
reiteni ning varjasid põiki üle sadulahõlma kinnitatud lühikest jahipüssi. 

Niisamuti nagu kõige esimene neist.kolmest, ei rutanud ka tema. Isegi ränduri kohta sõitis ta 
aeglaselt. Ometi näis, 

et mees pole kaugeltki rahulik — selles sarnanes ta ratsanikuga, kes oli teele asunud otse enne 
teda. 
Kuid nende kähe mehe käitumine erines oluliselt. Kui mantliga ratsanik näis püüdvat järele 
jõuda kellelegi eespool, paistis punases vammuses mees silmas pidavat ainult oma seljatagust. 
Aeg-ajalt tõusis ta jalustele ning pöördus sadulas ringi, vahetevahel pööras isegi hobust ja 
silmitses tähelepanelikult rada, mida mööda ta oli tulnud, kuulatades kogu aeg, nagu oleks ta 
kartnud, et teda taga aetakse. 
Kirjeldatud viisil valvsalt edasi liikudes jõudis temagi A teatava aja möödudes kohani, kus teda 
enam näha polnud, ilma et ta oleks kellelegi järele jõudnud või et keegi oleks teda tabanud. 


Kuigi kolme preerias sõitvat ratsanikku lahutas üksteisest peaaegu võrdne vahemaa, ei näinud 
nad üksteist. Teine mees, kes sõitis poolel teel kähe ülejäänu vahel, oli väljaspool mõlema' 
nägemispiirkonda ning nood samuti väljaspool tema oma. 


Korraga kõiki kolme või kahte nendest poleks võinud pilguga haarata mitte keegi peale mõne 
kõrge puu ladvas kükitava suure teksase öökulli või veel kõrgemal tiirleva sorri, kes pidas jahti 
kuuvalgust armastavatele ööliblikatele. 


Tund aega hiljem, kümne miili kaugusel Inge'i fordist, oli kolme ratsaniku omavaheline asetus 
preerias tunduvalt muutunud. 

Kõige esimene oli parajasti jõudmas mingisse allee-taolisse käiku metsatihnikus, mis laius üle 
tasandiku paremale ja vasakule nii kaugele kui silm ulatus. Seda metsasihti oleks võinud 
võrrelda merekitsusega: selle pehmete mätastega kaetud pind eraldus kahel pool kasvava 
võsastiku tumedamast rohelusest nagu vesi kuivast maast. Üht osa sihist, umbes poole miili 
ulatuses, valgustas hele täiskuu. Sealt edasi tegi käik käänaku ning teele langesid valguse asemel 
puude tumedad varjud. 

Enne metsasihile pöördumist ilmutas kõige esimene rat-sanikekolmikust esimest korda 
kõhklemise tunnuseid. Ta peatas hobuse ja uuris sekundi või paar ümbrust. Ta tähelepanu oli 
koondunud ees avanevale sihile, tagasivaatamiseks ei teinud ta katsetki. 

Uurimine, millisel põhjusel seda ka ei tehtud, ei kestnud kaua. 

Ilmselt rahuldatuna nõõtas ta hobust ning ratsutas puude vahele. 

Kuigi ta ise ei märganud sama rada tulevat, vaevalt pool miili temast tagapool sõitvat mantliga 
ratsanikku, silmas too teda. 

Teda nähes laskis mantliga ratsanik kuuldavale tasase hüüatuse. 

See oli rõõmuhüüd: tal oli hea meel, et jõuab lõpuks ometi järele inimesele, keda ta kümme 
miili tulutult taga oli ajanud. 

Kannustades hobust veel kiiremale sõidule, ratsutas ka tema põõsaste vahele, just parajal ajal, 
et näha eelsõitjat teekäänaku varju kaduvat. 

Ilma kõhklemata ratsutas ta tollele järele ja kadus varsti samal kohal ning samal kombel. 


Kulus pisut rohkem aega, enne kui kolmas, kõige viimane ratsanik läbi padriku kulgevale rajale 
lähenes. 

Kuid selle asemel et otse edasi ratsutada, nagu olid teinud teised, pöördus ta metsa serval kõrvale, 
jättis hobuse puude vahele ja läks läbi võsastiku sihile jalgsi. 

Seda mööda edasi minnes — seejuures tundis ta nähtavasti rohkem muret selle pärast, mis võis 
toimuda tema taga, kui selle pärast, mis sündis ees — jõudis ta lõpuks hämarale teekäänakule, 
kus kadus pimedusse nagu kaks eelmistki ratsanikku. 


Kulus tund. Padriku öised helid, mida oli kahel korral katkestanud kabjaplagin ning ühel korral 
inimese sammud, jätkusid tuhandehäälses kooris. 

Siis vaikis see veel kord, äkilisemalt kui enne ja pikemaks ajaks. Selle põhjuseks oli heli, mis 
märksa erines preerias kõndiva hobuse või inimese jalaastest. 

See oli lühike, terav ja selge püssipauk, raksatus, mis tekib jahipüssi laskmisel. 

Nagu dirigendi taktikepi liigutus sunnib vaikima orkestri, nii oli äkiline raksatus märguandeks 
preeriamuusikutele, sisendades viimasele kui ühele iseäralikku aukartust. 

Keset padrikut näuguv tiigerkass, tihnikuserval ulguv koiott ja isegi jaaguar, kes ei tarvitse 
peljata metsas ühtegi vaenlast — kõik näisid kartvat seda lühikest teravat plak- 

satust, mille tähendust nad ei teadnud, ning lõpetasid oma häälitsemise. 


Et lasule ei järgnenud ühtki muud heli — ei haavatud inimese oigamist ega tabatud looma kisa —, 
kogus jaaguar varsti julgust ning püüdis metsaelanikke uuesti oma käheda urinaga kõhutada. 

Sõbrad ja vaenlased — linnud, loomad, putukad ja roomajad — ei pannud ta kaugelt kostvat häält 
tähelegi ning jätkasid oma endist kontserti, kuni kogu padrikus tehti jälle niisugust lärmi, et 
inimesed oleksid saanud seal teineteisega kõnelda ainult täiest kõrist karjudes. 


XXXVII peatükk TEADMATA KADUNUD 


Kellahelin kutsus Casa del Corvo inimesi hommikueinele; nendele, kes uitasid istanduse 
kaugemates servades, oli enne seda märguandeks sarve puhutud. 

Ligiduses töötavad põllutöölised kogunesid neegriküla ümber ja sõid oma toitu rohul kükitades või 
puupakkudel istudes, andmata armu sealihale, jämedast maisijahust pudrule, maisileivale või 
viljakohvile. Nad tegid seda naljatuste 
saatel, mis tõendas, et nende igapäevane toit oli üpris isuäratav. 

Plantaatori perekond oli kogunenud saali ja parajasti pidi hakatama einet võtma, kui avastati, et 
üks perekonnaliige puudub. 

Puudujaks oli Henry. 

Algul ei pandud ta puudumist nagu tähelegi, mõeldi, et ta kohe tuleb. 

Kui aga möödus mitu minutit ja oodatavat ei ilmunud, tähendas plantaator rahulikult, et Henry 
hilinemine on kummaline, ja imestas, kus noormees võiks olla. 

Edela-Texases on hommikueine tavaliselt küllalt tähtis söömaaeg. Seda süüakse 
kindlaksmääratud kellaajal ja nii, et laua ääres on koos kõik perekonnaliikmed. 

See komme on tekkinud vajadusest: paljud selle maa road, nagu virgiinia biskviitkook, 
tatraküpsised ja vahvlid, on maitsvad ainult kohe, kui nad ahjust võetakse; nii et samal ajal, kui 
söögitoas süüakse hommikueinet, kõrvetab kokk ennast köögis. 

Kuna hilineja või voodis vedeleja peab leppima külma koogiga ja vahvlitest ning 
tatraküpsistest ilma jääb, on Lõuna istandustes niisuguseid vähe. 

Seda kommet arvestades oli tõepoolest pisut veider, et Henry Poindexter polnud veel nähtavale 
ilmunud. 

«Kus see poiss peaks küll olema?» küsis ta isa juba neljandat korda, rohkem nagu endamisi, 
kelleltki vastust ootamata. 

Kumbki kahest lauas istujast ei vastanud. Louise väljendas ainult samasugust imestust. Sellest 
hoolimata oleks teda täpsemalt jälgides võidud ta pilgus ja hääles märgata midagi võõrast. 

Vaevalt võis seda põhjustada venna puudumine hommikueinelt. Lugu polnud nii tõsine, et oleks 
andnud põhjust muretsemiseks, tütarlaps paistis aga praegu tõesti erutatuna. 

Mis tal viga oli? Keegi ei pärinud talt seda. Isa ei märganud ta ilmes midagi ebatavalist, veel 
vähem Calhoun, kes nägi ise vaeva, et peita oma ebameeldivaid mõtteid teeseldud ilmsüütuse 
taha. 

Juba söögituppa astumisest saadik oli ta hoidunud lausumast sõnagi ning pööranud pilgu 
kõrvale, selle asemel et lakkamatult onutütre poole piiluda, nagu tal tavaliselt kombeks oli. 

Ta niheles rahutult toolil ning võpatas korra või paar, kui teener tuppa astus. 

Polnud kahtlust, et ta oli väga ärevil. 

«Naljakas, et Henry sööma ei tule,» tähendas plantaator juba umbes kümnendat korda. «Ega ta 
ometi nii kaua voodis pole? Ei... ei, ta ei tõuse kunagi nii hilja. Ja kui ta oleks väljas, ei või ta 


nii kaugel olla, et poleks sarve kuulnud. Võib-olla on ta siiski oma toas? Võimalik, et tõesti. 
Pluto!» 

«Ooh! Teie mind hüüdnud, massa Woodley? Mina siin olema.» 

Mustanahaline kutsar, kes täitis lauateenri kohuseid, askeldas parajasti saalis toolide juures. 

«Mine Henry magamistuppa. Kui ta on seal, ütle talle, et me einestame ja hakkame varsti juba 
lõpetama.» 

«Teda seal mitte olema, massa Woodley.» 

«Käisid tema toas?» 

«Ooh, jah. See, et... mina mitte tema toas olnud, aga mina olnud tallis, et massa Henry 
hobuse eest hoolitsema 

ja talle heina ja maisi andma. Ooh, seal mitte olema seda vana hobust ja terve see hommik teda 
mitte olnud. Mina juba esimese valgusega tõusnud. Seal mitte olema hobust, .sadulat ega valjaid, 
ja muidugi mitte massa Henryt. Ooh, tema minema läinud, enne kui keegi üles tõusnud.» 

«Oled sa selles kindel?» küsis plantaator, keda teade tõsiselt erutas. 

«Päris kindel, massa Woodley. Seal tallis mitte olema rohkem hobuseid kui massa Calhouni 
kõrb. Tähniline väljas taras. Massa Henry hobust mitte kuskil olema.» 

«Ma ei saa aru, miks ei võiks siis isand Henry oma toas olla? Mine otsekohe ja vaata järele!» 

«Ooh, mina kohe minema, massa, aga mina ütelnud, et sealt noort džentelmeni mitte leidma. 
Ooh, kus tema hobune olema, seal ka massa Henry ise.» 

«Natuke imelik lugu,» jätkas plantaator, kui Pluto jalgu lohistades saalist väljus. «Henry on 
välja läinud, pealegi veel öösel! Kuhu ta võis minna? Lihtsalt ei oska arvata, kelle juurde ta 
niisugusel sobimatul ajal läks. Neegri jutu järgi peab ta olema ära olnud kogu öö või siis jälle 
väga vara välja sõitnud. Arvatavasti oli ta noormeeste juures fordis. Loodan, et mitte tavemis!» 

«Oh ei, sinna ta kindlasti ei läinud,» sõnas vahele Calhoun, kellele Henry puudumine näis olevat 
niisama salapärane kui Poindexterile endale. «Arusaadavalt hoidus ta asja lähemalt valgustamast ja 
jutustamast midagi möödunud ööl nähtud stseenidest. 

«Loodetavasti ei teate ma sellest midagi,» arutas noor kreoolitar endamisi. «Ja kui lugu nii on, 
peab see jääma ainult minu ja venna vahele. Usun, et saan Henry enda nõusse. Aga miks ta ikka 
veel ei tule? Istusin teda oodates terve öö üleval. Ta pidi Maurice'ile järele jõudma ja temaga ära 
leppima. Loodan, et nad seda tegid, isegi kui nad lep-pimiskohaks taverni valisid. Henry pole küll 
mingi napsivend, aga võib-olla tegi ta pärast niisugust ägestumist ja sellele järgnenud 
kahetsushoogu erandi? Ja kes saaks teda niisugusel juhul hukka mõista? Pole ju midagi paha, kui ta 
joob heas seltskonnas.» 

Raske öelda, milleni Louise oma mõtetega oleks jõudnud, kui teda jätkata oleks lastud. 
Tütarlapse mõtisklemise katkestas Pluto tulek, kelle tõsine ilme, kui ta uuesti üle söögitoa läve 
astus, näitas, et ta toob tähtsaid .uudiseid. 

«Noh,» hüüdis ta isand, maldamata oodata, kuni neeger ise kõnelema hakkab, «on ta seal?» 

«Ei, massa Woodley,» vastas mustanahaline suurest erutusest väriseva häälega, «teda seal mitte 
olema, mina mitte leidnud massa Henryt. Aga ... aga,» jätkas ta kõheldes, «mina kurbusega ütlema, 
et...et tema hobune seal olema.» 

«Tema hobune seal! Ometi mitte ta magamistoas?» 

«Ei, massa, ja tallis tema ka mitte olema, vaid väljas suure värava taga.» 


«Tema hobune värava taga? Palun väga, aga miks see sind kurvastab?» 

«Sellepärast, massa Woodley, sellepärast, et hobune ... et massa Henry hobune olema ... et loom 
olema ...» 

«Kuule, kõkutaja, kõnele ometi selgesti! Mispärast siis? Loodan, et hobusel on pea otsas. Või on 
tal saba puudu?» 

«Oh, massa Woodley, neeger kartma, et see, mis puudub, mitte olnud tema pea või saba. Mina 
kartma, vana hobune kaotanud oma ratsaniku!» 

«Mis? Hobune viskas Henry seljast? Rumalus, Pluto! Niisuguse asja jaoks on mu poeg liiga hea 
ratsanik. Täiesti võimatu, et hobune ta sadulast maha viskas — võimatu!» 

«Ooh, mina mitte ütelnud, et ta sadulast välja visatud. Kõigevägevam jumal! Mina kartma, et asi 
hullem. Oh, kal-lis vana massa, mina teile rohkem mitte ütlema. Teie ise minuga talli juurde tulema 
ja seal ise nägema.» 

Hoolimata ebaselgusest tekitas Pluto kõne ning mõnel määral ka ta käitumine säärast ärevust, et 
mitte ainult plantaator, vaid ka selle tütar ja vennapoeg püsti hüppasid ja musta kutsari järel 
hacienda välisvärava poole läksid. 

Pilt, mida nad seal nägid, ajas kõigile kolmele hirmu nahka. 

Neeger, üks istanduse põlluorjadest, hoidis hobust, kellel oli sadul seljas ja valjad peas. Hobune 
oli öisest kastest märg — ilmselt polnud teda tallis hoitud; loom norskas ja trampis jalgadega, nagu 
oleks ta asja näinud ja läbi elanud midagi kohutavat. 

Ta oli kaetud plekkidega, mis olid tumedamad kui niiske karv, tumedamad kui ta enda punapruun 
nahk. Looma abaluid katvad plekid, mööda jäsemeid ridastikku alla jooksvad vöödid ja 
sadulahõlmadel selgesti nähtavad laigud olid 

kõik tardunud vere värvi. Need olid vereplekid, -triibud ja -laigud! 

Kust hobune tuli? 

Preeriast. Neeger oli ta kinni püüdnud väljas lagendikul, kui ta jalgupidi ratsmetesse takerdudes 
loomusunniliselt hacienda poole sörkis. 

Kellele ta kuulus? 

Seda ei küsitud. Kõik kohalolijad teadsid ta olevat Henry Poindexteri hobuse. 

Ka ei pärinud keegi, kelle veri oli niisutanud sadula-hõlmu. Kolm inimest, keda asi kõige 
rohkem puudutas, ei saanud mõelda muud, kui et veri kuulus sellele, kes oli nende kõigi sugulane 
— poeg, vend ja nõbu. 

Tumepunased laigud, rnida nad kohkunud pilgul vaatasid, oli veri, mis oli purskunud Henry 
Poindexteri soontest. Selles ei võinud olla kahtlust. 


XXXVIII peatükk KÄTTEMAKSJAD 


Mõistes kohe ja võib-olla liigagi täpselt võigaste märkide tähendust, hüppas isa verisesse 
sadulasse ja kihutas kui meeletu kindluse poole. 

Calhoun ratsutas oma hobusega talle kohe järele. Kõmu juhtunust levis kulutulena. Kiired 
ratsurid viisid teate nii jõe ülem- kui alamjooksule, asunduse kõige kaugematesse istandustesse. 

Indiaanlased olid sõjaretkel ja pidasid oma skalpidejahti otse siinsamas! Noor Poindexter oli 
langenud nende verise lõikuse esimeseks ohvriks. 

Henry Poindexter — õilis ja suuremeelne noormees, kel-lel polnud ühtegi vaenlast kogu Texases! 
Kes peale indiaanlaste võis valada süütut verd? Nii julmad võisid olla ainult komantšid. 


Ratsanike hulgas, kes olid rutates kogunenud Inge'i fordi paraadiväljakule, ei kahelnud keegi, et 
kuriteo olid korda saatnud komantšid. Küsimus seisis ainult selles, kuidas, kunas ja kus oli see 
sündinud. 

Esimesele küsimusele andsid selge vastuse vereplekid. See, kellele need kuulusid, pidi olema 
maha lastud või läbi torgatud, kui ta sadulas istus. Laike oli rohkem hobuse paremal küljel ning 
paistis, nagu oleks neid millegagi 

maha pühitud. Plekid olid laiali hõõrutud nii hobuse abaluudel kui ka sadulahõlmal. Seda oli 
teinud muidugi ratsaniku keha, kui see elutuna sadulast maha libises. 

Mõned kohalolijaist, niisugustes asjades kogenud vanad rajaäärsed asunikud, määrasid 
samasuguse veendumusega »kindlaks ka kuriteo aja. 

Nende arvates oli veri «vaevalt kümme tundi vana», teisiti öeldes — pidi olema valatud umbes 
kümme tundi tagasi. 

Praegu oli pärastlõuna. Mõrv pidi olema toimunud kell kaks öösel. 

Kõhnas küsimus oli võib-olla kõige olulisem, vähemalt ,nüüd, kohe pärast kuritegu. 

Kus olisee aset leidnud? Kust võis leida tapetu laiba? 

Ja peale selle, kust tuli otsida mõrtsukaid? 

Need olid küsimused, mida arutati Inge'i kindlusse kiiruga kogunenud asunike ja sõjaväelaste 
nõupidamisel, mille eesistujaks oli fordi komandant. Murest vaevatud isa seisis sõnatult kõrval. 

Eriti tähtis oli viimane küsimus. Preeriakompassile, niisamuti nagu sellele, mis juhib 
ookeanirändurit, on märgitud kolmkümmend kaks ilmakaart ja seetõttu on igal ekspeditsioonil, kes 
läheb otsima komantšide sõjasalka, kolmkümmend üks võimalust ühe vastu, et nad õiget teed ei 
vali. 

Ei piisanud teadmisest, et nende rändavate metslaste kõdu asus läänes. «Lääs» oli avar mõiste 
ning tähendas mitmesaja miili pikkust kaart. 

Liiatigi olid indiaanlased praegu sõjateel ja võisid sellisesse eraldatud asundusse nagu see 
Leona-äärne ilmuda niisama hästi ka idast. See võis õigupoolest olla veel tõe-näolisemgi, sest need 
nutikad sõjamehed käsutasid sellist strateegilist võtet sageli. 

Ratsutada juhuslikus suunas oleks olnud lihtsalt lollus, kuna šansse õigele teele sattumiseks oli 
üks kolmekümne ühe vastu. 

Keegi ei toetanud eriliselt ka ettepanekut jaotuda mitmeks rühmaks ja sõita välja eri suundades. 
Major ise oli otse selle vastu. 

Mõrvareid võis olla terve tuhat, tasujaid aga oli ainult kümnendik sellest hulgast: ligikaudu 
viiskümmend tragunit garnisonist ja umbes teist nii palju ratsanikke asundusest. Salk pidi kokku 
jääma, sest väiksematele rühmadele oleks võidud kallale tungida ning lüüa nad pihuks ja põrmuks. 

See argument otsustas asja. Ka õnnetu isa ja nõbu, kes näisid oma murekoormat vaikselt 
kandvat, olid nõus jälitusplaaniga, mida soovitas ettenägelikuni enamik ja mida toetas kogenud 
major. 

Otsustati, et otsijad asuvad teele üheskoos. 

Aga millises suunas? Selle üle jätkati vaidlust. 

Tähelepanu tõmbas nüüd endale arukas jalaväekapten, kes soovitas järele pärida, kuhupoole oli 
ratsutanud mees, keda arvati olevat tapetud. Kes nägi Henry Poindexterit viimasena? 

Kõigepealt päriti seda ta isalt ja nõolt. 

Esimene oli näinud oma poega õhtusöögi ajal ning oletas, et too läks pärast seda magama. 


Calhouni vastus ei olnud nii täpne ega rahuldav. Ta oli nõoga veel hilja õhtul juttu vestnud, talle 
head ööd soovinud, ning talle oli jäänud mulje, et Henry kavatses oma tuppa minna. 

Miks varjas Calhoun seda, mis tõeliselt oli sündinud? Miks hoidus Calhoun mainimast 
aiastseeni, mille tunnistajaks ta oli olnud? 

Vaikis ta sellepärast, et kartis teatavaks teha, missugust alandavat osa ta ise selles mängis? 

Mis ka põhjuseks polnud, tõde igatahes varjati ning erukapten andis vastuse, mille siiruses 
kahtles enam kui üks kuulaja. 

Ta puiklemine oleks olnud veel silmatorkavam, kui oleks olnud põhjust teda kahtlustada või kui 
juuresolijatel oleks olnud asja arutamiseks rohkem mahti. 

Küsitluse jätkudes tuli loosse selgust hoopis ootamatust allikast. Rahvahulgast trügis läbi 
koosolekule kutsumata ilmunud «Rough and Ready» peremees ja teatas, et tal on öelda midagi 
tähtsat — lühidalt, just seda, mida koosolijad püüdsid välja uurida: millal oli Henry Poindexterit 
viimati nähtud ja kuhupoole ta oli sõitnud: 

Oberdofferi pooleldi saksakeelne tunnistus oli järgmise sisuga: Mustangi-Maurice, kes peatus 
võõrastemajas alates duellist tema ja kapten Calhouni vahel, ratsutanud sellel õhtul välja väga 
hilisel tunnil, nagu juba mitu õhtut varemgi. 

Võõrastemajja pöördunud ta tagasi veel hiljem, ja leides taverni tänu seal õhtustanud 
elunautijaile avatuna, nõudnud ta — mida ta juba ammu polnud teinud — arve, 

ning vana Dufferi imestuseks, nagu too lihtsameelselt tunnistas, tasunud selle viimase kui sendini! 

Kust ta selleks raha võttis ja miks ta võõrastemajast nii suure rutuga lahkus, teadvat üksnes Gott. 
Oberdoffer ise teadis ainult seda, et mustanger oli ära läinud ja kogu oma «koli» kaasa võtnud, nagu 
ta tavatses teha hobuseid püüdma minnes. 

Külakõrtsmik arvanud, et ta oligi hobusejahile läinud. 

Mis oli kõigel sellel tegemist inimesi huvitava küsimusega? Üsna palju, kuigi asja tuum selgus 
alles sakslase ülekuulamise lõpul, kui tunnistaja tõi päevavalgele tähtsamad faktid: et umbes 
kakskümmend minutit pärast seda, kui mustanger oli võõrastemajast lahkunud, koputanud uksele 
«Heinrich» Poindexter ja küsinud mister Maurice Geraldit; et siis, kui talle öeldud, et viimane on 
ära läinud, ning nimetatud umbkaudset mineku aega ja arvatavat sõidusuunda, kihutanud «noor 
džentelmann» minema, nagu oleks ta tahtnud mustangerit kinni püüda. 

See oli kõik, mida mister Oberdoffer asjast teadis, ja rohkemat ei võidud talt tahtagi. 

Informatsioon, millest mitmed üksikasjad küll üsna ähma-seks jäid, juhatas otsijad siiski jälgedele. 
See näitas neile kätte suuna, kuhu nad minema pidid. Kui kadunud mees oli ära sõitnud koos 
Mustangi-Maurice'iga või viimasele järele, siis tuli teda otsida teelt, mida mustanger tõenäoliselt oli 
kasutanud. 

Kas keegi teadis, kus asus hobuseküti kõdu? 

Täpset paika ei teadnud keegi, kuid mitmed arvasid selle olevat kuskil Nuecese ülemjooksu ja 
Alamo-nimelise harujõe vahel. 

Niisiis otsustati minna Alamo aarde, et otsida kadunud meest või ta surnukeha, võib-olla leida ka 


Mustangi-Maurice'i laip ning maksta metslastest mõrtsukatele kätte siis juba korraga mõlema mõrva 
eest. 


XXXIX peatükk VERELOIK 


Hoolimata osavõtjate hulgast, mis oli suurem kui piiriäärsetel asunikel kadumaläinud naabrit 
otsima minnes tavaks, liikus ekspeditsioon edasi väga ettevaatlikult. 
Selleks oli oma põhjus. Indiaanlased olid sõjateel. 

Teele saadeti ette luurajad ja elukutselised jälgedetundjad, kes olid palgatud selleks, et nad otsiksid 
«märke» ning seletaksid nende tähendust. 

Preerias, mis ulatus Leonast kümme miili lääne poole, ei avastatud ühtegi jälge. Kõval ja kuival 
maapinnal oleksid välja paistnud ainult jäljed, mida jätab kappav hobune. Teel neid näha 
polnud. 

Kümne miili kaugusel kindlusest läbib tasandikku metsavöö, mis kulgeb loodest kagusse. See on 
tõeline liaanidega läbi põimunud teksase džungel, mis on inimesele ja hobusele peaaegu 
läbipääsematu. Otse fordi kohal on selles džunglis käik, mida mööda kulgeb kõige lühem tee, mis 
Nuecese ülemjooksule viib. See on loodusliku allee taoline metsasiht, mida mõlemalt poolt 
palistavad tihedasti üksteise kõrval kasvavad puud. Käik võib olla kunstlikult rajatud, see võib olla 
mõni komantšide vana sõjatee, mida muistsed sõjasalgad käsutasid Tamaulipasse, Coahuilasse ja 
New Leenisse röövretkele minnes. 

Jälgedetundjad teadsid tee viivat Alamo aarde ning juhtisid seepärast ekspeditsiooni sinna. 

Varsti pärast puude vahele jõudmist nähti üht jalgsi ees läinud rajaleidjat tihniku serval seisvat, 
nagu tahaks ta midagi teatada. 

«Mis viga?» küsis major, kannustas hobust ning ratsutas teistest mööda rajaleidja juurde. 

«Leidsite jälje?» 

«Just nii, major, palju jälgi. Vaadake siia. Näete, siin pehmel maal...» . 
«Hobuse jäljed.» 
«Kähe hobuse jäljed, major,» lausus mees ohvitseri märkust aupaklikult parandades. 

«Õige, siin on kähe hobuse jäljed.» 

«Kaugemal edasi paistavad olevat neljad jäljed, kuigi nad kuuluvad neilesamadele kahele 

hobusele. Nad on sõitnud natuke maad mööda sihti tagasi.» 

«Tubli, Spangler, väga hea. Mida te sellest järeldate?» 

«Ei suurt midagi,» vastas Spangler, kes teenis kindluses palgalise luurajana, «s ellesteitea ma 

suurt midagi arvata ja ma ei jõudnud veel käiku pidi küllalt kaugele, et kõike välja uurida. Ühte 

võin aga öelda juba praegu: siin on tapetud inimene.» 
«Millega te seda tõendate? Kas leidsite surnukeha?» 
«Ei, isegi mitte ta väikest sõrme ega juuksekarva.» 
«Mida te siis leidsite?» 

«Verd leidsin, terve loigu — nii palju, nagu oleks seal tapetud piison. Tulge ja vaadake ise. Aga 
kui te tahate,» jätkas luuraja sosinal, «et ma uuriksin jälgi nagu kord ja kõhus, siis peate tegema 
korralduse, et teised kaasa ei tuleks, iseäranis mitte need, kes praegu teile kõige lähemal seisavad.» 

Märkus näis käivat eriti plantaatori ja ta vennapoja kohta, sest seda öeldes osutas rajaleidja vargse 
pilguga mõlema suunas. 

«Aga muidugi,» vastas major. «Teil, Spangler, peavad olema tööks soodsad tingimused. Härrased, 
pean teid paluma mõneks minutiks paigale jääda. Mu rajaleidja peab läbi viima uurimise, mille 
juures teda ei tohi eksitada. Ta saab endaga kaasa võtta ainult minu.» 

Loomulikult oli majori korraldus talle mitte otseselt alluvatele meestele viisakalt väljendatud 
käsuks. Seda täideti, nagu oleksid nad kõik olnud ta alluvad, ja kui luurajast saadetud ohvitser 
minema ratsutas, jäi viimane kui üks ratsanik kohale. 

Umbes viiskümmend jardi eemal Spangler peatus. 

«Näete seda, major?» küsis ta maapinnale näidates. 


«Peaksin olema pime, kui ma seda ei märkaks,» vastas ohvitser. «See on verelomp ja, nagu te 
ütlesite, nii suur, et oleks võinud voolata tapetud piisoni soontest. Kui see on inimese veri, võib 
arvata, et too pole enam elavate külas.» 

«Ta on surnud,» kuulutas jälgedetundja. «Surnud enne, kui ta veri siin tumedaks muutus.» 

«Kelle veri see teie arvates on, Spangler?» 

«See kuulub mehele, keda me otsime — tolle vanahärra pojale. Sellepärast ma ei tahtnudki, et ta 
kaasa tuleks.» 

«Tema eest ei maksa tõde varjata, nagunii saab ta seda aja jooksul teada.» 

«See on õige, major, aga enne peame välja uurima, kes noormehe eluküünla kustutas. Mulle on 
see mõistatuseks.» 

«Kuidas? Loomulikult tegid seda indiaanlased, komantšid.» 

«Mitte sugugi,» vastas luuraja enesekindlalt. 

«Tohoh! Miks te seda arvate, Spangler?» 

«Sellepärast, et... vaadake, kui siin oleksid olnud indiaanlased, oleksime kahe hobuse neljade 

jälgede asemel leidnud neljakümne hobuse omad.» 

«Teil paistab olevat õigus. Pole tõenäoline, et üksik komantš oleks julgenud isegi selja tagant 
tappa ...» 

«Ei ükski komantš, major, ega üldse indiaanlane pole selles mõrvas süüdi. Rajal on kahe hobuse 
jäljed. Nagu näete, kuuluvad need rautatud hobustele. Komantšid ei ratsuta rautatud hobustel, välja 
arvatud juhul, kui nad on need varastanud. Mõlemal hobusel ratsutasid valged. Ühed on mustangi 
jäljed — see pidi küll päris suur loom olema —, teised aga kuuluvad ameerika hobusele. Lääne 
poole sõitis mustang esimesena — võite seda näha selle järgi, et ta jälgi katavad teise hobuse 
omad. Tagasi tuli ühendriikide hobune ees ja teine tema järel, aga raske»on öelda, kui palju tagapool. 
Täpsemalt võiksin seda öelda siis, kui sõidaksime kohani, kust nad mõlemad tagasi pöördusid. See 
ei või olla kaugel.» 

«Sõidame siis edasi,» ütles major. «Annan käsu, et mehed jääksid sinna, kus nad on.» 

Teinud korralduse nii valju häälega, et kogu saatjaskond seda kuulis, ratsutas major rajaleidja 
järel verega määritud paigast edasi. 

Umbes neljasaja jardi ulatuses oli näha kaks paari jälgi; majori silm eraldas neid ainult 
kohtades, kus maapind oli puude varjus pehmem. 

Teejuht väitis, et hobused olid tulnud siiani ja pöördunud tagasi selles järjekorras, nagu ta juba 
ennest seletas, tähendab läände oli mustang sõitnud teise hobuse ees, tagasi tulles aga järel. 

Selles kohas jäljed kätkesid: nagu teada, olid mõlemad hobused oma jälgi mööda tagasi 
sõitnud. 

Enne tagasipöördumist olid nad peatunud ning seisnud mõnda aega paigal laia võraga papli all. 
Seda tõendas trambitud maapind puu ümber. 

Et seda uurida, tuli rajaleidja hobuse seljast maha ning silmitses küürutades hoolikalt jälgi. 

«Siinkohal olid nad koos,» lausus ta pärast mõneminutilist juurdlemist, «ja päris tükk aega, kuigi 
kumbki sadulast maha ei tulnud. Pealegi on nad sõbralikku juttu vestnud, mis teeb kogu loo veel 
keerulisemaks. Tülitsema pidid nad alles pärastpoole.» 

«Kui te tõtt kõnelete, Spangler, siis peate küll nõid olema. Kust kuradi päralt te seda kõike 
võtate?» 


«Jälgedest, major, jälgedest. See on nii lihtne. Näen, et hobuste jäljed üksteist paarikümnel 
korral katavad, ja nii- 

sugusel moel, et nad pidid seisma väga lähestikku; loomad nähtavasti tammusid rahutult paigal. Mis 
puutub ajasse, siis peatusid nad siin nii kaua, et kumbki jõudis suitsetada sigari, päris lõpuni. Siin on 
jupid — nendest ei jätku isegi piibu täiteks.» 

Teejuht kummardus, võttis maast kaks sigarijupp) ;a ula. tas need majorile. 

«Samade märkide järgi,» jätkas ta, «teen ma järelduse et mõlemad ratsanikud, ükskõik kes nad 
siis olid, ei võinud siin puude all tülitseda. Inimesed ei suitseta koos, selleks et silmapilgu pärast 
teineteisel kõri läbi lõigata või ajud sodiks lasta. Tüli pidi neil tekkima pärast sigarite suitsetamist. Ja 
pahandus neil olema pidi, selles ei saa olla kahtlust. Nii tõesti kui te istute sadulas, major, tegi üks 
neist teisele otsa peale. Selle järgi, et me oleme ühte neist otsima tulnud, võin ma ainult oletada, 
kumb kummale seda tegi. Vaene mister Poindexter ei näe oma poega enam kunagi elusana.» 

«Väga salapärane juhtum,» tähendas major. 

«Kirevase päralt, seda ta on!» 

«Ja laip, kus see peaks olema?» 

«See ongi minu meelest kõige segasem asi. Kui tegemist oleks olnud indiaanlastega, poleks laiba 
puudumine mind imestama pannud. Kui mees oli ainult haavatud, oleksid nad ta kaasa viinud, et 
teda märklauana käsutada, ja kui ta oli surnud, siis võib-olla selleks, et ta ära süüa. Aga siin pole 
olnud indiaanlasi, mitte ühtki punanahka. Uskuge mind, major, üks nendest meestest, kelle hobuste 
jälgi me siin näeme, kõrvaldas teise ja kõrval dasta selle sõna kõige täpsemas tähenduses. Mulle 
on mõistatuseks mida ta laibaga tegi, ja arvatavasti võib seda öelda ainult tema ise.» 

«Väga kummaline!» hüüatas major sõnu eriliselt rõhutades. «Ülimal määral salapärane!» 

«Võimalik, et me siiski selle saladuse vähehaaval lahti harutame,» jätkas Spangler. «Peame 
minema jälm pidi, mis sellest kohast — tähendab kuriteo kohast — . eemale viivad. Võib-olla 
leiame sealt midagi. Siin me enam suurt targemaks ei saa. Sama hästi võime tagasi pöörduda, major. 
Kas peabtemale teatama?» 

«Mõtlete mister Poindexterit?» 

«Jah.» 

«Olete te kindel, et mõrvatu on tema poeg?» 

«Oh ei, niipalju kui siit selgus, sugugi mitte. Olen ainult veendunud, et hobune, kelle seljas 
vanahärra istub, on üks neist kahest, kes möödunud ööl siin olid — see ameerika hobune. Võrdlesin 
Jälgi, ja kui see oli noor Poindexter, kes ta seljas istus, siis pole küll vist palju lootust teda elusana 
leida. Näotu lugu, etteinetema järel ratsutas.» 

«Spangler! Kes võiks teie arvates see teine olla?» 

«Pole aimugi, major. Ilma selle vana Duffefita poleks ma iial tulnud mõttele, et see võiks olla 
Mustangi-Maurice. Need on tõepoolest rautatud mustangi jäljed, aga ma pole kindel, et see oli tema 
mustang. Muidugi mitte! Noor iirlane pole küll mees, kes lubab enda kulul nalja heita, aga niisama 
vähe võib tast uskuda midagi niisugust, tähendab, et ta teise külmavereliselt maha notiks.» 

«Seda arvan minagi.» 

«Õige arvamus, major. Kui noor Poindexter on tapetud ja kui ta tapjaks oli Maurice Gerald, pidi 
neil olema korralik võitlus, milles plantaatori poeg langes. Sedasi saan mina asjast aru. Aga 
surnukeha kadumine — sest kaks kvarti' verd võis voolata ainult kehast, mis praegu on surnud — 
viib mu kimbatusse. Igatahes peame jätkama jäl-gedeajamist — võib-olla jõuame mingisugusele 
mõistlikumale lahendusele. Kas ma pean vanahärrale ütlema, mis ma sellest loost arvan?» 

«Parem võib-olla mitte. Ta teab niigi juba küllalt. Tal on ehk kergem, kui ta tõtt tükknaaval teada 
saab. Ärge kõnelge midagi sellest, mida me nägime. Kui leiate verelombi juurest raja, mida mööda 


hobused sealt minema läksid, toon ma mehed otse teie juurde, nii et keegi ei aimagi, mida me siin 
vahepeal nägime.» 

«Hästi, major,» ütles luuraja, «usun, et leian raja kätte. Andke mulle kümme minutit aega ja 
liikuma hakake minu märguande peale.» 

Nende sõnadega ratsutas rajaleidja tagasi sinna, kus oli maas veri, ning pöördus pärast põgusat 
vaatlust ühele kõrvalrajale. 

Kokkulepitud ajal teatas läbilõikav vile, et ta oli hoopis teises kandis ja peaaegu miili kaugusel 
veretööga rüvetatud kohast. 

Märguannet kuuldes andis ekspeditsiooni juht, kes oli vahepeal oma kaaslaste juurde tagasi 
jõudnud, käsu edasi 


!Kvart — õõnesmõõt, umbes 1,1 1. 

liikuda. Etteotsa asusid tema ise, Poindexter ja teised tähtsamad mehed, kuid major ei kõnelnud 
kellelegi saatjaskonna hulgast rajaleidja kohutavast avastusest. 


XL peatükk MÄRGITUD KUUL 


Enne kui luurajale järele jõuti, juhtus midagi, mis tõi” monotoonsesse edasiliikumisse vaheldust. 
Selle asemel et mööda metsasiht! edasi sõita, oli major juhtinud oma salga põiki läbi padriku. Ta oli 
seda teinud selleks, et hoida õnnetut isa uutest piinadest — lombi nägemisest, mis oli või mille 
major arvas olevat ta poja vere. Verega määritud kohast hoiduti kõrvale ja kuna selle olemasolust 
ei teadnud keegi peale majori enese ja rajaleidja, kes oli selle avastanud, liikus seltskond edasi, ilma 
et nad oleksid aimanudki sellise jubeda jälje olemasolu. 

Rada, mida mööda praegu edasi mindi, oli metsloojnade tallatud ja nii kitsas, et kaks ratsanikku 
vaevu kõrvuti sõitma mahtusid. Siin-seal oli väikesi lagendikke, kus rada mõne jardi võrra avardus, 
kuid varsti pöördus see jälle tihedasse padrikusse. 

Ühele niisugusele lagendikule jõudes hüppas põõsastest välja mingi loom ja putkas kiiresti üle 
mätaste. See oli ilus neljajalgne, kelle tuhmkollast kuube täpitasid läikivate rosettide read ja 
tugevatele nõtketele jäsemetele toetuv sile-silinderjas keha lõppes pika, otsast teravneva sabaga; 
loom oli väledus ise — jaaguar, kes oli harulduseks isegi siinsetes kaugetes ja üksildastes paikades. 

Looma harukordsus muutis ta seda ihaldatavamaks märklauaks osavatele laskuritele, ja hoolimata 
ekspeditsiooni tõsisest iseloomust, ei suutnud kaks meest hoiduda kiusa-tusest tühjendada oma relv 
põgeneva looma pihta. 

Need olid Cassius Calhoun ja keegi tema kõrval ratsutav noor plantaator. 

Jaaguar langes elutult maha: kiskjale oli tunginud kehasse kuul ja läbistanud ta selgroo. 

Kummale kahest kuulus tabamise au? Mõlemad, nii Calhoun kui noor plantaator, nõudsid seda 
endale. 

Tulistatud oli samaaegselt ning ainult üks lask olr tabanud. 

«Kohe näitan teile» väitis eruohvitser enesekindlalt, 

ronis surnud jaaguari kõrval sadulast maha ja tõmbas noa tupest. «Näete, härrased, kuul on veel 
looma kehas. Kui see on minu, leiate sellelt mu initsiaalid C. C. ja poolkaare. Ma lasen oma 
kuulidesse selle märgi valada, nii et tean alati öelda, kas ma olen pihta lasknud.» 


Suurustlev ilme, millega ta väljavõetud tinatükikest näitas, kõneles, et tal on õigus. Mõned 
uudishimulikud tulid lähemale ja silmitsesid kuuli. See oli tõepoolest nii märgitud, nagu Calhoun 
oli öelnud, ja vaidlus lõppes noore plan-taatori kahjuks. 

Varsti pärast seda jõuti rajaleidja juurde, kes ootas, et neid värskeid jälgi pidi edasi viia. 

Edasi ei läinud enam kähe rautatud hobuse tallatud rada. Maapinnal võis näha ainult ühe 
kabjajälgi ja needki olid nii segased, et vahel suutis neid eraldada ainult rajaleidja ise. 

Jäljed viisid läbi tihniku ühelt metsalagendikult teisele ning tõid pärast keerdkäike tagasi kitsa 
hekkidevahelise teega sarnanevale sihile, ainult pisut kaugemal lääne 
suunas. 

Spangler, kuigi ta polnud oma ametivendade seas kau-geltki kõige tublim, leidis jäljed niisama 
kiiresti, kui teised talle järele ratsutasid. Mõttes oli ta juba kindlaks teinud looma, kelle jälgi ta 
ajas. Ta teadis, et see oli mustang, toosama, kes oli seisnud papli all, kuni ta ratsanik sigarit 
suitsetas, sama, kelle kabjajäljed olid lõikunud sügavale inimverega niisutatud maasse. 

Sel ajal, kui ta oli üksi, oli ta uurinud tükikese maad ka ühendriikide hobuse jälgi. Ta nägi, et 
need viisid tagasi preeriasse, kust ekspeditsioon oli tulnud, ja sealt kõige tõenäolisemalt Leona- 
äärsesse asundusse. 

Ta oli otsustanud rautatud mustangi jälgede käsuks, mis paistsid juhtivat teda kindlamini selle 
verise saladuse seletuseni — võib-olla koguni mõrvari urkasse. 

Siiani olid asja teinud keeruliseks kahe hobuse jäljed, mis vaheldumisi teineteist katsid, ent 
Spangleril polnud vähem peamurdmist ka nüüd, ainult ühe hobuse jälgi 
nürides. 

Jäljed ei kulgenud otse nagu loomal, keda edasi kihutatakse, vaid tegid siin-seal siksakke, 
mõnikord isegi ringe, läksid jälle veidi maad otse, moodustasid siis uuesti silmuse, nagu poleks 
mustangil olnud kedagi seljas või nagu oleks ratsanik sadulas maganud! 

Kas võisid need olla hobuse jäljed, kelle seljas istus kuriteokohalt põgenev mõrvar, mees, kelle 

südant vaevas värskelt sooritatud roim? 

Spangler ei uskunud seda. Ta ei teadnud, mida arvata. Ta oli suuremas segaduses kui kunagi 
varem. Kui päriti tema arvamust jälgede kohta, tunnistas ta seda ka majorile. 

Siis märkas ta äkki midagi — seda nägid samal ajal ka teised retkest osavõtjad —, mis ei 
lahendanud mõistatust, vaid muutis selle veel seletamatumaks. 

Veel enam: siiani kõiki rõhunud teadmatus, mis andis alust paljudeks arutlusteks ja oletusteks, 
muutus äkitselt niisuguseks hirmuks, et seda võis põhjustada ainult mingi üleloomulik nähtus. 

Keegi poleks saanud öelda, et hirm oli alusetu. 

Kui nähakse inimest hobuse seljas, istumas kindlalt sadulas, jalad kahel pool jalustes, keha sirge 
ja ratsmed peos — lühidalt, kui ta välimus on niisugune, nagu ratsanikul olema peab, ja kui siis 
täpsemal vaatlemisel selgub, et tal on nagu midagi puudu sellest, et teda harilikuks ratsameheks 
pidada võiks, ja kui veel täpsemal uurimisel ilmneb, et see midagi on pea, oleks kummaline, kui 
see pilt nägijat ei kõhutaks ega paneks tal verd soontes tarduma. 

Just niisugune nägemus kerkis meeste silmade ette ning nad peatasid korraga hobused, nii äkitselt, 
nagu oleksid nad mõtlematult kuristiku äärele ratsutanud ja märganud seda alles sügaviku servast 
vähem kui hobusepikkuse võrra eemal olles. 

Päike oli madalal, peaaegu maapinna kõrgusel. Ta ketas kumas näoga lääne suunas seisvatele 
meestele vastu. Punased kiired paistsid neile otse silma ega lasknud neil vaadata nagu kord ja kõhus. 
Sellest hoolimata nägid nad ülalkirjeldatud kummalist kuju — peata ratsanikku! 

Kui ainult üks seltskonna hulgast oleks väitnud end seda näinud olevat, oleksid kaaslased lihtsalt 
naernud ning pidanud teda kuutõbiseks. Isegi kahe üle oleks samuti irvitatud. 


Mingit kahtlust ei võinud aga tekkida selles, mida nägid kõik korraga, ja hulluks oleks peetud 
ainult inimest, kes oleks selle ebaloomuliku nähtuse olemasolus kahelnud. 

Mitte keegi ei kahelnud. Kõikide silmad olid pööratud samasse suunda ning pilgud naelutatud 
sellele, mis oli kas peata ratsanik või sellele üliosavasti järele tehtud kuju. 

Oli see kuju? Ja kui mitte, mis siis? 

Niisugused küsimused vaevasid korraga kõikide pead. Kuna ükski neile vastata ei osanud, 
endamisigi mitte, ei lausutud sõnagi. Sõjamehed ja asunikud istusid vaikides sadulas, igaüks 
ootas seletust teiselt, võimeline seda andma polnud aga keegi. 

Kuuldus ainult summutatud hääli — imestuse- ja hirmu-pominat. 

Peata ratsanikku, oli ta siis viirastus või lihast ja luust olend, märgati esmakordselt siis, kui ta 
oli pöördumas metsasihile, mille serva otsijad parajasti olid jõudnud. Kui ta oleks sõitnud otse 
edasi, oleks ta jõudnud nendeni — oletades, et neil oleks jätkunud julgust teda oodata. 

Tegelikult oli ta hobune peatunud samal hetkel kui nemadki ja silmitses neid umbusuga, 
mis paistis olevat vastastikune. 

Mõlemal poolel valitses veidi aega vaikus, nii et oleks võidud kuulda nööpnõela kukkumist. 
Need, kellel jätkus julgust, uurisid kummalist ilmutist täpsemalt, enamik mehi istus aga sadulas 
hirmust värisedes ega julgenud silmigr tõsta. 

Neid väheseid, kes julgesid saladusele lahendust otsides fantoomile' näkku vaadata, segas 
loojuva päikese silmipimestav valgus. Nad nägid ainult suurt ja ilusa kujuga hobust, mees 
sadulas. Mehe välimust oli raskem kind-laks teha, sest tal oli seljas tööülikond ning ta õlgu 
kattis mingi lai mantlisarnane vaip. 

Ja mis tähtsust oli ta välimusel, kui tal puudus kõige olulisem kehaosa! Hobuse seljas istus 
lihtsalt peata mees — sirgelt, vabas ja graatsilises poosis, saabastel sädelevad kännused, ühes 
käes ratsmed ja teine seal, kus ta olema' pidi — lebamas rahulikult süles. 

Suur jumal! Mida see tähendas? 

Oli see viirastus? See ei võinud ometi olla inimene! 

Need, kes teda nägid, polnud mehed, kes oleksid uskunud viirastusi või fantasmagooriaid °. 
Paljud neist olid elanud kõige üksikumates kolgastes ning pannud rinnad vastamisi kõige 
karmima loodusega. Neil polnud kalduvust uskuda vaime. 

Kuid nii kummalise ja absoluutselt ebaloomuliku olendi' nägemine kõigutas ka kõige 
uskmatumate enesekindlust 


'Fantoom — viirastus, pettekuju. 
*Fantasmagooria — noiduspilt, fantastiline kujutlus, viistuslik nägemus. 

sellisel määral, et isegi kõige mehisemad pidid mõttes kordama: 

«On see viirastus? See eisaa ometi olla inimene!» 

Üleloomulikkuse muljet soodustas kuju suurus. Ta paistis olevat kaks korda suurem kui tavaline 
inimene tavalisel hobusel. Ta näis tohutu suurel ratsul istuva hiiglasena, kuigi see võis paista nii ainult 
tänu petlikule valgusele — horisontaalsele päikesekiirte murdumisele paatunud tasandiku kohal 
värelevas õhus. 

Filosofeerimiseks polnud aega — seda ei jätkunud isegi ebamaise ilmutise hoolikaks silmitsemiseks, 
mida söandasid teha juba kõik kohalviibijad, kätt pimestava valguse kait-seks silmade juurde tõstes. 


Silm ei seletanud ei mehe riietuse ega hobuse karvkatte värvi. Nähti ainult kuju, musta- siluetti 
kuldse taeva taustal, ja see jäi igas asendis, seisis ta siis vaatajate poole otse või küljega, ikka 
endiseks, ikka sellekssamaks seletamatuks nähtuseks: peata ratsanikuks. 

Oli see viirastus? See ei võinud ometi olla inimene! 

«See on sadulas istuv vanasarvik!» hüüdis julge asunik, kelle püksid poleks püüli sõelunud ka siis, 
kui ta oleks pidanud selliseks moondunud saatanaga silmitsi seisma. «Kõigevägevama nimel, see on 
kurat ise!» 

Hulljulge mehe jumalavallatut märkust saatis mürisev naer, mis suurendas veelgi ta aremate 
kaaslaste aukartust ja näis avaldavat mõju ka peata ratsanikule. Tolle hobune pöördus kannapealt 
ringi, hirnudes nii, et maa ja taevas vappusid, ja kappas kiiresti minema. 

Ta kihutas otse päikese poole ja jätkas sõitu samas suunas, kuni teda ainult liikumise järgi võis 
eraldada filosoofidele palju peamurdmist valmistanud laikudest, ning kadus lõpuks hoopis, nagu oleks 
ta ratsutanud pimestavalt kiir-gavasse kettasse. 


XLI peatükk NELI RATSANIKKU 


Majori ekspeditsioon polnud ainus, kes sel sündmusrikkal hommikul Inge'i fordist väljus. 
Ka polnud see esimene. Ammu enne teda, õigupoolest juba köidikul, võis näha küla serval teele 
asuvat väikse- 

mat, ainult neljast ratsanikust koosnevat salka ning pöörduvat Nuecese poole. 

Nood ei võinud minna otsima Henry Poindexteri laipa. Sel tunnil ei teadnud veel keegi arvata, et 
noormees oli surnud, isegi seda mitte, et ta oli kadunud. Ratsanikuta hobune polnud veel kurva 
teatega pärale jõudnud. Asundus magas veel ega teadnud aimata, et oli valatud süütut verd. 

Kuigi nad väljusid peaaegu samast kohast ja liikusid samas suunas, ei sarnanenud ratsanikesalgad 
teineteisega vähimalgi määral. Kõigi varem teeleasunute soontes voolas puhas või atsteekide omaga 
segatud ibeeria veri. Teiste sõnadega: nad olid mehhiklased. 

Et seda taibata, polnud tarvis vilumust ega lähemat uurimist. Piisas pilgust nendele ja nende 
hobustele, nende ratsutamisviisile, arenenud jalalihastele, mis paistsid eriti hästi silma selle tõttu, et 
mehed istusid sügavates puust sadulates, nende õlgu katvatele rõõmsavärvilistele saraapedele, 
laiadele puuvillsametist calzoneros'ide, suurtele kännustele saabaste küljes ja laiaservalistele 
sombreerodele peas, et mõista, et nad olid kas mehhiklased või lihtsalt mehhiklastena riietunud 
mehed. 

Nad olid kahtlemata mehhiklased. Kollakas nahavärv, väike kikkhabe, mis kattis lõuga hõredalt, 
olgugi et seda polnud kääridega harvendatud, nyistad lühikeseks lõigatud juuksed ja korrapärased 
näojooned olid iidset Moctezuma territooriumi asustava hispaania-mauri-atsteegi rassi vaieldamatud 
tunnused. 

Üks meestest oli tugevamat kasvu kui ta kaaslased. Ta ratsutas paremal hobusel, ta riided olid 
rikkalikumalt ehitud, tal olid peenema töötlusega relvad ja varustus ning ta erines ka muidu teistest, 
nii et ei võinud olla kahtlust, et ta oli cuadrilla juht. 

Ta oli kolme-neljakümneaastane mees, rohkem neljakümne ligi, kuigi sile ümmargune pale, mida 
piiras hoolitsetud põskhabe, tegi ta palju nooremaks, kui ta tegelikult oli. 

Kui tal poleks olnud külmi kiskjasilmi ega jämedaid näojooni, mis reetsid, et ta käidus olema 
brutaalne või isegi julm, oleks kõnealust meest võidud pidada ilusaks. 

Ebameeldivat muljet ei hajutanud ka hästivormitud suu, isegi siis mitte, kui see näitas naeratades 
kaht rida sädelevaid hambaid. See meenutas ainult saatana sardoonilist 

irvet, millega too võis pelglikult jälgida inimkonna esiema pärast seda, kui tal oli õnnestunud 
viimast kiusatusse viia. 

Oma iseäraliku hüüdnime, teksase lagendikel hästi tuntud looma nime, polnud ta saanud ainuüksi 
õrna pilgu pärast. 

Sugugi mitte kadestusväärne pilkenimi «Koiott» anti talle tänu ta tegudele ja iseloomule. 

Tekkis küsimus, kuidas sattus ta sel varasel hommikutunnil preeriasse — nähtavasti koguni 
kainena ja teiste juhina —, kui teda oli nähtud alles mõni tund tagasi joobnuna oma hurtsikus: ta 
oli olnud nii purjus, et polnud ära tundnud oma külalist; igal juhul oli ta olnud võimetu teda 
viisakalt vastu võtma. 

Olgugi et olukorra muutus oli kiire ja mõnel määral kummaline, pole seda raske seletada. See on 
täiesti mõistetav, kui selgitada, mida ta tegi vahepeal, pärast Calhouni lahkumist, kuni hetkeni, mil 
kohtame teda sadulas kolme kaasmaalase seltsis. 

Tema hüti juurest minema ratsutades oli Calhoun jätnud ukse, nagu ta selle oli leidnud, pärani, ja 
nii oli see jäänud hommikuni — Koiott norskas kogu aeg rahulikult edasi. 

Koidikul äratas teda külm rõskus, tuppa oli tunginud udu. See tegi ta väheke kainemaks, ja 
hüpanud üles hobusenahaga käetud lavatsilt, tuigerdas ta üle põranda, needes külma ja ust, mis oli 
selle sisse lasknud. 

Võis oletada, et ta ukse otsekohe kinni virutab, aga seda ta ei teinud. Välja arvatud varisemisest 
tekkinud augud, oli uks ainus avaus, mille kaudu pääses hütti valgust, ja valgust oli tal vaja, et 
täide viia kavatsus, mis ta jalule oli ajanud. 

Läbi ukseava paistev aohahetus oli ta ettevõtteks liiga napp ning alles siis, kufta oli tükk aega 
poolpimesi koba-nud, kõmistanud ja hulgaviisi vandesõnu lendu lasknud, leidis ta selle, mida 
otsis — suure kahe peaga pudelkõrvitsa, mille ümber oli rihm ja mida kasutati veeplaskuks või 
veel sagedamini mezcal'*i' jaoks. 

Pudeli korgita kaelast tõusev lõhn tõendas, et viimatt oligi see sisaldanud vägevamat jooki. Uus 
vandesõna ebameeldivale avastusele jõudnud omanikult teatas, et praegu oli pudel tühi. 

«Sangre de Cristo!» hüüdis ta vihase ja pettunud hää- 


'Mezcal (1.: mes'kal) — agaavist aetav puskar Mehhikos. 

lega, raputades kõrvitspudelit, et veenduda selle täielikus tühjuses. «Mitte tilkagi, isegi mitte nii 
palju, et kirbule kõrvadeni ulataks. Ja mu keel kuivab suulae külge! Kurgus kõrvetab, nagu oleksin 
neelanud brasero-täie' tulipunaseid süsi. Por dios! Ma ei kannata seda välja. Mida teha? Koidab? 
Jah. Pean minema pueblita'sse*. Võib-olla on senjoor Doffer juba oma lõksu lahti teinud, et 
varaseid linde sisse meelitada. Kui see nii on, saab ta endale Koiotist külalise. Hah-hah-haa!» 

Visanud pudeli rihmapidi õlale ja pistnud pea saraape- lõhest läbi, hakkas ta astuma küla poole. 

Tavem asus hütist ainult mõnesaja jardi kaugusel, samal pool jõge, ja sinna viis tee, mida ta oleks 
võinud kõndida ka seotud silmi. Kahekümne minuti pärast vaarus ta «Rough and Ready» sildist 
mööda. 

Tal juhtus olema õnne. Oberdoffer oli kõrtsiruumis ning teenis paari varajast külalist — sõdureid, 
kes olid hiilinud kasarmust hommikuse napsi järele. 

«Mein Gott, mister Diaz!» tervitas peremees vastsaabunud võõrast, jättis pikema jututa kuus 
võlgu joovat meest sinnapaika ning ruttas mehhiklase juurde, keda ta teadis .alati sularahas 
maksvat. «Mein Gott, kas see oleb teie nii vara üleval? Mina teab, mis teie tahab. Teie tahab teie 
suur pudel täis mehhiko viina — see ... see ... kuidas teie seda nimetab?» 

«Aguardiente!” ära arvasite, caballero. Seda ma just tahan.» 

«See maksab dollar — üks dollar.» 


«Caramba! Olen maksnud seda küllalt sageli, nii et hinda peaksin teadma. Siin on raha ja pudel. 
Vala ta täis, aga hästi kähku!» 

«Ahaa, teil oleb kiire, mein Herr. Mina ei laseb teid oodata, teie vist läheb metsikute hobuste 
preeriasse. Mina kardab ainult, et kui karjas head hobuseid oleb, siis iirlane need teil nina alt ära 
nopib. Tema sõitis minema eile õhtul. Tema lahkus mu maja seest väga hilja tunnil — see oleb 
pärast keskööd — väga hilja tund reisimise jaoks! Aga tema oleb üks imeline mees, seemustanger 
mister Maurice Gerald. Mitte keegi ei teab, kus tema võib käia. Minul ei oleb midagi tema vastu. 
Minule oleb tema hea kunde. Tema maksis oma 


!Brasero —söepann (hisp. k.). 
*Pueblita — külake (mehhiko hisp. k.), 
S Aguardiente — viin (hisp. k.) 

arve nagu üks rikas mees, ja tal oleb veel palju rohkem kaasas. Mein Gott, tema taskud oleb 
pungil dollareid!» 

Kui ta kuulis, et iirlane oli läinud «hobuste preeriasse», nagu Oberdoffer seda nimetas, reetis 
mehhiklase käitumine, et ta tundis teate vastu rohkem kui ainult pealiskaudset huvi. 

Seda näitas esiteks kerge võpatus ja teiseks kannatamatu nihelemine järgnevat pikka jutumulinat 
kuuldes. 

Ilmselt ei tahtnud ta, et seda märgatakse. Selle asemel et informatsiooni andjalt asja täpsemalt 
pärida või üldse selle vastu mingit huvi näidata, lausus ta hooletult venitades: 


«See ei lähe mulle korda, caballero. Tasandikul on mesteho'sid küllalt — nii palju küll, et seal 
jätkub tööd kõigile 

teksase hobuseküttidele. Tehke kähku, senjoor, ja valage mulle aguardiente't!» 

Natuke tusasena, et ta keelepeks nii karmilt katkestati, täitis sakslasest kõrtsmik kiiresti 
kõrvitsplasku ja ulatas selle sõna lausumata üle leti, võttis tasuks vastu dollari, viskas mündi 
letilaekasse ning läks tagasi oma sõjameeste juurde, kes olid lahkemad, sest nad jõid võlgu. 

Hoolimata ägedusest, millega ta asja viina oli nõudnud, astus Diaz kõrtsiruumist välja ning läks 
võõrastemajast minema, ilma et oleks korkigi pudelilt võtnud või isegi sellele mõelnud. 

Ta ärritatud näolt ei paistnud enam igatsust klaasikese kange joogi järele. Mingi tugevam erutus 
sundis teda janu unustama. 

Mis see ka iganes polnud, ei ajanud see teda otse koju — ta ei pöördunud oma hurtsiku juurde 
tagasi enne, kui oli külastanud kolme pisut tema enda omaga samanevat osmikut, mis asusid kõik 
pueblita ligidal ja kus elasid temataolised mehed. 

Alles tagasiteel märkas ta rautatud hobuse jälgi ja nägi kohta, kus hobune oli olnud hüti kõrval 
kasvava puu külge seotud. 

«Caramba!» hüüdis ta seda nähes, «Capitan americano on öösel siin käinud! Por dios! Tulebki nagu 
meelde — mõtlesin, et nägin seda unes. Võib arvata, mis tal vaja oli. Ta kuulis, et don Mauricio sõidab 
ara. Võib-olla tuleb kapten tagasi, kui arvab, et ma olen ta visiidi jaoks küllalt selge? Hah-haa! Sellest 
pole enam lugu. Kõik on juba klaar ja mulle pole ta juhtnööre tarvis, maksku parem oma tuhat dollarit 
ara. Mil pesos! Vaat kus õnn! Kui nad mul käes on, lähen tagasi Rio Grande äärde ja vaatan, mida 
Isidoraga ette võtta.» 

Pärast seda lühikest monoloogi jäi ta oma hütti ainult seniks, kuni oli neelanud paar suutäit 
küpsetatud tasajo'i' ja loputanud need alla tubli mezcal'i-lonksuga. Siis püüdis ja saduldas ta hobuse, 


kinnitas saabastele suured rasked kännused, sidus sadula külge karabiini, toppis püstolitaskusse paari 
püstoleid, köitis vöö külge nahktupes matšeete, hüppas hobuse selga ja kihutas minema. 

Lühike ajavahemik enne mehhiklase ilmumist tasandikule kulus tal küla servas kolme ratsanikku 
oodates, kes 

teda praegu saatsid ja kellele ta enne oli teatanud, et tahab neid endale abilisteks mingis salajases 
ettevõttes, millega ta ilma nendeta toime ei tulevat. 

Milles see ka ei seisnud, ta ametivendade kolmik näis olevat plaanidesse pühendatud või oli neile 
vähemalt märku antud, et asi pidi toimuma Alamo ääres. Kui nad olid natuke maad lagendikku pidi 
edasi sõitnud ja nägid Diazt diagonaalis kõrvale pöörduvat, hoiatasid nad teda, hüüdes, et ta ei lähe 
õiget teed. 

«Ma tean Alamot hästi,» ütles üks meestest, kes oli ka ise mustanger. «Olen seal sageli hobuseid 
püüdnud. Ta asub siit edelas. Kõige lühem tee jõeni viib sihti mööda läbi padriku, mida te seal kaugemal 
näete. Pöördusite liiga läände, don Miguel!» 

«Kas tõesti!» sähvas cuadriüa juht põlglikult. «Olete ka vast gringo ! seüor Vicente Barajo! Kas olete 
unustanud, mis meil ees seisab, ja et meie hobused on rautatud? Indiaanlased ei asu teele Inge'i 
kindlusest ega ratsuta sealt otse Alamoni, etlüüa... et... noh, ükskõik milleks. Loodetavasti saite 
minust aru?» 

«Oh, õige küll!» vastas senjoor Vicente Barajo. «Palun vabandust, don Miguel. Caramba! Selle peale 
ma ei tulnud.» 

Ja pikemalt vastu vaidlemata asusid Koioti kolm abilist juhi jälgedesse ning järgnesid talle vaikselt. 
Nad ei vahetanud vist sõnagi, kuni jõudsid tihnikuni mitu miili eemal rajast, mida Barajo oli maininud. 

Padriku varjus ronisid neli meest sadulast, köitsid ratsmed puu külge ja toimetasid seal midagi, mis 
sarnanes tegevusega aguliteatri meesnäitlejate garderoobis enne mõne metsiku ning verise draama algust. 


XLI1 peatükk RAISAKULLID LENDAVAD 


See, kes on rännanud mööda Lõuna-Texase lauskmaad, on kindlasti tähele pannud seal tihti esinevat 
vaatepilti — parves tiirlevaid musti raisakulle. 

Kui nad sajalinnulise või veel suurema parvena suurtes ringides või spiraalides tiirutavad, kord 
peaaegu preeria-rohuni või puude ladvuni laskuvad ja siis jälle tiibu liigu- 


Grin go —umbkeelne välismaalane; võhik (hisp. k.). 

tamata äkitselt üles sööstavad, moodustavad nende mustad, pilvitu taeva taustal selgesti 
nähtavad siluetid huvitava, troopikat hästi iseloomustava pildi. 

Rändur, kes näeb seda esmakordselt, peatab tahtmatult hobuse, et põnevat vaatemängu paremini 
jälgida. Isegi see, kes on niisuguse pildiga harjunud, ei möödu raisakullidest, mõtlemata, kelle 
pärast on nad siia kogunenud. 

Nood nurjatud linnud ei parvle kunagi põhjuseta, ja kas rändur seda näeb või mitte, otse kullide 
all rohus peab lamama haavatud olend, loom võiinimene, sumu või surija. 


Hommikul, mis järgnes süngele ööle, kui kolm ratsanikku üksteise järel üle tasandiku ratsutasid, 
võis kirjeldatud pilti näha metsasalu kohal, kuhu nad oli pöördunud. Kohas, kus metsasiht käänaku 
tegi, tiirles puude latvade kohal mustade raisakullide parv. 

Koidu ajal polnud veel ühtki kulli näha. Vähem kui tunni möödudes tiirles seal aga sadu 
väljasirutatud tiibadega röövlinde; tumedate varjudena liuglesid nad rohelise võsastiku kohal. 


Rui metsasihile oleks pöördunud mõni teksaslane, oleks ta seda kurjakuulutavat kogunemist nähes 
kohe öelnud, et siin ligidal on surm oma töö teinud. 

Edasi minnes oleks ta oma sõnade kinnituseks leidnud hobusekapjadest sõtkutud vereloigu. 

Mitte just täpselt loigu kohal ei tantsinud raisakullid oma surmatantsu. Nad joonistasid ringe 
keskpunkti ümber, mis asus veidi eemal puude vahel. Seal pidigi lamama ohver, kes linnud siia 
kokku oli meelitanud. 

Varasel hommikutunnil ei liikunud ühtki rändurit, ei teksaslast ega võõrast, kes oleks kindlaks 
teinud, kas see oletus vastas tõele, ent sellest hoolimata oli lugu tõepoolest nii. 

Võsastikus, umbes veerand miili kaugusel vereloigust, lamas maas olend, kes oli raisakullide 
tähelepanu objektiks. See polnud neljajalgne, ei surnud ega elav, vaid inimolend, mees. Pealegi veel 
noor mees, suursuguse riietuse ja kauni kujuga, niipalju kui seda võis aimata läbi mantli, mis mattis 
ta lamavat kogu, ning ilusa näoga, mida ei suutnud moonutada isegi surm. Oli ta surnud? 

Esimesel pilgul oleks igaüks öelnud, et ta seda oli, ja samal arvamusel olid ka mustad linnud. 
Noormehe asend, ja näoilme ei jätnud selles vähimatki kahtlust. 

Ta lamas selili, nägu taeva poole, ega teinud katset seda päikese eest varjata. Ka polnud ta 
jäsemed loomulikus asendis, vaid kivisele pinnale jäigalt välja sirutatud, nagu ei suudaks ta neid 
enam liigutada. 

Läheduses kasvas hiiglasuur tamm, aga see ei varjanud noormeest. Too lamas lehestiku varjust 
väljaspool ja päikesekiired, mis hakkasid parajasti läbi võsastiku tungima, langesid ta kahvatule 
näole, mis paistis veel kahvatumana seda ainult osaliselt varjava valge panamakübara tõttu. 

Lamaja nägu ei olnud tardunud surmakrampi, aga sellel polnud ka magaja ilmet. Siiski näis see 
kuuluvat pigem surnule kui magajale. Silmalaud olid pooleldi lahti ja ripsmete vahelt läikisid 
klaasistunud ning avardunud silmaterad. 

Oli mees surnud? 

Polnud kahtlust, et mustad linnud teda surnuks pidasid. 

Ent linnud järeldasid seda ainult mehe välimusest. Nende arvamust mõjustas soov, et lamaja 
surnud oleks. Nad eksisid. 

Tegi seda nüüd päikesekiir, mis lamava mehe poolava-tud silma paistis, või oli teda kosutanud 
puhkus — ta ajas silmad täiesti lahti ning liigutas ennast. 

Natukese aja pärast tõstis ta pead ja vaatas küünamukile toetudes pärani silmi hämmeldunult 
ringi. 

Raisakullid sööstsid kõrgemale ega julgenud hulgal /ajal alla laskuda. 

«Olen ma surnud või elus?» pomises mees endamisi. «Kas ma näen und või on see ilmsi? Mis on 
juhtunud? Kus. ma olen?» 

Päike pimestas teda. Ta ei näinud midagi, enne kui tõstis käe silmadele varjuks, ja ka siis paistis 
kõik nagu läbi udu. 

«Ümberringi kasvavad puud. Laman kividel — seda ütlevad juba mu valutavad köndid. Olen 
metsapadrikus. Kuidas ma siia sattusin?» 

«Nüüd ma tean,» jätkas ta, kui oli natuke järele mõelnud. «Põrkasin peaga vastu puud. Seal ta 
ongi, see oksaharu, mille taha ma kinni jäin ja sadulast välja lendasin. Vasak jalg valutab. Oi, 
mäletan — lõin ta kukkudes vastu puutüve. Jumala eest, vist on luu kätki.» 

Noormees tegi katset püsti tõusta, ent see ei õnnestunud. Haige, jalg ei tahtnud sõna kuulda, 
purunenud või nihestatud põlv oli paistes. 


«Kus mu hobune on? Jooksis muidugi minema. Nüüd on ta küll vist juba Casa del Corvo tallis. 
Aga mis mul sellest enam, ma ei saaks talle selga istuda ka siis, kui ta mu kõrval seisaks.» 

«Ja teine hobune?» lisas ta natukese aja pärast. «Jumal hoidku, oli see alles vaatepilt! Pole ime, et 
see minu ratsu ära ehmatas.» 

«Mida ma peaksin küll tegema? Jalaluu on mul vist murdunud. Ilma abita ei saa ma paigastki 
liikuma. Kümme ... sada... tuhat ühe vastu, et siia ei tule kedagi, vähemalt mitte enne, kui ma neile 
roojastele lindudele saagiks olen langenud. Uh! Jälgid kiskjad sirutavad nokad välja, nagu oleks 
juba kindel, et ma nende roaks saan ... 

Kui kaua ma siin juba laman? Päike ei paista veel väga kõrgel olevat. Sadulasse istusin köidikul. 
Arvatavasti lamasin meelemärkusetult umbes tund aega. Ausõna, lugu on päris täbar. Jalg on 
tõenäoliselt murdunud, vähemalt valutab ta hullusti, ja siin pole arsti, kes ta labasse paneks ... 
Laman kivisel sängil teksase metsas, ümberring“ tihnik, mis ulatub võib-olla miilide kaugusele... 
omal jõul ma siit minema ei pääse... pole lootustki, et mulle siia mõni inimolend appi tuleks ... 
metsas varitsevad hundid ja taevas tiirlevad raisakullid! Suur jumal! Miks hüppasin ma sadulasse, 
ilma et oleksin enne ratsmeid kätte võtnud? See võib mu viimseks sõiduks jääda!» 

Noormehe nägu läks pilve ning mida rohkem ta mõtles ohtlikule olukorrale, millesse ta juhuse 
tõttu oli sattunud, seda süngemaks ta ilme muutus. 

Veel kord katsus ta jalule tõusta ja tõusiski, aga veendus kõhe, et ta võib toetuda ainult ühele 
jalale. Ühel jalal seismisest polnud mingit kasu ja noormees heitis uuesti pikali. 

Sedaviisi lamas ta liikumatult kaks tundi ja hüüdis valju häälega appi, nii et mets kajas. Ta karjus 
seni, kuni veendus, et keegi teda ei kuule. 

Karjumine põhjustas janu või vähemalt suurendas janu-tunnet, mis oli kindlasti tekkinud seoses 
haavadega. 

Varsti muutus janu nii tugevaks, et muud hädad, isegi valu jalas, selle kõrval tühistena tundusid. 

«Kui ma siia pean jääma, suren janusse,» mõtles haavatu. 

«Pean katsuma vee juurde pääseda. Kui ma õieti mäletan, on siin ligidal võsastikus kusagil oja. 
Pean selleni jõudma, isegi kui peaksin sinna neljakäpukil roomama. Neljakäpukil! Üksainus jalg 
mul veel ongi abiks! Pole parata, peab proovima. Mida kauemaks ma siia jään, seda hullemaks asi 
läheb. Päike muutub järjest kuumemaks — kõrvetab juba kukalt. Võin minestada ja siis on hundid 
ning raisakullid .. .» 

Kohutav mõte pani noormehe võpatama ning ta jäi vait. 

Veidikese aja pärast jätkas ta: 

«Kui ma ainult teed teaksin! Oja ennast mäletan hästi, see voolab kriidipreeria poole. Siit peaks 
ta jääma umbes kagu suunas. Püüan roomata sinnapoole, õnneks on päike mulle teejuhiks. Kui 
mul õnnestub vett leida, võib kõik veel hästi minna. Jumal, anna mulle jõudu ojani jõudmiseks!» 

Palvesõnad huultel, hakkas ta liikuma läbi tihniku, üle kivise maapinna roomates ning haiget 
jalga järele lohistades nagu suur purustatud selgrooga sisalik. 

Nii roomas ta üha edasi. 

Liikumine valmistas haavatule ülimat piina, ent rahulikult oma kurba lõppu oodata oli veel 
hirmsam ning seepärast jätkas ta roomamist. 

Noormees teadis hästi, et ta võib janusse surra — ja sureb päris kindlasti, kui tal ei peaks 
õnnestuma leida vett. 

See teadmine kihutas teda tagant 

Iga natukese aja järel pidi ta peatuma, et veidi puhata ja jõudu koguda. Neljakäpukil ei suuda 
inimene roomata kuigi kaugele, eriti kui üks ta jäsemeist on kasutamiskõlbmatu. 


Noormees jõudis edasi aeglaselt ja vaevaliselt. Seejuures oli kogu ta olukord õige lootusetu. Võib- 
olla ei roomanud ta õiges suunas? Edasi liikuma sundis teda ainult surmahim. 

Ta oli jõudnud lähtekohast umbes veerand miili kaugusele, kui talle äkki pähe turgatas, et ta võib 
liikumiseks käsutada paremat moodust — vähemalt oleks see üksluisele roomamisele vahelduseks 
olnud. 

«Võib-olla saaksin ma veidi edasi komberdada kargu abil?» sõnas ta. «Oh, tänu taevale, nuga on 
mul veel alles. Ja siin kasvab just paras puu, väike tammeke. See sobib mulle suurepäraselt.» 

Tõmmanud vöö vahelt pika teraga jahinoa, lõikas noormees kääbustamme maha ning meisterdas 
sellest midagi kargutaolist, nii et puukese oksaharu kaenlaaluseks toeks jäi. 

Siis tõusis ta püsti, toetus kargule ning jätkas oma uurimisretke. 

Ta teadis, kui tähtis oli liikuda kogu aeg ühes ja samas suunas, ja kuna ta oli valinud kagu, 
liikus ta sinnapoole edasi. 

Valitud suunda hoida polnudki nii lihtne. Kompassiks oli talle ainult päjke, ent see oli jõudnud 
parajasti meridiaani-jooneni ja Lõuna-Texase laiuskraadini paistab keskpäevane päike sel aastaajal 
peaaegu seniidist. Pealegi oli takistuseks tihe võsastik: tal tuli hõredamate kohtade otsimiseks sageli 
ringi minna. Natuke abi oli noormehel pinnareljeefist — ta teadis, et oja asub tõenäoliselt oru 
põhjas. 

Liikunud sageli peatudes ja puhates edasi umbes miili, sattus ta metsloomade tallatud rajale. 
Rada oli vaevu nähtav, kulges aga otsejoones, mis oli selgeks tõendiks, et see pidi viima mõne 
erilise tähtsusega koha, väga tõenäoliselt joogikoha ligidusse — oja, järve või allika kaldale. 

Haavatule sobisid kõik kolm võimalust ühteviisi hästi, ja hoolimata enam päikesest või maapinna 
kallakust, liikus ta rada mööda edasi, kord kargu abil komberdades, aeg-ajalt aga, km ta sellest 
väsis, neljakäpakil roomates. 

Ent rõõmsad lootused, mida ta raja leidmisel oli hellitanud, haihtusid peagi. Rada sai otsa — 
teiste sõnadega, see lõppes läbipääsematu tihnikuga piiratud metsalagendikul. Oma meelehärmiks 
nägi noormees, etrada lagendikul mitte eilõppenud, vaid siitalgas. Taoli tulnud vales 
suunas! 

Nii ebameeldiv kui see ka polnud, ei jäänud muud võimalust kui tagasi minna. Jääda lagendikule 
oleks tähendanud seal surra. 

Ta läks tuldud rada pidi tagasi ning möödus kohast, kus ta selle oli leidnud. 

Edasiminekuks andis talle jõudu ja julgust piinav janu — see muutus iga hetkega üha 
talumatumaks. 

Puud, mille vahel ta edasi komberdas, olid enamasti akaatsiad, siin-seal kasvas ka kaktusi ja 
metsagaave. Nende ažuurne lehestik ei andnud peaaegu üldse varju päikese eest, mis lõõmas pea 
kohal otse armuheitmatult. 

Haavatu igast poorist voolas higi ning ta janu muutus veel piinavamaks. 

Käeulatuses rippusid mezguite kleepuvad, magusa vedelikuga täidetud viljad. Kui uuristada auk 
agaavi või kaktusse, oleks sealt nõrgunud küllaldaselt mahla. Janu kustutamiseks olid aga ühed 
liiga magusad, teiste mahl liiga kibe. 

Haavatu tundis nende mõlema omadusi. Ta teadis, et need janu kustutamise asemel seda 
suurendavad. 

Ta möödus rippuvatest kauntest neid noppimata ning mahlakatest puudest neisse auku 
uuristamata. 


Oma kohkumuseks avastas ta, et haige jalg muutub iga hetkega järjest võimetumaks; see oli juba 
kohutavalt paistes. Iga samm valmistas hirmsat piina. Isegi kui ta läks oletatava oja poole õiges 
suunas, võis ta teele jääda. Ja kui ta läks vales suunas, polnud tal mingit pääsemislootust. Sellisel 
juhul jäi talle ainult keset tihnikut pikali heita ja surra. 

Aga surm ei tule kohe. Kuigi ta pea ägedasti jalutas, polnud ei peahaav ega põlvevigastus 
tappev. Ta lõpp pidi olema kohutavam kui haavadesse suremine: ta pidi surema janusse, mis on 
kõikidest surmadest võib-olla kõige piinarikkam. 

Mõte sellest sundis noormeest kogu jõudu kokku võtma, ja hoolimata liikumise aeglusest ning 
valust, mida iga liigutus talle valmistas, rühkis haavatu jalg-jalalt edasi. 

Pea kohal tiirlesid mustad linnud ning pidasid sammu ta komberdava kõnnaku ja vaevarikka 
roomamisega. Mitte rohkem kui miili kaugusel paigast, kus kullid esimest korda eemale olid 
lennanud, olid nad jälle kõik kohal, nende hulk oli veel suurenenudki värske täienduse näol, kes olid 
loodetavast saagist haisu ninna saanud. Kuigi linnud teadsid, et ohver veel elab ja liigub, nägid 
nad, et ta on haavatud. Instinkti või pigem kogemuste põhjal teadsid nad, et ta lõpp on ligidal. 

Üle teeraja, mida mööda haavatu liikus, liuglesid pidevalt raisakullide mustad varjud, mis 
ennustasid noormehele õudse lõpu lähenemist. 

Kõikjal valitses vaikus, sest raisakullid lendavad hääletult, isegi siis, kui nad juba mõttes 
eelseisvat söömaaega naudivad. Keskpäevase kuumuse tõttu olid vaikinud ka rohutirtsud ja 
lehekonnad. Isegi ilge sarvkonn tõmbus loiult, maadligi, oma kobrulist keha kivide vahele peites. 

Metsa vaikust häiris ainult haavatu: krabinal riivasid ta riided raja ääres kasvavaid okastaimi ja 
vahetevahel laskis ta kuuldavale appihüüu, hellitades lootust, et keegi teda kuuleb. 

Noormees oli üleni käetud higi ja verega. Kaktuste okkad ja agaavide küünisetaolised ogad olid 
teinud oma töö: vaevalt leidus haavatu näol, kätel ja teistel ihuliikmetel tolligi tervet nahka. 

Ta oli kaotamas lootust — tõepoolest, ta oligi selle juba kaotanud, sest pärast järjekordset 
appihüüdu viskus ta millestki enam hoolimata pikali maha. 

Väga tõenäoline, et tänu sellele ta pääseski. Lamades, kõrv vastu maad, kuulis ta heli, mis oli nii 
nõrk, et seda teisiti kuulda poleks võinud. 

Kuigi heli oli nõrk, tundis ta selle kohe ära, kuna ta just selle kuulmiseks kogu aeg kõrvu oli 
teritanud. Ta kuulis voolava vee vulinat. 

Rõõmuhüüdega hüppas ta jalule, nagu polekski tal midagi viga, ja hakkas otse veevulina suunas 
minema. 

Ta komberdas omatehtud karguga edasi poole kiiremini kui enne. Isegi haige jalg näis teda 
kandvat. Jõud ja tahe elada võitlesid temas jõuetuse ning surmahirmuga. 

Elutahe võitis: kümne minuti pärast lamas haavatu kristallselge ojakese kaldal ja imestas, kuidas 
võis ainult janu nii kirjeldamatuid piinu valmistada. 


XLIII peatükk KRUUS JA PUDEL 


Heidame uuesti pilgu mustangeri hütti. Keset onni asetseval järil istub jälle ta teener, 
hobusenahaga käetud kolde-esisel lamab aga jahikoer, koon poolenisti tuhasse maetud. 

Mehe ja koera osas on pilt põhiliselt sarna mis kord varem, isegi nende poosid on peaaegu 
samasugused. Kõiges muus on aga vahepeal toimunud otse silmatorkavaid ja märkimisväärseid 
muutusi. 

Praokil seisev hobusenahast uks ripub endiselt hingedel ja metsikute ratsude siledakarvalised 
kuued läigivad seintel. Ka on alles jukapuust laud, pukkjalgadega voodi, kaks pingikest ning teenri 
ase põrandal. 


Kuid muud «vallasvara» pole hobusenahast tapeedi taustal näha, see kas ei hakka silma või on siis 
hoopis ära pan- 

dud. Kaheraudne püss ei ripu enam oma konksu otsas, ka pole omal kohal hõbedast kruusi ega 
Jahisarve, ei ole näha rippumas sadulat, valjaid, köisi ega saraapesid, jäljetult on kadunud 
raamatud, tint, suled ja kirjutuspaber. 

Esimesel pilgul võiks arvata, et hütti on külastanud indiaanlased ning riisunud kõik selle penaadid. 

Ent see pole õige. Oleks lugu nõnda, siis ei istuks Phelim nii muretult oma järil, porgandpunane 
skalp ikka veel vana viisi peas. 

Ehkki hüti seinad on paljaks tehtud, pole midagi ära viidud. Kõik asjad on alles, ainult teises kohas, 
ning paljud, läbisegi põrandal lamavad, nööriga kinniköidetud pakid, nende hulgas ka nahkne 
reisikohver, näitavad, kust neid leida võib. 

Kuigi veel ära pole kolitud, on päevselge, et seda kavatsetakse teha. 

Keset üldist korralagedust on üks tarbeese veel oma endises paigas — see on korvpudel. Phelimi 
pilku paelub see sagedamini kui muud asjad, ja ükskõik kuhu ta oma silmi ka ei suunaks, on kindel, 
et varsti pöörduvad nad jälle tagasi vitspunutisega käetud anuma poole, mis nii ahvatlevalt nurgas 
seisab. 

«Oh, kullake, seal sa mul nüüd oled,» kõnetas iirlane korvpudelit juba umbes kahekümnendat 
korda, «ja su kenas kõhukeses on rohkem kui kaks kvarti va kibedat, millest sulle endale terakestki 
tulu pole. Kui kümneski osa sellest minu sees oleks, tuleks see mu seedimisele suuresti kasuks. 
Täitsa kindel, eks ole, Tara?» 

Oma nime kuuldes tõstis koer pea ning vaatas küsivalt ringi, et mis temast tahetakse. 

Taibates, et inimene kõneleb iseenesega, laskis ta koonu uuesti põrandale. 

«Ei noh, vanapoiss, ega ma sinu käest küsigi. Tean ise ilma ütlemata. Üks klaasike sedasamast 
poteeni kuluks mulle marjaks, aga peremees keelas ära ja ma ei julge mitte tilkagi võtta. Ainult et 
kõige selle pakkimise peale on mu keel suulae külge kinni kuivand, justkui oleks ma pigi söönd. 
Jumala eest, isand Maurice'ist on ikka tõesti näotu lasta vanduda, et ma pudelit nina ligidalegi ei 
tõsta — iseäranis kui viskit üldse enam tarvis ei lähe. Kas ta ei öelnd, et ta ei jää siia mitte 
kauemaks kui üheks ööks, ja kindlasti ei joo ta üheainsama ööga kahte kvarti viskit ära — 
muidugist kui just see vana patukott Stump 

temaga ühes ei tule. Etta ahne vats rebeneks! Too keerab rohkem monongaheelat kinni kui isand 
ise. 

Ainsamaks lohutuseks — ja olgu looja selle eest kiide-tud! — on see, et me lähme tagasi vanasse 
kõdusse, vanasse Ballyballagh'sse. Seal ma alles võtan nina täis, ja tõelist iiri viskit, mitte sihukest 
ameerika laket! Ip-ip-urraat Juba see mõte üksi võib inimese east meelest ulluks ajada. Ip-ip-urraa!» 

Laiaservalist viltkaabut üles sarikate vahele loopides ja jälle kinni püüdes kordas erutatud 
goolveilane mitu korda oma veidrat hüüdu. Siisjrahunes ta ning istus veidi aega paigal, nautides 
mõttes kõiki rõõme, mis teda Ballyballagh's ootasid. 

Varsti pöördusid ta mõtted jälle tagasi lähemale ümbrusele, eriti aga nurgas seisvale korvpudelile. 
Sellele saatis ta pilgu, milles peegeldus selgesti üha kasvav himu. 

«Oh sa mu kullakallikene,» pöördus ta jälle pudeli poole, «on sind alles rõõm näha — nii 
ärarääkimata ilus sa oled. Kindlasti ei kaebaks sa ära, kui ma sind väheke musutan. Ei, sina juba 
mulle äraandjaks ei saa. Üksainsani pisike musu — see ei tee sulle kõikse vähematki kahju. Jumala 
eest, ma arvan, et isand ei pane seda pahaks, kui ta ainult vaatab, mihukest vaeva ma pakkimisega 


nägin ja kui palju tolmu mulle sealjuures kurku läks. Ega ta ikka vist arvand, et mul tuleb oma 
lubadust pidada ka praegast — sihukesel tähtsal puhul, kui me siit ära kolime. Öeldakse ju, et kui- 
vast kolimisest ei tulevat midagist ead. Ütlen seda isandale, kui ta tagasi tuleb, siis ta kindlasti ei 
pahanda minuga. Peale selle on mul veel teine vabandus. Peremees pidi juba kümne tunni eest tagasi 
olema, ja ma võin ju talle öelda, et rüüpasin tühipalja tibakese puhtast igatsusest tema järele. 
Kindlasti ei ütle ta siis mulle paha sõna. Püha Patricku nimel! Nuusutan natuke seda va korvpudelit 
ja kõik muu las jääb saatuse ooleks. Eida pikali, Tara, ega ma välja ei lähe.» 

Nähes kõnelejat ukse poole astuvat, oli koer püsti tõusnud. 

Ent loom oli iirlast valesti mõistnud: too tahtis ainult heita pilgu hütiesisele teele, et kindlaks 
teha, kas mitte peremees ta toiminguid segama ei juhtu. 

Nähes, et õhk on puhas, astus Phelim hurtsikusse tagasi, tõmbas korvpudelil korgi pealt, tõstis selle 
suule ja neelas tsipake rohkem kui «tühipalja tibakese». 

Siis pani ta pudeli tagasi ning istus oma vanale kohale järil. 

Tükk aega vaikinud, hakkas ta jälle endamisi kõnelema, vahetevahel Tara ja viskipudeli poole 
pöördudes. 

«Kõikide taevainglite ja kuradite nimel, ma tahaks teada saada, “miks isand juba ükskord ei tule. 
Lubas teine, et jõuab siia ommikul kella kaheksaks, ja nüüd jõuab aeg juba õhtusse — kell on 
kindlasti kuus läbi, kui teksase päikest üldse uskuda võib. Vististi peab miski teda kinni. Või 
kuidas sina arvad, Tara?» 

Tara nuusatas nõusolevalt: ta oli koonu liiga sügavale tuhasse lükanud. 

«Elduse vägi, loodan, ettalle ei ole midagist äda juhtund! Kui midagist alvasti on, kulla penike, 
mis meist siis saab? Siis läheb ulk aega, enne kui me Ballyballagh'sse saame. Või kui me just 
isanda kimpsud-kompsud maha müüksime ... Kruusi eest — see on puhtast õbedast — saaks kätte 
kogu reisiraha. Kurat võtaks! Mulle tuleb meelde, et ma pole sellest pisikesest ilusast riistakesest 
veel mitte kordagi joond. Päris kindel, et viski selle seest paremini mekib. Või mine sa tea ... vaataks 
õige järele!» 

Nende sõnadega võttis ta reisikohvrist sinna pakitud kruusi, avas veel kord viskipudeli ja valas 
sellest umbes veiniklaasitäie. 

Neelanud selle ainsa lonksuga, limpsis ta tükk aega huuli, nagu joogi kvaliteeti hinnates. 

«Eldekene, mitte ei tea ütelda, kuidaviisi ta paremini mekib,» ütles ta, seistes ikka veel, kruus ühes 
ja pudel teises käes. «Lõppude lõpuks arvan ma, et pudeli seest on ta ikkagi etem võtta. Aga see ei 
oleks kruusi suhtes aus: ma pole juba nii kaua pudelit suu juurde saand, et ei mäletagi vist enam 
õieti, mis mekki see kraam pudelist juues oli. Õiglasemalt saan otsustada siis, kui ma neist 
kordamööda proovin. Ja seda ma teen, enne kui otsuse annan.» 

Nüüd tõsteti suu juurde korvpudel ning eemaldati alles pärast mitut tublit Jõnksatust. 

Siis matsutati jälle asjatundlikult, pea mõtlikult viltu. 

«Jumala eest, eksisin jälle,» lausus iirlane kahtlevalt pead raputades. «Oopis mööda lasksin. Öbeda 
seest on etem. Või kujutan ma seda ainult ette? Asi tuleks kindlaks teha, aga see on võimalik ainult 
siis, kui ma veel tibakese kruusi seest proovin. See oleks õiglane mõlema nõu suhtes, sest pudelist 
jõin ma kaks korda, kruusi seest ainult ühe. Õig- 

lus peab valitsema kogu maailmas ja ma ei saa aru, miks seda ilusat väikest napakest peaks 
pahemini koheldama kui suurt korvpudelit. Kuramus, sihukest asja ei tohi olla!» 


Uuesti võeti tarvitusele kruus, jälle valati sellesse korv-pudeli märjukest ning kummutati nõudliku 
degusteerija' täitmatusse kõrri. 

Langetas ta oma otsuse lõpuks kruusi käsuks või eelistas endiselt pudelit, on teadmata. Pärast 
neljandat katset, mis jäi ühtlasi viimaseks, näis iirlane mõtlevat, et ta on selleks korraks küllalt 
saanud, ning pani mõlemad anumad kõrvale. 

Ent järile istumise asemel tuli tal midagi paremat pähe: ta tahtis minna välja vaatama, kas ehk 
ei paista juba isandat tulemas. 

«Noh, Tara,» hüüdis ta ukse poole astudes, «lähme üles kaldale ja vaatame lagendiku üle. Kui 
isand üldse tuleb, siis peab ta sealt paistma. Lähme, kulla penike. Isand Maurice peab meist oopis 
rohkem lugu, kui ta näeb, et me tema pärast mures oleme.» 

Jahikoer kannul, astus goolveilane läbi metsatuka, ronis nõlvakut pidi järsule jõekaldale ning jäi 
sealt algava lageda platoo servas seisma. 

Siit paistis kogu tasandik, mis ulatus kohast, kus ta seisis, rohkem kui miili võrra ida poole. 

Päike paistis ta selja tagant, madalalt horisondi kohalt pilvitust taevast. Kogu lagendik oli nagu 
peopesal. Siin-seal kasvas mõni okkaline kaktus või üksik jukapuu, muidu aga oli lagendik täiesti 
tasane ja isegi koiott poleks seal saanud märkamatuks jääda. 

Kaugel eemal paistis tume viir: risti üle llano? kulges metsariba või puudega palistatud jõeke. 

Goolveilane pööras oma pilgu tasandikule, sinnapoole, kust ta lootis oma isandat tulevat, ja ootas 
teda vaikides, 

Tal ei tulnud kaua valvata. Varsti ilmus horisondil puude vahelt nähtavale ratsanik, kes suundus 
Alamo poole. 

Ta oli alles rohkem kui miili kaugusel, ent isegi selle maa tagant tundis ustav teener ratsanikus ära 
oma isanda. Ta tundis ilmeksimatult ära eredatriibulise navahho” sa- 


'Degusteerija — spetsialist, kes proovimise teel hindab veini, tubaka vms. väärtust. 

*Llano (1: Ijano) — tasandik, lagendik (hisp. k.). 

*Navahho— athabaskide hulka kuuluv indiaanlaste hõim Arizona ja Uus-Mehhiko 
põhjaosas. 

raape, mille Maurice tavatses kaugemale sõites alati kaasa võtta. Loojuva päikese valguses 
kirendasid selle punased, valged ja sinised vöödid ereda kontrastina tumeda lagendiku taustal. 

Phelimit pani ainult jmestama see, miks isand niisugusel lämbel õhtul saraape õlgadele oli võtnud, 
selle asemel et see kokku voltida ja sadulaharja külge siduda. 

«Jumala eest, Tara, imelik, eks ole? Praegast on nii palav, et võiks kivide peal liha praadida, ja isand 
ei pane seda nagu tähelegi. Loodetavasti pole ta ennast vana Dufferi urkas ära külmetand. See seal 
on ju ullem kui sealaut. Meie ütt on kui salong tolle kõrval.» 

Iirlane vaikis veidi, jälgides ratsanikku, kes oli jõudnud juba umbes poole miili kaugusele ja 
lähenes üha. 

Kui ta jälle kõnelema hakkas, kõlas ta hääl üllatunult ja isegi lõbusalt. Ent ta lõbusus oli ebalev, 
miski näis seda pidurdavat. 

«Püha Mooses! Mis isandal küll ajus peaks olema? Nagu poleks küllalt, kui vaip õlgadele võtta — 
kuramus, ta on selle koguni üle pea tõmmand! 

Ei, ta tahab meid narritada, Tara! Ta tahab meie kulul nalja teha, meile vingerpussi mängida! 

Eideke, midagist oleks nagu korrast ara. Paistab, nagu polekski tal pead. Tõsijutt! Mida see 
küll tähendab? Püha Neitsi, isegi kui ei teaks, et see on peremees, kohutab see inimese ara! 


Kas see üldse on gi isand? Paganas, ta on temast nagu tsipake lühem. Ja kus ta pea on? Püha Patrick, 
kaitse meid, kus ta pea on saand? See ei või ometi saraape all olla? Ei, ei paista küll olema. Oidku 
küll, midagist on siin korrast ara! Mida see tähendab, Tara?» 

Lirlase hääles kõlas nüüd hirm, mis peegeldus ka mehe näol. 

Jahikoera ilme ja seisang kõnelesid sedasama. Ta lümitas hüppevalmilt veidi eemal, vahtides 
metsiku pilguga liginevat ratsanikku, kes oli neist veel ainult kahesaja jardi kaugusel. 

Kui Phelim oma jutu lõpetas, hakkas koer vastuseks kaeblikult ulguma. 

Siis aga tormas ta nagu mingi instinkti mõjul kummalise olendi poole, kes oli segadusse ajanud ta 
inimesest kaaslase ja looma enesegi. 

Otsejoones edasi tormates laskis ta kuuldavale kiledaid klähvatusi, mis erinesid tunduvalt kõlavast 
haukumisest, millega ta kojupöörduvat mustangerit tavaliselt tervitas. 

Kui Phelimit juba kõik seninegi üllatas, siis veel enam rabas teda see, mida ta nüüd nägema pidi. 

Kui koer ikka veel klähvides ratsanikule lähenes, pöördus punakõrb, kelles endine tallipoiss juba 
ammu ära oli tundnud peremehe hobuse, äkitselt ringi ja kappas üle lagendiku tagasi! 

Sel ajal kui hobune ringi pöördus, nägi Phelim — või arvas nägevat — midagi, mis teda mitte 
üksnes ei rabanud, vaid pani tal vere soontes tarduma «ning mehikese enda pealaest jalatallani 
värisema. 

See oli pea — ratsaniku pea, ent see ei asunud oma õigel kohal, mehe õlgadel, vaid poolenisti 
sadulaharja varjus, ratsaniku käes! 

Kui hobune küljega tema poole pöördus, nägi Phelim — või uskus nägevat — pulstunud 
karvadega püstolitupe taga õudset, tardunud verega käetud nägu. 

Rohkem ta ei näinud. Järgmisel hetkel seisis ta seljaga lagendiku poole ning veel hetk hiljem 
kihutas tulistjalu mäekülge mööda alla, nii ruttu kui aga hirmust nõrgaks muutunud jalad võtsid. 


XLIV peatükk NELI KOMANTSI 


Porgandpunased kiharad turris püsti, nii et kaabu vaevalt peas püsis, põgenes goolveilane 
peatamata ja tagasi vaatamata hütini, sulges enda järel nahaga käetud ukse ning barrikadeeris selle 
mitme suure põrandal lamava pakiga. 

Aga ikka veel ei tundnud ta ennast päris julgena. Mis kaitset võis riivistatud või lukustatud uks 
pakkuda vaimude vastu! 

Ja kindlasti polnud see, mida ta nägi, maine olend — igatahes mitte sellest ilmast pärit! Kas oli 
keegi varem näinud niisugust asja — sadulas istub mees, kes hoiab oma pead käes? Oli keegi 
enne kuulnud niisugusest ebaloomulikust nähtusest? Phelim O'Neal igatahes mitte. 

Iirlase hirm ei andnud põrmugi järele, ta tormas mööda hütti ringi, laskus järile, kargas siis jälle 
üles ja hiilis 

ukse poole, julgemata aga seda avada või prao vahelt piiluda. 

Vahepeal rebis ta end juustest, tagus rusikatega vastu meelekohti ja hõõrus silmi, et selgusele 
jõuda, kas ta mitte unes, vaid ikka tõepoolest ilmsi nägi olendit, kes teda nii hirmsasti kõhutas. 

Pisut rahustas teda ainult üks asjaolu: nõlvakult alla laskudes oli ta veel korraks tagasi vaadanud 
ning oma suureks heameeleks näinud peata ratsanikku kappavat juba kaugel preerias, seljaga Alamo 
poole. 

Kui see poleks hütis edasi-tagasi sammuvale goolveila-sele meenunud, oleks tema hirm veelgi 
suurem olnud — kui see üldse oleks saanud suurem olla. 


Tükk aega oli ta sõnatu — ta ei osanud midagi öelda, pomises ainult asju, mis tal juhuslikult 
keelele tulid. 

Pikkamööda, mitte sellepärast, et ta oleks ennast julgemana tundnud, vaid tundes lihtsalt vajadust 
targutada, sai ta kõnevõime tagasi ning küsimusi ja hüüatusi voolas kui küllusesarvest. Ta kõneles 
iseendaga, Tara polnud kodus ega saanud seepärast jutuajamisest osa võtta. 

Iirlane kõneles tasa, sosinal, nagu kartes, et ta jutt välja kostab. 

«Oh eldus, oh eldus, see ei võind ometi olla tema! Püha Patrick, aga kes ta siis oli? 

Kõik oli tema jagu: obune ... triibuline vaip ... täpilised saapad ... ja pea ... ainult näojooned olid 
nagu teised. Nägin ta nägu küll, aga päris kindel m.a pole, ja kes võikski ära tunda näo, mis on üleni 
verd täis? 

Oh ei, see ei võind olla isand Maurice, mitte ilmaski! 

See oli unenägu. Ma magasin ja nägin vist und. Või tuli see viskist? 

Ei, nii täis ma ka polnd. Kaks korda võtsin kruusist ja kaks korda pudelist — see teeb kokku mitte 
rohkem kui kaks kruusitäit. Sellest ma veel purju ei jäänd. Olen joond kaks korda nii palju, ilma et 
mu keelgi pärast vääratand oleks. Jumala tõsi. Ja kui ma purjus olin ja valesti nägin, miks ma siis 
nüüd enam ei ole? 

Veel pole poolt tundigi sellest mööda läind, kui ma seda nägin, ja ma olen selge kui õigusemõistja 
kohtulaua taga. 

Kuramus, tibake va kibedat kuluks mulle praegast ädasti ara. Kui ma ei j00, ei saa ma öösel silma 
kinni: valvan öö läbi ja mõtlen sellele, mis ma nägin. Oh eldus, oh eldus! Mis see küll oli? Ja kuhu 
jääb isand, kui see tema ei olnd? 

Püha Patrick, kaitse vaest patust, kes ihuüksi kurjade vaimude ja paharettide kätte on jäetud!» 

Pärast katoliku pühaku palumist pöördus Connemara mees veel agaramalt ja andunumalt teise 
jumaluse poole, keda juba iidsest ajast peale Bakhoseks kutsutakse. 

Viimase juures kandsid palved vilja ning hiljemalt tund aega pärast seda, kui iirlane oli põlvitanud 
paganate ju mala altari ees, mille aset täitis korvpudel monongaheela viskiga, olija vabanenud kui 
mitte just oma pattudest, siis vähemalt kõigist oma kannatustest, ning lamas sirakil hüti põrandal, 
saanud lahti mitte ainult nägemusest, mis teda . hiljuti hinge põhjani kõhutas, vaid täielikult ka oma 
teadvusest. 


Mustangi-Maurice'i hütis valitseb vaikus — ei kosta isegi kella tiksumist, mis loendaks igavikku 
veerevaid tunde ning näitaks, et on saabunud juba teine öö. 

Helisid kostab ainult väljastpoolt, aga need on tavalised hääled: ligidal voolava jõe vulin, tuules 
liikuvate lehtede sahin, tsikaadide sirin ja mõne metslooma kisa — öise metsa loomulikud hääled. 

Saabub kesköö. Taevasse tõuseb hele kuu, siin-seal tungivad ta kiired läbi puude tiheda lehestiku 
ning heidavad mustade varjude sekka hõbedasi valguseviirge. 

Puude all, võimalikult nende varju hoidudes, liigub salk ratsanikke. 

Kuigi neid on vähe — ainult neli —, näivad nad hirmuäratavatena. Nende paljad helepunaseks 
värvitud kehad, tätoveeritud näod, juustesse pistetud punased suled ning käes sädelevad relvad — 
kõik see annab tunnistust metsikust ja ohtlikust jõust. 

Kust nad tulevad? 

Nad kannavad komantšide sõjarüüd. Seda kinnitab ka nende nahavärv. Ümber pea on neil nahast 
ribad, mille vahele on torgatud kotkasuled. Mehed on vööni paljad ning paljaste käsivartega, jalas 
põdranahksed püksid — igas suhtes võib neis ära tunda röövretkele asunud Texase ismaeliite'. 


'Ismaeliidid — Araabiakalifaadis 8. saj. keskpaiku tekkinud ja islamiusulistes maades laialt 
levinud usulis-poliitilise sekti liikmed ja poolehoidjad; võiilesid algselt feodaalse rõhumise vastu, 
araaolasfe poolt vallutatud maades aga ka vallutajate ülemvõimu 

Nad peavad olema komantšid, järelikult on nad tulnud läänest. 

Kuhu nad lähevad? 

Sellele saab juba kergemini vastuse. Nad lähenevad hütile, kus lamab meelemärkusetu iirlane. 
Nende retke eesmärgiks on ilmselt Maurice Geraldi hütt. 

Nende sõjarüüst võib järeldada, et nad tulevad vaenulike kavatsustega. Seda on selgesti näha ka 
nende liikumisviisist — juba sellest, et nad tulevad sadulast maha tükk maad hütist eemal, seovad 
hobused metsa all puude külge ning lähenevad onnile jalgsi. 

Komantšide samm on hiiliv, nad astuvad ettevaatlikult langenud lehtedele, püüavad hoiduda 
varju, peatuvad sagedasti, vaatavad hüti poole ja kuulatavad; hääletute žesti-dega juhib nende 
liikumist mees, kes näib olevat salga juhiks. Indiaanlased tahavad läheneda onnile märkamatult. 

See lähebki neil korda, vähemalt näib nii. Juba seisavad nad püstlattidest seina juures ja miski ei 
reeda, et neid oleks silmatud. 

Hütis valitseb samasugune vaikus nagu väljaspool seda. Kuulda pole kippu ega kõppu, isegi mitte 
kilki koldel. 

Ja ometi on keegi hütis. Inimene võib juua end nii purju, et ta ei suuda kõnelda, norsata ega isegi 
kuuldavalt hingata — niisuguses seisukorras viibib praegu onni ainus elanik. 


Neli komantši hiilivad ukse juurde ja silmitsevad seda. Uks on kinni, kuid selle servades on praod. 
Metslased suruvad — kõik korraga — kõrvad vastu pragusid ning kuulatavad. 


Pole kuulda ei norskamist, hingamist ega üldse mingit heli. 


«Võimalik,» sosistab nende juht kõige lähemal seisjale, imelik küll, puhtas kastiilia keelemurdes, 
«et ta pole veel koju tulnud, kuigi ta oleks pidanud juba ammu pärale jõudma. Võib-olla on ta 
uuesti minema ratsutanud? Mulle meenub, et siin kuskil pidi tal olema kuurialune. Kui mees on ise 
kodus, peab ta hobune seal olema. Seiske siin, camaradas ! ma lähen vaatan järele.» 

Mõne sekundiga on ta talli asendava ehituse juures. Seal pole ühtki hobust. Niisama vähe aega 
kulub jälgede uurimiseks katusealuse juurde viival teel: hiljuti pole ühtki ho- 


'Camaradas — seltsimehed, sõbrad (hisp. k.). 

bust ei sinna viidud ega sealt toodud. Teinud selle kindlaks, pöördub pealik oma kaaslaste juurde 
tagasi, kes ikka veel hüti ees seisavad. 

«Maldito!» hüüab ta juba kõva häälega, «ei ole teda siin, ega ole täna käinudki.» 

«Lähme parem sisse ja vaatame järele,» paneb üks sõjameestest ette hea hispaania hääldusega. «Ei 
teeks paha, kui vaataksime, kuidas see irlandes ennast siin sisse on seadnud.» 

«Muidugi,» vastab kolmaski kenas Cervantese keeles. «Vaatame korraks ta toidukambri üle, Olen 
nii näljane, et võiksin süüa toorest tasajo't..» 

«Por dios!» lisab neljas ja viimane sedasama kõlavat keelt käsutades. «Olen kuulnud, et tal olevat 
siin koguni oma veinikeldrike. Kui nii, siis ...» 

Pealik ei oota, kuni kaaslased oma oletustega lõpule jõuavad. Keldri mainimine näib talle tugevat 
mõju avaldavat — paneb, ta kohe tööle. 

Ta tõukab ust jalaga, kavatsedes selle lahti lükata. 

Uks ei avane. 


«Caratnba! Seestpoolt on riivis. Kinni pandud, et isanda äraolekul lõvid, tiigrid, kärud, pühvlid ja 
võib-olla ka indiaanlased sisse tungida ei saaks. Hah-hah-haa!» 

Teine jalahoop on jõulisem. Uks peab ikka veel vastu. 

«Midagi on uksele toeks pandud... midagi rasket. Jalaga seda lahti ei lükka. Pole viga, vaatame 
järele, mis seal ees on.» 

Matšeete võetakse tupest ning uksesõrestikku katvasse pinguletõmmatud hobusenahasse lõigatakse 
auk. 

Sellest pistab indiaanlane käe läbi ning teeb kohades kindlaks, mis ust kinni hoiab. 

Varsti on pakid eest lükatud ning uks pärani lahti. 

Metslased ronivad sisse. Avatud uksest paistab hele kuuvalguseriba, mis aitab neil hüti sisemust 
uurida. 

Keset onni põrandat lamab maas inimene. 

«Caray!» 

«Kas ta magab?» 

«Arvatavasti on ta surnud, muidu oleks ta meie tulekut kuulnud.» 

«EL» ütleb pealik lamaja kohale kummardudes, «ta on ainult täis kui tina ... borracho '.... 
embriagado *! See on 


'Borracho (L:bor'ratšo) — lakard (hisp. k.). 
*Embriagado — purjus (hisp. k.). “8 

iirlase teener, olen seda selli varem näinud. Tema olekust võib julgesti järeldada, et ta isandat kõdus 
pole ega ole siin tükk aega olnud. Ahaa — pudel! Ja lõhnab kui roos. Sees loksub ka midagi. Natuke on 
veel pudeli põhja jäänud. Olgu Guadalupe ' Jumalaema tänatud!» 

Korvpudeli tühjendamiseks kulub vaid mõni hetk. Pudeli sisust jätkub kõigile neljale lonksuks, koguni 
kaheks pealikule, kellel kõrgemast auastmest hoolimata ei jätku viisakust ebavõrdse jaotamise vastu 
protesteerimiseks. Silmapilguga on pudel tühi. 

Mis nüüd? 

Varem või hiljem peab maja peremees koju tulema. Teda külastama tulnud mehed tahavad temaga 
veidi vestelda, tungivalt vestelda, sest tavaliseks külaskäiguks pole aeg kohane. Eriti tahab teda näha 
pealik. 

Mida tahavad neli indiaanlast — komantši — Mustangi-Maurice'ist? 

Meeste jutt reedab nende kavatsused, isekeskis vesteldes ei varja nad oma tuleku põhjust. 

Nad ontulnud selleks, etmustanger tappa! 

Eestvedajaks on pealik, teised on ainult ta käsilased ja abimehed. Ettevõte on liiga tõsine, et sellega 
mängida. Ta saab selle eest tuhat dollarit ning peale rahalise tasu ka isikliku rahulduse. Teised kolm 
mõrtsukat teenivad igaüks sada dollarit — see summa on küllaldane, et komantši kiusatusse viia ning 
teda ära osta ükskõik milliseks teoks. 

Travestiat” pole tarvis jätkata, on saabunud aeg langetada maskid. Meie komantšid on lihtsalt 
mehhiklased, nende pealik — mustanger Miguel Diaz. 

«Peame valvama, kuni ta tagasi tuleb,» kõlab Koioti nõuanne. «Ta ei või enam kauaks jääda, 
ükskõik mis tal ka takistuseks tuli. Teie, Barajo, ronige üles kaldajärsakule ja pidage tasandikku 
silmas. Teised jäävad minuga siia. Ta tuleb Leona äärest üle lagendiku. Võime talle mäekurusse 
suure küpressi juurde vastu minna. See kõht oleks meile kõige sobivam.» 

«Kas me ei peaks enne selle siin vaikseks tegema?» vihjab verejanuline Barajo goolveilasele, kes 
õnneks ei tea, mis ta ümber toimub. 


'Guadalupe — linn Mehhikos. 
?Travestia — maskipidu, komejant. 

«Surnud ei kõnele!» täiendab teine vandenõulane hispaania vanasõnaga. 

«Surnuna kõneleks ta just meie kahjuks,» vastab Diaz. «Ja milleks seda teha? See veidrik on 
nagunii vait. Las koerapoeg elab! Lubasin tappa ainult ta peremehe. Noh, Barajo! Väyase'! Väyase! 
Üles kaldajärsakule! Ei või teada, millal don Mauricio meile äkitselt kaela vajub. Ettevõtet ei tohi 
lasta luhta minna! Niisugust juhust ei tule meil enam kunagi. Ronige üles järsaku tippu, sealt paistab 


!Väyase! — minge! (hisp. k.) 

teile kogu tasandik. Mustangeril on võimatu läheneda, ilma et te teda selles kuuvalguses ei näeks. 
Niipea kui teda märkate, jookske alla ja teatage meile. Kiirustage, et me õigeks ajaks küpressi alla 
jõuaksime.» 

Barajo kuuletub, ent teeb seda ilmse vastumeelsusega. Möödunud ööl ei vedanud tal 
montemängus: ta kaotas Koiotile suure summa. Ta ihkab revanši; ta teab täpselt, kuidas ta 
kaaslased tema äraolekul aega veedavad. 

«Kiiremini, senjoor Vicente,» käsutab Diaz, nähes, kui vastumeelselt teine oma kohuste täitmisele 
asub, «kui meil see asi nurja läheb, kaotate rohkem kui võiksite võita montet mängides. Minge, 
minge!» lisab Koiott julgustavalt. «Kui ta tunni jooksul ei peaks tulema, vahetab keegi teid välja. 
Minge siis ometi.» 

Barajo kuulab käsku, astub onnist välja ning läheb oma valvepostile järsaku tipul. 

Teised süütavad hütis tule ning võtavad istet. 

Nende päritolu ja elukutsega mehed oskavad aega surnuks lüüa, igatahes pole neil kunagi igav. 

Nad istuvad puupakust tehtud laua ümber, millele varsti asetatakse... mitte õhtusöök, vaid pakk 
hispaania kaarte, mida iga mehhiko vagabundo ' saraapehõlma all kannab. 

Otsitakse välja caballo* ja sota”, seatakse laud monte-mänguks korda, segatakse kaardid ning mäng 
algab. 

Mängutuhinas lendab aeg märkamatult. 

Koiott peab panka. 

Hobusenahkadega käetud seinte vahel kajavad hüüded: «Caballo en la puerta *)» — «Sota mozo » 

Kõlinal tõmmatakse mööda krobelist lauda hõbedasi dollareid. Tasa sahisevad kaardid. 

Äkitselt katkestab mängu vali kisa. Kriiskav karjatus tuleb joobnult, kes on ärganud viinauimast 
ning näeb alles nüüd kummalist seltskonda, kes vahepeal hütti on tunginud. 

Mängijad hüppavad püsti ja tõmbavad matšeeted välja. Phelimit ootab suurepärane väljavaade 
saada kerre kolm pikateralist toleedo pussi. 

lirlase päästab paljas juhus: mehhiklasi eksitatakse uuesti. 

Uksele ilmub lõõtsutav Barajo. 

Tal poleks tarviski öelda, miks ta tuli, ent ta hingeldab siiski: 


«Tuleb .. . juba on järsaku ligidal... canada” juures ... tehke kähku, mehed, kähku!» 

Goolveilane on päästetud. Pole enam aega tema tapmiseks, isegi kui see end tasuks. 

Ent see ei tasu, vähemalt mitte maskeeritud meeste arvates, kes jätavad iirlase häiritud uinakut 
jätkama ning tormavad välja, toime panema tulusamat mõrva. 

Mõnekümne sekundiga on nad järsaku jalamil, mäekurus. Nad peatuvad suure küpressi all ning 
ootavad ohvri lähenemist. 


'Vagabundo — rändur, hulkur (hisp. k.). 

*Caballo (L: ka'baljo) — hobune; kaardimängus emandale vastav kaart (hisp. k.). 

“Sot a — soldat (hisp.k.). 

*Caballo en la puerta — sõna-sõnalt: hobune mäekurus (hisp. k.); kaardimängus: 
emand tuli välja. 

“Sota mozo (1.:'mosso) — soldat lauas (hisp. k.). “Canada (L:kan'jada) — 
kuristik, mäekuru (hisp. k.). 

Mehed jäävad kuulatama kabjalööke, mis teataksid ratsaniku lähenemisest. 

Varsti kuulevadki nad korrapäratuid kõlksatusi, nagu astuks rautatud hobune mööda konarlikku 
maapinda. Keegi laskub orgu! 

Varitsejad ei näe teda veel. Mäekurus on pime, samuti orus, mida varjavad kõrged puud. 

Ainult ühes kohas valgustab kuu maapinda, kitsast ribakest puu ligidal, mis varjab mõrtsukaid. 
Õnnetuseks ei lange valgust oodatava ohvri teele. Ta peaks neist mööduma ilmselt küpressi varjus. 

«Ärge teda tapke!» sosistab Miguel Diaz oma meestele. «Praegu on selleks veel vara. Tahan saada 
ta elusalt — nii tunniks ajaks või selle ümber. Võtke mees koos hobusega kinni. Mingit ohtu karta ei 
ole, sest kallaletung on talle täiesti ootamatu, ta pole selleks ette valmistatud. Kui ta vastu hakkab, 
peame ta maha laskma, aga siis laske minul tulistada esimesena.» 

Peagi avaneb võimalus nende kuulekuse kontrollimiseks. See, keda nad ootavad, on nõlvakust alla 
laskunud ning jõuab küpressi varju. 

«Abajo las armas!" A tierra!» hüüab Koiott, tormab ratsaniku poole ning haarab valjastest, teised 
kolm hüppavad sadulas istuva mehe kallale. 

Too ei pane vastu, ei rabele ega löö, ei haara noa järele ega tulista, ei protesteeri ühegi sõnaga. 

Nad näevad oma silmaga, et inimene istub ilusasti sadulas, katsuvad oma kätega, et ta ihuliikmed 
on lihast ja luust, ent paistavad siiski kuidagi tundetud olevat. 

Ainult hobune hakkab vastu. Ta tõuseb tagumistele jalgadele, taganeb ja tirib kallaletungijad 
endaga kaasa. 

Ta veab nad kuuvalguse kätte. 

Halastaja taevas! Mis see siis on? Mehed lasevad hobuse lahti ning tõmbuvad metsiku 
hirmukarjatusega tagasi. 

Nad ei jää enam pilgukski küpressi varju, vaid põgenevad tulistjalu tihniku poole, kus seisavad 
nende endi hobused. 

Hüpanud sadulasse, kappavad nad kiiresti minema. 

Nad olid näinud olendit, kes oli kohutanud neist vapramaidki mehi. Nad olid näinud p eata 
ratsanikku. 


Ab ajo (1.: abahho) las armas! — relvad maha! (hisp. k,) 
?A tierra! —jalastuda! (hisp. k.) 

XLV peatükk KAOTATUD JÄLJED 


Oli see viirastus? See ei võinud ometi olla inimene! 

Nii arutles Koiott oma hirmunud kaaslastega. Sedasama oli mõelnud ka kohkunud goolveilane, 
kuni ta tänu korvpudeli tõhusale abile ajutiselt hirmust vabanes. 

Sama rada olid kulgenud enam kui saja inimese — majori juhtimisel Henry Poindexterit otsima 
läinud mehe mõtted, kes olid näinud peata ratsanikku. 

Neile oli võigas olend ennast ilmutanud varasemal tunnil ja viis miili ida pool. 

Et nad seisid nägudega läände, paistis päike neile otse silma ja nad nägid ainult peata ratsaniku 
kuju, rohkem aga mitte midagi — vähemalt ei märganud nad sellel mingit sarnasust Mustangi- 
Maurice'iga. 

Goolveilane nägi ratsanikku, seistes ise seljaga läände, päikese poole, ning pani tähele, et too 
sarnanes väga — kui koguni mitte täpselt — tema isandaga. 

Neli mehhiklast, kes nägid ratsanikku kuuvalgel ja Maurice Geraldit välimuse järgi tundsid, tulid 
samale järeldusele. 

Kui peata mehe nägemine sisendas teenrile kõige metsikumat hirmu, kohutas see samuti ka 
vandenõulasi. 

Majori ekspeditsiooni liikmeid heidutas kummaline nähtus vähem, ent ometi ei suutnud ka nemad 
sellele mingit seletust leida. 

Kuni peata ratsaniku kadumiseni polnud keegi seda üritanudki, kui mitte arvestada ühe asuniku 
veidrat märkust. 

«Mida teie sellest arvate, härrased?» küsis major tema ümber kobarasse kogunenud meestelt. 
«Pean ütlema, et minu meelest on see väga salapärane.» 

«Võib-olla oli see indiaanlaste temp?» oletas keegi. «Mingi võte, et meid lõksu meelitada?» 

«Sel juhul igatahes väga kahtlase väärtusega peibutusvahend,» tähendas teine. «Mind niisugusega 
küll õnneks «i võta.» 

«Ei usu, et indiaanlastel sellega midagi pistmist oleks,» ütles major. «Mina ei oska selle kohta 
midagi ütelda. Mida teie arvate, Spangler?» 

Rajaleidja ainult raputas vastuseks pead. 

«Kas teie ka arvate, et see oli mõni ümberrõivastunud 

indiaanlane?» käis major peale, soovides teise arvamust kuulda. 

«Ma ei tea sellest rohkem kui teie, major,» vastas Spangler. «Midagi sellesarnast võis ta olla, 
sest mis asi ta siis ikka oli? Ta pidi ju olema kas inimene või siis täistopitud riietega nukk.» 

«Muidugi oli see nukk!» nõustuti kergendatult teejuhi oletusega. 

«Oli tan'd mis ta oli, inimene, nukk või kurat,» lausus üks asunikest, kes juba korra oma 
arvamust oli väljendanud, «ma ei näe põhjust, miks me talle jälgi mööda järele sõita ei võiks. 
Huvitav, kas ta üldse jälgi järele jätab?» 

«Kohe näerne,» vastas Spangler. «Meie tee läheb samas suunas. Kas võib liikuma hakata, 
major?» 

«Muidugi. Selline väike vahejuhtum ei tohi meid veel eksitada. Edasi!» 

Ratsanikud sõitsid jälle edasi, nii mõnigi neist üsna vastumeelse näoga. Teiste seas oli mehi, kes 
omapead olles kohe ümber oleksid pöördunud. Nende hulka kuulus ka Calhoun, kellele 
kummalise nähtuse ilmumine juba algusest peale rohkem mõju oli avaldanud kui ta kaas-lastele. 

Ta pilk oli äkitselt muutunud ebaloomulikult klaasiseks, huuled kriitvalgeks, suu vajunud 
lahti ning ainult suuri vaevu suutis ta logisevaid hambaid vastamisi hoida. 


Üldises segaduses ei pandud ta metsikut välimust tähele. Niikaua kui silmapiiril paistis 
võigas ilmutis, jätkus kõigil silmi ainult selle jaoks, ning kui see lõpuks kadus ja seltskond 
teele asus, poetas erukapten enda märkamatult tahapoole, kõige viimaste hulka. 

Rajaleidjal oli õigus. Koht, kus viirastuslik olend korraks oli seisatanud, jäi just nende teele. 

Ent otsekui tõenduseks, et ilmutis oli tõepoolest vaim, ei leitud kohale jõudes ühtki jälge. 

Ometi oli sellel täiesti loomulik seletus. Seal, kus hobune ringi oli pöördunud, oli tasandik 
mitme miili ulatuses tihedasti valgete kruusakividega käetud. Siit algas maa-ala, mida trapperite 
keeles «kriidipreeriaks» hüütakse. Kivid olid mõnes kohas segamini paisatud ja siin-seal paistis 
neil kriimustusi, mis olid ilmselt pärit rautatud kapjadelt. Kuid need märgid olid vaevu 
märgatavad ning neid võis eraldada ainult vilunud rajaleidja silm. 

Hiljuti oli siit läbi kihutanud kari metshobuseid, sõtkunud segamini kogu raja ning otsijad 
kaotasid rautatud mustangi jäljed. 

Nad oleksid võinud sõita sinnapoole, kuhu oli kadunud peata ratsanik. Teejuhiks oleks neile olnud 
päike ja hiljem ehatäht. Ent nad tahtsid kätte saada rautatud mustangi ratsanikku ja seepärast 
kulutati tagajärjetult viimane pool tundi päevavalgust tema jälgede otsimiseks, mis kadusid 
siinsamas kiviklibustikul. 

Kui päike silmapiiri taha veeres, teatas Spangler, et ta on jäljed kaotanud. 

Ei jäänud muud üle kui tagasi metsasallu ratsutada ja põõsaste vahel laager üles lüüa. 

Jälgede otsimist kavatseti jätkata varahommikul. Kavat-sust aga ei viidud täide, vähemalt mitte 
selleks määratud ajal. Ootamatute asjaolude sunnil lükati otsimine edasi. 

Vaevalt said mehed laagrisse asuda, kui saabus käskjalg kirjaga majorile. Saadetis oli 
ringkonnaülemalt, kelle peakorter asus San Antonio de Bejaris. Kiri oli toodud Inge'i forti ja sealt 
edasi majori kätte. 

Major tegi oma tugeva tenoriga korralduse puhuda märguannet sadulasse istumiseks, ja enne kui 
märjaks aetud loomad jahtuda jõudsid, istusid neil tragunid uuesti seljas. 

Saadetis oli sisaldanud teate, et komantšid on sõjateel, ent mitte Leona ääres, vaid viiskümmend 
miili ida pool, otse San Antonio lähistel. 

Nüüd polnud see enam kuulujutt. Röövretk oli alanud, tapeti mehi, naisi ja lapsi ning süüdati 
maju. 

Majorile tehti korraldus tuua aega viitmata lahinguväljale niipalju mehi kui -võimalik. Seepärast 
kiirustaski ta laagrist lahkuma. 

Eraisikud oleksid võinud kohale jääda, kuid keha nõuab oma osa, hoolimata sõprusest ja isegi 
isaarmastusest. Enamik mehi oli kõdust välja tulnud ilma eriliste ettevalmistusteta, ainut 
saduldanud hobuse ning visanud püssi õlale, ja nüüd sundis nälg neid koju tagasi pöörduma. 

Otsimist ei kavatsetud veel lõpetada. Seda pidi jätkatama kõhe, niipea kui on vahetatud hobused 
ning võetud varuks küllaldaselt toiduaineid. Kõik kinnitasid üksmeelselt, et siis jätkatakse otsimist 
«viimse veretilgani». 

Väike salk Spangleriga eesotsas jäeti otsima ameerika hobuse jälgi, mis rajaleidja ennustuse 
järgi pidid viima tagasi Leona aarde. Teised läksid tragunitega koos koju. 

Enne lahkumist Poindexterist ja ta sõpradest tegi major neile teatavaks, mida ta siiani endale oli 
pidanud — et nad olid leidnud vereloigu, ning mida rajaleidja selle kohta arvas. Kuna ta ei saanud 


enam ise Henry Poindexteri otsimisest osa võtta, pidas ta õigemaks avaldada saladus neile, kes 
otsimist jätkasid. 

Tal oli raske lasta kahtlusel langeda noorele iirlasele, kellega ta oli tänu tolle elukutsele mõnigi 
kord mõnusat juttu puhunud. Kohusetundlikkus osutus aga tugevamaks, ja sellest hoolimata, et ta 
ise mustangeri süüsse ei uskunud, et ta ise seda pigem täiesti võimatuks pidas, ei tohtinud ta maha 
vaikida, et kõik tundemärgid räägivad Maurice'i kahjuks. 

Plantaator oma inimestega ei kahelnud selles põrmugi. Nüüd, kus indiaanlased enam küsimuse 
alla ei tulnud, kuulutasid mehed otsekohe Maurice Geraldi mõrvariks. 

Et mõrv oli toimunud, selles polnud enam kahtlust. Ober-dofferi jutt oli traagilise loo esimeseks 
peatükiks, Henry hobuse tagasitulek, verine sadul seljas — viimaseks. Puuduvaid lülisid oli hõlbus 
leida osalt rajaleidja kaasabil, osalt oletuste põhjal. 

Keegi ei uurinud mõrva motiive, vähemalt mitte üksikasjaliselt. Geraldi vaenulikkuse tõenduseks 
peeti tüli Calhouniga ning oletati, et ta võis oma viha valada kogu Poindexterite perekonnale. 

Järeldus oli täiesti absurdne, ent inimesed, kes on oletatava mõrvari kännul, teevad üldse harva 
mõistlikke järeldusi. Nad mõtlevad ainult sellele, kuidas mõrvarit hävitada. 

Selle mõttega otsijad lahkusid, kavatsedes järgmisel hommikul uuesti alustada ja ajada veel kord 
kahe puuduva mehe jälgi, kuni leitakse neist üks või mõlemad — olgu siis elusalt või surnult. 


Spanglerile jäetud inimesed jäid laagrisse kohal, mille major selleks otstarbeks välja oli valinud. 

Neid oli kümmekond meest. Suurema rühma mahajätmist ei peetud vajalikuks. Komantše enam 
siiakanti oodata ei olnud, ka polnud karta mingit muud ohtu. Antud ülesande täitmiseks oleks 
piisanud kahest-kolmest mehest. 

Siia jäi neid aga üheksa-kümme — ühed uudishimust, teised seltsimehelikkusest. Mahajääjad 
olid enamasti noored mehed — plantaatorite pojad ja teised taolised. Nende seas oli ka Calhoun, kes 
oli määratud salga pealikuks; tege- 

likult aga peeti meheks, kelle korraldustele tuli alluda, teejuhina tegutsenud Spanglerit. 

Selle asemel et magama heita, koguneti pärast teiste lahkumist metsalagendikul süüdatud 
lõkke ümber. 

Õhtueine oli rikkalik — polnud puudust söögist ega joogist. Need, kes olid tag asi pöördunud, 
olid loovutanud oma moonakotid ja plaskupohjad laagrisse jäänutele. Viina pidi jätkuma kogu 
ööks, isegi kui oleks kavatsetud öö läbi lakkamatult pummeldada. 

Hoolimata sellest mõnusast teadmisest, hoolimata lõbusalt praksuvast tulest, mille ääres 
istuti, polnud meeste meeleolu sugugi rõõmus. 

Kõigil näis lasuvat nagu mingi lummus ja see takistas neid nautimast lõbu, millele ei leia vist võrdset 
kogu maailmas. 

Võite kõnelda kodukolde vaiksest hubasusest — vahetevahel olen ma kaise preerias sellele 
mõelnud ning selle järele igatsust tundnud. Ent praegu, kui meenutan mõlemaid ja võrdlen 
erapooletult üht teisega, ei suuda ma hoiduda hüüdmast: 

«Andke mulle tagasi laagrilõke ja pool tosinat jahikaaslast selle ümber, andke mulle see veel 
korraks tagasi, ja te võite jumala rahus võtta mu varanduse, mille olen kogunud, ja tühised 
tiitlid, mis ma olen saavutanud, ning olge veel tuhandeks tänatud, et vabastate mind vaevast ja 
murest, millega neid peab säilitama.» 

Lõkke ümber istuvate meeste sünget meeleolu pole raske mõista. Neil mõlkus värskelt meeles 
võigas ilmutis ja ikka veel valdas neid seletamatu hirm. 


Katsunud ilmutisele sobivaimat seletust leida ning isegi naernud ta üle, nagu nad puhuti teha 
püüdsid, ei suutnud nad ikkagi luupainajalikku kuju unustada ega senise seletusega rahule 
jääda. 

Üldine meeleolu oli haaranud nii Spanglerit kui ka Calhouni. 

Viimane paistis olevat vapustatud enam kui keegi teine. Ta istus tusaselt lõkkest veidi eemal 
puu all ega olnud tragunite lahkumisest saadik suudki paotanud. Ka ei paistnud tal olevat 
kavatsust istuda tule paistel lesivate meeste ringi; ta hoidus teistest eemale, nagu poleks ta 
tahtnud neile silma alla sattuda. 


Ta pilk oli ikka veel niisama metsik kui varem, nägu niisama kohkunud kui päikeseloojakul. 

«Kuule, Cash Calhoun,» hõikas üks tule ääres istuvaid noormehi, keel sagedasest viski 
pruukimisest juba pehme, «tule siia, vanapoiss, ja joo meiega! Me kõik tunneme sulle kaasa ja 
teeme kõik, mis meie võimuses, et sinu ja sa omaste nimel kätte tasuda. Aga kogu aeg ei tohi ometi 
norutada! Tule siia ja võta vähe monongaheelat. Usu mind,, su tuju 'paraneb kõhe.» 

Kas meeldis Calhounile see, kuidas ta vaikimisest aru saadi, või tundis ta tõesti äkki igatsust 
sõprade järele, igatahes võttis ta kutse vastu, astus lõkke juurde ning istus teiste kõrvale. Enne 
mahaistumist rüüpas ta lonksu pakutud plaskust. 

Ta ilme muutus nagu nõiduse väel. Tusatuju kadus ning mees muutus märkimisväärselt lõbusaks, 
nii et teised lausa üllatusid. Oli arusaamatu, kuidas võib niimoodi käituda inimene, kelle nõbu arvati 
olevat tapetud alles samal hommikul. 

Kuigi erukapten tuli lõkke juurde külalisena, hakkas ta varsti peremeest mängima. Kui teised olid 
oma välipudelid tühjaks teinud, oli Calhounil veel ammendamatuna näiv tagavara. Suurtest 
sadulataskutest tõita välja pudeli pudeli järel — majoriga tagasipöördunud sõprade päranduse. 

Oma juhi kutsel ja virgutusel neid tühjendada aidates hakkasid noored plantaatorid varsti tule 
ümber valjusti kõnelema, laulma, tantsima, lärmama ja isegi kukerpalli laskma, kuni neid enam 
alkoholgi ärkvel ei suutnud hoida. Siis laskusid nad väsinult rohule ning vajusid sügavasse unne, 
mis oli mõnelegi neist võib-olla elu esimeseks jooma uneks. 

Vabatahtlike erukapten oli viimane, kes pikali heitis. Üles tõusis ta aga esimesena. Vaevalt oli 
mürgeldamine lõppenud ning seltsimehed norinal magama jäänud, kui Calhoun püsti tõusis ja tule 
juurest minema hiilis. 

Vargsi astus ta laagrist välja, puu juurde, kus seisis ta hobune. 

Vabastanud ratsmed ning visanud need loomale kaela,. ronis ta sadulasse ning ratsutas vaikselt 
minema. 

Kogu ta käitumisest ilmnes, et ta pole sugugi purjus. Vastupidi, paistis, et mehe pea on selge 
ning et tal on midagi teoksil. 

Mis võis see olla? 

Võib-olla läks ta armastusest nõo vastu mõrvari jälgi ja 

mõrvatut otsima? Võib-olla tahtis ta minna üksinda, et oma agarust ja indu näidata? 

Otsustades selle järgi, mida ta läbi võsastiku ratsutades endamisi pomises, paistis tal tõesti 
niisugune nõu olevat. 

«Jumal tänatud, et on kuuvalge ja kuus tundi aega, enne kui need poisikesed jalule saavad. Mul 
on aega küllalt, et kogu tihnik kähe miili ulatuses läbi tuhnida. Kui laip on seal, pean ma ta leidma. 
Aga mida see ilmutis küll tähendas? Kui seda oleksin näinud ainult mina üksi, oleksin mõelnud, et 
ma olen hull. Aga nad kõik nägid, viimane kui üks! Püha taevas, mis see siis on?» 


Erukapten lõpetas oma jutu hirmuhüüatusega, sest äkit-selt märkas ta midagi, mis sundis teda 
hobuse peatama, otsekui oleks tal surm suu ääres seisnud. 

Üht teerajakest pidi ratsutades oli ta jõudnud eespool kirjeldatud metsasihile. Ta oli just sellele 
pöördumas, kui nägi, et ta polnud ainus inimene, kes nii hilja metsas liigub. 

Mööda sihti lähenes keegi teine, ratsa nagu temagi, ent mitte tema kombel sammu sõites, vaid 
kiire traaviga. 

Juba enne kui võõras ratsanik ligidale jõudis, nägi Calhoun kuuvalgel, ettal polnud pead! 

Ta ei võinud eksida. Põgusast pilgust piisas. Hõbedased kuukiired langesid õlgadele, nende 
valguses ei olnud aga näha pead. See ei võinud olla kuuvalgusest tingitud silmapete, sest sama 
olendit oli Calhoun näinud ka päikese paistel. 

Nüüd nägi ta teda täpsemalt — nägi karvase püstolitupe varjus õigelt kohalt puuduvat pead, 
tontlikku ja verist. Veel enam, ta tundis ära hobuse, triibulise saraape ratsaniku õlgadel, 
pikasäärelised saapad, kogu varustuse — kõik see kuulus Mustangi-Maurice'ile! 

Erukaptenil oli küllalt aega üksikasjaliseks uurimiseks. Hirmust kangena seisis ta teeharul ega 
suutnud paigast liikuda. Sama näis tundvat ka ta hobune: loom seisis värisedes ega teinud katsetki 
põgeneda, isegi mitte siis, kui peata ratsanik nende ees peatus ja ta ratsu end norsates tagumistele 
jalgadele ajas. 

Alles siis, kui punakõrb valjusti hirnatas — millele vastuseks ta kännul sörkiv koer ulguma 
hakkas — ja mööda metsasiht! edasi traavis, tundis Calhoun kergendust ning ta kõnevõime tuli 
tagasi. 

«Taevane jumal!» hüüdis ta väriseva häälega. «Mida see peaks tähendama? Oli see inimene? Või 
irvitab kurat mu 

üle? Kas ma näen kogu päev und? Või olen hulluks läinud?» 

Katkendlikule kõnele järgnesid teod, kiired ja otsustavad. Mis tahes eesmärgiga uurimisretk ka ette 
oli võetud, jäeti see nüüd kätki, ja pööranud hobuse järsu tõmbega ringi, ratsutas Calhoun tuldud teed 
tagasi, ainult palju kiiremini kui tulles, ega peatunud enne, kui oli jõudnud tagasi laagrisse. 

Seal hiilis ta tule aarde ning heitis magavate noormeeste sekka, kuid ta ei uinunud, vaid lamas 
kogu kehast värisedes hommikuni, mil köit valgustas ta kahvatut kõhnunud nägu ning metsikuid 
aukuvajunud silmi. 


XLVI peatükk PIHTIMUS 


Juba varase koidu ajal võis Casa del Corvo hacienda ümber märgata ebatavalist liikumist. 

Õues tungles hulk inimesi — mehi, kes kandsid relvi, kuigi nad polnud sõjaväelased. Neil olid 
õlal pikad jahipüssid ja kaheraudsed, vöö vahel püstolid, pikateralised noad ja isegi tomahoogid. 

Oma mitmekesise riietusega — siin oli punaseid flanell-särke, värvilisi käredast riidest vammuseid, 
puuvillaseid pluuse, pruune koduvillaseid ja siniseid puuvillaseid pükse, oli nii viltkübaraid kui 
nahkmiütse, nii pikki parknahast saapaid kui põdranahkseid sääriseid — lõid kõik need tursked mehed 
tõepärase pildi rahvakogunemisest, nagu neid Texase piiriäärsetes asundustes sageli esineb. 

Hoolimata meeste isevärki kehakatetest ning relvadest, polnud ei ühtedes ega teistes midagi sellist, 
mis kuidagi valgust oleks heitnud kogunemise põhjusele. Kõige rahu-likumalgi ajal oleksid nad 
olnud relvastatud ning riietatud just niisamuti. 

Ent selle kogunemise põhjus on teada. 

Osa mehi oli eelmisel päeval koos tragunitega metsas olnud. Teised olid tulnud alles täna — 
kaugemal elavad asunikud ja kütid, kes päev varem kodunt ära olid olnud. 


Mimesi oli sel hommikul kogunenud rohkem kui eelmisel päeval, isegi rohkem, kui neid oli olnud 
koos sõduritega. 

Kuigi kõik kandsid erariideid, kuulus osa mehi organisatsiooni, mida võib pidada üsnagi 
irregulaarseks, vaata- 

mata nimetusele, mida selle liikmed kandsid. Need olid regulaatorid '. 

Neil polnud mingeid eraldusmärke ei riietusel, relvadel ega varustusel. Võõras poleks kuidagi 
suutnud regulaatori ja tavalise kodaniku vahel vahet teha. Omadele olid nad teada. 

Kõnelus keerles mõrva - Henry Poindexteri tapmise — ümber ning üha sagedamini mainiti 
Mustangi-Maurice'i nime. 

Arutleti veel üht sellega teatud määral seoses olevat nähtust. Pealtnägijad jutustasid 
teistele,eelmisel õhtul preerias nähtud kummalisest ilmutisest. 

Mõned olid algul umbusklikud ning pidasid kogu lugu naljaks. Varsti aga tuli neil arvukate 
pealtnägijate tõsiseid väiteid uskuma jääda ning üldiseks sai arvamus, etpeataratsanik on 
siiski olemas. 

Muidugi katsuti veidrat nähtust kuidagi seletada, tehti mitmesuguseid oletusi. Kõige 
rahuldavamaks nendest osutus ühe asuniku juba kord avaldatud arvamus, et peata ratsaniku hobune 
oli ehtne, ratsanik ise aga topis. 

Milleks niisugune vemp välja oli mõeldud või kes selle välja mõtles, ei osanud keegi öelda. 

Ettevõtteks, milleks nad olid kogunenud, polnud enam vaja ettevalmistusi — kõik oli juba 
korras. 

Ratsud ootasid väljas — mõada neist hoidsid Casa del Corvo teenrid, enamik loomi oli aga 
köidetud kuhu juhtus. 

Mehed teadsid, mis neil ees seisab; nad ainult ootasid Woodley Poindexterilt, kes pidi olema nende 
juhiks, märguannet teeleasumiseks. 

Too viivitas, lootes leida teejuhti, inimest, kes oleks osanud viia neid Alamo aarde, Mustangi- 
Maurice'i elukohta. 

Praegu ei paistnud kohal olevat kedagi, kes sellega toime oleks tulnud. Kõigi nende plantaatorite, 
kaupmeeste, poodnike, advokaatide, küttide, hobuse- ja orjaparisnike hulgast ei teadnud keegi teed 
Alamo äärde. 

Kogu asunduse peale oli üksainus mees, keda arvati sellega toime tulevat. See oli vana Zeb 
Stump. Ent Zebi polnud kuskilt leida. Ta oli järjekordsele jahiretkele läinud ning teda otsima 
saadetud käskjalad pöördusid üksteise järel meest leidmata tagasi. 


'Regulaatorid — vabatahtlikud politseisalgad, kellel oli õigus kurjategijat areteerida. 

Hacienda's olinaine, kesoleks võinud viia otsijad soovitud kohta, kas või arvatava mõrvari 
kõduni. 

Woodley Poindexter ei teadnud seda ja võib-olla tuli see talle kasuks. Oleks kõrk plantaator 
teadnud, et tal on oma lapse näol teejuht, kes võiks ta viia üksikusse hütti Alamo kaldal,, siis oleks 
poja kaotusest rõhutud isa kurbuse lämmatanud ahastus eksinud tütre pärast. 

Viimane Stumpi otsima saadetud käskjalg tuli üksinda tagasi. Meeste kättemaksuiha ei suudetud 
enam taltsutada ning tasujad asusid teele. 


Vaevalt olid nad Casa del Corvo õuest välja sõitnud, kui mõlemad inimesed, kes oleksid võinud 
neile nii väärtusliku teene osutada, hacienda's kohtusid. 


Kohtumine polnud sugugi salajane ega ette kavatsetud. See oli täiest] juhuslik: Zeb Stump 
pöördus jahiretkelt tagasi ning tõi hacienda'sskz osa oma eksimatult tabava püssi «sõjasaagist», nagu 
ta seda ise nimetas. 

Zeb Stumpi jaoks oli Louise Poindexter muidugi kõdus. Veel enam — ta ootas kütti 
kannatamatult, nii kannata-matult, et oli juba kogu eelmise päeva koidust ehani pidevalt jõeäärset 
teed valvanud. 

Pärast käratseva meestesalga lahkumist silmaski ta varsti kütti vana mära seljas, kelle turjale oli 
laaditud ka jahisaak, aeglaselt teisel pool jõge kulgevat teed mööda liikuvat ning ilmselt hacienda 
poole suunduvat. 

Louise'ile oli suureks rõõmuks näha seda tahumatut, kuid toredat meessoo esindajat. Temas oli ta 
leidnud tõelise sõbra, kellele võis julgesti usaldada ka kõige suurema saladuse. Ja juba terve öö ning 
päeva rõhus teda vajadus südant puistata. 

Ammu enne seda, kui Zeb siseõue kiviplaatidest sillutisele astus, oli tütarlaps talle verandale vastu 
tulnud. 

Kütt lähenes muretu ilme ja naeratusega näol: kurvast juhtumis! polnud tal veel aimugi. Talle oli 
üllatuseks, et välisvärav oli suletud — ketis ja riivis. 

See polnud hacienda's kombeks, vähemalt mitte praeguse omaniku ajal. 

Neegri kurb ilme, kes talle avama tuli, pani Zebi veel rohkem imestama ja ta hakkas temalt 
seletust pärima. 

«Kuule, Pluto, vanapoiss, mis sul häda peaks olema? Sa näed välja nagu pesukaru, kellel saba 
maha on raiutud ja sealjuures üsna istumise ligidalt. Ja misjaoks teil suur 

värav päise päeva ajal kinni ja riivis on? Loodetavasti ei ole teil midagi paha juhtunud?» 

«Ooh, massa Stump, just nimelt, siin pahandust küllalt juhtunud. Neegril kahju öelda, aga väga 
palju pahandust juhtunud, ooh, väga-väga palju!» 

«Tohoh!» hüüatas kütt, keda neegri kaeblik hääletoon kõhutas. «Midagi on pahasti? Räägi ometigi 
kiiremini, mis siin juhtus! Juba su väljanägemise järgi võib öelda, et midagi on viltu. Ega ometi su 
noorel perenaisel midagi viga ole? Miss Louise ...» 

«Ooh, noorel miss Lool mitte midag; viga. Ooh, ilma selleta juba kõik väga pahasti. Noor miss 
kõdus olema. Astuma sisse, massa Stump. Tema ise teile halvad uudised jutustama.» 

«Su isand on ka kõdus, eks ole?» 

«Jumaluke, ei. Praegu teda mitte olema. Teda maja ligidal ka mitte kuskil. Tema umbes veerand 
tundi tagasi siin olnud. Praegu tema mitte siin. Praegu tema preerias, seal, kus nemad kuu aja eest 
Jahti pidanud. Teie teadma seda kohta, massa Stump?» 

«Preerias? Mis ta seal teeb? Kellega ta sinna läks?» 

«Ooh, seal massa Calhoun olema ja palju teised valged džentelmenid. Ooh, neeger arvama, et 
neid seal väga suur hulk.» 

«Ja noor isand Henry sõitis ka kaasa?» 

.««Ooh, massa Stump! Selles see õnnetus olema. Just nimelt. Massa Henry ka läinud preeriasse ja 
mitte enam tagasi tulnud. Ainult hobune koju tulnud, üleni verega koos. Ooh, rahvas rääkima, et 
massa Henry surnud.» 

«Surnud? Sa teed vist nalja. Või kõneled tõtt, neeger?» 

«Ooh, mina tõtt rääkima, massa Stump. Neegril kahju, aga kõik õige olema, mis ta ütelnud. 
Nemad kõik surnukeha otsima läinud.» 

«Kuule, vii need asjad kööki. Siin on üks kalkun ja mõned preeriakanad. Kuskohast ma miss 
Louise'i leida võiks?» 


«Olen siin, mister Stump. Astuge sisse!» kõlas kütile hästi tuttav hääl, aga nii nukralt, et ta selle 
vaevalt ära tundis. 

«Õnnetuseks on kõik õige, mida Pluto teile rääkis. Mu vend on kadunud, juba üleeile õhtust 
saadik. Ta hobune tuli koju, sadul vereplekke täis. Oh, Zeb, kole on sellele mõelda!» 

«Need on muidugi pahad uudised. Nii et — ta ratsutas kuhugi ja hobune tuli üksipäini tagasi? Ma ei 
taha teile ilmaasjata valu teha ... aga kui nad teda ikka veel otsivad, võin ma ehk neile abiks olla, ja 
võib-olla ei pane te pahaks, kui ma seda asja ivake täpsemini pärin?» 

Tütarfaps seletas talle kõik, mis ta teadis. Ainult vahejuhtumi aias ja sellele eelnenud sündmused 
jättis ta enda teada. Ta mainis, et Oberdoffer tunnistavat, et Henry ratsutanud mustangerile järele. 

Louise'i jutustust katkestasid pisarad, mis asendusid vihapuhangutega, kui ta Zebile kõneles, et 
mõrvas kahtlustatakse Maurice'it. 

«See ei ole õigus!» hüüdis kütt vihaselt. «See on vale, häbemata laim, mille ainult alatu lurjus 
välja võis mõtelda. See on täitsa võimata. Mustanger ei ole sedasorti mees, kes niisukeste asjadega 
hakkama saaks. Ja mis põhjusel oleks ta pidanud seda tegema? Iseasi, kui nad pahuk-ses oleks 
olnud, aga nad said ju hästi läbi. Võin mustan-geri eest pea anda: olen rohkem kui üks kord 
kuulnud, kui hästi ta teie vennast kõneles. Muidugi ei kannatanud ta teie tädipoega Cashi — aga kes 
teda sallib, tahaks ma teada. Vabandage, et ma seda niimoodi välja ütlesin, aga ma teen seda ainult 
teie kuuldes. Ma saaks aru, kui nad oleks olnud riius või millegi pärast tülitsenud ...» 

«Ei, ei,» hüüdis noor kreoolitar, kurbusehoos ennast unustades, «see oli juba möödas. Henry tahtis 
leppida ja Maurice...». 

Vestluskaaslase imestunud pilku nähes jäi Louise vait. Ta kattis näo kätega ning puhkes uuesti 
nutma. 

«Ohoh,» pomises Zeb, «tähendab siis ikka o 11 midagi? Kas te ütlesite, miss Louise, et teie vend oli 
tülis ...» 

«Kallis-kallis Zeb!» hüüdis tütarlaps, võttes käed näo eest ning vaadates suurekasvulisele kütile 
anuvalt otse silmadesse. «Lubage mulle, et te seda kellelegi ei kõnele! Tõotage mulle seda nagu 
sõber, nagu aus ja õiglane inimene. Kas tõotate?» 

Vaikimise märgiks tõstis kütt kämbla ning laksatas endale sellega vastu rinda. 

Viie minuti jooksul pühendati teda saladusse, mida naine usaldab harva mehele, kui see pole just 
niisugune, kes seda usaldust hinnata oskab. 

Kütt oli vähem imestunud kui võis oodata, ta ainult pomises endamisi: 

«Seda ma arvasin, et asi niisukese pöörde võtab, iseäranis pärast seda kihutamist preerias.» 

«Noh, miss Louise,» jätkas ta heakskiitva ja lahke häälega, «Zeb Stump ei näe siin midagi 
häbiväärset. Naised jäävad igal pool naisteks — preerias niisamuti kui mujal —, ja kui te olete 
kaotanud oma noore südame mustangerile ning arvate, et ta pole õige mees teie armastuse jaoks, siis 
on suur eksitus niimoodi mõtelda. Kuigi ta on iirlane, pole ta mitte lihtsast perekonnast pärit. Mis 
sellesse puutub, mis te mulle veel kõnelesite, siis see ainult kinnitab minu arvamist, mida ma teile 
juba ütlesin: on täitsa võimata, et mustangeril võiks midagi pistmist olla niisukese musta looga, see 
tähendab, kui midagi niisukest üldse juhtunud on. Loodame, et kõik on veel päris hästi. Mis 
tõendaks vastupidist? Ainult see, et hobune tuli koju, mõni punane plekike sadulal?» 

«Õnnetuseks on veel teisi tõendeid. Eile käidi Henryt otsimas. Mehed sõitsid läbi metsa ja nägid 
seal midagi, mida nad mulle ei ütle. Paistab, et isa ei tahtnud, et ma seda teada saaksin ja ... ja 


teatud põhjusel ei julgenud ma teistelt küsida. Nüüd sõitsid nad uuesti välja — natuke aega tagasi, 
just enne kui te teiselt poolt nähtavale ilmusite.» 

«Aga mustanger ise? Midate ma selle kohta ütleb?» 

«Oh, ma mõtlesin, et te juba teate — teda pole ka veel leitud. Mon dieu! Mon dieu! Võib-olla on 
ka tema langenud sama käe läbi, mis tappis mu venna.» 

«Te ütlesite, et nad ratsutasid minema... arvata võib, et mustangeri jälgi otsima? Kui ta veel hinges 
on, peaks ta olema oma hurtsikus Alamo ääres. Miks nad sinna ei läinud? Ah jaa, arvan, et keegi ci 
tea, kus see täpselt asub, ja kui nende teejuhiks on too Spanglerist kollanokk, ei leia nad 
kriidipreerialt eluilmas ühtki jälge. Tähendab nad sõitsid jälle sinna?» 

«Jah, kuulsin neid sellest kõnelevat küll.» 

«Noh, kui nemad läksid mustangerit otsima, siis ma mõtlen, et mina võiksin ka minna, ja vean 
kihla, et leian ta enne kui nemad.» 

«Sellepärast ma teid näha tahtsingi. Isaga kaasas on palju jõhkraid mehi — kuulsin, mis nad 
omavahel kõnelesid. Nende hulgas oli ka regulaatoreid. Nad rääkisid lintši-kohtüst ja muust 
niisugusest. Mõned vandusid hirmsat kättemaksu. Oh jumal, kui nad ta leiavad ja ta ei suuda 

oma süütust tõestada, võivad nad pimedas vihas — Cassius on nendega kaasas, mõistate mind? — 
nad võivad temaga jumal teab mida teha! Kallis Zeb, minu ja tema pärast, keda te oma sõbraks 
nimetate, asuge teele! Kihutage Alamo äärde enne neid ja hoiatage Jeda! Teie hobune on liiga 
aeglane, võtke minu oma või mõni tallist...» 

«Mõnes tükis on teil õigus,» katkestas teda kütt, asutades minema. «Noormeest ähvardab hädaoht ja 
ma teen kõik, mis minu võimuses, et seda ära hoida. Ärge muretsege, miss Louise! Iseäralist ruttu 
selle asjaga pole. Onni peavad nad enne ivake aega otsima. Aga teie tähnilise asemel istuks ma küll 
parema meelega oma vana mära selga. Muuseas ootab ta all, kui ainult Pluto pole tal vahepeal sadulat 
ära võtnud. Ärge enneaegu kurvastage, Louise! Võib-olla on teie vend veel elus ja terve, ja ma olen 
kindel, et mustanger on selles asjas süütu kui sündinud laps.» 

Jutu lõpetuseks tegi Zeb kohmaka kummarduse ja astus rõdult alla, kreoolitar aga läks oma tuppa, et 
murekoormat kergendada ja palvetada Zebi ettevõtte õnnestumise eest. 


XLVII peatükk KINNIPEETUD KIRI 


Hirmust lõdisev Koiott ja ta kolm kaaslast olid hobuste juurde tormanud ning sadulasse hüpanud. 

Neil polnud enam mõtteski uuesti Maurice Geraldi hüti juurde pöörduda. Ei, nad mõtlesid ainult, 
kuidas saada kaugemale üksikust hurtsikust, mille omanikku nad asja olid näinud väga imelikus 
seisundis oma elamu poole ratsutamas. 

Ükski mehhiklastest ei kahelnud, et see oli «don Mauricio». Kõik neli teadsid, missugune ta 
välja näeb — Diaz paremini kui teised, ent kõik tundsid teda küllalt hästi ja olid veendunud, et 
peata ratsanik polnud keegi muu kui irlandes ise. Nad tundsid ära ta hobuse, ta jaaguarinahksed 
säärsaapad, ta navahho vaiba, mis kujult erines tavalisest saltiljo saraapest', ja tema pea! 

Nad polnud seda ligemalt uurima hakanud, ent kübar oli veel peas — läikiv must sombreero, mida 
Maurice tava- 


' Mehhiko osariigi Coahuila pealinna Saltillo tähtsaimaks kauba-artikliks olid seal toodetavad 
saraaped. 

liselt kandis. Nad olid oma silmaga näinud, kuidas see kuuvalgel läikis. 


Peale selle olid nad näinud suurt koera, kelle Diaz teadis mustangeri oma olevat. Jahikoer oli 
meeste sekka hüpanud ning tigedalt lõrisedes kallaletungijaid sakutanud, kuigi selleks polnud 
vajadust: mehhiklased põgenesid juba niigi tagasi vaatamata. 

Nii kiiresti, kui hobused neid kandsid, ratsutasid nad läbi oru põhjas kasvava metsa, tõusid üht 
lohangut pidi — mitte mustangeri mõrvamiseks plaanitsetud kohast — kaldajärsakule ja jõudsid üles 
platoole. 

Ka seal ei peatunud nad silmapilkugi, vaid kappasid üle tasandiku, pöördusid jälle- metsa vahele 
ning kihutasid edasi tolle kohani, kus nad enne nii osavasti indiaanlasteks olid moondunud. 

Vastupidine metamorfoos teostati küll vähema hoolega, kuid palju kiiremini. Ruttu pesid nad 
maha sõjamaalingu, käsutades selleks välipudelites leiduvat vett, kiiresti otsisid nad puuõõnde 
peidetud riided, tõmbasid need rutuga selga, istusid uuesti hobustele ja ratsutasid Leona poole. 

Koduteel kõnelesid nad ainult peata ratsanikust. Nad olid aga veel praegugi liiga hirmunud, et 
sellele enneolematule ilmutisele rahuldavat seletust leida. Kindlale otsusele jõudmata lahkusid nad 
üksteisest küla serval ja ratsutasid igaüks oma onni poole. 

«Caray!» vandus Koiott üle oma hurtsiku läve astudes, ning vajus pilliroost asemele. «Pole loota, 
et pärast seda magada saaks. Santos dios ', missugune öö! See pani mul ihu üleni võdisema. Ja siin 
pole midagi soojendamiseks. Plasku on tühi, posada * kinni — kõik magavad! 

Madre de dios! Mis see küll oli? Vaim ta olla ei võinud, kompisin ise ta liha ja luid, ja Vicente 
samuti. Tundsin läbi jaaguarinaha, et tal oli saapas jalg või midagi väga sellesarnast. Santisima! 
Pettus see polnud! 

Ja kui see oligi mingi vemp, milleks oli see siis mõeldud? Kellele peale minu ja mu seltsimeeste 
tuleks mõttesse preerias karnevali korraldada? Mil demonios! Missugune õudne maskeraad! 

Caray! Äkki on minust ette jõutud? Ehk tehti mõnele teisele sama ettepanek ja see sai nüüd tuhat 
dollarit endale? Oli see ikka irlandes — surnud, käes maharaiutud pea? 

Santos dios! — püha jumal! (hisp. k.) 
*Posada — võõrastemaja (hisp.k.). 

Päh, ei usu — see on nii naeruväärne, uskumatu, täiesti võimatu lugu! 

Aga mis see siis oli? 

Ahaa, nüüd ma tean! Sada ühe vastu, nüüd on see mul käes! Lirlane võis meie tulekust haisu ninna 
saada või seda vähemalt aimata. See oli tema temp, et meid ära kohutada. Võib-olla vaatas ta ise 
meie häbiväärset põgenemist pealt? Maldito! 

Kes võis meid reeta? Mitte keegi. Keegi ei teadnud meie kavatsusest midagi. Kuidas sai ta aga siis 
meile selle põrguliku üllatuse valmistada? 

Oh, unustasin — ratsutasime ju üle preeria suures valges. Meid võidi märgata ja meie tuleku 
põhjust aimata. Nii see pidi olema, just nimelt nii. Ja siis, kui me põõsastikus riideid vahetasime, 
mõtles teine oma triki välja ja tegi selle teoks. See on ainus seletus! 

Lollid, lasksime ennast kõhutada hernehirmutisest! 

Caramba! Ega sellepärast veel tulemata jää, mis tulema peab! kohe homme lähen tagasi Alamo 
aarde. Saan veel selle tuhande kätte, kulugu ta teenimiseks kas või terve aasta. Nii või teisiti, asi 
saab joonde aetud. Aitab juba sellestki, et kaotasin Isidora. See ei tarvitse küll tõsi olla, aga juba 
ainuüksi mõte sellele teeb mu meeletuks. Kui ma ainult teada saan, et ta mustangerit armastab ... et 
ta on kohtunud temaga pärast... pärast... Püha Jumalaema, siis lähen hulluks ja hävitan nii mehe, 
keda vihkan, kui ka naise, keda armastan. 00, donja Isidora Covarrubio de los Llanos! Ilusaim 
ingel ja õelaim deemon! Võiksin su oma suudlustega lämmatada — aga võin su ka tappa! Teine 
neist on su saatuseks, valima pead ise!» 

Koiott rahunes veidi, osalt seepärast, et hirm vähenes, osalt selle tõttu, et leidis vastuse teda 
vaevanud küsimusele, ning ta jäi varsti magama. 


Ta ei ärganud enne, kui väljas oli juba valge ja hüti ukse vahelt vaatas sisse külaline. 
«Jose!» hüüatas Koiott meeldivalt üllatatuna. «See oled sina?» 
«Si, sehor, yo estoy.» ' 
«Su tulek rõõmustab mind, kulla Jose. Kas donja Isidora on siin, see tähendab Leona ääres?» 
«Si, sehor.» 
! Jah, senjoor, see olen mina (hisp. k.). 

«Juoa jälle. Ta on siin vaevalt kaks nädalat tagasi, eks ole? Mind polnud küll asunduses, aga ma 
kuulsin sellest. Lootsin, et saan sult mõne teate, kulla Jose. Miks sa ei kirjutanud?» 

«Ainult sellepärast, senjoor don Miguel, et ma ei leidnud usaldusväärset inimest. Mul oli teile 
midagi teatada, mida ei võinud just lausa võõra hooleks usaldada, midagi, mille eest te mind 
kahjuks vaevalt küll tänama hakkate... aga mu elu kuulub teile ja ma tõotasin, et te saate teada 
kõik.» 

Preeriahunt hüppas püsti, nagu oleks teda terava okkaga torgatud. 

«Sul on teateid Isidorast ja mustaagerist? Näen seda su näost. Su käskijanna kohtus temaga?» 

«Ei, senjoor, mitte seda, vähemalt ei tea ma, et seda oleks juhtunud pärast toda üht korda.» 

«Mis siis?» küsis Diaz ilmselt veidi kergendatult. «Ta oli siin, kui mustanger posada's elas. 
Pidasid nad mingisugust sidet?» 

«Jah, don Miguel, seda nad tegid, nii tõesti kui ma ise olin vahendajaks. Kolm korda viisin ma 
mustangerile maiustustekorvi, mille saatjaks oli donja Isidora, ja viimane kord ka kirja.» 

«Kirja? Ja mis selles oli? Lugesid läbi?» 

«Tänu teie lahkusele, teie heatahtlikkusele vaese peooni poisikese vastu, oskasin ma seda teha; 
veel enam — kirjutasin selle ära.» 

«On see sul kaasas?» 

«On. Näete, don Miguel, mitte asjata ei saatnud te mind kooli. Lugege, mida donja Isidora talle 
kirjutas.» 

Diaz sirutas käe, kähmas paberitüki enda kätte ning hakkas seda ahnelt lugema. 

See oli ärakiri tähekesest, mis oli saadetud mustangerile koos maiustustega.. 

Koiotti näis see ärritamise asemel rahustavat. 

«Caramba!» ütles ta kirja hooletult kokku pannes. «Siin pole midagi erilist, kulla Jose. Su 
perenaine avaldab selles ainult kellelegi tänu mingisuguse teene eest. Kui see on kõik, siis ...» 

«Ei ole see veel kõik, senjoor don Miguel, ja sellepärast ma praegu teid külastama tulingi. Mind 
saadeti seda puebla'sse viima. Lugege!» 

«Ahah, veel üks kiri?» 

«Si, senorl See on päris kiri ise, mitte minu varesejalad.» 

Diaz võttis värisevi käsi paoen, laotas sene lanti ja mges: AI sehor don Mauricio Gerald. 

Ouerido amigo! 

Otra vez agui estoy — con tio Silvia guedando! Sin novedades de Vd no puedo mas tiempo 
existir. La incertitud me mataba. Digame gue es Vd convalescente! Ojala, gue estuviera asi! Suspiro 
en vuestros 0joS mirar, estos ojos tan lindos y tan espresivos — a ver, si es restablecido vuestra 
salud. Sea graciosa darme este favor. Hay — opportunidad. En una cortita tnedia de hora, estuviera 
guedando en la cima de loma, sobre la cosa del tio. Ven, cavallero, ven! 

Isidora Covarrubio de los Llanos. 


Vandudes lõpetas Koiott kirja lugemise. Seda ei võinud vääriti mõista. Sõna-sõnalt tõlgituna kõlas 
kiri järgmiselt: 

Kallis sõber, 
olen jälle siin, lell Silvio juures. Ma ei või kauem elada, saamata Teist ühtki teadet. Teadmatus tapab 
mu. öelge mulle, olete Te juba paranenud? Oh, kui see ainult nii oleks! Kui väga tahaksin ma 
vaadata Teie silmadesse — neisse ilusaisse sügavaisse silmadesse — ja näha, et Te olete jälle 
täiesti terve. Olge kena ja tehke mulle seda meelehead. Poole tunni pärast ootan Teid lelle maja taga 
kingul. Tulge, härra, tulge! 

Isidora Covarrubio de los Llanos. 


«Carayl Kohtamine!» kriiskas vihane Diaz. «Nimelt kohtamine! Ja ettepaneku teeb Isidora? Noh, 
tal ei tule asjatult oodata, kuigi mitte seda, keda ta nii kenasti kutsub. Täpselt, minutipealt tuleb 
kättemaksujumal... 

Kuule, Jose, sellest sedelist pole mingit käsu. Meest, kellele see on adresseeritud, pole enam 
pueblita's ega ka asunduses. Jumal teab, kus ta on! Asi on õige salapärane. Aga sellest pole midagi. 
Sina mine ikka posada'ssž ja päri tema järele. Papeleta'si' pole lugu, see jäta mulle. Sa võid ta võtta 
ja oma käskijannale tagasi viia, kui siit läbi tuled. Säh, siin on sulle dollar, et saaksid kõrtsis lonksu 
juua. Senjoor Dofferil on väga head aguardiente'i. Hasta luego!» 

Viitmata aega saadud korralduste põhjuse pärimisega, võttis Jose jootraha ning asus vaikides 
teele. 


Papeleta — sedel, kirjake (hisp. k.). 

Vaevalt on ta silmist kadunud, kui ka Diaz hurtsikust väljus. Kiiresti saduldas ta hobuse, hüppas 
sadulasse ning kihutas minema vastupidises suunas. 


XLVIII peatükk ISIDORA 


Päike on asja tõusnud, kõrge preeriarohu tagant paistab ta suur ketas nagu läikima nühitud kuldne 
kilp. Ta kiired tungivad metsatukkadesse, mis siin-seal lagedat preeriat elustavad. Veel ripub 
akaatsiatel kastepiisku, mis sulgjaid lehti allapoole painutavad ning pisaratena maha langevad, 
otsekui oleks puudel kahju lahkuda ööst, jahedast tuulest ja niiskest õhust, mis on neile rohkem 
meeltmööda kui päeva tulikuum široko. Kuigi linnud juba vidistavad — missugune lind saaks küll 
niisugusel suurepärasel päikesetõusul magada! — on aeg inimestele ärkamiseks veel liiga varane. 
Texase preeriates on aga päikesetõus kõige nauditavamaks tunniks ja ainult vähesed veedavad selle 
teadvusetult sängis lamades või toaüksinduses istudes. 

Leona kaldal, paar-kolm miili allpool Inge'i kindlust, liigub keegi, kes on loobunud mõlemast, et 
veeta hommik metsas. Varane rändur pole jalgsi, vaid istub suurel tulisel ratsul, kes läbematult 
korskab, «kui teda pidurdada püütakse. Kirjelduse järgi võiks arvata, et ratsanikuks on mees, kuid 
arvesse võttes, et sündmustik leiab aset Lõuna-Texases, mida ikka veel paiguti asustavad hispaanlaste 
ja mehhiklaste järeltulijad, võite, niisama vabalt oletada, et sadulas istub naine. Võite seda oletada, 
hoolimata laiaäärelisest kübarast, hoolimata hommikuse jaheduse vastu õlgadele heidetud 
saraapest, hoolimata ratsutamisviisist, mida la Duchesse de Berry päevist alates euroopalike 
arusaamade järgi nii väga ebasündsaks peetakse, hoolimata isegi õrnast udemest ülahuulel. Kõige 
enam võib teid eksiteele viia viimane, ja võib-olla te mõtletegi, et teie ees on hispaanlasest nooruk, 
kelle tõmmu, ent kaunilt vormitud nägu näitab, et on tegemist hidalgoga, kelle sugupuud võib 
jälgida juba Cidi” ajast alates. 


!Široko — lõunamaadel esinev lämmatavalt kuum tuul. 
Cid — vt viide 2 Ik. 177. 

Kui tuntakse hispaania-mehhiko rassi füsiognoomiat, siis ei tohiks viimati mainitud asjaolu veel 
sootunnuseks lugeda. Niisuguse välimusega ratsanik teksase metsades võib lõppude lõpuks ikkagi 
naiseks osutuda. 

Lähemal uurimisel selgub, et asi ongi nii. Seda tõendab väike käsi, mis ratsmeid hoiab, väike 
jalg, mille tillukesed varbad parajasti estribo'ni' — jaluse aset täitva suure puust plokini — 
ulatuvad, õrn kuju, mille meeldivalt ümaraid piirjooni võib aimata isegi läbi paksu saltiljo saraape, 
ja lõpuks tore läikiv juuksepahmakas, mis kuklasse sõlme on kuhjatud ning sombreero aare alt välja 
tükib. 

Kõige selle põhjal jõuate veendumusele, et teie ees on siiski naine, kuigi ta välimus on teatud 
määral omapärane. Teie ees on donja Isidora Covarrubio de los Llanos. 

Teid hämmastab ta kummaline riietus, veel enam viis, kuidas ta sadulas istub. Teie silmis, kes te 
pole mehhiko kommetega harjunud, võivad need tunduda veidraina, ebanaiselikena, võib-olla isegi 
inetuina. 

Donja Isidorale ei tulnud mõttessegi, et ta riietus või ratsutamisviis võiks kuidagi imelik olla. Tal 
ei saagi niisugust arvamust tekkida: ta täidab lihtsalt oma maa ja rahva tavasid. Ja tema hõimlaste 
arvates pole ei ühes ega teises midagi iseäralikku. 

Ta on noor, ent siiski võib teda juba naiseks lugeda. Ta on näinud kahtkümmend suve, võib-olla 
isegi kahtkümmend üht. Kuna ta on veetnud need lõuna päikese all, pole tarvis lisada, et neiuiga on 
siis ammu möödas. 

Ent veel ei ilmne ilu närbumise tunnuseid. Silmale on ta niisama meeldiv, nagu oleks ta alles 
«buen guince» °, võibolla isegi meeldivam. Ärge arvake, et tumedad udemed ülahuulel ta näo 
naiselikkust vähendavad — pigem muudavad need selle veel kütkestavamaks. Kui olete harjunud 
sakside õrna ja heleda jumega, võite seda esimesel pilgul ehk puuduseks pidada. Ärge langetage 
otsust enne, kui olete vaadanud veel kord. Teise pilgu järel — minu sõna selle peale! — muutub teie 
hinnang leebemaks, kolmandaga kaob teie ükskõiksus ja neljas muudab selle imetluseks. 

Uurige edasi ja te jõuate veendumusele, et vurrukestega naine — noor, ilus ja brünett — on 
suurepärasemaid vaatepilte, mida heatahtlik loodus meeste silmade jaoks on varunud. 

!Estribo — astmelaud (hisp. k.). 

Buen guince (1.:kinsse) — viisteist täis (hisp. k.). 

Suurepärane on ka Isidora Covarrubio de los Llanose välimus. Kui ta näos on midagi 
ebanaiselikku, siis ei tule see vurrudest, kuigi need võivad rõhutada metsikut, peaaegu raevust ilmet, 
mis mõnikord ta näole ilmub, kui valged hambad tumeda bigotillo ' varjus sätendavad. 

Ka siis on ta ilus, kuid see on emajaaguari ilu, mis äratab pigem hirmu kui imetlust. 

Igatahes paistab tollest näost, et selle omanik on varustatud tahteliste omadustega, mida tema 
soole tavaliselt osaks ei ole antud. Ta näojoontest võib välja lugeda püsivust, meelekindlust ja uljust, 
mis koguni hulljulguseni küünib. Sellel ilusal, armsal ja õrnal näol pole kartuse varjugi. Tõmmude 
põskede sügav puna ei kahvataks isegi surmaga silmitsi seistes. 

Mehhiklanna ratsutab üksinda Leona metsases orus. Ligidal paistab maja, ent ta on selle juba selja 
taha jätnud. See on ta lelle don Silvio Martineze hacienda, mille väravast ta asja väljus. 


Ta istub sadulas niisama kindlalt kui nahk, mis seda katab. Tal on tuline ratsu, kellel on kombeks 
vahetevahel tagajalgadele tõusta. Kuid teil ei tarvitse ratsaniku pärast muret tunda: too tuleb oma 
hobusega suurepäraselt toime. 

Sadulakaare külge on kinnitatud kerge, tütarlapsele jõukohane lasso. See on kokku keritud 
asjatundliku hoolikusega, mis tõendab, et seda osatakse tarvitada. Mehhiklanna käsitseb seda 
elukutselise mustangeri osavusega. 

See on üks oskusi, millega ta hiilgab ja mis ta omapära veelgi suurendab. 

Ta ei ratsuta maanteed mööda, mis viib jõe aarde, vaid rajakest pidi, rnis tuleb ta lelle hacienda 
juurest ja pöördub mäe lähedal maanteele. Mägi aga kujutab endast Leona-äärsel tasandikul 
kõrguvat kaldajärsakut. 

Mehhiklanna ratsutab üles nõlvakust, mis on küllalt järsk, et ta ratsu kopse proovile panna. Ta jõuab 
mäeharjale, mida mööda kulgeb suur tee. 

Isidora peatab hobuse, kuid mitte selleks-, et hobusele võimalust anda hinge tõmmata. Ta peatub, 
sest on jõudnud oma retke eesmärgile. 

Ühel pool teed on ümmargune, kahe-kolme aakri suurune lagendik. See on rohuga käetud puudeta 
maalapike — miniatuurne preeria. Seda ümbritseb metsatukk, mis erineb 


'Bigotillo (!.:. bige/tiljo) — vurrukesed (hisp. k.). 

tublisti jõeäärsest salust, kust ratsanik asja väljus. Igast küljest piirab lagendikku ogataimede 

tihnik, mida läbivad ainult kolm, lagendiku keskelt vaevu märgatavat teerada. 

Mehhiklanna on keset lagendikku peatunud ning patsutab hobust kaelale, et looma rahustada. 
Seda pole vajagi teha: mäenõlvast üles ronimine on hobuse ära väsitanud, | ta ei kipu kuhugi ega 
tantsiskle kannatamatult kohal. 

«Veel on liiga vara,» sosistab ratsanik, tõmmanud sa-raape alt kuldkella, «kui ta üldse tulebki. 
Võib-olla ta ei tule? Annaks jumal, et ta juba terve oleks! 

Mis see on — ma värisen üleni? Või tuleb see hobuse hingamisest? Välgame dios ', ei — see on 
mu enda närvidest. 

Ma pole kunagi varem niisugust värinat tundnud. Tuleb see hirmust? Arvatavasti küll. 

Siiski imelik — karta meest, keda armastan, ainsat, keda ma kunagi olen armastanud, sest see, 
mida ma tundsin don Migueli vastu, ei olnud armastus. See oli lihtsalt lapseohtu tüdruku fantaasia! 
Õnneks paranesin ma sellest ruttu, õnneks sain aru, et ta on argpüks. See vabastas mu pette- 
kujutlustest, hajutas täiesti mu romantilised unelmad. Tänu taevale, et nendest lahti sain, nüüd ma 
lihtsalt vihkan teda — kuuldavasti on tast saanud ... Santisima! Kas on õige, et tast on saanud ... 
salteador? 

Aga ma ei karda teda, isegi siis mitte, kui peaksin teda kohtama siin, selles üksildases paigas. 

Ay de mi!* Kardan meest, keda armastan, keda pean heaks ja õilsaks, ei tunne aga hirmu selle 
ees, keda vihkan ja kelle tean olevat julma ning halastamatu! Kas pole kummaline, otse 
arusaamatu? 

Ei, selles pole siiski midagi imelikku. Ma ei värise hirmu pärast, värisen ainult kartusest, et ta 
mind võib-olla ei armasta. Sellepärast värisen ma praegu sadulas, sellepärast pole ma maganud 
rahulikult ühtki ööd pärast seda, kui ta mu purjus metslaste käest päästis. 

Ma ei ole talle sellest kunagi kõnelnud ja ma ei tea, kuidas ta mu pihtimisse suhtub. Aga ta peab 
seda kuulda saama ja ta saab seda kuulda. Ma ei talu kauem teadmatust. Eelistan sellele 
meeleheidet, isegi surma, kui mu lootused peaksid mind petma. 


'Välgame dios! — jumal hoia! (hisp. k.) 


?Ay de mi! — häda mulle!, oo ma õnnetu! (hisp. k.) 

Ah, juba kostabki kabjamüdinat! Teed mööda tuleb ratsanik. On see tema? Jah, näen puude vahelt 
meie rahvusliku riietuse eredaid värve. Talle meeldib seda kända. Pole ka ime, see sobib talle nii 
hästi. 

Santa Virgeni Mul on saraape ümber ja sombreero peas! Ta võib mind meheks pidada! Minema, 
näotud rõivad, laske tal näha mind sellena, kes ma olen — naisena!» 

Vaevalt võib imeväeline muundussteen pantomiimis toimuda kiiremini. Kõrvaleheidetud saraape 
alt vabanes keha, mida isegi Hebe ' oleks kadestanud, kübara varjust ilmus pea, mis oleks 
inspireerinud Canovat”. 

Üksikul metsalagendikul avaneb suurepärane pilt, millele moodustavad väärilise raami okkalised 
puud, sirutades selle ümber kaitsvalt oma karuseid oksaharusid. 

Proportsionaalse kehaga ratsu tantsiskleb tagajalgadel, sõõrmed puhevil ja saba maani, looma 
seljas istub naine, kes näib kehastavat suuri, kuid pisut vasturääkivaid ideid; koos moodustavad 
nad ilusa, raidkujuga sarnaneva pildi. 

Ratsaniku poos on täiuslik: pooleldi istub ta sadulas, pooleldi seisab jalustel, ja iga ta kehavorm 
on näha — ta on tõepoolest naine. 

Hoolimata sõnadest, mida Isidora endamisi kõneles, ei paista ta näol hirmu, vähemalt mitte 
midagi, mis seda reedaks. Ta huuled ei värise ning põsed on endiselt sügavpunased. 

Ta ilme väljendab hoopis midagi muud. Ta uhke ja enesekindel pilk on täis armastust — see on 
eluseltsilist ootava emakotka pilk. 

Võib-olla peate te kirjeldust liialdatuks või kirjeldatut ebanaiselikuks. Ent ometi on see koopia 
tegelikkusest — | nii tõetruu, nagu ma seda mäletan, ja rohkem kui kord on mul võimalust olnud 
seda oma mällu vajutada. 

Äkki muutub Isidora ilme otse välgukiirusel: ta tunneb ära ratsaniku, kes parajasti kapates 
lagendikule jõuab. Sirendava kuldtikandiga riietus oli ta'eksiteele viinud. Selle kandjaks ei osutu 
mitte Maurice Gerald, vaid Miguel Diaz! 

Mehhiklanna särav pilk süngestub. Ta vajub sadulasse 1 kössi, pigem küll meeleheitest kui 
ükskõiksusest, ja häälitsus, mis ta huultelt lipsab, kui need hetkeks pärlvalgetel hammastel paotuvad, 
sarnaneb vähem ohke kui pahase hüüatusega. 

Muutunud ilme ei väljenda hirmu, vaid ainult pettumust, millesse seguneb trotsi. 

Koiott kõneleb esimesena. 

«Hla s'õorita! Kes oleks võinud loota, et armulist daami võib leida niisuguses üksildases kohas, 
raiskamas oma võlu okkalistele põõsastele?» 


"Hebe — kreeka noorusjumalanna. 
*Antonio Canova (1757—1822) — kuulus itaalia kujur. 

«Teile ei peaks see korda minema, don Miguel Diaz.» 
«Imelik vastus, senjoriita. Te teate, et see peab mulle korda minema ning lähebki, ja teate ka, 
mispärast. Te teate hästi, kui meeletult ma teid armastan. Olin rumal, et kord seda teile tunnistasin ja 
ennast teie orjaks alandasin. See jahutaski teid nii ruttu.» 


«Eksite, senjoor. Ma pole kunagi öelnud, et teid armastan. Kui ma ka teie ratsutamiskunsti 
imetlesin, ja teile seda ütlesin, polnud teil õigust seda niimoodi tõlgitseda. Ma ei mõelnud midagi 
muud, kui lihtsalt imetlesin teie osavust — mitte teid ennast. Ja see oli kolm aastat tagasi. Olin siis 
alles nooruke tüdruk, selles eas, kus niisugused asjad võluvad, kus me oleme veel küllalt rumalad, et 
lasta ennast pimestada välisest hiilgusest ning mitte hoolida inimese kõlbelistest omadustest. Nüüd 
olen ma vanem ja on täiesti loomulik, et mu vaated on muutunud.» 

«Caray! Miks äratasite siis minus asjatut lootust? Herradero' päeval, kui ma tapsin kõige tigedama 
härja ja taltsutasin kõige metsikuma hobuse teie isa karjast, hobuse, keda ükski ta vaguero'desi 
puudutadagi ei julgenud, sel päeval naeratasite te mulle — jah, nimelt! — ja heitsite mulle kuuma 
pilgu. Ärge seda salake, donja Isidora! Mul oli küllalt kogemusi ja ma mõistsin seda pilku — võisin 
sellest lugeda teie mõtteid. Praegu te ei mõtle enam nõnda. Mispärast? Sellepärast, et vallutasite mu 
südame, või õigemini sellepärast, et olin küllalt rumal seda tunnistama, ja teie, nagu naised ikka, 
nähes, et olete mu vallutanud, ei hoolinud enam võidetust. Jah, senjoriita, nii see on.» 

«Ei, don Miguel Diaz. Ma pole teile kunagi ei sõna ega pilguga näidanud, nagu oleksin teid 
armastanud või pidanud teid enamaks kui ainult tubliks ratsanikuks. Tookord näisite te mulle sellena 
— ja võib-olla olitegi seda. Aga mis on teist saanud? Kas te teate, mida teist nii siin kui Rio Grande 
ääres kõneldakse?» 

«Põlgan laimu, tulgu ta siis väärate sõprade või valetavate vaenlaste suust. Olen siin selleks, et 
nõuda seletust, mitte aga, et seda anda.» 

«Seletust? Kellelt?» 

«Teilt, võluv donja Isidora.» 

«Olete väga enesekindel, don Miguel Diaz. Ärge unustage, senjoor, kellega te kõnelete. Pidage 
meeles, et ma olen ...» 

'Herradero — karja märkimine (hisp. k.). 

«Tamaulipase kõige uhkema hacendado tütar ja teise samasuguse, Texases elutseva mehe 
vennatütar. Tean seda, ja ka seda, et olin ise samuti kord hacendado, nüüd aga ainult hobusekütt. 
Caramba! Mis sellest? Te pole naine, kes mehe sellepärast kõrvale lükkaks, et too on alamast seisu- 
sest. Vaesel mustangeril on teie juures sama suured väljavaated kui saja hobusekarja omanikul. Mu 1 
onteie suuremeelsuse kohta tõendusi!» 

«Missuguseid tõendusi?» küsis mehhiklanna kiiresti, ja esimest korda kõlas ta hääl ärevalt. 
«Milliseid suuremeelsuse tõendusi suvatsete mulle omistada?» 

«Ainult selle väikese kirjakese, mida ma käes hoian ja mille ori kirjutanud donja Isidora 
Covarrubio de los Llanos mehele, kes on nagu minagi ainult hobusepüüdja. Mul ei tarvitse seda 
teile vist väga lähedalt näidata, kahtlemata tunnete ta kaugeltki ara.» 

Isidorale oli kiri tuttav, ta võpatas sadulas ning heitis Diazele vihase pilgu. 

«Kuidas see teie kätte sattus, senjoor?» küsis ta, püüdmata oma meelepaha varjata. 

«See pole tähtis. Nüüd on mul käes, mida ma juba mõnda aega olen otsinud: tõendus, mitte selle 
kohta, et te minust enam ei hooli — seda teadsin ma ilma selletagi —, vaid selle kohta, et teile on 
hakanud meeldima teine. Kiri näitab, et te teda armastate — enam selgemini seda väljendada ei 
saaks. Igatsete näha ta ilusaid silmi? Mil demo-; nios! Te ei näe neid enam kunagi!» , 

«Mida te .sellega tahate öelda, don Miguel Diaz?» 

Isidora hääl värises veidi, tütarlapsel oli hirm. Polnud ka ime: Koioti ilme oli just mõeldudki 
tütarlapse kohutamiseks. 

Isidora hirmu märgates vastas mees: «Tunnete nähtavasti hirmu? Noh, teil on selleks põhjust. Kui 
olen teid kaotanud, kaunitar, ei pea te ka teise omaks saama. Mu otsus on kindel.» 


«Ja nimelt?» 
«See, mis ma ütlesin: keegi teine ei pea teid enda omaks nimetama, kõige vähem igatahes 
Mustangi-Maurice.» 
«Tõesti?» 
«Jah, tõesti. Vanduge, et te iial enam temaga ei kõhtu, või te ei lahku siit elusana.» 
«Te naljatate, don Miguel?» 
«Ei, kõnelen tõsiselt, donja Isidora.» 

Mehe käitumine näitas, et tal on tõsi taga. Kuigi ta oli argpüks, oli ta ilme praegu külm, pilk 
julmalt otsustav ning käsi kobas matšeetet. 

Julge amatsoon tundis ennast ebamugavalt. Ta nägi, et teda ähvardab oht, mille vältimiseks on 
vähe väljavaateid. Midagi niisugust oli ta Koiotti nähes kohe aimanud, kuid ta oli lootnud, et 
ebameeldiva kohtumise katkestab Maurice, kes võtab ta oma kaitse alla. 

Kõneluse algul oli Isidora ahnelt kuulanud, kas ei kosta kabjaplaginat, ja heitnud põgusaid pilke 
võsastiku poole, kust ta lootis mustangerit tulevat. 

Nüüd ta enam ei lootnud. Oma kirja Diaze käes nähes teadis ta, et see polnud adressaadini 
jõudnud. 

Kaotanud lootuse, mis teda siiani toetas, oli ta esimeseks mõtteks põgeneda. 

Aga ka see oli seotud raskuste ja suure riskiga. Ta võis lihtsalt ringi pöörata ja minema käpata, 
kuid niisama lihtsalt võis ta sealjuures kuuli selga saada. Püstol oli Koiotil samuti käeulatuses nagu 
matšeetegi. 

Isidora teadis, mis teda ootab. Iga teine naine oleks tema asemel meelekindluse kaotanud. Ent 
Isidora Covarrubio de los Llanos ei olnud tavaline naine. Ta ei lasknud väljagi paista, nagu oleks 
teda miski kohutanud. 

«Lollus!» hüüdis ta vastuseks teise nõudmisele, teeseldes uskmatust. «Heidate minuga nalja, 
senjoor. Tahate mind hirmutada? Hah-hah-haa! Miks peaksin mateid kartma? Ratsutada oskan ma 
niisama hästi kui teie, lassot heidan niisama kindlalt ja niisama kaugele. Vaadake, kui osavalt ma 
seda teen!» 

Seda öeldes ja ise kogu aeg naeratades oli ta võtnud sadula küljest lasso ning keerutas seda pea 
kohal, just nagu tahaks ta oma võimeid demonstreerida. 

Ta kavatses aga hoopis midagi muud, mida tütarlapse käitumisest segadusse sattunud, sõnatult 
sadulas istuv Diaz aimatagi ei osanud. 

Alles siis, kui lassosilmus ta küünamukkide ümber kokku tõmbus, taipas Diaz tütarlapse kavatsust, 
ja siis oli juba liiga hilja. Järgmisel hetkel rebis köis ta käed selja taha, nii et ta ei ulatunud 
sõrmedega ei püstolipärani ega jahinoa peani. 

Ta ei saanud isegi katset teha ennast silmusest vabastada. Veel enne kui ta lassot käega puudutada 
jõudis, tõmbus see tihedasti ta ümber kokku ning sikutas mehe järsu 

rapsatusega sadulast, nii et ta uimasena ja oimetuna maha lamama jäi. 

«Noh, don Miguel Diaz!» hüüdis olukorra peremees hobuse seljast, kelle pea juba kõdu poole 
oli pööratud, pinguletõmmatud lasso rebimas sadulat. «Enam te mind ei ähvarda! Ärge püüdke 
lahti rabelda. Niipea kui te peaksite sõrmegi liigutama, annan hobusele kannuseid! Nurjatu julmur, 
ise olete argpüks, aga minu oleksite tapnud, nägin seda teie silmist. Näh, osad on vahetatud, ja 
nüüd ...» 


Märgates, et talle ei vastata, Isidora vaikis, ent hoidis lasso endiselt pingul ega lasknud 
mahakukkunud meest silmist. 

Koiott lamas, käed silmusega keha külge tõmmatud, liikumatult ja vaikselt kui ront. Sadulast 
kukkudes oli ta kaotanud nii kõnevõime kui teadvuse. Paistis, nagu oleks ta surnud — elumärke 
ilmutas ainult ta hobune, kes ennast põõsaste vahel valju himatusega tagajalgadele püsti ajas. 

«Püha Neitsi! Kas ma tõesti tapsin ta?» hüüatas mehhiklanna, hobust ratsmeidpidi pisut tagasi 
tõmmates, ent teda ringi pööramata ja valmis vajaduse korral kohe kannuseid andma. «Jumalaema! 
Seda ma ei tahtnud, kuigi mul selleks õigus oli, sest päris kindlasti tahtis ta mind tappa. On ta 
surnud või on see lihtsalt riugas, et mind ligemale meelitada? 

Guadalupe Jumalaema nimel, jätan selle teiste otsustada. Pole karta, et ta mulle enne järele 
jõuaks, kui ma koju saan. Kui tal aga tõesti midagi viga peaks olema, saadan hacienda'st siia 
inimesi, kes ta lahti päästavad. Head päeva, don Miguel Diaz! Hasta luego!» 

Kergus, millega need sõnad lausuti, tõendas, et ta süda oli roimast puhas. Tütarlaps tõmbas pihiku 
vahelt väikese terava noa, lõikas nööri sadulakaare küljest kätki, surus siis kännused tugevasti 
hobuse külgedesse ning kappas lagendikult minema, jättes lassosse mässitud Diaze maha lamama. 


XLIX peatükk LAHTIPÄÄSTETUD LASSO 


Vigase papli ladvast tõuseb kisades lendu kotkas. Kohutatuna kurjade kirgede purskest lendab ta 
kõrgemale, et maad kuulata. 

Üksainus löök majesteetlike tiibadega, ning ta ongi lagendiku kohal. End vabisevate tiibadega õhus 
hoides uurib ta lagendikku ja metsatukka selle ümber. Lagendikul märkab ta midagi, mis võib-olla ta 
silma rõõmustab — 
hobuselt paisatud meest, ilmselt surnut, ja tema ümber hirnudes jooksvat ratsut. Metsatukas silmab ta 
kaht iseäralikku ratsanikku. Üks nejst on naine, kes palja päi, juuksed tuules lehvimas, ilme tõsine, 
tugeva ratsu seljas lagendikult kapates eemaldub; teine, samuti naine, sõidab tähnilisel, rohkem 
naisele kohasel hobusel, peas kübar ning seljas ratsakostüüm, ja ligineb lagendikule — aeglasemalt, 
ent samuti tõsise näoga. 

Selline on vaade, mida kotkas näeb. 

Meile on mõlemad ratsanikud tuttavad. See, kes kapates kaugeneb, on Isidora Covarrubio de los 
Llanos, läheneja — Louise Poindexter. 

Ka on teada, miks esimene lagendikult lahkub. Jääb ainult selgitada, millisel põhjusel teine sinna 
tuleb. 


Pärast kõnelust Zeb Stumpiga läks noor kreoolitar tagasi oma tuppa, põlvitas madonna kuju ette 
ning hakkas palvetama. Nagu kõik kreoolid, oli ta katoliiklane ning uskus seetõttu kindlalt pühakute 
abisse. Kummaline ja kurb oli ta härda palve sisu: tütarlaps palus mehe eest, keda peeti ta venna 
mõrtsukaks. . 

Louise'il ei tulnud mõttessegi kahtlustada selles hirmsas roimas mustangerit. See ei saanud olla 
võimalik. Niisugune kahtlustus oleks ta südame puruks rebinud. 

Ta ei palunud mustangerile andestust, vaid kaitset. Ta anus Püha Neitsit, et too hoiaks Maurice'it 
vaenlaste eest... kes olid tütarlapse enda sõbrad! 

Taevaste vägede poole saadetud palvesõnad segunesid pisarate ja nuuksetega. Oma vennasse oli 
Louise kiindunud kõige palavama armastusega. Ta kurbus oli suur, kuid see ei suutnud lämmatada 
teist tunnet, mis osutus tugevamaks kui veresidemed. Leinates venda, palvetas kreoolitar hoopis 
armsama pääsemise eest. 


Kui ta püsti tõusis, langes ta pilk vibule, mida ta oli käsutanud armastatule sõnumite läkitamiseks. 


«Oh, kui ma saaksin talle noolega teate saata teda ähvardavast ohust! Võib-olla ei tule mul seda 
vibu enam kunagi tarvis!» 

Ja kohe rändas ta mõte jõekaldale: kas ei jäänud sinna mõnd märki nende salajasest 
kirjavahetusest? 

Talle tuli meelde, et Maurice läks viimati üle jõe ujudes ja mitte paadis, mille tütarlaps lassoga 
omapoolsele kaldale tagasi oleks tõmmanud. Mustangeri lasso jäi paati! 

Eelmisel päeval polnud valust vaevatud, tütarlaps sellele mõelnud. Lasso võib saada tõendiks 
nende öisest kohtumisest, millel, nagu ta oletas, polnud rohkem tunnistajaid kui nemad kahekesi ja 
see, kes oli nüüd igaveseks tumm. 

Päike oli juba päris kõrgel ja kiirgas eredasti läbi ukseklaasi. Louise lükkas ukse lahti ning astus 
välja, kavatsedes minna paadi juurde. Rõdul ta samm peatus — ülalt kuuldus hääli. 

Vestlejaid oli kaks — tema toatüdruk Florinda ja mustanahaline teener, kes kasutas isanda 
äraolekut, et katusel värsket õhku hingata. 

Nende jutt kostis selgesti alla, kuid noor perenaine ei kavatsenud seda pealt kuulata. Alles siis, kui 
ta kuulis nimetatavat üht nime, hakkas ta neegrite kõnelust hoolsamini jälgima. 

«Nemad seda noormeest Gerald hüüdma. Maurice Gerald tema nimi. Nemad ütlema tema iirlane, 
aga kui rahvas tõtt kõnelema, tema mitte üks raas nende iirlaste moodi, kes New Orleansis töötama. 
Ooh, tema rohkem džentelmenide plantaatorite sarnane.» 

«Aga kas sina, Pluto, uskuma, et tema tapnud massa Henry?» 

«Niisugust rumalust mina mitte uskuma. Ooh, tema sama vähe mässa Henry -mõrtsukas kui mina. 
Kõigevägevam jumal, sina ainult hundist rääkima ja tema kohe aia taga — vaat seal olemagi mees, 
kellest meie just kõnelnud. Ooh, Florinda, vaatama sinna!» 

«Kuhu?» 

«Sinna, teisele poole jõge! Seal sina nägema meest hobuse seljas. See Maurice Gerald olema, see 
sama mees, keda me mustal preerial kohanud. Tema andnud miss Loole täpilise hobuse; just teda 
nemad otsima läinud. Ooh, nemad vale teed läinud, täna igatahes nemad teda mitte leidma.» 

«Oh, Pluto, kas sina mitte rõõmustama? Mina kindel olema, tema täiesti süütu noor džentelmen. 
Tema mitte kunagi võinud ...» 


Rohkem Louise ei kuulanud. Ta läks tagasi oma tuppa ja sealt üles azotea'te. Kui ta treppi mööda 
üles ronis, pek- 

sis ta süda peaaegu kuuldavalt. Hädavaevalt suutis ta varjata oma erutust inimeste ees, kelle 
kõnelus selle oli põhjustanud. 

«Mida te seal nii hoolega vaatate?» küsis ta, püüdes oma ärevust teeseldud valjuse varju peita. 

«Ooh, miss Loo, vaatama sinna! Noormees seal olema.» 

«Missugune noormees?» 

«See, keda nemad otsima läinud, see, kes. .» 

«Ma ei näe kedagi.» 

«Ooh, tema just puude vahele kadunud. Vaatama sinna! Teie läikivat musta kübarat, sametist 
kuube ja säravaid hõbenööpisid nägema — seal tema tilema. Mina kindel, see tema olema.» 

«Sellest hoolimata võid sa eksida, Pluto. Niisugust riietust kannavad siin paljud mehed. Ja ta on 
liiga kaugel selleks, et teda ara tunda, praegu pole teda peaaegu üldse enam näha. Mis siis ikka, 
Florinda! Lippa alla ja too muile kübar ning ratsutamisülikond. Lähen ratsutan veidi. Ja sina, 
Pluto, sadulda kohe Luna. Ma ei taha palava päikese kätte jääda. Tee kähku!» 


Niipea kui teenrid trepilt kadusid, pöördus Louise veel kord parapeti poole, ise ärevusest 
hingeldades. Nüüd ei eksitanud teda enam keegi ja ta võis segamatult preeriat ning metsatukka 
uurida. 

Ta jäi hiljaks. Ratsanik oli kadunud. 

«Väga Maurice'i moodi, aga Ometi nagu mitte tema. Vaevalt küll võimalik, et see tema oli. Ja kui 
oligi, miks ta siis sinnapoole sõitis?» 

Talle torgati nagu okkaga südamesse: talle meenus, et kord varem oli ta juba sama küsimuse 
ees seisnud. 

Louise ei jäänud kauemaks katusele teed silmitsema. Kümne minuti pärast oli ta teisel pool jõge 
ning pöördus metsatukka, kuhu ratsanik oli kadunud. 

Ta kihutas edasi, ise kõrgendikule tõusvat maanteed silmas pidades. 

Lähenedes Leona naabruses asuva künka harjale, peatus tütarlaps äkki. Ta kuulis kõnelust. 

Kreoolitar kuulatas. Ehkki hääled kostsid kaugelt ning olid vaevu kuuldavad, sai ta aru, et 
kõnelejaid oli kaks — mees ja naine. 

Kes oli see mees? Ja kes naine? Louise tundis südames uut torget. 

Ta ratsutas lähemale, peatus jälle ning kuulatas uuesti. 

Kõneldi hispaania keeles. See ei valmistanud talle kergendust. Selles keeles võis kõnelda Maurice 
Gerald Isidora Covarrubio de los Llanosega. Kreoolitari hispaania keele oskusest piisas, et 
kõnelusest aru saada, kui ta ainult oleks olnud küllalt ligidal, et sõnu eraldada. Mõlema hääl oli 
kõrgendatud, nagu oleksid nad teineteisele tigedad. Kindlasti polnud see ebameeldiv pealtkuulajale. 

Ta ratsutas lähemale, peatus ning kuulatas veel kord. 

Mehe häält polnud enam kuulda. Naise hääl kostis selgena, kindlana ning ähvardavana. 

Veidi aega valitses vaikus, mille järel kuuldus kapjade müdinat; uuesti vaikus, ning jälle kostis 
naise hääl, algul valjusti, otsekui ähvardades, seejärel summutatult, nagu omaette kõneldes; siis 
jälle vaikus, mille katkestas kapates eemalduva ratsu kabjaplagin. Sellele lisandus vihasest 
kahekõnest kohkunud kotka kisa, kes oli lendu tõusnud ja parajasti lagendiku kohal tiirles. 

Louise'ile oli metsalagendik tuttav — temale oli see pühitsetud paigaks. Ta oli peatanud hobuse 
pisut eemal ega söandanud nüüd ligemale sõita, kartes kogeda kibedat tõde. Viimaks sai ta oma 
kõhklustest võitu ning ratsutas lagendikule. 

Lagendikul jooksis edasi-tagasi saduldatud hobune, maas lamas mees, käed lassoga selja taha 
tõmmatud — nähtavasti surnud, tema lähedal sombreero ja saraape, mis ilmselt ei kuulunud temale. 

Mis oli siin juhtunud? 

Mehel oli seljas mehhiko rantšeero tore ülikond, ka olid uhked ja hinnalised ta hobuse rakmed. 

Neid mõlemaid nähes hüppas luisiaanlanna süda rõõmust. Oli nüüd mees elus või surnud, 
igatahes oli ta seesama, keda ta oli näinud azotea'lt ja ta polnud Maurice Gerald. 

Tütarlaps oli selles juba varem kahelnud, oli lootnud, et see pole mustanger, ja ta lootused läksid 
täide. 

Tütarlaps ratsutas lähemale ja silmitses maaslamajat. Ta uuris nägu, mis oli pööratud ülespoole — 
mees lamas selili. Talle tundus, et õrt seda nägu kuskil varem näinud, aga päris kindel ta selles ei 
olnud. 

Oli selge, et mees on mehhiklane. Sellele ei vihjanud mitte ainult ta riietus, vaid ka nägu: iga joon 
selles reetis ameerika hispaanlaste füsiognoomiat. 

Mees polnud kaugeltki inetu. Vastupidi, teda võis pidada 

isegi ilusaks, ent mitte sellepärast ei hüpanud Louise Poindexter sadulast ega kummardunud 
kaastundlikul ilmel lamaja kohale. Humaanse teo põhjuseks oli rõõm, et lamajaks ei osutunud mitte 
see, keda ta lagendikult eest leida kartis, vaid hoopis keegi teine. 

«Ta ei paista olevat surnud — ikka vist hingab veel.» 

Nöör näis mehel hingamist takistavat. 

Otsekohe lõdvendati seda ning õrnad naisekäed vabastasid lassosilmuse. 

«Noh, nüüd võib ta vabamalt hingata. Par dieu! Miks ta küll niimoodi lamab? Tõenäoliselt «visati 
talle lasso kaela ja tõmmati siis sadulast maha. Aga kes seda tegi? Teine kõnelejatest oli kindlasti 
naine, selles pole kahtlust. 

Ja ometi on maas mehe kübar ja saraape. Lamajale need ei kuulu. Oli siin veel üks mees, kes 
ratsutas minema koos selle naisega? Aga minema kappas siit ainult üks hobune. 

Oo, tänu taevale, mees tuleb teadvusele. Varsti suudab ta ise seletada, mis siin juhtus. — On teil 
parem, sir?» 

«S*Rorita, kes te olete?» küsis don Miguel Diaz pead tõstes ja kartlikult ringi vaadates. «Kuhu 
tema kadus?» 

«Kellest te kõnelete? Peale teie ei näinud ma siin kedagi.» 

«Caramba! Väga imelik. Kas te ei kohanud üht naist halli hobuse seljas?» 

«Siia ratsutades kuulsin ainult naise häält.» 

«Ütelge parem naiskuradi häält, sest Isidora Covarrubio de los Llanost võib kindlasti kuradiks 
nimetada.» 

«Kas tema tegi seda?» 

«Maldito, jah! Kus ta on? Kuhu ta ratsutas, s*Aorita?» 

«Ma ei tea. Kabjaplagina järgi otsustades pidi ta mäest alla sõitma. Ja nii ta vist tegigi, ma ise 
tulin teiselt poolt.» 

«Ahaa — läks mäest alla ... tähendab läks koju ... Väga kena teist, s'horita, et te lasso lahti tegite 
— kindlasti olite see teie, eks ole. Ehk aitaksite mind veel sadulasse kah? Kui ma juba hobuse seljas 
olen, saan ise hakkama. Siia ma igatahes jääda ei tohi. Vaenlased on ligidal. Noh, Carlito!» hüüdis 
ta oma hobust ning vilistas kuidagi eriliselt. «Tule ligemale! Ara seda kaunitari karda. See pole too, 
kes meid teineteisest nii julmalt lahutas — en verdad', peaaegu igaveseks! Tule siia, caballo, tule!» 

Mehhiklase vile peale traavis hobune peremehe juurde ning laskis enda ratsmeidpidi kinni võtta. 

'En verdad —tõepoolest (hisp. k.). 

«Aidake mind veel vähe, kallis s'üorita, ja ma saangi sadulasse. Kui ma juba sadulas istun, olen 
nende käest pääsenud.» 

«Teid aetakse taga?» 

«Ouien sabe? ' Nagu ma teile juba ütlesin, on mul siin vaenlasi. Aga see ei tähenda midagi. Te 
ometi ei keeldu mind aitamast?» 

«Ei, mispärast? Aitan teid hea meelega niipalju kui oskan.» 

«Mil gracias, s"Aorita! Mil, mil gracias!”» 

Kõigest jõust pingutades õnnestus kreoolitaril vigastatud ratsanikku sadulasse aidata, kus too algul 
küll pisut kõikus, lõpuks aga siiski üsna kindlalt püsima jäi. 

Võtnud ratsmed pihku, pöördus mees minekule. 

«Adios, s*Rorita!» lausus ta. «Ma ei tea, kes te olete. Näen ainult, et te pole meie rahva hulgast. 
Arvatavasti olete americana, aga see pole tähtis. Igatahes olete niisama hea kui ilus, ja kui Miguel 
Diazel peaks kunagi avanema võimalus oma tänulikkust näidata, ei unusta ta ara, mis te täna tema 


heaks tegite.» 
Nende sõnadega ratsutas Koiott minema — õige pikkamisi, sest tal oli raske tasakaalu säilitada. 


Olgugi et mees sammu sõitis, oli ta varsti silmist kadunud: ta ratsutas lagendikku piiravate puude 
varju. 

Ta ei kasutanud ühtki kolmest lagendikule suubuvast teest, vaid peaaegu silmapaistmatut, padriku 
vahel kulgevat rada. 

Noorele kreoolitarile tundus kogu vahejuhtum unenäona, kummalisena, peaaegu uskumatuna. 

Unenägu muutus julmaks tegelikkuseks, kui ta leidis maast, kohalt, kus Diaz oli lamanud, 
paberilehe ja luges, mis sellele oli kirjutatud. Kiri oli adresseeritud «don Mauricio Geraldile» ja 
selle allkirjaks oli «Isidora Covarrubio de los Llanos». 

Uuesti sadulasse ronides vajas Louise Poindexter peaaegu niisama hädasti toetavat kätt kui mees, 
kes asja minema oli ratsutanud. 

Kui tütarlaps Casa del Corvosse tagasi sõites läbi Leona kahlas, peatas ta hobuse keset jõge ja 
vaatas mõtlikult jalusteni ulatuvasse vahutavasse vette, pilk täis sügavat 

*Mil gracias! (L:grassias) — tuhat tänu! (hisp. k.), 

'Ouien (L:ki'en) sabe? — kes teab? (hisp. k.) 

meeleheidet. Tarvitses ainult astuda mõni samm sügavamale ja Leona lained oleksid katnud 
kauneima keha, mis neile iial ohvriks oli toodud. 


L peatükk VÕITLUS KOIOTTIDEGA 


Maale hakkasid laskuma lillakad videvikuvarjud, kui haavatud mees, kelle vaevarikast rännakut läbi 
padriku me juba kirjeldasime, ojakese kaldale j«udis. 

Kustutanud janu, sirutas ta enda rohule pikali, vabana kõhutavast pingutusest, milleks ta end siiani 
oli sundinud. 

Haige jäse valutas ainult veidi ja mees oli liiga väsinud, et mõelda, mis temast edasi saab. Ta 
tahtis üksnes puhata. 

Akaatsiate ladvus sahistav jahe õhtutuul uinutas ning sisendas rahu. 

Raisakullid olid mööda tihnikut laiali lennanud, ja et nad haavatut enam ei häirinud, vajus see 
varsti sügavasse unne. 

Uinak oli lühike: vigastatud jalg hakkas uuesti valu tegema ning mees ärkas. 

Kogu ülejäänud öö oli ta valu pärast ärkvel ning kuulas koiottide ulgumist. 

Ta ei hoolinud arast preeriahundist, kes nagu šaakalgi tungib kallale ainult surnule või surijale. 

Ta ei uskunud, et surm on ligidal. 

Kannatajale tundus öö pikk ja sünge, paistis, nagu ei tulekski sellele lõppu. 

Viimaks hakkas hahetama, köit aga ei toonud endaga kaasa midagi head. Valgusega koos tulid 
mustad linnud ja ka neljajalgsed kiskjad ei paistnud päevavalgust pelgavat. 

Teise päeva päikese valguses liuglesid haavatu kohal jälle kullide tumedad varjud. Ümbritsevast 
padrikust kuuldus koiottide võigast ulgumist ja haugatusi. 

Roomanud oja äärde, kustutas mees veel kord janu. 

Nüüd tundis ta nälga ja vaatas ringi söödava järele. 

Ligidal paistis hikkoripuu. Selle okste küljes oli pähkleid, aga need rippusid kuue jala kõrgusel 
maast. 

Neljakäpukil ja valust oiates roomas ta puu juurde. 

Karguga õnnestus tal mõned pähklid alla lüüa ja ta sõi need hommikueineks. 

Mida järgmiseks ette võtta? 

Siit ära minna oli lihtsalt võimatu. Kõige väiksemgi liigutus valmistas talle põrgupiina ning tegi 
talle selgeks, et ta on täiesti liikumisvõimetu. 

Ta ei teadnud ikka veel päris kindlasti, mis tal viga on, eriti jalal: põlv oli nii paistes, et seda ei 
saanud enam hästi uurida. Ta oletas, et tegemist on kas põlvekedra murdega või liigese nihestusega. 
Mõlemal juhul võis kuluda mitu päeva, enne kui ta saab jälle jalale toetuda. Mida pidi ta aga seni 
tegema? 

Vähe oli lootust, et keegi siit mööda läheb. Ta oli karju-nud hääle kähedaks, ja kui ta nüüd vahel 
ikka veel nõrga häälega hüüdis, siis ainult sellepärast, et ei tahtnud loobuda viimasest lootuseraasust. 
Polnud muud võimalust kui jääda sinna, kus ta oli. Jõudnud sellele veendumusele, sirutas ta enda 

rohule pikali ning otsustas olla nii kannatlik kui vähegi võimalik. 

Tal tuli end kõvasti kokku võtta, et taluda teravat valu jalas. Päris vaikselt ta seda siiski ei suutnud: 
aeg-ajalt oli kuulda oigamist. 

Valust vaevatuna ei märganudki mees enam, mis ta ümber toimus. Ülal taevas tiirlesid ikka veel 
mustad linnud, aga ta oli nendega juba harjunud ega pannud neid enam tähele, isegi siis mitte, kui 
mõni neist vahetevahel nii madalale laskus, et tiibadega peaaegu haavatu pead puudutas. 

Aga mis see siis tähendas? Veel mingid hääled? 

Oja liivaselt kaldalt kuuldus nagu paljude väikeste jalgade padinat ja erutatud loomade 
lõõtsutamist. 

Haavatu vaatas ringi. 

«Ah, ainult koiotid!» lausus ta, nähes ojakese mõlemal kaldal kõrges rohus edasi-tagasi jooksvat 
kiskjakarja. 

Neid polnud ta kunagi kartnud — oli argade loomade vastu ainult põlgust tundnud. 

Kuid koiottide hoiakut märgates ta kohkus. Kiskjate silmad kiiskasid verejanuliselt ning nad 
luusisid ringi õige ähvardava moega. Kindlasti kavatsesid koiotid kurja. 

Haavatu mäletas kunagi kuulnud olevat, et preeriahun-did, kes on oma arguse tõttu tavaliselt 
täiesti ohutud, tungivat inimesele kallale, kui see on nii raskesti haavatud, et ei suuda enam ennast 
kaitsta. Eriti verejanuliseks muutuvat nad verd haistes. 

Kaktuseokkad olid haavatu keha kätki torkinud ja verd täis imbunud riided olid veel praegugi 
niisked. 

Lämbes õhus levis vere iseloomulik lõhn. Koiotid pidid 

seda tundma ja võib-olla selle tõttu olidki nad nii erutatud ja metsikud. 

Kas oli nüüd põhjuseks see või miski muu, igatahes oli haavatule selge, et koiotid kavatsevad talle 
kallale tungida. 

Tal ei olnud muid relvi kui jahinuga, mis oli õnneks vöö vahel alles. Sadula külge kinnitatud püss 
ja püstolid olid hobuse selga jäänud. 

Mees tõmbas noa tupest ning valmistus paremale põlvele toetudes kiskjate rünnakut vastu võtma. 

Sellega jõudis ta valmis tõesti viimasel hetkel. Saanud julgust selleit, et neid segamatult luusida 
lasti, erutatud vere lõhnast, mis tugevnes sedamööda, kuidas nad haavatule lähenesid, ja taga 
kihutatud loomupärasest aplusest, olid hundid parajasti niikaugele jõudnud, et hakkasid oma 
kavatsust teoks tegema. 

Nad hüppasid haavatule viie-kuuekesi korraga kallale, surusid hambad ta käsivartesse, jalgadesse ja 
kehha. 

Jõulise, liigutusega raputas mees loomad enda küljest maha ning võttis tarvitusele noa. Ühe või kähe 
koioti kehasse rebis läikiv tera sügava haava ning nood veeresid ulgudes eemale. Ent selleks ajaks oli 
lahingusse jõudnud uus kari hunte ning neid tuli järjest juurde, kuni ründajate arv ulatus 
kahekümneni. 


Käis meeleheitlik võitlus elu ja surma peale. Mitu kiskjat oli tapetud, kuid langenud kaaslaste 
saatus ei takistanud järelejäänuid heitlust jätkamast. Vastupidi, see näis neid ainult tigedamaks 
tegevat. 

Lahing läks üha ägedamaks. Et oma ohvrist kinni haarata, ronisid koiotid isegi üksteise otsa. Mees 
vehkis noaga umbropsu, terariista hoidev käsi muutus iga hoobiga jõuetumaks ning löögid vähem 
tabavaks. 

Haavatu jäi üha nõrgemaks. 

Ta tundis hirmu: surm oli tal silmaga näha. 

Kõige meeleheitlikumal hetkel mees karjatas. Imelikul kombel polnud see hirmu-, vaid 
rõõmuhüüatus. Ja veelgi imelikum, et koiotid seda kuuldes kallaletnngi lõpetasid. 

Võitlus kätkes, lühikest aega valitses vaikus. Koiotte polnud kõhutanud ohvri karjatus, vaid 
asjaolu, mis selle põhjustas. 

Kostis kappava hobuse kabjamüdinat ja koera heledat haukumist. 

Haavatu hüüdis appi. Hobune kuuldus olevat päris ligidal, Ratsanik pidi hüüdmist kuulma. 

Kuid vastust ei tulnud. Hobune või ratsanik oli läinud mööda. 

Kabjamüdm kaugenes. Koiottide ohvrit valdas jälle meeleheide. 

Samal ajal kogusid ta ründajad julgust ning alustasid uut pealetungi. 

Peagi kees veel vihasem taplus kui varem. Õnnetu uskus end lootusetult kadunud olevat ning jätkas 
lahingut ainult meeleheitest. 

Uuesti katkestati lahing ning seekord olendi poolt, kes andis haavatule uut jõudu ja julgust. 

Haavatu hüüded polnud liigutanud ratsanikku, koer aga tulitalle appi. Kõlavalt haukudes hüppas 
tihnikust välja suur haruldast ning kõige puhtamat tõugu jahikoer. 

«Sõber! Jumal tänatud, sõber!» 

Haukumine lakkas. Koer jõudis võsastiku äärde ning tormas, hambad irevil, hirmunud koiottide 
sekka, kes juba ta haukumist kuuldes taganema olid hakanud. 

Otsekohe haaras koer ühe neist oma tohutute lõugade vahele, raputas seda, nagu oleks tegemist 
olnud ainult rotiga, ning laskis lõpuks väänleva, purustatud selgrooga koioti minema. 

Teisega tegi ta samuti, aga enne kui ta jõudis kolmandale kallale karata, lasksid kohkunud koiotid 
sabad sorgu ning jooksid kilavalt haukudes minema — viimane kui üks kiskja kadus sügavasse 
padrikusse. 

Muud päästetud mees ei näinud. Ta jõud oli täiesti otsas. Seda jätkus veel parajasti niipalju, et käed 
välja sirutada ning oma päästjat emmata. Siis langes ta midagi omaette pomisedes minestusse. 


Varsti läks nõrkusehoog üle. 

Küünamukile toetudes vaatas haavatu ringi. 

Ta nägi võõrastavat, verist vaatepilti. Ja ainult tänu minestusele jäi tal nägemata veel hullem. Sellal 
kui ta teadvusetult lamas, oli lagendikule sõitnud ratsanik. See oli toosama, kelle lähenemist ta oli 
kuulnud ja kes ta appihüüetele kurdiks oli jäänud. Ratsanik oli pärale jõudnud liiga hilja ja ilmselt 
kavatsuseta abi anda. Nähtavasti tahtis ta lihtsalt hobust joota. 

Loom astus otse ojja, kustutas janu, ronis teisele kaldale, traavis üle metsalagendiku ning kadus 
tihnikusse. 

Ratsanik polnud lamajat märganud, hobune ainult nor- 

satas meest nähes, kui ta koiottide korjuste vahel endale teed otsis. 

Ratsu oli tore — mitte eriti suur, see-eest aga igati täiuslik loom. Ratsanik seevastu ... oli peata! 

Pea oli tal küll olemas, kuid see ei asetsenud õiges kohas. Pea toetus vastu püstolituppe — ilmselt 
hoidis ratsanik seda käes! 

Ilmutis oli kohutav. 

Kui ratsanik üle lagendiku sõitis, hakkas koer haukuma ja sörkis ta kännul võsastiku servani. Ta oli 
kaua jooksnud peata ratsaniku järel, ekselnud temaga koos mööda metsatukki ning lagendikke. 

Nüüd ütles ta selle viljatu sõpruse üles, pöördus lamaja juurde tagasi ning heitis tolle kõrvale. 

Mees tuligi parajasti meelemärkusele ning püüdis meenutada, miks ta teadvuse kaotas. 

Ta silitas koera, laskus jälle pikali, tõmbas mantlihõlma näole päikese varjuks ning jäi magama. 

Ajukoer heitis ta jalgade juurde ja jäi samuti tukkuma, aga ta uinak oli katkendlik. Aeg-ajalt tõstis 
ta pea ning urises tigedalt, kui raisakullid liiga madalale laskusid. 

Noormees pomises midagi läbi une. Ta jutt oli veider ja näitas, et haavatu peas pidi valitsema 
segadus: kord avaldas ta kirglikult armastust, siis jälle tõi kuuldavale seosetuid sõnu mingist mõrvast. 


LI peatükk TEIST KORDA PURJUS 


Pöördugem tagasi üksiku hüti juurde Alamo kaldal, mille nii äkitselt hülgasid hasartmängijad, kes 
olid käsutanud peremehe äraolekut ning teinud endile olemise onnis igati meelepäraseks. 

Praegu on järgmise päeva pärastlõuna ja peremeest pole ikka veel kõdus. Ballyballagh' endine 
tallipoiss on jälle ainus elanik onnis, jälle on ta purjus ja siruli põrandal, aga see pole enam sama 
viinauni, millest teda vahepeal äratati. Pärast seda oli ta tükk aega kaine ja praeguse uima saatis talle 
Bakhos alles hiljem. 

Et kõike selgitada, peame alustama uuesti sellest tunnist Ipärast kesköõd ning enne koitu, kui 
montemängijad ootamatult lahkusid. 

Laua ümber istuvate ja innukalt kaarte mängivate punanahaliste metslaste nägemine mõjus 
Phelimile kainestavamalt kui magatud uni. 

Olgugi et pilt oli teataval määral groteskne, ei näinud iirlane selles midagi kentsakat ning laskis 
võõrastele tervituseks kuuldavale kõva kohkumusekisa. 

Selles, mis nüüd juhtus, polnud enam midagi naljakat. Phelimil endal polnudki selget 
ettekujutust, mis just järgnes. Ta mäletas ainult, et kolm kirevaks võõbatud sõjameest olid äkki 
mängu lõpetanud, visanud kaardid põrandale, kummardunud teravaks ihutud nugadega tema kohale 
ja siis, neljanda ilmudes, pööranud Phelimile selja ning tormanud läbisegi minema. 

Kõik see oli toimunud vaevalt kahekümne sekundi vältel, ja kui iirlane üllatusest toibus, leidis ta 
enda hütis jälle üksinda. 

Magas ta või oli ärkvel? Oli ta purjus või nägi und? Kas oli tõesti kõik sündinud ilmsi? Või olid 
need olnud mingid uued ebatõelised ilmutised nagu too, mis tal veel praegugi värskelt meeles 
püsis? 

Ei, see polnud enam viirastus. Ta oli näinud metslasi liiga ligidalt, et nende tõelisuses eksida. Ta 
oli kuulnud neid kõnelemas talle tundmatut keelt. 

Mis muu võis see olla kui indiaanlaste žargoon? Peale selle — põrandal lamasid ju nende 
kaardid. 

Phelim ei tõstnud ühtki maast, et veenduda nende ehtsuses. Ta oli küllalt kaine, aga julgusest jäi 
puudu. Ta polnud kindel, et kaardid ei kõrveta ta sõrmi, kui ta neid puudutab. Võib-olla olid nad 
vanakurja enda omad? 

Peas valitsevast segadusest hoolimata tundus iirlasele, et hütt ei ole enam päris kindel koht. 
Kirjuks võõbatud hasartmängijad võisid tulla mängu jätkama. Pealegi polnud maha jäänud mitte 


ainult kaardid, vaid ka kogu onnis leiduv varandus. Mingi tähtis asjatoimetus oli sundinud neid 
äkitselt lahkuma, ent niisama äkitselt võisid nad pöörduda tagasi. 

Paljas mõte sellele pani goolveilase kiiresti tegutsema. Ettevaatusest kustutas ta küünla ning 
hiilis vaikselt hütist välja. 

Ta ei läinud uksest. Kuu valgustas otse ukseesist. Metslased võisid olla sealsamas ligidal. 

Ta tõmbas ühe hobusenaha hüti tagumiselt seinalt maha 

ning surus enda lattide vahelt läbi. Pääsenud välja, hiilis ta kohe puude varju. 

Ta ei jõudnud veel kuigi kaugele, kui märkas enda ees musti kogusid. Iirlane kuulis, kuidas 
hobused suuraudu närisid, vahetevahel kapsas mõni neist jalaga. Phelim peatus ning tõmbus küpressi 
taha. 

Varsti veendus ta, et puude all seisid tõepoolest hobused. Neid oli neli — kindlasti kuulusid nad 
neljale indiaanlasele, kes mustangeri hüti mängupõrguks olid muutnud. Hobused olid puu külge 
seotud, ent sellest hoolimata võisid nende peremehed olla lähedal. 

Sellele mõeldes oli iirlane valmis ringi pöörduma ja teist teed minema, kuid samal silmapilgul 
kuulis ta just sealtpoolt hääli, ähvardavaid ja käskivaid mehehääli. 

Siis kostis hirmuhüüdeid ja koera haukumist ning järgnes vaikus, mida vahetevahel katkestas 
okste sahin ja praksumine, nagu põgeneks mitu inimest paaniliselt läbi metsatihniku. 

Phelim kuulatas: inimesed lähenesid, nad jooksid küpressi poole. 

Jämedas puutüves oli maa ligi mitu varjukat soppi. Ühte niisugusesse Phelim lipsaski, kägardus 
vastu puud ja nii polnud teda eemalt üldse näha. 

Vaevalt oli ta peitu pugenud, kui küpressi juurde tormasid neli meest ning kihutasid peatumata 
edasi hobuste poole. 

Kui nad Phelimist möödusid, kõnelesid nad omavahel midagi, mida iirlane ei mõistnud, kuid 
nende hääled kõlasid hirmunult. Ka olid mehed ise väga ärevil. Ilmselt põgenesid nad kellegi eest, 
kes neid koledasti ära oli kõhutanud. 

Küpress kasvas lagendikul, millele langes hele kuuvalgus. Et hobuste juurde jõuda, pidid mehed 
selle ületama ja Phelim nägi erepunaseks värvitud kehasid. 

Ta tundis ära neli džentelmeni, kes hiljuti nende hütis olid peremehetsenud. 

Iirlane oli peidus, kuni indiaanlased hobuste selga ronisid ning eemale ratsutasid, kuni ta 
kabjaplagina järgi kuulis, et nad jõudsid üles tasandikule ning kappasid minema, nagu poleks neil 
üldse enam kavatsust tagasi tulla. 

«No on aga lugu lahti,» pomises ta peiduurkast välja ronides ning hämmeldusest käsi laiutades. 
«Vaata ja 

imesta. Püha Mooses, mida see siiski peaks tähendama? Mida neil kuraditel vaja oli? Ja kes neid 
taga ajas? Keegi pidi nad üsna irmu täis ajama, see on selge kui päev. Uvi-tav, kas see oli 
seesamune? Ei noh, mis muu see ikka olla võis? Kuulsin ise koera aukumist, ja meie oma jooksis ju 
ratsanikuga minema. Oidku küll, mis see ometi on? Võibolla tuleb ta nüüd siia neid taga ajama?» 

Kartusest jälle peata ratsanikku kohata või talle silma alla sattuda tõmbus iirlane uuesti puu 
varju, kuhu ta jäi hirmust värisedes veel tükiks ajaks. 

«Lõppude lõpuks peab see ikka «olema isand Maurice'i vemp. Võib-olla tahtis ta mind irmutada ja 
koju tagasi tulles kohutas parajasti minema punanahad, kes tahtsid meie asju röövida ja muidugist 


meid endid ära ka tappa. Eldus, ma loodan väga, et see on isand. Kui kaua aja eest ma teda esimest 
korda nägin? õigus, see oli ulk aega tagasi. Mäletan, et jõin neli kruusitäit viskit, ja nüüd on see kõik 
juba peast ära aurand. Uvitav, kas indiaanlased leidsid korvpudeli üles? Olen kuulnd, et neile olla va 
kibe niisama armas nagu valgetelegi. Issake, kui nad pudeli üles leidsid, siis pole seal küll enam 
tibakestki sees. Lippan õige utti tagasi ja vaatan järele. Indiaanlasi enam karta ei ole — nende 
kihutamise järgi võiks arvata, et nad igaveseks minema ratsutasid.» 

Uuesti astus iirlane puutüve varjust välja ning sammus hüti poole. 

Ta lähenes sellele ettevaatlikult, vahetevahel peatudes, et kindlaks teha, kas kedagi ligiduses pole. 

Hoolimata üsna vastuvõetavast oletusest, mille Phelim enda jaoks välja oli mõelnud, kartis ta 
ikkagi kohtuda peata ratsanikuga, kes juba kaks korda nende eluaseme poole oli ratsutanud ja võis 
praegu hütis olla. 

Kuid lootus korvpudeli põhjast «tibakest» leida sundis teda läbielatu unustama. Janu osutus 
suuremaks kui hirm ja pisut ebaledes astus iirlane pimedusse. 

Ta ei teinud katset uuesti tuld süüdata. Ta tundis iga nurka hütis, eriti seda, kus korvpudel seisis. 

Ta kummardus seda võtma. Pettumushüüe kuulutas, et pudelit tavalises paigas ei olnud. 

«Neetud!» pomises ta mööda põrandat kobades. «Paistab, et nad on ta üles leind. Muidugist 
leidsid, muidu oleks ta omal kohal olnd. Panin ta ise sinna — päris kindlasti mäletan, et panin.» 

«Ah, kallike, näe, kus sa nüüd oled!» jätkas ta, kui ta käsi juhuslikult korvipunutisele sattus. «Et 
nende jultund vatsad rebeneks! — tühi kui munakoor. Oh te ahned elajad! Kui ma oleks teand, et te 
selle peal väljas olete, oleks ma pand pudelisse natuke parkmullapuu mahla ja teind korraliku- 
tulevee, mida teile ädasti tarvis oleks läind. Et kurat teid põrgus praeks, te punanahkadest 
varganäod! Või magajate käest viina varastama! Oidku, mis ma nüüd küll ette võtma peaks? Jälle 
magama minema? Ei usu, et sõba silmale saaks, kui pead kogu aeg mõtlema nende peale ja selle ühe 
peale, ilma et sul oleks tibakestki lohutuseks. Ja kahekümne milli peal pole praegast... Pea! Püha 
Maaija! Püha Mooses! Püha Patrick kõigi teistega tükkis! — Mis asja ma kõnelen! Aga plasku ... 
plasku! Kuramus, see on ju kohvris ja ääretasa viina täis! Kas ei täit ma seda isand Maurice'i jaoks, 
kui ta viimati asundusse ratsutas? Ja kas ei unustand ta seda maha? Jumal alasta! Kui ainult 
indiaanlased oma räpaste käppadega selle kallal on käind, siis lähen küll ulluks.» 

«Ip-ip-urraa!» hüüdis iirlane pärast mõneminttilist kohvris tuhnimist. «Ip-ip-urraa! Olgu looja 
kiidetud tema elduse eest! Polnd neil punanahkadel niipalju nutti, et oleks tai-band kohvrisse 
vaadata. Plasku on täis kui puuk, mitte keegi pole teda näpuotsaga puutund. Ip-ip-urraa!» 

Välipudelisse peidetud aarde avastaja ei suutnud oma võidurõõmu taltsutada ning hakkas pimedas 
hütis tantsima. 

Siis valitses veidi aega vaikus. Vatsu kuuldus, kuidas pudelilt kork ära keerati, ning sellele järgnes 
lõbus kulin, mis kuulutas kitsakaelalise anuma kiiret tühjenemist. 

Mõne aja pärast kulin kätkes ja selle asemel-kostis mõnusat matsutamist ning veidraid hüüatusi. 

Jälle oli kuulda kulinat ning matsutamist ja nõnda vaheldumisi edasi, kuni tühi pudel põrandale 
kõlksatas. 

Siis kostis valjusid hõikeid, naerupurskeid, ebamäärast sonimist indiaanlastest ja peata ratsanikust, 


mida korrati ikka uuesti ja üha haledamini, kuni tundeline loba lõpuks tugevaks ning pidevaks 
norskamiseks muutus. 

Phelimi teine uinak kestis kauem kui esimene. Oli juba pärastlõuna, kui ta ärkas, ja seda ka alles 
siis, kui talle ämbritäis külma vett pähe valati. See tegi ta peaaegu niisama kiiresti kaineks kui 
metslaste nägemine. 

Kümbluse valmistas talle Zeb Stump. 

Casa del Corvost lahkudes oli vana kütt tulnud teed või õigemini rajakest pidi, mille ta teadis 
kõige otsemini Nuecese ülemjooksule viivat. 

Ilma et ta oleks peatunud jälgede või teiste märkide otsimiseks, ratsutas Zeb otse üle preeria ja 
pöördus varem mainitud metsasihile. 

Sellest, mida talle oli rääkinud Louise Poindexter, kes omakorda oli kuulnud seda otsijate käest, 
teadis vana kütt, et Maurice Geraldit ähvardab tõsine oht. 

Sellepärast vana kütt kiirustaski enne teisi Alamo aarde jõudma ning püüdis hoolega nende teelt 
kõrvale hoiduda. 

Ta teadis, et regulaatoreid kohates ei söandaks ta puigelda ning oleks tahes-tahtmata sunnitud 
viima mehed arvatava mõrvari eluaseme juurde. 

Metsasihil nägi ta oma meelehärmiks otsijaid otse enda ees, ninapidi koos, ilmselt jälgi uurimas. 

Samuti taipas ta, et tänu ta ettevaatlikkusele polnud teised teda seni märganud. 

«Äraneetud,» pomises ta tigedalt, «oleksin pidanud teadma, et nad siin on. Nüüd pean minema 
tagasi ja teist teed mööda ringi. See teeb välja rohkem kui tund aega hilinemist. Nõõh, märake! 
Sulle pole muidugi meele järgi, et meie teekonnale veel kuus miili otsa tuleb. Nõõh, vanatüdruk, 
pööra otsad ringi ja lase käia!» 

Ratsmeist sikutades keeras Zeb hobuse kohe ümber ja ratsutas tagasi metsaservale. 

Jõudnud metsa vahelt välja, sõitis ta võsastiku serva pidi edasi ning pöördus teerajale, mida 
eelmisel päeval olid käsutanud Diaz ja kolm vandenõulast. Peatumata ja vahejuhtumiteta jõudis ta 
Alamo orgu ning üsna mustangeri elamu ligidale, olgugi et seda veel ei paistnud. 

Selle asemel et julgesti hüti juurde ratsutada, ronis ta mära seljast maha, jättis looma üksi ning 
lähenes ettevaatlikult. 

Hobusenahaga kaetud uks oli kinni, kuid selle keskelt oli hukk nahka välja lõigatud ja siin 
haigutas lai lõhe. Mida see siis tähendas? 

Zeb ei osanud midagi oletada ega arvata. Ta muutus | .ainult veel ettevaatlikumaks ning lähenes 
onnile nii vargsi, nagu jälitaks ta antiloopi. 

Ta hiilis puude varjus onni taha ning ronis viimaks kuuri-Jalusesse, laskus põlvili ja kuulatas. 
Otse ta ees oli hüti seinas avaus, üks lattidest oli kohalt ära lükatud ning hobusenahk seinalt maha 
rebitud. Ta vaatas seda imestades, aga enne kui ta sellest midagi arvata jõudis, kuulis ta läbi augu 
sügavat hingamist. Koos selli lega kostis norinat, mida kütt arvas tulevat iirlase sõõrmeist. 

Läbi augu heidetud pilk kinnitas Zebi arvamust. Hütis magas Phelim. 

Ettevaatus muutus ülearuseks. Kütt tõusis püsti, läks ukse juurde, mis polnudki riivis, ning astus 
hütti. 

Ta ei püüdnud magajat äratada, enne kui oli takseerinud põrandal lebavaid asju. 

«Miskipärast on nad oma asjad kokku pakkinud,» tähendas ta, heitnud põgusa pilgu pakkidele. 
«Ahah, nüüd tuleb |mulle meelde. Noormees ütles, et ta pidi nende päevade sees ära sõitma. Ja see 
tõhk pole mitte sügavasti magama uinunud, vaid oma nina täis võtnud. Muidugi, täis kui |tina. 
Seda võib juba lõhna järgi arvata. Ei tea, kas ta ivakese viskit järele ka jättis? Väga kärblane 


igatahes. Olgu ta neetud, tilgatumaks otsas! Ja kõrval maas on ilma korgita pudel ja plasku samas 
seisukorras — mõlemad tühja täis. Äraneetud purjus eesel! Ta võib endasse rohkem vedelikku 
imeda kui kriidipreeria. 
Hispaania kaardid? Pealegi veel terve pakk mööda põrandat maas. Mis ta siis nendega tegi? 
Ladus vist pasjanssi, seni kui viskit trimpas. 
Aga mispärast on ukse sees auk jatagumises seinas teine? Küllap ehk iirlane teab. Äratan ta 
õige üles ja kuulan, mis ta pajatab. Phelim! Phelim!» Phelim ei vastanud. «Kuule, Phelim! Phelim!» 
Ei mingit vastust. Kuigi hüüti häälega, mis kostis poole miili peale, ei paistnud, et magaja seda 
kuuleks. 
Paremat tagajärge ei andnud ka sakutamine — magaja ainult mõmises ning norskas edasi. 

«Kui ta ei norskaks, oleks ma arvanud, et ta on surnud. Ta on maani täis, selles pole kahtlust... 
täis kui sitikas. Raputamisest pole miskit tolku. Äraneetud, proovin parem midagi muud.» 

Vana küti pilk peatus hüti nurgas seisval ämbril. See oli täis vett, mis oli toodud jõest ja mida 
Phelim polnud õnnetuseks veel jõudnud ära tarvitada. 

Zebi silm välgatas kelmikalt, kui ta ämbrf võttis ja selle sisu magajale näkku valas. 

See andis soovitud tulemusi. Kui joobnu ka kohe täiesti kaineks ei kohkunud, tuli ta vähepalt 
teadvusele. Phelimi karjatused segunesid küti lõbusa naerulaginaga. 

Kulus tükk aega, enne kui valitses jälle küllaldane vaikus tõsise vestluse jaoks. 

Ehkki Phelim oli purjus, oli ta ikka veel läbielatud õuduste mõju all ja tundis teise viisakusetule 
tervitusele vaatamata Zeb Stumpi ilmumisest rõõmu. 

Niipea kui vaherahu oli jalule seatud, hakkas iirlane, ootamata, et teine teda küsitleks, 
üksikasjaliselt ja nii lühidalt, kui ta vääratav keel ja uimane pea lubasid, kirjeldama kummalisi 
ilmutisi ja olendeid, kes olid talt peaaegu mõistuse röövinud. 

Nii kuulis Zeb Stump esimest kordap eata ratsanikust. 

Kuigi teade sellest imelikust, olevusest oli juba hommikul Inge'i kindluses ja Leona ääres laialt 
levinud, polnud Zeb, kes oli sõitnud läbi asunduse väga varasel tunnil ja peatunud ainult Casa del 
Corvos, kohanud kedagi, kes talle selle kohutava uudise teatavaks oleks teinud. Õigupoolest oli ta 
kõnelnud ainult Plutoga ja Louise Poindexteriga, kellest kumbki polnud veel midagi kuulnud 
kummalisest olendist, keda otsijad eelmisel õhtul olid näinud. Plantaator oli ühel või teisel põhjusel 
naasnud üsna sõnaahtrana ja ta tütar polnud teistega kõnelnud. 

Esiotsa pidas Zeb juttu peata mehest naljaks. Ta nimetas seda «Phelimi aju sünnituseks, mis tuli 
üleliigsest maisimahla pruukimisest». 

Ta jäi siiski mõttesse, kui Phelim visalt kinnitas, et kõik on täiesti tõsi, ja eriti siis, kui ta teistele, 
kütile teadaolevaile asjaoludele vihjas. 

«Jumal oidku, kuidas saaksin ma eksida!» väitis iirlane. «Kas ei näind ma isand Maurice'it nii 
selgesti nagu praegast teid. Kõike, välja arvatud pea, ja seda nägin ma siis, 

kui ta ringi pööras ja minema kihutas. Peale selle oli tal mehhiko saraape õlgadel ja sadula peal ilus 
tikitud vaip ja saapad olid ka täpilisest nahast. Ja kuidas poleks ma pidand tundma ta ilusat obust? 
Kas ma ei öelnd teile, et Tara jooksis temaga koos minema, ja ma kuulsin koera ulgumist, kui 
indiaanlased ...» 
«Indiaanlased!» hüüatas kütt ja raputas põlglikult pead. «Indiaanlased mängivad hispaania 
käärudega! Ma usun, et need olid päris valge nahaga indiaanlased.» 
«Kas te arvate, et nad polndki indiaanlased?» 


«Pole tähtis, mis ma arvan. Praega pole aega seda klaarida. Kõnele edasi ja jutusta mulle kõik, 
mis sa nägid ja kuulsid.» 


Kui Phelim lõpuks kõik südamelt ära oli rääkinud, ei küsitlenud Zeb teda enam, astus hütist välja 
ning kükitas indiaanlaste kombel murule maha. 

Ta tahtis, nagu ta ütles, «ivake järele mõtelda», mida ta ei saavat teha, kui tal on «maja 
takistuseks ümber». 

Pole vist tarvis lisada, et goolveilasest teenri jutustus kogu asja palju segasemaks tegi. 

Seni oli tarvis ainult leida seletus Henry Poindexteri kadumisele, nüüd lisandus veel asjaolu, et 
mustanger polnud oma hütti tagasi tulnud, kusjuures oli teada, et ta oli kõdu poole teele asunud 
ning oleks pidanud teenri arvamuse kohaselt pärale jõudma juba eelmise päeva varahommikul. 

Veel salapärasem oli jutt, nagu oleks teda nähtud ratsutamas preerias ilma peata või õigemini 
pead käes hoides. See viimane pidi küll olema mingi vemp, sest muu ta ei saanud ju olla! 

Siiski ebakohane aeg vembutamiseks, eriti kuna asja oli tapetud inimene ning pool asundust ametis 
mõrvari jälitamisega; veel vähem usutav, et oletatav mõrvar tegeleks vempude väljamõtlemisega! 

Zeb Stumpil tuli tegelda kummaliste seikade ahela või .pigemini puntraga — sündmustega, millel 
polnud põhjendust, põhjendustega, mis millenigi ei viinud, roimadega, millel puudus usutav motiiv, 
mõistatustega, mida sai seletada ainult üleloomulike jõududega. 

Maurice Geraldi ja Louise Poindexteri öine kohtumine, tüli Henryga, kes nad avastas, Maurice'i 
lahkumine preeriasse, Henry kavatsus talt andestust paluda — see kõik oli täiesti loomulik ja 
arusaadav. 

Ent edasi tuli segadus ja vasturääkivused. 

Zeb Stump teadis Maurice Geraldi suhtumist Heriry Poindexterisse. Ta oli enam kui üks kord 
kuulnud mustan-gerit kõnelevat noorest plantaatorist. Maurice*i suhtumine temasse ei olnud 
vaenulik, vastupidi, ta oli sageli imetlenud noormehe avalat ja suuremeelset iseloomu. 

Oletus, et Henry Poindexteri sõbrast on saanud tema mõrtsukas, oli liiga ebatõenäoline. Zeb 
Stump oleks seda uskunud ainult siis, kui ta mõrva oma silmaga pealt oleks näinud. 

Pärast tublit pooletunnilist mõtlemist oli Zebil ainult õige veidi õnnestunud harutada üksteisest 
sõltuvaid, kuid siiski seostamatuid ja sassiläinud seiku. Vaatamata ebatavaliselt selgele mõistusele 
ja tugevale analüüsimisvõimele, oli kütt võimetu sellele salapärasele ja mitmevaatuselisele 
draamale mõistusepärast lahendust leidma. 

Ainus, mis talle selgeks sai, oli see, et neli ratsanikku — ta ei pidanud neid indiaanlasteks — olid 
tunginud mustangeri hütti ja et nood väga tõenäoliselt olid mingil määral ka mõrvaga seotud. Kuid 
nende indiaanlasteks rõivastunud meeste viibimine hütis, sellal kui omaniku kojutulek viibis, viis 
ta kurvale järeldusele, et mõrtsuka ohvriks polnud langenud mitte ainult üks inimene ja et tihnikus 
tuli otsida ühe asemel kaht tapetut. 

Kui metsakolkakütt sellele veendumusele jõudis, tõusis ta rinnust sügav ohe. Ta tundis noore iirlase 
vastu sügavat kiindumust, armastas teda peaaegu nagu isa poega, ja mõte, et Maurice lamab 
reetlikult mõrvatuna kuskil pimedas padrikus, verine keha kullide nokkida ja koiottide kiskuda, oli 
vanale kütile talumatu. 

Zeb ohkas uuesti, ja tundes, et ei suuda käed rüpes-seda valu enam välja kannatada, hüppas ta 

jalule ning hakkas edasi-tagasi sammudes mõrtsukat valju häälega needma. 

Ta oli nii haaratud kurbusest ja vihast, et ei pannud tähelegi hüti poole hiilivat ajukoera. 
Alles siis, kui Phelim koera kentsakalt kallistas, märkas Zeb Tarat, ent jäi ükskõikseks, kuni kuulis 
iirlase hüüatust. 
«Mis on, Phelim? Mis sul häda on? Kas uss hammustas?» 
«Oh, mister Stump, vaadake Tarat! Näete, talle on midagist kaela seotud. Kui ta minema jooksis, siis 
seda ei olnd. 
Mis see teie arust võiks olla?» 


Küti silmad pöördusid kohe koeja poole. Kindlasti oli koeral midagi kaelas — see oli 
põdranahkne rihm. Kuid 

peale selle oli seal veel midagi: rihma küljes rippus väike pakike. 

Zeb tõmbas noa tupest ja astus koera juurde. Loom taganes hirmunult. Zeb meelitas teda, ja nähes, 
et kütil pole vaenulikke kavatsusi, tuli Tara uuesti ligemale. 

Rihm lõigati kätki ja pakike avati — selles oli kaart. 

Kaardile oli trükitud nimi ja kirjutatud midagi nagu punase tindiga, mis lähemal vaatlusel hoopis 
vereks osutus. 

Ka kõige kaugema metsataguse kõlka asunik oskab lugeda. Zeb Stump ei moodustanud mingit 
erandit ja varsti olid papitükile kriipseldatud tähed dešifreeritud. 

Kui ta lõpetas, ohkas ta jälle, aga seekord oli see ker-gendusohe. «Olgu kõigevägevam kiidetud,» 
sõnas Zeb, «ja ühtlasi mu vana kentuki koolmeister, kes mulle Webs-teri õigekirjutuse õpperaamatu 
pähe tagus. Ta on elus, Phelim, ta on elus! Vaata seda! Ah, sina ei tunne ju tähti! Noh, pole viga. Ta 
on elus! Ta on elus!» 

«Kes? Isand Maurice? Siis olgu looja tänatud .. .» 

«Ei, praega pole aega teda tänada. Otsi kärmesti üks vaip ja mõned hobusenahast rihmad. Ma 
püüan seni oma mära kinni. Kähku, me ei tohi kaotada poolt tundigi, muidu jääme hiljaks!» 


LIII peatükk VIIMASEL HETKEL 


«Me ei tohi kaotada poolt tundigi, muidu jääme hiljaks!» olid hütist lahkuva küti viimased sõnad. 
Tal oli õigus, aga öeldu oleks olnud täpsem, kui ta oleks poole tunni asemel nimetanud poolt 
minutit. Juba samal hetkel, kui ta neid sõnu lausus, ähvardas meest, kes kirjaga abi palus, uuesti 

surmaoht: jälle ümbritsesid teda koiotid. 
Ent ta ei tundnud hirmu mitte nende ees — teda ähvardas palju kohutavam vaenlane. 
Maurice Gerald - tema oligi mantli ja panamakübaraga mees — oli pärast võitlust 
preeriahuntidega, kelle käest ustav Tara ta lõpuks päästis, surmväsinult magama jäänud. 
Usaldades enda kaitsmise nii mustade lindude kui ka ohtlike kiskjate vastu täielikult oma 
neljajalgse kaaslase hooleks, magas ta rahulikult rnitu tundi. 
Ta ärkas ise. Endas uut jõudu tundes hakkas ta vaatama, mida enda kaitseks ette võtta. 

Koer oli ta koiottide käest päästnud ja kaitseb teda kindlasti edaspidigi nende rünnakute vastu. 
Aga mis saab edasi? Ustav loom ei suuda teda siit ära viia, ja siia jääda tähendas surra nälga või 
haavadesse. 

Ta tõusis püsti, kuid tundis, et ta ei suuda seista. Teistele hädadele lisaks oli ta ka liiga nõrgaks 
jäänud. Komberdanud sammu või paar, oli ta rõõmus, kui võis uuesti pikali heita. 

Äkki turgatas talle pähe päästev mõte. Tara võis viia hüti juurde kirja! 

«Kui mul ainult õnnestuks teda siit minema saata,» lausus ta koera uurivalt silmitsedes. «Tule 
siia, vanapoiss!» jätkas ta looma poole pöördudes. «Tahan, et sa mulle postimeheks hakkaksid — 
viiksid ühe kirja ara. Saad aru? Oota, ma kirjutan ta enne valmis, siis seletan sulle pikemalt.» 

«Õnneks on mul, millele kirjutada,» lisas ta, kobanud taskus ning tõmmanud sealt välja 
nimekaardi. «Ainult et pole pliiatsit. Sellest aga polegi lugu, ümberringi on tinti külluses ja sule 

asemel võin tarvitada agaavi okast.» 

Ta ronis puu juurde, murdis agaavilehe küljest pika okka, kastis selle lähedal lamava koioti verre 
ning kritseldas kaardile mõned read. 


Kaardi mässis ta kübaravoodrist rebitud vahariidetükki ja sidus selle naharibakese abil jahikoerale 
kaela. Nüüd tuli veel ainult koer teele saata. See osutus üsna raskeks ülesandeks. Hoolimata 
oma imetlusväärsest intelligentsist ei mõistnud loom, miks peaks ta lahkuma mehe kõrvalt, keda ta 
nii ustavalt oli hädas aidanud, ja ta eiliikunud ei meelituste ega hurjutamise peale paigast. 

Alles siis, kui ta sai päris vihaselt tõrelda ja isegi karguga lüüa — mehe käest, kelle elu ta alles 
hiljuti oli päästnud —, alles siis nõustus loom tema juurest lahkuma. 

Isegi koerakiindumus ei talunud niisugust kohtlemist, ja minemakihutajale etteheitvaid pilke 
saates sörkis Tara tõrksalt metsa poole. 

«Vaeseke!» ohkas Maurice, kui koer silmist kadus. «Ühtemoodi valus on lüüa kas ennast või oma 
parimat sõpra. Noh, katsun seda kuidagi heaks teha, kui mul peaks olema niipalju õnne, et teda 
veel näen. 

Aga nüüd pean vaatama, kuidas ennast kaitsta nurjatute koiottide vastu. Küllap nad juba tulevad, 
kui avastavad, et ma üksi olen.». 

Plaan kaitseks oli tal küps. 

Ligidal kasvaval puul — hikkoripuul, millest oli juba juttu — oli kuue-seitsme jala kõrgusel kaks 
jämedat paralleelset oksaharu. 

Võtnud mantli seljast, laotas mustanger selle rohule ja lõikas noaga kummassegi serva rea auke. 

Siis harutas ta piha ümbert hiina krepist särbi, rebis selle pikuti pooleks ning sai sedaviisi kaks 
mitme jardi pikkust riba. 

Nüüd asetas ta mantli okste vahele ning sidus kiiresti krepiribadega kinni. Nii moodustas mantel 
midagi võrkkiige taolist, mis mahutas lamava inimese täies pikkuses. 

Maurice teadis, et koiotid puude otsa ei roni, ja oma rippuvas sängis lamades võis ta jälgida nende 
kallaletungikatseid üsna ükskõikselt. 

Ta ei peljanud vaeva, teades, et kiskjad kindlasti tagasi tulevad. Kui tal olekski selles kahtlus 
tekkinud, oleks see kohe haihtunud, sest ta märkas koiotte üksteise järel metsast välja hiilivat, pärast 
paari pikka hüpet peatuvat, et maad kuulata, ning siis jälle edasi äsjase tapluspaiga poole liikuvat. 

Nähes, et kõige kõhutavamat vaenlast pole kohal, said nad julgust ja varsti kogunes kokku terve 
kari, ilmutades uuesti neid argu kiskjaid iseloomustavat toorest tapahimu. 

Algul said nad hakkama õige võika teoga: enne kui puu otsa roninud mustanger oleks jõudnud 
kahekümnenigi lugeda, õgisid nad oma tapetud kaasjaste laibad. 

Järgmiseks pöördus nende tähelepanu mustangerile. Too polnud katsunudki oma hamakki, 
millegagi varjata. Ta oli arvanud, et see on koiottide jaoks küllalt kõrge ning täidab oma ülesande. 

Tumedast riidest mantel ning sellel lamav kogu hakkas okste vahelt hästi silma. Koiotid 
kogunesid puu alla koba-rasse — verine söömaaeg oli nende isu ainult suurendanud. Kohutav oli 
vaadata, kuidas nad verest nõretavaid lõugu lakkusid. 

Maurice ei pannud kiskjaid millekski, isegi siis mitte, kui nad kõrgele üles hüpates temast kinni 
haarata püüdsid või puutüve mööda üles ronima kippusid. Ta oletas, et tal pole vaja neid karta. 

Siiski varitses teda oht, mida ta polnud arvestanud. Alles 


'Hamakk — võrkkiik, võrkvoodi. 

siis, kui koiotid oma viljatutest katsetest loobusid ning lõõtsutades puu alla pikali heitsid, hakkas ta 
seda mõistma. Kõigist nii preerias kui metsas elunevaist kiskjatest on koiott kõige kavalam. 
Trapperid võivad teile kinnitada, et ta on «kõige kavalam elukas terves ilmas». Ta on nutikuse 


poolest rebane ja tapahimu poolest hunt. Teda võib taltsutada, kuid alati on olemas võimalus, et ta 
lööb hambad kätte, mis teda silitama laskub. Ta kardab isegi last, kui sel on kepp käes, haavatule 
tungib ta aga kallale. Üksinda on ta arg kui jänes, hulgana liikudes aga — ja saaki ajavad nad taga 
alati hulgakesi — paistab nende pelglikkus vähem välja ning vahel, äärmise nälja sunnil, muutub 
see metsikuseks, mis juba julgusega sarnaneb. 

Kõige kardetavam on koiottide kavalus ja selle pärast hakkaski mustanger uuesti hirmu tundma. 

Avastades, et nad temani ei ulatu — selle taipamiseks ei kulunud pikka aega —, koiotid ei 
lahkunud, vaid heitsid viimane kui üks puu alla rohule. Samal ajal tuli lagendikule järjest uusi, 
teistest mahajäänud kiskjaid juurde. Mees nägi, et loomad kavatsevad ta sisse piirata. 

Tal poleks tarvitsenud selle pärast veel muret tunda, sest oma rippvoodis oli ta väljaspool 
hädaohtu. 

Teda vaevas hoopis uus häda, mis iga hetkega üha tuntavamaks muutus ja millest ta üsna hiljuti 
üle noatera oli pääsenud. Teda nakkas uuesti piinama janu. Ta süüdistas ennast, et polnud sellele 
mõelnud enne puu otsa ronimist. Ta oleks võinud vabalt sinna kaasa võtta küllaldase vee-tagavara. 
Oja oli siinsamas ja parema puudumisel oleksid anuma aset täitnud nõgusad agaavilehed. 

Nüüd oli aga etteheideteks hilja. Vesi oli otse silma all ja suurendas niimoodi veelgi ta piina. Ta 
poleks teisiti ojani pääsenud, kui oleks pidanud minema läbi koiottide kadalipu, ja see oleks 
tähendanud kindlat surma. Oli vähe lootust, et jahikoer tagasi tuleb ja ta teistkordselt päästab, veel 
vähem — sada ühe vastu —, et saadetud kiri selleni jõuab, kellele see oli määratud. 

Inimesel, kelle sooned on verest pooltühjaks jooksnud, tekib janu kiiresti. Juba muutus see 
talumatuks. Kui kaua tuli tal seda kannatada? 

Nüüd lisandusid veel hallutsinatsioonid. Äkki näis huntide hulk, keda oli siiani umbes sada, 
«suurenevat kümnekordseks. Puu ümber paistis olevat kiskjaid terve tuhat, neid oli kogu lagendik 
täis. Loomad tulid üha lähemale ja 

lähemale. Nende silmad põlesid süngelt. Oma punaste keeltega lakkusid nad ripnevaid mantlihõlmu 
ning käristasid neid kihvadega. Kui nad üles oksteni hüppasid, tundis ta nende haisvat hingeõhku. 

Selgematel hetkedel nägi ta isegi, et see oli lihtsalt meelepete. Hundid olid muidugi lagendikul, aga 
neid olid nagu ennegi ainult sada ja nad lamasid maas, oodates oma vangi seisukorra halvenemist. 
Veel enne kui ta mõistus uuesti tumenes, juhtus midagi, mis oli haavatule ühevõrra ootamatu ja 
seletamatu. Ta nägi koiotte äkitselt üles hüppavat ja tihnikusse putkavat, nii et lagendikule ei jäänud 
enam ühtki looma. 

Oli ka see ainult meelepete? Mustanger ei uskunud enam oma silmi. Ta arvas, et ta mõistus on 
segi. 

Mõistus oli tal aga praegu täiesti selge. Koiotte polnud enam. Kes oli nad minema ajanud? 
Noormehe rinnast tõusis kergendusohe. Ehk oli Tara tagasi tulnud? Ja võib-olla temaga koos ka 
Phelim? Selle ajaga oleks koer pidanud jõudma kirja hütti viia — koiotid olid meest piiranud juba 

kaks tundi. 

Maurice tõusis põlvili, kummardus üle oksa ning silmitses ümbrust. Polnud näha ei koera ega 
teenrit. Paistsid ainult puuoksad ja põõsad. 

Ta kuulatas. Ei ühtki häält, välja arvatud üksiku koioti ulgumine — kiskjad kuuldusid kaugemale 
põgenevat! See sarnanes veel rohkem meelepettega kui eelmised hallutsinatsioonid. Mispärast olid 
koiotid minema jooksnud? Ükskõik, õhk oli igatahes puhas. Oja juurde minna polnud enam ohtlik. 
Vesi sädeles ta silmade ees, ojakese vulin paitas meeldivalt kõrvu. 

Mees ronis puu otsast alla ning komberdas oja kaldale. Enne kui ta jooma kummardus, vaatas ta 
veel kord ringi. Isegi janupiin ei suutnud vähendada ta üllatust. Kellele võlgnes ta tänu imepärase 
vabastamise eest? 


Ta lootis näha metsa all oma jahikoera, kuid samal ajal aimas hädaohtu. 

Ainsast pilgust piisas — aimus ei petnud teda. Lehtede vahel läikis midagi tähnilist ja kollast, 
võsastikust ronis välja pika saleda kehaga, maona painduv loom. See oli Uue Maailma tiiger — 
jaaguar, vaevalt vähem ohtlik kui ta sugulane Aafrikas. 

Nüüd oli selge, miks koiotid põgenesid. 

Ka oli näha, mida kiskja kavatses. Temagi oli haistnud 

verd ning ruttas kohale, kus seda valati, ja ta näost oli näha, et ta ei rahuldu enne, kui saab 
pidusöögist osa. 

Jaaguar ei lasknud puu otsast maha tulnud meest silmist. Ta astus tema poole algul küürutades ja 
aeglaselt, siis ikka kiiremini ja kiiremitii, valmistudes hüppama. 

Tagasi puu juurde põgeneda oleks olnud lollus. Jaaguar ronib nagu kass. Mustanger teadis seda. 

Ja kui ta ka poleks teadnud, oli ikkagi juba hilja. Loom oli juba mööda tulnud puust, mille otsas 
mustanger varem lamas, ja ligidal ei kasvanud ühtki teist, milleni ta veel oleks jõudnud. 

Tal ei tulnud meelde puu otsa ronida ega ka midagi muud — nii tühi oli ta pea, osalt äsjasest 
üllatusest, osalt algavast meeltesegadusest. 

Midagi mõtlemata, lihtsalt mingi aje mõjul tormas ta edasi ojja, kuni vesi talle pihani ulatus. 

Kui ta oleks natukenegi järele mõelnud, oleks ta taibanud, et veest on talle vähe kaitset. Jaaguar 


mitte ainult ei 

roni nagu kass, vaid kui vaja, ujub nagu saarmas ning on vees niisama ohtlik kui kuival maal. 

Maurice'il polnud aega sellele mõelda. Ta oletas ka ise, et väikesest veekogust, mille keskkoha 
poole ta kahlas, suurt abi ei ole. Oletusest sai veendumus, kui oja kaldale jõudnud jaaguar küüru 
tõmbudes hüppeks hoogu hakkas võtma. 

Meelt heites toetas mees jalad tugevamini oja põhja ning ootas kiskja rünnakut. 

Tal polnud midagi, millega end kaitsta — ei nuga, püstolit, mingit muud relva ega isegi mitte oma 
karku! Paljaste kätega jaaguari vastu minna tähendas aga hukkuda. 

Metsik karjatus vallandus mustangeri huultelt, kui kollakaspruun kogu hüppeks sirutus. 

Samal hetkel kostis ka jaaguari kisa. Miski näis teda nagu kinni hoidvat, ja selle asemel et oma 
ohvrile laskuda, plaksatas ta surnult vette. 

Nagu mustangeri karjatuse kajana kostis metsast hüüatus, otse enne seda aga oli lajatanud lask. 

Põõsastest tormas välja suur koer ning hüppas sulpsatades vette, kuhu oli kukkunud jaaguar. Oja 
kaldale lähenes kiiresti hiiglasuur mees, teine, väiksem, jooksis tolle kännul ning käratses 
võidurõõmsalt. 

Haavatud mehele tundusid need olendid ja hääled nägemusena; need jäid ühtlasi ta viimasteks 
muljeteks sellest päevast. Äärmuseni piinatud mõistus läks segi. Mustanger hakkas kägistama 
ustavat koera, kes lipitsevalt talle ligemale ujus, ning heitles tugeva mehega, kes ta veest välja 
tõstis ning sõbralikult käte vahel hoides kaldale kandis. 

Maurice'i meeled ei tajunud enam kõhutavat reaalsust, ta oli langenud veel kohutavamasse unne 
— mustanger oli hullunud. 


LIV peatükk PREERIA PALANKIIN' 


Mees, kes Maurice Geraldi veest välja tõi, oli Zeb Stump. 
Saanud kaardi, oli kütt kiirustanud kuidas vähegi võis, et juhatatud kohale jõuda. 


Ta oli jõudnud nägemis- ja õnneks ka laskekaugusse momendil, kui jaaguar parajasti trüppeks 
valmistus. 


'Palankiin— kandetool Indias ja Hiinas. 

Kuigi kuul läbis kiskja südame — seda sai Zeb alles hiljem teada —, polnud see takistanud 
raevust looma tegemast hüpet, mis jäi tal aga viimaseks. 

Vana kütt sööstis vette, et kindlaks teha, kas lask oli surmav, seal tungiti aga talle endale 
kallale. Teda ei haaranud jaaguari küüned, vaid mehe käed, kelle ta äsja oli kiskja käest 
päästnud. 

Zebi õnneks oli mustangeri nuga kaldale jäänud, kuid Maurice oleks ta peaaegu ära 
kägistanud. Kütt viskas püssi käest ning suutis ainult kogu jõudu kokku võttes ennast 
ootamatu rünnaku vastu kaitsta. 


Algas heitlus, mis lõppes sellega, et Zeb haaras iirlase oma tohutute käte vahele ning tiris ta 
kaldale. 

Aga see polnud veel kõik. Niipea kui noormees küti embusest vabanes, kiskus ta enda lahti 
ja sammus hikkori-puu juurde, nii kiiresti, nagu poleks vigastatud jalg teda enam takistanud. 

Kütt taipas ta kavatsust. Rohkem kui kuue jala pikkusena küündis ta nägema mantlil 
lebavat verist nuga. Seda siis mustanger tahtiski! 

Zeb tormas talle järele, haaras hullu uuesti oma karukäppade vahele ja tõmbas ta puu 
juurest eemale. 

«Ruttu, Phelim!» hüüdis ta. «Pane see tal silma alt ara. Noormehe aru on segamini läinud. 
Ta on palavikus.» 

Phelim tegi silmapilk, mis kästud: ronis puu otsa ja võttis noa ära. 

Aga lahing polnud veel läbi. Hullunud mees kargas oma päästjale rusikatega kallale. Ta 
karjus valju häälega, äh-vardas teist ja pööritas silmi, milles põles metsik ning raevune leek. 
Veel kümme minutit kestis meeletu maadlemine. 

Viimaks vajus mustanger lihtsalt nõrkenult maha, tõmbles veidi, ohkas sügavasti ning jäi täiesti 
vaikselt lamama, nagu oleks ta elusäde hoopis kustunud. 

Goolveilane uskuski oma isanda surnud olevat ning hakkas valjusti kaeblema — ehtsal 
konnemaara kombel itkema. «Lõpeta oma ulgumine, äraneetud eesel,» karjus Zeb. «See kisa 
võib tal veel hinge seest võtta. Ta pole rohkem surnud kui Sa ise, see on ainult minestus. Selle 
järgi otsustades, kuidas ta mind lahmis, usun ma, et pole tal suurt häda midagi. Ma ei näe tal 
ühtegi haava, mille pärast kära tõsta maksaks. Põlv on tal muidugi üles tursunud, aga jalaluu 
on terve, muidu poleks ta selle peal seista saanud. Ja 

kriimustused ei ole kõne väärt. Ei tea, kust need pärit peaksid olema? Jaaguari tehtud nad pole, nad 
on rohkem kassi küünejälgede moodi. Ahah, käes! Enne kui see tähniline elajas tuli, oli noormehel 
veel ivake teist tegemist. Talle tulid koiotid kallale. Kes oleks uskunud, et need argpüksid julgevad 
inimest puudutada? Aganäejulgevad, kuiinimene on vigane — et kurat neid võtaks!» 


Kogu jutu oli kütt rääkinud endale. Kuuldes, et isand ikka tõesti elab ja et surm teda ei ähvardagi, 
muutus Phelim väga rõõmsaks, jättis oma haleda vingumise ning hakkas juubeldava kisa saatel ning 
sõrmedega naksutades lagendikul tantsima. 

Ta pöörane tiirlemine nakatas ka Tarat ja varsti tantsisid mõlemad metsikut iiri džiigi'. 

Zeb ei pannud koomilist etendust tähelegi, vaid kummardus lamaja kohale ja uuris teda 
tähelepanelikult. 

Jõudnud oma meeleheaks veendumusele, et noormehel ei ole ühtki tõsisemat haava, tõusis ta püsti 
ja hakkas ümberringi lebavaid esemeid takseerima. 

Ta oli juba märganud panamakübarat, mis ikka veel mustangeri pead kattis, ja seda nähes vilksatas 
talle pähe imelik mõte. 

Gua] akilli? rohust kaabud, mida ekslikult panamakübarateks kutsutakse, olid siin päris tavalised, 
neid kandsid lõunas paljud, nii Texases kui mujal. Kuid Zeb teadis, et noor iirlane kandis tavaliselt 
hoopis teistsugust peakatet — mehhiko sombreerot. Võimalik, et mustanger oli oma tavasid muutnud. 

Zeb uuris kübarat ja tuli arvamusele, et on seda varem kellegi teise peas näinud. 

Kütt kummardus ja võttis lamajal kübara peast, et seda lähemalt silmitseda. Ta ei teinud seda mitte 
kahtlusest, kas kübar tõesti selle praegusele kandjale kuulub, vaid otsis lihtsalt seletust mõistatusele 
või mõistatustele, mis kogu aeg ta pead vaevasid. 

Kübarasse vaadates leidis ta sellest kaks nime: voodrile oli kleebitud New Orleansi kübarategija 
vabrikumärk ja käsitsi oli sinna kirjutatud nimi, mida Zeb hästi tundis — HENRY POINDEXTER. 


'Džiig (jig) — rõõmsaloomuline iiri hüppetants. 


* Kohanimest Guayaguil — Ekuadori vabariigi suurim linn jatähtsaim sadam Lõuna- 
Ameerika läänerannikul. 

Nüüd hakkas ta mantlit uurima. Ka sellelt leidis Zeb tundemärke, mis näitasid, et see kuulub 
samale omanikule. 

«Saatana segane lugu,» pomises vana kütt mõtlikult. 

«Kübarad, pead ja kogu see krempel! Kübarad vale peade otsas ja pead vale kohtades! Pühade 
vägi, midagi on siin viltu! Kui ma poleks nii selgesti tundnud, kuidas mu pahem silm tuld välja lõi, 
kui noormees oma rusikaga mu põske paitas, oleksin juba uskuma hakanud, et mu enda kolp pole ka 
enam seal, kus ta olema peaks.» 

«Tema käest pole mingit seletust loota,» lisas ta Maurice'i poole vaadates, «enne kui ta oma 
palaviku välja magab. Ja vanatont üksi teab, millal ta sellest lahti saab.» 

«Heakene küll,» jätkas Zeb pärast lühikest mõlgutanust, «siia jääda pole kah mõtet. Peame ta onni 
viima, see tähendab, peame ta sinna kandma. Ta kirjutas, et ei saa ühte sammugi astuda. Ainult viha 
hoidis teda seni püsti. Jalg läheb tal ka järjest hullemaks. Kindlasti tuleb teda kända.» 

Kütt näis kaaluvat, kuidas seda teha. 

«Pole loota, et s ee seal midagi välja mõtleks,» lausus ta goolveilast silmitsedes, kes oli ametis 
Taraga. «Loomal on ka rohkem mõistust kui sellel. Noh, pole häda, küll me temagi tööle paneme, 
kui aeg tuleb. 

Kuidas me küll Maurice'i ära viime? Tuleb teha kanderaam. Selleks on meil vaja kaht keppi ja 
mantlit või tekki, mille Phelim onnist kaasa tassis. Jah, kanderaam on justament see, mida meil 
tarvis läheb.» 

Nüüd kutsuti konnemaaralane appi. 

Metsast otsiti kaks vähemalt kümne jala pikkust puu-võsu, lõigati maha ning laasiti okstest 
paljaks. Valiti välja ka kaks lühemat puud ning seoti teistega ristamisi. Suurema vastupidavuse 
saamiseks laotati raamile algul saraape ja siis mantel. 


Oligi valmis lihtne kanderaam, millega võis kända haiget või joobnut. Mees, keda sellega kandma 
hakati, sarnanes rohkem viimasega, sest ta hakkas jälle märatsema ning tuli raami külge kinni 
siduda. 

Kanderaami ei kandnud, nagu tavaliselt, kaks inimest, vaid inimene ja hobune — hobune peatsi ja 
inimene jalutsi poolt. 

Tagumiseks kandjaks selles kokkusobimatus rakendis oli Connemara mees. Kütt pidas oma sõna 
ning «pani ta tööle, kui aeg tuli». Endale oli Zeb valinud kergemad kohustused: ta kõndis ees ning 
juhtis voori. 

Kandmisviis polnud iseenesest sugugi mitte originaalne. See oli algeline jäljend mehhiko litera*st', 
mida Zeb oli näinud Lõuna-Texases, ning erines viimasest ainult selle poolest, et tal polnud peal 
katet, atelaje”ks? aga oli tal kähe muula asemel mees ja hobune. 

Niisugusel improviseeritud palankiinil viidi Maurice Gerald oma elamusse. 


Oli juba öö, kui veider rongkäik hüti juurde jõudis. 

Tugevad käed tõstsid haavatu ettevaatlikult nahast voodisse, kus ta tavaliselt magas. 

Mustanger ei saanud aru, kus ta oli, ega tundnud ära enda üle kummarduvaid sõbralikke nägusid. 
Kuigi ta enam ei märatsenud, polnud ta ikka veel teadvusele tulnud. Ta oli ainult muutunud 
rahulikumaks. 

Ta polnud vait, ei vastanud aga lahketele pärimistele, millega tema poole pöörduti, või siis andis 
neile nii ebakohaseid vastuseid, et need oleksid lausa naerma ajanud, kui haavatu poleks olnud ise 
sealjuures nii tõsine ega kõnelnud nii kohutavatest asjadest. 

Ta haavad seoti nii hästi-halvasti, kui ta kaaslased sellega toime tulid, ja nüüd ei jäänud muud üle 
kui päevavalgust oodata. 

Phelim heitis põrandale laotatud hobusenahale, kütt istus haiget valvama. 

Mitte truudusetusest ei loobunud iirlasest teener oma kohustustest. Zeb oli ta lihtsalt magama 
käsutanud, väites, et mõlemal pole mõtet valvata. 

Vanal kütil olid selleks omad põhjused. Ta ei tahtnud, et Maurice'i segast juttu kuuleks ka 
Phelim; parem oli, kui ta kuulas seda üksinda. 

Ja nii istuski ta üksinda kogu pika öö ülal. 

Ta kuulis jutte, mis teda üllatasid, ning nimesid, mis seda mitte ei teinud. Teda ei üllatanud, kui ta 
kuulis kirglikke armuvandeid ja nendega koos Louise'i nime. 

Ent niisama sageli nimetati ühte teist nime ning kõneldi asjust, mis olid ta kõrvale vähem 
meeldivad. 

See oli Louise'i venna nimi. 

Jutt oli katkendlik, sageli mõttetu ja peaaegu arusaamatu. 


'Litera — kanderaam, kandetool (hisp. k.). 
?Atelaje (L:atelahhe) — rakend (hisp. k.). 

Kütt istus, kuulas ning kõrvutas kuuldut talle juba teada olevate asjaoludega, ning enne kui päev 
köitis, oli Zeb Stump jõudnud veendumusele, et Henry Poindexterit ei ole enam elavate kirjas. 


LV peatükk PÄEV TÄIS UUDISEID 


Don Silvio Martinez kuulus nende väheste mehhiko rico*de ' hulka, kes pärast maa vallutamist 
Põhja kolonisaatorite poolt olid otsustanud jääda Texasesse. 

Juba elatanud rahuarmastava mehena, kes ei huvitunud poliitikast, harjus ta uue olukorraga üsna 
kergesti ja suuremat kahju tundmata. Ta leppis sellega seda kergemini, et teadis kaduma läinud 
rahvusliku sõltumatuse olevat rohkem kui huvitatud julgeolekuga komantšide eest, kes enne uute 
kolonistide tulekut olid ähvardanud kogu maa inimestest tühjaks teha. 

Metslased polnud küll veel täiesti alistatud, kuid nende röövretked toimusid nüüd ainult õige 
pikkade ajavahemike tagant. Endisega võrreldes oli juba seegi suureks eeliseks. 

Don Silvio oli ganadero? — suur karjakasvataja. 

Ta ganaderla* mõõtmed ulatusid mitmetesse kolmikmii-lidesse ja seal leidus tuhandeid hobuseid 
ning sarvloomi. 

Ta elas suures täisnurkses, rohkem vanglaga kui elumajaga sarnanevas ühekordses hoones, mida 
ümbritsesid avarad karjakoplid. 

Elu voolas siin tavaliselt vaikselt, välja arvatud karja märkimise ehk herradero ajal. Siis kestsid 
lõbusad pidustused mitu päeva. 

Seda juhtus aga ainult üks kord aastas. 

Kogu ülejäänud aja elas vana hacendado, kes oli pealegi vanapoiss, vaikselt ja pisut üksildaselt, 
ainsaks kaaslaseks temast veel vanem õde. Vahel külastas neid Rio Grande ääres elav võluv sobrina 
* ja siis muutus don Silvio majas pisut elavamaks. 

Isidora oli siin alati teretulnud, ta tuli ja läks, millal tahtis, ning onu juures lubati tal teha kõike, 
mida ta ise 


Rico —ülik (hisp. k.). 

*Ganadero — karjakasvataja (hisp. k.). 
*Ganaderia — karjakoppel (hisp. k.). 
*Sobrina — venna-või õetütar (hisp. k.). 


311 


heaks arvas. Tütarlapse reipus ja elurõõm meeldisid vanale hacendado'le, kes polnud ise kaugeltki 
sünge meelelaadiga. Iseloomujooned, mis paljudes teistes maades võivad tunduda ebanaiselikena, on 
küllaltki tavalised seal, kus elu ei kulge nii kindlat rada, kus iga väljaspool linna piire asuv maja 
muutub sageli kindluseks ja kus mõnigi kord niisutab kodukollet selle elanike veri. 

On siis imelik, kui niisugusel maal elab naisi, kes on varustatud selliste omadustega nagu Isidora? 
Ja kui ongi imelik, jääb sellest hoolimata ikkagi faktiks, et taolisi seal leidub. 

Üldiselt võttes on mehhiko naine kõige armastusväärsem olend. Ta on douce ' — kui meil 
lubatakse laenata keelest, milles on rohkem väljendeid naiselike iseloomujoonte kohta —, ja koguni 
sellisel määral, et see tundub olevat rahvuslik omapära. See iseloomustab küll rohkem linnade 
elanikke, kes on kaitstud indiaanlaste sissetungi eest. Piirimaadel, mida viimase poole sajandi jooksul 
rüüstavad põliselanikest piraadid, on lugu pisut teistsugune. Armastusväärsed on naised siingi, kuid 
armastusväärsusele lisandub sageli vaprus ja tublidus, mis tundub ebanaiselikuna, on aga tegelikult 
kangelaslik. 

Pärast Malinchet on Anahuaci ajaloos figureerinud mitmed õrnemast soost kangelased. 

Don Silvio Martinez oli ise nii mõnegi kõhutava toimingu ja tseremoonia juures kaastegev olnud. Ta 
noorus oli möödunud keset hädaohte ning Isidora vaprus, mis vahel täieliku hoolimatuseni ulatus, ei 
tundunud talle sobimatuna, vaid koguni meeldis talle. 


Oli üldiselt teada, et kui don Silvio Martinez peaks kord oma silmad sulgema, saab Isidora 
Covarrubio de los Llanos tema maa — mitte aakrite, vaid kolmikmiilide — ja samuti ta 
tuhandepealiste hobuse- ning sarvloomakarjade omanikuks. 

Seda silmas pidades pole vist tarvis lisada, et senjorii-tasse suhtuti kõikjal lugupidamisega ning 
Martineze hacienda teenijaskond vaatas temale kui oma tulevasele perenaisele. 

Aga ka seda arvestamata peeti temast lugu. Ta iseloom oli just niisugune, millist keevaverelised 
rantšeerod hinda- 


!Douce(1.:duuss) — õrn (pr. k.). 

sid, ning vaevalt leidus terve mõisa peale ainsatki, kes tema käsul poleks tõmmanud tupest matšeetet. 

Miguel Diaz kõneles tõtt, kui ta ütles, et teda ähvardab oht. Ta võis seda tõesti uskuda. Isidoral 
oleks tarvitsenud ainult onu vaguero'd kokku kutsuda ja teda nuhtlema saata, ning nad oleksid 
sedamaid läinud ja ta kas või lähima puu latva tõmmanud. 

Polnud ime, et mees nii kähku lagendikult jalga laskis! 

Nagu juba mainitud, asus Isidora enda kodu teisel pool Rio Grandet, umbes kuuekümne miili 
kaugusel Martineze hacienda'st, ent see ei takistanud tütarlast oma Leona-äärseid sugulasi sagedasti 
külastamast. 

Ta ei teinud seda omakasupüüdlikkusest. Väljavaatel ohtrale pärandusele polnud sellega midagi 
tegemist. Rikas pärijanna oli ta ilma selletagi, sest ka ta enda isa oli rico. Talle meeldis lihtsalt onu 
ja tädi seltskond. Ka nautis ta sõitu ühest jõest teiseni — tihti kattis ta vahemaa ühe päevaga ning 
üpris sageli päris üksinda. 

Viimasel ajal olid ta külaskägud märgatavalt sagedamaks muutunud. 

Kas hakkasid Texase sugulased talle seda rohkem meeldima, mida vanemaks nad jäid? Kui mitte, 
mis oli siis selle põhjuseks? 

Püüame olla niisama avameelsed kui tütarlaps ise ning ütleme otse välja: Isidora sõitis 
sagedamini Leona aarde lootuses kohata siin Maurice Geraldit. 

Niisama otsekoheselt võib öelda, et ta mustangeritarmastas. 

Polnud kahtlust, et noor iirlane oli vallutanud ta südame. Nagu me teame, võitis noormees selle 
talle abi osutades, ent armastuseleeki ei süüdanud ulja Isidora südames mitte too teene, vaid 
galantsus, mida selle juures üles näidati. 

Võib-olla nägi ta mehes veel teisigi kütkestavaid omadusi, ehkki tal raskem oli neile nime anda. 
Kas tulid need ilmsiks juhuslikult või näitas rnees neid kavatsusega mehhik-lanna tähelepanu köita, 
võis öelda üksnes mustanger ise. Ta oli seda eitanud ja me peame talle õiguse jätma. Kuid raske on 
uskuda, et surelik mees võis vaadata Isidora de los Llanose silmadesse, soovimata, et need talle 
igatsevalt vastu naerataksid. 

Maurice võis kõnelda tõtt, ent me usuksime teda meelsamini, kui ta oleks kohanud Louise 
Poindexterit enne tutvu- 

mist Isidoraga. Episood põlenud preerias toimus mitu nädalat pärast vahejuhtumit purjus 
indiaanlastega. 

Midagi näis siiski olevat tema ja mehhiko neiu vahel juhtunud, mis jättis tütarlapsele mulje, et tal 
on õigus loota — või isegi nõuda — vastuarmastust. 

Isidora oli jõudnud niikaugele, et ei leidnud enam rahu. Impulsiivne nagu ta oli, ei talunud ta 
teesklust. Ta teadis, et ta mustangerit armastab. Ta oli otsustanud seda avameelselt tunnistada ning 


nõuda niisama avameelset vastust. Sellepärast kutsuski tütarlaps mustangeri kohtami-sele, kuhu too 
ei saanud tulla. 

Don Miguel Diaz oli tütarlapse kavatsused nurja ajanud. 

Selle mõttega kappas Isidora metsalagendikult minema ning ruttas tagasi onu hacienda'sse. 


Mehhiklanna istub oma halli ratsu seljas. 

Tal pole kübarat peas, soeng on sassis, lopsakad mustad kiharad langevad õlgadele, mida ei kata 
enam sall ega saraape. Viimase jättis ta lagendikule maha ning koos sellega ka oma vikunjakübara '. 

Ta silmad sädelevad erutusest, põsed on erepunased. 

Põhjust me teame. 

Ka on teada, miks ta nii tulise kiiruga kappab. Ta ütles seda ise. 

Majale lähenedes tõmbab Jsidora ratsmed pingule. Hobune aeglustab jooksu, läheb üle traavile ja 
hakkab siis sammu sõitma. Veidi aja pärast peatatakse ta keset teed. 

Ratsanik on oma kavatsust muutnud või peatub selleks, et aru pidada. 

Tütarlaps mõtiskleb. 

«Kui järele mõelda — võib-olla on parem teda mitte puutuda? Võib tulla kohutav skandaal. 
Praegu ei tea asjast mitte keegi. Ja üldse, mida võin ma ainsa tunnistajana öelda? ... Aga siiski — 
kui ma kõneleksin galantsetele teksaslastele kogu 100, piisaks minu tunnistusest, et teda karmilt 
karistada. Ei, las ta elab. Ta on ladron °, aga ma ei karda teda. Pärast seda vahejuhtumit ei söanda ta 
enam mulle lähedalegi tulla. Santa Virgeni Kuidas võis ta küll mulle varem meeldida? 


Vikunja— Andides elutsev laamatõug; nende villast valmistatud riie ja tooted. 
*Ladron — röövel, lurjus (hisp. k.). 

Pean saatma kellegi teda lahti päästma. Kellegi, kes oskab suud pidada. Keda küll saata? 
Majordoomus Benito on ustav ja julge. Gracias a dios! Seal ta mul ongi — loeb oma loomi üle nagu 
ikka. Benito! Benito!» 

«Teie käsutuses, senjoriita.» 

«Kulla Benito, oleksin palunud, et te mulle ühe teene osutaksite. Olete nõus?» 

«Teie käsutuses, senjoriita,» kordas majordoomus sügavasti kummardades. 

«Ma eikäsuta teid, kulla Benito. Tahaksin ainult, et teeksite mulle heameelt.» 

«Kuulan teid, senjoriita.» 

«Kas te teate lagendikku mäetipul, kolme tee ristumiskohal?» 

«Niisama hästi kui teie lelle hacienda karjatarasid.» 

«Hästi! Minge sinna. Seal leiate maas lamamas mehe, käed lassoga kinni köidetud. Siduge ta lahti 
ning laske tal minna. Kui ta on viga saanud — ta kukkus väga raskelt —, toibutage teda nii hästi kui 
oskate, ärge aga ütelge, kes teid saatis. Arvatavasti tunnete te seda meest. Aga see ei muuda asja. 
Ärge küsige talt midagi ega vastake talle, kui ta peaks ise midagi pärima. Kui näete, et ta jälle jalul 
seisab, las teeb, mida heaks arvab. Saite minust aru?» 

«Perfectamente, sAorita. Teie korraldused täidetakse punktipealt.» 

«Aitäh, hea Benito. Lell Silvio on teile selle eest väga tänulik, ainult ärge talle 1 s e sellest 
rääkige. Jätke see minu hooleks. Ja kui ta... kuita ... noh, ühel heal päeval on ühes Rio Grande 
ääres asuvas mõisas vaja vahvat ja ustavat mõisavalitsejat, just niisugust nagu teie.» 

«Kõik teavad, et donja Isidora on niisama lahke kui ilus.» 

«Tänan, Benito. Mul on veel üks palve. Sellest, mis te minu heaks teete, ei tohi keegi teada saada 
peale meie kolme. Kolmas on see, kellele ma teid appi saadan. Ülejäänud kahte te teate.» 


«Saan aru, senjoriita. Saab tehtud teie soovi järgi.» 


Majordoomus liigub edasi. Pole vist vaja lisada, et ta on ratsa. Tema elukutsega mehed kõnnivad 
harva jala, mitte kunagi rohkem kui pool kolmikmilli. 


«Pea! Unustasin midagi!» hüüab Isidora talle järele. «Te leiate lagendikult veel kübara ja saraape. 
Need on minu 


'Perfectamente — suurepäraselt (hisp. k.). 

omad. Tooge nad kaasa, ootan teid siin või ratsutan teele vastu.» 

Kummardades pöördub mees uuesti minekule. Aga jälle kästakse tal peatuda. 

«Mõtlesin järele, senjoor Benito, ja otsustasin teiega koos sõita. Vamos!'» 

Don Silvio mõisavalitseja on harjunud peremehe vennatütre kapriisidega. Midagi pärimata 
pöörab ta oma ratsu uuesti ringi. 


Tütarlaps ratsutab majordoomuse taga, ta on käskinud mehel eespool sõita. Aristokraatlikust 
tavast loobumiseks on tal omad põhjused. 


Benito on eksiarvamusel. Mitte kapriisile ei võlgne ta tänu senjoriita seltskonna eest. Tütarlaps 
ratsutab tagasi hoopis tõsisematel motiividel. 


Ta oli peale kübara ja mantli maha unustanud ka kirjakese, mis talle nii palju meelehärmi 
tekitas. 

Isidora ei usaldanud «heale Benitole» kõike, ammugi mitte seda. Kirjast aga võis tulla 
skandaal, tõsisem kui kokkupõrkest don Miguel Diazega. 


Ta ratsutab tagasi lootuses kirjakest uuesti enda kätte saada. Kui rumal, et ta sellele varem ei 
mõelnud! 


Kuidas sattus aga kiri Koioti kätte? Ta pidi selle saama Joselt! 
Osutus ta teener reeturiks? Või oli Diaz kohanud teda teel ning võtnud kirja talt väevõimuga? 
Mõlemat oletust võis õigeks pidada. Vägivalla käsutamine Diaze poolt oleks olnud üsna loomulik, 
ja mis Josesse puutub, siis polnud see Isidoral esimene kord mehe ustavuses kahelda. 

Niimoodi mõtiskledes ratsutab ta uuesti jõemadalikult tõusvat kallakut pidi üles. Jõutakse 
mäetippu ja pöördutakse metsalagendikule. Isidora ratsutab nüüd majordoomuse kõrval. 


Lagendikult ei leia nad Miguel Diazt ega ühtki teist inimest, ja mis tütarlapsele palju suuremat 
meelepaha valmistab — mitte paberi tükikestki. 


Seal lamab ta vikunjavillast kübar... saltiljo saraape ning lasso ... muud midagi. 


«Võite koju minna, senjoor Benito. Nähtavasti on hobuse seljast kukkunud mees 
meelemärkusele tulnud ja minema 


Vamos! — lähme! (hisp. k.) 

ratsutanud. Olgu Püha Neitsi kiidetud! ära aga unusta, Benito, etsee jääb ainult meie 
vahele. Entiendeusted? '» 
«Yo entiendo dona Isidora.» 
Majordoomus ratsutab minema ja kaob varsti mäe varju. 


Lassoga tütarlaps on jälle üksinda lagendikul. 


Ta hüppab sadulast, võtab saraape ümber, paneb sombreero pähe ning muutub uuesti ilusaks 
nooreks hidalgoks. 


Ta ronib sadulasse aeglaselt, masinlikult, nagu uitaksid ta mõtted kuskil mujal. Loiult tõstab ta 
jala üle sadula. Ilus jäse ripub hetke või paar õhus. Enagua” serva alt paistab säär, mis oleks 
Praksitelese hulluks ajanud. Kui jalg teisele poole hobust laskub, tundub, nagu oleks päike läinud 
pilve taha. Vaevalt et sambapühak Siimongi niisugust pilti nähes silmi oleks sulgenud. 

Praegu aga ei näe seda keegi, isegi mitte nurjatu Jose, kes silmapilgu pärast lagendikule hiilib. 

Pikema jututa päritakse talt, kuhu ta kaduma läinud kirja pani. 

«Mis sa kirjaga tegid, armuline härra?» 

«Viisin kätte, senjoriita.» 

«Kellele?» 

«Jätsin selle... posada'ssee,» kogeleb mees kähvatades. «Don Mauriciot polnud seal.» 


«See on vale, lepero! Sa andsid kirja don Miguel Diazele. Ei mingit salgamist, härra! Nägin seda 
juba ise.» 


«Oo, senjoora, palun andeks! Ma pole süüdi.. . tõepoolest ei ole.» 

«Loll, oleksid pidanud välja mõtlema parema loo. Mängisid ise enda sisse. Kui palju don Miguel 
sulle reetmise eest maksis?» 

«Nii tõesti kui ma siin seisan, senjoriita, see polnud reetmine. Ta... ta võttis kirja mu käest 
vägisi. .. ähvardas ... lõi mind. Ma ... ma ei saanud miskit tasu.» 

«Siis saad selle nüüd. Lasen su lahti ja palgaks saad, säh, selle, ja selle, ja selle...» 


Vähemalt korda kümme korratakse neid sõnu ning iga kord laksatab vihisev piits autu käskjala 
õlgadele. 


'Entiende usted? — kassaatearu? (hisp. k.) 
*Yo entiendo — saanaru (hisp. k.). 
'Enagua — alusseelik (hisp. k.). 

Mees püüab end põgenemisega päästa. Asjatu katse! Ta peatub ise kartusest ärritatud hobuse kapjade 
alla sattuda. Alles siis, kui pruunile nahale ilmuvad sinised vorbid, lõpetatakse nuhtlemine. 


«Ja nüüd, armuline, tee et sa mu silmist kaod! Et ma sind enam ei näeks! Al montel Al monte!» 

Mees kuulab kärmesti sõna. Nagu kohkunud kass jookseb vallandatud teener lagendikult 
minema. Ta on õnnelik, et saab peita enese ja oma häbi okkalise tihniku taha. 

Kauaks ei jää paigale ka Isidora. Ta viha annab maad tusale. Nagu poleks sellest veel küllalt, et 
ta kavatsused nurja aeti — nüüd on ka ta südamesaladused reeturitele teada! 

Uuesti pöördub ta kodu poole. 
Ta jõuab parajaks ajaks pärale, et näha iseäralikku pilti. Inimesed — peoonid, vaguero'd ja teised 
töölised — jooksevad edasi-tagasi, põllult karjakoplisse, koplist õue, ise seejuures läbisegi erutatult 
kisades. 
Mehed otsivad kiiresti relvi, naised paluvad põlvili taevast abi — mitmekümne pühaku eestkostet, 
kellega mehhiko vaimulikud neid ohtrasti on varustanud, nii et neid jätkub iga olukorra ning 
vajaduse jaoks. «Mida siin siis tehakse?» Küsijaks on Isidora. 


Ta pärib seda majordoorrmselt, kes talle juhuslikult esimesena teele satub. Kuskil preerias olevat 
tapetud inimene. 


Ohvriks olevat langenud üks uutest inimestest, kes hiljuti Casa del Corvosse elama asusid — 
ameerika hacendado poeg. 
Kõneldakse, et roima olevat korda saatnud indiaanlased. Indiaanlased! Selles peitubki põhjus, 
miks kogu don Silvio teenijaskond nii ärevil on. See seletab nii palvetamist kui relvade haaramist. 
Iseenesest fakt, et on tapetud inimene — tähtsusetu seik sellel ohjeldamatute kirgede maal —, 
poleks põhjustanud nii elavat reageerimist, seda enam et tapetuks on võõras, americano. 
Kuid teade, et indiaanlased on liikvel, on hoopis midagi muud. See ennustab juba hädaohtu. 


JAI monte! — käiminema! (hisp. k). 

Isidorale avaldab uudis teistsugust mõju. Ta ei karda metslasi. Aga asesinado' nimetamine äratab 
tas mõtteid, mis on talle kord juba piina valmistanud. Ta teab, et tapetul on õde, kellest kõneldakse, et 
ta olevat imeilus. Ta on ise teda näinud ja teab, et see vastab tõele. 

Veel teravamat valu tekitab kuuldus, et seda võrratut tütarlast olevat nähtud Mustangi-Maurice'i 
seltskonnas. Teade ameeriklanna venna surmast elustab hetkeks vana kiivuse. 

Varsti muutub see aga ükskõiksuseks, mida tuntakse tavaliselt nende saatuse vastu, keda me ise ei 
tunne. 

Mõni tund hiljem saab sellest ükskõiksusest ärev huvi, isegi kartus. Mõrva kohta liigub uusi 
kuuldusi. Seda polevat toime pannud komantšid, vaid valge — Mustangi-Maurice! 

Indiaanlasi läheduses ei ole. 

Viimane uudis rahustab don Silvio teenreid, mõjub aga vastupidiselt tema vennatütrele. Tal pole 
kuskil asu ja poole tunni pärast peatab ta hobuse linnakese võõrastemaja ees. 

Juba mõnd nädalat on Isidora teadmata põhjustel pühendunud la lengua americana” õppimisele. Ta 
kasin inglise keele sõnavara on küllaldane teadete pärimiseks mitte mõrva, vaid mehe kohta, keda 
selles süüdistatakse. 

Võõrastemaja peremees, kes teda tunneb, vastab ta küsimustele roomava viisakusega. 

Ta saab teada, et Maurice Gerald ei eja enam tema juures, ning kuuleb lähemaid üksikasju 
mõrvast. 

Kurvalt ratsutab ta tagasi Martineze hacienda'sse. 

Maja juurde jõudes näeb ta, et inimesed on uuesti liikvel. Ärevuse põhjust võiks pidada isegi 
naeruväärseks, ent ebausklikud peoonid on teisel arvamusel. 

Hacienda'sse on jõudnud eriskummaline kuuldus. Kuskil Rio Nuecese ligidal olevat lagendikul 
ratsutanud peata inimene — un hombre descabezado”. 

Näilikust absurdsusest hoolimata ei saa kahelda teate õigsuses: sellest kõneleb kogu asundus. 

Veel kindlamaks tõendiks on see, et don Silvio enda inimesed — kadunud loomi otsima läinud 
karjused — olevat ise näinud caballero descabezado'i. Nad jätnud otsimise kus 


Asesinado —mõrvatu (hisp.k.). 
*La lengua americana —ameerikakeel (hisp.k.). 
Un hombre descabezado (1.: ombre deskabestsado) — Peata inimene (hisp. k.). 

seda ja teist ning ratsutanud tulema, nagu oleks neil olnud kuri kannul. 


Vaguero'd — ja neid on kolm meest — on kõik valmis oma juttu vandega kinnitama. Veel 
usaldusväärsemaks tunnistuseks loo tõepärasuse kohta on karjuste kohkunud näod. 

Päike loojub, aga inimesed on kohutavate kuulujuttude mõjul endiselt ärevil. 

Ei kuulujutud ega ka don Silvio ja ta õe vastuväited suuda nende kapriisset vennatütart takistada 
teostamast kavatsust, mis näib olevat talle äkitselt pähe turgatanud: ratsutada tagasi Rio Grande 
äärde. Tema arvates ei muuda asja, et teel, mida mööda tal sõita tuleb, on sooritatud mõrv, veel 
vähem tunneb ta muret selle pärast, et ligiduses on nähtud õudset peata ratsanikku. Asjaolud, mis 
iga teise ränduri ära kohutaksid, näivad Isidorat ainult veetlevat. 

Ta kavatseb sõita koguniüksinda! Don Silvio pakub eskorti — kümmet hambuni relvastatud 
vaguero'i. Pakkumine lükatakse tagasi. 

Või võtab ta endaga kaasa Benito? 

Ei, ta eelistab reisida üksi. 

Lühidalt, ta on juba otsustanud, et sõidab üksinda. 


Järgmisel hommikul viib ta oma otsuse täide. Koidu ajal on ta sadulas ja kaks tundi hiljem 
ratsutab ... mitte otse Rio Grande poole, vaid piki Alamo kallast! 

Miks on ta oma teelt kõrvale kaldunud? On ta ehk ära eksinud? 

Tütarlaps ei näi olevat eksinud. Ta pilk on kurb, aga mitte uuriv. Ka astub ta hobune kindla 
sammuga: ratsanik juhib teda ettenähtud rajal. 

Isidora ei ole teelt eksinud. 

Talle endale oleks parem, kui ta seda oleks. 


LVI peatükk LASK KURADI PIHTA 


Kogu öö läbi oli haige ärkvel, vahel vaikselt lamades, vahel aga hoogude kaupa märatsedes. 
Kogu öö läbi istus kütt mustangeri voodiserval ning kuulas ta seosetut sonimist. 


Haige jutt ainult kinnitas kaht asja, mis olid Zebile juba ammu pähe kulunud, nimelt et Louise 
Poindexter on väga kallis ja et ta vend on tapetud. 

Viimast seika oleks vanal kütil olnud valus kuulda igas olukorras. Arvesse võttes aga juba teada 
olevaid fakte, valmistas see talle lausa piina. 

Ta mõtles tülile... kübarale ... mantlile ... Ta oigas, kui ta mõtted selles pimedas labürindis teed 
ei leidnud. Kunagi glus polnud ta veel oma analüüsimisvõimega nii kimpu jäänud. Ta ägas oma 
võimetust tundes. 

Zeb ei valvanud ust. Ta teadis, etnood juba öösel ei tule. 


Ainult üks kord käis ta väljas, hommiku poole ööd, kui auvalgus hakkas juba segunema koiduga. 
Ta oli kuulnud mingit häälitsust. Puude vahel hulkuv Tara ulgus kurvalt ja tuli joostes ning 
kohkunult hütti. Kustutanud tule, hiilis Zeb välja ning kuulatas, öised hääled vaikisid, aga seda 
võis põhjustada koera jlgumine. Mispärast aga ulgus Tara? 
Kõigepealt heitis kütt pilgu majaesisele väljakule, siis jiuris ta varjulist puudealust. Seal polnud 
näha midagi ebatavalist. Ta tõstis pilgu kaldajärsakule, mille tume äärjoon moo-lustas sirgelt 
kulgeva silmapiiri. Vasakul ning paremal lõikusid taevasse mõnede kõrgete puude ladvad, keskel 
aga oli umbes viiekümne sammu pikkuselt lagedat — see oli otse järsakul lõppeva platoo serv. 
Valguse-varju piirjoon oli selge nagu päeval. Taevas säras hõbedane kuu ja selle valguses 
oleks kätte paistnud isegi järsaku harjal roomav madu. 
Näha polnud seal midagi. 


Seevastu oli aga kuulda. Ootav Zeb pani tähele mingit heli, mis tuli ülalt lagendikult, üsna 
mäeharja ligidalt. See sarnanes hobuseraua kõlksumisega vastu kivi. Vana kütt teritas kõrvu, 


oodates, et kõlksatus kordub. Ta ei kuulnud enam midagi, nägi aga varsti oma arvamuse kinnituseks 
puude vahelt ilmuvat hobust, kes astus «edasi piki järsakut. 


Hobuse seljas istus inimene — nii hobuse kui ratsaniku siluett oli safiirsinise taeva taustal selgesti 
näha. 


Hobuse kuju oli veatu nagu hästi valatud medaljonil. 


Inimese siluett paistis ainult sadulast õlgadeni. Allpool jäid jäsemed ratsu varju, kuuvalguses 
sädelesid ainult kan-; nused ja jalused. Ülalpool polnud aga midagi — mitte midagi, mis oleks 
sarnanenud peaga! 

Zeb Stump hõõrus silmi ja vaatas, hõõrus neid jälle ja vaatas uuesti, aga ilmutis jäi endiseks. 
Kui kütt ka korda kaheksakümmend oma silmi oleks hõõrunud, oleks ta ikka näinud sedasama — peata 
ratsanikku Zeb nagi peata meest ega saanud seda eitada, nägi ho büst astumas tasast maad mööda, 
aeglaselt, ent kindla sammuga, vaikselt, täiesti hääletult, justkui poleks ta kõndinud, vaid libisenud 
edasi nagu pilt kosmoraamas '. 

Tal oli võimalik viirastuslikku ilmutist jälgida mitte ainult hetke vältel, vaid küllalt kaua selleks, et 
märgata iga detaili, küllalt kaua, et aru saada, et see pole ei silma- 
ega mingi muu meelepete. 

Ka ei kadunud see ta silmist äkki, vaid aeglaselt ning järk-järgult: kõigepealt kadus hobuse pea, siis 
käel ning turi, siis ratsaniku moonutatud ja tontlik kogu, siis hobuse laudjas ning kõige viimaks pikk, 
otsast ahenev saba. 

«Helduse vägi!» 

Zeb Stumpi ei üllatanud peata ratsaniku kadumine. Selles polnud midagi kummalist. Vaatepilt oli 
lihtsalt nihkunud lavalt ara, kadunud järsakust kõrgemale ulatuvate puude taha. «Helduse vägi!» 

Metsakolkakütt laskis teistkordselt kuuldavale hüüatuse, mida ta tarvitas alati, kui teda miski üllatas. 
Praegu tegi ta seda tunderõhuga, mis väljendas piiritut hämmastust. 

Sama reetis ka ta välimus. Küti kartmatusest hoolimata läbis värin ta hiiglasekeha ning tubakast 
pargitud huuled muutusid kahvatuks. 
Pikka aega seisis mees vaikselt, nagu ei suudaks ta enam midagi lisada. Lõpuks pääsesid ta 
keelepaelad lahti. «Äraneetud!» pomises ta, kuid väga vaikselt, ikka veel pööramata pilku kohalt, 
kuhu hobune oli kadunud. «Kui see ei trumpa üle kõike, mis ma siiasaati ilmas olen näinud, pole mu 
nimi Zebulon Stump. Tuleb välja, et iirlasel oli ikka õigus. Arvasin esiotsa, et ta tõmbas nina täis ja nägi 
lihtsalt vaimu. Aga ei kedagi, ta ikka nägi seda, just nagu ma ise praega. Mis seal's imestadagi, et 
vennike värisema lõi. Mulle endalegi tundub, nagu oleks närvid natikese võbisema võtnud. Helde taevas, 
mis see küll oli?» 


'Kosmoraama — vaatekast läbi väikese ava näidatavate piltidega kõigist maailmajagudest. 

«Mis asi see oli?» jätkas Zeb, mõtisklenud veidi aega vaikselt. «Oleks vähemalt päeva aeg olnud, 
oleksin teda paremini näinud; või oleks ta ivake lähemal olnud! Aga miks ei võiks ma ise talle 
lähemale minna? Võtku mind vanatühi, kui ma seda ei tee! Ma arvan, et ega ta mind nahka ikka ei 
pista — kui ta pole just vanasarvik ise — ja kui ta on te ma, võin ma proovida, kas teda ka kuul sadu- 
last maha ei võta. Noh, lähme aga ja teeme selle elukaga lähemat tutvust, on ta siis mis ta on.» 

Seda lausudes hiilis kütt puude vahele, teerajale, mis viis üles kaldajärsakule. 

Tal polnud tarvis minna hütti püssi järele: koera ulgumist kuuldes oli ta kohe relva kaasa võtnud. 


Kui peata ratsanik oli tõesti lihast ja verest ning surelik olend, võis Zeb Stump olla julge, et ta teda 
uuesti näeb. 

Onni ukselt vaadatuna oli peata ratsanik suundunud otse lõhangu poole, mille kaudu kõrgendikult 
Alamo orgu pääses. Zeb kavatses käsutada sedasama teed ning pidi jõudma mäekitsuse juurde ühel ajal 
peata ratsanikuga, kui viimane ainult vahepeal suunda ei muutnud või oma rahulikult sörgilt traavile või 
kapakule üle ei läinud. 

Enne teeleasumist oli Zeb arvestanud vahemaad ja aega, mis tal selle katmiseks kulub. 

Ta arvestus osutus sekundi ja tolli pealt õigeks. Kui ta pea juba ülemise tasandikuga ühele 
kõrgusele kerkis, nägi ta selle kohal ka ratsaniku õlgu. 

Veel samm kõrgemale, ja ta nägi ratsaniku keha. Järgmine — ja sinisel taeval paistis hobuse 
siluett kapjadest lakani. 

Hobune seisis. Ta seisis paigal juba siis, kui Zeb teda esimest korda silmas. Ta seisis peaga järsaku 
poole, kavatsedes ilmselt mäekurust alla laskuda. Ratsanik oli ta peatanud nähtavasti ettevaatusest või 
oli loom kuulnud kütti lõhangut pidi üles ronivat või, mis tõenäolisem, teda haistnud. 

Ükskõik mis oli põhjuseks, igatahes seisis ta otse näoga küti poole. 

Teda niimoodi nähes jäi ka Zeb Stump püsti seisma. Kui tegemist oleks olnud mõne teise mehega, 
oleks sama võinud öelda ka ta juuste kohta, ning ei saa salata, et see silmapilk vanal kütilgi, nagu ta 
ise tunnistas, «närvid natikese võbisema võttis». 

Siiski jätkus tal meelekindlust täide viia kavatsus, mis teda sellele iseäralikule kohtamisele oli 
kihutanud — teha kindlaks, kas on tegemist inimolendi või kuradi endaga. 

Otsekohe oli Zebil püss palges ning silm sihtis piki püssirauda, sihik heleda kuuvalguse abiga 
otse peata ratsaniku südamel. 

Järgmisel hetkel oleks selle läbistanud kuul, kui kütile poleks sähvatanud pähe mõtet: võib-olla 
oleks seemõrv? 

Ta langetas püssitoru ning kõheles veidi. 

«Võib-olla on ta inimene,» pomises ta, «kuigi ta sedamoodi välja ei näe. Selle mehhiko vaiba 
alla ta pea küll ei mahu, mitte kuidagimoodi. Kui ta on inimene, arvan ma, et tal peaks olema ka 
keel, ehkki pole näha suud, kus see asuda võiks. — Halloo, tundmatu! Ivake hiljavõitu ratsuta- 
miseks, eks ole? Kas olete oma pea koju unustanud?» 

Vastust ei tulnud. Ainult hobune hirnatas inimese häält kuuldes. 

«Kuulge, tundmatu! Isik, kes teiega praega kõneleb, on vana Zeb Stump Kentucky osariigist. Ta 
ei ole niisukeste hulgast, kelle üle võib nalja heita. Ärge katsuge selle mehega siin lollitada 
midagi. Tulge aga oma trikiga lagedale! Kui te kooljat mängite, tõstke käsi üles, või, taevaste vä- 

gede nimel, kaotate mõlemad — panuse ja kaardid kah. Vastake otsekoheselt, või saate tüki tina 
keresse.» 

Jälle polnud mingit vastust. Hobune, kes hakkas juba inimhäälega harjuma, tõstis seekord ainult 
pea. 

«Siis võtku sind kurat!» hüüdis kütt, ägestudes vaikimisest, mis oli tema arvates juba solvav. «Veel 
kuus sekundit — ma annan sulle veel kuus sekundit, ja kui sa selleks ajaks häält ei tee, lasen su 
sisikonna sodiks. Kui sa oled ainult nukk, ei tee see sulle häda. Ja kui sa oled vanasarvik, ei tule see 
sulle ka mitte kahjuks. Kui sa aga oled inimene, kes mängib surnut, siis võtku mind vana-tühi, kui 
sa pole ära teeninud kuuli oma tobeduse pärast. Tee siis ometi suu lahti!» jätkas ta kas-vava 


vihaga. «Tee suu lahti, ütlen ma sulle! Ei taha? Noh, hea küll, siis ma lasen. Üks... kaks... 
kolm ... neli... viis... kuus» 

«Seitsme» asemel kõlas pauk, kuuli vilin ja tume potsatus, kui 
surmav tina-tükk tahkesse kehasse kadus. 

Lask näis kohutavat ainult hobust. Ratsanik istus endiselt sadulas. 

Polnud küll kindel, kas ratsugi kohkus. Püssiplaksatusele järgnenud hirnumine kõlas rohkem nagu 
mõnitavalt. 

Sellest hoolimata kihutas hobune tulise kapakuga minema ning jättis Zeb Stumpi maha, 
Jahmunumana kui kunagi varem. 

Suutmata ennast liigutada, jäi ta tükiks ajaks laskeasendisse. 

Kui ta närvid olid võbisenud juba enne lasku, võbisesid nad praegu kaks korda rohkem. See ci 
tulnud mitte üllatusest, vaid hirmust. Ta oli kindel, et oli tabanud ratsaniku südant või kohta, kus see 
oleks pidanud olema: ta oli püssitoru peaaegu teise ribide vastu toetanud. 

Järelikult polnud see inimene. Nii vähemalt arvas vana kütt ja oleks selle mõttega päris rahule 
jäänud, kui ainult hobune nii veidralt poleks hirnunud. See õudne ja ebaloomulik himatus panigi tal 
vere soontes tarduma ning ihu värisema, nagu oleks teda vallanud malaariahoog. 

Zeb tahtis põgeneda, aga tükk aega ei suutnud ta püsti tõusta ning põlvitas edasi, vahtides juhmilt 
ja kohkunult veidrat ratsanikku, kuni see kaugel kuust valgustatud tasandikul silmist kadus. Siis vast 
sai Zeb niipalju julgust, et ronis mäekurust alla tagasi hüti juurde. 

Alles onnis kogus ta ennast sedavõrd, et võis imeliku kohtumise üle rahulikult järele mõelda. 

Kulus hulk aega, enne kui ta vabanes pettekujutlusest, nagu oleks ta kohanud kuradit. Terve 
mõistus veenis teda selle võimatuses, ei öelnud talle aga, mis asi see siis tegelikult oli. 

«Ega see...» pomises ta ebakindlalt, «ega see ikka vaim saanud olla — ma poleks siis kuulnud, 
kuidas tinatükk talle keresse potsatas. Kindlasti lendas kuul mingi tahke asja sisse, ja ma pole 
kuulnud, et vaimud oleksid tahkest materjalist.» 

«Tühja kah,» jätkas ta, ilmselt loobudes katsest kummalisele nähtusele mingit seletust leida. 
«Hulkugu see äraneetud olevus ringi kuidas tahab. Üks peab ta olema — kas kimp kaltse või 
vanakurat ise!» 


Kui ta uuesti hütti astus, hakkas juba koitma. Oli paras aeg äratada Phelim, et see omakorda haiget 
valvama hakkaks. 
Konnemaaralane oli juba täiesti kaine, ja mõistes, et ta 

oli oma kohustused veidi ripakile jätnud, nõustus kohe haige juurde istuma. 

Enne kui vana kütt oma töö oskamatule järglasele üle andis, sidus ta uuesti Maurice'i haavu, 
käsutades sealjuures oma laialdasi teadmisi metsa ravimtaimedest. 

Ligiduses kasvas nopal', mille mahl haavadesse tilgutatuna ravib kiiresti värskeid vigastusi. 

Zeb teadis, et kakskümmend neli tundi pärast nopafi mahlaga määrimist hakkavad haavad 
paranema ning armistuvad kolme päeva jooksul. 
Varustatud selliste teadmistega, põlgas Zeb arste nagu enamik kaktusterikka Mehhiko elanikke, ja 
kui tal oleks olnud võimalik käsutada kas või kahekümne arsti abi, poleks ta kohale kutsunud 
ühtegi. Ta oli veendunud, et Maurice Geraldi haavad pole ohtlikud. Mustangerit ähvardav oht oli 
hoopis teist laadi. «Nõndaks, mister Phelim,» ütles ta tohterdamist lõpetades, «nüüd oleme teinud 
välispidiselt kõik, mis teha annab, ning peame hoolitsema ka haige sisemuse eest. Sa ütlesid, et teil 
pole siin midagi söögipoolist?» 


«Mitte kübet, mister Stump. Ja mis veel ullem, meil pole midagist juua, mitte tilka kogu ütis.» 

«Äraneetud, see on juba sinu tegu,» karjus Stump iirlast tigedast! põrnitsedes, mis näitas, kui 
väga talle teade südamesse läks. «Kui sind poleks siin olnud, oleks viskit jätkunud niikauaks, kuni 
noormees jälle jalule saab. Mis me nüüd peale hakkame?» 

«Eldus, mister Stump, kuidas te mulle ülekohut teete. Tõesõna! Ma ei ole viskit suu sissegi 
saand, välja arvatud see väike plaskutäis. Korvpudeli tegid tühjaks indiaanlased, jumala tõsi!» 
«Nonoh! Sellest, mis plaskus oli, poleks sa veel täis jäänud. Nii palju ma su äraneetud sisikonda 
juba tunnen. Sa pidid teisest ka ikka üsna tubli lonksu saama.» 

«Kõikide pühade nimel...» 

«Käi põrgusse oma vastikute pühakutega! Kas sa mõtled, et mõni täie aruga inimene neid usub? 
Noh, pole mõtet vaielda: pistsid maisiviski kinni ja jutul lõpp. Kahekümne miili peal pole seda 
praega kuskilt võtta ja meil tuleb ilma läbi ajada.» 

«Oidku küll, see on ju irmus!» 


Nopal (1.: nopal) — liik kaktusi. 

«Pane oma suumulk kinni ja kuula, mis sulle räägitakse. Peame läbi ajama ilma joomata, aga nälga 
kärvamiseks pole veel põhjust. Kui ma ei eksi, on meie haige ka juba ära nälginud. Kui ka ta pea 
palavikku täis on, pole tal kõhus vist suurt midagi. Mis minusse puutub, siis võiksin terve koioti nahka 
pista ja ega ma vist kalkunikullistki ära ütleks, ehkki see minu arvates küll ivake sandim söök oleks. 
Aga me ei peagi sööma kalkunikulli, kui on võimalus lasta kalkunit — siin Alamo ääres on see täitsa 


võimalik. Sa jää siia ja hoolitse haavatud nooremehe eest, mina aga lähen jõe aarde ja vaatan, kas saan 
kalkuni kätte.» 


«Ärge muretsege, mister Stump, teen kõik, mis vaja. Ausõna...» 

«Pea oma loba endale ja lase ma lõpetan jutu.» 

«Eldus, ma ei ütle enam ühtegi sõna!» 

«Siis ära ütle ka, ja kuula, mis ma kõnelen. Ma tahan, et see sulle hästi meelde jääks. Kui minu 
äraolekul keegi hüti juurde tuleb, anna mulle märku. Ja seda pead sa tegema otsekohe.» 

«Muidugist, eldus küll — otsekohe!» 

«Hea küll, jään sinule lootma.» 

«Ärge muretsege, võite loota küll... aga kuidaviisi ma seda teen, mister Stump? Kuidas ma teile 
märku annan, kui te nii kaugel olete, et te enam mu äält ei kuule?» 

«Noh, arvatavasti ei tule mul nii kaugele minna. Sellel tunniajal peaks kalkuneid ka lähemalt 
leidma.» 

«Aga võib-olla tuleb tõesti kaugemale minna» jätkas Zeb pärast vähekest mõtlemist. «On sul midagi 
püssimoodi asjandust või püstolit?» 

«Pole mul kumbagi. Isand võttis mõlemad endaga kaasa, kui ta viimati asundusse läks. Ju ta jättis nad 
sinna.» 

«Siis on pahasti. Võib-olla ei kuule ma su hüüdmist.» 

Zeb, kes oli juba künnisele jõudnud, peatus uuesti, et järele mõelda. 

«Oi-jah!» hüüatas ta natukese aja pärast. «Käes! Näed sa mu vana mära seal rohu peal köies?» 

«Näen, mister Stump, muidugist näen.» 

«Väga hea. Näed seal üsna lagendiku servas okkalist kaktusepõõsast?» 

«Näen» 

«Noh, tubli. Kuula nüüd, mis ma ütlen. Sa pea uksel kogu aeg silma peal, ja kui keegi peaks sel ajal 
tulema, kui ma ära olen, jookse jalamaid kaktuse juurde, lõika tal üks oks 

maha — kõige okkalisem, mis sa leiad — ja pista märale saba alla.» 

«Püha Mooses! Miks peaksin ma seda tegema?» «Noh, pean vist sulle ära seletama,» sõnas Zeb 
mõtlikult, «muidu ajad mul kõik untsu. Vaata, Phelim, kui keegi siia sisse tikkuda tahab, on parem, 
kui ma ise kohal olen. Ma ei lähe kaugele, võib aga juhtuda, et ma ikka su hüüdmist ei kuule, mära 
hääl on aga kõvem. Sa torka talle kaktus saba alla ja kui rna siis ta kisa peale kohale ei ilmu, võid 
teha järelduse, et ma olen kas otsa saanud või on mu mõlemad kõrvad lukus. Nii, Phelim, tee siis 
täpselt, nagu ma käskisin.» 

«Saab tehtud, jumala eest!» 

«Vaata et sa ei unusta. Mängus on su peremehe elu.» Hoiatanud iirlast viimast korda, võttis kütt 
oma pika toruga püssi õlale ning astus hütist välja. 

«Vana on päris kaval vend,» sõnas Phelim, kui Zeb oli väljaspool kuuldekaugust. «Uvitav, mis ta 
sellega mõtles, et isandat ähvardab oht, kui keegi üti juurde tuleb. Ta ütles, et mängus on peremehe 
elu? Jah, sedasi ta ütles. 

Ja käskis mul valvas olla. Ta arvas vist, et ma peaks sellega kohe peale akkama. Siis tuleb mul 
välja ukse juurde minna.» 

Seda öeldes astus Phelim uksest välja ja vaatas üle kõik rajad, mida mööda oli võimalik onnile 
läheneda. 
Siis pöördus ta jälle hüti juurde tagasi ja jäi selle lävele seisma nagu sõdur postil. 


LVII peatükk KOKKULEPITUD MÄRGUANNE 


Phelimil ei tulnud kaua valvata. Vaevalt kümme minutit oli ta uksel seisnud, kui kuulis 
kabjaplaginat. Keegi ratsutas jõekallast pidi hüti poole. 

Iirlase süda hakkas vastu roideid vasardama. 

Ratsanik lähenes tihedate puude varjus ja Phelim ei osanud arvata, kes ta võiks olla. Kabjaplagina 
järgi otsustas ta, et ratsanikke on ainultüks, ning see ajaski talle hirmu nahka. Terve eskadron 
oleks teda vähem kohutanud. Kuigi ta nüüd päris kindlasti teadis, et ratsamees, kes ta isandaga 
kõiges — välja arvatud puuduv pea — nii väga sarnanes, ei olnudki ta isand, polnud tal ikkagi lusti 
teda teistkordselt kohata. 

Kõigepealt tahtis Phelim lagendikule joosta ja tefta, mida Zeb oli käskinud. Ebaledes oli iirlane 
paigale jäänud ja varsti nägigi ta, et kartuseks polnud põhjust. Tundmatul ratsanikul oli pea õlgadel. 

«Noh, muidugist on tal pea otsas,» ütles Phelim, kui ratsanik puude vahelt välja jõudis ning 
lagendiku serval peatus, «tõeline pea ja veel ilusa näolapiga. Aga ta ei paista sugugist rõõmus olema. 
Teeb sihukese näo, nagu tuleks oma vanaema matuselt. Eldus, mihuke ilus poiss, pisikesed mustad 
vurruudemed nina all! Kallis looja, mäherdune väike jalg! Oidku küll, see onoopis nain el» 

Sellal kui iirlane oma tähendusi tegi — osalt mõttes, osalt pominal —, sõitis ratsanik paar sammu 
ning peatus uuesti. 

Külalist täpsemalt silmitsedes nägi Phelim, et see oli tõepoolest naine, olgugi et vurrud, 
ratsutamisviis, kübar ja saraape oleksid eksiteele viinud ka terasema mõistusega vaatleja kui 
konnemaaralane. 


Ratsanik o 11 naine. See oli Isidora. 


Phelim kohtas ilusat mehhiklannat esmakordselt, esimesti korda nägi too ka iirlast. Nad ei tundnud 
teineteist. 


Iirlasel oli õigus, kui ta ütles, et ratsaniku ilme polnud! rõõmus. Vastupidi, see oli kurb, peaaegu 
trööstitu. 


Puude vahel ratsutades oli tütarlapse nägu olnud umbusklik. 
Lagendikule jõudes polnud see särama löönud, vaid väljendas üllatust ning pettumust. 


Selle põhjuseks ei võinud olla hüti nägemine. Ta teadis selle asukohta. See oli ta teekonna 


eesmärgiks. Järelikult pidi seda põhjustama isik, kes seisis hüti uksel. Too polnud see, keda ta näha 
oli lootnud. 


Kõhklevalt pöördus Isidora iirlase poole: 

«Võib-olla ma eksin?» küsis ta nii heas inglise keeles kui suutis. «Vabandage, aga ... ma ... ma 
mõtlesin, et siin elab don Mauricio.» 

«Te ütlesite Dan Marryshow? Tõesti mitte. Siin ei ela kedagist sellenimelist. Dan Marryshow? Üks 


Marrishi-nimeline mees elas Ballyballagh' ligidal. Mäletan seda selli ästi, sest ükskord tõmbas ta mul 
obusekauplemise juures naha üle kõrvade. Aga tema priinimi polnud Dan, vaid 

Pat. Pat Marrish oli selle suli nimi — et teda põrgutuli põletaks!» 
«Don Mauricio, Mau-rice, Mau-rice.» 
«Ah Maurice? Võib-olla küsitete mu isandat, mister Geraldit?» 

«Si... Si! Seüor Zyerral.» 

«Noojah, kui teil teda tarvis läheb, mister Gerald elab küll selles ütis, see tähendab siis, kui ta 
meelt lahutama ja metsikuid obuseid püüdma tuleb. Teate, see on tal ainult jahimajakese eest. 
Eldus, kui te ainult näeks suurt lossi, kus ta päriselt elab, kõdus vanal Iirimaal, ja kaunist tüdrukut, 
kes nutab isandat tagasi oodates oma ilusad sinised silmad peast. Eldus, kui te ainult teda näeks!» 

Goolveilase murrakust hoolimata saadi ta kõnest ülihästi aru. Armukadedus on taibukas tõlk. Kui 
Phelim «teda» nimetas, laskis Isidora kuuldavale midagi ohkelähedast. 

«Ma ei tahagi näha teda,» vastas ta kiiresti, «vaid meest, kellest te kõnelesite. On ta kodus?» 


«Et kas ta on kõdus? Näe nüüd, kui sirgelt me asja juurde jõuame. No ja kui maütleks, eton, mis 
te siis temast tahaksite?» 
«Tahan teda näha.» 
«Tõesti! Võib-olla tuleb teil oodata, kuni teid külla kutsutakse. Te olete üsna ilus tüdruk, oolimata 
sellest mustast jutist ülemise uule peal. Aga peremees ei ole praegast sihukeses seisukorras, et ta 
kedagist vastu võtaks, välja arvatud preester või arst. Te ei saa temaga kokku.» 
«Aga mul on hädasti tarvis teda näha.» 
«Väga õige, seda te ütlesite juba. Aga mina ütlen teile, et ei saa. Phelim ONealil pole pruugiks 
kaunitaridele ära ütelda, iseäranis sihukestele mustasilmalistele tüdrukutele. Aga sellest oolimata ei 
saa te praegast isandat näha.» 

«Miks mitte?» 
«Miks te ei või teda näha? Noh, selleks on rohkem kui üks põhjus. Esiteks, nagu ma teile juba 


ütlesin, ei ole ta praegast sihukeses seisukorras, et ta külalisi vastu võtta saaks, iseäranis 
daamisid.» 


«Mispärast, senjoor? Miks?» 
«Sellepärast, et ta pole korralikult riides. Tal pole mida-gist seljas, välja arvatud särk ja nartsud, 


mis mister Stump talle ümber sidus. Jumala eest, kaltse on küll terve ülikonna jagu — nendest 
saaks teha kuue, vesti ja püksid.» 

«Ma ei saa teist aru, senjoor.» 


«Ei saa aru? Aga ma kõnelesin ju küllalt selgesti! Kas ma ei ütelnd, et isand lamab voodis?» 
«Voodis? Nii hilja? Loodetavasti pole temaga ...» 


«Midagi juhtund? Kallike, muidugist on, väga palju on temaga juhtund, nii palju, et tal tuleb 
mitmeks nädalaks sängi jääda.» 

«Oo, senjoor! Te ei taha ometi ütelda, et ta on haige?» 

«Miks ei peaks ma seda ütlema? Jumaluke, kallis laps, mis mõtet on seda varjata? Aigel pole 
sellest sooja ega külma. Võite talle seda otse näkku ütelda ja ta ei tõstaks, äältki.» 

«Tähendab ta on ikkagi haige? Oo, sir, ütelge, missugune haigus teda vaevab ja millest see tuli?» 

«Esimese küsimuse peale ei saa ma vastust anda. Tema aigus tuli sellest, et temaga pahasti ümber 
käidi, ja ainult looja ise teab, kes selles süüdi on. Tal on jalg aige ja ta nahk näeb välja, nagu oleks 
ta kahekümne tigeda kassiga ühte kotti seotud ohid. Eldus, tal pole kogu ihul isegi teie ilusa väikese 
käekese suurust kohta, mis poleks kriipida saand. Aga kõikse alvem on see, et ta pole mõistuse juu- 
res.» 

«Pole mõistuse juures?» 


«Just nimelt. Ta jampsib, nagu oleks ta ülearu napsi võtt, ja mõtleb, et keegi teda ahjuroobiga taga 
ajab. Tõesõna, mina arvan, et kõikse paremaks arstirohuks oleks talle tilgake poteeni, kui seda ainult 
kuskilt leida oleks. Aga ütis pole mitte viski aisugi. Nii korvpudel kui plasku on tilgatumaks tühjad. 
Kuule, egateil juhuslikult väikest plaskukest kaasas pole, tibakest aguardiente'i, nagu teie rahvas 
seda kutsub. Ma olen ullematki rämpsu joond. Kindlasti teeks lonks viskit isandale ead. Noh, preili, 
ütelge õigust, ehk on teil tilgake ühes?» 

«Ei, senjoor, ei ole, õnnetuseks mitte tilkagi.» 

«Oi kui kahju isand Maurice'ist! Talle oleks see marjaks ära kulund. Ega kedagist, tuleb tal 
leppida ilma selleta.» 

«Aga, senjoor, ehk ma võiksin teda näha?» 

«Ei midagist sellesarnast. Ja üldse, mis sellest tulu oleks? Ta ei suudaks teid praegast oma 
vanaemastki eraldada. Ütlen teile veel kord, et temaga on pahasti ümber käidud ja praegast ei ole ta 
täie mõistuse juures.» 

«Seda enam pean teda nägema. Ma saan ehk teda aidata. Ma võlgnen talle ...» 

«Ah te olete talle võlgu? Ja tahate ära maksta? Noh, see on juba iseasi. Aga sellepärast ei tarvitse 
te veelteda tülitada. Mina olen ta volinik ja kõik sihukesed tehingud käivad minu kaudu. Ma ei 
oska küll kirjutada, aga ma võin teile anda kviitungi kolme ristiga ja advokaatide arvates on see 
niisama ea kui tokument. Jah, senjoora, te võite raha julgesti minu kätte maksta, vannun teile, et 
peremees seda teilt teist korda ei küsi. Tõepoolest, tulite väga õigel ajal, me akkame ära kolima ja 
raha läheb siis vaja. Nii et kui teil juhtub kõlisevat kaasas olema, küll me ütist sulge, tinti ja paberit 
leiame. Ütelge ainult, et olete nõus, ja ma annan teile kohe allkirja.» 

«Ei, ei! Ma ei mõelnud raha — olen talle tänu võlgu.» 

«Ah või ainult tänu? Eldus, seda on lihtne tasuda ja selle eest pole allkirja vaja. Aga sedasorti 
võlga pole tarvis praegast kinni maksta, sest isand ei saaks midagist aru, mis te ütlete. Kui ta 
meelemärkusele tuleb, ütlen talle, et te käisite siin, ja teie võlg ongi kustutatud.» 

«Vahest võiksin teda ikkagi näha?» 

«Praegast küll mitte.» 

«Aga ma pean teda nägema, senjoor!» 

«Pole siin pidamist ühtigi. Mind jäeti valvama ja mulle tehti kindel korraldus mitte kedagist sisse 
lasta.» 

«See ei käi minu kohta. Ma olen ta sõber — don Mau-ricio sõber.» 

«Kust peaks Phelim O'Neal seda teadma? Oma ilusast näolapist oolimata võite olla ta 
surmavaenlane. Jumala eest, nüüd, kus ma teid täpsemalt vaatan, paistabki asi nõnda olema.» 


«Aga ma pean teda nägema, tahan teda näha — ja näen ka!» 

Isidora hüppas sadulast ning astus ukse poole. 

Tütarlapse otsustav ja vihane nägu, mida võis vaevalt enam naiselikuks nimetada, veenis 
goolveilast, et on saabunud aeg Zeb Stumpi korralduste täitmiseks, ning meenutas talle, et ta oligi 
märguandmisega kauaks jäänud. 

Ta läks kiiresti hütti, väljus sealt tomahoogiga relvastatult ning pidi juba minema pühkima, kui 
jäi korrapealt seisma: ta nägi oma naiskülalise käes püstolit, millega talle otse pähe sihiti. 

«Abajo la hacha!» hüüdis too. «Lepero, tõsta ainult käsi, et mind lüüa, ja rohkem sa teda enam ei 
liiguta!» 

«Et teid lüüa? Teid, preili!» vigises endine tallipoiss, niipea kui ta suuremast ehmatusest jagu 
sai. «Püha Mooses! Ma ei mõtelnd seda sõjariista oopiski mitte teie vastu tõsta. Vannun seda 
ristimärgi juures, terve virna piiblite juures, kui soovite. Ausõna, preili, tomahook polnd teie 
tarvis!» 

«Miks te siis ta välja tõite?» usutles tütarlaps, 'kaheldes juba isegi, kas ta mitte ei eksinud, ning 
nähes, et see oligi nii, langetas püstoli. «Miks te siis relva võtsite?» 

«Nii tõesti kui ma siin seisan, ainult selleks, et täita mulle antud käsk — ainult selleks, et lüüa, 
näete, selle kaktuse küljest seal oks maha ja torgata see vanale märale saba alla. Ega teil midagist 
selle vastu pole?» 

'Abajo (hisp.k)la hacha! (4.: abahho la atša) — kirves maha 

lirlase isevärki ettevõttest jahmununa jäi tütarlaps nüüd omakorda vastuse võlgu. 

Veider olend, kes ta ees seisis, ei võinud kavatseda halba. Ta ilme, välimus ja liigutused olid pigem 

koomilised kui ähvardavad ning ei kutsunud esile hirmu ega viha, vaid hoopis lõbusust. 

«Vaikimine on nõusoleku märgiks. Tänan väga,» sõnas Phelim, ning kartmata, et teda võidaks maha 
kõmmutada jooksis otse üle majaesise väljaku ja viis Zeb Stumpi korraldused täpipealt täide. 

Mehhiklanna polnud seni sõnagi lausunud, ning nähes, et kõnelemine on kasutu, vaikis edasi. 

Rääkimine ei tulnudki enam küsimuse alla. Mära karjumisest, mis algas hetkel, kui talle 

kaktuseoks saba alla pisteti, kapjade müdinast, kui ta tagumistel jalgadel ringi kargles, koera 
kaeblikust ulgumisest ja metsaelanike — lindude, loomade, putukate ning roomajate tekitatud kärast 
oleks üle kostnud ainult stentori ' hääl. 

Milleks niisugune kära? Ja millega pidi see lõppema? 

Isidora vaikis ja imestas. Muud ta teha ei saanudki. Niikaua kui põrgulik lärm kestis, polnud 
võimalik seletust nõuda veidralt olendilt, kes selle põhjustas. 

Goolveilane oli pöördunud tagasi hüti ukse juurde ning j asunud uuesti selle lävele. Ta seisis seal, 

ilme rahulik ja rahulolev nagu näitlejal, kelle osa on mängitud ja kes võib nüüd südamerahuga ise 
publiku hulka asuda. 


LVIII peatükk MÜRGINE SUUDLUS 


Rohkem kui kümme minttit kestis metsik kontsert: mära karjus kogu aeg nagu siga aia vahel, 
koer vastas talle kaebliku ulgumisega, mis jõeäärsetelt kaljudelt tagasi kajas. 

Kära pidi kostma miili kaugusele ja Zeb Stump, kes polnud tõenäoliselt veel nii kaugele jõudnud, 
pidi seda kindlasti kuulma. 

Veendunud selles ja teades, et kütt varsti tuleb, seisis Phelim lävel, lootes, et külaline hütti ei 
tungi, vähemalt mitte seni, kuni tema selle eest vastutama pidi. 


'Stentor — Homerose «liiases» kreeklaste heerold, kelle hääl võrdunud 50 mehe häälega. 
Siit: eriliselt valju häälega inimene. 

Hoolimata tütarlapse väidetest, et ta tulevat sõbrana, kartis goolveilane siiski, et Isidoral võivad 
olla isanda suhtes reetlikud kavatsused, sest miks muidu oli Zeb nõudnud, et teda tagasi kutsutaks? 

Phelim ise oli vastupanumõtted juba maha jätnud. Läikiv püstol, mis tal ikka veel silmade ees seisis, 
oli kustutanud igasuguse kavatsuse võõra ratsanikuga tülitsemiseks ja Connemara mehe poolest oleks 
mehhiklanna võinud takistamatult sisse minna. 

Kuid seal seisis veel üks konnemaaralane, kes paistis kindlamini tütarlapse teed tõkestavat — 
keegi, keda ka terve patarei kahureid lävelt minema poleks peletanud. See oli Tara. 

Jahikoer polnud valvel lihtsalt niisama, tavalise ärevuse pärast. Pika kõlava ulgumise sekka kostis 
tigedat klähvimist. Loom oli aru saanud, et kutsumata külalise hoiak on ilmselt vaenulik, tegi sellest 
oma järeldused ja võttis positsiooni sisse lävel Phelimi jalge ees niisuguse näoga, et hütti pääseb 
ainult üle tema laiba ning et enne seda tuleb lähemat tutvust teha ta hirmuäratavate kihvadega. 

Isidoral polnud nähtavasti vähimatki kavatsust riskida. Ta oli ainult väga imestunud. 
Ta seisis paigal, nagu oleks ta maa külge naelutatud, ja ei lausunud musta ega valget. 

Tütarlaps oli asunud äraootavale seisukohale. Niisugusele ebaharilikule prelüüdile pidi kindlasti 
järgnema vääriline finaal. Ta ootas seda nõutult, kuid kannatlikult. 

Hiljutisest hirmust polnud enam jälgegi järel. See, mida ta nägi, oli liiga kentsakas, et põhjustada 
kartust, ent ometi oli see ka liiga arusaamatu, et selle üle naerda. Mehe ilmes, kes nii imelikult oli 
käitunud, polnud kübetki lõbusust. Kui sellest üldse midagi välja lugeda võis, siis ainult sügavat 
tõsidust, mis oli veidraks kontrastiks ta koomilisele tegevusele ning näitas selgesti, et ta polnud kavat- 
senud Isidorale nalja teha. 

Abitu hämmeldusega vahtis tütarlaps iirlast, kuni puude vahelt ilmus nähtavale suurekasvuline mees, 


kes kandis luitunud vammust ja õlal kuue jala pikkust püssi ning lähenes kümnemillise 
tunnikiirusega. 


Ta tuli otse hüti suunas. 
Mehe lähenedes tütarlapse ilme muutus. Nüüd oli see juba pisut kartlik ning õrn käsi muljus 
kramplikult pisikest püstolit. 

Liigutus tuli osalt ettevaatusest, osalt oli see lihtsalt mehaaniline. Mehhiklanna reageerimises 
polnud midagi ebaloomulikku, arvestades erutatult hüti poole ruttava isiku hirmuäratavat välimust. 

Kui kütt puude vahelt välja jõudis, peatus ta äkitselt, tema ähvardav pilk mahenes ning ta ilme 
väljendas peaaegu niisama suurt üllatust kui tütarlapsel. 

Zeb sisistas midagi läbi hammaste, mida ikka veel kestva lärmi tõttu kuulda polnud, ent sellega 
kaasnev žest näitas, et see võis olla kõike muud kui õrnuseavaldus. 

Vandudes pöördus ta kõrvale ja ruttas karjuva mära juurde, võttis kinni tolle sabast — peale tema 
poleks ükski elusolend seda teha julgenud — ning vabastas looma kaua-kestnud piinast. 

Silmapilk saabus vaikus, sest loomad, kes olid märaga koos karjuma hakanud, olid ta metsiku 
hirnumisega harjudes iseenesest vait jäänud ja juba mõnd aega kisas hobune üksinda. 

Tütarlaps ei saamid ikka veel millestki aru. Ta oli endiselt hämmeldunud, kuigi ta silmanurgast 
märkas, et veider kuju lävel oli ilmselt mingi talle usaldatud salajase ülesandega edukalt toime tulnud. 

Rahulolev ilme ei püsinud Phelimi näol kaua. See kadus kui pühitud, niipea kui Zeb, vabastanud 
neljajalgse piinast, hüti poole pöördus, kulm kurjakuulutavalt kortsus ning nägu sünge. 

Isegi kaunitari juuresolek ei suutnud ta sõimuvalingut tõkestada. 


«Et susi sind sööks, sa äraneetud iiri idioot! Tähendab sellepärast sa kutsusidki mind siia? Ja just 
siis, kui ma juhtusin kalkunile, kes kaalus, oma tubli kolmkümmend naela! Veel enne kui ma sain 


päästikule vajutada, hakkas neetud mära lõugama ja kõhutas linnu minema. Kuradima vähe lootust, et 
me nüüd veel midagi hommikusöögiks saame.» 

«Aga mister Stump, te ise käskisite nii teha! Te ütlesite, et kui keegi peaks üti juurde tulema ...» 

«Oh sa tobu! Sa ei arvanud ometigi, et ma selle all naisterahvaid mõtlesin, või kuidas?» 

«Tõesõna, ega ma arvandki teda naisterahvaks, kui ma teda alguses nägin. Te oleks pidand nägema, 
mismoodi ta ratsutas — kaksiti obuse seljas.» 

«Ja mis sellest? Kas sa eilne oled, et pole seda enne näinud? Mehhiko naisterahvad ratsutavad kõik 
sedamoodi. Ma mõtlen, et sind võib ennem naisterahvaks pidada kui teda ja kakskümmend korda 
tobedam oled sa ka. Olen selles päris kindel. Teda maivake tean väljanägemise järgi ja üht-teist 
olen tast kuulnud ka. Pole eriti raske taibata, mis selle linnukese siia tõi, raskem on aga seda 


temalt endalt teada saada, sest ta kõneleb ju ainult oma mehhiko murrakut, mida mina ei oska ega 
kõneleks ka siis, kui oskaks.» 


«Eldus, mister Stump, te eksite. Ta räägib inglise keelt ka. Kas pole nii, preili?» 

«Veidi oskan,» vastas mehhiklanna, kes oli siiani vaikselt pealt kuulanud. «Ingles ... poco ... 
poguito '.» 

«Jaa-ah!» hüüatas veidi segadusse sattunud Zeb. «Vabandage, senjoriita. Oskate natuke inglise 
keelt? Muy bueno* — seda parem. Siis võite ehk mulle öelda, mis teil tarvis läheb? Ega te teelt 
eksinud pole?» 

«Ei, senjoor,» viivitas Isidora vastusega. 

«Noh, niisugusel juhtumisel — on teil aimu, kus te olete?» 

«Si, sefior... si... jah, see on ju don Mauricio Zyerrali maja?» 

«Nii on omaniku nimi jah — ma mõtlen, et ega mehhiklane seda paremini välja ütelda saagi. Seda 
osmikut ei või just majaks nimetada, aga see kuulub Maurice Geraldile. Võib-olla tahate peremeest 
näha?» 

«Oh, senjoor ... jah ... sellepärast ma tulingi... por esto yo estoy agui.» 
«Noh, mis siis selle vasta ikka olla võib. Loodetavasti pole teil nooremehega kurje kavatsusi? Aga 
praega pole suurt mõtet temaga rääkida, ta võib teid kergesti oma vanaks saapaks pidada.» 
«Ta on haige? Juhtus temaga õnnetus? EI güero * ütles seda» 
«Jah. Ma ju ütlesin, et juhtus,» sähvas vahele Phelim, keda porgandikarva laka tõttu ei güero'ks 
nimetati. 


'Ingles...poco... poguito (1.:po'kito) — inglise keelt... õige veidi... natukene (hisp. k.). 
*Muy bueno — väga hea (hisp. k,). 

*Por esto yo estoy agui (1.:a'ki)— selleks ma siin olen (hisp. k.). 

*EI güero (1.:guero) — valgevereline, blond (hisp. k.). 

«Muidugi,» vastas Zeb. «Ta on kergelt haavatud ja jampsib natuke. Ma arvan, et asi ei ole eriti 
tõsine. Niipea kuil märatsemishoog üle läheb, on ta jälle täie mõistuse juures.» 

«Oo, sir, ehk tohiksin teda seni põetada? Por amor dios! ' 
Laske mind sisse, ma vaatan, mis tal viga on! Ma olen tal sõber — un amigo muy aficionado °.» 


«Mis siis ikka, ma ei usu, et see paha oleks. Kõneldakse, et naisterahvad olevat kõige paremad 
põetajad, kuigi mull endal pole palju juhust olnud seda järele proovida pärast seda, kui ma oma 
vanaeide Mississipi äärde matsin. Kui te tahate nooremehe juures valvata, olge nii lahked — kui! 
ten'd ikka tõesti ta sõber olete. Võite teda valvata, kuni me tagasi tuleme. Vaadake ainult, et ta 
voodist välja ei kuku ega sidemeid ära ei kisu, mis ma talle ümber mähkisin.» 

«Võite,mind usaldada, kallis sir, hoolitsen haige eest hästi. Aga ütelge mulle, mis temaga juhtus. 
Kas seda tegid indiaanlased? Aga neid pole ju praegu siinmail. Või sattus ta. kellegagi tülli?» 

«Selles küsimuses, senjoriita, oleme me ühed targad mõlemad. Ta lõi lahingu koiottidega, aga 
sellest ei läinud tal veel põlv paistesse. Leidsin ta eile päikeseloojakul tihnikust. Sattusime talle 
peale just siis, kui ta oli vööst saadik ojas, mis sealt läbi jookseb, ja kaldalt asutas talle kaela 
hüppama tähniline elukas, keda teie rahvas jaaguariks kutsub. Noh, sellest hädast aitasin ma 
nooremehe üle, aga mis temaga enne juhtus, seda ma ei tea. Praega ei ole ta mõistuse juures ega 
saa ise aru anda. Peame ootama, kuni ta meelemärkusele tuleb.» 

«Aga olete te kindel, et ta haavad pole ohtlikud?» 

«Ohtlikud? Mitte karvavõrdki. Tal pole muud häda kui-ivake palavikku. Mis haavadesse puutub, 
siis need on ainult. tühipaljad kriimustused. Ma mõtlen, et kui ta mõistuse juurde tuleb, paraneb ta 
üsna pea. Nädala pärast on ta jälle tugev kui härg.» 

«Oh, ma põetan teda nii hoolikalt!» 

«Nojah, see on teist väga kena, aga... aga ....» 

Zeb kõhkles, sest talle tulid pähe imelikud mõtted. Ta arutles endamisi: 

«See on seesama tüdruk, kes talle «Rough and Ready» 


'Por amor dios — jumala armu nimel (hisp. k.). 


?Un amigo muy aficionado (1.: afissionado) — väga 
kiindunud sõber (hisp. k.). 

võõrastemajja toidupoolist saatis. Et ta noormeest armastab, on klaar nagu Mississipi vesi — ta 
on teisesse kõrvuni armunud. Teine tüdruk niisamuti. Aga selge on ka, et Maurice ei mõtle mitte 
tema, vaid just teise peale. Kui ta nüüd kuuleb, et noormees teisest kõneleb, nagu ta seda öö läbi 
tegi, võib tal sees kõik keema minna. Vaesekene, päris kahju tast! Iseenesest ei ole ta sugugi paha. 
Aga iirlane — ja olgu ta iirlane või kes tahes — ei saa korraga mõlemast hoolida ja ma tean, etta 
visalt oma ameerika neiu poole hoiab. Kuradima täbar lugu! Parem oleks, kui ma saaks sellele siin 
augu pähe rääkida, et ta ei läheks nooremehe lähedalegi, vähemalt mitte niikaua, kuni too oma 
Louise'ist sonib ...» 

«Aga kuulge, miss,» jätkas ta Isidora poole pöördudes, kes oli kogu aeg kannatlikult vaikinud, 
«kas te ei arva, et oleks parem, kui te ratsutaksite praega koju tagasi ja tuleksite teda siis vaatama, 
kui ta käsi juba paremini käib? Via juba ennest ütlesin, et ega ta teid nagunii ära ei tunne ja teil 
pole mõtet teda valvata, sest vedru välja visata ta veel ei kavatse.» 

«Pole sellest midagi, kui ta mind ära ei tunne, hoolitsust läheb tal ikka tarvis. Võib-olla on tal 
midagi vaja, mida ma talle tuua võin .. .» 

«No kui te just olete otsustanud siia jääda,» lausus Zeb järeleandlikumalt, nagu oleks ta midagi 
muud välja mõelnud, «ei ma siis hakka teid takistama. Aga ärge pöörake sellele tähelepanu, mis 
ta suust välja ajab. Ta jamab mingist mõrvast ja muust misukesest. 

Meelemõistuseta inimeste juures on see päris tavaline. Arge selle pärast pead vaevake. Peale selle 

räägib ta veel ühtepuhku ühest naisest.» «Naisest?» 


«Just nii. Ta kutsub teda nimepidi.» 

«Nimepidi? Kelle nime ta nimetab, senjoor?» 

«Noh, ma arvan, seetm vist ta õe nimi. Olen õieti päris kindel, et see on ta õde.» 

«Oh, mister Stump, kui te isand Maurice'ist kõnelete, siis ...» 

«Pea suu, neetud tobu! Mis see sulle korda läheb? Sinu pea niisukesi asju ei jaga. Noh, 
lähme!» jätkas ta liikuma hakates ning konnemaaralast endaga kaasa minema kamandades. «Tule 
ivake välja. Tapsin jõe ääres lõgistaja ja jätsin ta sinna maha. Tule tassi ta hüti juurde, muidu 
võib 

mõni elukas ta minema viia ja võib juhtuda, et ma enam kalkunile ei satu.» 
«Lõgistaja? Kas te mõtlete selle all latsutajat madu?» 
«Mida siis veel?» 
«Ega te, mister Stump, ometi madu söö? Eide looja, see mürgitab teid ara!» 
«Mis kuradima mürki tal enam on — kohe kui ma ta tapsin, lõikasin tal pea maha.» 
«Tõesti? Aga ükstapuha, mina ei võta tast tükkigi suu sisse, kui ma ka muidu nälga peaks 


surema.» 

«Siis sure ja käi kuradile! Kes sul teda süüa palub! Tahan ainult, et sa ta koju tooks. Noh, tule ja tee, 
mis sul kästakse — või muidu, pagana pihta, panen ma su sööma ussi pead kõige ta mürgi ja 
hammastega tükkis.» 

«Jumal oidku, mister Stump, ma ei mõtelnd teile vastu vaielda, ei, mitte sugugist. Phelim O'Neal 
on valmis teie käske täitma. Olen valmis tegema, mida aga soovite, ja * kui vaja, võin kas või terve 
mao alla neelata. Anna mulle andeks, püha Patrick!» 

«Püha Patrick käigu põrgu! Lähme minema!» 

Phelim ei vaielnud enam vastu, vaid astus vana küti kännul kuulekalt metsa poole. 


Isidora läks hütti, astus sängis lamava haige juurde ning suudles kirgliku õrnusega ta kuuma 
otsmikku, veel õrnemalt ja kirglikumalt ta huuli. Akki aga tõmbus ta eemale, nagu oleks teda 
torganud skorpion. 

Kibedam kui skorpioni astel oli põhjus, mis sundis Isi-dorat tagasi põrkama. 

Selleks põhjuseks oli üksainus sõna, lühike kahesilbiline sõna. 

Selles polnud midagi iseäralikku. Sageli sõltub lühikesest jah-sõnast kogu eluõnn ning sageli, liiga 
sageli võib kamm eitus selle hävitada. 


LIX peatükk VEEL ÜKS, KES RAHU EI SAA 


Päev, mil Louise Poindexter don Miguel Dia?e lassosil-musest vabastas, oli tütarlapsele süngeks 
päevaks, 'võibolla kõige süngemaks kogu elus. 

Venna kaotuse kurbusse tema kannatustekarikas segunes kartus armastatu pärast. Täna vürtsitati 
seda veel kõige 

inetumaga kirgedest — armukadedusega. Kurbus... hirm ... kiivus .. Millises seisukorras peab 


olema süda, mis kõiki neid tundeid mahutab? Seal valitseb mäss. 
Torm tõusis ka Louise Poindexteri rinnas, kui taläbi luges sõnumi, mis oli kirjalikuks tõendiks 


armsama truudusetuse kohta. 
Tõsi küll, kiri polnud mustangeri kirjutatud, samuti polnud see piisavaks süütõendiks. 


Ent esimeses raevuhoos polnud kreoolitaril mahti nõnda arutada. Kirja sisu tekitas tugeva 
kahtluse, et Maurice Geraldi ja mehhiklanna suhted pidid olema soojemad, kui mustanger neid 
oli paista lasknud — tähendab ta oli teda petnud. 

Muidu polekstoo naine kirjutanud nii vabalt, poleks julgenud oma tunnetele voli anda: «Estos 
0jos tan lindos y tan expresivos ...»' 

See polnud lihtsalt sõpruseavaldus, vaid kirgliku armastuse väljendus. Ainult niimoodi suutis kirja 
tõlgitseda kreoolitar, sest selle sõnad väljendasid tema enda tundeid. Ja siis see kohtamine ... Hea 
küll, seda paluti, aga palve oli antud juhul peaaegu käsk. Paluv toon oli lihtsalt edvistamine, kogenud 
armukese koketeerimine. Pealegi heideti see hiljem kõrvale ja kiri lõppes kindla korraldusega: «Tulge, 
härra! Tulge!» 

Kiri ei tekitanud kreoolitaris mitte ainult kiivust. Tütarlapses lõi lõkkele kättemaksuiha ja 
aristokraatlikud käed kägardasid äraeksinud lehe. 

«Oh häda,» hüüatas ta oma meelekibeduses, «nüüd on mulle kõik selge! See polnud esimene kord, 
kus mustanger säärase kutse sai, see polnud neil esimene kord kohtuda «onu maja ligidal kingul» — 
väga pealiskaudselt kirjeldatud, tähendab seda paremini teada olevas, sageli külastatud kohas.» 

Varsti asendus kättemaksuiha sügava meeleheitega. Tütarlapse süda oli muserdatud ning puruks 

rebitud nagu paberitükk ta jalge ees. 

Tükk aega valdasid ta meeli kurvad mõtted. Ta rinnas möllasid metsikud tunded, mis otsisid 
väljendust meeletuis tegudes. Muuhulgas mõtles ta ka armastatud Louisianale — ta tahtis minna sinna 
tagasi ja matta oma salajase südamevalu Sacre Coeuri kloostrisse. Kui kreooli klooster oleks 


! Teie nii ilusad ja sügavad silmad (hisp. k.). 

asunud ligemal, oleks tütarlaps väga tõenäoliselt selsamal tunnil hüljanud oma isamaja ning otsinud 
pelgupaika kloostri pühitsetud müüride vahel. 

See oli tõepoolest kõige süngem päev tema elus. 

Pärast pikki tunde väldanud kannatusi muutus tütarlaps rahulikumaks ning ta mõtted hakkasid 
kulgema mõistlikumat rada. Kiri loeti uuesti läbi ning selle sisu uuriti hoolikamalt. 

Oli veel olemas lootus, et Maurice Geraldite1o1nudki võib-olla asunduses. 

See oli aga ka parimal juhul ainult nõrk lootusekiir.' Kindlasti oleks võinud seda öelda ainult 
too, kes oli kirjutanud kohtamiskutse ning väljendanud nii enesekindlalt veendumust, et teine 
tulemata ei jää. Aga mustanger võis ikkagi olla juba ära läinud, nagu ta oli lubanud, ning sellel 
oletusel põhineski lootus, mis valgustas ainsa kiirekesena tütarlapse musta meeleheidet. 

Louise Poindexteri positsiooniga tütarlapsel oli raske niisuguse asja kohta* teateid pärida. Teist 
võimalust ei paistnud aga olevat, ja niipea kui külale laskusid videvikuvarjud, istus Louise oma 
tähnilisele ratsule, sõitis läbi asun- -duse ning peatus võõrastemaja ees — samas kohas, kus mõni 
tund tagasi oli seisnud Isidora hall hobune. 

Tavern oli tühi — mõned asunduse meestest ajasid mõrt-, suka, teised komantšide jälgi — ning 
tütarlapse taktitu teo tunnistajaks oli ainult Oberdoffer. Too ei pidanud küsitlemist sugugi 
ebasündsaks. Oli täiesti loomulik, et tapetu õde tahtis kannatamatult uudiseid kuulda, vähemalt pidas 
kõrtsmik seda tütarlapse tuleku põhjuseks. 

Pikataibuline sakslane ei teadnud arvatagi, missugust rõõmu valmistasid külalisele algul ta 
vastused ja kui palju meelehärmi põhjustas palumata lisatud seletus, millega nende jutuajamine 
äkitselt lõppes. 

Kuuldes, et ta polnud esimene õrnema soo esindaja, kes tol päeval Mustangi-Maurice'i järele 
päris, ratsutas Louise Poindexter tagasi Casa del Corvosse, süda uuesti vermeis. 


Terve öö ägas ta oma välus, suikudes vahetevahel ainult viivu, pääsemata ka siis viirastuslike 
unenägude piinast. 
Hommik ei toonud talle veel hingerahu, aga ,öö jooksul oli ta jõudnud kindlale ning peaaegu 


hulljulgele otsusele. Louise Poindexteri kohta oli igatahes hulljulgus ratsutada üksinda Alamo 
äärde, ja seda oli tütarlaps otsustanud teha. 

Polnud kedagi, kes oleks teda takistanud, kedagi, kes oleks teda keelanud. Kogu öö läbi väljas 
olnud otsijad ei olnud veel tagasi. Casa del Corvosse polnud saadetud ühtegi teadet. Louise oli 
ainus valitseja majas, ise enda pers-mees, ainus, kes teadis, mis teda niisugusele uljale teole 
kihutas. 

Seda on aga kerge mõista. Ta lihtsalt ei kavatsenud enam kahtluste käes piinelda. Armastus, 
mis teeb tugevaimadki iseloomud taltsaks, polnud suutnud teda veel abitu alistumiseni viia. Ta ei 
saanud enam taluda teadmatust, sellepärast otsustaski ta hankida selgust. 

Ta süda pidi kas rahu leidma või purunema. Isegi viimast võimalust eelistas ta teadmatusepiinadele. 
Kui väga sarnanes ta mõttekäik rivaali omaga! Teda keelata oleks olnud käsutu, kui olekski leidunud 
kedagi, kes seda oleks teinud. Pole kindel, et isegi isaautoriteet oleks suutnud teda takistada otsust 
täide viimast. Püüdke veenda ematiigrit, kui selle on marru ajanud samad põhjused. Ka Egiptuse 
kuninganna ei võinud oma pühitsemata armastuses tahtejõulisem olla, kui on kreoolitar, kelles 
kõneleb kõige püham tunne. Ta ei tunnista siis ühtki keeldu ega hooli ühestki takistusest peale 
surma. 

Niisugust iseloomu ei kohta sageli. Kui ta on rahulik, siis on ta mahe nagu koidukiir, süütu nagu 
palve lapse huultelt; kui temas aga on ärganud armastus või õigemini sellega paraku liiga sageli 
kaasnev kiivus, muutub ta uhkeks ning ohtlikuks kui põrgutuli. 

Selles suhtes oli Louise Poindexter tõeline kreoolitar. Kui ta kord kedagi armastas, siis pidi ta 
oma tahtmise saama või hukkuma. Paljale kahtlustusele tuginev armukadedus polnud ta 
iseloomule vastuvõetav, ta lihtsalt ei saanud nõnda elada. Ta pidi saama tõendeid, mis oleksid 
kiivuse kas hävitanud või seda veelgi tugevdanud, kindlamaid tõendeid kui need, mida ta välja 
luges kirjast ja mis olid lõppude lõpuks ikkagi ainult oletused. 


Selle kindla mõttega oli ta valmis minema neid tõendeid otsima, ja leidma pidi ta neid Alamo 
äärest. 


Päikesetõusuga oli ta sadulas, ratsutas Casa del Corvo piiridest välja ning suundus tuttavat 
rada pidi preeriasse. 


Kui tütarlaps möödus mitmetest talle kallitest paikadest, millega teda sidusid kõige kaunimad 
mälestused, haarasid teda tugevad tundepuhangud. 

Nendel hetkedel unustas ta, mis teda õieti sundis seda teekonda ette võtma, ning unistas ainult 
armastatud mehe juurde jõudmisest, tema päästmisest vaenlaste käest, kes võisid olla juba väga 
ligidal. 

Oo, hoolimata murest, mida ta armsama pärast tundis, olid need õnnelikud hetked, võrreldes 
ajaga, mille ta kulutas palju piinavamates mõttemõlgutustes mustangeri reetlikkusest. 

Teekonna algusest oli sihtkohta kakskümmend miili. Inimene, kes on harjunud reisima Euroopas, 


peab seda juba tubliks ratsaretkeks. Preeriaratsanikule on see kahe tunni tee — kaks tundi kiiret 
sõitu isahirve või rebase kannul. 


Isegi tõrksa ratsu seljas pole see maa tüütavalt pikk, nõtkete jäsemetega tähniline Luna aga, kes 
kappas meelsasti oma preeriakodu poole, viis oma ratsaniku kiiresti — võib-olla isegi liiga kiiresti 
— kohale. 

Kui vilets Louise Poindexteri enesetunne ka polnud, ei heitnud ta siiski meelt. Südamepõhjas 
hõõgus tal veel lootusesäde. 

See kustus aga kõhe, kui ta üle hüti läve astus. Mahasurutud hüüatus, mis vallandus ta huulilt, 
kostis kui puruneva südame viimne kärje. 

Hütisolinaine! 

Too naine oli karjatanud varem, natuke enne teda, nii et kreoolitari hüüatust võis peaaegu selle 
kajaks pidada — nii kiiresti järgnes üks teisele ning nii sarnane oli ahastus, mis nad esile kutsus. 


Teistkordse kajana, ainult tugevamana, kostis Isidora hüüatus, kui ta ümber pöördudes nägi uksel 
naist, kelle nime haige oli nimetanud — Louise'i, keda haige nii palavalt armastas, et meenutas 
teda hellusega isegi siis, kui meeltesegadusest tingitud kummalised kujutelmad kõik muu j ta mälust 
pühkisid. 

Kreoolitarile oli pilt selge, lausa piinavalt selge. Ta nägi enda ees naist, kes oli kutsunud 
mustangeri kohtamisele, mis nähtavasti siiski oli toimunud. Tülist, mille kära ta kaugelt oli 
kuulnud, võis kolmandana osa võtta Maurice, Gerald. See oleks selgitanud ka seisukorda, milles 
kreoo-litar ta praegu leidis — tütarlaps oli astunud hütti ning haigevoodi ei jäänud ta pilgu eest 
varju. 

Jah, see oligi julge kirja autor, kes oli nimetanud Mau-rice Geraldit «guerido'ks» ', kes oli 
jumaldanud tema silmi, 


'Ouerido (1.:kerido) — armsam (hisp. k.). 

kes oli käskinud teda enda juurde tulla ning kes oli nüüd ise tema juures, hoolitsedes mehe eest 
mureliku näoga — kes järelikult kuulus temale! Oo, see mõte valmistas valu, mida on võimatu 
sõnadega kirjeldada. 

Niisama selged ning piinavad olid Isidora järeldused. Ta teadis juba, et ta on mustangeri 
südamest välja tõrjutud. Ta oli küllalt kaua kuulanud haavatu juttu, mille siiruses ei saanud 
kahelda. Lävel seisis naine, kes oli mustangeri endale võitnud. 

Tütarlapsed seisid vastamisi ning uurisid teineteist väl-kuvi silmi — mõlemat lummas üks ning 
sama kohutav mõte. 

Nad mõlemad armastasid kirglikult, tundsid mõlemad kiivusepiina . .. olendi pärast, kes lamas 
siinsamas kõrval ning polnud nende sealviibimisest teadlikki! 

Kumbki rivaalidest pidas teist võitjaks: Louise polnud kuulnud sõnu, mis oleksid teda lohutanud, 
sõnu, mis Isidoral ikka veel kõrvus kõlasid ning ta hinge uuristasid. 

Õhus rippus vaen — vaikne, kuid ähvardav. Ei vahetatud ühtki sõna. Kumbki ei suvatsenud teiselt 
seletust küsida . ja seda polnud vajagi. On olukordi, kus sõnad on liigsed, ja praegu tundsid seda 
mõlemad. Ägedate kirgede kokkupõrkest kõnelesid ainult leekivad pilgud ja põlglikuks grimassiks 
kõverdunud huuled. 

See vältas ainult viivu, õieti kestis kogu stseen hütis ainult mõnikümmend sekundit ning lõppes 
sellega, et Louise Poindexter künnisel ringi pöördus ning oma ratsu juurde ruttas. Maurice Geraldi 
hütt polnud tema jaoks! 

Talle järgnes Isidora, peaaegu oma rivaali kleidisabale astudes. Ka tema südant täitis üksainus 
mõte, mida ta võib-olla veel valusamini tunnetas kui kreoolitar: Maurice Geraldi hütis polnud 
kohta tema jaoks! 


Paistis, et mõlemad tahtsid lahkuda nii kiiresti kui võimalik paigast, mis oli olnud nende 
lohutamatu kurvastuse tunnistajaks. 

Hall ratsu seisis lähemal, mustang kaugemal. Esimesena hüppas sadulasse ning ratsutas minema 
Isidora, aga kui ta mustangist möödus, istus ka ta võistlejanna sadulas ning oli valmis minema 
kappama. 

Jälle vahetati pilke, milles ei olnud küll võidujoovastust, aga ka mitte andestust. Kreoolitari pilk 
oli täis kurbust, viha ja imestust, Isidora oma, mida saatis põlglik «Ca- 

rayl» — hirmus väljend naisesuu jaoks —, oli säärane, mille võis Efesose jumalanna heita Athenale 
AAA el 
pärast õuna annetamist. 


LX peatükk ILUS PEALEKAEBAJA 


Kui materiaalseid asju võiks võrrelda inimtunnetega, siis oleks raske leida suuremat kontrasti kui 
säravalt selge taevas Alamo kohal ning mustad mõtted Isidora südames, kui ta onni juures” minema 
kihutas. Ta rinnas lõõmasid kuumad kired ja kõige tugevam neist oli kättemaksuiha. 

Kättemaksumõtted valmistasid talle kuratlikku naudingut, mis ei lasknud tal meeleheitesse langeda 
ega murekoorma all murduda. 

Süngete mõtetega ratsutab ta puude varjus. Ta tuju ei parane ka siis, kui ta heidab pilgu 
sõbralikult naeratavale päikesele. Talle tundub, et päike teda lihtsalt mõnitab. 

Enne mäekurust ülesronimist teeb ta peatuse. Ta peatab hobuse suure küpressi all, mille tume vari 
paistab talle rohkem meeldivat kui helge päikesevalgus.» 

Ta ei peatu sellepärast. Tema südames tärkab mõte, mis on veel süngem kui küpressi vari. Seda 
ilmutab ta pilves nägu, tumedad kortsus kulmud mustade välkuvate silmade kohal ja kõigepealt raevune 
ilme, mis udemega käetud ülahuule all õrnalt sädelevate valgete hammastega sugugi kokku ei sobi. 

Kõik, mis naises on head, välja arvatud ilu, näib olevat ta hüljanud, kõik halb peale inetuse temas 
võimust võtnud. 

Ta on peatunud saatana käsul, tema peas küpseb põrgulik plaan. Ta pomiseb endamisi: 

«Oleksin pidanud ta otsekohe tapma! Või pöörduda tagasi ja kutsuda ta välja võitluseks elu ja 
surma peale? 

Aga kui ma ta tapaksin, mis sellest abi oleks? Sellega ei võidaks ma tagasi m e he südant, tema 
on mulle ikkagi 


! Autor peab nähtavasti silmas kuulsat tüliõuna-lugu kreeka mütoloogiast, ainult et asjaosaliste 
nimedes on tegemist eksitusega. Müüdi järgi viskas tülijumalanna Eris Peleuse ja Thetise 
pulmapeol pulmaliste sekka õuna pealkirjaga: «ilusaimale», mille pärast tekkis tüli Afro-dite, 
Athena ja Hera vahel. Noormees Paris, kes kutsuti otsustajaks, lahendas asja Afrodite käsuks. 
Järelikult võiks tekst kõlada: «...mille võis Athena (või Hera) heita Afroditele...» 

lootusetult kadunud. Jah, kindlasti tulid need sõnad tal otse südamest, kus on ruumi ainult 
ameeriklannale. Oo, mul pole mingit lootust! 

Ei, ta ise peab surema — mees, kes mu hävitas. Aga kui ma tema tapan, mis saab siis minust? Elu 
oleks mulle ainult piinaks! 

Oo, piinav on ta juba praegugi. Ma ei talu seda. Mind ei lohuta enam miski peale kättemaksu. Mitte 
ainult tüdruk, vaid ka mees — mõlemad peavad surema! 


Ent mitte veel praegu, mitte enne, kui ta teadvusele tuleb ia näeb, kelle käe läbi ta langeb. Oo, ta peab 
saama karis-tuse ja teadma, kust see tuleb! Püha Jumalaema, anna mulle jõudu kättemaksuks!» 

Isidora surub kännused hobuse külgedesse ning ratsutab nõlvakut pidi üles. 

Üles tasandikule jõudes ta ei peatu, ei lase hobusel hingegi tõmmata, vaid kihutab hoolimatult edasi. 
Sõidusuund ei paista talle korda minevat, ta ei juhi ratsut ei ratsmete ega nõõtamisega, ainult 
kannustab teda tagant. 

Enda hooleks jäetud hobune pöördub tagasi teele, mida mööda ta tuli. See viib Leona, äärde. On see 
rada õige? 

Ratsanik ei näi seda teadvat või sellest hoolivat. Ta istub sadulas, nagu oleks ta sellega kokku 
kasvanud, pea rinnal nagu inimesel, kes on nii sügavasse mõttesse vajunud, et ei näe ega kuule midagi 
enda ümber, ei taju isegi metsikut tempot, millega ta edasi liigub! Ta ei märka ähvardava kohordi' 
lähenemist, enne kui ta ratsu äkitselt hirnudes peatub. 

Nüüd silmab ta keset preeriat caballada*t. On need indiaanlased? Ei, valged — seda näeb rohkem 
hobuste rakmete ja meeste ratsutamisviisi kui ratsanike nahavärvuse järgi. 

«Los tejanos*!» hüüatab tütarlaps, teinud kindlaks ratsanike rahvuse. 

«Arvatavasti salk röövteid, kes komantšide nime all maad laastavad. Indiaanlasi siin ligiduses ju praegu 
pole. Kui ma õigesti kuulsin, kõneldi asunduses, et nad liikuvat hoopis teises kandis.» 
Olgugi et mehhiklannal pole erilist põhjust teksaslasi 


'Koh ort — Vana-Rooma sõjaväe ühik (harilikult 500—600 meest). 
*Los tejanos (L:teh'hanos) — teksaslased (hisp. k.). 

karta, ei ole tal ka lusti neid kohata. Nad ei lähe talle üldse korda ja tavaliselt ei hoidu ta nende eest 
kõrvale. Praegu aga on ta tuju nii vilets, et ta ei taha vastata nende pärimistele ega saada nende 
uudishimu keskpunktiks. 

Kohtumist on võimalik vältida. Ta on veel põõsaste varjus. Mehed ei ole teda nähtavasti silmanud. 
Kui ta otsekohe ringi pöördub ja tagasi tihnikusse kappab, võib ta ehk märkamata jääda. 

Isidora kavatsebki seda teha, ent ta kavatsuse ajab luhta hobuse hirnumine. Sellele vastab 
paarkümmend teksaslaste ratsut ning hall hobune ja ta ratsanik avastatakse. 

Kui tütarlaps tahaks, oleks tal siiski veel võimalik kohtumisest hoiduda. Kindlasti hakataks teda taga 
ajama, pole aga kindel, et talle järele jõutaks, eriti metsa vahel looklevaid radu mööda, mida 
mehhiklanna hästi tunneb. 

Algul Isidora kavatsebki taanduda ja keerab ratsu ringi. Peaaegu samal silmapilgul pöördub ta aga 
uuesti tagasi ning seisab näoga ratsanike faalanksi poole, mis talle kiire kapakuga läheneb. 

Ootamatu taktikalise muudatuse otstarvet seletab tütarlapse pomin: 

«Röövlid? Ei, nonde räbaldunud vagabundo'de kohta on nad liiga hästi riides. See peab olema 
otsijaterühm, millest mulle kõneldi. Neid juhib tapetu isa ... Jah, need nad on. Ay dios!' Ongi 
saabunud võimalus kättemaksuks, ja mul ei tulnud seda endal otsida — selle saatis jumal ise!» 

Ta ei pöördu enam põõsaste vahele, vaid ratsutab lagendikule ning läheneb julgelt ja otsustavalt juba 
üsna ligidale jõudnud ratsanikele. 

Tütarlaps peatub ning ootab, endal kuri mõte südames, kuni nad temani jõuavad. 

Hetk hiljem on ta nende keskel — ratsanikud ümbritsevad teda igast küljest. 

Neid on sadakond juhusliku relvastusega ja kummaliselt riietatud meest — ühtlane on ainult hall 
tolm, mis nende riideid katab, ning vali tõsidus kõikide nägudel, mida ei leevenda isegi uudishimu. 


Kuigi olukord on selline, et võib — vähemalt naistel — ihukarvad püsti ajada, ei reeda Isidora ilme 


midagi niisugust. Ta ei tunne vähimatki hirmu. Ta ei karda mehi, kes ta ilma igasuguse tseremooniata 
sisse piirasid. Mõnda 


Ay diosI—ohjumal! (hisp. k.) 

neist tunneb ta välimuse järgi, täiesti võõras on talle aga elatanud mees, kes paistab olevat nende 
juhiks ning kes otse ta ette ratsutab ja teda küsitlema hakkab. 


Mstinktiivselt aimab ta, et see on mõrvatu isa — mees, kelle tütart ta tahaks näha tapetuna või 
vähemalt häbistatuna. 


Oo, milline võimalus selleks! 

«Kas te kõnelete prantsuse keelt, mademoiselle?» pöördub selles keeles mehhiklanna poole Woodley 
Poindexter, lootes, et teda ehk niimoodi paremini mõistetakse. 

«Kõnelge parem inglise keeles, sir, seda ma pisut oskan.» 

«Ah inglise keeles? Seda parem, öelge mulle, miss, ega te pole siin kedagi kohanud ... see 
tähendab ... kas te ehk silmasite mõnd ratsanikku või nägite mõnd laagripaika?» 

Isidora kas kõhkleb või lihtsalt mõtleb kaua, enne kui vastab. 

Plantaator jätkab küsitlemist, nii viisakalt, kui antud olukord võimaldab. 

«Tohin ma küsida, kus te elate?» 

«Rio Grande ääres, senjoor.» 

«Ja tulite otse sealt siia?» 

«Ei, siia tulin Leona äärest.» 

«Leona äärest?» 

«See on vana Martineze vennatütar,» selgitab üks meestest. «Martineze maad ulatuvad teie 
istanduseni.» 

«Si... jah ... see on õige. Sobrina... don Silvio Martineze vennatütar. Yo estoy. '"» 

«Siis tulite tema hacienda*'st? Vabandage minu ebaviisakust, kuid uskuge, miss, me ei päri seda 
mitte paljast uudishimust ega häbematusest. Meid sunnivad selleks tõsised, väga tõsised põhjused.» 
«Tulen otse Martineze hacienda'st,» vastab Isidora, nagu poleks ta viimast märkust tähele pannud. 
«Kaks tundi tagasi ... un poguito mas“... väljusin oma lelle majast.» «Siis olete kahtlemata juba 
mõrvast kuulnud?» «Si, sefior. Eile kõneldi sellest lell Silvio juures.» «Aga kas täna, kui te 
asundusest tulite, polnud seal veel värskemaid uudiseid liikvel? Saime sealt juba teateid, aga võib-olla 
on teil midagi uuemat? Mida asunduses räägiti?» 


'Yo estoy —minaolen (hisp. k.). 
'Un poguito mas - (Või) veidi rohkem (hisp. k.). 

«Seda, et mehed olid asesino't' taga ajama läinud. Seda kõneldi siis teie salgast, senjoor?» 

«Jah... muidugi, sellega mõtlesid nad kindlasti meid. Kas te muud midagi ei kuulnud?» 

«Oh jaa, kuulsin midagi õige kummalist, sefores, nii kummalist, et te võib-olla arvate, et ma 
lihtsalt nalja teen.» 

«Mis see oli?» pärib paarkümmend häält korraga ning kõikide silmad pöörduvad põneva huviga 
sadulas istuva tütarlapse poole. 

«Kõneldakse mingist peata inimesest, peata ratsanikust, kes siin preerias ringi hulkuvat. Välgame 
dios! Olemegi vist selle koha lähedal. Teda olevat nähtud kuskil Nuecese kaldal, koolme ligidal, kust 
tee Rio Grande aarde viib. Vaguero'd rääkisid seda.» 


«Ah vaguero'd nägid teda?» 

«Si, seüores, kolm karjust ütlesid, et nad võivad seda vandega kinnitada.» 

Isidora on veidi üllatunud, et ta jutt teksaslaste hulgas ainult mõõdukat elevust tekitab. Loo vastu 
tuntakse huvi, hämmeldunud pole aga keegi. Üks meestest lausub: 

«Me nägime teda ka, seda peata ratsanikku ... aga ainult eemalt. Kas karjused nägid ratsanikku nii 
lähedalt, et võivad öelda, mida ta enesest õieti kujutab?» 

«Santisima, ei!» 

«Või teate ehkteie ise?» 

«Mina? Ei. Nagu ma juba ütlesin, ma ainult kuulsin se lest. Mis asi see küll võib olla, guien 
sabe?» 

Veidi aega valitseb vaikus, kõik näivad kuuldu üle järe mõtlevat. 

Vaikuse katkestab plantaator, kes alustab uuesti küsitlemist. 

«Kas te kohtasite või nägite siin kedagi, miss?» 

«Si... jah, nägin.» 

«Nägite? Kes see oli? Palun kirjeldage ta välimust.» 

«See oli üks daam.» 

«Daam?» kordab mitu häält. 

«Si, sehores.» 

«Missugune daam?» 

«Una americana.» 

«Ameeriklanna! Siin? Üksinda?» 

«SI, seüores.» 


!Asesino— mõttsukas (hisp, k.). 

«Kes ta oli?» » 
«Ouien sabe?» 
«Te ei tundnud teda? Missugune ta välja nägi?» 
«Välja nägi?» 


«Jah ... noh, mis tal seljas oli?» 

«Vestida de caballo. » 

«Ta oli siis ratsa?» 

«Ratsa.» 

«Kus te seda daami kohtasite?» 

«Siin ligidal, teisel pool metsatukka.» 

«Kuhu ta sõitis? Kas sealpool on maju?» 

«Mina tean seal ainult ühte jacal'i.» 

«Jacal'i?» küsib Poindexter mehelt, kes oskab hispaania keelt. 

«Nii nimetavad mehhiklased oma hütte.» 

«Kellele see kuulub, see /aca/?» 

«Don Mauricio, el mestefero?.» 

«Mustangi-Maurice'ile,» paneb ümber kärmas tõlk. 

Mehed õnnitlevad üksteist. Pärast kahpäevast viljatut, kuid vaevarikast otsingut on nad sattunud 
mõrtsuka jälgedele! 

Need, kes hobuse seljast maha on roninud, hüppavad uuesti sadulasse. Kõik haaravad ratsmed pihku 
ning on valmis otsekohe edasi sõitma. 


«Me ei taha küll olla ebaviisakad, miss Martinez — kui teid nii hüütakse —, kuid teil tuleb meid viia 
kohta, millest te kõnelesite.» 

«Mul tuleb selleks väike ring teha, aga mis siis ikka. Hakkame liikuma, caballeros. Kui tahate 
tõepoolest sinna sõita, näitan teile koha kätte.» 

Isidora ratsutab uuesti läbi metsariba. Tema järel sõidab sada ratsanikku. 

Ta peatub metsasalu lääneserval, kust algab lage preeria, mis Alamoni ulatub. 

«Vaat seal,» ütleb ta käega üle lagendiku osutades, «näete seal silmapiiril musta täppi? See on 
küpressi latv. Ta kasvab Alamo kaldal. Sõitke sinna. Seal leiate kan-Joni, mis järsakult alla viib. 
Laskuge alla. Pisut maad eemal asub jacat, millest ma kõnelesin.» 


'Vestido de caball o — ratsakleit (hisp. k.). 


*Mestenero (1.:mesten'jero) — mustanger (hisp. k.). 
333 


Otsijatel pole enam mahti täpsemat selgitust pärida. aegu unustades teejuhti tänada, kihutavad nad 
üle lagendiku otse küpressi poole. 

Ainult üks ratsanikest viivitab — mitte juht, vaid mees kes näib kogu loo vastu niisama suurt huvi 
tundvat. Võib; olla huvitab see teda rohkemgi, vähemalt selles osas, mis puudutab Isidora nähtud 
daami. Ta valdab Isidora keelt samuti kui oma emakeelt. 

«Ütelge mulle, nifia ',» lausub ta tütarlapse kõrvale rafe sutades murelikult, peaaegu paluva 
häälega, «ega te ei pannud tähele, missugusel hobusel see daam ratsutas?» 

«Caramba, või veel! Milline küsimus, caballerol Nagu võiks see märkamata jääda!» 

«Missugune ratsu tal oli?» hingeldab küsija. 

«Un mesteno pintojo.”» 

«Tähniline mustang! Puha taevas!» ägab Cassius Calhoun ning kappab teistele otsijatele järele, 
jättes Isidorale teadmise, et tütarlaps pole ainuke, kelle süda põleb tules, mida suudab kustutada 
üksnes surm. 


LXI peatükk INGLID MAA PEAL 


Rivaali lahkumine — nii kiire ja ootamatu — otsekui naelutas Louise Poindexteri paigale. Ta oli 
hobuse selga roninud ning istus sadulas, valmis vajutama kannuseid tubli Luna külgedesse. Entta ei 
teinud seda, vaid jäi ebaledes, nähtust segadusse aetuna istuma. 

Ainult hetk tagasi, kui ta hüti uksel seisis, oli ta näinud oma võistlej annat, kes tundis ennast seal 
ilmselt väga koduselt — niihästi osmiku kui ka selle omaniku valitsejannana. 

Kuidas aga mõista ta äkilist lahkumist? Ja millest niisugune tige ning vihkav pilk? Miks polnud 
ta näol kõrki enesekindlust, oma võimust teadlikku ilmet? 

Isidora pilgud ja žestid ei solvanud kreoolitari, vaid tegif'talle salajas hoopis rõõmu. Selle asemel 
et talle järele" käpata või ükskõik millises suunas minema 


'Nifa (1 ninja) — tütarlaps, neiu (hisp. k.). 


?Un mesteno pintojo (1: mestenjo pintohho)— tähniline mustang (hisp. k.). 

tuli Louise Poindexter uuesti sadulast maha ning astus hütti. 
Nähes haige kahvatut nägu ning metsikuid pärani silmi, unustas noor kreoolitar hetkeks talle tehtud 
ülekohtu. 


«Mon dieu! Mon dieu!» hüüatas ta voodi juurde astudes. «Maurice on haavatud ... suremas! Kes 
seda tegi?» 

Vastust ei tulnud, kostis ainult hullumeelse pominat. 

«Maurice! Maurice, vasta mulle! Kas sa ei tunne mind? Ma olen Louise, sinu Louise! Sa ju 
nimetasid mind nii? Korda seda, oh, korda seda veel!» 

«Oo, te olete väga ilusad, te taevased inglid! Väga ilusad! Jah, niisugustena te paistate .. . minu 
silmadele. Ärge aga ütelge, et maa peal teiesarnaseid pole — on, on küll. Ma tean üht... oh, enam kui 
üht. .. aga üks on teist, taeva-inglitest, veel ilusam. Ma arvan just, et ilusam. .. headus on juba midagi 
muud. Ma ei kõnele headusest... ei, mitte seda.» 

«Maurice, kallis Maurice! Miks sa kõneled niimoodi? Sa pole ju taevas, sa oled siin, minu juures — 
Louise'i juures.» 

«Ma olen taevas, jah, taevas olen! Aga ma ei taha siin olla, ükskõik mis nad ka ütlevad — ei taha, 
kuiteda minu juures pole. Siin võiks päris tore olla. Ainult mitte ilma temata. Kui tema oleks siin, 
oleksin ma rahul. Kuulge, inglid, kes te mu ümber hõljute! Te olete tõesti väga ilusad, aga ükski teist 
pole niisugune nagu tema ... tema ... minu ingel. Oo, mul on oma saatan ka, ilus saatan... aga ma ei 
mõtle teda. Mõtlen ainult oma preeriainglile.» 

«Kas sa mäletad ta nime?» 

Mitte kunagi vist pole sonijalt nii suure huviga vastust oodatud. 

Tütarlaps kummardus haige kohale ning ta silmad jälgisid hoolikalt mehe huuli. 

«Nime? Missugust nime? Kas keegi ütles, et nime? Kas teil on siis nimed ka? Ah jaa, nüüd ma 
mäletan: Miikael, Gabriel, Asrael — kõik te olete mehed. Teie olete kõik mees-inglid, minu oma aga 
on naine. Ta nimi on ...» 

«On...?» 

«Louise... Louise ... Louise. Miks peaksin ma seda teie eest varjama, kes te nagunii teate kõik, mis 
all maa peal sünnib. Te teate ju teda, Louise'i? Peaksite teda tundma ja ka armastama, nagu mina teda 
armastan — kogu sütdamest.» 

Kord varem, kui neid sõnu kõneldi akaatsiate all, kui kõneleja oli täie mõistuse juures ning lausus 
neid kuuma kirega, isegi siis ei kuulatud neid niisuguse vaimustusega. Oo, kui õnnelik oli see, kes 
neid kuulis! 

Jälle kaeti hõõguv laup ja kähvatud huuled õrnade suudlustega, seekord aga ei tarvitsenud 
suudleja tagasi tõmbuda. 

Täis juubeldavat rõõmu tõusis tütarlaps püsti ning surus käe südamele, et rahustada selle meeletut 
pekslemist. Õnn oli liiga suur, liiga täiuslik, ja teda piinas mõte, et see ei saa kesta igavesti, ta 
kartis, et see peagi lõpeb. 

Tütarlapse õnne tumestav kartus võttis varsti konkreetse kuju: lävele langes ebamäärane vari. 
Hetk hiljem seisis künnisel mees. 

Siseneja välimuses ei olnud midagi hirmuäratavat. Vastuoksa, ta ilme ja riietus mõjusid koomiliselt 
ja seda muljet rõhutas veelgi kontrast hütis valitseva olukorraga. Veell enam suurendasid seda 
imelikud asjad, mida ta käes hoidis: ühes oli tal tomahook, teises tohutu suur madu, kelle saba lõppes 
rea helmesamaste lõgislülidega, mis kohe ära näitasid looma liigi. 

Kui miski võis mehe ilme veel kentsakamaks muuta, siis oli see hämmeldus, mis ta näole ilmus, 
kui ta üle läve astudes avastas, missugused muutused olid toimunud hütis viibijate koosseisus. 

«Püha Mooses!» hüüdis ta, pillates maha nii mao kui tomahoogi. «Ma näen vist und? Muidugist 
näen ma und. See pole ju ometi teie, miss Poindexter? Ei või olla, et see teie olete!» 

«Aga ometi olen see mina, mister O'Neal. Kui eba-galantne teist mind unustada, pealegi nii 
ruttu!» 


«Või unustada? Jumala eest, miss, te ei tohiks mind süüdistada asjas, mis on täitsa võimata. 
Ükski iirlane, kes korra teie kena näokest on näind, ei suuda seda enam kunagist unustada. Eideke, 
seal lamab üks, kellel ei lähe see meelest isegi magades mitte.» 

Kõneleja heitis tähendusrikka pilgu sängi suunas. Kuulaja südant läbis õrn värin. 

«Aga mida see kõik tähendab?» jätkas Phelim, pöördudes tagasi seletamatute muudatuste juurde. 
«Kus see teine sai — see poiss või daam või naine, või mis ta oli? Ega te ei märgand siin ühte 
naisterahva moodi olevust, miss Poindexter?» 

«Nägin.» 

«Ah nägite? Ja kus ta sai?» 

«Läks arvatavasti ara.» 

«Läks ära? Jumala eest, siis ta ei tea isegi, mis ta tahab. Jätsin ta kümme minutit tagasi siia utti, 
võttis teine isegi kübara peast — see oli tal lihtsalt meestemüts — ja istus maha, nagu kavatseks 
jääda kauemaks. Ja te ütlete, et ta on ära läind? Ei noh, eideke, mul pole sugugist kurb meel seda 
kuulda. Too on sihuke naisterahvas, kelle äraminekust on alati rohkem rõõmu kui ta tulekust. Ta on 
natike liiga kärmas oma tuleriistaga. Kas usute, miss Poindexter, ta torkas mulle püstoli nina alla!» 
«Par dieu! Mispärast?» 

«Mispärast? Ainult sellepärast, et katsusin teda takistada utti tungimast. Aga sisse läks ta sellest 
oolimata, sest vana Zeb tuli tagasi ja temal ei olnd midagist selle vastu. Naisterahvas ütles, et ta on 
isanda sõber ja tahab teda tohterdada.» 

«Kas tõesti? Oo, see on kummaline. .. väga kummaline!» pomises kreoolitar mõtlikult. 

«Jumala eest, on küll. Praegast juhtub siin üldse palju imelikke asju, aga ma loodan, et 


teiesugune armas olevus ei tunne ennast pahasti ütis, kus viibib Phelim O'Neal. Igatahes on mul väga 
ea meel teid näha, miss, ja isandal kindlasti ka, kui ta ...» 


«Kallis Phelim, rääkige mulle, mis temaga juhtus!» 

«Jumala eest, miss, kui ma teile kõik ära pean rääkima, tuleb teil kübar maha võtta ja ennast ette 
valmistada pikemaks istumiseks, sest tuleb arvesse võtta, et kulub oma pool päeva, kui jutustada 
kõikidest imelikkudest asjadest, mis üleeilsest alates on juhtund.» 

«Kes siin siis käis?» «Kuidas — kes siin, käis?» 

«Noh, peale selle ... selle ...» 

«Peale selle mees-naise, mõtlete?» 

«Jah. Kas siin käis veel keegi?» 

«Aga muidugist, ea ulk rahvast käis. Igasugu inimesi ja iga värvi nahaga. Kõigepealt tuli üks 
siiapoole, aga päris ütti sisse ta ei tulnd. Aga temast ei julge ma teile lähemalt kõnelda, sest see 


võiks teid ära ehmatada.» «Kõnelge, ma ei karda.» «Ea küll, aga ma ei saand isegi päris täpselt aru, 
mis 

asi ta sihukeoli. See oli üks peata mees kaksiti obuse seljas.» 
«Peata mees?» 


«Mitte midagist pea moodi asjandust tal igatahes otsas polnd.» 
Selle tähenduse peale arvati ainult, et Phelimi enda omaga ei ole kõik korras. 


«Ja mis veel imelikum, miss, ta nägi välja karvapealt nagu isand Maurice. Obuse seljas, mehhiko 
vaip õlgade ümber — täpipealt nagu isand, kui ta ratsutama läheb. Eldus, kuidas ma kohkusin, kui 
ma teda nägin!» 

«Kus te teda nägite, mister O'Neal?» 

«Üleval kaldajärsakul. Seisin seal ja ootasin isandat asundusest koju, sest ta lubas juba ommikuks 
tagasi olla; ja keda ma näen tulemas — teda ennast, nagu ma esiti 
arvasin. Ja siis ta ratsutas ligemale, endal pea otsast ära, seisis vähe aega ja pani siis kapates üle 
lagendiku minema, Tara ulgudes järel, kuni ta mul silmist kadus. Mina jälle tegin et ütti tagasi 
sain, panin ukse lukku ning eitsin magama, ja just kõige magusama une pealt, kui ma nägin 
parajasti unes ... aga, miss, te väsite ju püsti seistes ära. Kas te ei tahaks oma ilusat kübarakest maha 
võtta ja istuda 
siia sellele kohvrile? See on parem kui pink. Palun võtke istet, sest kui ma pean teile jutustama 
kõik...» 

«Ärge minu pärast muretsege, parem jätkake. Ütelge mulle, palun, kes käis siin veel peale selle 
kummalise ratsaniku, kes tahtis teile arvatavasti lihtsalt vingerpussi mängida?» 

«Vingerpussi mängida, miss? Jumala eest, seda ütles vana Zeb ka.» 

«Zeb oli siis siin?» 

«Seda küll, jah — aga ta tuli alles ulk aega pärast teisi.» 

«Pärast teisi?» 

«Jah, miss. Zeb tuli alles eila ommikul. Päev enne seda käisid mul külas teised mehed, pealegi 
väga ebaviisakal kellaajal, ning ajasid mu kõige magusamast unest üles.» 

«Missugused teised? Kes nad olid?» 

«Et kes? Indiaanlased.» 

«Indiaanlased?» 

«Tõsijutt, terve suguaru. Nojah, nagu ma teile ütlesin, miss, mina parajasti magasin, kui äkki 
kuulsin siin ütis otse oma pea kohal kõnelust ja säärast sahinat, nagu segaks keegi kaarte, ja... Püha 
Mooses, mida see tähendab?» 

«MIS asi?» 

«Kas te ei kuulnd midagist? Tsst! Praegast jälle! Ausõna, kabjaplagin! Üti juurde tullakse 
obustega.» 

Phelim tormas uksele. 

«Püha Patrick! Oleme ratsameestest sisse piiratud. Neid on terve tuhat ja metsast tuleb teisi veel 
juurde! Jumala eest, need ongi need mehed, kelle eest vana Zeb oiatas. Nüüd tuleb mära uuesti kisama 
panna. Oh looja, olen vist juba iljaks jäänd.» 

Haaranud kaktuseoksa, mille ta käepärasuse mõttes hütti kaasa oli toonud, pühkis Phelim minema. 

«Mon dieu!» karjatas kreoolitar. «Need on nemad! Isa ... ja mina olen siin! Millega ma seda 
vabandan? Püha Neitsi, päästa mind häbist!» 

Instinktiivselt tormas ta ukse poole ja sulges selle. Kuid viivu pärast sai talle selgeks, kui. vähe 
sellel mõtet oli. Väljasolijaid ei peataks suletud uks. Juba kuulis ta regulaatorite hääli. 

Tütarlaps märkas avaust nahkses seinas. Pidi ta põgenema sealtkaudu, nii ebaväärikas kui see ka 
poleks olnud? 

Ent põgeneda oli juba hilja. Kabjamüdinat kostis ka onni tagant: ratsanikud olid hüti sisse 
piiranud. 

Pealegi seisis onni ees ta ratsu — tähniline hobune, kelle sarnast asunduses teist ei olnud. 
Regulaatorid olid selle kindlasti ära tundnud. 

Kuid põgenemast takistas teda veel üks ja õilsam põhjus. 


Hädaoht ähvardas meest, kes lamas teadvusetult ja oli täiesti kaitsetu. Kes peale Louise'i pidi teda 


kaitsma? 
«Mingu mu hea nimi!» mõtles ta. «Kui jumal tahab, ka isa ... sõbrad .. . kõik ... kõik peale tema! 


Langegu ma häbisse või mitte, aga temale jään truuks!» 
Nende õilsate mõtetega astus ta haavatu peatsi juurde nagu teine Dido ', kes on otsustanud 


ohverdada oma kangelase heaks kõik, isegi elu. 
'Dido —legendaarne Kartaago rajaja ja kuninganna. Rooma kirjaniku Vergiliuse eepose 


«Aeneis» järgi läks Dido vabasurma, kui ta armastatu Aeneas tema hülgas. 

LXII peatükk MÄRGUSÕNA OODATES 


Veel kunagi varem polnud hobuseküti elamu ümber kostnud niisugust kabjamüdinat, isegi siis 
mitte, kui seda ümbritsev tara oli täis asja püütud mustange. 
Uksest väljasööstnud Phelimit käsutab mitukümmend häält peatuma. 


Üks nendest on valjem ja karmim kui teised ning kuulub arvatavasti salga juhile. 

«Pea kinni, nurjatu! ära looda, et sa minema saad lipsata. Veel samm, ja see jääb sul viimaseks! 
Pea kinni, öeldakse sulle!» 

Connemara mehele, kes püüdis hütiesise väljaku teise serva Zeb Stumpi mära juurde putkata, 


avaldab käsklus mõju. Ta peatub silmapilkselt. 

«Uskuge mind, ärrad, ma ei taht minema joosta,» kinnitab ta pühalikult, paarikümne vihase näo ja 
niisama paljude püssitorude ees võbisedes. «Sihukest kavatsust mul polnd. Ma tahtsin ainult ?..» 

«Plehku pista, kui sa oleksid saanud. Pealehakkamine oli sul hea. Tulge siia, Dick Tracey! Siduge 
ta lassoga kinni. Aidake teda, Shelton. Kuradi naljaka väljanägemisega sell! Kuulge, härrased, ega 
see ole ometi mees, keda me otsime?» 

«Ei, muidugi mitte. See on ta teener.» 

«Hei, kuulge, teie seal tagapool, hoidke silmad lahti! Ta pole meil veel käes. Ärge laske 
hiirepoegagi minema hiilida. Ja sina, kõrgeausus, lase kuulda, kes sul seal sees on.» 

«Kes seal sees on? Te mõtlete ütis?» 

«Et kurat sind võtaks, vasta, kui sult küsitakse!» käratab Tracey ja nähvab vangile köiejupiga. 


«Kes on hütis?» 
«Oh looja, kui kurat käsib, eks siis tule kuulata. Noh, kõiksepealt on seal isand ...» 


«Tohoh, mis see's on?» imestab ligemale jõudnud Woodley Poindexter tähnilist mära silmates. 
«See ... see on ju Loo mustang!» 

«See ta on, onu,» vastab Cassius Calhoun, kes temaga kõrvuti ratsutab. 

«Tahaksin teada, kes ta siia tõi?» 

«Arvatavasti Loo ise.» 

«Rumalus! Teete nalja, Cash?» 

«Ei, onu, kõnelen tõsiselt.» 

«Tahate siis öelda, et mu tütar oli siin?» 


«Oli ja on praegugi. Olen selles päris kindel.» 


«Võimatu!» 

«Vaadake parem sinna!» Pärani lükatud ukse vahelt paistab naisekuju. 

«Suur jumal, minu tütar!» 

Poindexter ronib sadulast ja ruttab hurtsiku juurde, tema kaännul Calhoun. Mõlemad astuvad 
sisse. «Louise, mida see tähendab? Haavatu! On see... Henry?» 

Enne kui talle vastatakse, langeb ta pilk mantlile ja kübarale — need on Henry asjad! 

«On jah Henry! Tänu taevale, ta on elus!» Ta astub voodi juurde. Rõõm on ainsa hetkega haihtunud. 
Kahvatu nägu padjal ei kuulu ta pojale. Isa taandub ägades. 

Samasugust mõju avaldab nähtu Calhounile. Ent temalt vallandub kohkumusekarjatus ning ta 
hiilib heidutatult hütist välja. 

«Suur jumal,» hingeldab isa, «mis see siis tähendab?" Võid sa mulle seletust anda, Louise?» 

«Ei, isa. Jõudsin siia alles mõne minuti eest. Leidsin siitte ma, nagu sa näed. Ta pole teadvuse 
juures.» 

«Ja ... ja Henry?» 

«Nad ei kõnelnud mulle temast midagi. Mister Gerald oli üksinda, kui ma tulin. Ta teener oli 
kuskil ära ja tuli parajasti tagasi. Ma ei jõudnud temalt veel midagi pärida.» 

«Aga... aga kuidas sina siiasaid?» 

«Ma ei suutnud enam kõdus olla. Ma ei võinud välja kan-natada seda teadmatust. See oli kohutav: 
üksipäini, mitte kedagi teist kodus, ja mõtle kogu aeg, et su vaene vend on... Mon dieu! Mon 
dieu!» 

Poindexter heidab oma tütrele hämmeldunud, kuid küsiva pilgu. 

«Arvasin, et leian Henry ehk siit.» 

«Siit? Aga kuidas sa üldse siia oskasid tulla? Kes sind juhatas? Sa oled ju päris üksi.» 

«Oh, isa, ma teadsin teed. Mäletad sa veel toda jahti, kui mustang minuga minema jooksis? Siis 
viis ta mu siit mööda. Mister Geraldiga tagasi pöördudes kuulsin temalt, et ta elab siin. Ja mulle jäi 
see koht meelde.» 


Poindexteri pilgust paistab ikka veel nõutus, ent sellesse hakkab segunema süngust. Otsmik 
tõmbub tal kipra ning 

nägu läheb veel kurjemaks, kuid ta ei ütle, mis ta meelt pahandab. 

«Toredaid tempe teed sa mul, tütar, ettevaatamatuid ja isegi ohtlikke. Käitud nagu väike rumal 
plika. Tule lähme nüüd välja. Siin ei ole kõht tütarlaste jaoks. Istu oma hobuse selga ja ratsuta 
koju tagasi. Keegi tuleb sinuga ühes. Siin võib igasuguseid asju juhtuda, mida sul ei tar- | vitse 
pealt näha. Noh, hakka minema!» 

Isa astub hütist välja, tütar järgneb talle vaevu varjatud vastumeelsusega; niimoodi, tõrkuvana 
viiakse ta hobuse juurde. 

Otsijad, kes on hobuste seljast maha tulnud, seisavad hüti ees. 

Seal on nad kõik koos. Calhoun on olukorra hütis teatavaks teinud ja meestel pole tarvis enam 
valvet pidada. 

Nad seisavad rühmiti, mõned on vait, teised vestlevad omavahel. Suurem hulk mehi seisab 
konnemaaralase ümber, kes lamab kõvasti kinniköidetult maas. Ta. suu ei ole seotud, mehed 
küsitlevad teda, ei hooli aga palju ta vastustest. 

Isa ja tütre ilmudes pöörduvad kõigi näod nende poole, ent keegi ei lausu sõnagi. Uudistavad 
pilgud aga reedavad, et mehed põlevad soovist teada saada, mis siin sünnib. 

Enamik neist tunneb noort daami välimuse järgi, kõik on temast kuulnud. Teda siin nähes on 
nad üllatunud, lausa hämmastunud. Mõrvatu õde mõrvari majas! 


Enam kui kunagi varem on nad veendunud, et roimariks on mustanger. Hütist tulnud Calhoun on 
levitanud uudiseid, toonud esile fakte, mis ilmselt seda veendumust kinnitavad. Ta kõneles neile 
tapetu kübarast ja mantlist ning mõrvarist enesest, kes on oma ohvriga võideldes raskesti haavata 
saanud. 

Aga miks on seal Louise Poindexter, üksinda, ilma ühegi valge või mustanahalise saatjata? Ja 
koguni külalisena mustangeri juures! 

Sellest ta nõbu ei räägi, võib-olla ei tea ta seda isegi. 

Aga ta isa? Kas tema teab? Plantaatori hämmeldunud ilme järgi otsustades on see küsitav. 

Sosistatakse suust suhu, kuuldusi kandub ühe salga juurest teiseni. Oletusi on palju, aga ühtki 
ei öelda valjusti välja. Isegi tahumatud rajaäärsed asunikud pfeavad lugu teiste tunnetest, nii 
tütre kui isa omadest, ning ootavad kannatlikult seletust. 


«Roni sadulasse, Louise! Mister Yancey saadab su koju.» 

Noor plantaator, kellele see ülesanne a-ntakse, ei tea, mida heast meelest teha. Ta on üks neid, 
kes on Cassius Calhouni alati kadestanud oletatava soosingu pärast. Endamisi tänab ta 
Poindexterit pakutud võimaluse eest. 

«Aga isa,» protesteerib tütarlaps, «miks ei võiks ma sind oodata? Sa ei jää ju kauaks?» 

Yancey ootab hinge pidades. 

«Ma tahan, tütar, et sa teeksid, nagu ma käsin, ja sellest piisab.» 

Yancey julgus tuleb tagasi. Aga ta tunneb kreoolitari ja teab, et too võib isa antud käsu 
täitmisest ka keelduda. 


Louise annab siiski järele, aga vastumeelsust ei võta ta vaevaks peita isegi kõigi nende 
uudishimulike pealtnägijate eest. 


Nad ratsutavad minema, noor plantaator ees, hoolealune aeglaselt järel; esimene suudab vaevu 
varjata oma rõõmu, teine — tuska. 

Kaaslase tujutus pigem kurvastab kui solvab Yanceyt. Kuidas suudakski tütarlaps naeratada, 
kui ta süda on lõhkemas kurbusest? Noor plantaator peab selle põhjuseks muidugi venna kaotust. 
Ta ei taba aga päriselt märki. Kui ta Louise Poiridexterile pidevalt silma vaataks, näeks ta, et 

neiu pilgus on vähem kurbust möödunu pärast kui hirmu tuleva ees. 
Nad ratsutavad puude vahel edasi, mahajääjaist ikka veel kuuldekaugusel. 


Äkki kreoolitari ilme muutub: tütarlapsejiägu lööb särama, nagu oleks talle pähe tulnud mingi 
rõõmu või vähemalt lootust sisendav mõte. 


Ta peatub mõtlikult. Sedasama on sunnitud tegema ta saatja. 

«Mister Yancey, mu sadulavöö on liiga lõtv, mul on ebamugav istuda. Olge nii kena ja 
kinnitage ta paremini.» 

Yancey hüppab hobuse seljast maha, vaimustusega valmis tütarlapse palvet rahuldama. 

Ta vaatab sadulavöö järele. Tema arvates pole seda kõvemini kinnitada vaja. Muidugi ei ütle 
ta seda, vaid teeb pandla lahti ning sikutab rihma kõigest jõust. 

«Oodake veidi,» ütleb tütarlaps, «las ma tulen sadulast maha, siis on teil kergem.» 

Mehe abi ootamata hüppab ta sadulast ning jääb oma mustangi kõrvale seisma. 

Noormees rebib rihmade kallal, tirib neid kuidas jaksab. 

Pika rabelemise peale, mis paneb tal põsed õhetama, suudab ta lõpuks sadulavööd 
lühendada üheainsa augu võrra. 


«Nüüd, miss Poindexter, on vist kõik korras.» 


«Arvatavasti küll,» vastab tütarlaps, haarates käega sadulaharjast ning raputades seda kergelt. 
«Rihm on pingul. Aga kahju on nii vara tagasi sõitma hakata. Ratsutasin siia täie galopiga ja vaene 


Luna on vaevalt mahti saanud hinge 

tõmmata. Mis oleks, kui peatuksime siin vähe ja puhkaksime pisut? Oleks julm looma jälle sõitma 
sundida.» 

«Aga teie isa ... Tema sooviks oli, et.. .» 

«Et ma läheksin kohe koju tagasi. Sellest pole midagi. Ta lihtsalt tahtis, et ma ei jääks nende 
jõhkrate meeste sekka, muud midagi. Ta ei paneks seda peatust pahaks, peaasi, et ma tal silma alt 
ara olen. Siin on kena, eks ole — nii mõnusalt jahe puude varjus, ja preerias päike praegu otse 
põletab. Peatume veidi ja laseme Lunal puhata! Võime endid lõbustada hõbedaste kalakeste 
vaatlemisega. Vaadake, mister Yancey, kui kenad nad on!» 

Noor plantaator on meelitatud. Miks tahab ta kaunis kaaslane viibida tema seltskonnas kauem 
kui otseselt vaja? Miks tahab ta vaadata armunud kalakeste veekotiljoni"? 

Vastuse leiab ta niisuguse, mis ta enda soovidega hästi sobib. 

Ta on Louise'i ettepanekuga meelsasti nõus. 

«Miss Poindexter,» ütleb ta, «teie soov on mulle käsuks. Minu poolest võime olla siin nii kaua, 
kui te iganes tahate.» 

«Ainult seni, kui Luna puhkab. Tõtt öelda hüppasin just sadulast, kui'teie mehed pärale jõudsid. 
Näete, kuidas vaeseke veel praegugi pikast kapakust lõõtsutab.» 

Yancey ei märka, kas tähniline mustang lõõtsutab või mitte. Ta on õnnelik, et võib rahuldada 
tema ratsaniku soove. 

Nad seisavad jõekese kaldal. 

Noort plantaatorit üllatab veidi, et ta kaaslane ei hooli õieti ei hõbedastest käiadest ega 
tähnilisest mustangist. Yancey oleks sellega üpris nõus, kui tütarlaps pühendaks oma tähelepanu 
temale. 

Ent seda too ei tee. Tal ei jätku noormehe jaoks silmi ega kõrvu. Pilk uitab tal tühjalt ringi, 
kõrvad aga püüavad hoolikalt iga lagendikult kostvat häälitsust. 


'Koti ljon — prantsuse peotants XVIII sajandist. 

Oma kiindumusest hoolimata hakkab noormeeski tahtmatult kuulama. Ilmselt toimub hütiesisel 
lagendikul midagi õige tõsist — lintšikohus, kus vandekohtunike kogu moodustavad regulaatorid. 
Puude vahelt kandub nendeni erutatud hääli. Seal kõneldakse tõsiseid ning ähvardavaid sõnu. 
Mõlemad kuulavad, tütarlaps pinevalt nagu näitlejatar, kes ootab kulisside taga märgusõna oma 

etteasteks. 
Kõnelejaid on algul mitu, siis kostab üksainus hääl, kauem kui teised ning ägedamalt, nagu peaks 
ta kõnet. 
Louise'ile on see hääl tuttav. See kuulub ta nõole Cassiusele. Hääl kõlab tungivalt — ajuti 
vihaselt, ajuti veenvalt, nagu keelitaks ta kuulajaskonda midagi tegema, mis on neile vastumeelne. 
Kõne lõpeb ja kõhe pärast seda hakatakse läbisegi kar-juma; kostavad kõhutava tähendusega 
heakskiiduhüüded, üks ägedam kui teine. 

Kuulates on Yancey kauni olendi enda kõrval unustanud. 

Talle meenub tütarlaps alles siis, kui näeb teda meelelul, kuid otsustaval ilmel tagasi hüti poole 
tormavat. 


LXIII peatükk REGULAATORITE KOHUS 


Hüüatus, mis noore kreoolitari nii äkitselt kaasiase kõrvalt minema viis, oli vandekohtunike otsus, 
mis oma jõhkras sõnastuses katkes ka kohtu poolt määratud karistuse. 
Niipea kui tütarlapse kõrvu kostsid sõnad «üles puua», sööstis ta mustangeri hüti poole. 
Juba siis, kui ta teeskles huvi hõbedaste kalade mängu vastu, oli ta oma mõtetega hoopis toorema 
stseeni juures, mis etendus hütiesisel väljakul. 
Kuigi puud varjasid ta eest lava, tundis ta näitlejaid, kes seal seisid, ning töis nende kõne järgi 
öelda, kuidas näitemäng arenes. 
Umbes siis, kui ta hobuse seljast maha ronis, oli seal kujunenud dramaatiline pilt, mis väärib 
üksikasjalist kirieldamist. 
Mehed, kes temast maha jäid, ei seisnud enam rühmiti, vaid olid kogunenud suurde ringi. 
Selle keskel paistis silma kümmekond inimest, nende seas ka regulaatorite pealiku kõrge kogu ning 
kolm-neli «tsere- 

mooniameistrit». Seal seisis ka Woodley Poindexter ning tema kõrval Cassius Calhoun. Paistis, et 
kumbki neist ei juhtinud enam asjade käiku, vaid et nad olid lihtsalt toimuva kohtudraama 
pealtvaatajateks või tunnistajateks. 

Ja draama seal tõepoolest toimuski. Oli käimas kohtumõistmine mõrvari üle: lintšikohtunikku, 
seda sünget aukandjat, kujutas endast regulaatorite pealik, vandekohtunike kolleegiumi moodustasid 
kõik kohalolijad peale vangide. 

Vange on kaks — Maurice Gerald ja ta teener Phelim. 

Nad lamavad ringi keskel, mõlemad pikali maas, mõlemad toomnahast rihmadega kõvasti kinni 
seotud, nii et nad ei saa liigutada kätt ega jalga. 

Isegi rääkida neid ei lasta. Phelim on pandud vaikima ähvarduste abil, ta isandale aga on 
hammaste vahele seotud puutükk, et ta oma hullu sonimisega ei saaks kohtuistungit takistada. 

Isegi kõvasti kinnitõmmatud rihmad ei suuda mustangerit paigal pidada. Kaks meest hoiavad 
teda teine teisest õlast ning kolmas istub ta jalgadel. Ainult vangi silmadele on jäetud 
liikumisvabadus ja need pöörlevad koobastes ning heidavad valvuritele õudseid, ebaloomulikke 
pilke. 

Raske süüdistus lasub peamiselt ühel vangidest, teist peetakse ainult tõenäoliseks kaassüüdlaseks. 

Üle kuulatakse üksnes teener. Tal kästakse kõnelda kõike, mis ta teab ja mis tal enda kaitseks on 
öelda. Ta isandat küsitleda pole mõtet. 

Phelim on jutustanud oma 100, mis on liiga ebatavaline, et seda uskuda, ent kõige kummalisemat 
osa sellest — jutustust peata ratsanikust — ei peetagi nii väga ebatõenäoliseks! 

Phelim ei oska nähtust seletada ja ta jutt ainult tugevdab tekkinud kahtlust, et see viirastuslik 
ilmutis kuulub ka kuidagi mõrvaplaani juurde. 

«Kõik ta jutud jaaguaridest ja indiaanlastest on tühi lora!» ütlevad kuulajad. «Hunnik valesid, et 
meid eksiteele viia, muud midagi.» 

Kohtuistung on kestnud vaevalt kümme minutit, ent juba on vannutatud mehed teinud oma 
järeldused. 

Enamik nendest oli juba ette täiesti veendunud, et Henry Poindexter on surnud ja et selle eest tuleb 
vastust anda Maurice Geraldil. 

Kõik teada olevad asjaolud on uuesti läbi arutatud, neile 

lisaks uued, onnis avastatud seigad, millest kõige kahtlustäratavam on mantli ja kübara leidmine. 
Goolveilase antud seletused, segased ja vasturääkivad, pole usutavad. Ja kuidas neid saakski 
uskuda — need on ju. lihtsalt kaassüüdlase väljamõeldised. 
Mõned meestest ei kärsi iirlast äragi kuulata ning hüüavad läbematult: «Mõrtsukas üles puua!» 
Nagu oleks seda otsust oodatud, on murule juba valmis pandud köis, silmus otsas. See on küll 
ainult lasso, kuid poomiseks on ta küllalt hea. 


Sealsamas ligidal kasvava sükomopripuu horisontaalne oks on võllaks enam kui sobiv. 
Hääletamine toimub viva voce'. 


Kaheksakümmend sajast vannutatud mehest on selle poolt, et Maurice Gerald peab surema. 
Näib, et tema tund on tulnud. 


Ent otsust ei viida veel täide. Köis lebab kannatlikult murul. Kellelgi ei näi olevat tahtmist seda 
kätte võtta. 


Millest niisugune vastumeelsus, nagu oleks hobusejõhvist köis mürgine madu, mida keegi ei 
julge puudutada? 


Enamik — häälteenamik, kui kasutada Läänes tarvitatavat sõna — on surmaotsuse poolt, mõned 
kinnitavad oma nõusolekut jõhkrate vandesõnadega. Miks ei viida seda siis täide? 

Mispärast? Sellepärast, et puudub täielik üksmeel, mis inimesed tegutsema paneks, üksmeele 
saavutamiseks aga puuduvad piisavad süütõendid. 
Vähemik ei ole otsusega rahul — need on mehed, kes küll vaiksemalt, ent seda kindlamalt on 
öelnud oma «ei». Ja sellepärast vägivallategu viibibki. Vähemiku hulgas on ka lintšikohtunik, 
regulaatorite pealik Sam Manly. Ta ei ole veel kohtu poolt määratud karistust välja kuulutanud ega 
isegi vandekohtunike valjuhäälse otsuse suhtes nõusolekut avaldanud. 

«Kaaskodanikud!» hüüab ta, niipea kui on võimalik ennast üldises lärmis kuuldavaks teha. 
«Mina olen arvamusel, et mustangeri süü ei ole veel küllalt kindlasti tõestatud, ja ma mõtlen, et 
peaksime süüdistatavale võimaluse andma seda asjaolu kasutada — muidugi siis, kui ta on juba 


võimeline enese eest seisma. Nagu te kõik näete, ei ole praegu tema ülekuulamisest kasu. Ta on 
meil peos ja tal 


Viva voce (1.:'votše) — suuliselt (it. k.). 

pole võimalust põgeneda, kui tatõesti süüdi peaks olema. Seepärast teen ettepaneku lükata asja 
arutamine edasi, kuni...» 


«Mis tulu on sellest venitamisest?» katkestab teda hääl, mis enne juba otsuse valjusti heaks kütis 
ja mis kuulub Cassius Calhounile. «Mis sest kaäsu on, Sam Manly? Teil on muidugi hea niimoodi 
kõnelda, agakuiteil endal oleks alatult mõrvatud sõber — ma ei ütlegi, et nõbu, poeg või vend 
—, siis te juba nii pehme ei oleks. Mida on teil veel vaja, et selle elaja süüs veenduda? Veel 
mingeid tõendeid?» 

«Täpselt nii, Cassius Calhoun.» 


«Ehk on teil endal midagi lisada, mister Cassius Calhoun?» küsib tugeva iiri aktsendiga hääl 
meesteringist. 


«Võib-olla.» 
«Laske siis tulla!» 


«Jumal ise näeb, et süütõendeid on piisavalt. Isegi süüdlase enda juhmid kaasmaalased ...» 


«Hoidke niisugused sõnad endal hammaste taga!» hüüab mees, kes lisatõendeid nõudis. «Pidage 


silmas, mister Calhoun, et te olete Texases, mitte aga Mississipi ääres. Jätke see endale meelde, või 
muidu võite oma teravale keelele teinekord kahju teha.» 


«Ma ei tahtnud kedagi solvata,» taganeb Calhoun dilemmast, milleni teda on viinud gntipaatia 
iirlaste vastu, «isegi mitte inglast, kui siin mõni niisugune peaks leiduma.» 


«Noh, siis on hästi — lase aga edasi!» hüüab rahustatud iirlane.» 


«Hüva — ma ütlesin juba, et tõendeid on küllalt ja minu arvates isegi rohkem kui küllalt. Aga 
kui teile nendest veel ei aita, võin ma mõne juurde lisada.» 


«Laduge aga lagedale!» nõuavad paarkümmend häält, kuna Calhoun näib kõhklevat. 


«Härrased!» lausub erukapten, pöördudes rahvahulga poole, nagu valmistuks ta kõnet pidama. 
«Sellest, mida ma teile praegu kõnelen, oleksin ma pidanud rääkima juba ammu, kuid ma arvasin, 
et seda pole ehk tarvis. Te kõik teate, mis selle mehe ja minu vahel toimus, ja ma ei tahtnud, et 


mind kättemaksuhimuliseks peetaks. Ma pole seda, ja kui ma.ei oleks kindel, et ta on mõrvas süüdi 
—see aga on selge nagu fakt, et mul on pea otsas ...» 

Calhoun hakkab kogelema, märgates, et võrdlus, mis tal kogemata keelele lipsas, avaldab 
kummalist mõju kuulajaskonnale ning talle eneselegi. 

«Kui ma selles kindel poleks, ei kõneleks ma veel nüüdki, mida ma nägin või õigemini kuulsin, 
sest öö oli pime.» 

«Mida te kuulsite, mister Calhoun?» nõuab regulaatorite pealik jälle õigusemõistjale 
iseloomuliku valju ametlikkusega, mille ta hääletamise elevuses unustas. «Teie tülil vahialusega, 
millest arvatavasti kõik teavad, pole midagi tegemist teie tunnistusega. Keegi ei hakka teid 
sellepärast valevandumises süüdistama. Palun jätkake, sir. Mida te kuulsite? Ja kus ning millal see 
oli?» 


«Alustame siis ajast. See juhtus tol ööl, kui mu nõbu kadus, kuigi me tema puudumise muidugi 
alles hommikul avastasime. See oli möödunud teisipäeva öösel.» 
«Teisipäeva öösel? Ja siis?» 


«Olin juba oma tuppa läinud ja arvatavasti oli seda teinud ka Henry. Kuumuse ja põrgulike 
moskiitode pärast ei saanud ma aga silma kinni. 


Tõusin uuesti üles, süütasin sigari, suitsetasin veidi aega toas, siis aga otsustasin minna välja 
katusele. 


Arvatavasti te teate, et meie vanal haciendal on lame katus. Heakene küll, ronisin üles, et ennast 
Jahutada ja sigar lõpuni tõmmata. 


See pidi olema nii umbes kesköö paiku või veidi varem, täpselt ma ei tea, sest unetult voodis 
väherdes kella ma ei vaadanud. 


Olin just sigari lõpetanud ja pidin parajasti karbist uue võtma, kui kuulsin hääli. Kõnelejaid oli 
kaks. 

Hääled kostsid jõe poolt, teiselt kaldalt. Kõnelejad olid tükk maad eemal asunduse pool. 

Kui nad oleksid kõnelnud normaalse häälega, poleks ma neid ära tundnud ega üht teisest 
eraldada suutnud. Ent nad sõnelesid vihaselt ja valju häälega ja ma mõistsin, et mehed tülitsevad. 

Algul arvasin, et need on mõned topsivennad, kes Oberdofferi tavernist koju lähevad, ega 
pööranud neile suuremat tähelepanu.. Edasi kuulates aga tundsin ära enne ühe hääle ja siis ka teise. 
Üks kuulus mu nõole Henryle ja teine sellele .mehele siin — mehele, kes Henry tappis.» 


«Palun jätkake, mister Calhoun! Tahame kõigepealt kuulda tõendeid, mida te lubasite anda. Oma 
arvamuste esitamiseks leiate hiljemgi aega.» 

«Nagu võite arvata, härrased, olin ma veidi üllatunud, kuuldes nõo häält, keda ma uskusin ammu 
rahulikult voodis magavat. Et see oli Henry hääl, selles olin ma nii kindel, et ei läinud isegi ta tuppa 
vaatama, kas teda tõesti seal ei ole. Ma teadsin, et see on tema hääl, ja niisama kindlasti teadsin ma, 
et teine kuulub hobusepüüdjale. 

Mulle tundus väga veider, et Henry on nii hilja väljas, sest niisuguseid kalduvusi tal tavaliselt 
ei olnud. Ent kindlasti oli s'ee tema. Ma ei võinud selles eksida. 

Hakkasin hoolikamalt kuulama, et teada saada, mispärast nad tülitsevad, aga ehkki ma suutsin 
eraldada nende hääli, ei taibanud ma ometi, millest nad kõnelevad. Kõrva hakkas ainult, et Henry 
laskis mustangeri aadressil lendu paar õige teravat väljendust, ning sain aru, et teda oli esimesena 
solvatud. Siis kuulsin iirlase ähvardust, et ta paneb Henry veel oma sõnu kahetsema. Mõlemad 
nimetasid teineteist nimepidi ja see veenis mind lõplikult, et tülitsejad olid tõepoolest nemad. 

Oleksin pidanud sinna minema ja selgitama, milles asi seisab, kuid ma olin tuhvlites, ja enne 
kui ma saapad jalga sain, jäi kõik vaikseks. 

Ootasin pool tundi Henfyt koju. Ta ei tulnud. Arvasin, et ta läks tagasi Oberdofferi juurde ning 
sattus seal kampa mõnede fordi poistega. Oletasin, et ta võib sinna jääda üsna tükiks ajaks, ning 
ronisin uuesti sängi tagasi. 

Nüüd, härrased, teate kõik. Mu vaene nõbu ei tulnud enam tagasi Casa del Corvosse ega heitnud 
enam oma voodisse, nagu hommikul ilmsiks tuli. Tema ase pidi sel ööl olema kuskil preerias või 
metsatihnikus ja siin on ainus mees, kes teab, kuskohas see oli.» 

Võidutseva viipega osutas kõneleja süüalusele, kelle metsikud päraniaetud silmad tõendasid, et ta 
pole üldse teadlik konutavast süüdistusest ega kättemaksu ihkavaist pilkudest, millega mehed teda 
seirasid. 

Calhoun oli kõnelnud üksikasjaliselt ning suutnud kuulajaid veenda vangistatu süüs. Ilukõneline 
lõppsõna näis vastavat tõele ning kutsus välja kärarikka nõudmise, et hukkamine täide viidaks. 

«Üles puua! Üles puua!» hüüavad kaheksakümmend häält. 

Isegi kohtunik näib kõhklevat. Vahemik on arvult veelgi kahanenud. Mitte enam kaheksakümmend, 
vaid üheksakümmend häält sajast kordavad sama nõudmist. Kättemaksu- 

himulised hüüded lämmatavad tagasihoidlikumate arvamuse. 

Rahvahulk lainetab, meenutades tormi, mis ähvardab pai, süda maruks. 

Varsti saabub haripunkt. Üks jõhkarditest tormab köie juurde. Keegi ei pane tähele, et ta tuli 
Calhouni kõrvalt, kellega nad enne sosinal vestlesid. See on üks lõuna päritoluga «piiriäärseid 
kõrilõikajaid», keda alati leidub filantroobi või märtri tuleriida juures — üks niisuguseid, keda 
hiljuti esindasid mundris mõrvarid Jamaikal, kes inglaste nime igaveseks ajaks häbisse 
saatsid. 

Ta võtab lasso kätte ning seab surmamõistetud mehele, kes pole ikka veel teadlik ei kohtust 
ega otsusest, kiiresti silmuse kaela. 

Keegi ei astu ette, et hukkamist peatada. Jahinoa ja püstolitega relvastatud bandiidil lastakse 
tegutseda, nagu ia ise soovib; abiks on tal teine samasugune lurjus — mees, kes enne vangi 
valvas. 

Meestehulk seisab sealsamas kõrval ja vaatab toimuvat rahulikult pealt, tnamiku ilme 
väljendab vaikivat nõusolekut, mõned ässitavad timukaid takka: «Tõmmake ta oksa! Pooge ta 
üles!» 

Ainult vähesed kohalolijaist vaikivad hämmastunult, veel vähem on neid, kes ilmutavad 
kaastunnet, vangi kaitseks välja astuda ei julge aga keegi. 

Mustangeril on silmus kaelas, köie teine ots visatakse üle sükomoori oksa. 

Varsti läheb Maurice Geraldi hing tagasi oma looja juurde. 


LXIV peatükk RIDA VAHEMÄNGE 


«Varsti läheb Maurice Geraldi hing tagasi oma looja juurde,» mõtlesid kõik puude all toimuva 
tragöödia tunnistajad. Keegi ei kahelnud, et järgmisel hetkel tõmmatakse mustangeri keha rippu ning 
nad näevad, kuidas see sükomoori oksa küljes kõigub. 

Siis toimus aga vahepala, mida ei olnud programmis ette nähtud. Samal ajal, ja võiks öelda, et 
samal laval, etendus ka farss. Ent tragöödia oli paeluvam ja komöödiat ei jälginud keegi. 

Seda tõsisemalt olid aga asja juures näitlejad. Neid oli jnult kaks — mees ja mära. Phelim lavastas 
uuesti stseeni, mis oli üllatanud Isidorat. 

Kuna regulaatorid olid haaratud Calhouni kõnest ning kättemaksuõhinast, mida see tekitas, köitis 
nende tähelepanu ainult peasüüdlane. Keegi ei mõelnud ta teenrile, oli üoo siis mõrvas kaasosaline 
või mitte. Tema sealolekut peaaegu ei märgatudki, kõikide vihased pilgud olid suunatud Maurice'ile. 

Veel vähem pandi teda tähele siis, kui timukad teiste seast välja tormasid ning köiega õiendama 
hakkasid. Goolveilane unustati hoopis. 

Phelimil avanes võimalus põgeneda ning ta oli kohe kärmas seda kasutama. 

Ta vähkres enda köidikutest vabaks ning roomas voogava rahvahulga jalgade vahelt minema. 

Keegi ei paistnud ta tegevust märkavat või sellest hoolivat. Erutusest hullunuina tõuklesid mehed 
kobaras, pööramata silmi puult, mis täitis võlla aset. 

Kui Phelimit oleks nähtud minema hiilivat, oleks vist arvatud, et ta kasutab põgenemisvõimalust 
oma elu päästmiseks ega mõtlegi enam isandale. 

Oli muidugi õige, et ta ei suutnud asjade käigus enam midagi muuta, ja ta teadis seda. Ta oli 
ammendanud kogu oma kõneosavuse ja edasine vahelesegamine tema poolt oleks olnud täiesti 
kasutu või siis ainult pahandanud süüdistajaid. Kui Phelim salamahti puude vahele libises, oleks 
võidud arvata, et temast on ehk veidi reetlik mõelda praegusel hetkel ainult enesele — pista plehku 
lihtsalt enesesäilitamise vaistu sunnil. 

Niisuguse arvamusega oleks konnemaaralasele liiga tehtud. Põgenedes ei kavatsenud ustav teener 
sugugi oma isandat hüljata, veel vähem teda saatuse hoolde jätta, tegemata katset teda päästa 
inimestest verekoerte käest, kes ta kinni olid võtnud. Ta teadis, etise ei saa tateda aidata. Ta 
lootis kohale kutsuda Zeb Stumpi, ja selleks, et temale signaliseerida — eelmisel korral osutus see 
ju väga mõjusaks —, hiiliski ta praegu minema tegevuskohalt, mis kujutas ühtaegu nii kohtusaali 
kui hukkamispaika. 

Pugenud rahvahulga seast välja, peitus ta puude vahele ning jooksis vihastest meestest parajasse 
kaugusesse hoidudes vana mära juurde, kes ikka veel oheliku otsas rohtu sõi. 

Teised metsa servas puude külge seotud hobused ümbritsesid looma võrdlemisi tiheda rõngana. 
See aitas Phelimi mära juurde lipsata, ilma et teda oleks märgatud. 

Siis aga avastas ta, ettal pole kaasas vahendit, mida ta oma kavatsuse teostamiseks vajas. Kui ta 
enne kinni võeti, oli ta kaktuseoksa maha pillanud ja see lebas praegugi vangistajate jalgade all. Ta 
poleks seda kätte saanud, asetamata ennast uuesti tabamisohtu, ning sellega oleks ta oma plaanidele 
ise kriipsu peale tõmmanud. 

Goolveilasel polnud nuga ega üldse mingit terariistal millega oleks võinud hankida uue nopali. 
Phelim kõhkles, teadmata, mis teha. Ta viivitas ainult hetke. Aega polnud raisata. Isanda elu oli 
ohus, iga minul võidi ta hukata. Tema päästmiseks pole ükski ohver liig suur, mõtles ustav Phelim, 

tormas kaktuse juurde, haaras paljaste kätega ogalisest oksast ning rebis selle tüve küljest lahti. 


Ta kiskus oma sõrmed hirmsasti veriseks, ent mis tähtsus oli sellel, kui võtta arvesse, et kaalul oli 
armastatud isanda elu! Niisama hulljulgelt jooksis ta mära juurde, ja riskides tollelt kabjahoopi 
saada, haaras looma saba pihku ning seadis piinariista paigale. 


Selleks ajaks oli silmus juba mustangerile kaela pandud, hoolikalt nagu kord ja kõhus. Teist, üle 
oksa visatud otsa hoidis käes habetunud jõhkarditepaar, kelle sõrmed näisid poomise järele 


sügelevat. Nende pilgud ja žestid olid hirmuäratavalt kindlad ja otsustavad. Nad ootasid ainult 
märguannet. 


Seda oleks võinud anda igaüks. Ja ometi just sellepärast see viibiski. Keegi ei tahtnud võtta 
endale vastutust käskluse eest, mis oleks saatnud ligimese teise ilma. Kuigi nad pidasid teda 
kurjategijaks, uskusid ta olevat mõrvari, ei julgenud nad siiski endale võtta šerifi kohustusi. Isegi 
Calhoun oli tagasi tõmbunud. 

Viivitamist ei tinginud tahtepuudus. Tahtmist oli küllalt nii eruohvitseril kui ka regulaatorite seas. 
Neil ei paistnud olevat kavatsust oma ettevõttest loobuda. Viivitus tekkis lihtsalt tänu 
kohtumenetluse ebaametlikkusele. See oli ainult vaikus enne tormi. 


Hetk oli sügavtõsine, valitses hauavaikus. Kõik kohalvii--bijad tundsid surma lähedust, kõige 
jälgima kuju ning süngema näoga surma lähedust. Enamik meestest tundis, et 

nad ohutavad ise teda takka. Kõik uskusid, et ta on õige ligidal. 

Inimesed seisid vaikselt ja jäigalt nagu puud nende ümber. Otsustav hetk oli kätte jõudnud. 

Samas juhtuski midagi, ent mitte see, mida kõik ootasid ja mida nad ise olid nõudnud. Selle 
asemel et näha Maurice Oeraldi keha puu küljes kõlkumas, said nad tunnistajaks vaatepildile, 
mis oli nii kentsakas, et pühkis mõneks ajaks minema tegevuspaigal valitseva sünguse ning 
lükkas karmi kohtuotsuse täideviimise edasi. 

Vana mära, kelle nad teadsid kuuluvat Zeb Stumpile, näis äkitselt hulluks mineval Ta hakkas 
murul tantsisklema, kapjadega tagant üles peksma ning karjuma kuidas kõri võttis. See oli nagu 
märguandeks sajale puude külge seotud ratsule: kõik nad hakkasid matkima mära arutut kepsle- 
mist ning vastama ta metsikule kisale. 


Hütiesine pilt muutus nagu nõiduse, väel. Hukkamine lükkus edasi, samuti kõik teised 
süüdimõistetuga seotud toimingud. 


Muudatus ei olnud koomilist laadi — vastuoksa, vahetati ehmunud pilke ning kuuldus 
kohkumushüüdeid. 
Regulaatorid haarasid kiiresti relvad, mõned meestest tormasid hobuste juurde. 

«Indiaanlased!» kõlas kõikide huultelt, ehkki seda küll üldise lärmi tõttu kuuldagi polnud. 

Ainult komantšide tulek võis põhjustada niisugust ärevust — kohutada mehi nii, et kogu 
eskadron ülepeakaela rabelema hakkas. 

Tükk aega jooksid mehed valjusti käratsedes mööda väljakut edasi-tagasi või seisid hirmust 
kangestunult paigal. 

Need, kes hobuste juurde jõudsid, küürutasid loomade varju, et käsutada neid kilbina indiaanlaste 
noolte vastu. Niisuguste preeriaseiklustega olid harjunud kohalviibijatest ainult üksikud ming 
kogenematuse pärast kasvas paljude kartus paaniliseks hirmuks. 

Paanika kestis, kuni Icõik mehed olid jõudnud oma ratsude juurde ja loomad rahunesid ning 
lõpetasid metsiku hirnumise. Kostis veel ainult ühe hääl — see oli õnnetu olend, kes lärmi oli 
alustanud. 

Siis avastati ka häire tõeline põhjus ning märgati, et Connemara mees on põgenenud. 


õnneks oli Phelimil jätkunud niipalju taipu, et ta põõsastesse peitu puges. Ainult tänu sellele 
päästis ta oma 

naha, mis polnud regulaatorite arvates enam põrmugi rohkem väärt kui ta isanda oma. 
Paarkümmend meest haarasid vihaselt relvad ning suunasid püssitorud vanale märale. 


Kuid veel enne kui keegi tulistada jõudis, viskas üks A seisja loomale lasso kaela, ning 
tõmmates selle pingule, sundis ta vaikima. 


Jälle valitseb vaikus ning uuesti asutakse surmaotsuse täideviimise juurde. Regulaatorid pole 
meelt muutnud. 

Kentsakas vahejuhtum tekitas segadust, ei kutsunud aga esile lõbusat meeleolu — pigem vastupidi. 
Mõned meestest tunnevad häbi, et lasksid end valehäirest nii armetult narriks teha, teisi ärritab 
sünge tseremoonia pikalevenimine. Nagu võib otsustada nende vandumise ja vihaste hüüete järgi, 

pöörduvad nad selle juurde tagasi veel suurema kättemaksuihaga. 

Uuesti sulgub hukkamõistetu ümber ähvardav ring, kõhutav stseen taastub. 

Jälle haaravad jõhkardid köiest ja teist korda rõhub kõiki mõte: «Varsti läheb Maurice Geraldi 
hing tagasi oma looja juurde.» 

Tänu taevale — sünge surmatseremoonia katkestatakse uuesti. 

Kui vähe sarnaneb surmaga kaunis olend, kes vilksatab puude vahel ning sööstab sealt 
lagendikule päikese kätte! 

«Naine! Kui ilus naine!» mõtlevad kõik mehed, kuid keegi ei lausu sõnagi. Nad seisavad 
liikumatult nagu varem, kuid nende ilme on muutunud. Kõige tooremgi nende hulgast respekteerib 
sellist kaunist vaihelesegajat. Meeste peiad.langevad norgu, nagu valdaks neid süütunne. 

Meteoorina tormab tütarlaps nende vahelt läbi, heitmata kummalegi poole ainsatki pilku, 
kõnelemata ühtki sõna, kuni jõuab hukkamõistetu juurde, kes lebab ikka veel murul, tropp suus. 

Rapsatades haarab tütarlaps lassost, mille üllatunud timukad lõdvale on lasknud. 

Köit mõlema käega rebides püüab ta seda meeste käest ära kiskuda. 

«Teksaslased! Argpüksid!» hüüab ta meestehulgale põlglikku pilku heites. «Häbi teile! Häbi!» 

Selle salvava etteheite all tõmbuvad mehed lausa kössi. 

Tütarlaps jätkab: 

«Ja see on kõhus? Tore kohus tõepoolest! Süüalusel pole advokaati ja ta mõistetakse süüdir ilma 
et teda ennastki ära kuulataks! Ja seda nimetate te õigusemõistmiseks? Teksase kohtuks? Oo, kuidas 
ma teid põlgan — te pole inimesed, vaid mõrtsukad!» 

«Mis see siis olgu?» hüüab Poindexter lähemale tormates ning tütrel käest kinni kähmates. «Sa 
oled hull, Loo, hull! Kuidas sa siia said? Kas ma ei käskinud sul koju minna? Jalamaid mine 
minema ja ära topi nina asjadesse, mis sinusse ei puutu!» «Isa, see puutub miriusse!» 

«Puutub sinusse? Mis suhtes? Ah jaa, muidugi — sa oled ju Henry õde. Ja see mees on su venna 
mõrvar.» 

«Ma ei usu seda, eisaa seda uskuda — mitte iialgi! Tal polnud selleks põhjust. Mehed! Kui te 
inimesed olete, siis ärge talitage metslaste kombel. Talle peab otsuse mõistma õiglane kohus ja ...» 
«Õiglane kohus juba mõistis talle otsuse,» hüüab keegi meeste seast, keda selleks nähtavasti 
ässitatakse. «Pole kahtlust, et ta on süüdi. Teie venna tapja on tema ja mitte keegi muu. Mõrtsukas 
peab saama teenitud palga ja teist, miss Poindexter — vabandage, et ma seda ütlen —, pole kena 

teda kaitsta.» «See ei kõlba tõesti kuhugi,» ühineb süüdistajaga mitu häält. 
«Mitte segada õigusemõistmist!» laseb keegi lendu kulunud kohtuiraasi. 


«Mitte segada, mitte segada!» kordab kajana terve koor. 

«Meil on kahju teid pahandada, miss, kuid me peame nõudma, et te lahkuksite. Mister 
Poindexter, oleks hea, kui te oma tütre ära viiksite.» 

«Lähme, Loo! Sinu kõht pole siin. Otsekohe pead siit ära tulema. Sa ei taha? Suur jumal, tütar, 
sa ei mõtle ometi mulle vastu hakata? Kuule, Cash, võta tal käest kinni ja vii ta siit minema. Kui, sa 
keeldud minemast vabatahtlikult, Loo, tuleb meil sind viia vägisi. Ole nüüd hea tüdruk, tee, nagu 
ma sulle ütlesin. Mine juba, mine!» 

«Ei, ei, isa, ma ei taha ja ei lähe ka, enne kui sa oled mulle lubanud. . enne kui need mehed on 
lubanud ...» 

«Me ei saa teile midagi lubada, miss, kui väga me seda ka ei tahaks. Ja üldse pole see naiste asi. 


On toime pandud roim, mõrv, nagu te isegi teate. Õiglast otsust ei saa muuta. Mõrtsukas ei leia 
halastust!» 

«Ei mingit halastust!» kordab kajana paarkümmeni häält. «Pooge ta juba kord! Pooge ta!» 

Regulaatoreid ei taltsuta enam tütarlapse juuresolek. See võib-olla isegi kiirendab saatusliku 
hetke saabumist. Cas-sius Calhoun pole ainus, kes mustangerit kadestab. Louise'i poolehoiu pärast 
vihkavad teda praegu mitmed. 

Kättemaksukirg haarab kõiki, unustatakse galantsus — voorus, mis on teksaslastele alati omane 
olnud. 

Isa käsul nõbu juhib — pigem küll rebib — kreoolitari kõrvale. Tütarlaps rabeleb vihatud käte 

haardes, valab pisaraid ning protesteerib valjusti ebainimliku teo vastu. 

«Peletised! Mõrtsukad!» hüüab Louise. 

Rabelemisest hoolimata ei vabastata teda, ta sõnu ei panda tähele. 

Ta veetakse rahvahulgast välja, talt võetakse võimalus kaitsta meest, kelle eest ta annaks oma 
elu! 

Kibedad on sõnad, mida Calhoun peab kuulma, valus talle kogu tütarlapse jutt. Mehel oleks 
kergem, kui ta poleks teda oma hoolde võtnud. 

Teda ei lohuta isegi kindel teadmine, et kättemaks on ligidal. Varsti pole ta võistlejat enam elavate 
kirjas, ent mis on sellest abi? Kaunis olend, kes väänleb ta käte vahel, ei lase tal end kunagi 
vabatahtlikult emmata. Ta võib küll tütarlapse armastatu tappa, kuid ta ei võida endale tema 
armastust. 


LXV peatükk VEEL ÜKS VAHEPALA 


Dramaatilist stseeni etendatakse juba kolmandat korda jubeda vaatemängu pealtvaatajad ning 
tegelased asetuvad oma endistele kohtadele. 

Lasso visatakse uuesti üle oksa. Sellest hoiavad kinni samad lurjused, ainult et seekord tõmbavad 
nad köie pingule. 

Kolmandat korda mõeldakse: «Varsti läheb Maurice Geraldi hing tagasi oma looja juurde.» 

Õnnetu mehe lõpp on lähemal kui kunagi varem. Isegi armastus osutus tema päästmisel liiga 
jõuetuks. Missugust imevõimu siis veel appi kutsuda? Ei aita vist enam miski. 

Abi ei ilmu kuskilt — selleks pole enam aegagi. Regulaatorite valjudest pilkudest ei paista 
halastust, vaid üksnes kannatamatust. Ka poojad näivad kiirustavat, nagu 

kardaksid nad uut vahelesegamist. Nad käsitsevad köit nagu vilunud timukad. Ka mõlema ilme 
lisab kaalu oletusele, et mehed on oma ametiga harjunud. Hiljemalt kuuekümne sekundi pärast 
saavad nad oma tööga valmis. 


«Noh, laseme käia, Bill! Oled sa hakkamas?» hüüab üks teisele, näidates, et nad ei kavatse enam 
märguannet 


oodata. «Täitsa korras,» vastab Bill. «Oksa see koerapoeg! Las läheb!» 


Köit tõmmatakse, ent liiga nõrgalt selleks, et lamajat püsti tõsta. Silmus jookseb kõvasti kaela 
ümber kokku ning pea kerkib rohust pisut kõrgemale, aga rohkemat ei midagi. Köie tõmbamiseks 
on rakendanud oma jõu ainult üks poojatest. 


«Tõmba siis, kurat võtku!» karjub Bill, keda abilise loidus üllatab. «Mida põrgut sa veel 
venid?» 


Bill seisab seljaga mehe poole, kelle tulek on takistanud teist timukat teda abistamast. Abiline 
seisab, nagu oleks ta äkitselt kivistunud. 

«Noh,» hüüab peatimukas, «sikutame uuesti, mõlemad korraga. Hei — hopp! Teeme talle lõpu!» 

«Ei, seda te ei tee!» hüüab keegi stentorihäälega; samal ajal sööstab puude vahelt välja tohutu 
mehekogu, kuue jala pikkune püss õlal, ning ruttab pikkade sammudega rahvahulga keskele. 

«Ei, seda te ei tee!» kordab ta uuesti, peatudes maas lamava mehe juures, ning suunab oma püssi 
köit hoidvatele timukatele. «Mitte midagi te ei tee, ütlen ma teile! Kui sina, Bill Griffin, peaksid 
seda hobusejõhvist köit veel tolli kaheksandama osagi võrra pingumale tõmbama, saad sa kõhtu 
väikese tinapilli, mida su sisikond juba ära ei seedi. Lase köis lahti, äraneetud! Lase lahti, 
kuuled!» 

Vaevalt tekitas Zeb Stumpi mära karjumine suuremat segadust kui Zebi enda ilmumine, sest 
tema see tulnuk oligi. Teda tundsid peaaegu kõik kohalolijad, austas enamik ning kartsid paljud. 

Viimaste hulka kuulus ka Bill Griffin ja teine köiehoidja. Nad ei hoia enam köiest: käsu peale see 


lahti lasta lasksid nad ohtu aimates kohe lasso peost ning nüüd lebab see 

«Mis kuradima tembutus see siis on, poisid?» pöördub hiiglane rahvahulga poole, kes on ikka veel 
üllatusest tumm. «Te ei mõtelnud teda ometigi üles puua?» 


«Just seda me kavatsesime,» vastab karm hääl. 

«Ja mispärast mitte?» küsib teine. 

«Mispärast mitte? Te tahate oma kaaskodaniku ilma kohtuta üles puua, eks ole?» 

«Pole ta meie kaaskodanik, kui asi selles seisab. Ja muuhulgas mõisteti ta üle juba kohut — õiglast 
kohut.» 

«Muidugi, muidugi! Inimene mõistetakse süüdi, sel ajal kui ta on peast segane. Saadetakse teise 
ilma, nii etta ise arugi ei saa. Seda kutsute te õiglaseks kohtumõistmiseks, jah?» 

«Mis see loeb! Me teame, et ta on süüdi. Me kõik oleme selles veendunud.» 

«Mis kuradi veendunud? Vaat kus tulid välja! Sinusuguste peale, Jim Stoddars, ma sõnu ei 
kulutagi. Aga teie, Sam Manly, ja teie, mister Poindexter, pole ometigi nõus sellega, mis siin sünnib 
ja mis minu arvates pole midagi rohkem ega vähem kui mõrtsukatöö.» 

«Teie pole kõike kuulnud, Zeb Stump,» segab vahele regulaatorite pealik, püüdes oma nõusolekut 
õigustada. «Meil on fakte...» 

«Käigu kuradile need faktid! Ja igasugused väljamõeldised niisamuti. Ma ei tahagi neid kuulda. 
Selleks jääb lahedasti aega siis, kui asi tuleb arutamisele tõelises kohtus, mille vasta kindlasti 
kellelgi midagi pole — kui silmas pidada, ette mal pole ärapõgenemiseks kõige vähematki 
väljavaadet. Kes on see mees, kes sellega nõus ei ole?» 

«Võtate endale liiga suured õigused, Zeb Stump. Huvitav oleks teada, mis moel asi üldse teisse 


puutub? Tapetu polnud ju teie poeg, vend ega ka nõbu. Kui ta oleks olnud üks nendest, küllap te 
siis mõtleksite teisiti.» 


Vahemärkuse teeb Calhoun, korrates sama, mis tema salaplaanile ennest nii suurt käsu tõi. 

«Ma ei saa aru,» jätkab ta, «kuidas see asi üldse teisse puutuks.» 

«Agamina saan. Asi puutub minusse. Esiteks on see noormees minu sõber, olgugi ta iirlane ja 
väljamaalane, ja teiseks ei kannata Zeb Stump võltsi mängu, isegi kui see aset leiab Texase 
preerias.» 


«Mis kuradi võltsi mängu? Pole siin midagi taolist. Ja mis kannatamisse puutub, siis seda me veel 
näeme. Poisid. 

te ei lase ennast ometi niisugusel lobamokal ära ehmatada? On juba aeg see jama lõpetada. Mõrvatu 
veri kisendab kättemaksu järele. Võtke köis maast!» 

«Tehke te seda ainult, ja kõikide pühade nimel, esimene, kes köie pihku võtab, pillab selle maha 
ivake kiiremini, kui kätte krahmas. Katsuge seda näpuotsagagi puudutada, kui julgete. Võite 
muidugi vaese mehe oksa tõmmata, nii kõrgele kui ise heaks arvate, aga mitte seni, kui Zeb Stump 
jalul seisab. Ja sirakile langeb siis mõni teie hulgast ka. Noh, laske käia! Tahaks näha, misuke 
tõbras sellele köiele käpad külge ajab!» 

Zebi kõne järel valitseb sügav vaikus. Keegi ei liigu kohalt, osalt kartusest, et kütt võiks seda 
väljakutseks pidada, osalt sellepärast, et tuntakse aukartust Zebi südiduse ja suuremeelsuse ees. 
Pealegi kahtlevad regulaatorid ikka veel pisut, kas tegu, millele Calhoun neid kihutab, on õige ja 
aus. 

Vana kütt tajub vaistlikult, et on saavutanud mõningat poolehoidu, ning kasutab selle ara. 

«Mõistke nooremehe üle õiglast kohut,» käib ta peale. «Viime ta asundusse ja las talle 
mõistetakse otsus seal. Teil ei ole veel kindlaid tõendeid, kas ta ülepea ongi sellesse räpasesse 
loosse segatud, ja võtku mind vanatühi, kui ma seda usuks, ilma et oma ihusilmaga näinud oleks. 
Ma tean, kui hästi ta noore Poindexteriga läbi sai. Henry vasta polnud tal mitte mingisugust vaenu 
Ja siin pole vist kedagi teist, kes mustangerile rohkem oleks meeldinud, kuigi, ta tema kuldaväärt 
nõoga küll ivake kakles.» 

«Te pole vist teadlik, mister Stump,» lausub regulaatorite pealik jahedalt, «sellest, mida me asja 
kuulsime?» 

«Mida te siis kuulsite?» 

«Tunnistust, mis teie väited kummutab. Meil on tõendeid mitte ainult selle kohta, et Geraldi ja 


noore Poindexteri vahel oli paksu verd, vaid ka selle kohta, et nad tülitsesid just sellel ööl, kui...» 
«Kes seda ütleb, Sam Manly?» 


«Mina,» vastab Calhoun, astudes veidi ette, et Stump teda näeks. 

«Aa, see olete teie, mister Cash Calhoun! Teie teate, et noored mehed tülitsesid? Kas te nägite 
seda pealt?» 

«Ma pole ütelnud, et ma seda nägin, Zeb Stump. Aga Muuseas, ma ei kavatse teie ristküsitlusele 
vastata. Andsin oma tunnistuse nendele, kellel on õigus seda kuulda, ja 

sellest piisab. Usun, härrased, etolete kohtu otsusega rahul. Ma ei taipa, miks see 
vana narr meid takistab ...» 

«Vana narr!» karjub kütt vihaselt. «Või vana narr! Kurat ja põrgu! Või sina nimetad mind vanaks 
narriks! Kõige vägevama nimel, sa võtad oma sõnad tagasi, või ma pole Zebulon Stump 
Kentuckyst! Noh, hüva, praega ei tasu sellest suurt numbrit teha — iga asi omal ajal. Ja sinu tund, 
mister Cash Calhoun, võib lüüa rutemini kui sa ise arvad.» 


«Mis puutub tülisse Henry Poindexteri ja selle nooremehe vahel,» jätkab Zeb regulaatorite 
pealiku poole pöördudes, «siis ei usu ma sellest ainumastki sõna, igatahes mitte enne, kui 
selle kohta on olemas usalduseväärsemad andmed kuitolle mehe loba. Niipalju kui mina 
asjast tean, ei või tema jutul tõepõhja all olla. Te ütlesite, et teil on uusi fakte? Noh, minul 
on ka. Niisukesi fakte, mis võivad tublisti valgust heita kõigele sellele salapärasele ja 
puntrasse aetud loole.» 

«Missuguseid fakte?» nõuab regulaatorite pealik. «Kõnelge, Zeb Stump.». 

«Neid on mitu. Kõigepealt, mis te ütlete nooremehe haavade kohta? Ma ei räägi 
kriimustustest — need on arvatavasti pärit koiottidelt, kes talle kallale tulid, kui ta juba haa- 
vatud oli. Aga vaadake ta põlve. Se da eiteinud koiotid. Midateie sellest arvate, Sam 
Mandy?» 

«Nojah .. mõned poistest siin arvasid, et ta sai haavata tapluses...» 

«Tapluses kellega?» küsib Zeb teravalt. 

«Eks ikka mehega, kes kaduma läks.» 

«Muidugi temaga,» lausub üks «poistest». «Ega's Henry Poindexter lasknud ennast 
lambatallekese kombel maha nottida. Rüseluses mustanger kukkus ja lõi põlve vastu kivi. 
Sellest ongi ta põlv paistes. Lisaks sellele on tal peas muhk, paistab nagu püstolipäraga 
löödud. Mis kriimustustesse puutub — mine tea, kust ta need sai. Võib-olla okastest ... või 
ka huntidelt, kui see teile paremini sobib. Ta pooltobe teener lobises mingisugusest 

Jaaguarist, aga muinasjuttude jaoks oleme me juba liiga suured.» 

«Misuke teener? Arvate vist iirlast Phelimit? Kus ta on?» 

«Laskis jalga, et oma nahka päästa. Küll me ta üles leiame, kui oma tööga siin valmis 
saame, ja küllap me tast tõe poomisnööriga välja pigistame.» 


«Kui te jaaguarijuttu mõtlete, siis ei saa te temast küll miskit muud välja pigistada. 
Nägin ise seda metselajat ja 

Jõudsin just parajaks ajaks kohale, et noortmeest ta küünte vahelt päästa. Aga asi ei seisa selles. Eks 
te pinnisite iirlast muidugi juba omajagu — mida ta muud veel kõneles?» 
«Ajas siin mingitest indiaanlastest. Kes seda usub!» 


«Noh, mulle rääkis ta täpipealt sama ja selles paistab oma tõetera ka ikka sees olema. Muuhulgas 


ütles ta, et nad olla kaarte mänginud, ja vaat siin need ongi. Leidsin nad osmiku põrandalt maast. 
Need on hispaania kaardid.» 


Zeb tõmbab kaardipaki taskust ja ulatab selle regulaatorite pealikule. 

Täpsemal järeleuurimisel tehakse kindlaks, et kaardid on mehhiko päritoluga, niisugused, nagu 
neid laialt levinud .. montemängus kasutatakse: emanda asemel on hobune ratsanikuga — caballo, 
pada tähistab mõõk — espada ' ning ristit — basto'i? — tänavasillutaja kangi taoline ese, mida me 
oleme harjunud nägema pildiraamatutes karvase Orsoni? kämblas. 

«Kes on seda enne kuulnud, et komantšid kaarte mängiksid?» imestab mees, kes ennist Phelimi 
indiaanlastejutu kohta põlgliku tähenduse tegi. «Kuradi naljakas!» 

«Ah ütlete, et naljakas?» avaldab oma arvamust keegi vana trapper, kes on aasta otsa 
komantšide käes vangis olnud. «Naljakas võib see muidugi olla, aga on ometigi õige. Olen ise 
näinud, kuidas nad paljaks kaabitud piisoni -nahal — see täidab neil laua aset — üsna mitut 
mängu lõid. Ja mehhiko montet mängisid nad ka. Arvatavasti on nad seda õppinud oma mehhiko 
vangidelt, keda neil mitme suguharu peale on oma kolm tuhat tükki. Nõndaks, armulised härrad,» 
lõpetab trapper, «komantšid mängivad kaarte, see on selgem kui selge.» 


Zeb Stumpile valmistab mehe tunnistus rõõmu — sellest on rohkem tulu kui ta enda seletusest. 
See kallutab vaekausi süüaluse kasuks. Fakt, et läheduses on nähtud indiaanlasi, muudab 
regulaatorite meelt, kes siiani on olnud arvamusel, et komantšid on röövretkel ainult teisel pool 
asundust. «Asi on kindel,» püüab Zeb olukorda käsutada uurimise edasilükkamiseks, «siin käisid 
indiaanlased või igatahes 


Es pada — mõõk (hisp. k.). 
*Basto—risti mast (kaardimängus) (hisp. k.). 
*Orson — karupoeg (pr. k. õieti ourson); tegelane XV sajandi anonüümsest teosest. Kahest 
orvust kasvatas ühe — Orsoni — üles emakaru. 

nendega kuradima sarnased ... Helduse vägi! Kustte ma siis nüüd tuleb?» 

Samal hetkel kostab järsaku poolt selgesti kabjaplaginat. 

Keegi ei küsi, miks Zeb nii äkitselt oma jutu lõpetas. Järsaku harjal, üpris serva ligidal kihutab 
hobune. Ta seljas istub naine, noor neiu, vallandunud juuksed lehvimas tuules, kübar paelapidi 
kiharate küljes. 

Hobune kappab nii meeletult, nii ohtlikult lähedal kuristiku servale, et võiks arvata, nagu oleks ta 
peruks läinud ja viiks oma ratsanikku kuhu heaks arvab. 

Ent lugu pole nii. Võite seda näha ratsaniku liigutustest. Teda ei näi ratsu kurus rahuldavat ning ta 
sunnib looma piitsa, kännuste ja nõõtamisega seda veelgi suurendama. 

See on selge ka all seisvatele meestele, ehkki nad on hämmeldunud ega saa aru, miks ratsanik nii 
järsaku serval kihutab. 

Nad seisavad tummas imestuses paigal. Mitte et nad ratsanikku ei tunneks. Oleks veider, kui nad 
teda ei teaks. See naine, kes seal nõnda mehe kombel sadulas istub, ei lähe enam meelest, kui teda 
kord on nähtud. 

Juba esimese pilguga tunnevad kõik hulljulges ratsanikus ära teejuhi, kellest nad vaevalt pool tundi 
tagasi preerias lahkusid. 


LXVI peatükk KOMANTSID ON KANNUL 


Ratsanik, kes nii kummalisel ja ootamatul kombel ilmus, oli Isidora. Mis tõi ta tagasi? Ja miks 
kihutas ta nii pöörase kiirusega? 

Et seda selgitada, peame pöörduma uuesti süngete mõtete juurde, millega ta parajasti ametis oli, 
kui ta teksaslasi kohtas. 

Kui ta Alamo äärest minema kappas, ei tulnud talle pähegi tagasi vaadata, et kindlaks teha, kas 
keegi talle ei järgne. Kättemaksuplaane haududes kihutas ta edasi, ilma et oleks pööranud pead. 

Veidi rahuldust pakkus talle teadmine, et Louise Poiri-dexter näis kavatsevat samuti hütist 
lahkuda. Isidora naiselik vaist oli kohe taibanud, miks teine seda teha tahtis, aga ta teadis ka — ja 
liigagi hästi —, et selleks polnud põhjust. 

Siiski oli teataval määral meeldiv mõelda, et ta võistlejanna, aimamata oma õnne, kannatab nagu 

temagi. 

Ka lootis ta, et vahejuhtum ehk jahutab uhke kreoolitari tundeid mehe vastu, kellele ta oli 
suvatsenud kinkida oma armastuse. Ent see oli nõrk ja ebamäärane lootus, mida selle hellitaja ise 
hästi uskudagi ei söandanud. 

Omaenese südant mõõdupuuks võttes ei saanud ta seisuslikele vaheseintele kuigi suurt tähtsust 
omistada — oli ju tema enda lugu tõenduseks armastuse võrdsustavast jõust. Siiski pakkus talle 


rahuldust mõte, et tema viibimine hütis oli valmistanud piina vihatud võistlejannale ning võis vii- 
mase õnnele lõpu teha. 


Seda mõtet heietades oli Isidora hakanud tundma isegi teatavat naudingut ja mõnules selles 
segamatult kuni teksaslaste tulekuni. 

Nendega tagasi ratsutades ta meeleolu muutus. Tee, kustkaudu Louise pidi koju sõitma, oli sama, 
mida mööda tema isegi oli tulnud. Kuid teel polnud ühtki naist. 

Kreoolitar pidi olema meelt muutnud ja hüti juurde jäänud ... ning tegeles võib-olla just praegu 
sellega, mida Isidora nii meelsasti 1se olek? teinud. 

Nüüd trööstis teda ainult teadmine, et ta saab häbisse saata naise, kes oli toonud talle õnnetust. 
Poindexteri ja ta kaaslaste küsimused tegid talle olukorra küllalt selgeks. Veel rohkem selgitas 
seda lõpuks Calhoun, ja pärast seda, kui küsitlejad minema olid ratsutanud, seisatas ta veel tihniku 
servas, kõheldes, kas sõita Leona äärde või minna tagasi hüti juurde ja vaadata pealt erutavaid 

sündmusi, mida seal tänu tema sepitsustele kind-lasti oodata oli. 

Ta peatub metsa servas, puude varjus. Ta on halli ratsu seljas, kes värisevate sõõrmete ning 
päraniaetud silmadega vaatab järele eemalduvale caballada'e, mille taga ratsutab üksik teistest 
mahajäänud ratsanik. Hall hobune võib-olla imestaks, miks teda niisifguseid veidraid põikeid 
tegema sunnitakse, kui ta poleks oma kapriisse ratsaniku äkiliste Meelemuutustega harjunud. 

Ratsanik vaatab samasse suunda — küpressi poole, mille tume latv kõrgub Alamo kaldajärsaku 
kohal. 

Ta näeb, kuidas otsijad järsakust alla laskuvad, kõige taga mees, kes teda nii üksikasjaliselt 


küsitles. Kui ka tolle pea järsaku piirjoone taha vajub, arvab ta enese olevat lagendikul päris üksinda. 
385 


Selles ta aga eksib. 


Ta peatub kõheldes tükk aega, minutit kümme... viisteist ... kakskümmend. 
Ta mõtted ei tohiks kelleski kadedust äratada. Kättemaks, mille teostamise ta üpris suures osas 
enda arvele võib kir-jutada, pole talle eriti magus. Kui ta häbistab naist, keda ta vihkab, siis võib 


juhtuda, et ta koos sellega hukka saadab ka mehe, keda armastab. Hoolimata kõigest, mis on 
juhtunud, ei suuda ta loobuda teda armastamast! 


«Santisima Virgen!» pomiseb ta ärevalt. «Mida mategin! Kui need mehed — los reguladores 
» need halastamatud kohtunikud — leiavad ta süüdi olevat, millega see siis lõpeb? Tema surmaga! 
Püha Jumalaema! Seda ma ei soovi. Mitte nende käe läbi ei pea ta surema — ei, ei! Kui julmad nad 
välja nägid ... karmid ja halastamatud! Ja kui ma neile teed näitasin, kui kiiresti nad minema 
kappasid, ilma et oleksid minust enam väljagi teinud. Oo, neil oli otsus juba küps: don Mauricio 
peab surema! Ja ta on võõramaalane, nagu ma olen kuulnud. Ta pole pärit nende maalt ega 
hõimust, kuulub ainult samasse rassi. Üksinda, sõpradeta, nii paljude vaenlaste hulgas! Santisima! 
Mida ma küll mõtlesin? Kas polnud see, kes praegu minema ratsutas, nõbu, kellest ma olen kuulnud! 
Ay de mi! Nüüd ma mõistan, mis teda huvitas. Tema süda peab tundma sama mida minu oma.» 
Tütarlaps istub sadulas ja ta pilk eksleb lagendikul. Hall ratsu pole ikka veel rahunenud, kuigi 
caballada on ammu silmist kadunud. Loom käitub nagu ratsanikki, kes ikka veel kõhkleb, 
jõudmata otsusele, mis teha. 
Hobune avastab esimesena hädaohu või midagi, mis selle järele lõhnab. Ta teatab sellest tasase 


hirnatusega, nagu tahaks ta köita tütarlapse tähelepanu. Pea on tal pööratud metsa p'oole, mis 
näitab, et vaenlase ilmumist on oodata sealt. 


Kes või mis see on? 


Isidora, keda on hoiatanud ratsu käitumine, pöörab näo tihniku suunas ning silmitseb hoolikalt 
rada, mida mööda ta asja sõitis. See on tee või rada, mis viib Leona aarde. Näha on seda ainult 


kahesaja jardi pikkuselt. Kaugemal 
pöördub ta loogeldes põõsaste vahele. 


'Los reguladores — regulaatorid (hisp. k.). 

Teerajal ei paista kedagi, mitte kedagi peale paari-kolme kõhetu koioti, kes hiilivad puude varjus 
ja nuhivad kabja-jälgi, lootes leida kiirustavate ratsanike järelt mahapudenenud toidujäänuseid. 

Mitte nemad ei ajanud halli ärevile. Loom näeb neid, aga need teda ei häiri. Preeriahunt ei ole 
tema jaoks ei hirmuäratav ega haruldane. Ta peab olema haistnud või kuulnud midagi muud. 

Isidora kuulatab: tükk aega ei kuule ta midagi, mis temas ürevust tekitaks. Saakali kiunuv 
haugatus ei kohuta teda kunagi, ammu siis veel südapäevases päikesepaistes. 

Tütarlapse mõtted pöörduvad uuesti teksaslastele, eriti tollele, kes tema juurest viimasena lahkus. 
Ta juurdleb parajasti selle üle, mida mees talt oma pärimisega välja uurida tahtis, kui hobune 
uuesti rahutuks muutub. 


Loom ei taha enam paigal püsida, nuusutab õhku, korskab ja viimaks hirnatab, palju valjemini 
kui enne. 


Seekord vastab talle mitu hobust, kes tulevad arvatavasti teed mööda, kuigi neid veel puude vahel 
näha pole. Kuulda on ka kabjamüdinat. 

See vaikib äkitselt. Võõrad hobused kas peatusid või jätkavad sõitu nii hiljukesi, et seda pole 
kuulda. 

Isidora oletab esimest. Ta on kindel, et need on ratsahobused ja et ratsanikud on nad halli 
hirnatust kuuldes peatanud. 

Ta rahustab oma ratsut ja kuulatab. Metsa vahelt kostab tasast pominat. Kuigi see on ebaselge, võib 
aru saada, et see on inimeste kõnekõmin; räägitakse tasa, poolsosinal. 

Varsti kõnelus lõpeb ja tihnikus valitseb jälle vaikus. Ratsanikud, kes nad siis ka pole, peatuvad 
— arvatavasti ei julge nad edasi sõita. 

Isidorat see eriti ei üllata ja häirib ainult vähe. Arvatavasti on need mõned rändurid, kes on võib- 
olla teel Rio Grande suunas, või teksaslaste väesalgast mahajäänud, kes tema hobuse hirnumist 
kuuldes on peatunud ettevaatusest. See on täiesti loomulik, eriti nüüd, kus on teada, et indiaanlased 
on sõjateel. 

Niisama loomulik on, et tütarlaps muutub võõraste suhtes valvsamaks — olgu nood kes tahes — 
ning etta selle mõttega ratsutab kõrvale ja peitub koos hobusega akaatsia varju. Siin kuulatab ta 
uuesti. Ei kulu kaua, kui ta avastab, et ratsanikud sõidavad tema poole, mitte teerada mööda, 

vaid läbi metsa. Ja nad ei sõida kõik koos, vaid paistavad olevat lahku läinud, nagu kavatseksid 
teda sisse piirata. Mehhiklanna arvab nõnda seepärast, et kuuleb kabja-lööke erinevatest 
suundadest: kõik sõidavad üsna vargsi, kuid ilmselt üksteisest kaugenedes; ratsanikud säilitavad 
sügavat vaikust, mis annab tunnistust kas nende kavalu-sest või ettevaatusest — vahest ehk 
koguni kurjadest kavatsustest. 

Võib-olla on nad ta peidiku avastanud? Võib-olla reetis selle ratsu hirnatus? Võib-olla 
ratsutavad nad ringi, et talle korraga igast küljest kallale tungida ning võtta talt sellega 
põgenemisvõimalus? 

Kuidas teada saada, kas neil pole vaenulikke kavatsusi? 
Isidoral on vaenlasi; ühte teab ta kindlasti — don Miguel Diaz. Peale selle peab silmas pidama 
komantše, keda tuleb karta alati ja kellega ei olda pealegi nüüd enam rahujalal. 


Tütarlaps lööb kartma. Siiani oli ta üsna rahulik, kuid nähtamatute ratsanike käitumine tundub 
talle äärmiselt kahtlasena. Tavalised rändurid oleksid sõitnud edasi teed mööda, need aga 
hiilivad võsa vahel! 
Tütarlaps vaatab ringi, uurides lähemalt oma peidupaika. Ta leiab, et see pole sugugi 
usaldusväärne. Akaatsia hõre sulgjas lehestik ei varja teda mööduja pilgu eest. Kabja-müdina 
järgi pole raske mõista, et talle lähenevaid ratsanikke on õige mitu. Varsti leiavad nad ta 
tõenäoliselt üles. Sellele järeldusele tulles surub Isidora kännused hobuse külgedesse ning 
ratsutab tihnikust välja. Siis pöördub ta teele ning traavib Alamo poole laiuvale lagendikule. 
Ta kavatseb sõita kaks-kolmsada jardi — väljapoole vibu või püssi laskekaugust — ning seal 
peatuda, et teha kindlaks, kes talle lähenevad — sõbrad või vaenlased. 


Kui tegemist on viimastega, usaldab ta end oma vahva halli hoolde, kes peab ta teksaslaste 
kaitse alla viima. 


Lagendikul kavatsetud peatust ei tule. Selles on süüdi ratsanikud, kes tormavad põõsaste 
vahelt välja, kõik korraga ja peaaegu samal silmapilgul kui ta ise. 

Nad hüppavad välja mitmest paigast ning ratsutavad koonduva kaarena kiiresti tema poole. 
Taha vaadates näeb ta poolpaljaid pronkspruune värvitud nägudega mehi, kellel sarlakpunased 
suled juustes. 


«Los indios!» pomiseb mehhiklanna endamisi, surub kannuserattakesed ratsule ribidesse ning 
kihutab täie kapakuga küpressi suunas. 

Kiiresti selja taha heidetud pilk veenab teda, et teda jälitatakse, kuigi ta aimab seda ka ilma 


nägemata. Ta näeb veel, ettagaajajad on ligidal ja võtavad asja tõsiselt, nii tõsiselt, et nad 
vastupidi tavalisele indiaani kombele ei lase isegi kuuldavale oma sõjahüüdu. 

Järelikult on neil kavatsus teda kinni võtta ja nähtavasti on nad selles juba varem kokku 
leppinud. 

Seni pole ta neid punanahalisi preeriapiraate eriti kartnud. Juba aastaid on nad elanud nii 
teksaslaste kui mehhiklastega rahujalal ja vältida tuli neid ainult siis, kui nad olid purjus — just 


nagu tsiviliseeritud maailmas tuleb daamidel hoiduda üksildastest tänavatest, et mitte sattuda 
vastamisi meremeestega, kes on päev otsa õllepoes purjutanud. 


Isidora on kunagi midagi niisugust läbi elanud ja mäletab seda hästi; vähem valu teeb talle 
mõte hädaohule enesele kui õnnetusele, mis tuli ta pääsemisest. 


Praegu ähvardab teda teistsugune oht. Rahuaeg on läbi. Sõda on käega katsuda. Tagaajajad ei ole 


purjus oma vaenlaste tuleveest. Nad janunevad vere järele ja tütarlaps põgeneb, et pääseda mitte 
ainult teotamisest, vaid võib-olla koguni surmast. 


Ta sööstab üle lagendiku, võttes hobusest välja viimase, mis piitsa, kännuste ja nõõtamise abil 
võtta saab. Kuulda on ainult tema häält. Jälitajad on vait — vaiksed kui vaimud. 


Ainult ühe pilgu heidab ta taha. Tagaajajaid on ainult neli, aga seda on ikkagi liiga palju ühe 
vastu, eriti kui see üks on naine. 


Pole muud lootust kui pääseda teksaslaste juurde. Isidora kihutab edasi küpressi poole. 


LXVII peatükk LOS INDIOS! 


Jälitatav ratsanik on ainult kolmesaja jardi kaugusel kaldajärsakust, mille kohal kõrgub küpressi 
latv. Veel kord vaatab ta tagasi. 


«Dios me ampare!'» 
Jah, kaitsku teda jumal! Ongi juba liiga hilja! Kõige esi- 


'Dios me ampare! — hoidku mind jumal! (hisp. k.), 

mene indiaanlastest on võtnud sadulaharjalt lasso ning viibutab seda pea kohal. 

Enne kui ta mäekuruni jõuab, on tal silmus kaelas ja... 

Äkki sähvab tütarlapsele pähe mõte, kuidas koõhutavast kägistamisest pääseda. 

Kaljujärsak, mis kõrgub Alamo kaldal, on lähemal kui mäekuru, mille kaudu alla jõe aarde 
pääseb. Ta mäletab, et järsaku hari on hüti juurest näha. 

Kiire tõmbega ratsmeist muudab ta suunda — ta ei sõida enam küpressi poole, vaid otse 
järsakule. 

Jälitajad on hämmelduses, aga muudatusega rahul. Maakoha profiil on neile hästi tuttav. Nad 
teavad kaljujärsaku kallakut ning on nüüd kindlad, et nad tütarlapse kinni püüavad. 

Kõige eesmine indiaanlastest kohendab lassot, et seda kindlamini heita. Ta ei kiirusta: ta teab, et 
tütarlapsel pole pääsu. 

«Chingaro!» ümatab ta endamisi. «Kui ta veel väheke edasi kihutab, kukub ta uperkuuti 
kuristikku!» 

Ta eksib. Tütarlaps kappab edasi, ent kuristikku ta ei kuku. Uuesti ratsmeid rebides on ta jälle 
suunda muutnud ning ratsutab sügaviku serval — nii ligidal servale, et all seisvad teksaslased 
teda märkavad ja Zeb Stump laseb kuuldavale hüüatuse «Helduse vägi!», mida ta ainult väga 
erakordsetel juhtudel tarvitab. 

Nagu vastuseks vana küti hüüatusele — või pigem sellele järgnenud küsimustele — kostab 
kaljujarsakult kummalise ratsaniku karjatus: 

«Los indios! Los indios!» 

Mitte kellelegi, kes on viibinud Lõuna-Texases kas või kolm päeva, pole võõras nende sõnade 
tähendus, ükskõik mis keelt ta ka ei kõneleks. See on häiresignaal, mis on kõlanud juba kolmsada 
aastat kolme tuhande miili pikkusel piiril kolmes erinevas keeles: «Les Indiens '! Los indios! The 
Indians ?» 

Kurt peab olema kõrv ja aeglane arusaamine, mis kohe kinni ei võta nende sõnade kõhutavat 
tähendust. 

Meestele, kes seda hütiesisel kuulevad, pole tõlki vaja-Nad mõistavad, et hüüdjat ajavad taga 
indiaanlased — mõistavad nii täpselt, nagu oleks seda neile teatatud nende endi emakeeles. 


'Les Indiens — indiaanlased (pr. k.), *The Indians — indiaanlased 
(ingl. k.). 

Neil jätkub vaevalt aega selle ümberpanemiseks inglise keelde, isegi mõttes, kui nad kuulevad 
uuesti sama häält: «Tejanos! Caballeros! Päästke mind, päästke! Los Indios! Mind ajavad taga 
indiaanlased! Nad on lähedal, väga jahedal...» 

Kuigi tütarlaps jätkab, pole ta sõnu enam selgesti kuulda. Kuid ilma pikematagi on selge, mis ülal 
lagendikul toimub. 

Ta on jõudnud äärmisest puudesalgast vaevalt kahekümne jardi kaugusele, kui sellesama tagant 
sööstab välja esimene metslane, ja selge taeva foonil on näha, kuidas ta mehhiklannale järele 
kihutab. 


Nagu lingu viibutab ta pea kohal lassot. Ta sihib seda niisuguse innuga, et ei näi tähelegi panevat, 
mida kuristiku äärel kappav põgenik täielt sõidult hüüdis — teksaslasi appi kutsudes tütarlaps ei 
peatunud. Võib-olla arvab indiaanlane, et see oli määratud temale —. et see oli viimne 
armupalumine temale tundmatus keelemurdes, sest Isidora oli hüüdnud inglise keeles. 

Eksiarvamusest vabaneb ta alles siis, kui mäekurust kostab terav raksatus — või õigemini pisut 
varem, siis, kui kõrvetav valu randmes sunnib teda lassot maha pillama ja imestunult selle põhjust 
otsima. 

Ta märkab alt orust tõusvat väävlisuitsu-pilvekest. 

Taktika muutmiseks jätkub talle ainsast pilgust. Ta näeb sadat meest ja sadat sädelevat püssirauda. 

Samal ajal märkavad neid ka ta kolm kaaslast ja otsekui kokkuräägitult pöörduvad kõik neli ringi 
ning kappavad kaldapealselt minema, peaaegu niisama kiiresti, kui nad sinna ilmusid. 

«Vaat kus kahju,» ütleb Zeb Stump püssi uuesti laadides. «Kui poleks tarvis olnud tüdrukut 
päästa, oleks ma lasknud neil lõhangut pidi alla tulla. Kui me nad kinni oleks võtnud, oleksime võib- 
olla midagi ka oma asja kohta kuulda saanud. Nüüd me neid enam ei püüa. Kindlasti panid nad kohe 
minema ja selleks ajaks, kui me üles jõuame, on nad juba kadunud kui paha õhk.» 


Metslaste ilmumine on andnud mustangeri hüti ees toibuvale tegevusele kiiresti uue suuna, niisama 
äkilise muudatuse on see tekitanud ka seal seisvate meeste meeleolus. 

Enamikust, kes Maurice Geraldit mõrvas süüdistas; on saanud vähemik ning need, kes uskusid ta 
olevat süütu, on nüüd mehed, kelle arvamust arvestatakse. 

Olukorra peremeesteks pole enam Calhoun ega ta jõhkarditest käsilased, ning regulaatorite 
pealiku ettepanekul lükatakse kõhus edasi. 

Suure kiiruga koostatakse uus tegevuskava. Selle selgitamiseks piisab paarikümnest sõnast. 
Süüalune otsustatakse viia asundusse ja mõista seal tema üle kohut vastavalt kehtivatele 
seadustele. 

Järgmiseks punktiks on indiaanlased, kelle juhuslik ilmumine põhjustas äkilise muudatuse nii 
meeste meeltes kui ka kavatsustes. 

Kas neid jälitada? Seda muidugi. Aga millal? Kas otsekohe? 

Ettevaatus vastab: ei. 
Neist nähti ainult nelja, kuid tõenäoliselt pole need ainukesed. Need võisid olla neljasajalise 
väe eelsalgaks. 

«Ootame parem, kuni too naisterahvas alla tuleb,» annab nõu keegi arglikumate seast. 
«Indiaanlased jätsid jälitamise kätki. Kuulake, ta tulebki vist juba lõhangut pidi siiapoole. 
Kindlasti tunneb ta seda teed — ise ju juhatas meid.» 

Kohalolijate enamikule tundub ettepanek mõistlikuna Nad pole pelgurid, aga nende hulgas on 
ainult üksikuid, kes on indiaanlastega tegelikult võidelnud, ja paljud on oma alavääristatud 
kaasvendadega tutvust teinud ainult kauba-vahetuse kaudu. 

Ettepanek võetakse vastu. Kõik ootavad Isidora ilmumist. 
Mehed on hobuste juures, mõned neist on varju otsinud puude vahel. Viimastel on halb aimus, 
et mehhiklannaga koos või kohe tema kannul võib ikkagi tulla salkkond komantše. 

Mõned meestest on seotud teistsuguste toimetustega, Zeb Stump nende hulgas. Ta võtab 
ajapikendust saanud vangil tropi hammaste vahelt ning lõdvendab rihmu, mis siiani noormehel 
ihusse soonisid. 

Keegi jälgib vana küti tegevust suure huviga, ehkki ta ise teda ei abista. Tema osa on juba 
täidetud, võib-olla liigagi silmapaistvalt. Ta ei tohi isas kahtlust äratada. Kuhu jääb aga don Silvio 
Martineze vennatütar? Teda pole ikka veel. Ka pole enam kuulda ta hobuse samme. On 
kulunud küllalt aega — isegi rohkem kui küllalt —, et jõuda mäekurust onni juurde. 


Tütarlapse hilinemine tekitab üllatust... imestust.. hirmu. 
392 


Meeste hulgas on Isidora austajaid — selles pole midagi iseäralikku. Mõned on teda varem 
kohanud, mõned nägid teda täna esimest korda. 


Kas tõesti jõudsid indiaanlased talle järele ja võtsid ta kinni? 

Küsitakse üksteise arvamust. Keegi ei oska vastata, vastusest on aga huvitatud kõik. 

Teksaslaste enesearmastus on puudutatud. Hüüdega «Tejanos! Caballeros!» pöörduti ju nende 
galantsuse poole. 

Kas on appihüüdja jälitajate kätte langenud? Võib-olla embab praegu kaunist tütarlast mõni 


kirjuks võõbatud metslane? Mehed kuulatavad hoolega, mitmel peksleb pulss kiiresti ning süda 
taob ärevalt. 


Nende ootused jooksevad tühja. 


Pole kuulda ei kabjaplaginat ega naise häält, mitte midagi peale suuraudade krõmpsutamise 
nende endi kõrval. 


On's ta tõesti kinni võetud? 

Nüüd, kus süngemad plaanid on südameis summutatud, pöördub vaen rassikaaslase vastu 
äkitselt loomulikumasse suunda.. 
Uuesti süüdatud kättemaksukirg põleb ägedamalt kui enne, sest nüüd on see suunatud igipõlise 
vaenlase vastu. Nooremad ja tulisemad, kelle hulka kuuluvad mehhik-lanna austajad, ei kannata 


enam kahevahelolekut. Nad hüppavad sadulasse ning kuulutavad, et nad otsivad tütarlapse üles ja 
kas päästavad ta või hukkuvad ise. 


Kes suudab, neile vastu seista? Mehhiklanna jälitajad — või kinnivõtjad — on ehk just need, 
keda on tuldud otsima — Henry Poindexteri tapjad. 
Keegi ei vaidle vastu noormeeste kavatsusele. Nad lahkuvad — otsima Isidorat ja jälitama 
preeriapiraate. Mahajääjaid on vähe, nende seas on ka Zeb Stump. Vana kütt ei lausu indiaanlaste 
tagaajamise kohta sõnagi. Ta peab oma mõtted endale. Ainsaks mureks paistab tal olevat 
hoolitseda haige ja ikka veel teadvusetu vangi eest, kes on endiselt regulaatorite valve all. 

Zeb pole ainus, kes mustangerile hädas ustavaks jääb. Tal on veel kaks niisama truud sõpra. 
Üks neist on kaunitar, kes jälgib teda eemalt, varjates hoolega huvi, mida ta tema vastu tunneb. 


Teine on kohmakas, peaaegu koomiline olend, kes seisab ta kõrval ning kutsub seks korraks surma- 
suust pääsenud meest oma isandaks. Viimane on Phelim, 

kes asja on alla roninud oma Õrrelt, laiavõralisel tammel parasiteerivate ronitaimede peidust, kus ta 
kükitas juba hulgakese aega ja vaatas vaikselt kõike toimuvat pealt. Muutus sündmuste arengus on 
meelitanud ta tagasi maa peale ning kohustuste täitmisele, milleks ta Atlandi tagant kaasa on toodud. 

Meie tegevuspaigaks ei jää enam Alamo-äärne lagendik. Tunni aja pärast lahkutakse hütist, mis 
ei laota võib-olla enam kunagi oma varjavat katust Mustangi-Maurice'i üle. 


LXVIII peatükk EBAÕNNESTUNUD SÕJARETK 


Sõjakäik komantšide vastu osutus väga lühikeseks — see kestis ainult kolm või neli päeva. Jõuti 
selgusele, et need Uue Maailma ismaeliidid ei kavatsenudki alustada sõda, vähemalt mitte suures 
mastaabis. Sissetungi asundustesse olid organiseerinud, mõned noored punanahad, keda varsti pidi 


tõstetama «vaprate» seisusesse ning kes tahtsid seda sündmust tähistada mõningate skalpide ning 
hobuste ja sarvloomade riisumisega. 


Niisugused röövretked pole Texase indiaanlaste seas harulduseks. Neid võetakse ette omapead, 
enamasti pealiku või suguharu vanemate teadmata — samuti nagu noor auahne leitnant või lipnik 
hiilib minema paarikümne eskadroni- või laagrikaaslasega, et ära lõigata vaenlase väesalk või 
vangi võtta ta tunnimees. Selliseid röövretki korraldavad harilikult noored jahil viibivad 
indiaanlased, kes tahavad koju viia midagi näitamisväärsemat kui tavaline jahisaak, ja enamik 
suguharust saab sellest teada alles hulk aega hiljem. Muidu võiksid vanemad mehed selle lõbu ära 
keelata, sest need on tavaliselt niisuguste piraatlike retkede vastu ning peavad neid mitte ainult 
ettevaatamatuiks, vaid sageli ka üldsuse huve kahjustavaiks. Ainult õnnestumise korral kiidetakse 
taoline ettevõte heaks. 

Antud juhul nõutasid endale sõjamehediplomi mitu noort komantši, viies koju kaasa hulga valgete 
naiste ja poisikeste skalpe. Ka olid nad kogunud hobuseid ja sarvloomi; et aga neid oli ebamugavam 
transportida kui kergeid skalbikiharaid, õnnestus need neilt tagasi võtta. 


San Saba mägede vahel jõudis punanahalistele piraatidele järele ratsaküttide salk ning nad olid 
sunnitud nelja- 

jalgse röövsaagi maha jätma. Oma naha suutsid nad päästa ainult tänu kiirele põgenemisele 
Llano Estacado tagamaadele. 

Et neile läbi selle kõrbeala järgneda, oleks tarvis läinud rohkemat varustust kui see, mille 
eskadron teele asudes kuruga kaasa oli kähmanud, ja kuigi skalpeeritud asunike sugulased 
nõudsid vihaselt kättemaksu, võis seda lubada alles mõne aja möödudes ning pärast vastavaid 
ettevalmistusi. 

Avastades, et komantšid olid taganenud neutraalse maariba taha, polnud onu Sami sõduritel teist 
valikut kui pöörduda tagasi oma tavaliste toimetuste juurde, iga väesalk oma forti, ning oodata 
edasisi korraldusi peastaabist. Inge'i fordi väeosad, kellele oli usaldatud maa kaitse kuni Rio 
Nueceseni, olid laagrisse tagasi jõudes ebameeldivalt üllatunud, kui kuulsid, et nad olid indiaanlasi 
otsinud valest kandist. Mõned meestest, nende seas ka Hancock, olid pahameele tõttu lausa arust 
ara, et ei saanud rahuldada oma ammust iha ega ajada mõõga otsa ühtki punanahka. 

Jah, kõnesoleval ajal leidus Texases jõhkardeid, kes ei hinnanud punanaha elu kõrgemalt kui 
inglise metsavaht kärbi või mõne teise tema valdustesse tunginud röövlooma oma. Pole kahtlust, 
et niisuguseid jõhkardeid leidub seal praegugi, sest kümne aastaga pole vist Texase piirialade 
moraal palju jõudnud muutuda. 

Paraku peame me aga pahandamisega natuke ettevaatlikud olema. Meie endi lugu Jamaikal — 
jumala eest, mustim laik ajaloo lehekülgedel! — võõpas need rajaäärsed omavolitsejad 
lumivalgeks. 

Kui asjade üle otsustades kasutada vähem väljendusrikaste võrdluste abi, siis peab lihtsalt 
mainima fakti, et Inge'i fordi noored ohvitserid olid veidi tusased, et neil polnud avanenud 
võimalust maha nottida paarikümmend või rohkemat punanahka. Kuuldes, et nende äraolekul on 
indiaanlasi nähtud hoopi» teisel pool, said nad uut lootust. Võib-olla leiavad nad veel võimaluse 
oma mõõkade kasutamiseks, mis olid ikka veel ühegi vereplekita — ka teravamaks polnud neid 
ihutud —, just nagu nad West Pointi sõjakoolist kaasa toodi. 

Uue pettumuse valmistas neile teine samal päeval saabunud salk — eraisikud, kes olid läinud 


taga ajama Alamo kaldal nähtud indiaanlasi ja tulid tagasi teatega, et seal polnud ühtegi 
punanahka. 

Nad tõid ka asitõendeid lisaks oma väidetele, millesse muidu, kõike juhtunut arvesse võttes, 
oleks võib-olla suhtutud umbusuga. 

Asitõendid koosnesid väga mitmekesistest esemetest — igasugusest kribust-krabust, nagu seda 
oksjoni väljapak-kuja nimetaks. Seal oli hobusejõhvidest parukaid, siniseks,, roheliseks ja 
erepunaseks värvitud kukesulgi, põdranahkseid pükse, samast materjalist mokassiine ning mitu pakki 
värvi. Kõik see oli leitud peidetuna papli õõnde. 

Indiaanlaste vastu nüüd uut retke ette ei võeta ja Inge'i fordi rahutumad hinged on selleks korraks 
sunnitud leppima olukorraga, nagu see on. 

Ehkki fort asus kõigist tsivilisatsioonikeskustest kaugel, polnud elu seal parajasti ei igav ega 
tüütu. Oli küllalt ainet, millest tasus mõelda ja kõnelda. Kaunitari saabumine, kelle sarnast Alamo 
ääres varem polnud nähtud, tema venna salapärane kadumine ja oletatav mõrv, veel salapärasema 
peata ratsaniku ilmumine, tuntud lugu indiaanlasi mängivatest valgetest ja kõige lõpuks — kuigi 
mitte viimasel kohal huvitavuse poolest — teade, et arvatav mõrvar on kinni võetud ja viibib nende 
endi vangla seinte vahel, ise peast segane. 

Pettunud sõjameestele kõneldakse veel teisigi lugusid,, mis on küllalt põnevad, et takistada 
neid igavust tundmast. Kõne alla on võetud Isidora Covarrubio de los Llanos, tema mehelik, 
kuid kütkestav ilu, ja arutletakse või oletatakse ka tema osa kõikide meeli erutavas salapärases loos. 

Alamo ääres asetleidnud sündmuste üksikasjad — mustangeri leidmine haigena voodis, otsus ta 
üles puua, sellel viibimine Louise Poindexteri vahelesegamise läbi, karistuse edasilükkamine tänu 
Zeb Stumpi vahvusele — olid kõige-kõditavamateks huviobjektideks, kõige pöörasemate oletuste 
allikaks. 

Kõigist neist asjust kõneldi ja kõiki'neid kommenteeriti, ent ükski ei tekitanud rohkem vaidlust 
kui küsimus mõrvas kahtlustatava mehe süütuse või süü kohta. 

«Mõrv,» lausus kapten Sloman filosoofiliselt, «on roim,, milleks minu arvates Mustangi-Maurice 
pole võimeline.» 

«Te muidugi möönate,» vastas kütibrigaadi leitnant Crossman, «et asjade seis on tugevasti — 
ütleksin isegi, et, otsustavalt — tema kahjuks.» 

Crossman ei olnud noort iirlast kunagi eriliselt armas- 

tanud. Ta oli arvamusel, et ühel teataval kopral oli komandandi vennatütar, fordi kaunitar, 
tundmatule seiklejale luga särava naeratuse kinkinud. 

«Mina seda nii lootusetuks ei pea,» vastas Sloman. 

«Pole kahtlust, et noor Poindexter on surnud, tapetud. Kõik usuvad seda. Noh, ja kes teine võis 
seda teha? Nõbu vannub, et ta kuulis pealt, kuidas noor Poindexter ja Gerald tülitsesid.» 

«See kuldaväärt nõbu kinnitaks vandega kõike, mis talle endale aga paremini istub,» pistis 
vahele tragun Hancock. «Muuseas, tema enda duell mustangeriga on küllalt kahtlustäratav, kas 
pole?» 

«Ja kuigi Henry Poindexter oli Geraldiga tülis,» väidab jalaväeohvitser, «mis siis? Ma ei teeks 
järeldust, et sellele oleks pidanud tingimata järgnema mõrv.» 

«Te siis oletate, et see noormees tappis Henry Poindexteri ausas võitluses?» 

«Midagi niisugust võis tõesti juhtuda ja tõenäoliselt nii oligi. Sellega olen ma nõus.» 

«Aga mille pärast nad tülli läksid?» päris Hancock. «Olen kuulnud, et noor Poindexter sai 
hobusekütiga hästi läbi, hoolimata viimase vahekorrast Calhouniga. Millest neil küll tüli võis 
tulla?» 

«Veider küsimusteie poolt, leitnant Hancock!» kõlas jalaväekapteni vastus erilise rõhuga. «Nagu 
oleksid mehed kunagi kakelnud millegi muu kui...» 


«Naiste pärast,» katkestas teda tragun naerdes. «Aga huvitav, missuguse naise pärast? Ometi mitte 
Poindexteri õe pärast?» 

«Ouien sabe?» vastas Sloman hispaania keeles, paljutähendavalt õlgu kehitades. 

«Mõttetus!» hüüatas Crossman. «Hobusekütt nüüd julgeks unistada miss Poindexterist! 
Rumalus!» 

«Missugune veendunud aristokraat te olete, Crossman! Kas te ei tea, et armastus on juba loomu 
poolest demokraat ning irvitab teie kunstliku vahetegemise üle. Ma muidugi ei ütle, et see just 
antud juhu kohta käiks. Miss Poindexter pole ainus naine, kes võis kõne all olevate isikute vahel 
tüliõunaks olla. Asunduses on teisigi näitsikuid, kelle pärast tasub kakelda, kõnelemata meie fordi 
kaunitaridest, ja miks ei...» 

«Kapten Sloman,» katkestas teda järsult kütibrigaadi leitnant, «pean ütlema, et teie mõistusega 
mehe jaoks on see 

küll väga mõtlematu jutt. Meie garnisoni daamid peaksid teile meelituste eest tänulikud olema.» 

«Milliste meelituste eest, sir?» 

«Peate te tõesti võimalikuks, et nende hulgas leiduks ainsatki, kes alanduks kõnelema isikuga, 
keda te nimetasite?» 

«Kummaga? Ma nimetasin kahte.» 

«Mõistate mind üpris hästi, kapten Sloman, ja mina teid samuti. Meie daamid oleksid 
ilmtingimata üliväga meelitatud, et nende nimesid nimetatakse koos selle alamast seisusest seikleja, 
hobusevarga ja arvatava mõrvari omaga!» 

«Mustangi-Maurice'it võidakse ainult arvatavaks mõrvariks pidada, aga see on ka kõik. Seikleja 
ega hobusevaras ta ei ole ja meie daamide suhtumises temasse võite eksida nagu paljudes muudeski 
asjades, mister Crossman. Olen kohanud noort iirlast sagedamini kui teie, küllalt selleks, et 
veenduda, etlastetoa poolest võib ta vestelda parimaga meie hulgast. Meie kõrgestisündinud 
daame ei peaks kohutama võimalus temaga tutvuda, ja kuna te juba kord selle küsimuse üles võtsite 
— maei usu, et nad võimaluse korral, vähemalt mitte mõned nendest, sellest ära ütleksid. 
Niisugust võimalust pole neil aga kunagi olnud. Niipalju kui mina olen tähele pannud, käitub 
noormees tagasihoidlikult nagu tõeline džentelmen. Olen näinud.teda daamide seltskonnas enam kui 
üks kord ja ta pidas end üleval nii, nagu oleks ta täiesti teadlik sellest, kes ta on. Nii et selles suhtes 
ei usu ma, et ta mõnest meie kaunitarist karvavõrdki hooliks.» 

«Kas sa näe! Missugune õnn neile, kelledest vastupidisel, juhul ta rivaalid saaksid!» 

«Võib-olla tõesti,» tähendas jalaväekapten mõtlikult. 

«Kes teab ...» andis Hancock teravaks kippuvale kõnelusele uue suuna, «kes teab, kas selle tüli 
põhjuseks — kui seda üldse oligi — polnud mitte too imekaunis senjoriita, kellest nii palju 
kõneldakse? Ma pole teda ise näinud, aga juttude järgi, mis temast räägitakse, võib arvata, et ta 
oskab ajada noormehed armukadedaks nagu isakassid.» 

«Võib-olla ... kes teab?» venitas Crossman, kelle poolest võisid ilusa iirlase armumõtted pöörduda 
mis tahes suunda peale komandandi perekonna. 

«Nad viisid mustangeri vanglasse,» tähendas Hancock, nentides fakti, mida talle asja oli teatatud 
—eespool üksikasjaliselt edasiantud jutuajamine toimus natuke aega pärast tagasipöördumist 
komantšide sõjaretkelt. «Ta veid- 

rikust teener on kah seal. Põnev on aga see, et major tegi hiljaaegu korralduse valve 
kahekordistada! Mida see tähendab, kapten Sloman, kes te nii täpselt noormeest ennast ja tema 
tegusid teate? Pole ometi karta, et ta vanglast putku pista kavatseks?» 

«Ei usu,» vastas jalaväekapten, «kui silmas pidada, et tal pole endal aimugi, et ta üldse kinni 
istub. Käisin asja vanglas, et teda korraks näha. Ta on täiesti hull ega tunneks omaenda nägugi 
peeglist ara.» 

«Hull? Mismoodi?» küsis Hancock ja temaga ühinesid teised, kes olid mustangeri 
kinnivõtmisest ainult poole kõrvaga kuulnud. 

«On tal peaajupõletik? Kas ta sonib?» 


«Ja sellepärast siis valvet kahekordistatigi? Kuradi imelik, kui tõesti selle tõttu. Major peab ise 
olema hulluks läinud!» 

«Võib-olla tuleb see ettepanek — ütleksin pigem, etkäsk — vana küljeluult? Hah-hah-haa!» 

«Aga mis on selle mõte? Kas vana tõesti kardab, et mus-tanger vanglast välja pääseb?» 

«Ei, ma mõtlen, et asi pole selles. Usutavam on, et kardetakse vastupidist.» 

«Aa! Te mõtlete, et...» 
«Mõtlen, et Mustangi-Maurice'il on vanglamüüride vahel julgem kui väljaspool neid. Mingisugused 
kahtlased tüübid on lagedale ilmunud ja kõneldakse uuesti lintšimisest. Ei tea nüüd, kas 
regulaatorid kahetsevad, et nad karistamise edasi lükkasid, või on keegi avaliku arvamuse kallal 
tõsiselt tööle hakanud. Mustangeril oli õnne, et vana kütt oma sõprust üles ei ütelnud, ja tal vedas 
ka sellega, et 
meie nii parajal silmapilgul tagasi jõudsime. Päev hiljem oleksime võinud leida eest juba tühja 


vangla — ilma nendeta, kellest me siin kogu aeg kõneleme. Nüüd vähemalt, tänu jumalale, 
mõistetakse vaese noormehe üle õiglaselt kohut.» 
«Ja millal see toimub?» 


«Niipea kui tal aga mõistus vähe selgineb, nii et ta ise aru saaks, et ta kohtu ees seisab.» 
«Selleks võib kuluda nädalaid.» 
«Või päevi, isegi ainult tunde. Tema seisukord, see tähendab kehaline seisukord, ei näi olevat 


väga halb. Korrast ära on ainult mõistus ja see on segamini võib-olla rohkem mõnest läbielatud 
kõledusest kui saadud vigastustest. 


399 


Muutus võib tulla üleöö ja asja kuulsin, et regulaatorid nõudvat kohtumõistmist otsekohe, kui ta 
teadvusele tuleb. Nad ütlevat, et nad ei kavatse hakata ootama, kuni mustanger oma haavu ravib.» 


«Võib-olla suudab ta ennast õigeks rääkida. Loodan, et nii lähebki,» väljendas oma arvamust 
Hancock. 


«Kahtlane küll,» vastas Crossman uskmatult pead raputades. «Nõus verrons 1» 


«Mina olen selles päris kindel,» lausus Sloman. «Nos veremos *!» lisas ta häälega, millest kõlas 
vähem veendumust kui soovi, et kõik tõesti hästi lõpeks. 


LXIX peatükk SALADUSED JA LEIN 


Casa del Corvo härrastemajas valitseb lein ja Woodley Poindexteri perekonna liikmete vahele on 
tekkinud saladusi. 

Ehkki neid on nüüd ainult kolm, kohtuvad nad harvemini kui varem ning nende kuhtumistele surub 
oma pitseri mingi tagasihoidlikkus, mille põhjusi tuleb otsida kuskilt sügavamalt. 

Nad saavad kokku üksnes söögiaegadel ning vestlevad siis ainult hädavajalikust. 

Pole raske mõista kurbuse põhjust, seletada saab ka nende napisõnalisust. 


Ainsa poja ning venna ootamatu ja ikka veel seletamatu surm, milles keegi enam ei kahtle, peaks 
piisavalt seletama nii isa kui ka tütre nukrat ilmet. 


Sellega võiks põhjendada ka nõo sünget meeleolu. 

Ent see pole veel kõik. Igaüht neist näib teiste juuresolekul ohjeldavat mingi pinguldatud 
tagasihoidlikkus, isegi! neil haruharvadel kordadel, kui osutub möödapääsematuks kõnelda 
perekonda tabanud õnnetusest. 


Peale kurbuse, mis on kõigil kolmel ühine, näivad igaüht vaevavat veel omaenese mured, mida nad 
üksteisele ei usalda ega saagi usaldada. 


Kunagine kõrk plantaator ei lahku majast. Ta kõnnibj toast tuppa või mööda koridori, kooldunud 
kõverasse murekoorma all, mis on murdnud ta uhkuse ning ähvardab 


'Nõus verrons (1.:nuu verroon) — eks näeme (pr. k.). 
'Nos veremos — eks näeme (hisp. k.). 

murda ka südame. Ent tema huultelt vallanduvaid oigeid, mida sageli saadavad allasurutud 
sajatussõnad, ei või põhjustada ainult armastava isa tunded, kellelt tema laps on julmalt röövitud. 

Calhoun ratsutab ringi nagu ennegi, ilmudes koju ainult sööma ja magama, ja sedagi mitte 
regulaarselt. 

Vahel on ta ära terve päeva ja pool ööd. Keegi ei tea, kus ta käib, kellelgi pole õigust seda 
pärida. 

Louise istub oma toas, kuigi mitte just pidevalt. Vahetevahel nähakse teda tõusvat katusele, alati 
üksi ning omaette mõttes. 

Seal, taevale lähemal, otsib ta tröösti muredele, mis talle maa peal kallale kipuvad: armastatud 
venna kaotus, kar-tus kaotada keegi veel kallim kui vend, ja võib-olla ka hirm keelepeksu ees, 
mida on juba hakatud tema ümber keerutama. 

Nendest kolmest murest on kõige suurem teine. Viimane vaevab teda üpris vähe, ja valu, mida 
talle esimene ajuti veel valmistab, muutub aegamisi tuhmimaks. 

Kuid teine, kõige suurem neist, aja möödudes aina kasvab ja tugevneb. 

Ta teab, et Maurice Gerald on suletud vangla seinte vahele, sõjaväevangla tugevate müüride 
taha. Teda ei kohuta nende tugevus. Vastuoksa, ta kardab, et need on veel liiga nõrgad. 

Ta kartus on põhjendatud. Ta on kuulnud liikumas jutte, kurje kuuldusi. Ta on kuulnud 
kõneldavat uuest kohtu-mõistmisest lintšikohtuniku ja ta tooreste abiliste eesistumisel; mitte tolle 
lintšikohtuniku ega nonde vannutatud meeste juhtimisel, kes täitsid neid ametikohuseid Alamo 
ääres, vaid veel tundetumate meeste ees kui regulaatorid — kõhtu ees, mis koosneb jõhkarditest, 
kellest pole puudust üheski piiriäärses asunduses, eriti kui viimane asub sõjaväe paiknemiskoha 
ligiduses. 

Taolised kuuldused on paljudele üllatuseks. Mõõdukamad mehed ei näe põhjust, miks tuleks 
vang uuesti niisuguse ebahariliku kohtu kätte anda. 

Hiljuti päevavalgele tulnud faktid ei muuda ju asja, vähemalt ei kinnita nad milgi viisil 
mustangeri süüd. 

Kui neli ratsanikku, keda nähti, ei olnud indiaanlased — ja seda pidi küllalt selgesti tõendama 


moondriietuse avastamine —, siis ei muutu sellest sugugi vähem tõenäoliseks, et nad võisid 
kuidagi seotud olla noore Poindexteri sur- 

maga. Liiatigi pole rohkem alust mustangerit nende gaühendusse viia kui tõeliste komantšidega. 


Millest siis niisugune uus antipaatia ajapikendust saanud vangi vastu? Loos on midagi veidrat, mis 
paljusid hämmeldab. 

Selle antipaatia põhjust teavad või aimavad ainult vähesed, tõesti väga vähesed — vist ainult kolm 
inimest. 

Kaks neistun Zeb Stump ja Louise Poindexter, kolmas — kapten Cassius Calhoun. 

Vana kütt, kes jälgib sündmusi valvsa silmaga, on välja selgitanud teatava musta loo, nimelt et 
indiaanlasi mängis Miguel Diaz oma meestega,: abiks neile oli aga kümmekond samasugust tüüpi 
asundusest, kohalike kõrilõikajate hulgast. Zeb on seda asja põhjalikult uurinud ning jälile jõudnud ka 
asja algatajale, kelleks osutus vabatahtlike ratsaväe erukapten. 

Ta on oma avastusest teatanud ka noorele kreoolitarile, kes sellest õiged järeldused teeb. Selge 
arusaamine tõelisest olukorrast muudab tütarlapse eriti murelikuks. 

Ärevalt ootab ta vähimaidki uudiseid, valvab forti Casa del Corvoga ühendavat teed, nagu peaks seda 
mööda tulema kuller, kelle sõnumist sõltub tema elu või surm. 

Vangla lähedal ta ennast näidata ei julge. Seal on vahi-sõdurid ning peale nende veel teisi nägijaid, 
hulk uudishimulikke logelejaid, keda leidub igal maal, inimesi, kes näivad suurroimarite läheduses 
viibimisest tundvat mingit-iselaadi naudingut. 

Antud juhul on aga tegemist eriliselt kõditavate asjaoludega. Kurjategija on hull või pole 
vähemalt praegu mõistuse juures. 

Vahisõdurite suureks meelepahaks piiravad vanglat päev läbi inimesed, kes kuulavad ahnelt hullu 
mehe sonimist.; Ükski daam ei pääseks läbi rahvahulga, ilma et kümned silmapaarid talle küsivaid 
pilke ei saadaks. Ainult riskides" kaotada oma head nime võiks Louise Poindexter minna läbi selle 
kadalipu. 

Kui ta võiks talitada omapead, oleks ta seda võib-olla juba katsetanudki. Teda jälgib aga isa, kellel 
on tema suhtes teatavaid kahtlusi, ning lähedane sugulane, kes on samuti huvitatud, et tütarlapse nimi 
püsiks maailma silmis määrimata, ja nii pole tal selliseks ettevaatamatuks teoks võimalust. 

Talle jääb üle ainult kõdus istuda. Vahel viibib ta oma 

väikeses kambris lukustatud ukse taga ja meenutab lohutuseks Alamo ääres kuuldud sonimist; vahel 
seisab ta uksel ning leiab rõõmu" mälestustes kaunitest hetkedest, taamal vaevu eraldatavate akaatsiate 
all; kus ta järele andis oma südamehäälele. Samas aga kurvastab teda mõte, et too, keda ta armastab, 
on nüüd alandatud, teotatud, suletud vanglamüüride vahele ning pääseb sealt välja võib-olla ainult 
hukkamispaigale minekuks. 
Tütarlaps oli ülirõõmus, kui Zeb Stump neljanda päeva hommikul Casa del Corvopsse ilmus ja 
teate tõi, et «ratsamehed tulivad forti tagasi». 
Sellel grammatika seisukohalt mitte päris laitmatult edasi antud uudisel oli Louise'i jaoks suur tähtsus. 
Nüüd polnud enam ohtu, et pannakse toime tegu, mida ta siiani kärtis: et vang võetakse väevõimuga 
valvurite käest — mitte selleks, et teda päästa, vaid et teda hukata. 
«Teil ei pruugi selle asja pärast mures olla,» lausus Zeb enesekindlusega, mida ta juba tükk aega polnud 
ilmutanud. «Nüüd pole enam kartust, miss Louise, et midagi niisukest juhtuda võiks. Võtsin tarvitusele 
ettevaatuseabinõud.» 
«Ettevaatusabinõud? Kuidas, seda mõista, Zeb?» 
«Noh, kõigepealt läksin ma majori juurde, kohe kui ta tagasi tuli, ja võtsin ta tublisti läbi. Rääkisin 
talle kõik ata, mis ma sellest loost tean. Õnneks pole ta nooremehe vasta, vaid ennemini tema poolt, 
nagu ma aru sain. Noh, kõnelesin siis talle kogu selle kamba — ameeriklaste, mehhiklaste ja teiste — 
tembutustest ega unustanud ka seda kõledat Diaze-nimelist hispaanlast, kes on nende hulgas vaata 
veel et kõige tähtsam. Tulemus oli niisuke, et major laskis vangla ümber topelt vahid välja panna ja 
jätabki selle nii.» 
«Kui hea meel mul on! Teie arvates pole siis sealtkandist enam midagi karta?» 


«Kui te sealtkandi all mister Miguel Diazt mõtlete, siis jah, võin selle peale vanduda. Enne kui 
ta kedagi teist vangitomnist välja tuua «saab, tuleb tal endal sealt välja pugeda.» «Mis! Diaz on 
vangis! Millal ta kinni pandi? Mispärast? 

Kus teda peetakse?» 

«Panite mulle korraga ette tervelt kolm küsimust, miss Louise. Noh, arvan, et kõige hõlpsam on 
hakata lõpust peale. Etku sta on? Noh, mis kohasse puutub, siis on siin ümbruskonnas küll 
üksainumas vangimaja, mis teda kinni jõuab pidada. See on fordi peavahihoone. Seal ta ongi.» 

«Tähendab koos...» 

«Tean, keda te mõtlete — koos nooremehega. Täpselt nii. Nad on ühes hoones, aga mitte ühes ja 
samas kongis. Neil on vahesein vahel, aga see on nii õhuke, et nad võiks teineteisega juttu puhuda, 
kui neil lusti oleks. Peale mehhiklase istub kinni veel kolm meest — ta enda äraneetud 
kambamehed. Nendel kolmel juba omavahel juttu jätkub.» 

«Häid uudiseid tõite, Zeb! Kõnelesite veel eile, et Diaz ...» 

«Ise endale usinasti auku kaevas, mis tal küll teiste tarvis oli mõeldud. Kukkus vennike ise sinna 
sisse ... või aitas ehk keegi veel tsipa tagant kah.» 

«Aga kuidas ta kätte saadi ja millal see oli?» 

«Helde taevas, miss Louise! Andke ometigi ivake aega. Ma pole veel saanud hingegi tõmmata. 
Teiseks tahtsite teada, ee millal see juhtus. Noh, sellele on lihtne vastata. Umbes tunni aja eest 
nabisid nad selle eluka kinni ja panid luku ja riivi taha. Olin juures, kui kongi uks kinni keerati, ja 
tulin pärast seda otsemaid siia.» 

«Aga te pole veel ütelnud, miks ta areteeriti?» 

«Ma pole lihtsalt jõudnud. See on kaunis pikk lugu ja võtab ivake aega, kui seda kõike ära 
rääkima hakata. Tahate kuulata praega või pärast, kui...?» 

«Pärast mida, mister Stump?» 

«Noh, miss Louise, mõtlesin ainult, et pärast. .. pärast seda, kui ma oma vana mära talli olen 
viinud. Ta seisab seal niisukese moega, nagu tahaks ta peotäit maisi mälumiseks ja tilgakest vett 
kurgu kastmiseks. Saime temaga mõlemad tükk aega hulkuda, enne kui me forti tagasi jõudsime, ja 
see sündis vaevalt tunni aja eest.» 

«Andke andeks, kallis mister Stump, et ma ise sellele ei mõelnud! Pluto, vii mister Stumpi 
hobune, talli ja hoolitse selle eest, et ta süüa saaks. Florinda, Florinda! Mida teile endale pakkuda, 
mister Stump?» 

«Noh, selle eest, miss Louise, muidugi suur tänu, aga minul endal ei ole selle asjaga sugugi nii 
kiiret taga. Hoolitsesin ainult mära eest. Ise võiksin ma veel mitu tundi söömata olla, aga kui teil 
juhtuks kõdus olema ivake niisukest asja nagu monongaheela, siis pean ütlema, et see kuluks mu 
vanale kerele marjaks ara.» 

«Monongaheelat? Seda on meil küllalt. Aga ehk lubate pakkuda midagi paremat?» 

«Paremat kui monongaheela?» 

«Jah. Šerrit, šampanjat või konjakit — millest aga ise rohkem lugu peate.» 

«Las joovad konjakit need, kellele ta maitseb ja kellel ta kurgust alla läheb. Muidugi võib ehk 
olla ka head konjakit, ja kui seda üldse olemas on, siis olen kindel, et seda võib leida ka 
Poindexterite majas. Mina tean ainult seda sorti konjakit, mida markitant fordis müüb. See on 
igatahes üks kõige kangemaid medikamentisid, mida ma elu sees olen proovinud — võtab isegi 


krokodilli kõhust lahti. E1, põrgusse kõik need prantsuse joogid, iseäranis konjak! Andke mulle 
ainult puhast maisimahla, seda kõige paremat, mis tuleb Pittsburghist Monongahela ääres.» 

«Florinda! Florinda!» 

Teenijatüdrukule polnud tarvis öelda, milleks teda kutsuti. Zeb Stumpi sealviibimine kõneles ise 
enda eest. Käsku ootamata lippas neegritar minema ja tuli hetke pärast tagasi karahviniga, mis oli 
poolest saadik täis vedelikku, mida Zeb puhtaks maisimahlaks nimetas, ent mis tegelikult oli välja 
pigistatud rukkist, sest sellest teraviljast valmistataksegi kuulsat monongaheelat. 

Zeb ei lasknud ennast kautt keelitada. Kolmandik karah-vini sisust kadus kui tilk vett kuumale 
kivile. Ülejäänud kaks kolmandikku jäi juhuks, kui tal peaks vaja olema keelt kästa jutustuse kestel, 
mida ta nüüd jätkas. 


LXX peatükk MINGE, ZEB, JA AIDAKU TEID JUMAL! 


Vana kütt ei teinud kunagi midagi ülepeakaela. Isegi ta viis juua ei olnud erandiks, ja kuigi 
praegu polnud aega raisata, nautis ta mõnuledes oma monongaheelat. 

Kreoolitar põles kärsitusest ega suutnud oodata, kuni kütt ise jutujärje üles võtab. 

«Öelge, kulla Zeb,» sõnas ta, saatnud ära teenijatüdruku, «miks areteeriti too mehhiklane, see 
tähendab Miguel Diaz? Arvatavasti tean seda meest veidi. Mul on põhjust tema vastu huvi tunda.» 

«Teie pole ainus, kellel on põhjust tema vasta huvi tunda, miss Louise. Teie vend ... olgu peale, 
jätame selle jutu kõrvale, vähemasti praega. Zeb Stump teab või aimab, et sellelsamal Miguel 
Diazel oli omajagu pistmist... Kas te aimate, mille poole ma sihin?» 

«Jätkake, mister Stump!» 

«Noh, lugu on järgmine. Pärast seda, kui me Alamo äärest tagasi jõudsime, avastasid poisid, kes 
indiaanlasi otsima läksid, et need polnudki üldse mitte indiaanlased. Sellest te olete kindlasti isegi 
kuulnud. Asjade järgi, mis ühe õõnsa puu seest leiti, sai selgeks, et need, keda me järsakul nägime, 
olid hoopis valged. Mul tekkis see kahtlus juba siis, kui hütist kaardid leidsin.» 

«Need olid siis noodsamad mehed, kes öösel hütis käisid, need, keda Phelim nägi?» 
«Kahtlemata. Samad mehhiklased.» 

«Mis alusel te oletate, et nad olid mehhiklased?» 

«Kõige kindlamal alusel. Uurisin välja, kes nad on. Jälitasin neid nende peiduurkani.» 

Noor kreoolitar ei vastanud. Zebi jutt tõotas sisaldada lootustäratavaid uudiseid. Tütarlaps seisis 
vaikselt ning ootas, et kütt jätkaks. 

«No vaadake, kaardid ja mõned sõnad nende jutust, mida iirlane meeles oli «pidanud, panid mind 
mõtlema, etnad pidid olema kollakõhuliste tõust, ja kui ma juba selles kindel olin, polnud raske 
ligilähedaselt ära arvata, kust nad tulla võisid. Tunnen siinseid mehhiklasi küllalt hästi, et 
kirjelduse järgi kõiki neid nelja täpipealt ära tunda. Mis puutub nendesse indiaani kaltsudesse, mis 
nad endile ürnber olid sättinud, siis mind sellega tüssata ei saa. Oleksin võinud ofsemat teed minna 
ja ilmeksimatult kõik neli tükki teiste seast välja noppida. Ühe neist kohe päris kindlasti: sellele 
panin eraldi märgi külge.» 

«Märgi külge? Mismoodi, Zeb?» «Oh teil meeles, et ma onni uksel tulistasin?» 

«Oh, muidugi! Aga indiaanlasi ma ei näinud, olin puude varjus. Nägin lihtsalt, et te millegi pihta 
tulistasite.» 

«Noh, miss Louise, Zeb Stump võtab harva püssi kätte, ilma et ta midagi ei tabaks. Tean, et sain 
talle tõprale pihta, aga tulistasin kaugelt ja arvasin, et kuul selle vahemaa peal hoo kaotab. Sain 
siiski aru, et see jõudis teda veel susata. Nägin, kuidas ta valu käes vingerdas, ja ütlesin endamisi: 
kui ta nahk nüüd terveks jäi, siis olen valmis selle enda omaga ära vahetama. Nojah, ja kui meie 


poisid tulid tagasi jutuga, et punanahkade asemel olid hoopis valged, oli mulle kohe üsna selge, kes 
need indiaanlased olid, ja oleksin võinud nad igal ajal kinni nabida. Aga ma ei teinud seda.» 

«Ja mispärast mitte, mister Stump? Te ei lasknud neil ometi minema lipsata? Nad võisid olla just 
need mehed, kes mu vaese venna...» 

«Täpselt sedasama mõtlesin ma ise ka ja sellepärast lasksingi neil esialgu joosta. Pealegi oli mul 
selleks veel teisi põhjusi. Ma ei tahtnud fordist väga kaugele minna, sest minu äraolekul oleks 
võinud siin midagi paha sündida. Mõistate? Ja siis oli veel üks põhjus, miks ma kohe neid otsima 
ei hakanud. Tahtsin asjas kindel olla.» «Ja see õnnestus teil?» 

«Aga muidugi! Arvasin, et ega vihma vahepeal sadama tule, ja sellepärast polnud mul erilist 
kiiret. Ootasin siis, kuni sõdurid tagasi tulevad, et võiksin nooremehe julgesti vanglasse jätta. 
Niipea kui nad tulid, võtsin vana mära ja ratsutasin sinna, kus meie poisid indiaanlaste riietele 
olid sattunud. Kirjelduse järgi leidsin koha kerge vaevaga kätte. Nojah, kuna neil oli juhiks ainult 
see. Spanglerist piimahabe, olin kaunis kindel, et ta jälgedest ainult poole välja luges ja et 
mina leian sealt veel nii mõndagi, mis neil kahe silma vahele jäi. 

Ma ei eksinud. Iga viimane kui loll, kes kas või korra oma jalga preeriasse on tõstnud, oleks 
nende võltskomant-šide tagasitee üles leidnud. Isegi vürtspoodnik oleks jäljed kätte saanud, 
muudkui mister Spanglerile ja nendele teistele käis see üle jõu. Mulle oli nende leidmine 
naljamäng, olgugi et otsijad kõik segamini olid tampinud. Jäljed viisid iga komejanditaja tallini.» 

«Ja siis?» 

«Siis kõnelesin majoriga ja kõige rohkem poole tunni pärast olid kõik neli kangelast ilusti 
türmis kinni. Kõigepealt pisteti soolaputkasse peamees, sest muidu oleks ta ehk haisu ninna saanud 
-ja minema hiilinud. Ma polnud eksinud, mister Miguel Diaz kandiski minu märki küljes: leidsime 


kuuliaugu ta parema käsivarre lihast. Sellega ongi seletatud, mispärast ta oma lasso nii kähku maha 
pillas.» 


«See oli siis tema!» tähendas Louise mõtlikult. 
«Väga imelik!» pomises ta endamisi. «See oli ju ometi tema, keda ma nägin metsalagendikul... 
Jah, kindlasti! Ja naine — see mehhiklanna — oli Isidora? Oo, siin peab peidus olema mingi 


saladus, mingi kuri salasepitsus. Kes suudaks selle küll päevavalgele tuua?» 
«Oelge, kulla Zeb,» pöördus Louise ligemale astudes pisut 

ebalevalt vana küti poole, «kas see naine... see mehhiklanna, kes... kes seal oli... käis sageli tema 
juures?» 


«Tema juures? Misukese tema juures, miss Louise?» 


«Mõtlen mister Geraldi juures.» 


«Võib olla, et sagedasti, võib ka olla, et mitte — mina ei tea sest asjast tuhkagi. Ma ise ei käinud 
seal kuigi tihti. Mustangeri hütt on minu jahipiirkonnast kaugel ja ma käin seal ainult mõnikord 
harvasti vahelduse mõttes. Too kant seal on rikas hirvede ja metskalkunite poolest. Kui te aga minu 
arvamist küsite, siis ütleksin, et see tüdruk pole varemalt oma jalga sinna viinud. Vähemasti ei ole 
mina sellest midagi kuulnud, ja kui ta oleks seal tõesti käinud, ei siis iiri Phelim sellest suud pidada 
oleks jõudnud. Ja ma arvan nõnda ka sellepärast, et olen kuulnud ainult ühest naisterahvast, kes neil 
seal ühekorra külas käis.» 


«Kellest?» küsis kreoolitar kähku ja kahetses kõhe; ere puna tõusis talle palge, kui ta märkas 
paljutähendavat pilku, millega Zeb oma jutu lõpetas. 


«See polegi tähtis,» jätkas tütarlaps vastust ootamata ja tegi teist juttu: «Niisiis, Zeb, teie arvate, et 
need mehed — need mehhiklased — on seotud selle looga, mis meid kõiki nii sügavasti kurvastab?» 
«Õigust öelda, miss Louise, ei teagi ma õieti, mis sest asjast mõelda. See on kõige salapärasem 
lugu, mis siin preerias iial on juhtunud. Vahel ma mõtlen, et seda pidid tegema mehhiklased, 
teinekord aga jälle hoopis, et selles mustas loos oli mängus kellegi teise käsi. Praega ma veel ei ütle, 
keda ma kahtlustan.» «Ometi mitteteda, Zeb, mitteteda!» «Ei, mitte mustangerit, mitte 
sinnapoolegi. Ükskõik mis temast ka ei räägita, minul igatahes pole nooremehe süütuses kõige 
vähematki kahtlust.» 

«Ah, kui ta seda ainult tõestada saaks! Kõneldakse, et kõik tõendid olevat tema vastu. Pole 
kedagi, kes kostaks sõnakesegi tema heaks!» 

«Päris nii see asi ei ole. Olen siin mõnel teisel mehel ja vangimajal silma peal hoidnud ja 
sellepärast pole mul veel juhust olnud selle asjaga tõsisemalt tegemist teha. Praega on võimalus 
olemas ja ma mõtlen seda käsutada. Preeria on suur raamat, miss Poindexter, suur ja huvitav 
raamat nende jaoks, kes on õppinud seda lugema. Zebulon Stump pole küll miski õpetlane, aga seda 
raamatut uurida ta oskab. Võib-olla on noorelmehel abi mõnest tõendusest, 

mis on kirjutatud kareda preeriarohu peale; just nagu ükskord üks metodisti jutlustaja rääkis, et 

«kivides olid peidus jutlused ning ringijooksvates metsloomades terved lood». Kui see tõepoolest 

niimoodi on, siis peaks midagi niisukest olema tallele pandud ka Alamo kandis.» 

«Kas loodate veel jälgi leida?» 

«Noh, lähen ja vaatan ivake ringi, iseäranis selles paigas, kus ma nooremehe jaaguari küünte 
vahelt leidsin. Sinna oleks julnud minna juba varem, aga mind hoidsid kinni need põhjused, millest 
ma teile rääkisin. Olgu kõigevägevam kiidetud, et ta vahepeal vihma sadada ei lasknud — mitte piiska 
pole tulnud. Nädalavanused jäljed peaksid olema niisama selged, nagu oleksid nad jäetud alles eile — 
see tähendab muidugi selle jaoks, kes neid lugeda oskab. Pean kohe teele asuma, miss Louise. 
Ruttasin ainult korraks siia, et teile fordi uudiseid rääkida. Aega pole meil ülearu. Mind lasti hommikul 
nooremehe juurde ja ma olen kindel, et ta pea hakkab juba lahedamaks minema. Regulaatorid aga 
ütlevad, et niipea kui ta mõistus korras on, nõuavad nad kohe uut kohut. See võib toimuda juba 
kolme päeva pärast ja ma pean tagasi jõudma, enne kui nad sellega algust teevad.» 

«Minge, Zeb, ja aidaku teid jumal teie suuremeelses ettevõttes! Kui tulete tagasi tõenditega tema 
süütuse kohta, tean, et võlgnen teile ... rohkem ... rohkem kui elu!» 


LXXI peatükk KÕRB HOBUNE 


Kõrvus veel kreoolitari kirglikud saatesõnad, ruttas kütt talli juurde, kuhu ta oli paigutanud oma 
ainulaadse sõidulooma. 
Ta leidis oma «eluka» krõmpsutamas maisitõlvikuid, mida 
Pluto talle heldelt ette oli andnud. 
Pluto ise seisis mära kõrval. 
Vastupidi oma tavalisele harjumusele oli mustanahaline tallipoiss täna vait, kuigi ta näost võis 
lugeda kõike muud kui meelerahu. Ta näis pigem nukrana kui erutatuna. 
Seda mõista polnud raske. Noore isanda kaotus, keda Pluto väga armastas, asjaolu, et noort 
käskijannat, keda ta mitte vähem kalliks ei pidanud, vaevas mure, võib-olla ka Florinda tõrelemine 
ja väga tõenäoliselt jalahoop kapten 

Cassiuselt, kes juba mitu päeva majas peremeest mängis - kõik see oli neegri rõhutud meeleolule 
küllaldaseks selgituseks. 


Zeb oli liiga ametis oma mõtetega ega märganudki teenri kurba ilmet. Tal oli isegi nii suur rutt, 
et ei lasknud märal korralikult kõhtu täis süüa. 

Haarates loomal ninast, pistis kütt talle roostes rauad hammaste vahele, tõmbas pragunenud 
kuklarihma pikkade kõrvade taga kinni, pööras looma ringi ning hakkas teda tallist välja juhtima. 

Õige tõrksalt laskis mära ennast ära kiskuda toidu juurest, mida talle nii harva ninaesiseks anti. 

Ta ajas jalad vastu ja Zebil tuli tugevasti ratsmeist sikutada, enne kui ta looma nina sõimest välja 
sai. 

«Ooh, mässa Stump!» hüüdis Pluto. «Miks teie nii suure rutuga ära minema? Vaene vana mära 
veel mitte pooltki ära söönud. Miks teie mitte laskma temal kõhtu täis süüa? Ooh, see temale 
ainult head tegema.» . 


«Mul ei ole aega, neeger. Võtan ette väikese teekonna: mul tuleb paari tunniga peaaegu sada 
miili maha sõita.» 


«Ooh, see vast kiire rännak olema. Või teie ainult nalja tegema, mässa Stump?» 

«Ei, räägin õigust.» 

«Helde looja, küll nad siin preerias armastama pikki sõitusid. Mõtlen, et too hobune seal üks 
öösi kaks sada miili maha sõitnud.» 

«Missugune hobune?» 

«Vana kõrb, kes ukse juurest kõige kaugemal seisma — massa Calhouni hobune.» 

«Miks sa arvad, et ta kakssada miili maha sõitis?» 

«Sellepärast, et ta üleni vahus koju tulnud. Peale selle ta omadega nii läbi olnud, et vaevalt 
püsti seisma, kui ma teda jõe aarde jooma viinud. Värisema jalgadel nagu sündind vasikas. Ooh, 
tema äraaetud olnud nagu vana 
ront» 


«Millal see oli, Pluto?» 

«Millal? Las mina mõtlema. Jah, sellel ööl, kui massa Henry kaduma läinud. Sellel samal ööl, 
hommiku poole, umbes tund aega peale päikese tõusmist. Vana kõrbi mina enne mitte näinud, 
mina alles koidu ajal tööle tulnud. Siis mina tulnud talli ning leidnud tema kõik üleni vahus ja 


märg, nagu läbi suure jõe ujunud, ja lõõtsutama, just nagu New Orleansi võiduajamistel neli miili 
maha jooksnud.» 

«Kes temaga sel ööl ratsutas?» 


«Seda mina mitte teadma, mässa Stump. Ainult temaga mitte kellelgi lubatud sõita, muudkui 
massa Calhounil endal. Ooh, tema mitte kellelgi isegi mitte jalga tema selga tõsta lubanud.» 
«Noh, siis ratsutas ta ehk ise oma kõrviga?» 

«Mina mitte teadma, mässa Stump, mitte teadma, kes see olnud ja mispärast tema looma 
poolsurnuks ajanud. Neeger igatahes mitte näinud, kui kapten tema välja viinud või talli tagasi 
toonud.» 

«Kui see tõele vastab, et hobune hommikul üleni vahus oli, siis pidi ju keegi temaga sõitnud 
olema.» 

«Ooh, muidugi, keegi kindlasti temaga sõitnud.» 

«Kuule, Pluto! Sa ei ole just paha neeger, kuigi sul on seljas nõekarva nahk. Ma mõtlen, et sa ei 
valeta, kui ütled, et sa ei tea, kes tollel ööl kõrviga ratsutas. Aga kes see sinu arvates võis olla? 
Küsin seda ükspäinis sellepärast, et mister Poindexter on minu sõber ja ma ei taha, et ta varan- 
dust kurjasti pruugitakse, ka mitte seda osa, mis kapten Calhounile kuulub. Ma mõtlen, et äkki mõni 


põlluneeger viis looma saiakesi tallist välja jg ratsutas temaga hommikuni ringi. Kuidas sina 
arvad?» 


«Ei, mässa Stump. Neeger seda mitte arvama. Põllu-neegritel siia tullagi mitte lubatud. Nemad 
mitte kunagi talli minna julgema. See mitte neeger olnud, kes kõrviga sõitnud.» 

«Äraneetud, kes.see siis võis olla? Võib-olla ülevaataja? 

Mis sa arvad, kas oli tema?» 

«Ei, tema see ka mitte olnud.» 

«Kes muu võis see siis olla kui hobuse omanik ise? Ja kui lugu nõnda, on asi igapidi kombes. 
Temal on ju voll loomaga ratsutada, miilas aga heaks arvab ja kuhu ise tahab — kas või 
pärapõrgusse. Minusse see asi niisukesel juhtumisel ei püütu.» 

«Ooh, minusse ka mitte, mässa Stump. Küll mina tahaks, et ma juba hommikul nii mõtelnud.» 
«Miks sa seda soovid? Mis sul siis hommikul juhtus?» 
«Ooh, mis minul juhtunud? Neegril suur õnnetus juhtunud. Ooh, väga suur õnnetus.» 
«Mis õnnetus see's oli?» 
«Jumaluke, mässa Stump, mina lüüa saanud — just täna enne lõunat, umbes pool üks päeval.» 
«Said lüüa?» 

«Mina niisuguse hoobi saanud, et poole talli peale lennanud.» 

«Sa ütle nüüd kus hobused! Misuke nendest sind lõi?» 

«Ooh, teie eksima. Mind löönud mitte hobused, vaid kõikide nende peremees... ah, ainult väikest 
täpilist tema mitte enda omaks nimetada võima. Mind löönud massa Calhoun.» 

«Mis sa räägid? Mispärast? Sa vist pidasid ennast pahasti üleval, neeger?» 

«Neeger mitte midagi paha teinud, vähemalt mitte enda teada. Mina ainult küsinud, miks vana 
kõrb ühel öösel nii märg olnud ja miks tema nii poolsurnuks aetud. Kapteni ütlema, see mitte minu 
asi, ja lööma mind jalaga ja siis veel; piitsaga nuuditanud ning mind hirmutanud, et kui mina veel 
sellest asjast kõnelema, tema mulle sada piitsahoopi andma. Ja kuidas tema vandunud, ooh, kuidas 
tema mind sõimanud! Neeger varem massa Calhouni mitte kunagi niimoodi näinud, mitte kunagi.» 

«Kus ta praega peaks olema? Ta pole mulle maja läheduses kuskil silma hakanud ja ratsutama 
läinud ta ka ei ole — kõrb on ju tallis.» 

«Jumaluke, mässa Stump, praegu tema just ratsutama läinud. Viimasel ajal tema väga palju 
kodunt ära käima ja väga kauaks jääma.» 

«Käib ta ratsa?» 

«Just nii, tema halli seljas sõitma. Ooh, kõrviga tema enam mitte käima, tema mitte kordagi enam 
kõrvi selga istunud pärast seda, kui vaene hobune terve öö läbi väljas olnud — sellel ööl, millest ma 
teile rääkinud. Tema vist mõtlema, et kõrb tookord väga ära aetud ning nüüd talle palju puhkust 
vaja.» 

«Kuule, Pluto,» lausus Zeb, vaikinud hetke mõtlikult, «ma arvan siiski, et on parem, kui vana mära 
veel tõlviku või teise maisi saab. Tal seisab õige pikk teekond ees ja ta võib tee peal kokku langeda. 
Üleliiga rutates võid omadega rappa sõita ja sellepärast usun ma, et on parem lasta loomal kõht täis 
süüa. See aeg, kui tema toitu krõmpsutab, võin ma ise sedasama teha. Nii et kui sa kööki lähed, vaata 
järele, ehk leidub seal midagi hamba alla panekuks — ivake külma liha ja kannikas maisileiba käib 
mulle kõhutäiteks küllalt. Su noor perenaine tahtis mulle toitu pakkuda, aga ma kartsin, et jään 
hiljaks, ja ütlesin ara. Et ma nüüd nagunii 

pean mära järele ootama, oleks endalgi hea midagi närida, kas või niisama ajaviiteks.» 


«Aga muidugi, massa Stump. Mina silmapilk teile tooma.» Mustanahaline kutsar lippas üle õue 
minema ja jättis Zeb Stumpi üksinda talli. 


Niipea kui Pluto ukselt kadus, haihtus ka küti näolt loidus, millega ta Plutot oli kuulanud. Zeb 
oli ükskõiksust ainult teeselnud; nüüd muutus ta ilme kohe erksaks. 

Sillutatud käiku mõõda, mis eraldas kaht rida latreid, astus ta kõrvi juurde. 

Loom tõmbus kartlikult nurka ning surus end värisedes vastu seina: võib-olla kohutas teda 
otsustavus, millega kütt talle lähenes. 

«Seisa ometi paigal, pimeloom!» tõreles Zeb. «Ega ma sulle paha tee, ehkki su näo järgi võib 
öelda, et sa oled sama õel kui su peremees. Seisa paigal, ütlen ma sulle, ja lase ma vaatan su 
jalavarjud järele.» 

Seda öeldes kummardus kütt ja püüdis üht looma esijalgadest üles tõsta. 

See tal ei õnnestunud. Hobune tõmbas äkitselt jala ära ning hakkas trampima ja korskama, 
nagu kardaks ta, et temaga võidakse halba nalja teha. 

«Et kurat sind võtaks, va metsaline!» hüüdis Zeb tigedalt. «Kas sa paigal seista ei mõista? Kes 


sulle häda teeb? Noh, vanapoiss,» jätkas ta meelitades, «tule ja näita mulle ainult, misukesed 
rauad sul all on.» 


Jälle püüdis ta hobuse jalga tõsta, ent peru loom ei lasknud teda ligi. 
«Noh, misukest takistust ma küll ette ei näinud,» pomises Zeb ning vaatas ringi, otsides 
võimalust, kuidas sellest üle saada. «Mis teha? Neegrit appi kutsuda ma ei saa: ta ei tohi nähagi, 
mida ma siin teen. Aga näeb kindlasti, kui rna enne tema tagasitulekut hakkama ei saa. Äraneetud 
hobune, kuidas ma su jala siis kätte saan?» Mees seisis veidi aega pahura näoga ning mõtles, 
mida teha. 

«Kuradima loom!» pahandas ta uuesti. «Hea meelega lõoks sunniku jalust rnaha. Ahah, nüüd ma 
tean, mis teha — kui ainult Pluto aega annaks. Loodetavasti peab see neegri-plika teda ivakese 


kinni. Neetud elukas, küll sa mul paigal seisma hakkad, või sul käänatakse kael kahekorra. Noh, 
selle kaelasidemega sa juba enam nii väga ei peruta.» 

Nende sõnadega võttis ta oma sadulalt lasso, viskas silmuse kõrvile üle pea ning tõmbas selle 
loomale kaela. Teisest otsast sikutas ta lasso pingule kui vibunööri. 

Veidi aega tormas hobune latris ringi ning korskas vihaselt. Siis aga muutus ta pruuskamine ainult 
mingiks sisinaks, mis tal vaevaga sõõrmetest välja pääses, ning raevust sai hirm. Nöör pigistas 
tihedasti kõri. 

Nüüd lähenes Zeb talle kartmatult, sidus lasso kinni ning tõstis kõrvil kõik jalad üksteise järel 
üles, silmitsedes neid küll suure kuruga, sealjuures aga väga hoolikalt. Ta pani tähele kabja kuju, 
raua suurust ning naelte arvu ja asetust — lühidalt kõike, mis neid teistest samasugustest eraldas ja 
mille järgi ta neid edaspidi ära tunda oleks võinud. 

Kui järjekord parema tagajalani jõudis — Zeb uuris seda kõige viimasena —, vallandus ta huulilt 


hüüatus, mis väljendas rahulolu ning üllatust. Ta leidis nimelt, et raud oli murdunud: teisest naelast 
alates puudus sellest peaaegu veerand. 


«Kui ma oleks teadnud, et sa puru oled,» pomises ta katkisele rauale, «poleks mul teisi uurida 
tulnudki. Sinu jäljed juba teistega segamini ei lähe. Et seda järele kontrollida, võtan su endaga 
kaasa.» 

Oma sõnade kinnituseks tõmbas kütt välja. tohutu jahinoa, mille tera oli käepideme juurest 
veerand tolli paks, pistis selle raua ja kabja vahele ning kangutas raua alt ära. Korjanud hoolikalt 
kokku ka naelad, pistis ta kõik mahukasse kuuetaskusse. 

Siis astus ta kähku lasso juurde, vallandas sõlme ning laskis kõrvil jälle vabalt hingata. 

Hetk hiljem tuli Pluto tagasi ning tõi kaasa hea hulgal kehakinnitust, selle hulgas ka tubli 
klaasitäie monongaheelat. Zeb hakkas kohe sööma-jooma, lausumata sõnagi sellest, mis 
mustanahalise äraolekul tallis toimus. 

Viimane muidugi märkas, et kõrvil on midagi viga, sest loom, tundes end jälle vabana, seisis 
värisedes latris ja vaatas õnnetul ilmel ringi, imestades, miks teda küll nii pahasti oli koheldud. 

«Püha taevas!» hüüatas neeger, «mis sel hobusel häda' olema? Ooh, temal nägu, nagu tema teid 
kartma, mässa Stump!» 


«Ja-jah,» venitas Zeb ükskõikselt, «võib olla küll, et ta mind ivake pelgab. Hakkas teine mu 
vanale märale ligi 

ajama, andsin talle siis paar nähvakat lasso otsaga. See ta vist perutama panigi.» Pluto jäi seletusega 
täiesti rahule ning jutul oli sellega lõpp. 


«Kuule, Pluto,» pööras Zeb jutu teisale, «kes su hobuseid rautab? Eks teil ole vist tööliste seas oma 

sepp?» 

«Ooh, nii see olema. Meie hobused Kollane Jake rautama.: Miks teie seda küsima, massa Stump?» 
«Noh, tahaksin vana mära tagumistele kapjadele uued rauad panna. Jake teeks selle vist ära küll?» 
«Ooh, mina kindel, tema seda väga hea meelega tegema.» 

«Küsimus on selles, kas mul on aega oodata. Kui kaua tal kähe raua allalöömiseks läheb?» 
«Heldus, mässa Stump, selleks väga vähe minema. Kõik ütlema, Jake oma töös täitsa meister.» 
«Võib-olla ei ole tal valmis raudu? See ripub sellest ära, kas ta on hiljuti hobuseid rautanud või 

mitte. Millal ta seda viimati tegi?» 

«Mina mõtlema, see rohkem kui nädal tagasi olnud, mässa Zeb. Viimati tema miss Loo hobust, 
seda ilusat täpilist rautanud. Aga see mitte tähtis olema, mina teadma, temal alati rauad valmis. 
Mina seda sellest teadma, et tema kõrbi rautada tahtnud. Vanal kõrvil üks tagumine raud puru. 
Tema juba hulk aega nii kõndinud ja mässa Calhoun käsu andnud uus panna. Ooh, just täna 
hommikul mina kuulnud, kui ta seda Jake'ile ütelnud.» 

«Ah, olgu peale,» lausus Zeb, nagu oleks ta äkki meelt muutnud, «mul pole ikka õieti aega selle 
rautamisega mässama hakata. Vana elukas ajab ehk seni läbi, kuni me tagasi tuleme. Meie tee 
läheb suuremalt jaolt läbi rohuse preeria ja see ei tee ta kapjadele häda midagi.» 

«Ei, peab teele asuma,» jätkas ta tallist välja astudes ja taevast silmitsedes. «Pean kaduma siit 
kui õlitatud välk. Noh, vanatüdruk, lõpeta oma mugimine ja võta parem see rauat-ykike hammaste 
vahele. Ajan'd suumulk lahti! Vaat sedasi, kullake!» 

Niimoodi kord Pluto, kord mära poole pöördudes kohen-das Zeb veel kord kuklarihma, talutas 
hobuse välja, ronis käte-jalgade abil sadulasse ning ratsutas mõtlikult minema. 

LXXII peatükk ZEB STUMP LEIAB JÄLJED 


Casa del Corvo piiridest välja jõudnud, juhtis kütt hobuse ülesjõge — fordi ja linnakese poole. 

Ta tahtis minna kindlusse ja vähem kui veerand tunni pärast jõudiski ta sinna. 

Tavaliselt kulus tal selle vahemaa käimiseks kolmvee-rand tundi, ent täna oli teda vallanud eriline 
ärevus, mis ei jätnud mõju avaldamata ka ta sõidukiirusele. Vana mära võis arendada küllalt suurt 
kurust, kui ta selleks oli sunnitud — tähendab siis, kui Zeb teda selleks sundis. Kütil oli oma 
moodus looma sammu kiirendamiseks — moodus, mida ainult tema teadis ning üksnes erakordsetel 
juhtudel käsutas. See seisis lihtsalt selles, et ta tõmbas vöö vahelt pika jahinoa ning surus selle tera 
umbes tolli võrra märale laudjasse, üsna selgroo lähedale. 

Mõju oli otse nõiduslik või — kui eelistate teistsugust kujundit — elektriline. Niimoodi 
ergutatuna oli Zebi «vana elukas» võimeline käima miili kolme minutiga, ja seda võimet oli loom 
olnud sunnitud demonstreerima üsna mitmel korral, kui tema peremeest jälitasid komantšid. 

Praegusel juhul niisuguseks ülemääraseks kiirustamiseks vajadust ei olnud ning Torti jõuti 
viieteistkümneminutilise kiire traavi järel. 

Pärale jõudnud, ronis Zeb sadulast ning suundus koman-dandi elukorteri poole; mära jäi 
paraadiväljakule lõõtsutama. Inge'i fordi sõjaväeülema jutule saamisega polnud vanal kütil mingeid 
raskusi. Ohvitserid suhtusid temasse nagu teatud eesõigustega isikusse ning tal oli vaba läbipääs 
igal ajal: ta võis sisse minna, näitamata ette kirja-likku tõendit või täitmata muid formaalsusi, mida 
võõrastelt tava kohaselt nõuti. Vahisõdur laskis ta endastmõistetavalt mööda, valveohvitser vahetas 
temaga tervitusi ning adjutant kandis kohe ta tulekust ette fordi komandandile. 

Nagu juba majori tervitusest ilmnes, näis ta Zebi ootavat. 

«Aa, mister Stump, väga meeldiv teid jälle näha! Saite selle kummalise loo kohta midagi uut 
teada? Selle järgi otsustades, et te nii kiiresti tagasi tulite, peab teil tõesti vist uudiseid olema. 
Loodetavasti midagi head õnnetu noormehe suhtes? Hoolimata sellest, et kõik asjaolud tema 
kahjuks kõnelevad, jään ma ikka oma endise arvamuse juurde, et noormees on süütu. Mida te siis 
välja uurisite?» 

«Noh, teate, major,» vastas Zeb, austades kõnetatavat ainult sellega, et võttis kübara peast, 
«seda, mis ma välja uurisin, pole küll palju, aga ometi küllalt, et mind jälle tagasi forti tuua, 
kuhu ma pidin tulema alles siis, kui olen preerias ivakese ringi sõitnud. Tulin siia selleks, et teiega 
isiklikult paar sõna kõnelda.» 

«Olge terve tulemast. Mis teil siis südamel on?» 

«Paluksin, et te kõhtu edasi lükkaksite, nii kauaks kui vähegi saate. Tean, et teile käiakse 
väljastpoolt väga peale, aga ma tean ka, et teil on võimu sellele vasta seista, ja mis veel tähtsam, 
major, te olete ise ka selle poolt.» 

«Olen. Selles on teil õigus, mister Stump. Ja mis puutub võimusse, siis seda on mul teatud 
mõttes kah. Kuid nagu te teate, peab meie suures vabariigis sõjaline võim alati alluma 
kodanlikule, välja arvatud sõjaseaduse ajal, aga annaks jumal, et meil seda iialgi vaja poleks 
rakendada, isegi siin Texases mitte. Ma võin küll ilmset seaduserikkumist takistada, kuid ise 
seadusevastaselt toimida ma ei tohi.» 


«Ma ei tahagi, et te midagi seadusevastast teeks. Mitte sinnapoolegi, major. Palun aiijult, et te 
takistaks neid, kes tahavad seadust oma kätte kiskuda ja seda nii väänata, nagu nende plaanidega 
paremini sobib. Siin asunduses niisukesi leidub, kes seda teeksid, kui neile õigel ajal saba peale ei 
astuta. Üks on iseäranis agarasti selle peale väljas ja ma tean, kes ta on, või vähemasti aiman 
kaunis täpselt.» «Kes ta's on?» 

«Kas oskate saladust pidada, major?» «See, millest me siin räägime, mister Stump, jääb ainult 
nieie vahele. Võite kõnelda üsna vabalt.» 

«Olgu siis! Mina arvan, et mees, kes selle mõrtsukatöö toime pani, polnud mitte Mustangi- 
Maurice.» 

«Seda usun minagi. Olen teile ju sellest rääkinud. Kas teil muud saladust polnudki?» 

«Noh, teate, major, kui te just peale ajate, võiksin ma teile ehk veel midagi ütelda. Aga aeg pole 
selleks veel küps ja pealegi on see alles oletus. Võib-olla ma eksin ... Nii et oleks parem; kui te 
lubaks mul selle endale pidada, kuni olen teinud väikese rännaku Nuecese kaldale. Pärast räägin 
teile hea meelega kõik, mis ma praega tean ja mis ma preerias võib-olla veel teada saan.» 

«Mis minusse puutub, siis olen ma rahumeelega nõus ootama, kuni te tagasi tulete, seda 
enam et tean teid 

õiguse eest väljas olevat. Aga mida peaksin ma vahepeal tegema?» 

«Lükake ainult kohus edasi, major, muud midagi. Kõige muuga saab hakkama.» 

«Kui kauaks? Te teate ju, et asi peab tulema arutusele vastavalt kriminaalkohtu tavalisele korrale. 
Ringkonnakohtunikule ma ettekirjutusi teha ei saa, ehkki võib muidugi olla, et ta mu nõuannet kuulda 
võtab. Siin on aga hulk inimesi, kes lausa kisendavad kättemaksu mustangerile, ja võib-olla 
sunnivad teda nemad.» 

«Tean, kellest te kõnelete. Tean, kes neid ässitab, ja võib juhtuda, et enne kui protsess lõpeb, istub 
taise süüpingis.» 

«Kas te siis arvate, et nood mehhiklased polegi...» 

«Ei saa ma praega ütelda, major, mis nad on või mis nad pole. Arvan, et neil on selle asjaga 
omajagu pistmist, aga ma ei usu, et nemad need kõige tähtsamad kurjategijad oleksid. Peameest ma 
alles hakkan otsima. Kas annate mulle kolm päeva aega?» 

«Kolm päeva?» » 

«Jah, kohtu alguseni.» 

«Oh, see pole kuigi raske. Praegu on mustanger sõjaväevanglas. Isegi kui ülemkohtu eesistuja ise 
peaks selle kolme päeva jooksul nõudma, et ta välja antaks, võin ma teha takistusi, nii et teda selle 
aja sees vanglast minema ei viida. Võtan selle asja enda peale.» 

«Major, te panete inimese peaaegu soovima, et sõjaseadus maksma pandaks. Kindlasti on sellel 
mõnikord oma head küljed, kuigi meie, harilikud kodanikud, seda ülearu ei armasta. Nüüd jääb mul 
veel ütelda niipalju, et kui te kohtumõistmise tõesti kolmeks päevaks või selle ümber seisma panete, 
siis on süüaluseks, kes kohtulaua ette kutsutakse, võib-olla hoopis keegi teine kui see, kes praega 
vanglas istub — keegi, kellel pole praegasel momendil kõige vähematki kartust, et teda kahtlustada 
võidaks. Ärge pärige, kes ta on. Lubage ainult, ette nii väga paragrahvi küljes ei ripu ja mulle kolm 
päeva aega annate.» 

«Tõotan seda, mister Stump. Kuigi mul tuleb võib-olla riskida oma teenistuskohaga Ameerika 
armees, annan teile ohvitseri ausõna, et kolme päeva jooksul ei välju Mustangi-Maurice minu 
vanglast. Olgu ta siis süütu või mitte, selle aja viibib ta kaitse all.» 

«Teie ausõna võib uskuda, major, ja võtku mind vana-tühi, kui ma ühel heal päeval ei näita, et 
ma seda hinnata 

mõistan. Muud mul enam lisada pole, tahaksin ainult paluda, et te kellelegi ei kõneleks, mida 
me siin omavahel rääkisime. Kui mõned inimesed asunduses ainult teada saaksid, mille peal ma 
väljas olen, pööraksid nad maa ja taeva segamini, et minu plaane luhta ajada.» 

«Minu käest neil abi loota pole, ükskõik kes nad ka poleks. Võite mu ausõnale kindel olla, mister 
Stump.» 

«Teadsin seda, major, teadsin, õnnistagu teid jumalteie headuse eest! Olete ikka õige 
teksaslane.» 

Selliste meelitustega lahkus kütt kohaliku sõjaväeülema juurest ning sammus väljakule, kuhu 
oli jätnud oma mära. 

Ta ronis sadulasse ning ratsutas kiiresti minema. 

Ületanud paraadiväljaku ning jõudnud linnakese servale, sõitis ta tagasi sama teed, mida mööda 
ta enne Casa del Corvost tuli. 

Poindexteri istanduse läheduses pöördus ta Leona madalikult ära ning ratsutas järsku nõlva pidi 
üles platoole. 

Vana kütt jõudis välja võsastiku piirile ning peatus akaatsia varjus. Ta ei roninud hobuse seljast 
maha ega paistnud kavatsevatki seda teha. Ta istus rahulikult sadulas edasi, pisut kühmus, pi4k 
hajameelne, mis näitab, et inimene on sügavasti mõttes. 

«Äraneetud!» pomises ta endamisi. «See on väga tähendusrikas asjaolu. Calhouni hobune oli 
väljas samal ööl ja tagasi tuli üleni märjana. Mida see peaks tähendama? Söögu mind susi, kui 
ma selle musta loo juurikaid sealt 
kandist ei otsi. Ma olen teda kogu aja kahtlustanud, ainult imelik mõelda, miks ta küll oma lihase 
nõo tapma pidi. Niisukeste nurjatute tegude peale on ta hakkaja küll, kui selleks ainult mõni põhjus 
leidub. Siin tal aga põhjust polnud, vähemasti minu teada mitte. Asi oleks võinud kõne alla tulla sel 
juhtumisel, kui noor Poindexter oleks olnud varanduse pärija. Aga nii see polnud. Pole siin aakrit 
maad 
ega ühtainumastki musta, kes vanale Poindexterile kuuluks. Tean seda päris täpselt. See lurjus on 
juba kõik oma kätte ahminud. Mispärast oli tal tarvis nõost lahti saada? See pöörab kõik mu 
arvestused pahupidi. Niipalju kui ma kuulnud olen, polnud nende vahel kõige vähematki vimma. 
Muidugi limpsas ta keelt tütarlapse järele ja ma tean, et see vennale ei meeldinud. Aga oli tal siis 
sellepärast kohe vaja teda tappa? 

Noh, ja siis sai veel mustanger kah asjasse segatud ja neil oli tüli Henryga, millest Louise ise 
rääkis. Ja siis need 

võltsindiaanlased ja see vurrudega mehhiko naisterahvas ja peata ratsanik ja jumal teab mis veel. 
Helduse vägi, see ajaks isegi Louisville'i advokaadil pea hulluks! 

Heakene küll, praega pole aega aru pidada. Selle raua-tükikese abil õnnestub mul sellele verisele 
loole ehk osaliseltki lahendust leida, aga võib-olla saan koguni tervele saladusele jälile. Ainult — 
kuhupoole ma peaks sõitma?» 

Zeb vaatas ringi, nagu otsiks ta kedagi, kes ta küsimusele vastaks. 

«Fordi või linna lähedal luusimisest ei tule miskit tulu. Seal on maa hobustest ära tambitud kui 
karjakoppel. Võtan parem kohe kursi preeriasse ja sõidan risti üle Rio Grandesse viiva tee. Seal võin 
juhtumisi sattuda jälgedele, mida ma taga ajan. Ja-ah, ega teist targemat tejia olegi.» 

Jõudnud selles punktis selgusele, võttis ta ratsmed uuesti pihku, pomises midagi märale ning 
hakkas võsa serva pidi edasi liikuma. 

Sõitnud umbes miili Nuecese jõe poole, muutis ta äkki suunda, aga nii kaalutletult, et võis arvata, 
nagu oleks see tal plaanis olnud. 

Nüüd ratsutas ta peaaegu otse läände ning ta tee suundus risti üle Rio Grandesse viivate radade. 


Samal ajal muutus ka ta rüht, näoilme ning sadulas istumise viis. Ta ei vahtinud enam 
osavõtmatult ringi, vaid 

kummardus ettepoole ning uuris hoolikalt rohtu mõlemal pool. 

Ta oli sõitnud uues suunas umbes miili, kui ta maas midagi silmas, mispeale ta võpatas ning 
ratsmed pingule tõmbas. 

«Vana elukas» jäi hea meelega seisma ja Zeb hüppas sadulast. 

Jättes mära pead murdma peremehe veidra käitumise üle, astus kütt sammu või kaks ettepoole ning 
laskus põlvili. 

Siis tõmbas ta oma tohutust taskust kõvera rauatüki ning asetas selle murul paistvale jäljele. 

Raud sobis jäljega. 

«Sobib!» hüüdis Zeb võidurõõmsalt. «Söögu mind susi, kui see sama raua jälg ei ole!» 

«Istub nagu rusikas silmaauku,» jätkas ta, kui oli poolikut rauda kabjajäljele sobitanud ning selle 
uuesti üles tõstis. «Tõesõna,see jälg siin kuulub äraandjale võikoguni 
mõrtsukale.» 


LXXIII peatükk PREERIASAAR 


Preerias rohtu sööv sajapealine, või ka kolm. korda suurem hobusekari on küll suurepärasemaid 
pilte sealses loomade kuningriigis, ent Texase rajaäärne asunik ei näe selles midagi imelikku ega 
erakordset. Tema meelest oleks kummaline näha samas olukorrasühtainsat hobust. 

Suure hobusekarja kohta ta lihtsalt tähendaks mõttes: «Mustangikari.» Ühe hobuse nägemine 
annab aga alust hoopis pikemaks arutluseks ning erinevateks arvamusteks. Üksik ratsu võib olla üks 
kahest, kas caballada'st väljaaetud täkk või mõnest ränduritevoorist mahajäänud ratsahobune. 

Preeriaelaniku vilunud silm teeb kohe kindlaks, kummasse liiki loom kuulub. 

Hobuse puhul, kes, rauad suus, puude lehti ja võrseid närib ning kellel on sadul seljas, ei saa olla 
kaksipidi mõtlemist; siin võib ainult tekkida küsimus, kuidas ta oma peremehe käest minema on 
putkanud. 

Kui aga hobusel on ka ratsanik seljas ja loom ikka puudelt lehti napsab, pole üldse midagi vaja 
oletada: sel juhul on kohe selge, et ratsanik peab olema purulaisk või puu- 

pea, kui ta ei taipa sadulast maha ronida, et ratsu mugavamalt toitu võtta saaks. 

Kui aga tuleb ilmsiks, et puupäiseks peetud ratsanikul pole üldse pead, siis võib 
tekkida terve tuhat oletust, millest võib-olla mitte üks tõele lähedalegi ei saa. 

Niisugust hobust ja täpselt niisugust ratsanikku nähti Edela-Texase preeriates issanda aastal 
185... Täpset aastaarvu ma ei mäleta, aastakümne suhtes olen aga täiesti kindel. 

Koha võin ma nimetada täpsemalt, kuid ka siin peab mulle lubatama pisut vabadust. Kohad, 
kus too tontlik viirastus end küll preerias, küll metsatukkades inimsilmadele ilmutas, asuvad 
kahekümnemülise ümbermõõduga alal — piirkonnas, mida läbivad mitmed Rio de Nuecese 
põhjapoolsed lisajõed ning Leona lõunapoolsed harud. 

Seda nägid paljud inimesed ning erinevatel aegadel. Kõige esmalt nägid seda Henry Poindexteri 
ning ta mõrvari otsijad, teiseks Mustangi-Maurice'i teener, kolmandaks Cassius Calhoun oma 
südaöisel uurimisretkel, neljandaks nägid seda samal ööl valeindiaanlased ning viiendaks Zeb 
Stump järgmisel õhtul. 


Ent seda nähti veel mujal ning teistes tingimustes. Nägijaiks olid kütid, karjused ja rändurid, ja 
kõiki neid kohutas ning hämmeldas ilmutis ühteviisi. 

Peata ratsanikust ei kõneldud mitte ainult Leona ääres, vaid ka teistes, kaugemates asundustes. 
Kuuldus sellest ulatus otsapidi juba Rio Grandeni ning levis kiiresti ka teisele poole, Sabine'i suunas. 
Loo tõepärasuses ei kahelnud keegi. Seda mitte uskuda oleks tähendanud ignoreerida kahesaja 
pealtnägija tunnistust, kahesaja inimese tunnistust, kes olid valmis seda kinnitama kirjaliku vandega. 
Ei, seda ei saadud pidada meelepetteks. Keegi seda ei väitnudki. Ainsaks küsimuseks oli, kuidas 
seletada seda kummalist-ilmutist, mis tahtis kõik tuntud loodusseadused ümber lükata. 

Tekkis vähemalt kümmekond teooriat, mis olid kas enamvähem usutavad või siis enam-vähem 
absurdsed. Mõned nimetasid seda «indiaanlaste riukaks», teised uskusid selle olevat «suure nuku», 
kolmandad ütlesid, et see pole üks ega teine, vaid tõeline ratsanik, kes on ainult tõmmanud endale 
üle pea saraape, milles on tõenäoliselt silmaaugud, et ta näeks hobust juhtida. Sugugi mitte vähesed 
pidasid aga visalt kinni üsna alguses tekkinud oletusest, et peata ratsanik on vanakuri ise. 

Lisaks otsestele katsetele seda ebanormaalset nähtust kuidagi seletada tekkis veel terve hulk 
kaudseid oletusi. Mõned kujutlesid näinud olevat ratsaniku pead või õige-mini selle piirjooni ta 
rinnal, vaiba varjus, teised kinnita-sid, et olevat seda tõeliselt näinud ratsaniku käes, kolmandad 
läksid veel kaugemale ning väitsid, et ratsaniku käes kantav pea olevat kaetud olnud kübaraga, 
läikivmusta mehhiko sombreeroga, millel olnud servas kuldne pael. 

Tekkis veel teisi arvamusi, mitte niivõrd ilmutisest endast kui selle seosest teise huvipakkuva 
kõneainega — noore Poindexteri mõrvaga. 

Enamik uskus, et need kaks mõistatust on teineteisega kuidagi ühenduses, olgugi et keegi ei 
osanud seletada, missugune see ühendus pidi olema. Mees, kellest usuti, et ta võiks sellesse 
loosse mõningat selgust tuua, viskles ikka veel teadvusetult nähtamatu luupainaja küüsis. 

Terve nädal aina arutati ning oletati. Selle aja kestel nähti tontlikku ratsanikku korduvalt. 
Kord kihutas ta kiire kapakuga, kord liikus aeglaselt rahulikku sammu üle puudeta preeria, vahel 
seisis hobune paigal ning vaatas hajameelselt ringi, vahel oli ninapidi maas ning krõmpsutas 
hoolega mahlakat grama'i, mis muudab minu arvates kar-jatamise Edela-Texases tulusamaks kui 
kuskil mujal. 

Hakkamata kordama paljusid peata ratsaniku kohta kuuldud lugusid — enamik neist on 
kirjapanemiseks liiga pentsikud —, peab siiski ära tooma ühe tõestisündinud episoodi, kuna see 
moodustab selles kummalises loos olulise tähtsusega peatüki. 


Keset lagedat preeriat asub väike, umbkaudu kolme või nelja aakri suurune metsasalu või 
puudesalk. Preeriaelanik nimetab seda «saareks» — ja tõesti, kui pöörate pilgu tohutule 
rohelusemerele, mis seda ümbritseb, olete sarnasusest lausa rabatud. 

Ameerika päriselanik seda võib-olla ei taju. See on kolonisti võrdlus, mille ta on edasi andnud 
oma järeltulijale, kes pole võib-olla kordagi näinud suurt ookeani, aga on siiski kursis selle kohta 
käivate väljenditega. 

Kõne all oleva «saare» ligidal, umbes kahesaja jardi kaugusel, sööb rahulikult hobune. See on 
sama, kes kannab peata ratsanikku, ja too ebardlik mees istub tal ikka seljas, ilma et ta rõivastuses 
või asendis oleks toimunud vähimatki muutust sellest saadik, kui teda nähti esimest korda. Endist 

viisi langeb triibuline vaip ta õlgadelt, varjates ülemist kehapoolt, jalgade otsa tõmmatud pika 
säärega saapad ka-tavad aga jäsemeid reiest kännuseni, lastes ainult aimata nende piirjooni. 


Ratsaniku keha on veidi ettepoole kummargil, nagu selleks, et hobusel oleks kergem maast rohtu 
nosida. Looma ei takista ka ratsmed, mis on küll täies pikkuses järele lastud, kuid mida siiski kas 
hoitakse otsapidi käes või mis on kinnitatud sadulaharjale. 

Need, kes tõendasid, et nad olevat näinud ratsaniku pead, kõnelesid õigust. Pea on olemas, ja 
nagu ka väideti, katab seda kübar — must kuldse paelaga sombreero. 

Pea toetub vasaku reie vastu, lõug peaaegu ratsaniku põlve kõrgusel. Kuna pea asub hobuse 
vasakul küljel, võib seda näha üksnes sel juhul, kui vaataja seisab ise samal pool, ja ka siis mitte 
alati, sest vahetevahel varjab seda saraapenurk. 

Mõnikord õnnestub heita põgusat pilku ka näole. Näojooned on kaunid, kuid ilme õudne: pisut 
avatud sinkjashallid huuled on kangestunud jubedaks irveks; nende vahelt paistab kaks rida 
valgeid hambaid. 

Kuigi peata ratsaniku enda isikus pole toimunud mingeid märgatavaid muutusi, võib tema juures 
siiski tähele panna midagi uut. Siiani nähti teda sõitvat üksinda. Nüüd on tal aga kaaslasi. 

Saatjaskonda ei saa just meeldivaks nimetada — see koosneb huntidest. Hobuse kannul jookseb 
maadligi lümitades või aeg-aj alt pikkade hüpetega ratsu eest läbi volksatades kümmekond koictti. 


Pole kahtlust, et hobune neid ei salli: ta korskab ning trambib kapjadega, kui mõni neist liiga 
lähedale söandab tulla. 

Ratsanik seevastu ei näi suurt väljagi tegevat lindude-parvest — suurtest mustadest kullidest, kes 
üsna ta õlgade ümber tiirlevad. Isegi kui mõni julgem neist jultunult ta õlale laskub, ei püüa ta 
teda ära ajada, ei tõsta kättki, et teda minema peletada. 

Uks lindudest on seda teinud juba kolm korda: esiteks istus ta paremale õlale, siis vasakule ning 
lõpuks kesk-kohta — sinna, kus peaks asetsema ratsaniku pea. 

Lind ei saa jääda ebatavalisele õrrele kauemaks kui hetkeks. Kui ratsanik ise seda millekski ei 
pane, siis vähemalt ei kannata niisugust teotust ratsu: ta pöörab pea 

tagasi ning peletab raisakullid metsiku hirnatusega eemale, vähe aja pärast on nad aga jälle tagasi. 
Hobuse seljas, kes vahel rahulikult rohtu sööb, vahel luga lähedale tükkinud hunte või jultunuks 


muutunud raisakulle kärsitult eemale tõrjub, liigub peata ratsanik aeglaselt ning ratsu söötmiseks 
pikki peatusi tehes ümber preeriasaare. 


LXXIV peatükk ÜKSIK VARITSEJA 


Eespool kirjeldatud veider vaatepilt,, mida võiks isegi ainulaadseks nimetada, oli liiga sünge selleks, et 
tunduda kentsakana. Selles oli midagi, mis lõhnas hauataguse maailma järele. Inimsilmad ei võinud seda 
vaadata, ilma et oleks Hakanud värisema keha ning tardunud veri soontes. 

Kas nägid seda inimsilmad selles uues seisundis, nagu ta nüüd oli, hundikari järel ning raisakulliparv 
õlgade ümber? 


Jah, nägid. Neid oli ainult üks paar ja need kuulusid ainsale mehele kogu Texases, kes hakkas kõiki 
segadusse viinud saladusele jälile saama. 


Veel ei olnud temalegi kõik selge. Oli veel asju, mis talle peamurdmist valmistasid. Ta teadis ainult, et 
peata ratsanik pole ei nukk ega ka kurat. 


See teadmine ei vabastanud teda veel hirmutundest. Olgugi et ta mõistis, millega tal tegemist on, pani 
selle nägemine ta ikkagi võbisema. 

Ta jälgis teda preeriasaare «rannalt», puude peidust, ilmselt püüdes jääda nähtamatuks. 

Ja ikkagi, ise küll värisedes ning soovides end varjata, liikus ta preeriasaare serva pidi ringi, nagu sunniks 
teda mingi magnetiline jõud püsima selsamal raadiusel, mille pikendusel asuva punkti hõivas peata ratsanik. 


Veel enam. Ta oli silmanud viimast enne saarele jõud-jttist. Ta oli teda märganud juba kaugelt ja oleks 
võinud kõrvale hoidud», ent selle asemel oli ta otsekohe hakanud Peata mehe poole liikuma. 

Sus oli ta metsatuka varjus talle lähemale hiilinud, “argsi nagu jahimees, kes varitseb pelglikku 
hirvesokku, ainult süda värises tal sees nagu ei ühelgi hirvekütil. 

Nõnda oli ta lähenenud, kuni jõudis puude vahele ja võis korraks kergendatult hingata — ta ei 
tundnud hirmu, küll aga kartis, et ta ettevõte luhta läheb. 

Ta polnud sugugi mitte niisama, nalja pärast ratsutanud kümme miili läbi preeria, sellepärast 
liikusid ta praegu nii ettevaatlikult, juhtides hobust hoolikalt kõige pehmemal rajal ning läbi 
võsastiku, et teda ei nähtaks, ega kuuldaks okste, sahinat ka kümne jardi kaugusel. 

Igaüks, kes oleks jälginud, kuidas ta puude vahel manööverdas, oleks kohe aru saanud, millised 
on ta kavatsu-sed seiratava suhtes. 

Mehe pilk oli kiindunud peata ratsanikule, ta jälgis viimase liigutusi üksisilmi ning näis nende 
Järgi seadvat ka oma liikumist. 

Algul näis teda valdavat üksnes hirm. Mõne aja pärast muutus ta kärsituks ning ühtlasi veidi 
julgemaks. Teda julgustas asjaolu, et peata ratsanik talle ei lähenenud, vaid püsis endiselt 
võsastiku servast umbes kahesaja jardi kau 
gusel. A 

Et see meest ühtlasi ärritas, ilmnes ta pahasest pominast. Kuulda oli ka kirumist ja vandesõnu, 
mis teda hästi iseloomustasid. 

«Põrgu võtaks seda kuradi lojust! Kui ta ainult kaks-kümmend jardi lähemale tuleks, saaksin ta 
kätte! Nii kaugele mu püss ei võta. Lasen kindlasti mööda ja siis on asi otsas. Niisugust juhust ei 
tule mul vist enam kunagi. Pagan teda võtaks, ta on kõigest kahekümne jardi võrra liiga kaugel!» 
Viimane väide kõlas pigem kõhklevalt kui veendunult ning mees mõõtis pilguga vahemaad, mis teda 
peata ratsanikust lahutas, hoides kogu aeg oma laetud ning vinnastatud jahipüssi laskevalmilt käes. 

«Pole mõtet,» jätkas ta pärast lühikest kaalumist. «Kuul kaotab lennujõu ning ainult kohutab 
looma, ilma et teda tõsiselt vigastaks. Ei, pean kannatama ja ootama, kuni ta natuke lähemale tuleb. 
Kuradi koiotid! Kui neid kannul poleks, võiks ta metsa pöörata. Senikaua kui need tal sabas 
sörgivad, hoiab ta võsast nii kaugele kui vähegi võib. See on neil teksase mustangidel juba veres — 
et nad kuradi-nahad kärvaksid!» 

«Mis oleks, kui õige meelitaks teda vähe?» jätkas ta pärast pausi. «Võib-olla jääb hobune 
inimese hääle peale seisma? Kahtlane küll. Eiusu, et ta seda viimasel ajal palju oleks kuulnud. 
Arvata võib, et see teda ainult kohutaks. 

Minu hobust nähes ehmataks ta kindlasti ära nagu eelmiselgi korral, kuigi siis oli kuuvalge. Ja siis 
ajas teda ulguv ajukoer taga. Pole ime, et ta peruks on läinud, kui tal niisugune kurat teab mis 
moonutis seljas istub, sest see ei või ometi... ah, ei! Lõppude lõpuks peab siin ikkagi mingi 
konks sees olema, mingi põrgulik konks ...» 
Kõneleja peatas hobuse ning hoidis ratsmed veidi aega pingul, nõjatus ettepoole, et lehtede 
vahelt paremini näha, ning silmitses kummalist kogu, mis liikus aeglaselt ümber metsatuka. 
«See ontema hobune, surmkindlasti kohe! Tema sadul, saraape ja kõik. Kuidas kurat nad 
teise kätte sattusid?» 


Uuesti vaikus. 

«Olgu ta vemp või mitte, igatahes on see üks vastik lugu. Kes selle välja mõtles, peab täpselt 
teadma, mis tol ööl juhtus, nii et, jumala eest, kui mu kuul talle sisse jäi, pean selle maksku mis 
maksab kätte saama. .Ma igavene loll, et oma märgitud kuulidega hooplema hakkasin! Ja kuradi 
näruselt veab mul üldse. 

Ei, ligemale ta ei tule. Justkui minu kiuste hoiab metsast eemale. Eks ta tea nagu kõik 
mustangid, et lagedal on julgem. 

Mis teha? Teen proovi, ehk tuleb kutsumise peale ligi. Võib-olla meeldib talle inimese hääl 
üsna hästi? Kui see ta ainult kakskümmend jardi ligemale tooks, oleksin rahul. Pagan küll, 
katsetama peab.» 

Veidi padriku serva poole liikudes laskis mees kuuldavale häälitsusi, millega teksaslased 
põgenenud hobust kutsuvad. 

«Tpruu ... tpruu ... tpruuss! Näh, tule siia, suksu, tule, tule!» 

Hüüdmine oli asjatu. Teksase ratsu ei paistnud seda mõistvat või vähemalt mitte 
sõpruseavalduseks pidavat. Otse vastuoksa, see ainult kõhutas teda, sest vaevalt ulatus esimene 
«tpruu!» talle kõrvu, kui ta rohusuutäie sinnapaika jättis ning pead tõstis, norsatades palju 
kohkunumalt kui hunte või raisakulle nähes. 

Mustangina teadis ta, et kohutavaim kõigist vaenlastest on inimene - inimene, kes istub hobuse 
seljas —, ning praegu haistis ta just säärase vaenlase lähedust. 


Ta ei jäänud vaatama, milline on mees või missugune tolle hobune. Ta vaist ütles kohe, et nad 
mõlemad on vaenlased. 

Paistis, nagu oleks ka ratsanik samale järeldusele jõudnud: looma ei rebitud ratsmeist, vaid 
lasti vabalt minna oma teed — ja see viis otse üle preeria. 


Tulist kurja vandudes kappas pettunud varitseja talle järele. 


Veel vihasem oli ta vandumine, kui ta märkas, et peata ratsanik väljub kiirest; laskekaugusest, 
tabamata kuulist, mill$ ta talle tõemeeli järele oli kihutanud. 


LXXV peatükk JÄLIL 


Zeb Stump peatus ainult õige lühikest aega kohas, kus ta oli avastanud murdunud rauaga kabja 
jälje. 

Selle äratundmiseks piisas tal ainult mõnest sekundist. Seejärel tõusis ta püsti ning astus 
hobuse jälgi mööda edasi. Ta ei roninyd sadulasse, vaid kõndis jalgsi. Vana mära oli märguande 
peale kuulekalt ligi tulnud ning järgnes talle aupaklikus kauguses. 

Niisugusel omapärasel viisil liikusid nad enam kuimiili —õige aeglaselt, kui jäljed 
muutusid ebaselgeks, . ning sammu kiirendades, kui katkise raua jälg oli hästi näha. 

Nagu arheoloog, kes uurib kirjatahvlikest, mis on kaua aega maetud olnud hukkunud suurlinna 
varemete alla ja mille hieroglüüfid tunduvad kentsakatena kõikidele teistele peale tema — nii 
kõndis edasi ka Zeb Stump ning tõlkis «preeriamärke». 

Süvenenud täielikult sellesse tegevusse ning sellega kaasnevasse mõtisklusse, polnud tal 
silmi millegi muu j-aoks. Ta ei näinud ei enda ümber laiuvat lõputut rohelist preeriat ega ainsagi 
pilvetäpita sinist taevast pea kohal. Kogu ta tähelepanu oli koondunud jalgealusele rohule. 

Äkki kuulis, ta midagi, mis ta tähelepanu seniselt tegevuselt kõrvale kiskus. See oli püssipauk, 
kuid nii kauge, et kuuldus, nagu oleks plaksatanud ainult sütik. 

Kütt peatus loomusunniliselt ning tõstis silmad, ei ajanud aga keha sirgeks. 

Ta libistas kiire pilgu üle horisondi suunas, kust tema arvates lask tuli. 


Alles veel kerakujuline sinakas suitsupilveke tõusis taeva 


430 


poole otse tumeda laigu kohal, mis tähistas ühe preeriasaare piirjooni. 

Nii saar, suits kui ka lask olid nii kauged, et kohal, kus Zeb Stump seisis, võis näha esimesi 
ning kuulda viimast ainult kogenud preeriakütt. 

Zebist ei jäänud märkamata miski. 

«Kuradima imelik,» pomises ta ikka veel küürutades nagu kapsataimi istutav aednik. 

«Äraneetud imeline lugu, kui mitte hullemini ütelda. Kes põrgu päralt seal küll võiks küttida — 
seal pole ju metsloomi, kelle pärast püssirohtu raisata tasuks. Olen sellel saarel ise käinud ja tean, et 
sealt võib leida ainult koiotte. Millest nemad seal elama peaks, teab ainult armas jumal ise.» 

«Hmh!» jätkas ta, vaikinud vähe aega. «Vist mõni linna poodnik, kes on ekskursioonil, nagu ta 
ise seda nimetaks; kõmmutab nüüd rõõmsasti nende va haisvate elajate pihta, pärast aga läheb koju 
ja seletab, et käis hundijahil. Noh, see pole minu asi. Las küünarpuul olla ka oma meelelahutus. Oi- 
jah, keegi tuleb siiapoole! Hobune... ja mees seljas, kes kihutab looma nii. nagu ajaks teda 
vanasarvik taga, tulikuum vigel peos. Mis! Nii tõesti kui ma elan, see on ju peata mees! Helduse 
vägi, see ta on jah!» 

Vanal kütil oli üsna õigus. Mööda preeriat laiali lagunema hakkava väävlisuitsupilve tagant 
ilmus parajasti nähtavale ratsanik, kelle tundemärkides oli võimatu eksida, ning kappas sinnapoole, 
kus seisis Zeb. See oli peata ratsanik. 

Võimatu oli eksida ka tema sõidusuunas: ta kihutas nii otsejoont Zebi peale, nagu oleks ta teda 
juba märganud ning otsustanud tema juurde sõita. 

Julgemat meest kui metsakolkakütt poleks võinud leida kogu Texases. Puumale, jaaguarile, 
karule, pühvlile või indiaanlasele oleks ta vabisemata vastu läinud. Isegi kui talle oleks kallale 
tulnud terve salk komantše, poleks ta tundnud pooltki nii suurt hirmu kui seda üksikut ratsameest 
nähes. 

Hoolimata sellest, et Zeb Stumpile olid teada paljud looduse kõige stalajasemadki imed ning et 
tänu sellele ei suutnud tavaliselt miski kõigutada tema stoilist rahu, polnud ta sugugi vaba ebausust. 
Ja kes oleks? 

Tal oli küllalt julgust, et üleolevalt vastu astuda inimesest vaenlasele või ükskõik millisele 
loomulikul ku- 

julilmuvale kahe- või neljajalgsele vastasele, ent tal ei jätkunud siiski küllalt surmapõlgust, et 
heita väljakutseebaloomulikule olendile. Lõpuks oleks isegi Bayard 'võbisenud hirmust, nähes 
enda poole kappavat säherdust ratsanikku, kes paistis pealegi olevat kindlalt otsustanud, et nende 
kohtumise peab lõpetama surm. 

Zeb Stump vabises üleni ja püüdis alligaatorinahksetes saabastes värisevail jalul kähku kuhugi 
peitu pugeda. Tal läks see korda tükk aega enne seda, kui peata ratsanik kuuldekaugusse jõudis 
või, nagu küttoletas, tedanäha võis. 

Sealsamas ligidal kasvavad põõsad pakkusid suurepärast peidupaika, mille Zeb kohe ära kasutas. 

Teda võis aga ehk reeta kõrval seisev saduldatud mära? 

Ei, Zeb oli ka seda ette näinud. 

«Kükita maha!» hüüdis ta oma tummale kaaslasele, kes küll kõnelda ei osanud, muidu aga väga 
taiplik oli. «Heida pikali, vana elukas, või muidu, jumala eest, viib kurat su endaga kaasa!» . 


Otsekui kohutatud sellise katastroofi võimalikkusest, tõmbas hobusekronu oma esijalad könksu, 
laskus põlvedele, laskis siis madalamale ka oma tagupoole ning heitis rohule pikali, nagu mõeldes, 
et päevatöö on tehtud ja et ta võib endale vabalt väikese puhkuse lubada. 

Vaevalt jõudsid Zeb ja ta sõiduloom sisse võtta uue asendi, kui peata ratsanik nendeni jõudis. 

Ta kihutas tuhatnelja ja Zebil oli ütlemata hea meel, nähes, et ta tõenäoliselt ei kavatse sõitu 
aeglustada. 

Peata ratsanik oli pöördunud siia lihtsalt juhuslikult ega olnud silmanud ei kütti ega tolle armetut 
ratsut. 

Esimene — võib-olla aga ka teine — oli säärase rüütelliku kohtlemisega väga rahul, aga enne 
veel, kui peata ratsanik silmist kadus, jõudis Zeb juba ära näha tema suuruse ning iseloomulikud 
tunnused. 

Peata ratsanik võis jääda mõistatuseks kogu maailmale, mitte enam aga Zebulon Stumpile. 

Kui hobune neist tulise kuruga mööda kihutas, kergitas tuul saraapehõlma ning paljastas 
Zebile hästi tuntud kuju riietes, mida ta oli samuti varem näinud. Ta kandis voldi- 


'Bayard —aastail 1476—1524 elanud prantsuse rüütel, oma hulljulguse ja vahvuse läbi 
omandas legendaarse «kartuseta ja laituseta rüütli» kuulsuse. 

tud rinnaesisega sinist puuvillpluusi, ja kuigi selle hele pind oli kaetud silmatorkavate tumedate 
plekkidega, tundis kütt selle ära. 

Nii kindel ei olnud ta aga näo suhtes, mis madalal sadula kohal ratsaniku reie vastu toetus. Polnud 
sugugi imelik, et ta se d a ära ei tundnud. Seda poleks tundnud isegi ema, kes seda kunagi nii ilusat 
nägu kahtlemata õige sageli õrnusega oli silmitsenud. Zeb Stump võis ainult järeldada, kelle nägu 
see oli: ta tundis ära hobuse, sadula, püstolituped, vöödilise vaiba, taevassinise pluusi ning püksid 
ja isegi kübara peas. Ka oli talle tuttav kuju, mis jalustele toetudes peaaegu püsti seisis. Hoolimata 
seletamatust asukohamuutusest, kuulus pea koos näoga kindlasti sellesama kuju juurde. 

Zeb oli nähtus kindel. Ta oli saanud tontlikku ilmutist küllalt täpselt silmitseda. 

Ratsu, kes liikus küll täie kapakuga, oli möödunud temast ainult kümne sammu kauguselt. 

Vana kütt polnud avanud suud ega tõstnud kätt, et põgenevat ratsanikku peatada. Alles siis, kui 
ta nägi, mida peata ratsanik enesest õieti kujutab, ning kui see ta teadvuseni jõudis, pomises ta tasa 
ja kurvalt: 

«Helde taevas, see on siis ikka tõsi! Vaene noormees onsurnud... surnu d» 


LXXVI peatükk KRIIDIPREERIASSE KADUNUD JÄLJED 


Peata ratsanik kappas meeletu kiirusega mööda preeriat edasi. Zeb Stump jälgis teda pilguga ja 
alles siis, kui teine üksiku akaatsiasalu varju kadus, tõusis metsakolkakütt püsti. 

Nii seisis ta ainult silmapilgu või paar, pidades aru, millisesse suunda pöörduda. 

Vahejuhtum, samavõrd kummaline kui ootamatu, oli ta kavatsused segi ajanud ning sundis teda 
oma plaane muutma. Pidi ta sõitma edasi jälgi mööda, mida ta juba dešifreerima oli hakanud, või 
loobuma sellest ning jälitama ratsut, kes tast asja mööda oli pühkinud? 

Vana rada uurides võis ta avastada palju, uuele pöördudes aga võib-olla veel rohkem. Ta võis 
peata ratsaniku 

kinni püüda ja saada võib-olla temalt teada põhjuse, mispärast ta ringi hulgub. 


Süvenenud kaalutlemisse, kumba tal oleks tulusam teha, unustas ta suitsupilve ja kaugelt 
kostnud paugu. Ta unustas need siiski ainult hetkeks. Need olid tähtsad asjad, mida ei võinud 
meelest lasta, ja õige pea meenusid need talle jälle. 

Pööranud pilgu sinnapoole, kus ta oli silmanud suitsu, märkas ta midagi, mis sundis teda uuesti 
maha kükitama ning tundma enam kui enne tungivat vajadust varjata ennast akaatsiate taha. Vana 
mära, kes mõnusasti puhkas, oli ikka veel pikali ja uut käsku polnud tarvis anda. 

See, mida Zeb praegu nägi, oli sadulas istuv mees, seekord tõeline ratsanik, kellel oli pea otsas. 

Ta oli veel kaugel ja polnud arvatavasti silmanud põõsaste vahel seisva küti kõrget kogu, veel 
vähem hobust, kes all rohus lamas. Igatahes polnud millestki näha, et ta neid oleks märganud. 

Vastupidi, ta istus ettepoole kummargil, rind peaaegu sadulaharja vastas, ning uuris hoolega 
maapinda, mida mööda ta oma hobust juhtis. 

Polnud raske mõista, millega ta ametis oli. Zeb Stump sai sellest aru esimese pilguga. Too seal 
ajas peata ratsaniku jälgi. 

«Ohoo!» pomises Zeb seda märgates. «Ma pole siis ainumas, keda selle saladuse väljaklaarimine 
huvitab. Küll tahaks teada saada, kes kuram ta niisuke on!» 

Zebil ei tulnud oma soovi täitumist kaua oodata. Peata ratsaniku jäljed olid värsked ja tundmatu 
ratsamees võis neid jälgida traavi sõites. Varsti oli ta küllalt ligidal, nii et Zeb võis ta isiku kindlaks 
teha. 

«Helduse vägi!» pomises metsakolkakütt. «Noh, ma oleks pidanud isegi arvama, et see on tema, ja 
kui ma mitte ei eksi, kirjutatakse siin kohe järgmine peatükk sellestsamast loost, veel üks lüli, mis 
aitab mul kokku seada seda tõendusteahelat, mida ma taga ajan. Lama ilusti ligi maad, vana elukas! 
Kui sa peaks ainult kas või oma äraneetud kõrvugi liigutama, lõikan su kõri läbi!» 

Viimase jutuga pöördus Zeb oma mära poole ja jäi siis vait, pea akaatsiapuhmas, silm okste 
vahelt tähelepanelikult tulijat piilumas. 

Ratsanik oli mees, kes, kord nähtud, naljalt ei unune. Ta oli vaevalt kolmekümne aastane, kuid ta 
näol võis 

näha sügavaid jälgi, mitte niivõrd murest kui kurjadest kirgedest. 

Praegu peegeldus sellel aga tõesti mure, mis näis kõnelevat kauakestnud närvesöövast 
kartusest ja innukast lootusest selfest vabaneda. 

Muidu oli nägu ilus — selline, mille pärast džentelmenil ei oleks tarvitsenud häbi tunda, või 
kui, siis ainult ehk õela ilme pärast, mis näitas, et nägu kuulub lurjusele. 

Seljas olital... aga milleks peaksime kirjeldama seda? Sinisest riidest pool-sõjaväelise 
lõikega kuube, nokkmütsi, vööd; mille küljes rippus pika teraga jahinuga ning püs-tolitepaar — 
kõike seda on kirjeldatud juba varem kui kehakatteid ja varustust, mis kuulusid kapten Cassius 
Calhounile. 

See ta oligi. 

Mitte käsirelvade hulk ei sundinud Zeb Stumpi ennast varjama. Tal polnud hirmu kohtumise ees 
vabatahtlike erukapteniga. Kuigi ta kapteni vastu vaistlikult vaenu tundis, polnud ta viimasele 
põhjust andnud teda oma vaenlaseks lugeda. Ta jäi varju ainult selleks, et paremini näha, mis 
toimub päikesevalguses. » Aina teraselt peata ratsaniku jälgi uurides traavis Calhoun mööda. 

Aina hoolega akaatsiate varju hoidudes jälgis teda Zeb Stump, kuni seesama metsatukk, mille 
taha oli kadunud esimene ratsanik, peitis oma rohelise eesriide taha ka ratsaväe erukapteni. 


Metsakolkaküti aju oli kogunud uusi muljeid ning nüüd tuli taip tööle panna. 
Kui juba enne oli põhjust peata ratsaniku jälgi mööda sõita, siis nüüd oli seda kaks korda enam. 


Pisut aega kaalunud, tuligi Zeb sellele järeldusele ning hakkas tegema ettevalmistusi Cassius 
Calhouni jälitamiseks. 

Ettevalmistused seisid selles, et ta kähmas ratsmed kätte ning andis märale jalahoobi, mispeale 
loom kohe jalule kargas. Zeb astus ta kõrvale, kavatsedes ronida sadulasse ning ratsutada 
lagendikule, niipea kui Calhouni enam näha ei ole. 

Ta võis viimase vabalt silmist lasta, niisugust teejuhti Polnud talle vaja. Kahtedest värsketest 
jälgedest oli küllalt: võis leida tee, mida mööda nad olid läinud, niisama 

kindlalt nagu siis, kuita oleks sõitnud kõrvuti ratsanikuga, kellel polnud pead, või sellega, 
kellel puudus süda. 

Sellise veendumusega väljus ta akaatsiapuhmast ning pöördus rajale, mida mööda oli äsja 
ratsutanud Calhoun. 


Üksainus kord elus Zeb eksis. Ratsutades ümber akaat-siatuka, mille taha olid kadunud mõlemad 
ratsanikud, avastas vana kütt, et ta oli teinud vea. 

Üle sealpool laiuva kriidipreeria paistis olevat sõitnud ainult üks ratsanik — ilma peata mees. 

Zeb oletas seda, nähes, et pisut maad temast eespool sõidab teine nõutult põikisuunas edasi- 
tagasi nagu kõrrepõllul nurmkana otsiv linnukoer. 

Calhoun oli kaotanud jäljed ja püüdis neid uuesti leida. 

Akaatsia varjus küürutav kütt jälgis vargsi ta liikumist. 

Kapteni katsed jälgi leida nurjusid. Kriidipreeria pinnalt polnud võimalik midagi välja lugeda, 
vähemalt käis see Cassius Calhounil üle jõu. 

Pärast mitmekordset tiirutamist näis mees oma kavatsusest loobuvat, ning vihaselt hobust 
kannustades kappas ta minema Leona poole. 

Niipea kui erukapten silmist kadus, katsus Zeb omakorda kaotatud rada leida. Ent hoolimata ta 
suurematest koge-mustest jälgede otsimise alal, oli ka tema sunnitud asja katki jätma. 

Kuum päike kõrvetas kriitkive, ja nendelt tagasipeegel-duvaid kuri võis taluda ainult salamandri 
silm. 

Et mitte pimedaks jääda, otsustas metsakolkakütt tagasi pöörduda ning hakata uuesti uurima 
jälgi, mille juurest teda ajutiselt uutele oli ahvatletud. 

Ta oli vahepeal mõndagi teada saanud ning uskus, et selle raja uurimine end rikkalikult tasub. 
Jälgede leidmiseks kulus tal ainult õige vähe aega. Ka ei kulutanud ta seda jälgi mööda edasi 
liikudes rohkem kui hädapärast vaja. Aeg oli talle kallis, ning teades, et talle ei ole seda palju jäänud, 

astus ta jälgi mööda kiiresti, mära nagu varemgi kännul. 
Ainult kord tegi ta peatuse: kohal, kus kahe hobuse jäljed kohtusid nendega, mida tema jälgis. 
Siitpeale langesid kolmed jäljed ühte. Vahetevahel eraldusid nad üksteisest ning kulgesid umbes 
paarikümne jardi ulatuses rööbiti, siis aga jooksid jälle kokku ning katsid üksteist. 

Hobused olid nagu murdunud raua kandjagi olnud kõik rautatud ning kütt peatus selleks, et 
vaadata, mida nendest kabjajälgedest välja võiks lugeda. Uhed kuulusid «ühendriikide 
hobusele», teised mustangile — suurele täkule, kellel oli peaaegu niisama lai kabi kui ameerika 
ratsul. 

Zeb kujutles täpselt, kellele need loomad võisid kuuluda. Tal polnud tarvis pead murda, kes 
neist kõige ees sõitis. See oli talle selge, nagu oleks ta ise kõrval seisnud, kui nad mööda 


ratsutasid. Täkk oli kapanud kõige ees; kui palju just teistest varem, seda ei võinud Zeb täpselt 
öelda, aga igatahes oli teatud vahemaa teda järgmistest lahutanud. Teisena oli tulnud ühendriikide 
hobune ning tema järel pooliku rauaga ratsu, samuti ameerika tõugu loom. 

Kõik olid ratsutanud ühte ning sama teed, eri aegadel ja igaüks omaette. Zeb võis seda öelda 
täie kindlusega ja niisama lihtsalt, nagu vaadatakse kella numbrilaualt õiget aega või 
termomeetrilt soojakraade. 

Missugused mõtted tema peas ka ei keerelnud, ometi ei öelnud ta midagi, hüüatas lihtsalt: 
«Tore!» ning liikus edasi, rahulolev ilme näol, vana mära otsekui küti kõnnakut ahvides aeglaselt 
järel. 

«Siin läksid nad lahku,» lausus Zeb uuesti peatudes ning jalgealust maad uurides. «Täkk ja 
ühendriikide hobune läksid koos, tähendab üht teed mööda. Poolik raud läks teist teed.» 

«Huvitav küll, mispärast?» jätkas ta, seisnud veidi aega mõttes. «Pagan võtaks, pole ma kunagi 
varem, nii keerulisi jälgi näinud. Isegi vana Daniel Boone ei saaks siit mitte mõhkugi aru. 

Misukesi jälgi pidi ma kõige enne peaks minema? Kui lähen mööda nende kähe omasid, on 
juba ette teada, kuhu need viivad: nad peavad välja jõudma vereloigu juurde. Hakkame parem 
minema kolmandate järgi ja vaatame, kas need ka sinna lähedusse viivad. Hoia paremale, vanatüd- 
ruk, ja ära must palju maha jää, muidu käod võsa vahele ära ja koiotid pistavad kõik su rasvad 
õhtueineks kinni. 

Heh-heh-hee!» 

Niisuguse jutuga oma «eluka» poole pöördudes ning ennast tema «rasvade» arvel lõbustades 
pöördus kütt kolmanda hobuse jälgedele. 

Need viisid teda laia metsavöö serva pidi, milleni ta kõigi kolme jälgi mööda tulles oli jõudnud nii 
talle kui ka luge- 

jaäle hästi tuttavas kohas — seal, kus tihniku kaheks jaotas varem kirjeldatud metsasiht. 

Uued jäljed kulgesid metsa servas õige vähe maad. Kakssada jardi sihi algusest eemal pöördusid 
nad padrikusse ning viiskümmend sammu edasi jõudis Zeb kohta, kus hobune oli seisnud puu külge 
seotuna. 

Zeb taipas, et hobune polnud siit kaugemale läinud: ta silmas teist rida jälgi, mis tähistasid teed, 
kustkaudu loom tagasi preeriasse oli pöördunud. 

Ratsanik aga oli läinud edasi. Eespool, pooleldi kuivanud ojasängis, mille ligidal hobune kinni oli 
seotud, paistsid mudas inimese jäljed. 

Jätnud oma looma samasse «talli», kus ka pooliku rauaga ratsu oli mõnd aega pidanud seisma, 
astus vana kütt sadulast maharoninud ratsaniku jälgede poole. 

Ta avastas, et neid oli kaks rada — ühed, mis viisid kaugemale, ja teised, mis tulid kinniseotud 
hobuse suunas. 

Zeb valis esimesed. 

Ta polnud sugugi üllatunud, kui jõudis välja metsasihile, vereloigu ligidale, mille koiotid juba 
ammu kuivaks olid lakkunud. 

Ta oleks võinud neid jälgida otse loiguni, kui maapind poleks seal olnud sadadest kabjajälgedest 
segamini sõtkutud nagu lambalaudas. 

Enne kui ta niikaugele jõudis, avastas ta aga uue «märgi», mis oli liiga huvitav, et seda niisama 
sinnapaika jätta. Tiheda põõsastiku vahel jõudis ta kohta, kus ratsanik oli veidi aega paigal seisnud. 
Seal ei kasvanud rohtu ning ilmselt olid saapa- või kingatallad kobeda mulla kõvaks ning siledaks 
vajutanud. 


Samas viisid ka nende taldade jäljed vereloigu poole ning teised samasugused tulid sealt tagasi. 
Kuid umbes poole maa peal leidis Zeb Stump ühe puuoksalt midagi, mis polnud silma hakanud ei 
otsijatele ega isegi nende juhile Spanglerile — mustaks tõmbunud poolpõlenud paberitüki, mida oli 
ilmselt kasutatud padrunitropiks. 

Kinni jäänud robiinia okka otsa, ripnes see nüüd puu oksal. 

Vana kütt vabastas paberi okka küljest, silus selle oma käredal peopesal hoolikalt laiali ning 
leidis kägardunud pinnalt talle hästi tuttava nime, mis koos kaasaskäiva tiitliga andis algustähed «K. 
165 853 

LXXVII peatükk VEEL ÜKS LÜLI 


Kui Zeb Stump paberitükikesele kirjutatud tähti dešifreeris, paistis tema näolt 
hoopis vähem üllatust kui rahulolu. 

«See on ümbriku tükk,» pomises ta endamisi, «ning sellest on minu arvates rohkem käsu 
kui kirjast, mis ta sees pidi olema. Ja niisukest asja tarvitab padrunitropiks! Noh, las lurjus 
nüüd tunneb, mis tähendab toppida püssitorusse igasugu paberipahna, selle asemel et panna 
sinna korralik tükk rasvaga määritud kitsenahka.» 

«Naisterahva käega kirjutatud,» jätkas ta paberitükki uuesti silmitsedes. «Aga sellel pole 
tähtsust. Saadetud on see igatahes te male jata on selle kätte saanud. Seda asja peab 
hoolega hoidma.» 

Nende sõnadega tõmbas ta välja väikese nahast koti, milles ta hoidis taela koos tulekivide 
ning tulerauaga, pani paberitüki sinna hoolikalt varjule ja pistis koti taskusse tagasi. 

«Noh,» jätkas Zeb mõtlikult endamisi, «ma mõtlen, et vana Zeb Stump saaks nüüd ehk 
juba üsna hea tüki sellest saladusest lahti harutada, olgugi et siin-seal on mõni jupp vahelt ära 
ja mõni kõht nii segane, etma sellest sugugi aru ei saa. Mees, kes ära tapeti, oli ta siis kes 
tahes, seisis seal vereloigu juures, ja see, kes ta ära tappis — oli siis temagi kes ta oli — selle 
robiinia taga. Kui need piimahabemed poleks siin kõike ära rikkunud, oleks ma siitpalju 
rohkem välja lugenud. Praega pole enam mingit võimalust. Nad on siin kepsutanud ja ringi 
karelnud ja kogu platsi häbemata moel segi tampinud. 

Nojah, pole suurt mõtet siin edasi ukerdada. Kõige parem oleks jälgi mööda tagasi minna ja 
välja uurida, kuhu katkise rauaga hobune oma ratsaniku pärast seda väikest jahilkäiku viis. 
Sellepärast, vana Zebulon Stump, otsemaid tagasi saapajälgedele!» 

Teinud endale selle kentsaka korralduse, hakkas ta uuesti otsima jalajälgi, mis olid ta 
sihiservale juhtinud. Ainult ühes või kahes kohas olid need selgesti näha ja Zebile polnud 
rohkem vajagi. 

Kuna ta juba enne tähele pani, et mees, kellele jäljed kuulusid, oli pärast hobuse juurde tagasi 
pöördunud, teadis ta, kuhu tagasitee viib. 

Ühes kohas ei langenud kahed jäljed siiski ühte. Nad eraldusid teineteisest sihi ääres kasvava 
võsa servas, mille mõrvar oli pidanud läbima. Siin lahutas radasid tükike üsna läbipääsematut 
tihnikut. 

Rajad jooksid uuesti kokku pärast seda, kui tagasi viivad jäljed olid teinud tiiru võrdlemisi suurel 
lagendikul. 


ASelles veendunud, jättis Zeb hetkeks jalakäija jäljed kõrvale ning vaatas lagendikul ringi. 

Lühikese uurimise järel avastas ta uued, hoopis teist laadi ja hästi nähtavad jäljed. See oli selgesti 
märgatav rada, mis tuli tihnikust ja kulges risti üle lagendiku uuesti metsa — lühidalt, see oli 
metsloomade tallatud tee. 

Zeb nägi, et mõni päev tagasi oli seda mööda sõitnud mitu rautatud hobust, ja sellepärast 
hakkaski teda asi huvitama. 

Ta oleks võinud jälgede järgi täpselt öelda päeva, isegi kellaaja, millal hobused sealt läbi olid 
sõitnud. Praegusel juhul polnud aga kütil tarvis oma võimeid, rakendada. Ta teadis, et jäljed 
kuulusid Spanglerile ja tema meestele, kes olid tegutsenud omaette pärast seda, kui otsijate peajõud 
majoriga tagasi koju olid pöördunud. 

Ta oli kuulnud selle uurimisretke lugu — kuidas Spangler oli oma kaaslastega tulnud Henry 
Poindexteri hobuse jälgi pidi välja kohani, kus neeger oli ratsu istanduse serval kinni võtnud. 

Tavalise mõistusega inimene oleks seda küllaldaseks pidanud. Keegi poleks sellel rajal enam 
midagi rohkemat välja uurinud. 

Zeb ei paistnud sellega nõustuvat. Ta silmitses jälgi ning näis olevat kahevahel. 

«Kui mul ainult aega oleks,» pomises kütt, «läheks ma kõigepealt neid jälgi mööda. Võib juhtuda, 
et see käik mul õnneks läheb. Et mul aga aega on üsna napilt, on õigem asjad enne joonde ajada 
selle loomaga, kes siin pooliku rauaga ringi on lasknud.» 

Zeb pöördus juba minekule, peatus aga uuesti. 

«Lõppude lõpuks võibtolle jäljed üles leida igal ajal. Võin kohe praegagi ütelda, kuhu nad 
välja viivad. Tean nii kindlalt, nagu oleks ma ise selle eluka kõrval jooksnud, et nad lähevad 
otsejoones Casa del Corvo talli juurde. 

Ja kahju oleks seda rada siin uurimata jätta, liiati veel praega, kus ma ta juures seisan. Mul 
tuleks siis jälle oma kümnemilline käik teha ja selleks ei jää ehk aega. Susi 

mind söögu, kui ma selle niisama jätaks; proovin vähekese maadki. Vana mära võib oodata, kuni 
ma tagasi tulen.» 

Võtnud veidi hoogu, asus ta uuele avastusretkele mööda metsloomade tallatud rada, 
kustkaudu oli sõitnud Spangler oma saatjaskonnaga. 

Nende jäetud jälgedele pühendas ta ainult õige vähe tähelepanu, ajuti üldse mitte. Ta jälgis 
üksnes Henry Poindexteri hobuse omi. Kuigi teised olid hilisemad ning sageli peaaegu täiesti 
hävitanud jäljed, mida ta innukalt otsis, ei valmistanud talle viimaste leidmine siiski mingeid 
raskusi. Nagu ta ise oleks ütelnud, oleks sellega tema asemel toime tulnud iga kollanokk. Noore 
plantaatori hobune oli läinud kapates, otsijate omad aga sammu sõites. 

Niipalju kui Zeb Stump suutis märgata, polnud viimased ei peatunud ega teelt kõrvale 
põiganud, küll oli seda teinud aga Henry Poindexteri hobune. 

See oli toimunud umbes kolmveerand miili kaugusel metsasihist. Kappav hobune polnud mitte 
peatunud, vaid otsesuunast pisut kõrvale põiganud, nagu oleks ta näinud hunti, jaaguari, 
puumat või mõnd teist kiskjat, kes teda kohutas. 

Edasi oli ta sõitnud jälle kapates, kiiresti ja hoolimatult nagu enne. 

Edasi olid läinud ka Spangleri mehed, tundmata huvi, miks kappav hobune äkki rajalt kõrvale 
oli hüpanud. Zeb Stump oli uudishimulikum ning tegi peatuse. Siin oli viljatu, ühegi rohulibleta 
maalapp, käetud ainult liiva ja kividega. Selle kohal kõrgus rõhtsate okstega tohutu suur puu. Üks 
oks ulatus risti üle raja, mida mööda hobused olid sõitnud, ja kasvas nii madalal, etselle alt läbi 
sõites oleks ratsanik kindlasti pidanud kummarduma. Zeb Stump jäi oksa silmitsema. Ta avastas, 


et oksal oli koor vigastatud, küll väga kergesti, ent siiski küllalt, et anda tunnistust kokkupõrkest 
mingi kehaga, mis pidi olema niisama tugev või tugevam kui oks ise. 

«Seda on teinud inimese kolp,» arutles Zeb, «ja inimene ise istus sadulas — muidugi siinpool 
oksa, teisel pool oli ta juba hobuse seljast maas. Mitte ainumaski elus inimene ei jää pärast 
niisukest kokkupõrget enam hobuse selga istuma.» 

«Hurraa!» hüüatas ta võidukalt, uurinud põgusalt maapinda puu all. «Seda ma arvasin. Vaat 
siin ongi koht, kus ratsanik maha kukkus, ja siin on näha, kuidas ta minema 

roomas. Nüüd on mul lõpuks selge, kust see muhk tuli, mis siiani mu pead vaevas. Arvasin kohe, et 
seda ei saanud teha kiskja küüned, ja see ei paistnud ka kivi- või kaikahoobj jälg olema. Siin see 
vemmal on, millega ta oma võmmu sai.» Nõtkel sammul ning võidurõõmust särava näoga läks vana 
kütt puu alt minema, mitte enam metsloomade rada pidi, vaid mehe jälgi mööda, kes nii toorelt 
sadulast välja oli paisatud. 

Võhik oleks arvanud, et Zeb kõnnib huupi või läheb rada mööda, mida pole kunagi tallanud 
inimese jalg. 

Inimese jalajälgi seal ehk tõesti ei olnud. Ent Zebi juhtisid märgid, mis olid küll tavalisele 
silmale arusaamatud, temale aga selged nagu hoolega maalitud tähed teetulbal. Murdunud oksad, 
ronitaime kohaltnihutatud köitraod, maapinnale veetud kriimud — kõik need kõnelesid, et seda teed 
on läinud inimene. Märgid näitasid veel enam: seda, etinimene oli haavatud ja liikus roomates — et 
ta oli vigane. 

Zeb läks haavatu jälgi mööda edasi, kuni jõudis oja kaldale. 

Kaugemale minna polnud vaja. Ta oli leidnud veel ühe puuduva lüli. Veel veidi, ja saladus on 
käes! 


LXXVIII peatükk HOBUSTE VAHETAMINE 


Vandudes, nägu momn ja sünge kui kõuepilv, pöördus Calhoun minema kriidipreeria servalt,.kus 
ta oli kaotanud peata ratsaniku jäljed. 

«Edasi sõita pole mõtet. Pole aimugi, kuhu ta võis kihutada. Ainult õnneliku juhuse läbi võin 
talle veel peale sattuda. Võib-olla näeksin teda, kui läheksin tagasi jõe aarde, aga enne kui ma 
laskekaugusse jõuan, paneb ta muidugi jälle minema. Mitte ei lase see mustangitäkk mind lähe- 
male — just nagu teaks, tõbras, mis mul mõttes on. 

Ta on isegi kavalam kui metsikud mustangid — eks mus-tanger ise ole teise välja õpetanud. 
Üksainus õnnestunud lask, ja ta ei kooserdaks enam ringi! 

Ligi hiilida ei paista olevat võimalik ja järele talle selle muula seljas juba ei jõua. 

Ega kõrbki tast suurt kiirem pole, aga selle kronu trumpab alati üle. Vaatame homme, mis ta 
oma uue rauaga teha suudab. 

Kui ma kuskilt ometi looma saaksin, kes mustangist kiiremini jookseks! Maksaksin niisuguse eest 
hästi. 
Küllap on mõni selline asunduseski. Kui tagasi jõuan, uurin järele. Ma ei ütleks kaubast ära, kui 
peaksin ta eest kas või oma paar- või isegi kolmsada dollarit välja andma.» Niisuguste mõtetega 
lahkus Calhoun kriidipreerialt, mille lumivalge sädelus kapteni mustadele muredele eriti kontrastse 
tausta moodustas. Tasõitis kiiresti, halastamata pikast retkest kumatud hobusele, kes oli käetud 
higiga ning kelle külgedel, kohtades, kuhu kannused sageli sügavaid haavu surusid, võis näha 
poolhüübinud verekämpe. kohe ilmusid looma külgedele värsked piisad, kui ta tuimavõitu 


kapakuga Casa del Corvo haciendä poole liikuma hakkas. Vähem kui tunni aja pärast juhtis 
ratsanik looma istanduse lähedal kasvava akaatsiavõsa varjus. 

Calhoun teadis seda teed. Ta oli varemgi sealtkaudu sõitnud, kuigi küll teise hobusega. 
Ületades ojasängi, mille pikk põud oli tilgatumalt tühjaks kuivatanud, märkas ta ikohkumisega 
mudas teise hobuse jälgi. Ühe jälje oli vajutanud pooliku rauaga käbi ja jäljed ise olid vanad: 
siit oli sõidetud umbes kaheksa päeva tagasi. Kapten ei hakanud jälgede vanust 
üksikasjalisemalt uurima. Ta teadis seda tunni pealt. 

Ta kummardus jälgede kohale hoopis teise mõttega, tundes üllatust ning isegi pisut ebausklikku 
hirmu — rada näis olevat nii värske, nagu oleks siit sõidetud alles päev tagasi. 

Calhoun hüppas hobuse seljast maha, kavatsedes jiavitada pooliku rauaga hobuse jäljed. Parem 
oleks aga võinud tal see vaev nägemata jääda: sitket muda sõtkuva kontsa kaared olid ainult 
lisatõendiks isiku kohta, kes oli istunud murdunud rauaga hobuse seljas. Õige ligidal oli juba 
mees, kes suutis seda kõike välja lugeda. 

Uuesti sadulas, ratsutas eruohvitser edasi, endamisi oma arukust kiites. 

Ta polnud veel jõudnud kuigi sügavasti mõttesse vajuda, kui talle korraga kõrvu kostis 
kabjamüdin, mis ei kuulunud tema ratsule. Näha polnud kedagi, sest võõras hobune oli veel 
võsastiku varjus. 

OH selge', et ta lähenes, ja kuigi loom liikus aeglaselt, võis korrapärase sammu järgi öelda, et 
ta ei huigu omapead, vaid et teda juhitakse. See pidi olema hobune ratsanikuga. 

Viivu pärast ilmusid mõlemad nähtavale ning Calhoun 

nägi enda ees Isidora Covarrubio de los Llanost. Samal hetkel silmas tütarlaps ka teda. 
Kummaline, et need kaks praegu teineteist kohtasid — pealtnäha juhuslikult, ent võib- 


olla siiski saatuse näpunäitel. Veel kummalisemad olid aga mõtted, mida see kohtamine 
kummaski äratas. 


Isidora teadis, et Calhoun armastab naist, keda tema ise vihkab. 


Calhounile oli teada, et Isidora armastab meest, keda tema mitte ainult ei vihka, vaid 
kelle ta on otsustanud ka hävitada. 

Need teadmised teineteise kohta olid nad tuletanud osalt kuuldustest, osalt isiklikest 
tähelepanekutest ning osalt kahtlustäratavate olukordade põhjal, millistes nad enam kui kord 
olid kohtunud. Et nende oletused vastavad tõele, selles olid nad ühtemoodi veendunud. 
Mõlemad olid päris kindlad teise õelates sepitsustes, kumbki uskus aga, et teine tema omi ei 
aima. 

Situatsioon polnud selline, et neil oleks võinud tekkida teineteise vastu sõbralikke 
tundeid. Pole loomulik, et mehele või naisele meeldiks ta rivaali austaja. Nad võivad olla 
sõbrad ainult siis, kui armukadedus kihutab verisele kättemaksule, ja ka sel juhul on see 
ainult võigas sõprus. 

Cassius Calhouni ja Isidora Covarrubio de los Llanose vahel polnud veel taolist tekkinud. 

Kui oleks olnud võimalik, oleksid mõlemad praegust kohtumist vältinud, Isidora vähemalt 
kindlasti. 

Ta ei tundnud tragunite eruohvitseri vastu mingit poolehoidu, ja lisaks teadmisele, et too 
armastab tema võistlejat, tuli talle meelde veel midagi, mis muutis kapteni juuresoleku kui 
mitte just vastumeelseks, siis vähemalt ebasoovitavaks. . 


Talle meenus juhtum võltsindiaanlastega ning selle loo lõpp. Ta teadis, et teksaslaste 
seas oli olnud palju juttu tema äkilisest kadumisest pärast seda, kui ta neid appi oli 
hüüdnud. 


Tal olid selleks olnud omad põhjused, millest ta eelistas vaikida; mees, keda ta nüüd 
kohtas, võis aga tahta asjast juttu teha. 
Tütarlaps oleks meeleldi möödunud temast ainult tervitusega — sellest ta ära ütelda ei 


saanud. Ja võib-olla oleks ka mees teinud sama, kui talle poleks äkki pähe torganud mõte, 
millel polnud midagi ühist senistega. 

Mõte ei tekkinud mitte ühenduses tütarlapse endaga. Hoolimata neiu hurmavast ilust ei 
imetlenud mees teda. Ta südames, nii käik kui see ka polnud, ei jätkunud ühe suure Idre kõrval 
enam ruuni isegi mitte meelelisele tundele selle vastu, keda ta kohtas metsaüksinduses, kus juba 
loodus ise pööraseid ning patuseid soove sisendab. 


Mitte seda laadi mõte ei sundinud teda keset teed hobust peatama, mütsi peast võtma ning 
viisakalt tervitades Isidoraga kõnelust alustama. 


Niisuguse kohtlemise juures ei saanud tütarlaps vältida vestlust, millega Calhoun kohe algust 
tegi. 

«Vabandage, senjoruta,» lausus kapten, pilk suunatud rohkem mehhiklanna ratsule kui 
tütarlapsele enesele. «Tean, et on väga ebaviisakas teid niimoodi peatada, iseäranis kui ollakse 
võõras, kelleks ma olen sunnitud ennast kahetsusega nimetama.» 


«Pole põhjust vabandada, senjoor. Kui ma ei eksi, oleme me varem kohtunud: preerias, 
Nuecese ligidal.» 
«õige... õige,» kogeles Calhoun, soovimata seda juhust täpsemalt meenutada. «Mitte sellest 


kuhtumisest ei tahtnud ma kõnelda, vaid sellest, et ma nägin teid hiljem, kui te kaljujärsaku ääres 
kihutasite. Murdsime kõik pead, kuhu 


te võisite kaduda.» 


«Selleks polnud suurt põhjust, caballero. Kuul, mille keegi alt teie hulgast laskis, vabastas mu 
Jälitajatest. Nägin neid tagasi pöörduvat ning lihtsalt jätkasin oma teekonda.» Calhoun ei lasknud 
välja paista meelepaha, mida talle valmistas selline nipsakas vastus. Nad polnud veel jõudnud 
teemani, mille juurde ta kavatses vestlust juhtida, ning selles ootas teda ehk suurem edu. 

Millest mees kõnelda ihaldas, seda võis aimata ta silmadest, pooleldi vilunud hobustetundja, 
pooleldi džokt' pilgust, millega ta ikka veel Isidora ratsut jälgis. 

«Võin teile öelda, senjoriita, et mind teie äkiline kadumine ei hämmastanud. Oletasin, et teil olid 
omad põhjused, miks te alla meie juurde tulla ei tahtnud, ja kui ma nägin, kuidas te võite 
kihutada, ei tundnud ma teie pärast enam tnuret. See, mis mind ja mu kaaslasi imestama pani, oli 


teie ratsutamisoskus. Ja millise hobuse seljas te istusite! Ta näis otse lendavat, kapjadega maad 
puudutamata! Kui ma ei eksi, oli see sama loom, kellega te tänagi sõidate. Vaban- 


'Džoki — elukutseline ratsutaja võiduajamistel. 

dage, et teid nii tühise küsimusega tülitan — on see nii, senjoriita?» 


«Sama hobune? Las ma mõtlen — sõidan õige mitmega.. Arvatavasti ratsutasin küll tookord 
sellesamaga. Jah .... jah, päris kindlasti. Mäletan veel, kuidas ta mu reetis.» 


«Reetis? Kuidas nii?» 


«Ta tegi seda koguni kaks korda. Esimest korda siis, kui teie oma meestega lähenesite. Teist korda 


siis, kui indiaanlased — ay dios, nagu ma kuulnud olen, polnudki nad indiaanlased — läbi metsatuka 
tulid.» 


«Kuidas ta seda tegi?» 


«Himumisega. Ta poleks tohtinud himuda. Olen teda küllalt õpetanud ja ta peaks seda teadma. 


Noh, pole viga. Niipea kui ma tagasi Rio Grande aarde jõuan, jätangi ta sinna. Temaga ma enam ei 
sõida. Las läheb oma koplisse tagasi.» 


«Vabandage, senjoriita, kuid minu arvates oleks sellest kahju.» 

«Millest?» 

«Et niisugune suurepärane ratsu nii kergekäeliselt kõrvale heidetakse. Annaksin palju, kui ta 
minu oma oleks.» 

«Naljatate, caballero. Ta ei paista millegi poolest silma, võib-olla on ainult natuke ilusam ja 
kiirem kui harilik hobune. Mu isal on niisuguseid oma viis tuhat, paljud neist ilusamad ja mõned 
kindlasti ka kiiremad. See siin on hea ratsahobune ja sellepärast ma temaga ratsutangi. Kui ma 
poleks just alustamas teed koju Rio Grande aarde, annaksin ta hea meelega teile või ükskõik kellele, 
kes ta vastu veel huvi võiks tunda. Seisa paigal, mesteno mio'! Näed, keegi hoolib sust hoopis 
rohkem kui mina.» 


Viimase lausega pöörduti mustangi poole, kes näis nagu ta ratsanikki kärsitult ootavat, et kõnelus 
lõpeks. 

Calhoun paistis aga samavõrd'soovivat seda jätkata või igal juhul vähemalt teisiti lõpetada. 

«Andestage, senjoriita,» lausus ta vabandavalt, manades näole tõsise ning asjaliku ilme, «kui te 
omajialli mustangi tõesti kõrgemalt ei hinda, oleksin väga rõõmus, kui saaksin teiega vahetada. 
Minu hobune pole küll ilus, teksase parisnikud aga peavad teda üsna väärtuslikuks loomaks. Kuigi 
ta on veidi aeglane, võin teile julgesti lubada, et ta viib teid korralikult koju ning teenib edaspidigi 
hästi.»' Mesteno miominu mustang (hisp. k.). 

«Mis, senjoor!» hüüatas tütarlaps üllatunult. «Tahate vahetada oma toreda ameerika frisõn'i' 
mehhiko mustangi vastu! Pakkumine on liiga suuremeelne, see kõlab rohkem naljatusena. Kas te 
ka teate, et Rio Grande ääres hinnatakse üht teie hobust väärtuselt võrdseks vähemalt kolme, vahel 
isegi kuue mustangiga?» 

Calhoun teadis seda hästi, kuid ta teadis ka, et mustang, kellel Isidora ratsutas, oli tema jaoks 
väärtuslikum kui terve tallitäis niisuguseid loomi, kellega ta ise sõitis. Ta oli oma silmaga näinud 
mustangi kurust ning kuulnud sellest ka teistelt. Seda, just seda tal oligi vaja. Vahetuse korral 
oleks ta suurima heameelega andnud oma «toreda frison'i» ja maksnud lisaks peale ka veel 
mustangi hinna. 

Õnneks ei olnud tal tegemist väljapressijaga. Mehhiko neiu võis olla küll kirglik ratsanik, 
hobuseparisnikku poleks tast aga saanud. Kui isal on tallides või õigemini tohututes koplites viis 
tuhat hobust, pole tarvidust ahnitseda, ja miks poleks tütarlaps võinud lubada tühist meelehead, 
isegi kui seda taotles võõras .. võib-olla koguni vaenlane. Isidora ei keelanud seda. 

«Kui te kõnelete tõsiselt, senjoor,» kõlas ta vastus, «siis pole mul midagi vahetamise vastu.» 

«Ma ei naljata, senjoriita.» 

«Siis võtke ta!» lausus tütarlaps, hüppas sadulast ning hakkas sadulavööd lahti päästma. 

«Sadulaid me vahetada ei saa: teie omasse upuksin lihtsalt ara.» 

Galhoun ei saanud rõõmu pärast sõna suust. Ta ruttas mehhiklannale appi ning võttis seejärel ära ka 
oma sadula. Vähem kui viie minutiga olid hobused vahetatud, sadulad ja valjad jäid senistele 
omanikele. 


Isidorale tegi hobuste vahetamine nalja. Ta ei suutnud hoiduda isegi naermast. 

Calhoun nägi asja teises valguses. Temal oli vahetamisega tõsi taga, temale oli, see tehing 
äärmiselt tähtis. 

Lausumata enam midagi peale tavaliste jumalagalätu-fraaside, lahkusid nad teineteisest. Isidora 
jätkas oma teed fnsdn'iga, eruohvitser aga suundus Casa del Corvo poole halli mustangi seljas. 

Frison — friisi tõugu hobune (hisp. k.). 

447 


LXXIX peatükk VÄSIMATU JÄLITAJA 


Zeb pöördus kiiresti tagasi puu juurde, kuhu ta oli köitnud oma mära. Ta tundis tihnikut nagu oma viit 
sõrme ning valis selle läbimiseks lühema tee kui see, mida mööda oli roomanud vigane. 

Veel kord otsis ta üles murdunud rauaga hobuse jäljed, olles täiesti veendunud, et need ei juhi kuskile 
mujale kui Casa del Corvosse. 

Jäljed kulgesid teed mööda, mis suundus Rio Grande aarde viiva tee ristilt peaaegu otse Inge'i fordi 
poole. Tee ise oli poole miili laiune, mis pole sugugi harukordne Texases, kus iga rändur sõidab oma rada 
mööda, pidades silmas ainult üldist suunda. 

Tee üht serva pidi oli sõitnud katkise rauaga hobune. Aga mitte kogu tee Inge'i fordini. Nelja või viie 
miili kaugusel kindlusest pöördusid jäljed teelt kõrvale just niisuguse nurga all, et nad jiidid viima otse 
Poindexteri istanduse juurde. Zeb oli selles nii veendunud, et ta ei hoidnudki pilku enam pidevalt maas, 
vaid ratsutas edasi, nagu oleks tal kogu aeg teeviidapost kõrval. 

Jalakäimisest oli ta ammu loobunud. Hoolimata oma avalikust põlgusest «sadulas loksumise» vastu, 
nagu ta ratsutamist nimetas, polnud tal midagi oma teekonna lõpetamise vastu niisugusel moel, tülpinud 
nagu ta praegu oli pärast pikaleveninud jälgedeotsimist preerias ja metsatihnikus. Ainult vahetevahel heitis 
ta pilgu maapinnale, mitte niivõrd selleks, et kindlaks teha, kas ta ikka püsib pooliku raua jälgedel, kuivõrd 
lootuses jälgedest peale suuna vahest veel midagi muud välja lugeda. 

Kohati oli maapind preerias nii kuiv ja kõva, et sellele polnud jälgi jäänudki. Tavaline rändur oleks 
arvanud, et ta sõidab seda rada mööda esimesena. Zeb Stump ei kuulunud niisuguste hulka. Kuigi ta tükati 
kabjajälgi eraldada ei suutnud, teadis ta tolli pealt, kus need niiskemates ja pehmemates kohtades jälle 
paremini nähtavale tulevad. 

Kui ta arvamus mõnes kohas ka täppi ei läinud, ei jäänud ta eksiteele kauaks ning otsis ristipidi 
ratsutades varsti jäljed üles. 

Niimoodi, pooleldi muretult, pooleldi ettevaatlikult, oli ta jõudnud miili kaugusele Poindexteri 
istandusest, üle akaatsialatvade paistis juba sakmeline parapett, kui Zeb 

märkas äkitselt maas midagi, mis ta hoopis hoolsamaks muutis. Ka ei jäänud ta enam mära selga, 
vaid hüppas sadulast, viskas ratsmed looma kaelale, astus kiiresti temast mööda ning hakkas edasi 
minema jala. 

Mära ei jäänud seisma, vaid lonkis kütile järele alistunud ilmel, nagu oleks ta sääraste 
veidrustega juba harjunud. 

Vilumatu silm poleks märganud midagi, millega oleks võinud seda äkilist sadulast mahatulekut 
seletada. Maapinnal ei paistnud ei inimese ega looma jälge. Põhjust võis aimata üksnes hobuse seljast 
hüppava Zebi sõnade järgi. «Tema tänased jäljed, mis viivad tagasi koju,» pomises ta tasa ning 
hakkas jälgi mööda edasi minema. 

Vähe aja pärast viisid need metsatihnikusse ja sundisid ta seal õige varsti peatuma — nii äkitselt, 


nagu oleks okkaline tihnik muundatud traattõkkeks, millest pole võimalik läbi tungida ei temal endal 
ega ta «elukal». 


Niisugust muundumist muidugi ei olnud. Tee oli tema ees endist viisi lahti, rohkem lahti ja 
selgem kui siiani. Ja just sellepärast polnudki enam edasiminekuks vajadust. 
Jäljed laskusid alla orgu, preeriamadalikule, mille nõos voolab vahel tilluke oja — arroyo. Praegu oli 
ojake kuiv, selle asukohta tähistasid ainult üksteisest eemal asetsevad seiskuva veega lombid. Mudases 
ojasängis seisis mees, hobune ratsmeidpidi järel. Hobune ei teinud midagi erilist, ta lihtsalt järgnes 
jalgsi kõndivale ratsanikule. 
Aga mees — millega tegeles tema? Too tegi õige kummalisi liigutusi, mis oleksid asjasse 
pühendamata pealtnägija segadusse ajanud. 
Zeb Stumpi need ei hämmeldanud, või kui, siis ainult hetkeks. 
Peaaegu samal silmapilgul, kui ta meest silmas, sai ta tolle tegevusest aru ning väljendas pominal 
oma arvamuse selle kohta: 
«Kustutab pooliku raua jälgi või vähemasti katsub seda teha! Pole sellest abi, mister Cash Calhoun, 
mitte ivakestki. Sa oled oma jäljed juba liiga sügavale vajutanud, etsa mind veel petta saaksid, ja 
kõikide pühade nimel, ma ei jäta neid enam, viigu nad mind või põrgukatlasse!» 


Niipea kui metsakolkakütt oma kõne sääraste jumalavallatute sõnadega lõpetas, sai mees, kellele 
see oli määra- 

tud, oma tööga valmis, hüppas uuesti sadulasse ning ruttas minema. 

Jälitaja järgnes talle jalgsi, lastes mehel rahulikult silmist kaduda. 

Tal polnudki tarvis teda näha. Vaevalt saab värsketele jälgedele juhitud verekoer olla kindlam 
selles, et ta varsti oma ohvri tabab, kui oli praegu Zeb Stump. Ei ükski teele veeretatud takistus, ei 
mingid kõrvalepõiked ega jälgede segamised suutnud Calhouni enam päästa. 

Kütt astus hooletult edasi, kavatsemata peatuda enne, kui Casa del Corvo hacienda paistma hakkab. 

Ta ei olnud ise süüdi selles, et ta arvestus õigeks ei osutunud. Kuidas võis ta ette aimata peatust, mille 
tingis Cas-sius Calhouni ja Isidora Covarrubio de los Llanose kohtumine? 

Kuigi selle nägemine Zebi sügavasti imestama pani või isegi rabas, suutis ta end vaos hoida ega 
reetnud oma lähedalviibimist ühegi häälitsusega. 

Vastuoksa, see näis teda isegi veel suuremale ettevaatusele sundivat. 


Ta pöördus käratult ringi, sosistas oma «elukale» paar salasõna kõrva ning hiilis vargsi 
akaatsiate varjus edasi. 


Mära järgnes talle vaikselt ja tõrkumata. 

Varsti Zeb peatus ja ratsu niisamuti, jäljendades meest nii täpselt, nagu oleks ta selle koopia. 

Tihe akaatsiatukk lahutas neid kahest isikust, kes selle aja peale juba elavasse keskustelusse olid 
laskunud. 


Ta poleks saanud neid näha, sattumata ise avastamis-ohtu, kuid sellegipärast kuulis ta kõik, mis 
nad kõnelesid. 

Zeb jäi põõsa varju, kuni hobusevahetajad kaubale said, ja veidi veel kauemakski. 

Alles siis, kui mõlemad oma teed olid läinud, söandas ta peidupaigast välja tulla. 

Seistes kohal, kus äsja oli toimunud vahetamine, ning vaadates vahetajaile järele, ta hüüatas: 


«Helduse vägi, näem ees - janaissarvik jõudsid omavahel kokkuleppele, aga jumala eest, mina küll 
ei tea öelda, kumb kaubast rohkem kasu sai!» 
450 


LXXX peatükk HÄSTI VALVATUD VÄRAV 


Läks tükike aega, enne kui Zeb Stump julges välja ronida oma peidikust, kus ta oli olnud tunnistajaks 
hobuste vahetamisele. Igatahes ei teinud ta seda enne, kui vahetajad olid silmapiirilt täiesti kadunud. Kuid 


ka siis ei hakanud kütt kumbagi jälitama, vaid seisis paigal, nagu ei suudaks ta otsusele jõuda, kummale ta 
peaks järgnema. 


Ta seisis paigal siiski rohkem millegi muu pärast: tal oli vaja «ivake aru pidada», nagu ta ise selle kohta 
öelda tavatses. 
Ta mõtted tegelesid hobuste vahetamisega. Ta oli kuulnud kogu kõnelust ning Calhouni ettepanekut ja 
see viis ta segadusse või pigemini andis põhjust mõtisklemiseks. Millistel motiividel kapten seda tegi? 
Zeb teadis, et mehhiklannal oli õigus: ühendriikide hobuse turuhind oli kaugelt kõrgem kui mustangil. 
Pealegi teadis ta, et Cassius Calhoun on viimane, kes end vahetuskauba 
juures tüssata laseks. Miks oli ta siis sooritanud selle tehingu? 
Vana kütt võttis oma kaabuloti pjeast, tõmbas sõrmedega korda paar läbi sugemata juuste ja halli 
habeme, silmitsedes ise kogu aeg maapinda, nagu peaks vastus ta küsimusele üles kerkima rohu seest. 
«Sellel asjal on üksainumas seletus,» pomises ta lõpuks. «Hall on nendest kahest kiirem, selles pole 
kahtlust, ja mister Cash tahtis teda endale just kiiruse pärast, sest mis 
kuradima pärast pidi ta muidu andma selle eest hobuse, kes maksab alati nelja niisukese mustangi hinna 
Texases ja veel topelt rohkem Mehhikos? Mina arvan küll, et teda 
meelitas halli väledus. Ja mispärast? Võtku mind vanatühi, kui ma seda ära ei arva. Ta tahab ... tal .. nojah, 
muidugi! Käes! Tal on tarvis looma, kellega võiks peatule järele 
jõuda! 

Ja teda ta taga ajabki, nii tõesti kui mu nimi on Zebulon Stump. Ta proovis ühendriikide hobusega ja 
leidis selle >üga aeglase olema. Seda ma juba nägin. Nüüd ta mõtleb, mustangiga on tal ehk rohkem 
võimalust teist kinni püüda, kui ta tolle ainult üles leiab, ja muidugi läheb ta teda otsima. 

Praega ratsutas ta Casa del Corvosse, võib-olla selleks, et ivake kehakinnitust võtta. Kauaks ta sinna ei 
jää. Ei 

lähe paari tundigi, kui keegi teda jälle preerias näha võib, ja see keegi on Zebulon Stump.» 

«Noh, va elukas,» pöördus ta mära poole, «lootsid, et läheme koju? Selles sa küll eksid. Saad 
siin kükitada veel mõne hea tunni, kui mitte koguni öö läbi. Pole viga, vanatüdruk! Rohi ei paista 
siin sugugi kõige halvem olema ja sa võid oma koonu vabalt sinna sisse pista. Lase siis käia ja 
vitsuta oma äraneetud vats ükskord täis.» 

Seda öeldes tõmbas ta kuklarihma üle mära kõrvade, viskas ratsmed sadulale ning laskis looma 
vabalt rohtu sööma. 

Jätnud hobuse võsastikku, kus ta parajasti peatus, liikus ta ise Calhouni jälgi mööda edasi. 

Kakssada jardi eemal padrik lõppes. Sealt edasi laius lagendik, mille teises servas paistis Casa 
del Corvo. 


Hoone valgeks lubjatud fassaadi taustal paistis ratsaniku kuju, mis hetke pärast värava taha 
kadus. 


Zeb teadis, kes siseneja oli. 


«Sellest paigast,» pomises ta, «näen ma, kui ta välja tuleb, ja söögu mind susi, kui ma seda ära ei 
oota, sündigu see kas või alles homme. Nii et nüüd tuleb kõik kannatus kokku võtta.» 

Alguses laskus ta põlvili. Siis pööras selja robiinia tüve vastu ning seadis end istuma. See 
tehtud, tõmbas ta oma mahukast taskust nahkse koti, mis sisaldas patsikese maisi-leiba, suure 
kamaka praetud sealiha ning välipudeli vedelikuga, milles juba lõhna järgi võis ära tunda 
monongaheela. 

Söönud umbes poole leivast ja niisama palju lihast, pani ta järelejäänud osa kotti tagasi ning 
riputas selle pea kohale oksa külge. Siis võttis ta viskiplaskust piisava lonksu, süütas piibu ja nõjatus 
uuesti robiinia vastu, käed risti rinnal ning pilk seiramas Casa del Corvo väravat. 

Niimoodi valvas ta tervelt kaks tundi, ilma et oleks pilku väravalt pööranud, vähemalt mitte nii 
kauaks, et keegi tema nägemata sealt läbi minna oleks võinud. 


Väravast käis inimesi sisse ja välja, nii naisi kui mehi. Kuid isegi sellelt kauguselt võis nende 
napi ning rõõmsavärvilise riietuse ja tumeda nahavärvuse järgi öelda, et nad kuuluvad ainult 
teenijarahva hulka. Peale selle olid nad kõik jalgsi, too aga, keda Zeb valvas, pidi — kui ta üldse 
tulla kavatses — istuma sadulas. 

Küti valvamise katkestas päikeseloojang, ja seda ka ainult niipalju, et sundis teda muutma 
vaatluspositsiooni. Kui tasandikule langes loojangu]argne purpurne videvik, tõusis kütt jalule, 
sirutas aeglaselt välja kogu oma pika keha ja seisis puu najal püsti, nagu oleks see asend «järele- 
mõtlemiseks» sobivam. 

«On veel olemas võimalus, et see tõhk hiilib välja öösel,» mõtles ta endamisi. «Vähemasti teeb ta 
seda enne päevavalgust, mina pean aga igal juhul teadma, mis suunas ta preeriasse sõidab.» 

«Pole suurt mõtet mära endaga kaasa tassida,» jätkas ta, vaadates põõsaste poole, kuhu ta looma 
oli jätnud. «Ta ainult segaks mind. Lisaks on oodata kõige selgemat kuuvalgust ja neegrite 
hüttidest võidaks teda tähele panna. Siin on tal parem nii söömise kui ka varju poolest.» 

Kütt läks tagasi mära juurde, võttis tal sadula seljast, sidus lasso kaela ning teist otsa pidi puu 
külge, võttis siis sadulaharjalt oma vana vammuse, viskas selle vasakule käsivarrele ning hakkas 
Casa del Corvo poole astuma. 


Ta ei läinud ühtlase kõnnakuga, vaid vahel kiiremini, vahel aeglasemalt, seades sammu videviku 
tihenemise järgi ja pidades silmas, et teda hacienda'si ei märgataks. 
Ettevaatuseks oli põhjust, sest maa, mille ta pidi läbima, oli tasane lagendik, millel ei leidunud 
ühtki metsatukka ega mingit muud varjamisvõimalust. Siin-seal kasvasid üksikud kääbustammed 
ning jaanileivapuud, aga mitte küllalt lähestikku, et pakkuda varju hacienda akna juures või katusel 
seisja juhusliku pilgu eest. Vahetevahel jäi kütt hoopis seisma ning ootas hämaruse süvenemist. 

Sedaviisi liikus ta vargsi edasi, ja kui päevavalguse viimne kuma taevaservalt kustus, oli ta 
majast vähem kui kahesaja jardi kaugusel. 

Ta oli jõudnud oma tänase teekonna eesmärgile, kohta, kus tal tuli tõenäoliselt ööbida. 

Ligidal' kasvas madal põõsas; selle taha heitis ta pikali ning jätkas luuramist, mida ta tegelikult 
polnudki katkestanud. 

Kogu öö läbi ei lasknud Zeb Stump kaht silma korraga kinni — ikka pidas üks valvet. Küti 
sügavtõsine nägu sealjuures näitas selgesti, et valvamiseks on tal ebatavaliselt tähtsad põhjused. 

Algul lõbustasid teda või vähemalt peletasid üksildase valvamise monotoonsust mitmed hääled: 
neegrite hüttidest kandus temani kõnepominat ning aeg-ajalt ka naeru. Naerurõkatused olid aga 
tagasihoidlikumad kui tavaliselt, ka ei seltsinud nendega viiuliviis ega lõbus banjoplõnksu-tamine 
— helid, mis on öisele neegrikülale, võiks öelda, lausa iseloomulikud. 

«Suure maja» kohal rippuv sünge vaikus ulatus ka mustade sõltlaste eluasemeteni. 

Enne südaööd vaibusid hääled ja kõikjal valitses vaikus, mida katkestas aeg-ajalt ainult hulkuva 
koera ulgumine vastuseks koioti haugatusele, kes hoolega lagendiku kaugemale servale hoidus. 

Valvajal oli väsitav päev seljataga ja ta oleks meelsasti veidi tukastanud, kui teda poleks hoidnud 
ärkvel ta mõtted. Korraks, kui ta silmad nendest hoolimata kinni ähvardasid vajuda, hüppas ta kähku 
püsti ja tegi lagendikul paar tiiru, seejärel heitis ta jälle pikali, süütas uuesti piibu, pistis pea 
põõsasse ja suitsetas, kuni piibukaha tühjaks sai. 


Kogu aeg hoidis ta silma Casa del Corvo härrastemaja suurel väraval; nagu heledas kuuvalguses 
hästi näha võis, jäi see endiselt suletuks. 

Köidikul vahetas ta uuesti oma valvepunkti, justkui oleks päikesetõus — nagu loojuminegi — talle 
märguandeks olnud. 

Kui horisondile ilmus esimene aohahetus, tõusis Zeb tasakesi püsti, võttis vaiba õlgade ümber, 
pööras Casa del Corvole selja ning kõndis pikkamisi minema — sama teed mööda, kust ta eelmisel 
õhtul oli tulnud. 

Ka seekord ei astunud ta ühtlase sammuga, vaid tegi iga natukese aja pärast peatuse ning vaatas 
üle õla tagasi. 

Kauemaks seisma ei jäänud ta kuskil, enne kui jõudis robiinia juurde, mille varjus ta õhtueinet oli 
söönud, ja samal kohal ning täpselt samas poosis hakkas ta ka pruukosti võtma. 

Küresti kadus ta hammaste taha teine pool maisileiba ja ülejäänud lihatükk ning neile järgnes 
plaskusse jäetud jook. 

Siis täitis ta uuesti oma piibu ja hakkas seda just süütama, kui ta vaateväljale ilmus äkki midagi 
niisugust, mis sundis teda tulekivi ja tuleraua kotti tagasi panema. 


Läbi sinaka hommikuudu paistis Casa del Corvo sissekäigu juures tume käär. Värav oli lahti 
lükatud. 

Peaaegu samal silmapilgul sõitis sealt välja ratsanik hallil hobusel ning otsekohe tema järel 
suleti värav. 

Seda Zeb Stump enam tähele ei pannudki. Ta jälgis ainult, kuhu varane ratsanik suundub. 

Paarikümne sekundi pärast sai ta seda teada. Hobuse pea ja ratsaniku nägu olid pööratud tema 
poole. 

Zeb ei hakanud aega raiskama ratsaniku isiku kindlaks-tegemisega. Ta ei kanelnud, et tulijad 
olid sama mees ja sama hobune, kes olid möödunud siit eelmisel õhtul, ning samuti oli ta kindel, et 
nad ka täna temast mööda ratsutavad. 

Ta läks lohiseval sammul mära juurde, saduldas ja väljastas kähku looma, võttis siis maast lasso 
ning juhtis ratsu peidukohta, kust ta võis metsarada hästi silmas pidada, nii et ta ise jäi 
nähtamatuks. 

Seal ootas ta hallil ratsul istuva ränduri saabumist, kelle teadis olevat kapten Cassius Calhoüni. 

Ta jäi sinna veel kauemaks — seniks, kuni viimane oli mööda traavinud, kuni ta oli läbinud 
kogu metsariba ning ähmases hommikuvalguses aegamööda preeriasse kadus. 

Alles siis ronis Zeb Stump sadulasse ning ainsa kännusega oma ratsule ribidesse susates sundis 
tolle liikuma. 

Ta jälitas Cassius Calhoüni, ei paistnud aga põrmugi kartvat teda silmist lasta. 
Tal polnud vaja näha eesliikujat ennast. Kastene rohi oli talle puhas lehekülg ning halli mustangi 
jäljed kiri, niisama kergesti loetav kui trükitud raamatu read. Ta võis neid jälgida traavi sõites, jah, 
isegi kapates. 


LXXX peatükk PEA ALASPIDI, JALAD VASTU TAEVAST 


Aimamata, et teda kodunt lahkumisel keegi näha võis peale Pluto, kes halli mustangi oli 
saduldanud, ratsutas Calhoun preeriasse. 

Vähimagi kahtluseta möödus ta ka kohast, kuhu Zeb peitu oli pugenud. 

Ta mõtles, et ähmases aovalguses ei märka teda ükski inimene, ja teisi tunnistajaid ta ei kartnud. 

Väljunud metsatukast, suundus ta Nuecese poole, sõites kogu aeg tublit traavi, mis vahetevahel 
kergeks kapakuks kiirenes. 

Esimesed kuus või kaheksa miili ei pööranud ta ümbrusele mingit tähelepanu. Teda paistis 
rahuldavat juhuslik, otse ette horisondile suunatud pilk, mis haaras ainult õige tillukese osa sellest 
määratu suurest ringist. Ta ei pööranud pead ei paremale ega vasemale ning üksainus kord vaatas ta 
taha: siis, kui jõudis veidi maad metsaservast eemale. 

Kuskil tema ees — veel polnud seda näha — oli eesmärk, millega ta mõtted tegelesid. 

Mis see eesmärk oli, seda teadis ainult tema ise ja veel üks inimene — Zeb Stump —, kuigi 
Calhoun poleks eluilmaski uskunud, et keegi surelik võiks aimata ta varahommikuse käigu otstarvet. 

Vana kütt küll ainult oletas seda, aga ometi oli ta Cal-houni sõidu eesmärgis nii kindel, nagu oleks 
erukapten ise selle talle usaldanud. Ta teadis, et too läks otsima peata ratsanikku, lootes korrata eilset 
Jahti, ainult paremates tingimustes. 

Kuigi Calhoun istus ratsul, kes oli kiire riagu teksase isahirv, polnud ta kordaminekus sugugi 
kindel. Oli vähe võimalusi, et ta satub loomale, keda ta kinni püüda kavatses. Vähemalt kaks ühe 
vastu võis ta teda üldse mitte kohata, ja sellele ta praegu mõtleski. 

Kindlusetus tegi talle vaeva, kuid teda lohutas hiljutistele kogemustele rajatud lootus. 

Preerias oli paik, kus ta juba kaks korda oli kohanud looma, keda otsis. Võib-olla on ta jälle seal? 

See oli metsa sisse ulatuv rohelise muruga käetud preeriasopp, mis asus üsna metsasihi suudme 
lähedal, kus arvati olevat toimunud mõrv. 

«Imelik, miks ta alati sinna tagasi ronib?» arutas Calhoun seda asjaolu kaaludes. «Kuradi imelik 
igatahes! Paistab, nagu teaks ta... Häh, seal-kasvab lihtsalt parem rohi ja vesi on ka lähedal. Noh, 
loodetavasti tuleb ta täna ka. Kui nii, siis on lootust teda leida, kui mitte, pean kogu võsa läbi sõitma. 
Kuradi vastik — olgugi valge väljas, ikka on kõhe. Uh! 

Ah, mis seal peljata — eriti nüüd, kustoo kindlalt trellide taga istub. Ainulttillukest 
tinatükikest pean kartma, ja selle saan ma kätte, kui ma oma hobuse ka surnuks peaksin 
ajama. Püha taevas, mis see siis tähendab?» 

Seni oli Calhoun kõnelnud endaga mõttes, viimased kuus sõna ütles ta aga valjusti. 

Ta peatas hobuse nii järsku, et loom peaaegu tagajalgadele tõusis, ning vahtis silmadega, mis 
näisid tahtvat koobastest välja tungida, üle lagendiku. Tardunud pilk väljendas enamat kui üllatust: 
selles peegeldus hirm. 

Polnud ka ime, sest pilt, mida ta nägi, oleks ära ehmatanud uljamagi ratsuri. 

Päike oli märkamatult horisondile tõusnud ning paistis ratsaniku selja tagant, otse selles suunas, 
kuhu ta sõitis. Tema ees taevaserval laius sinakas uduriba — aur, mis tõusis metsast, kuhu polnud 
enam kuigi palju maad. Puid endid polnud näha, neid varjas metsa kohal hõljuv loor, mis tõusis 
nagu purpurpunane gaasriie puude ladvust veel tükk maad kõrgemale ning sulas pikkamisi kokku 
asuursinise taevaga. 

Sellel looril või selle taga nagu tagantpoolt valgustataval lavapildil liikus kuju, mis oli nii 
kummaline, et oleks pannud vaataja, kes seda varem polnud näinud, kahtlema selle tõepärasuses. 
See oli peata ratsanik. 

Ent mitte niisugusel kujul, nagu teda oli nähtud varem, mitte niisugusena, nagu teda oli näinud 
Calhoun ise või keegi teine. Ei, praegu oli ta hoopis erinev. Kuju oli tal samasugune, kuid 
mõõtmed olid suurenenud kümnekordseks. 

See polnud enam inimene, vaid koloss, hiid. Ta ei ratsutanud enam hobusel, vaid hobusekujulisel 
loomal, kes oli torni kõrgune ning mastodoni suurune! 

See polnud veel kõik. Peata ratsaniku juures ilmnes veel üks muutus, veel seletamatum kui 
ilmutise tohutud mõõtmed. Ta ei sõitnud enam maad mööda, vaid taevas, nii hobusel kui ratsanikul 


jalad ülespidi! Esimese jalad paistsid selgesti purpurse loori ülemisel äärel, teise õlad — äärepealt 
oleksin ütelnud pea! — puudutasid aga peaaegu horisonti. Õlgade ümber võetud saraape rippus 
õigetpidi, see tähendab, võttes arvesse mitte gravitatsiooniseadust, vaid ratsaniku asendtt. Sama oli 
lugu ka ratsmete, hobuse laka ning sabaga. Kõik nad rippusid ülespidi. 

Kui Calhoun tontlikku kuju silmas — praegu oli see tontlikuni kui kunagi "varem —, ratsutas too 
aeglase, rahuliku sammuga. Niimoodi liikus ta veel tükike aega, erukapten jälgimas teist pärani 
silmi ning hirmu täis südamega. 

Äkitselt toimus aga muudatus. Kuju piirjooned muutusid ähmaseks, hobune pöördus ringi ning 
traavis minema vastassuunas, kabjad endiselt vastu taevast! 

Miski oli tonti kohutanud ja ta põgenes! 

Hirmust halvatud Calhoun oleks jäänud paigale ja lasknud tal rahulikult minema joosta, kui ta enda 
hobune poleks kohkudes ringi pöördunud ning teda seletusega silm silma vastu asetanud. 

Samal hetkel, kui ta pöördus, kuulutas kabjamüdin, et läheduses pidi olema ka tõeline ratsanik — 
kui võis lugeda tõeliseks toda, kelle vari oli nii kohutav. 

«See on miraaž!» hüüatas Calhoun ning väljendas oma meelehärmi vägeva vandesõnaga. 
«Missugune loll ma olin, et lasksin ennast ninapidi vedada! See. oli sellesama kuradi lojuse vari, 
keda ma taga ajan. Ja nii ligidal pealegi! Oleksin ma seda taibanud, oleksin ta kätte saanud, enne kui 
ta mind oleks märganud. Nüüd aga läheb tagaajamiseks, ja jumala eest, kinni ma ta võtan, kui mul 
selleks ka läbi kogu Texase tuleks kihutada.» 

Üheaegselt nõõtamist, kännuseid ning piitsa käsutades näitas ta, ettal on tõsi taga, ning viie minuti 
pärast kihu-tasid kaks ratsanikku teineteise järel üle preeria — mõlemad preeriaratsude seljas, üks 
tihedalt teise kännul, jälitatav ilma peata ja jälitaja meeletult põksuva südamega, mille hulljulge 
kavatsus värisema pani. 


Tagaajamine ei kestnud kaua, vähemalt mitte lagedal preerial, ning Calhoun soovis endale juba 
mõttes Õnne. 

Tema hobune paistis olevat kürem, aga see võis tulla ka sellest, et teda rohkem taga sunniti, või 
polnud teine küllalt kohkunud, et põgenemist tõsiselt võtta. Oli selge, et hall vähendas vahemaad 
ning jõudis lõpuks nii ligidale, et Calhoun tõstis püssi. 

Ta kavatses hobuse maha lasta ja sellega jälitamise lõpetada. 

Ta oleks tulistanud kõhe, kui poleks kartnud mööda lasta. Kuna tal oli seda juhtunud juba rohkem 
kui kord, hoidus ta vajutamast päästikule, enne kui jõuab küllalt ligidale ja võib kindel olla, et lask 
on SUrmav. 

Seni kui ta kõhkles, pöördus peata ratsanik lagedalt preerialt ära ning sööstis puude vahele. 

Seda polnud jälitaja ette näinud ning jäi maha, ja enne kui ta suutis vahemaa endiseks muuta, 
tuli tal edasi ratsutada üle poole miili. 

Ta lähenes kohale, mida ta. hästi, liigagi hästi tundis — kohale, kus oli valatud verd. 

Igal teisel juhul oleks ta seda vältinud, kuid praegu valdas teda mõte, mis ei lasknud tal enam 
minevikumälestustega tegelda, mis soomustas ta südame kõigi tunnete vastu peale hirmu 
tuleviku ees. Seda kartust võis vaigistada ainult kummalise ratsaniku kinnipüüdmine, mis oleks 
kõrvaldanud teda ähvardava ohu. 


Uuesti oli ta suutnud vahemaad vähendada. Ta ratsu päraniaetud sõõrmed ulatusid peaaegu 
tagaaetava tuules lehviva sabani. Püss oli tal juba laskevalmilt vasakus käes, parema sõrmed 
päästiku kaitsel. Ta otsis ainult kohta, kuhu oleks parem sihtida. 

Silmapilgu pärast oleks kuul juba põgenevale hobusele ribide vahele tunginud, kui äkki viimane 
tegi nagu ohtu aimates kiire kaarhüppe paremale, lõi veel kabjaga hallile mustangile vastu nina 
ja tormas minema hoopis teises suunas. 

Kurus, millega see kõik toimus, ja sellega kaasnev kime, otsekui kiuslik hirnatus, mis andis - 
tunnistust peaaegu üleloomulikust arukusest, ajas hetkeks segadusse nii Calhouni kui ka ta 
hobuse. 

Ratsu jäi seisma ning keeldus edasi minemast, kuni ribide vahele surutud kannused teda uuesti 
kappama sundisid. 

Ja nüüd kihutas ratsanik teda tagant veel rohkem kui enne, sest põgenik ei hoolinud enam 
rajast, vaid suundus otse tihniku poole. Jaht võis jälle lõppeda ilma tagaaetava tapmise või 
kinnivõtmiseta. 

Siiani oli Calhoun mõelnud, et otsustavaks teguriks on ainult kiirus. Niisugust lõppu, mis oli 
praegu niihästi võimalik kui ka tõenäoline, ei olnud ta ette näinud. Meelt heites tõstis ta veel 
kord püssi palge. 

Selleks ajaks olid nad mõlemad päris põõsaste juurde jõudnud ja peata ratsanik kadus juba 
poolenisti roheliste okste vahele, mis tal vihinal mööda külgi peksid. Sihtida sai ainult ratsu laudjale 
ja sellele püss suunatigi. 

Püssitorust paiskus väävlisuitsu, samaaegselt kostis pauk ning just nagu lasu tagajärjel lendas 
keereldes läbi suitsupilve mingi tume ese ja kukkus potsatades murule. 

Hüpeldes veeres see Calhouni hobusele jalgu ning jäi paigale. 

Paigale jäi ta küll, ent mitte liikumatult seisma. Ta võnkus veel ikka küljelt küljele nagu vurr 
keerlemise lõpul. 

Hall ratsu norsatas ning ajas enda tagajalgadele püsti. Mees ta seljas karjatas hirmunult. 

Polnud ka ime. Shakespeare'! sõnu kasutades oleks kaptenil sobinud lausuda: «Ara raputa neid 
veriseid kiharaid», sest rohu peal maas oli inimese pea, ikka veel kinni kübaras, mille jäik sõõrjas 
serv panigi pea vurri kombel võnkuma. 

Nägu vaatas Calhounile otsa: see oli pööratud ülespoole just niisuguse nurga all, et ta võis seda 
üleni näha. Täis vereplekke, kahkjas ning kortsutõmbunud oli see nägu, silmad olid lahti, kuid 
tardunud ja tuhmid nagu klaaskuulid, sinkjashallid huuled nende vahelt sädelevate hammastega näisid 
otsekui naeratavat — muretult ning rahulolevalt. 

Seda kõike nägi Cassius Calhoun. 

Ta vaatas ning värises hirmust, mitte üleloomuliku või seletamatu, vaid tõelise ja mõistetava ees. 

Lühike oli ta vestlus selle vaikiva, kuid ometi paljust kõneleva peaga. Veel enne kui too lõpetas 
oma võnkumise tasasel murul, pööras Calhoun hobuse järsult rebides ringi, surus kannuserattad 
sügavale looma külgedesse ning kap-pas minema. 

Enam ei jälitanud ta peata ratsanikku, kes raginal läbi tihniku endale teed murdis, vaid kihutas 
tagasi, tagasi preeriasse — ikka kaugemale, edasi Casa del Corvo poole! 


LXXXII peatükk VÕIGAS KOMPS 


Jõudnud tihnikust välja, sõitis metsakolkakütt nii aegamööda jälgi pidi edasi, nagu oleks tal veel 
terve päev ees ning kiirustamiseks mitte mingit erilist põhjust. 


Ja ometi, kui keegi oleks hoolega silmitsenud ta nägu, oleks ta märganud selle ergast ning elavat 
ilmet, mille juurde kuulus ka rahutu nihelemine sadulas ning valvsad pilgud, mida ta ajuti enda ette 
heitis. 

Calhouni poolt jäetud «märke» ta vaevu üldse suvatses vaadata. Neid luges ta peaaegu kinnisilmi. 
Ta mära oleks jälgi mööda läinud ilma Zebi abitagi. 

Mitte see teadmine ei hoidnud teda tagasi, sest tegelikult oleks ta tahtnud meelsasti Calhounile 


nägemiskaugusse jõuda. Kuid siis oleks võinud viimane kate da näha ja Zeb oleks oodatud 
lõppvaatusest ilma jäänud. 

Loo lõpp oli aga tähtsam kui ükskõik milline vahepealne toiming ja viimaste väljaüürimise 
usaldas Zeb Stump parema meelega oma vaimujõu kui vilunud meelte hooleks. 

Liikudes aeglaselt ja ettevaatlikult, kuid niisuguse püsivusega, mis on kindla edu pandiks, jõudis 
ta lõpuks kohta, kus Calhoun oli näinud miraaži. 

Zeb ei silmanud midagi taolist. Öhupeegeldus oli kadu-nud ning selget taevasina lahutas 
preeriarohelusest katkematu sirgjoon. 

Siiski nägi ta midagi, mis erutas teda peaaegu niisama palju, kui seda oleks teinud viirastus: 
kahtesid koos kulgevaid hobusejälgi, milledest hilisemad kuulusid Calhouni uuele hobusele —neid 
oli Zeb juba jõudnud takseerida. 

Varasemate jälgede suhtes ei tekkinud tal aga mingit kahtlust, vähemalt mitte nende 
kindlakstegemisel. Neid tundis ta niisama hästi, nagu oleksid need kuulunud ta oma märale. 

«Tähendab see tõbras on ta ikkagi kätte leidnud!» olid ta esimesed sõnad, kui ta kahekordset rada 

silmas. «Sellest ei tule küll veel järeldust teha,» jätkas ta venitades, «et ta tema kinni võttis. Aga 
ikkagi, kesse teab? Kuradima kergesti võis see tal ka õnneks minna. Kui palju võimalusi tal 
selleks oli! Mustang laskis teise ehk endale üsna ligi, kui nägi, et ta istub tema tõugu looma seljas, 
ja siis — ja-ah, siis ... Mis asja ma seisan siin nagu loll? Justkui oleks mul kõhklemise peale 
aega raisata. Kui ta eluka kinni võttis ja temalt sai, mis ta tahtis, siis selle peale, mida mina tahan, 
võin veel ainult vilistada. 

Pean ivake kiiremat sõitu tegema. Nõõh, vanatüdruk, vaatame, ehk saad järele sellele hallile, kes 
siit poole tunni eest mööda leekis. Nüüd siruta aga jalad kõhu alt välja — ega sa jooksegi 
kehvemini kui teised, kui sind natuke tagant torkida. Nõõh! Lase käia!» 

Julma vahendi asemel, mille abil ta tavaliselt mära suuremat kurust arendama sundis, ta ainult 
lõi vana kulunud kannusega vastu looma külge ning ajas ta traavima. Tal Polnud soovi liikuda 
kiiremini kui ettevaatus lubas, ning kogu aeg uuris ta terav pilk tähelepanelikult vaatepiiri enda 
ees. 


«Selle järgi, kuidas ta jäljed jooksevad,» arutles Zeb, «võin ma üsna täpselt öelda, kuhu nad 
välja viivad. Kõik 

teed paistavad sinna viima; eks sinna sõitis ka tema, vaene noormees, ja ei tulnud enam iial tagasi. 
Noh, mis seal's ikka — kui ei saa talle enam elu tagasi anda, siis tuleb vähemasti arved õiendada selle 
elajaga, kes ta tappis. Pühakiri ütleb, et «silm silma ja hammas hamba vasta», ja ma mõtlen, et mina 
surun ka mõnel silmaluugid sisse ja löön kihvad segamini, enne kui see lugu lõpeb. Ja veel niisuke- 
sel, kes ei tea seda aimatagi ja... seesamane... Oo-oh, seal ta lähebki! Jumala eest, peata mees ka 
sealsamas — kihutavad mõlemad kõigest jõust ja hall, söögu teda susi, jõuab teisele järjest 
lähemale! 


Siia nad ei sõida, pole meil vaja maha kükitada kedagi, vanatüdruk. Aga paigal seisma pead ikka: 
ta võib meid liikumisest ära näha. 

Ei, seda pole karta. Ta on liiga ametis iseendaga ega vaata mujale kui ainult oma nina ette. Ahaa, 
just nagu ma arvasin, otse metsasihile! Ja seda mööda minema kuidas aga kabjad võtavad! 

Noh, märake, sõidame edasi!» 

Veel tükike maad traavi — pilk kogu aed puudevahelisel käigul —, ja Zeb jõudis metsa juurde. 

Olgugi et tagaajamine toimus juba sihi käänaku taga ning mustange polnud enam näha, ei hakanud 
kütt edasi liikuma lahtist sihti mööda, vaid selle servas põõsaste vahel. 


Ta sõitis edasi nii, et sai kogu aeg jälgida jupikest teed eespool, ning pidas samal ajal hoolt, et 
vastassuunas tulija teda ega ta mära ei märkaks. 


Ta ei uskunud, et tal tuleb kedagi kohata, kõige vähem aga ootas ta meest, kes veidi aja pärast 
nähtavale ilmus. 

Püssipauk teda eriti ei üllatanud: seda oli ta oodanud juba jahi algusest peale. Pigem pani teda 
imestama asjaolu, et seda ei kostnud varem. Kui aga pauk lõpuks lajatas, mõistis ta, et see tulistati 
jahipüssist, ning teadis, kellele relv kuulus. 

«Ja nii ruttu juba tuleb tagasi!» pomises ta Calhouni märgates. «Kuradima imelik lugu. Ma arvan, 
et midagi on viltu, isegi rohkem kui viltu. Eh-hee, laseb varvast, nagu oleks tal kuri kännul! Võib- 
olla on osad ringi vahetatud ja peata mees ajab ise teda taga — ega kedagi, vorst vorsti vasta. Pagana 


pihta, asi paistab väga selle järele välja! Annaks hea meelega hõbedollari, kui niisukest asja näeks! 
Eh-heh-hee, hoh-hoh-hoo!» 

Kütt oli juba ammu roninud sadulast ning võtnud tarvitusele ettevaatusabinõud enda ja oma ratsu 
varjamiseks põgeneva ratsaniku eest, kes õige pea pidi mööduma. 

Varsti too mööduski, nii kiiresti ja niisuguse metsiku ning mitte midagi nägeva pilguga, et ta 
poleks märganud Zebi isegi siis, kui vana kütt oleks varjamatult metsasihil seisnud. 

«Helduse vägi!» hüüatas metsakolkakütt endamisi, kui ta mööduja hirmust moondunud nägu 
nägi. «Kui kurat teda taga ei aja, siis istub ta temas eneses! Pagan võtaks, inetumat nägu kui see 
pole mulle küll vist eluilmas silma alla sattunud. Kahju naisest, kes ta kord endale saab. Vaene 
miss Poindexter! Loodetavasti oskab ta selle karika kuidagi kõrvale lükata ega saa oma isandaks 
ning käskijaks niisukest kõrilõikajat. 

Aga mis siis lahti on? Ei paista, et keegi teda taga ajaks. Ja tema paneb ikka edasi. Kuhu ta siis 
nüüd läheb? Pean talle järele sõitma ja seda asja ivake vaatama.» 
«Ahah, koju tagasi!» hüüatas kütt, kui ta metsaserva jõudis ning silmas ikka veel kapates 
kihutavat Calhouni Casa del Corvo poole pöörduvat. «Koju jah, see on kindel.» «Noh, 


vanatüdruk,» lausus ta, jälginud vaikselt, kuidas hall silmist kadus, «meie sinuga läheme teist 
teed. Vaatame järele, mille pihta seal põmmutati.» 


Kümne minuti pärast ronis Zeb mära seljast ning tõstis maast asja, mida poleks söandanud 
kätte võtta ka kõige vapram mees ja mis oleks tekitanud tülgastust juba puudutamiselgi. 

Vana kütt seda ei tundnud. Ta nägi enda ees tuttavat nägu; olgugi et selle oli moonutanud 
halastamatu surm, olgugi et nahk oli krimpsu tõmbunud ning et näojooni oli vereplekkide tõttu 
peaaegu võimatu ära tunda,, oli see Zebile kallis. 


Ta oli armastanud seda nägu, kui see kuulus noormehele, keda ta tundis; ta pidas seda kalliks 
nüüdki, kus see enam kellelegi ei kuulunud. 


Võtnud kinni kübara servast, püüdis Zeb tihedasti meelekohtadele suruvat peakatet eemaldada. 
See tal ei õnnestunud: pea oli tursunud, nii et seda ümbritsev kuldne pael oli rebenemiseni 
pingul. 

Hoides pead loomulikus asendis, silmitses Zeb tükk aega õrnalt tapetu nägu. 

«Oh jumal, jumal küll!» lausus ta lõpuks. «Misuke kingitus isale, õest kõnelemata! Parem ma ei 
võtagi seda kaasa, matan ta siia kuhugi maha ja ei kõnele kellelegi sõnagi. 

Ei! Olgu ma neetud, kui ma seda teeks! Mis ma õige mõtlen! Kuigi ma päris täpselt ei taipa, kuidas 
ta mul kõiki tõendusi kokku liita aitab, võib ta ehk midagi misukest ometi teha. Kuradima imelik 
tunnistaja saab ta olema, kui ta kohtulaua ette viia.» 

Seda öeldes laotas ta lahti oma vana vaiba ning pakkis pea koos kübaraga hoolikalt selle sisse. 

Siis riputas ta võika kompsu sadulaharja külge, ronis mära selga ning ratsutas mõtlikult minema. 


LXXXIII peatükk SEADUSESAMBAD 


Kolmandal päeval pärast seda, kui Maurice Geraldist sõjaväevangla elanik sai, alanes tal palavik 
ja ta ei ajanud enam segast juttu. Neljandal päeval oli ta peaaegu endise tervise ning jõu juures. 
Viiendale oli määratud kohtuistung. 

Niisugust kiirustamist, mida igal pool mujal sündmatuks oleks peetud, ei pandud pahaks Texases, 
kus kuriteo sooritanud inimese kinnivõtmiseks, süüdimõistmiseks ja poomiseks piisab kahekümne 
neljast tunnist. 

Mustangeri arvukad vaenlased nõudsid mingil ainult neile teada oleval põhjusel tungivalt kiiremat 
lõpuarvet, vähesed sõbrad aga ei leidnud selle edasilükkamiseks küllalt tõhusat ettekäänet. 

Rahvas nõudis nagu tavaliselt kiiret ja viivitamatut kohtumõistmist, toetudes kõnekäänule, mis on 
peaaegu niisama vana kui inimkond ise, et «tapetu veri kisendab kättemaksu järele». 

Kohese kohtumõistmise pooldajatele tuli abiks päris juhuslik seik. Ülemkohtu kohtunik juhtus 
parajasti olema ringsõidul ning asjade arutamine Inge'i fordis oli määratud just samale nädalale. 

Selle tõttu oli nagu teatav tarviduski mõista Maurice Geraldi ning teiste mõrvas kahtlustatavate 
üle kohut kõige lühema aja jooksul. 

Kuna vastuseisjaid ega pikenduse palujaid polnud, määrati kohtuistung kindlaks kuu 
viieteistkümnendale päevale. 

Süüalune võis vajada juriidilist nõuannet. Asunduses regulaarselt praktiseerivat advokaati ei 
olnud; need pika talaariga džentelmenid näitavad ennast piiriäärsetes asundustes tavaliselt ainult 
koos kohtuvõimudega, kõhus aga polnud veel forti jõudnud. Kõigest hoolimata oli kohale ilmunud 
jurist, üpris nimekas nõuandja, kes polnud põlanud pikaks teekonda San Antoniost, et kohtuasjaga 
lähemalt tutvuda. Vabatahtlikult pakkus ta end mustangeri kaitsjaks. See võis tulla lihtsalt 
džentelmeni enda suuremeelsusest või silmategemisest kongressile, kuigi liikus jutte, et tõuke 
sellele teekonnale asumiseks olevat andnud õrnade käte pakutud kuld. 
Kui kord tilkuma hakkab, pole enam pidamist. See vanasõna on päris tabav teksase ilmastiku 
suhtes, antud juhul käis ta aga ka juristide kohta. 
Päev enne kohtuistungit ilmus Inge'i forti teine advokaat, kes esines nõudmisega usaldada vangi 
kaitsmine temale. 
See džentelmen oli sooritanud veel pikema reisi kui San Antoniost tulnu — koguni merd mööda: 
ta oli asunud teele Iirimaalt ning ületanud suure Atlandi ookeani. Ja tulekuks polnud tal muud 
põhjust, kui et tahtis ühendusse astuda mehega, keda süüdistati mõrvas. 


Tõsi küll, viimast asjaolu polnud tema lähetamisel ette nähtud ning Dublini advokaat ei olnud 
sugugi vähe üllatatud, kui ta, andnud pambud mister Oberdofferi võõraste-majja hoiule ning 
pärinud Maurice Geraldi järele, kuulda sai, et noor iirlane on pandud vangi. 

Veel suurem oli advokaadi imestus, kui ta sai teada mustangeri vahistamise põhjuse. 

«Mis? Munster Geraldi poega süüdistatakse mõrvas! Ballagh' lossi ja selle juurde kuuluva ilusa 
pargi ning metsade pärijat! Noh, mul on selle kohta dokumendid ühes. Vaat kus uudis! Viige mind 
tema juurde!» 

Kuigi Texase kõrtsmik käidus oma asja saabunud küla-list kahtlustama nõdrameelsuses, täitis ta 
tema. nõudmise ning leidis talle mehe, kes juhatas teed vanglani. 

Kui iiri advokaat oligi hull, siis oskas ta endast igatahes küllalt aruka mulje jätta. Talle ei 
keelatud kokkusaamist roimariga, Vaid võimaldati läbipääsuluba sõjaväevanglasse, mida ta võis 
käsutada nii tihti kui ise heaks arvas. 

Tänu mingile dokumendile, mille ta komandandile nina alla pani, oli ta saanud selle eesõiguse ning 
ühtlasi võima-tutvuda vangi külastades ka teksase kaitsjaga. 

Iiri advokaadi tulek niisugusel silmapilgul andis ainet paljudeks juttudeks fordis, linnakeses ja 
kogu asunduses. «Rough and Ready» kõrtsituba otse kubises uudiste levitajatest — keelepeksjateks 
ei saa neid nimetada, sest Texases niisugust tõugu ei tunta. 

Mõningad veidrused võõra juures erutasid rahva niigi elavat kujutlusvõimet ja vana Duffer andis 
sellele omapoolsete juttudega aina hoogu juurde. 

Kõigest hoolimata osutus Atlandi-tagune seadusesammas omakutsetraditsioonidele kaunistruuks. 
Väljaarvatud juba üksikasjaliselt kirjeldatud tühised mõtlematused, mis tal esimese üllatusega huulilt 
libisesid, ei lubanud ta endale hiljem enam ühtki üleastumist, vaid hoidis oma suu lukus ja keele 
vaos. 

Ja ega tal jäänudki suupruukimiseks aega. Järgmisel päeval pärast tema saabumist pidi toimuma 
kõhus ning suurema osa selleni jäänud ajast veetis ta kas vanglas vahialuse juures või koos San» 
Antonio advokaadiga kinniste uste taga. 

Levis kuuldus, et Maurice Gerald olevat jutustanud neile mingi 100; õige veidra 100, kuid selle 
üksikasjad jäid uudishimust põlevale asundusele teadmata. 

Peale nende kolme teadis ja võis seda lugu ka omalt poolt kinnitada veel ainult üks inimene — 
kütt Zeb Stump. 

Võib-olla oli olemas veel keegi teadja, kuid too polnud ei süüdistatava ega tolle advokaatide 
usaldusalune. 

Ka Zeb ei näidanud ennast viimaste seltskonnas. Ainult kord oli teda nähtud juristidega kõnelevat. 
Pärast seda oli ta kadunud nii vanglast kui ka asundusest ja läinud, nagu kõik oletasid, oma tavalise 
tegevuse juurde: küttima põtra, karu või metskalkunit. 

Kuid kõik eksisid. Zeb oli selleks korraks loobunud oma tavalistest jahilkäikudest — või vähemalt 
jahist loomadele, keda ta oli harjunud taga ajama, püüdma ja tapma. 

Tõele vastas küll oletus, et ta oli läinud jJahiretkele, ent ta ei jälitanud ei linde ega kiskjaid, vaid 
looma, keda ei saanud liigitada ei maa peal ega õhus elavate olendite hulka: ta pidas jahti peata 
ratsanikule. 

LXXXIV peatükk ARMASTAV ÕEPOEG 


«Kohus on homme — juba homme, tänu jumalale! Ei usu hästi, et keegi selle saatana eluka 
vahepeal kinni püüab; loodame, et seda ei juhtu üldse mitte kunagi. 


Ja see on ainusasi, mida mul karta tuleb. Katsugu nad ilma selleta tõestada, mis seal juhtus. 
Põrgu võtaks, kui ma seda isegi teaksin! Ainult niipalju, et... 

Kuradi imelik, kust see iirlasest seaduseväänaja äkki välja ilmus? 

Ja San Antonio sell niisamuti? Huvitav, kes ja mis ta siia tiris? Keegi vist maksis õige tublisti. 

Kurat nendega, ma ei hooli neist mitte küünemusta võrdki. Nad ei saa ikka midagi muud välja 
mõelda, kui et roima pani toime Gerald. Sellele vihjavad kõik asjaolud ja kõik usuvad, et see nii 
on. Nad lihtsalt peavad ta süüdi mõistma. 

Zeb Stump, vana umbusklik madu, on muidugi teisel arvamusel. Teda pole kuskil näha. Huvitav, 
kuhu ta küll kadus? Kõneldakse, et jahile. Vaevalt usutav praeguses olukorras. Aga kui ta äkitselt s 
el lel e jahti peab? Ja kui ta tema kinni püüab? 

Kui ainult aega oleks, katsetaksin ise uuesti. Enam aga ei jõua. Enne homme õhtut on kõik 
möödas, aga km pärast seda peaks midagi ilmsiks tulema ... Kurat, ükskõik, mis pärast saab. 
Oluline on, et praegu kõik korras oleks. Las tulevik hoolitseb ise enese eest. Kui üks mees juba 
mõrtsuka pähe üles on poodud, ei ole tõenäoline, et nad veel teist otsima hakkaksid. Ja kui 
peakski midagi kahtlast välja ujuma, ei julge nad asja üles soojendama hakata. Sellega 
tõstaksid nad juba süüdistuse iseendi vastu. 

Mulle tundub, et regulaatoritega on asi korras. Paistab, et isegi Sarn Manly.on mustangeri süüs 
kindlalt veendunud. Hajutasin kõik ta kahtlused, kui rääkisin, mis ma tollel õhtul kuulsin. Lisasin 
küll natuke omalt poolt juurde, ehkki juba sellest, mis ma kuulsin, jätkub, et inimest püstihulluks 
ajada. Kurat! 

Ah, mis sest tühjast enam, oli mis oli. Heakene küll, koh-tas tüdruk meest, ja nüüd on sellel lõpp. 


Rohkem ta temaga enam ei kõhtu — või kui, siis ainult teises ilmas, ja sellega on asi ühel pool. 
Nojah, see sõltub muidugi temast enesest. 


Eiusu, etnendevahel midagi tõsisemat oleks 

olnud. Ta pole sedasorti tüdruk, kõigest oma pöörasusest hoolimata. Võib-olla tuli see kõik, nagu 
too kollane plika seletas, lihtsalttänulikkusest... Ei,ei-ei! Tänulikkuse pärast ei tõusta keset 
ööd voodist ega minda alla aeda kohtamisele! Ta armastab teda, jah, armastab teda! Noh, 
armastagu pealegi, kurat temaga! Ta ei saa seda meest iial endale. Ta ei saa teda iial enam nähagi, 
või kui ta just väga kangekaelselt peale ajab, näeb ta teda ainult selleks, et toestada teise süüd. 
Ainus sõna tema suust, ja mustanger on niisama hästi kui poodud. 

Ja selle sõna ta ütleb, kui ta keeldub lausumast teist, mida ma talt juba kaks korda olen palunud. 
Kolmas kord on viimane. Kui ta ikka veel keeldub, panen ma oma kaardid lauale. lirlasest seikleja 
tõmmatakse oksa ning tüdruk ise aitab teda surma mõista, lisaks kaotab istanduse, maja, neegrid, 
kõik... Aa, onu Woodley! Tahtsingi teid näha.» 

Ülalkirjeldatud monoloog leidis aset toas, kus viibis ainult Cassius Calhoun. 

Selle katkestas Woodley Poindexteri ilmumine. Kurvalt ning sõnatult mööda Casa del Corvo 


koridore hulkuva plantaatori sisenemine tuppa, kus harilikult viibis ta õepoeg, oli rohkem juhuslik kui 
ette kavatsetud. 


«Tahtsid mind näha? Mispärast, õepoeg?» 

Murtud mehe hääl kõlas alandlikult, peaaegu aupaklikult. Kunagine kõrk Poindexter, kelle 
valitsuse all olid kogu oma elu värisenud kakssada orja, seisis nüüd oma käskija ees. 

Tõsi küll, mees, kellel oli võimu tema alandamiseks, oli ta sugulane, tema lihase õe poeg. 

Tolle mehe iseloomu arvestades ei muutnud aga sugulussuhted asja. 

«Tahtsin kõnelda teiega Loost,» vastas Calhoun. 

Just seda kõneainet oleks Woodley Poindexter igati vältinud. Ta kartis isegi sellele mõelda, veel 
vähem tahtis ta sellest rääkida, iseäranis tollega, kes seda praegu nõudis. 


Sellele vaatamata ei reetnud ta millegagi oma üllatust. Ja vaevalt ta seda tundiski. Juba eelmisel 
päeval oli ta aimanud, et Calhoun temaga kõnelda tahab ja nimelt sellel teemal. 


Toon, millega Calhoun kõnelust alustas, ei vähendanud ta rahutust. See kõlas pigem nõudmise 
kui palvena. 


«Loost? Mida siis nimelt?» küsis plantaator teeseldud rahuga. 

«Noh,» venitas Calhoun tõrksalt, nagu häbenedes sellest juttu teha — või häbelikkust teeseldes. 
«Ma... ma oleksin tahtnud...» 


«Mina paren ...» lausus teise kõhklemist käsutades vahele plantaator, «ma parema meelega ei 
kõneleks praegu temast.» 
See oli öeldud peaaegu paluvalt. 


«Miks siis mitte, onu?» küsis Calhoun, kellele teise vastuseis ainult julgust lisas. «Tead seda isegi, 
õepoeg.» 


«Hüva, tean, et aeg ei ole selleks päris sobiv. Vaene Henry on kadunud, arvatavasti koguni... 
Noh, ta võib veel välja ilmuda ja kõik pöördub jälle heaks.» 


«Ei enam! Ei näe me teda enam ei elusana ega surnuna. Pole mul enam poega.» «Aga teil on tütar, 
ja tema ...» 


«Tema saatis mu häbisse!» 
«Ma ei usu, onu, et see nii oleks.» 


«Kuidas siis seletada seda kõike, mida ma olen kuulnud ja ise näinud? Mis ajas ta, sinna ... 

kahekümne miili kaugusele ... üksinda hobusepüüdja hütti... tema peatsi kõrvale? Oo jumal! Ja miks 

astus ta vahele tolle päästmiseks, tolle, minu poja ja oma venna mõrtsuka kaitseks? Oo jumal!» 
«Kõige paremaks vastuseks esimesele küsimusele on ta enda jutt. Minu arvates on see piisav.» 
Calhoun ise ei uskunud seda. 


«Ka teise vastus on väga lihtne. Täpselt samuti oleks käitunud tema asemel iga naine, iga 
temataoline naine.» 

«Temataolist teist polegi. Mina, tema isa, ütlen seda. Oh, kui ma suudaksin uskuda, et kõik on 
nii, nagu sa kõneled! Mu vaene tütar, keda ma praegu, kus mul enam poega pole, Peaksin 
armastama rohkem kui kunagi varem!» 

«Tema peab leidma, teile uue poja — mehe, kes ongi juba teie sugulane ning kes võib lubada, et 
ta täidab seda osa võib-olla küll mitte nii suure kiindumusega kui kadunu, ent siiski kõigega, mis on 
ta võimuses. Ma ei taha ajada mõistujutt" onu Woodley. Te teate, mida ma mõtlen ja missugune on 
mu otsus. Matahan Lood.» 

Lakooniline deklaratsioon ei üllatanud plantaatorit. Midagi niisugust oli ta oodanud. Ometi 
muutus ta ilme veelgi süngemaks. Ilmselt ei olnud pakutud abieluühendus talle meelepärane. 

See võib tunduda imelikuna. Kuni kõige viimase ajani oli ta mõttes valmis olnud Calhouni eest 
kostma ning rohkem kui kord püüdnud seda delikaatselt teha ka tütre kuuldes. 

Enne Texasesse tulemist oli ta tundnud oma õepoega võrdlemisi vähe. 

Meheikka jõudes oli Calhoun olnud Mississipi osariigi kodanik, ehkki sagedamini võis teda 
kohata lõbujanuses New Orleansis. Onu nägi teda ainult ta paaril juhuslikul külaskäigul Louisiana 


istandusse, kuni nõo Louise'i sirgumine kaunitariks ahvatles Calhouni üha sagedamini külla 
tulema ning jääma iga korraga ikka kauemaks. 


Siis oli ta kaksteist kuud Mehhiko sõjas, kus tõusis kapteniks, ning pärast sõjalisi vallutusi 
pöördus ta koju kindla otsusega võita ka armastuses: võita endale kreoolitarist nõo süda. 

Sellest peale jäi ta püsivamalt onu katuse alla peatuma. Kuigi ta üldse ei meeldinud tütarlapsele 
enesele, sai ta, kasutades vahendeid, mis harva mõjutuks osutuvad, teretulnud külaliseks tolle isa 
juures. 

Kunagine rikas plantaator oli praegu vaene. Pillamine oli ta istanduse lootusetult võlgadesse 
viinud. Õepojaga olid aga lood vastupidi: varem vaene, oli ta õnneliku juhuse läbi rikkaks saanud. 
Olukorda arvestades polnud sugugi üllatav, et nende vahel tekkisid rahalised suhted. 

Kodukohas ning vanade naabrite keskel osutati Woodley Poindexterile veel küllaldaselt austust ja 
kellelgi ei tulnud pähe kahtlustada, et ta võiks oma õepojast sõltuda, seetõttu ei saanud viimane ka 
võlausaldaja kombel nina püsti ajada. 


Alles pärast Texasesse kolimist hakkasid nende suhted võtma seda erilist ilmet, mis iseloomustab 
võlgniku ja võlausaldaja vahekorda. 


Asi muutus veelgi teravamaks pärast kapteni korduvaid kurameerimiskatseid niisama paljude 
tagasilükkamistega Louise'i poolt. 


Nüüd oli plantaatoril parem võimalus tundma õppida oma õepoja tõelist iseloomu ning Casa del 
Corvosse jõudmisest saadik kasvas ta pettumus peaaegu iga päevaga. 

Calhouni tüli mustangeriga ning selle lõpp ei parandanud põrmugi onu arvamust temast, kuigi ta 
sugulasena oli sunnitud oma õepoja poole hoidma. 

Oli juhtunud veel teisigi asju, mis olid Poindexteri meelt muutnud ning pannud ta seda tulevast 

ühendust paljudest eelistest hoolimata lausa vihkama. 

Paraku oli ka palju niisugust, mis seda ühendust küll just otse meelepäraseks ei muutnud, kuid 

vähemalt ei lasknud seda ka halvakspanuga kõrvale lükata. 

Kahevahelolek — võib-olla isegi rohkem kui kurbus poja kaotuse pärast — andis vastusele oma 

Värvingu. 

«Kui ma sind õieti mõistan, õepoeg, siis mõtled sa sellega vistabielu? Muidugi pole kohane 
sellest kõnelda praegu, kui meil on majas lein. Isegi mõte sellele tõstaks asunduses skandaali.» 

«Te ei saanud minust õieti aru, onu. Ma ei mõelnud abielu, see tähendab mittepraegu. Ma 
tahaksin ainult mingit tagatist, et siis rahulikult sobivamat aega oodata.» 

«Ma ei mõista, Cash.» «Mõistate kohe, kui kuulate mind lõpuni.» 

«Jätka.» 

«Vaat mis ma öelda tahan: olen otsustanud abielluda. Nagu te teate, olen juba kolmekümne lähedal 
ja selles vanuses hakkab mees maailmas ringihulkumisest tüdinema. Mind on see juba kõrini ära 
tüüdanud ja ma ei kavatse enam kauem poissmehepõlve pidada. Tahan Lood endale naiseks. 
Kiirustada sellega pole vaja. Praegu tahan ainult tema lubadust, must valgel ja pitseriga kinnitatult, 
et asi oleks igati selge ja kindel. Tahan sellega lõpuks ühele poole saada. Kui nendele sekeldustele 
siin ükskord lõpp tuleb, on aega küllalt kõnelda pulmadest ja muudest niisugustest asjadest.» 

Valusasti riivas Calhouni jutt «sekeldustest» isa kõrva, kes mõrvatud poega taga leinas. 

See lausa solvas Woodley Poindexterit. Temas tõstis pead endine uhkus ning sellega sageli 
kaasnev viha. 

Varsti vaibus see aga uuesti. Ühel pool nägi ta maad, orje, rikkust, seltskondlikku seisukohta, 
teisel pool viletsust, mis paistis otse hukatusena. 

Täielikult ta siiski veel alla ei andnud, nagu ilmnes ka ta vastusest. 


«Jah, õepoeg, kõnelesid tõepoolest üsna selget juttu. Ent ma ei tea, kuidas mu tütar sinusse 
suhtub. Sa ütled, et tahad teda endale naiseks. Aga kas tema sind tahab? Minu arvaks on see 
küsimus veel lahtine.» 

«Usun, onu, et see sõltub suures osas teist. Teie olete ta isa ja võite kindlasti teda veenda.» 

«Mina selles kindel ei ole. Louise pole niisugune, keda võib vastu tahtmist midagi tegema sundida. 
Ja sina, Cash, tead seda niisama hästi kui minagi.» 

«Noh, mina tean ainult, et tahan abielusadamasse purjetada, nagu meremehed ütlevad, ja eelistan C 
asadelCorvo perenaiseks Lood igale teisele naisele asunduses — kui täpne olla, siis isegi 
kogu Texases.» 

Woodley Poindexteri süda tõmbus kokku seda karmi kõnet kuuldes. See oli esimene kord, kus talle 
öeldi, et ta ei ole Casa del Corvo peremees. Kuigi vihje oli kaudne, sai ta sellest aru. 

Jälle kerkis ta vaimusilma ette maa, orjade, rikkuse ja sotsiaalse seisundi reaalsus ning selle kõrval 
viirastuv vaesuse- ja langusetont. 

Viimane tundus talle võigas, kuigi mitte võikam kui mees, kes ta ees seisis — ta enda õepoeg, kes 
ennast ta pojaks kauples. 

Arusaamatutel põhjustel tunnistab jumal enda sageli kuradist võidetuks. Ka antud juhul oli asi nii. 
Poindexteri südames jäi hea alla kurjale. Ta andis lubaduse aidata õepoega oma tütre õnne 
hävitamisel. 


«Loo!» 

«Jah, isa.» 

«Mul on sulle palve.» 

«Ja mis see oleks, isa?» 

«Sa tead, et su nõbu Cash sind armastab. Ta on valmis andma oma elu, veel enamgi, ainult et sinuga 
abielluda.» 

«Aga mina ei taha temaga abielluda. Ei, isa, ennemini ma juba suren. Jultunud kaabakas! Tean küll, 
mida see tähendab. Ja ta saatis sinu seda ettepanekut tegema! Ütle talle vastuseks, et enne kui 
nõustuksin saama ta naiseks, olen valmis minema ... kas või preeriasse... ja teenima endale 
ülalpidamist metshobuseid püüdes. Ütle talle seda!» 

«Mõtle enne järele, tütar! Sa võib-olla ei tea, et...» 

«Et mu nõbu on sinu võlausaldajaks. Tean, tean, kallis isa. Aga ma tean ka, et sina oled Woodley 
Poindexter ja et mina olen sinu tütar.» 

Tagasihoidlik vihje avaldas soovitud mõju. Plantaatori eneseväärtustunne kerkis peaaegu endisele 
kõrgusele. Ta vastas: 

«Kallis Louise, sa oled täpselt oma ema tütar! Ja mina kahtlesin sinus! Anna mulle andeks, mu 
õilis tüdruk! Unustagem möödunu. Jätan kõik su enda otsustada. Võid talle vabalt ära öelda.» 


LXXXV peatükk SÕBRALIK NÕBU 


Louise Poindexter kasutas täielikult isa antud vabadust. Vähem kui tunni aja pärast sai Calhoun 
kindla korvi. 

See oli tal juba kolmas kord tütarlapsele ettepanekut teha. Kaks eelmist korda oli ta kosinud 
ebaametlikult, kõnelnud mõistu ega olnud otsest küsimust esitanud. 


Praegune kord oli kolmas ja saadud vastuse järgi ka viimane. Vastuseks oli lihtne «ei», mida 
täiendas niisama lihtne, kuid väljendusrikas «iialgi». . 

Ei mingeid põiklevaid ettekäändeid, ei mingit vabandamist. 

Calhoun kuulas tagasilükkamise ära ega paistnud kuigi üllatunud olevat. 

Võimalik — ja väga tõenäoline —, et ta seda oligi oodanud. 

Ent selle asemel et ilmutada taolises olukorras nii tavalist meeleheidet, jäi Calhouni nägu 
liikumatuks ja isegi ei kähvatanud. 

Ta seisis oma kauni nõo vastas nagu jaaguar, kes tõmbab hinge, enne kui hüppab ohvrile. 

Ta pilk ütles: 

«Õige varsti kõneled sa mul teist keelt.» 

Lausus ta aga ainult: 

«Te ei mõtle seda tõsiselt, Lo0?» 

«Aga nimelt, sir. Kas teile tundus, et ma naljatan?» 

«Mulle tundus, et te kõnelete, vaevumata järele mõelda.» 

«Järele mõelda? Mille üle?» 

«Paljude asjade üle.» 

«Ja nimelt?» 

«Noh, esiteks selle üle, kui meeletult ma teid armastan.» 

Tütarlaps ei vastanud. 

«Armastan teid nii,» jätkas mees pooleldi seletavalt, pooleldi anuvalt, «nii, nagu ükski mees veel 
ühtki naist pole armastanud. Selle armastuse lõpetab ainult minu surm. See ei kustuks isegi siis, kui 
peaksite surematei e.» 

Calhoun pidas vahet, kuid vastust ei tulnud. 

«Pole mõtet hakata seda jutustama algusest peale. See tekkis samal päeval, jah, samal tunnil, kui 
teid esimest korda nägin. 

Ma ei ütleks, et see tunne aja jooksul tugevnes. See polnud lihtsalt võimalik. Võib-olla mäletate, et 
minu esimesel külaskäigul teie isa majasse — nüüd saab sellest juba kuus aastat —, kui tulin hobuse 
seljast maha, palusite mind endaga aeda jalutama minna, sest lõuna polnud veel valmis. 

Ise olite tookord alles tüdrukutirts, kuid, Loo, teie ilu oli juba naise ilu, te olite niisama ilus kui 
praegu. 

Muidugi ei mõelnud te, kui mul käest kinni võtsite ning mind mööda kruusatatud rada puude varju 
juhtisite, et teie sõrmede puudutus pani mu hinge värisema, ei teie armas vadistamine vajutas mu 
südamesse jälgi, mida pole suutnud; kustutada ei aeg, vahemaa ega isegi kergemeelne elu.» 

Kreoolitar kuulas ega suutnud jääda ükskõikseks. Nii ilu-l kõnelised, tõsised ning meelitavad 
sõnad jätavad harva naisele mõju avaldamata. Niisuguse jutuga jõudis sihile ka Lutsifer. 
Tütarlapse pilku sugenes kaastunnet, kui mitte koguni poolehoidu. 

Ent siiski vaikis ta edasi. 

Calhoun jätkas: 


«Jah, Loo, see, mis ma kõnelen, on tõsi. Proovisin kõiki kolme. Kuus aastat on päris pikk aeg. 
Mississipist Mehhikoni on vahemaa, mille katsin selleks, et teid unustada. Sellest polnud abi, ning 
tagasi tulles läksin laiale teele. Kogu New Orleans võib seda tunnistada. 

Ma ei taha väita, nagu oleks mu kirg kasvanud pärast katseid seda jahutada. Ütlesin teile, et see ei 
saanud olla suurem, kui ta juba oli. Sellest tunnist peale, mil võtsite esimest korda mu käe ning 
nimetasite mind nõoks — 00, L00, te nimetasite mind ilusaks nõoks! — sellest tunnist peale ei 
mäleta ma mingit muutust, ei mingeid astmeid oma tundelõõmas, välja arvatud siis, kui armukadedus 
pani mind vihkama — jah, vihkama, nii et oleksin võinud teid tappa!» 


«Helde taevas, kapten Calhoun! Niimoodi rääkida on teist järelemõtlematu, isegi rumal!» 
«Sellest hoolimata on see tõsi. Vahetevahel olin teie pärast nii armukade, et mul oli raske ennast 
vaos hoida. Oli kordi, kus ma seda tõesti ei suutnud, nagu te isegi teate.» 

«Mis saan mina sinna parata, nõbu, kui see nõnda oli. Ma ei ole teile iial põhjust andnud arvata, et...» 

«Tean, mida te ütelda tahate — võite vabalt lõpetamata jätta. Teen seda teie eest ise: «... arvata, et te 
mind kunagi oleksite armastanud.» Lugesin seda juba teie näost.» 

«Ma ei ütlegi, et te oleksite selleks põhjust andnud,» jätkas mees süveneva meeleheitega. «Ma ei 
süüdista teid ahvatlemises. Seda tegi keegi muu — jumal, kes teid nii ilusaks lõi, või kurat, kes mu 
pilgu sellele pööras.» 

«Kõik, mis te kõnelete, teeb mulle ainult haiget. Ma ei usu, et te tahaksite mind meelitada. Selle jaoks 
on teie jutt liiga tõsine. Kuid, nõbu Cassius, see on teil ainult pettekujutlus, millest te kergesti üle saate. 


On olemas minust palju ilusamaid tütarlapsi ja paljud neist oleksid niisugust juttu kuuldes üpris 
meelitatud. Miks ei pöördu te nende poole?» 


«Miks?» kordas mees kibedalt. «Kui mõttetu küsimus!» 

«Ma kordan seda veel. Ja see pole sugugi mõttetu. Palju mõttetum on teie kiindumus, Cassius, kui 
seda üsna otsekoheselt välja ütelda. Ma ei armasta ... ma eisuuda teid 
armastada.» 

«Tähendab te ei abiellu minuga?» 

«See on nüüd küll tõesti asjatu küsimus. Ma ütlesin, et ma teid ei armasta. Sellest peaks vist 
piisama.» 

«Ja mina ütlesin, et ma teid armastan. Tõin selle üheks põhjuseks, miks ma tahan, et te mu naiseks 
saaksite. Peale selle on aga veel teisi. Soovite ehk kuulda?» 

Selle küsimuse juures kadus Calhouni näolt anuv ilme. Uuesti vilksatas ta silmis jaaguari pilk. 

«Ütlete, et on veel teisi põhjusi. Nimetage neid, ärge häbenege! Ma ei karda neid kuulda.» 

«Vaata aga vaata!» irvitas erukapten. «Te siis ei karda, jah?» 

«Mitte põrmugi. Mida on mul karta?» 

«Ma ei ütlegi, et teil, vaid et teie isal on, mida karta.» 

«Laske aga kuulda! Kõik, mis temasse puutub, läheb niisama palju korda ka mulle. Olen ta tütar 
ja nüüd paraku ta ainus laps ... Jätkake, nõbu Calhoun! Milline mure teda siis ähvardab?» 
«Mitte mure, Loo, vaid midagi õige tõsist ning käegakatsutavat. Raskused, millega ta enam 
võidelda ei suuda, sunnite mind kõnelema asju, millestte teadagi ei tohiks 

«Oh, kas tõesti? Eksite, nõbu Cash. Tean neid juba ammu Tean, et mu isa on võlgades ja et 
võlausaldajaks olete teie Kuidas võisin ma seda mitte märgata? Teie upsakus, ülbus mida te kogu 
aeg, ka teenrite juuresolekul näitate, on küll lalt veenvaks tõendiks isegi neile, et midagi on liimist 
lahti. Casa del Corvo peremees olete teie, tean seda. Aga minu isandte ei ole!» 

Julged ning trotslikud sõnad jahmatasid Calhouni. Paistis, et kaart, millele ta oli lootnud, kaotab. 
Ta ei mänginud seda välja. 

Tal oli veel suurem trump peos ja selle lõi ta nüüd viivitamatult lauale. 

«Kas tõesti?» irvitas ta tütarlapse jutu peale. «Hüva, kui mul pole võimu teie südame üle, siis 


vähemalt olen teie saatuse valitseja või saan selleks. Tean seda vääritut lurjust, kelle pärast te mulle 
ära ütlete.» 


«Kes see niisugune on?» 

«Vaata aga, kus ilmsüütuke!» 

«Seda ma olen tõesti, kui te selle vääritu lurjuse all juhuslikult ennast ei mõelnud. Kui aga lugu 
nõnda, siis on kõik selge, sir. Iseloomustus on liiga täpne, et eksida.» 

«Olgu!» vastas kapten, nägu raevu pärast surnukahvatu, kuid ennast ikka veel kuidagi vaos 
hoides. «Hästi! Kui te minust juba nii heal arvamusel olete, ei kaota ma teie silmis vist enam kuigi 
palju, kui ütlen, mida ma teiega teha kavatsen.» 

«Minuga teha kavatsete! On teil aga jultumust, nõbu Cash! Te kõnelete, nagu oleksin ma teie 
hoolealune või ori! Pole ma ei üks ega teine!» 

Calhoun, jahmunud tütarlapse vihapurskest, ei vastanud. 

«Par dieu!» jätkas Louise. «Mida niisugune hirmutamine õige tähendab? Ütelge siis, mida te 
minuga tahate teha! Kangesti meeldiv oleks seda teada saada.» 

«Küllap saategi.» 

«Laske siis aga kuuldavale. Kas jäetakse mind preerias saatuse hooleks või pannakse kloostrisse? 
Võib-olla koguni vanglasse?» 

«Viimane meeldiks teile kindlasti kõige rohkem, tingimusel et teid viidaks samasse kongi...» 

«Jätkake, sir! Mis mulle siis lõpuks osaks saab? Ootan kannatamatult teie otsust.» 

«Ärge kiirustage. Esimese vaatuse proov toimub homme.» 

«Ni ruttu! Ja kus, kui ma küsida tohin?» 

«Kohtus.» 

«MII viisil, sir?» 

«Sel viisil, etastute kohtuniku ja vannutatud meeste ette.» 

«Suvatsete naljatada, kapten Calhoun. Lubage endale öelda, et mulle ei meeldi niisugused naljad 
3) 

«Või naljad! Kõnelen ainult faktidest. Homme toimub kohtuistung. Mister Maurice Gerald või 
McSweeney või O'Hogerty ' või mis ta nimi on, istub süüpinki ja annab vastust teie venna mõrvamise 
eest.» 

«See on vale! Maurice Gerald pole iialgi...» 

«Seda teinud, tahtsite vist öelda? Nojah, tema süüd on muidugi veel vaja tõestada. Aga see 
tõestatakse jateie oma suust tulevad sõnad, mis seda kinnitavad — kõikide vannutatud meeste 
meeleheaks.» 

Kreoolitari suured gasellisilmad läksid pärani. Nad vaatasid kõnelejat tõelise gasellipilguga täis 
hirmu, imestust ja arusaamatust. 

Kulus paar hetke, enne kui Louise jälle kõnelda suutis. Ta oli sõelunud vaikselt oma mõtteid, 
oletusi, kartusi, kujutlusi ja kahtlusi. 

«Ma ei mõista, mida te sellega mõtlete,» vastas ta lõpuks. «Te ütlete, et mind kutsutakse kohtusse. 
Millisel põhjusel? Kuigi ma olen selle õde, kes... ei tea ma midagi... ei või ma midagi lisada 
sellele, mida kõik juba teavad.» 

«Võite küll ja üsna tublisti rohkem. Veel ei teata seda, et te mõrvaööl Geraldiga all aias kohtusite. 
Veel ei tea maailm seda, mis sellel salajasel kokkusaamisel juhtus. Kuidas Henry sellele vahele 
segas, kuidas ta, enesest väljas, nagu ta niisugusele häbile — mitte ainult õe, vaid kogu perekonna 
häbile — mõeldes tõesti võis olla, ähvardas tappa meest, kes oli selles süüdi, ja kuidas selle 
ähvarduse täideviimist takistas ainult eksiteele viidud naise vaheleastumine. 


Ka ei teata seda, mis järgnes: kuidas Henry nagu loll sellele alatule koerale järele jooksis ja mis tal 
mõttes oli. Peale nende mõlema oli veel ainult kaks inimest, kes seda äraminekut juhuslikult pealt 
nägid.» 

«Kaks? Kes need olid?» 


' McSweeney ja O'Hogerty — Calhouni poolt pilkeks väljamõeldud üripärased nimed, tuletatud 
sõnadest «swine» ja «hog», mis mõlemad tähendavad «siga». 

Küsimus esitati masinlikult, isegi rahulikult ja jahedalt. 

Ka vastus anti niisama külmavereliselt. 

«Üks oli Cassius Calhoun, teine — Louise Poindexter.» 

Tütarlaps ei võpatanud. Ta ei paistnud karvavõrdki üllatatud olevat. Eelnenud jutt oli teda selliseks 
avalduseks juba ette valmistanud. Vastuseks sähvas ta väljakutsuvalt: 

«Ja mis siis?» 

«Mis siis!» osatas Calhoun, märgates pahameelega, et ta sõnad hoopiski mitte oodatud mõju ei 
avaldanud. «Mulle tundub, et te mõistate mind.» 

«Mitte rohkem kui tavaliselt.» 

«Tahate, et ma kõneleksin edasi?» 

«Nagu ise heaks arvate, sir.» 

«Siis ma jätkan. Ütlen teile, Loo, et on ainult üks võimalus päästa teie isa hävingust ning teid 
ennast häbist. Te teate, mida ma sellega mõtlen?» 

«Jah, tean küll.» 

«Nüüd te arvatavasti enam ei keeldu.» 

«Nüüd keeldun ma veelpalju kindlamini kui kunagi varem!» 

«Olgu! Enne kahtkümmend nelja tundi — jumala eest, sellest ma ei tagane! — enne kahtkümmend 
nelja tundi seisate te siis tunnistajatepingis?» 

«Alatu nuhk! Seisan ükskõik kus, ainult mitte teie ligiduses! Käige minema mu silma alt! 
Otsekohe, või ma kutsun isa!» 

«Teil ei tarvitse endale tüli teha. Ma ei koorma teid kauem oma siinviibimisega, kui see teile nii 
ebameeldiv on. Annan teile mõtlemisaega. Võib-olla peate siiski paremaks enne kohtuistungi algust 
meelt muuta. Kui nii, siis loodetavasti annate sellest õigeaegselt märku, et oleks võimalik 
kohtukutset ära muuta. Head ööd, Loo! Heidan magama, mõeldes teile.» 

Pilkesõnadega, mis olid peaaegu niisama kibedad talle endale kui tollele, kellele nad olid 
määratud, astus Calhoun toast välja, ilme pigem süüdlaslik kui võidurõõmus. 

Louise kuulatas, kuni ta sammud koridoris vaikisid. 

Siis aga, nagu oleks talle siiani toeks olnud uhkus ja viha äkki järele andnud, vajus ta toolile ning 
surus käed rinnale, püüdes vaigistada hirmunud põksumist, mis ähvardas tal lausa hinge matta. 

LXXXVI peatükk TEKSASE KOHUS 


On järgmise päeva hommik. Koit tõuseb Lääne-India mere roosivärvilistest lainetest ning vaatab 
helgeima naeratusega põiki üle Texase savannide. 


Peaaegu samal silmapilgul, kui roosakas valgus suudleb Mehhiko lahe valgeid liivaluiteid, 
tervitab ta ka kolmsada miili eemal asuva Inge'l fordi lippu, sest parasjagu nii suur on tõus 
Matagorda ranniku ja Guadalupe mäestikuharu vahel, mille juures see rajaäärne kindlus asub. 

Koiduvalgus langeb kõrge varda'küljes lehvivale lipule, mille punase-valge-sinisekirjaline kangas 
voogab õrnas hommikutuules. 


Vist veel kunagi peale esmakordset heiskamist pole tähelipp lehvinud huvitavama vaatepildi kohal 
kui see, mida loodetakse näha täna. 

Juba nüüd, varasel koidutunnil, võib etendust lugeda alanuks. Koos esimeste koidukiirtega ilmuvad 
nähtavale ratsanikud, kes lähenevad sõjaväelinnakesele igast ilmakaarest. Nad ratsutavad kahe- 
kolmemeheliste või pooletosinaliste salkadena, pärale jõudes tulevad kohe sadulast maha, seovad 
hobused pihtaia külge või köietavad nad kaugemal preerias. 

See tehtud, kogunevad nad rühmiti paraadiväljakule juttu ajama või longivad alla asunduseni; 
kõik astuvad korraks taverni, mõni varem, mõni hiljem, ning tervitavad leti taga seisvat kõrtsmikku. 

Inimesed, kes siia kogunevad, esindavad paljusid erinevaid tüüpe ning eri rahvusi. Peaaegu kõik 
Euroopa maad on andnud siia oma osa, ehkki enamiku moodustab too turske tõug, kelle esiisad 
ajasid indiaanlased «Veriselt maalt» välja, ehitasid nende vigvamite asemele puust onnid ning 
veetsid ülejäänud elu Mississipi metsades puid langetades. Mõned neist hakkasid kasvatama maisi, 
teised said paremini hakkama puuvilla harimisega, suur hulk lõuna pool elunevatest aga rändas 
Texasesse, et hakata seal tegelema suhkru ja tubaka kasvatamise ning ümbertöötamisega. 

Enamik nendest on nii elukutse kui kutsumuse poolest plantaatorid, kuigi siin võib leida ka 
karjakasvatajaid ning veisekaupmehi, kütte ning hobuseparisnikke, poepidajaid 

ning teisi kaubitsejaid — nende seas ka terve hulk inimlihaga sahkerdajaid. 

Siin on juriste, maamõõtjaid ja maaga hangeldajaid ning teisi, ilma kindla ametita spekulante — 
seiklejaid, kes on valmis kinni hakkama esimesest ettejuhtuvast tööotsast, olgu see siis karja 
märkimine, luurekäik komantšide juurde või väike röövretk Rio Grande teisele kaldale. 

Nagu on erinevad meeste elukutsed, niisamuti on mitmekesine ka nende riietus. Seda on juba 
varem kirjeldatud, sest inimesed, kes praegu Inge'i fordi ümber kogunevad, on samad, keda nägime 
kord varem Casa del Corvo õues, ainult et nüüd on neid märksa rohkem. 

Praegune rahvakogunemine erineb tookordsest otsijate ekspeditsioonist veel teiseski mõttes. Täna 
kaunistavad seda õrnema soo esindajad: meestel on kaasas naised, tütred ja õed. Mõned neist on 
ratsa ning jäävadki sadulasse; pehmed puuvillased looriga kübarad varjavad õrnu nägusid kõrvetava 
päikese eest. Teised on end sisse seadnud veel mugavamalt: nad kavatsevad jälgida etendust 
veovankrite valge presendi või karrioolide ning landoode elegantsemate katete varjust. 

Ja etendus siin toimubki, vähemalt oodatakse selle algust. Täna leiab aset kohtuistung, millest 
asunduses juba kaua on kõneldud. 

Üleliigne on öelda, et kohut mõistetakse Maurice Geraldi üle, keda tuntakse Mustangi-Maurice'i 
nime all. 

Pole tarvis ka lisada, et teda süüdistatakse Henry Poindexteri tapmises. 

Rahvamurdu pole kokku ajanud mitte süüteo tõsidus ega ka süüaluse või ta ohvri isik, kellest 
kumbki pole ümbruskonnas eriti tuntud. 

Sama kohus, Uvalde ringkonna ülemkohus, on siin ennegi istungit pidanud, on kohut mõistnud iga 
liiki kuritegude ning iga sorti inimeste üle; tegemist on olnud varaste, petturite ja isegi 


mõrtsukatega, aga kohtuistungit jälgima või otsust kuulama on tavaliselt vaevaks võtnud tulla napilt 
kaheksakümmend inimest. 


Nii palju asunikke pole kokku meelitanud mitte kohus ise, vaid mitmed kummalised, salapärased ja 
melodramaatilised seigad, mis näivad ühel või teisel viisil mõrvaga seotud olevat ning on asunduses 
päevade kaupa olnud ainsaks jutuaineks. 

Neid üles lugeda pole vaja, need on juba ammu teada. 

Kõik Inge'i forti kogunenud on tulnud siia lootuses, et algav kohtuistung toob selgust ka 
mõistatuslikku loosse, mis siiani lahendamatuks on jäänud. 

Muidugi on ka neid, kes ei tulnud siia mitte ainult uudishimust, vaid ühtlasi teatud huvist 
vahialuse saatuse vastu. Siin on inimesi, kelle huvi on veel nukramat laadi: oletatava mõrvatu 
sõbrad ja sugulased — ei tohi nimelt unustada, et pole veel tõendusi, mis näitaksid, et mõrv on 
tõepoolest toimunud. 

Lootust hellitada aga ei maksa. Mitmed üksteisest sõltumatud asjaolud lasevad oletada, et alatu 
kuritegu on tõesti toime pandud, ja kõik usuvad seda nii kindlalt, nagu oleksid roima ise oma 
silmaga näinud. 

Nüüd oodatakse ainult üksikasju, tahetakse teada saada, kuidas, kunas ja mispärast seda tehti. 


Kell on kümme ja kohtuistung on alanud. Rahvahulga koosseisus pole suuremat muudatust toimu- 
nud, ainult eraisikute tagasihoidlikuma rõivastuse sekka on siginenud pisut sõjaväevormi kirendust. 
Garnisoni sõdurid on hommikusest paraadist vabastatud ja nad on ilmunud eraisikutest 
pealtvaatajate sekka meelelahutust otsima. Seal seisavad nad nüüd külg külje kõrval linnaelanikega; 
tragunid, kütipataljoni sõdurid, jalaväelased ning suurtükiväe mehed on segunenud plantaatorite, 
küttide, hobusepa-risnike ja hulljulgete avantüristidega ning kuulevad parajasti kohtuteenri hüüet: 
«Oyez!», mida see hääldab kentsakalt: «O yes»?. Nad on otsustanud jääda kohale seniks, kuni 
kuulevad kohtuniku viimast pühalikku fraasi: «Halastagu jumal sinu hingele!» 
Vaevalt on kohalolijate seas ainsatki, kes ei ootaks veel enne õhtut kohtuniku musta peakatte 
varjust seda kõhutavat lõppsõna, mis tähendab ligimesele surmaotsust. 
Vähe on vist neid, kes seda soovivad. Paljud on aga kindlad, et kohus lõpeb süüdimõistmisega 
ning et veel enne, kui päike veereb, läheb Maurice Geraldi hing tagasi oma jumala juurde. 


Kohus peab istungit. 

Vaimusilma ees näete muidugi suurt saali poodiumiga ühes otsas, madala tahveldatud barjääriga 
eraldatud ruumi 

' Oyez! — kuulge! tähelepanu! (ingl. k.) 

0 yes —oo jah (ingl. k.). 

ja selle keskel lauda, mille otsa juures seisab loengusaali kõnetooli või kiriku kantslit meenutav 
kastitaoline ese. 

Näete hermeliinnahkadega kaunistatud rüüdes kohtunikke, hallide parukate ning mustade 
talaaridega kõrgemaid advokaate teenistusvalmite alamate ametivendadega, ametnikke, 
uksehoidjaid ja kohtuteenreid, siin-seal sinistes hõbenööpidega mundrites politseinikke ja nende 
taga tervet merd nägusid ning päid, mis pole just alati puhtad ega soetud. 

Peale selle märkate pealtvaatajate nägudel teatud alistunud ilmet, mis pole tingitud niivõrd 
sündsustundest kuivõrd kartusest rikkuda kohtukorda. 


Peate kõik selle peast välja ajama, kui tahate saada ettekujutust kohtust Texase aaremaadel — 
kohtust, mis sarnaneb oma inglise nimekaimuga niisama vähe kui sissisalk kaardiväebrigaadiga. 


Istung ei toimu kohtuhoones, kuigi linnakeses on olemas avalik ruum, mida mõnikord selleks ja 
ka teisteks otstarveteks käsutatakse. Kuid päev tõotab tulla kuum ja kohus on otsustanud pidada 
istungi väljas, puu all. 

Kohtunikud ongi juba ennast sisse seadnud puu alla — paraadiväljaku ääres kasvava 
hiiglasuure, hispaania samblaga käetud tamme alla, mille vari ulatub laialt üle haljendava preeria. 

Sinna on asetatud suur kuusepuust laud ja kümmekond nahkpõhjaga tooli. Laua ühel otsal on 
mõned korratult laia-lilaotatud kantseleipaberi lehed, kirjutusnõud hanesulgedega, üks või kaks 
peaaegu kapsaks kulunud seaduseraamatut, karahvin virsikukonjakiga, paar tavalist õlleklaasi, 
kärp havanna sigareid ja toos tikke. 

Selle varustuse taga istub kohtunik, mitte ainult ilma her-meliinmantlita, vaid koguni ilma 
kuueta: palavuse tõttu on ta otsustanud kohut mõista särgiväel. 

Paruka asemel on tal peas ühele põsele lonti vajunud servaga panamakübar, teises — otsekui 

tasakaalu mõttes — on poolikuks suitsetatud ning äranäritud sigarijupp. 

Ülejäänud toolid on meeste valduses, kelle ametit on riietuse järgi raske aimata. 

Seal istuvad juristid, keda hüütakse alam- ja nõuande- advokaatideks, kuigi nad ei erine 
üksteisest ei- sotsiaalse ega õigusliku seisundi poolest, edasi šeriff ja tema asetäitja, fordi 
komandant, sõjaväevaimulik, arst, mõned ohvitserid ning paar ebamäärase elukutsega meest. 

Veidi eemal on .aset võtnud kaheteistkümnemeheline rühm. Umbes pooled neist istuvad tahumata 
laudadest pingil, teised kükitavad või külitavad rohul. 

See on vandekohtunike kogu, asutus, mis on omal kohal nii Texases kui Inglismaal, ning Texases 
veel kümme korda kindlamini oma ülesannete kõrgusel: nemad seal juba ei ole nõus kohtuniku sõnu 
alandlikult järele kiitma, nagu seda Mglismaal liiga sageli tehakse. 

Texase kohtuniku ja vannutatud meeste ümber, surudes end isegi kõhtu poolt hõivatud alale, 
tungleb rahvahulk, mida võib täie õigusega nimetada raskesti kirjeldatavaks. Selles kirevas 
rahvamassis segunevad ja sulavad ühte põdranahksed jahikuued, villased vammused, mida isegi 
lämbele ilmale vaatamata seljast ei aeta, rohelisetriibulised kuued ning kentuki tööülikonnad, valged 
linased või taevas-sinised puuvillased pluusid, punasest flanellist või pleegitamata kodukootud 
kangast särgid ning tragunite, küttide, jala- ja suurtükiväelaste mundrid. 

Siin-seal võib silmata ühtlasemat rahvuslikku rõivastust — mõne mehhiklase jagueta'i' ning 
calzoneros'dd, mille juurde kuuluv laiaservaline sombreero varjab kavala ilmega tõmmut nägu. 

Mõni aeg tagasi — ja mitte väga ammu — oleksid samasse paika kogunenud mehed kandnud 
kõik ainuüksi seda riietust. 

Ent siis polnud ka kahtteistkümmend vannutatud meest ning kohtunik — Juez de Letras * — oli 
hoopis tähtsam isik, kelle paljas noogutus tähendas juba surmaotsust, kuid kes andis ka kergesti 
armu nendele, kes oskasid ta taskusse onza'sid libistada. 

Hoolimata ebatavaliselt lihtsast kohtusaalist ning kulunud vormilikkuse — valge hermeliini ja 
musta siidi, univormis algaacil'ide' või läikivate nööpidega politseinike puudumisest, hoolimata 
juuresviibijate välimusest, mis võib tunduda tsiviliseeritud «inimese silmale kentsakas või isegi 
metsik, ei karda ma öelda, et nende punaste flanellsärkide ja kentuki puuvillast kuubede keskel 
saab süütu niisama 


Jigueta - jakk 


« Ona (1,, onssa) - kuldmünt väärtusega 80 peseetat. 


*Alguacil (L:alguas'sil) - politseinik (hisp. k.). 

kindlasti — jah, isegi kaugelt kindlamini — õiguse ja süüdlane karistuse kui meie nõndanimetatud 
tsiviliseeritud maailma piinlikku vormitäitmist taga ajades ning juuksekarva lõhestavaid juriidilisi 
riukaid kasutades. 

Ärge segage neid teksase tamme alla kogunenud mehi —. ükskõik kui tahumatu nende välimus teie 
ülikriitilisele silmale võib tunduda — ärge segage neid ära oma pööbliga, kelles maksudega 
ülekoormamise needuse läbi juba sündimisest saadik toorust on kasvatatud. Ärge pidage neid ka 
omataolisteks olenditeks, kes on pealaest jalatallani täis orjalikkust — et te selle kätte lämbuksite! 
— kes põlgavad kõike suurt ja progressiivset ning austavad hardalt ainult iganenut, pealiskaudset 
ning omakasupüüdlikku. 

Kõnelen teiega, sõber väikekodanlane, kes te kujutlete enese olevat selle meie Inglise isamaa k o 
daniku. Kodanik tõepoolest! Ilma jäetud isegi kõige esmasest ja kasinamast õigusest — õigusest 
valida endale esindaja parlamenti! 

Te kujutlete, ej; teil on see õigus olemas. Mul pole kannatust hakata seletama, kuidas te eksite. 

Jah, eksite rängalt, kui kujutlete, et seisate poliitilises mõttes ühel pulgal nende poolmetsikute 
rajaäärsete asunikega Texasest. 

Mitte sinnapoolegi. Ne mad onsuveräänsed kodanikud — üheväärsed teie ülematega või nendega, 


kes lasevad ennast niimoodi nimetada, ja teie olete küllalt vääritud, et seda jultumust käristamata 
Jätta — te ei tõsta häältki selle vastu! 


Enamiku rahvakogunemiste puhul on seesmine ring kõige valitum. Inge'i fordiski on tsentrum 
koorekihi asupaigaks. 

Praeguse kogunemise juures on olukord vastupidine. Eliit asub kõige äärmisel serval. Oma parimate 
tualettidega ehitud õrnad naisekujud seisavad püsti vedruvankritel või; istuvad elegantsetes 
sõidukites küllalt kõrgeks tõstetud istmetel, et näha üle meessoost pealtvaatajate peade. 

Nende silmad ei jälgi kohtunikku või teevad seda ainult vahetevahel. Pilgud on pööratud 
kolmele mehele, kes asuvad vandekohtunike ligidal, mitte eriti kaugel puutüvest. Üks neist istub, 
kaks seisavad. Esimene on vahi all olev kaebealune, teised politseinikud, kes teda valvavad. 

Algul kavatseti mõrva asjus kohut mõista peale Maurice 

Geraldi veel mitme teise, nimelt Miguel Diaze ning tema kaaslaste ja ka Phelim O'Neali üle. 

Eeluurimise käigus aga õnnestus mehhiko mustangeril ning tema seltsilistetriol hankida 
endale alibi. Kõik neli järelikult vabastati. 

Nad tunnistasid õigeks, et nad olid rõivastunud indiaanlasteks; kuna fakt oli juba varem 
kindlaks tehtud, ei saanud nad seda tagasi ajada. 

Kuid nad väitsid, et see olevat olnud ainult nali, maskeraad, ja kuna oli olemas tõendusi 
selle kohta, et Henry Poindexteri kadumise ööl olid kolm neist olnud kodus ning Diaz 
purujoobnud, rahuldas nende väide mehi, kellele küsitlemine oli usaldatud. 

Mis puutub Connemara mehesse, siis ei peetud vajalikuks teda kohtu alla anda. 
Kaassüüdlasena võis ta toimida ainult oma isanda näpunäidete järgi ja kohtule võis ta osutuda 
kasulikumaks tunnistajate seas kui süüpingis. 

Kohtulaua ees, kui meil on lubatud käsutada seda terminit, seisab niisiis üksainus süüalune 
— Maurice Gerald, keda pealtvaatajad tunnevad Mustangi-Maurice'ina. 


LXXXVII peatükk VALETUNNISTAJA 


Kohalolijatest tunnevad süüalust isiklikult ainult üksikud, kuid neid, kes pole temast kunagi 
kuulnud, on siin niisama vähe. Võib-olla koguni mitte ühtki. 

Tema nimi sai üldiselt tuntuks alles hiljuti. Kuni püstoliduellini Calhouniga oli tal ainult 
osava hobusepüüdja kuulsus. 

Kõikide meelest oli ta tore nooruk, ilus ja tarmukas, mees, kes pidas lugu kaunitest hobustest ega 
lugenud ka patuks naeratada kaunile naisele — lahtise südamega olend nagu enamik iirlasi ja üpäs 
sõnakas, mida vist meelsamini valmis ollakse uskuma. 

Ent ei ta head ega halvad omadused ulatunud äärmusteni. Harva muutus ta uljus 
järelemõtlematuks hulljulguseks või ta kõne tühjaks lobisemiseks. 

Kogu ta tegevuses võis tähele panna teatud mõõdukust. Ta jutt oli alati tasakaalukas ning 
ilmutas isegi joogilauas tagasihoidlikkust, mis pole just sagedane nähtus tema kaasmaalaste 
juures. 

Keegi ei teadnud, kust ta tuli, millisel põhjusel ta oli asunud Texasesse või miks oli hakanud 
tegelema sellise veidra ametiga nagu metshobuste püüdmine, mida ei peeta just kõige 
auväärsemaks elukutseks. 

Veel kummalisem tundus see nendele, kes teadsid, etta pole mitte üksnes haritud, vaid 
ilmselt ka «sünni poolest džentelmen», ehkki sel väljendil Texase piirialadel küll erilist kaalu 
pole. 

Ka seika ennast ei peeta mingiks ilmaimeks, sest seal võib sageli kohata nii prantsuse kui ka 
«isamaa» päritoluga «sünni poolest aadlikke», kes endale oma palehigis ausalt leiba teenivad. 

Põrgusse kõik aadellikkuse tunnusmärgid peale nende, mille on vajutanud Loodus ise! 

Säärane on selle kauge vaba maa mõttetera. 

Noor iirlane kannabki endal just säherdust pitserit, see on maalitud ta näkku nagu 
vapikilbile. Tõenäoliselt ei arva keegi teda ei narride ega lurjuste hulka. 

Ent ometi seisab, ta rahva ees, kes peab teda mõrtsukaks, meheks, kes on valanud vaiksel 
öötunnil süütut verd ning võtnud kaasinimeselt elu. 

Kas võib see süüdistus olla õige? Kui tõesti, siis olgu jumal ta hingele armuline! 
Niimoodi mõtlevad pealtvaatajad, kui nad seisavad, pilgud kiindunud süüalusele, ja ootavad 
kohtumõistmise algust. 

Mõned vaatavad teda lihtsalt uudishimulikult, teised uurivalt, enamiku nägudel peegeldub aga 
viha ja kättemaksuhimu. 

Üks paar silmi peatub temal pilguga, mis erineb kõigist ülejäänuist — hella, ent kindla 
pilguga, millest paistab armastus ja hirm. 

Paljud silmavad tütarlapse pilku, kelle pooleldi kalessi -| kardinate varju peitunud kahvatu 
nägu on liiga ilus, et jääda märkamatuks. 

Pilku tõlgitseda suudavad vähesed. 

Nende väheste hulka kuulub aga ka vang, kes, märganud nii tütarlast kui tolle pilku, tunneb 
südames uhkusevärinat, mis peaaegu teeb heaks teda ootava alanduse. Sellest piisab talle, et 
unustada ajutiselt hirmus olukord, millesse ta on pandud. 

Praegusel hetkel tunneb ta ainult rõõmu. Talle on kõneldud paljust, mis juhtus nende süngete 
tundide jooksul, kui 

ta teadvusetult lamas. Nüüd teab ta, et see, keda ta ainult sulniks taevaseks nägemuseks pidas, oli 
veel palju kaunim maine olend. 

Naisenägu, mis paistis unelmana ta haigevoodi kohal, oli seesama, mis vaatab praegu kalessi 
kardinate tagant, ning selle ilme ütleb talle, et kõigi altkulmu põmitsevate pealtvaatajate hulgas 
on tal sõber, kes jääb talle ustavaks lõpuni, ka siis, kui selleks peaks olema surm. 


Kohus algab. 
Sissejuhatuses pole mingit tseremooniat. Kohtunik võtab kübara peast, süütab tiku ning läidab 
kustunud sigari. 
Pärast poolt tosinat mahvi võtab ta selle hammaste vahelt, paneb veel suitseva sigarijunni 
lauale ning ütleb: 
«Härrased vandekohtunikud! Oleme kogunenud siia selleks, et mõista kohut asjas, mille lähemad 
üksikasjad on arvatavasti teile kõigile teada. On tapetud inimene, ühe meie kõrgesti lugupeetud 
kodaniku poeg, ning kohtualuse vastu on tõstetud süüdistus selle kuriteo toimepanekus. Minu 
kohuseks on juhatada kohtuistungit vastavalt kõigile juriidilistele eeskirjadele. T «ie ülesandeks on 
pärast kõigi tunnistajate ärakuulamist otsustada, kas süüdistus jääb kehtima või mitte.» 
Tavaliste vorminõuete kohaselt küsitakse kohtualuselt: 
«Kas tunnistate ennast süüdi või mitte?» 
«Ei tunnista,» kõlab kindel, kuid viisakas vastus. 
Cassius Calhoun ning mõned tema ümber seisvad kaabakad manavad näole uskmatu irve. 
Kohtunik paneb sigari uuesti ette ning vaikib. 
Mõne sissejuhatava lause järel hakkab riiklik uurija tunnistajaid ülekuulamisele kutsuma. 
Esimesena kutsutakse välja Franz Oberdoffer. 
Pärast paari tähtsusetut küsimust tema elukutse kohta ja nõnda edasi kästakse tal kõnelda, mida ta 
juhtunu kohta teab. See on teksase kohtu tavaline rutiin. 
Oberdofferi tunnistus langeb ühte jutuga, mida ta varem kõneles: kuidas tol ööl, kui noor 
Poindexter kaduma jäi, lahkunud Maurice Gerald tema juurest õige hilisel tunnil — pärast 
keskööd. Enne lahkumist õiendanud ta arve ning tal paistnud olevat rohkesti raha. Oberdofferi 
teada polevat tal kuigi sageli nii tublisti kõlisevat käes olnud. Ta asunud teele oma kodu poole — 


Nuecese ääres või kus see tal olevat. Ta polevat ütelnud, kuhu ta läheb: tema suhted tunnises- 

tajaga polevat mitte kõige sõbralikumad olnud. Tunnistaja ainult oletavat, et ta läinud koju, sest ta 
teener lahkunud päev varem ja ladunud kogu kraami veomuula selga, välja arvatud ainult need 
asjad, mis mustanger oma hobusel minema viinud. 

Mida viis mustanger endaga kaasa? 

Tunnistaja seda eriti üksikasjaliselt ei mäletavat. Ta polevat kindel, kas tal oli püss kaasas või mitte. 
Ta siiski uskuvat, et vist ikka oli, ja nimelt mehhiko kombel rihmadega sadula külge seotud. 

Kindlasti mäletavat ta näinud olevat püstoleid tupes ning pikka jahinuga mustangeri vöö vahel. 
Gerald kandnud oma tavalist mehhiko ülikonda ning tal olnud kaasas ka triibuline mehhiko vaip. 
See olnud tal õlgadel, kui ta minema ratsutanud. Tunnistaja meelest olnud imelik, et ta nii hilisel 
öötunnil lahkub. Veel imelikum olevat asjaolu, et varem kõnelnud ta tunnistajale kavatsusest asuda 
minekule alles järgmisel hommikul. 

Kogu õhtu olnud ta kuskil ära, kuid ilma hobuseta, kes seisnud tal võõrastemaja tallis. Teele 
asunud ta otsekohe pärast tagasitulekut, niipea kui oli oma arve kinni maksnud. Ta paistnud olevat 
ärritatud ning kiirustanud väga. Aga purjus ta polevat olnud. Ta täitnud oma välipudeli 
Kirschenwasser'iga ' kuid polevat sellest võõrastemajas joonud. Tunnistaja võivat vanduda, et ta olnud 
kaine. Seda, et mees ärritatud oli, saanud ta aru tema isemoodi olekust. Kui ta oma hobust 
saduldanud, mida ta teinud ise, olevat ta kogu aeg endamisi kõnelnud, nagu oleks olnud vihane. 
Tunnistaja ei uskuvat, et ta pahandas loomaga. Ta arvavat, et mustangeri ajanud vihale keegi muu 


ning etta olnud tige millegi pärast, mis juhtus temaga enne, kui ta võõrastemajja tagasi tuli. Tal 
polevat aimugi, kus Gerald käinud, kuid pärast olevat ta kuulnud, et teda olevat nähtud minemas 
külast välja, jõge mööda alla mister Poindexteri istanduse poole. Teda olevat võõrastemajas 
viibimise viimase kolme või nelja päeva jooksul sageli nähtud seda teed käivat, nii päeval kui öösel, 
küll jala, küll ratsa. 

Sellised on Oberdoiferi tunnistuse peamised punktid, mis puudutavad vahialuse käike. 

Talle esitatakse küsimusi Henry Poindexteri kohta. 

Olevat tundnud noort džentelmeni ainult pealiskaudselt, 

'Kirschenwasser, (saksa k.). õigemini -Kirschwasser kirsiviin 

kuna too käinud võõrastemajas väga harva. Tol ööl, kui teda viimati nähti, olnud ta seal. Tunnistaja 
olevat üllatunud teda nähes, osalt selle tõttu, et Henry Poindexteril polevat olnud kombeks seal käia, 
ja osalt hilise aja pärast. 

Noor Poindexter polevat majja tulnud. Ta ainult vaadanud kõrtsi sisse ning kutsunud tunnistaja 
ukse peale. 

Ta küsinud mister Geraldit. Ka tema paistnud olevat kaine, kuid erutatud, ja kuulda saades, et 
mustanger on juba lahkunud, erutunud ta veel enam. Öelnud, et tahtvat Geraldit veel samal ööl 
näha, ning küsinud, kuhupoole too läks. Tunnistaja juhatanud ta Rio Grande aarde viivale teele, 
oletades, et mustanger sinna pöördus. Noormees tähen-.danud, et ta teab seda teed, ning ratsutanud 
minema, kavatsedes nähtavasti mustangerile järele jõuda. 

Veel mõni põgus küsimus, ning Oberdofferi tunnistus on ammendatud. 

Üldiselt on see süüalusele ebasoodne, eriti asjaolu, et ta asus teele kavatsetust varem. Ka see, et 
ta olevat olnud ärritatud ja tige — siin võib küll olla tegemist väikese liialdusega mehe poolt, kes 
lihtsameelselt tunnistab enese 
mustangeri vastu vimma kandvat —, ka see kõneleb tugevasti tema kahjuks. Kohut läbib pomin, 
mis näitab, et tunnistus on mõju avaldanud. 

Ent miks oli erutatud Henry Poindexter? Miks oli tal nii tuline rutt Geraldit näha, pealegi 
kellaajal, mis noore plan-taatori harjumusi arvestades oli õige ebatavaline? 

Oleks järjekord olnud vastupidine, oleks Gerald otsinud teda ning ratsutanud temale järele, siis 
oleks asjalugu olnud selgem. Ent selgi juhul oleks jäänud vajaka mõrva motiiv. Kes näitaks 
põhjuse, mis vandekohunikke rahuldaks? 

Kutsutakse ette mitmeid tunnistajaid, kuid nende tunnistusest ei saa midagi niisugust välja 
lugeda. Nii mõnedki neist kõnelevad sõbralikest suhetest vangi ja mehe vahel, kelle tapmises teda 
süüdistatakse. 

Viimaks kutsutakse välja isik, kes tõendab vastupidist. See on kapten Cassius Calhoun. 

Tema jutt annab kohtuprotsessile sootuks teise ilme. Ta mitte üksnes ei paljasta mõrva motiivi, 
vaid näitab süütegu veel kümme korda mustemais värvides. 

Osavalt sõnastatud sissejuhatuse järel, milles la teatab, et talle on vastumeelt sellest kõnelda, 
laob ta välja kõik: stseeni aias, tüli, Geraldi lahkumise, mis olevat toimunud 

viimase ähvarduste saatel, selle, kuidas Henry talle järgnes — kõik peale tõelise põhjuse, miks 
noormees mustangerile järele kihutas, ning tema enda osa kogu selles loos. Need kaks seika hoiab 
ta hoolsasti enda teada. 


Skandaalne paljastus põhjustab üldist imestust nii koh-tunike, vannutatud meeste kui ka publiku 
hulgas. Üllatust väljendavad selgesti mõnel pool vihased hüüded, teisal ähvardav sosin. 


490 


Need pole suunatud mehe vastu, kes asja tunnistust andis, vaid tolle vastu, kes nende ees seisab 
ja keda süüdistatakse nüüd juba kahekordses roimas: poja tapmises ning tütre teotamises. 

Kohutava tunnistuse ajal kuuldi oigamist. Ägajaks osutus rõhutud ilmega elatanud mees, kes 
teatakse olevat mõlema õnnetu ohvri isa. 

Ent pealtvaatajate pilgud ei jää peatuma temal, vaid liiguvad edasi eesriietega kalessini, kust 
paistab tütarlaps, kes on nii kaunis, et on juba varem köitnud nende tähelepanu. 

Pilgud on imelikud, ent siiski mõistetavad, sest sõidukis istub Louise Poindexter. 

On ta tulnud siia omal soovil, oma vabal tahtel? 

See küsimus käib suust suhu .ning sosinal tehakse igasuguseid oletusi. 

Mõttemõlgutusteks ei jäeta palju aega. Vastuse annab neile kohtuteener, kes hüüab: 

«Louise Poindexter!» 

Calhoun on sõna pidanud.. 


LXXXVIII peatükk TUNNISTAJA VASTU TAHTMIST 


Enne kui monotoonne kutse kõlab kolmandat korda, astub tütarlaps tõllatrepist alla. 

Kohtuametniku saatel läheb ta kohale, mis on eraldatud tunnistajate jaoks. 

Vapralt, ilmselt vähimagi kartuseta vaatab ta kohtunikule otsa. 

Kõikide pilgud on pöördunud temale: mõned on uurivad, mõned võib-olla põlglikud, paljud aga 
täis imetlust, salajast heakskiitu, mida naise ilu alati esile kutsub, isegi siis, kui see on pooleks 
patuga. 

Keegi silmitseb teda hoopis isesuguse ilmega — õrnast kirest õhkuva pilguga, millesse seguneb 
ivake umbusku. 

See on vang ise. Ent tütarlaps ei vaata ka tema poole. 

Oma tähelepanu vääriliseks näib ta pidavat ainult ühte meest — toda, kes asja lahkus kohalt, 
kus nüüd tema sei- 

sab. Ta vaatab Calhouni, oma nõbu, pilguga, mis võiks tappa. 


Küüru tõmbudes hiilib Calhoun kaugemale, kuni rahvahulk ta tütarlapse pilgu eest varjab. 


«Kus te viibisite, miss Poindexter, ööl, kui teie vend kadus?» 
Küsimuse esitab riiklik uurija. 

«Kodus, oma isa majas.» 

«Tohin ma küsida, kas te käisite sel ööl aias?» 

«Käisin.» 

«Võib-olla olete nii kena ja informeerite kohut sellest, mis kellaajal see oli?» 
«Kesköö paiku, kui ma õieti mäletan.» 

«Olite te üksi?» 


«Mitte kogu aeg.» 
«Tähendab osa aega olite seal kellegagi koos?» 
«Jah.» 


«Otsustades teie avameelsuse järgi, miss Poindexter, ei keeldu te kohtule teatamast, kes see isik 
oli?» 

«Muidugi mitte.» 

«Tohin ma küsida selle isiku nime?» 

«Olin seal koos rohkem kui ühe inimesega. Ka mu vend oli seal.» 


«Aga kas enne seda, kui teie vend sinna ilmus, oli seal teiega veel keegi?» 
«Oli» 


«T ema nime tahamegi teilt kuulda. Loodan, et te ei keeldu seda avaldamast.» 

«Miks peaksin ma keelduma? Ütlen teile meelsasti, et džentelmen, kes oli minuga aias, oli mister 
Maurice Gerald.» 

Vastus kutsub rahvahulgas esile peale üllatuse ka põlgust ning meelepajia. 

Ainult ühele mõjub see hoopis teisiti — nimelt kaebealusele, kes näib võidutsevat rohkem kui ta 
süüdistajad. 

«Tohin ma küsida, kas see kohtumine oli juhuslik või varem kokku lepitud?» 

«Varem kokku lepitud.» 

«Nüüd üks delikaatne küsimus, miss Poindexter — andestage, et selle esitan, pean lihtsalt 
täitma oma kõhust: milline oli selle kohtumise motiiv, ütleksin pigem eesmärk?» 

Tunnistaja on kahevahel. 

Ebalemine kestab ainult hetke. End sirgu ajades ning ümbritsevatele nägudele ükskõikset pilku 
heites vastab ta: 

«Motiiv või eesmärk — mis on seal vahet. Mul pole ka-vatsust seda varjata. Läksin aeda 
kohtama meest, keda ma armastan ... keda ma ikka veel armastan, hoolimata sellest, et ta seisab teie 
ees kui kurjategija! Nüüd, sir, olete loodetavasti rahuldatud?» 

«Mitte täiesti,» vastab uurija, pööramata tähelepanu pominale, mida ta enda ümber kuuleb. «Pean 
esitama teile veel ühe küsimuse, miss Poindexter. Küsitlusviis, mida ma kavatsen rakendada, on küll 
veidi ebatavaline, ent see hoiab kokku kõhtu aega ja usutavasti pole .kellelgi midagi selle vastu. Te 
kuulsite, mida kõneles eelmine tunnistaja. Kas on õige, et teie vend lahkus kaebealusest vihasena?» 

«Täiesti õige.» 

Rahvahulka läbib nördimuselaine. Vastus kinnitab Calhouni tunnistust. See teeb selgeks mõrva 
motiivi. 

Juuresolijad ei oota, kuni tunnistaja asja lähemalt selgitama nakkab. Hüütakse: «Pooge ta! Pooge 
ta üles!» ning nõutakse, et seda tehtaks kohe, ilma kohtuotsust ootamata. 

«Rahu!» hüüab kohtunik, võtnud sigari hammaste vahelt, ja vaatab käskival pilgul ringi. 

«Mu vend eiläinud talle aga vihasena järele,» jätkab tunnistaja, ilma et temalt midagi 
oleks päritud. «Ta andestas mister Geraldile ning läks talle järele vabandust paluma.» 

«Selle kohta on minul midagi öelda,» segab vahele Calhoun, ehkki selline teguviis on 
korravastane. «Nad tülitsesid hilje m. Kuulsin seda majakatuselt, kus ma seisin.» 

«Mister Calhoun!» hüüab kohtunik etteheitvalt. «Kui uurija soovib, võite uuesti tunnistaja kohale 
asuda. Vahepeal palume teid, sir, kohtumenetlusele mitte vahele 
segada.» 


Pärast paari küsimust, mille eesmärgiks on tunnistaja viimasele väitele lähemat seletust saada, 
vabastatakse tütarlaps piinlikust olukorrast. 

Ta läheb tagasi oma tõlla juurde, kivi südamel, sest ta mõistab, et tõtt kõneldes tegi ta ainult kahju 
tollele, keda ta aidata tahtis. Ka talle endale ei tulnud tunnistus käsuks: rahvahulgast läbi minnes ei 
jää tal märkamata, et teda saatvatest pilkudest võib välja lugeda üsna selget põlgust. 

Tütarlapse seisusekohatu kiindumus solvab «rüütlivaimu!», südaöise kohtumise häbenematu 
ülestunnistamine šokeerib moraalijüngreid, kõnelemata sellest, et tolle õnn, keda nii kartmatult 
kaitsti, äratab kadedust. 


Calhoun kutsutakse veel kord välja ning uute valetunnistustega süvendab ta antipaatiat, mida 
süüaluse vastu niigi juba tuntakse. Iga ta sõna on vale, kuid ta väited tunduvad liiga usutavaina, et 
neid väljamõeldisteks pidada. 

Rahvahulk muutub uuesti rahutuks. Jälle hüütakse: «Pooge ta!» — seekord palju valjemini ning 
tõsisemalt kui varem. 

Ka tekib seekord rahva seas ägedam liikumine. Mehed kisuvad kuued seljast ning loobivad 
kübaraid õhku. Naised vankrites, isegi suursugusema päritoluga daamid tõldades, paistavad jagavat 
meeletut raevu vangi vastu — kõik peale tolle ühe, kes istub kardinate varjus. 


Nördinud on ka tema, ent teistsugusel põhjusel. Kui ta rahva viha nähes variseb, siis mitte hirmu 
pärast, vaid kibedast teadmisest, et ta ise aitas seda viha õhutada. Sel süngel tunnil meenub talle 
Calhouni tähendusrikas jutt, et tema enda suust tulevat sõnad, mis kinnitavad Maurice Geraldi 
süüd. 

Kära jätkub, muutudes järjest ähvardavamaks. On kuulda valjuhäälseid laimavaid tähendusi 
süüaluse pihta, mida tehakse ilmse kavatsusega õhutada rahvamassi kirgi, ja iga hetkega muutubki 
meelepahatorm järjest metsikumaks ning vaenulikumaks. 

Kohtunik Robertsit — nii on eesistuja nimi — ähvardab troonilt tõukamine, ja sellele järgneks 
juba seadusevastane lintšikohus. 

Ja mis siis saaks? Maurice Geraldi süüasja arutamisel oleks lõpp; teda poleks vaja isegi enam 
süüdi mõista, sest seda on juba tehtud. Ei antaks enam ka armuaega, vaid kohe tuleks hukkamine, 
mis võtaks ainult nii palju aega, kui palju kulub kümmekonnal vilunud poojal, et talle silmus 
kaela heita ning ta otse tema pea kohal sirutuva rõhtsa oksa külge tõmmata. 

Niimoodi mõtlevad peaaegu kõik kohalviibijad, seistes ning oodates, et keegi lausuks otsustava 


sõna — mõni tigedam ja jultunum rajaäärne asunik näiteks, kes söandaks algatuse enda peale 
võtta. 

Jumal tänatud, mitte kõik pealtvaatajad pole selliselt häälestatud. Mõned on otsustanud 
lavastada viimase vaatuse teisiti. 

Rühm sõjaväevormis mehi paistab isekeskis erutatult nõu pidavat. Need on fordi ohvitserid, ka 
komandant on nende hulgas. 

Nõupidamine kestab ainult paarkümmend sekundit. See lõpeb sarvehüüuga. Signaali puhutakse 
majori käsul. 

Peaaegu samal silmapilgul nähakse forti ümbritseva pihtaia tagant väljuvat hanereas 
neljakümmend tragunit ja niisama paljusid ratsakütte. 


Jõudnud väravast välja, liigub rühm üle lageda välja tamme suunas. 
Sõnatult ja otsekui loomusunnil tegutsedes hargnevad nad ahelikku, mis piirab kohut kolmest 
küljest. 


Rahvas on lõpetanud käratsemise. Seistakse ning vahitakse ammuli sui pilti, mida võiks pidada 
dramaatiliseks pöördeks. 

See ei too mitte üksnes vaikust, vaid rahustab ka rahva meeli: mõistetakse selgesti, milleks 
sõdurid kohale toodi, ja et see on ettevaatusabinõu kogemustega komandandi poolt. 

Niisama selge on, et lintšimist ei saa enam tulla ja et riigi seadus on taas oma õigustesse 
astunud. 


Vastu vaidlemata lastakse kohtunik Robertsil asuda uuesti oma ülesannete täitmisele, milles teda 
ennest nii viisakusetult takistati. 

«Kaaskodanikud!» hüüab ta, heites kuulajaskonnale pilgu, mis on nüüd rohkem etteheitev kui 
keelitav. «Seadus on seadus, Texases täpselt samuti kui Ühendriikides. Seda ei tule mul vist 
seletama hakata, sest enamik teist on arvatavasti käinud Mississipi teisel kaldal. Noh, seda arvesse 
võttes ei poo te ometi inimest, kuulamata ara, mis tal enda kaitseks ütelda on. See poleks ei seadus 
ega õiglus, vaid lausa mõrv!» 

«Aga kas tema ei mõrvanud?» küsib üks Calhouni ligidal seisvaid jõhkardeid. «Poomine oleks 
talle paras palk noore Poindexteri tapmise eest.» 

«See pole veel kindlaks tehtud. Te pole veel kõiki tunnistusi ära kuulanud. Oodake, kuni me 


kuulame üle ka teise poole tunnistajad. — Kutsuge välja kaitsja tunnistajad,» Pöördub ta 
kohtuteenri poole. 


Kõnetatu täidab käsu ja kohtulaua ette juhitakse Phelim O'Neal. 

Endise tallipoisi segane jutt, mis on täis vasturääkivusi ja kohati täiesti ebausutav, toob isanda 
kohtuasjale pigem kahju. 


San Antonio advokaat katkestab Phelimi kõne niipea kui saab: tal on rohkem usku kellegi teise 
tunnistusse. 


See teine hõigatakse välja järgmisena. 
«Zebulon Stump!» 


Enne kui kutsuja hääle kaja tamme okste vahel vaikib, nähakse, kuidas läbi rahvahulga teeb 
endale teed suur ja tugev mehekogu, kelles kõik tunnevad ära asunduse kuulsaima küti Zeb Stumpi. 
Astunud kolm-neli sammu, jääb metsakolkakütt seisma tunnistajate jaoks eraldatud kohas. 
Vastavalt tavale ulatatakse talle pühakirjaköide, mida Zebil pärast tuntud vandetõotuse kordamist 
suudelda tuleb. 
Kütt teeb seda tugeva matsatusega, mis peaks kuulda olema ka kõige kaugemal seisjatele. 
Toimingu tõsidusest hoolimata kostab naerukihinat, millele kohe teeb lõpu kohtunik ja osaliselt 
võib-olla ka Zeb ise, kes heidab ümberringi uuriva pilgu, püüdes tabada irvitavat nägu. 
Mehe iseloom on liiga hästi teada, et keegi julgeks tema kulul nalja heita, ning tema otsiva 
pilgu ees rahvahulk taltub või vähemalt püüab jätta niisugust muljet. 
Mõne ettevalmistava küsimuse järel palutakse Zebi jutustada, mida tema teab kummalistest 
juhtumustest, mis on hoidnud asundust ebatavaliselt ärevil. 
Pealtvaatajad teritavad kõrvu ning vaikivad ootusrikkalt. Üldiseks arvamuseks on, et Zebil on 
käes kogu saladuse võti. 
«Nojah, auline kohtuhärra,» sõnab ta, vaadates sigarit pahvivale eesistujale otse näkku, «mul pole 
midagi selle vasta, et jutustada teile kõik, mis ma asjast tean, aga kui teie ja vannutatud mehed 


sellega nõus oleks, näeksin ma parema meelega, et noormees räägiks oma jutu varem. Pärast teda 
võiksin mina lagedale tulla enda omaga, mis tema sõnu tõestaks ja kinnitaks.» 

«Millisest noormehest te kõnelete?» küsib kohtunik. 

«Mustangerist muidugi. Sellest, keda noore Poindexteri tapmises süüdistatakse.» 

«See kalduks tavalisest korrast veidi kõrvale,» vastab kohtunik, «aga lõppude lõpuks on meie 
ülesandeks ainult tõele jälile saada. Minul isiklikult pole erilist usku igane- 

nud vorminõuetesse, ja kui vandekohtunikel midagi selle vastu pole, olen teie ettepanekuga nõus.» 
Vandekohtunike tosin laseb oma vanema kaudu öelda, et nad arvavad niisamuti. Piiriäärsed 


asunikud ei pea kuigi rangelt kinni tseremoniaalsest vormilikkusest ning Zebi sooviga nõustutakse 
ž A z 1 
nemine dissentiente .. 


LXXXIX peatükk SÜÜALUSE TUNNISTUS 


Toimides oma advokaadi soovituse järgi, valmistub süüalune käsutama pakutud võimalust. 

Vastavalt kohtuniku korraldusele astub ta ette, politseinikud jäävad sammu või kaks tahapoole. 

Ülearune on lisada, et valitseb täielik vaikus. Isegi kolm ritsikat, kes siiani tamme lehtede vahel 
siristasid, jätavad oma kimeda saagimise, nagu kõhutaks neid all valitsev vaikus. Kõikide pilgud 
peatuvad vahialusel, kõik teritavad hoolega kõrvu, et kuulda esimesi sõnu temapihtimusest, 
nagu seda võib nimetada. 

«Auväärt kohtunik ja lugupeetud vandekohtunikud!» alustab ta oma kõnet Texase tavade järgi. 
«Olen väga tänulik, et andsite mulle võimaluse kõnelda, ja seda eesõigust kasutades ei pea ma teid 
kaua kinni. 

Kõigepealt pean ütlema, et kui paljud protsessi kestel mainitud asjaolud tunduvad teile mitte 
ainult veidrad, vaid ka seletamatud, siis minu jutt on küllalt lihtne ja seletab mõndagi. 

Mitte kõik siin kuuldud tunnistused ei vastanud tõele. Osa neist olid valelikud nagu inimesedki, 
kelle suust need tulid.» 


Kõneleja pilk langeb Cassius Calhounile ning too hakkab hirmust vabisema, nagu seisaks ta 
püstolitoru ees. 


«Tõsi on, et ma kohtasin miss Poindexterit, nagu siin väideti. See õilis tütarlaps takistas oma 
suuremeelse tunnistusega mind valet vandumast, mida ma muidu oleksin teinud. Kõiges muus palun 
ma teid mind uskuda. 

Ka vastab tõele, et meie kohtumine oli salajane ja et sellele segas vahele inimene, keda ei ole 
siin, et kõnelda, mis juhtus hiljem. 

'Nemine dissentiente —ilmaet keegi vastu räägiks (lad. k.). 

On tõsi, et me kõnelesime vihaselt, õigemini küll tema, sest kõik pahased sõnad tulid tema suust. 

Kuid tõele ei vasta see, nagu oleks meie tüli hiljem jätkunud, ja mees, kes. seda vandega 
kinnitas, poleks julgenud seda väita, kui mul oleks võimalik olnud teda selle eestvälja kutsuda.» 

Jälle pöörduvad süüaluse silmad Calhouni poole, kes ikka veel rahvahulga varju hoiab. 

«Otse vastupidi,» jätkab mustanger, «kui me uuesti kokku saime, palus Henry Poindexter minult 
vabandust, mina aga väljendasin talle õrna sõprust — ütleksin isegi, et armastust. 


Kas oli üldse võimalik teda mitte sallida? Andestasin talle mõned mõtlematult öeldud sõnad ja 
mul pole vist tarvis teile kinnitada, kui õnnelik ma olin selle leppimise puhul.» 


«Tähendab te leppisite siis ara?» pärib kohtunik, käsutades tekkinud pausi. «Kus see toimus?» 
«Umbes nelisada jardi eemal kohast, kuspandi toime mõrv» 


Kohtunik hüppab püsti. Sedasama teevad ka vannutatud mehed. Pealtvaatajad, kes juba seisavad, 
ilmutavad samasugust üllatust. 


Esimest korda kõneldakse täie kindlusega kohast, kus mõrv toimus, ja ka sellest, et mõrv üldse 
on toimunud. 

«Te mõtlete kohta, kus leiti maas verd?» küsib kohtunik kahtlevalt. 

«Mõtlen paika, kusHenry Poindexter mõrvati.» 


Uuesti avaldavad kohtus viibijad imestust — on kuulda erutatud sosinat ja summutatud 
hüüatusi. Nendest üle kostab oigamine. See tuleb Woodley Poindexterilt, kes on nüüd kindel, et tal 
pole enam poega. Isa südames oli siiani säilinud nõrk lootus, et ehk on ta poeg veel elus, et võib- 
olla on ta lihtsalt kadunud ja teda takistab koju tulemast mingi õnnetu juhus, haigus, indiaanlased 
või miski muu. Seni polnud veel kindlaid tõendeid tema surma kohta, oli üksnes juhuslikke ja mitte 
eriti veenvaid arvamusi. 

See lootus ei pea pärast süüaluse tunnistust enam paika. 


«Te olete siis kindel, et ta on surnud?» küsib vangilt prokurör, «Täiesti kindel,» vastab süüalune. 
«Kui te oleksite teda 

näinud nii, nagu mina teda nägin, mõistaksite, kui mõttetu on seda praegu veel pärida.» 
«Kas nägite surnukeha?» 


«Vaidlen vastu sellisele uurimisviisile,» katkestab teda süüaluse advokaat. «See käib 
eeskirjadele risti vastu.» 


«Õige! Inglismaa kohtus seda ei lubata,» lisab ookeanitagune jurist. «Prokurör ei saa enne sõna, 
kui algab ristküsitlus.» 

«Samasugune seadus kehtib ka siin,» lausub kohtunik ähvardava žestiga eksinu suunas. 
«Süüalune, võite oma jutustust jätkata. Teie oma advokaat võib teilt küsida, mida ta soovib, mitte 
aga keegi teine, seni kui te pole lõpetanud. Jätkake! Kõnelge kõik, mis teil on öelda.» 

«Kõnelesin leppimisest,» jätkab süüalune, «ning rääkisin teile kohast, kus see aset leidis. kohe 
selgitan teile, miks see just seal toimus. 

Teile on juba teada, kuidas me üksteisest lahkusime — miss Poindexter, tema vend ja mina. 

Ara minnes ujusin ma üle jõe, osalt sellepärast, et olin erutatud ja tahtsin ükskõik kuidas, peaasi 
et võimalikult ruttu, minema pääseda, osalt sellepärast, et ma ei tahtnud, et Henry teada saaks, 
kuidas ma aeda pääsesin. Mul olid selleks omad põhjused. Kõndisin jõge mööda üles küla poole. 
Oli väga soe öö, nagu võib-olla mitmed teist mäletavad, ja mu riided said seks ajaks, kui ma 
võõrastemajja jõudsin, peaaegu kuivaks. 

Tavern oli veel lahti ja peremees seisis leti taga, et aga mulle seal seni erilist külalislahkust 
polnud osutatud ja et mind miski selle katuse all kauem kinni ei pidanud, võtsin ma nõuks asuda 
kohe teele Alamo äärde ning kasutada teekonnaks jahedaid öötunde. 

Olin oma teenri juba varem ära saatnud ning kavatsesin Järgneda talle hommikul, kuid 
vahejuhtum Casa del Corvos äratas mus soovi lahkuda asundusest niipea kui võimalik, nii et 
tasusin mister Oberdofferile arve ja ratsutasin kohe minema.» 

«Ja raha, millega te talle maksite,» küsib prokurör, «kust te selle. ..» 

«Protesteerin!» katkestab teda süüaluse advokaat. 

«Tuhat ja tuline!» hüüatab iiri advokaat, puurides prokuröri pilkudega, mis on kui pistodad või 


õigemini kui kaks laskevalmis püstolit. «Kui te teeksite niisuguseid asju Galway kohtuistungil, 
kõneldaks teiega hoopis teist keelt.» 


499 


«Rahu, härrased!» nõuab kohtunik autoriteetselt. «Laske süüalusel jätkata tunnistust.» 

«Sõitsin aeglaselt. Kürustamiseks polnud põhjust. Tundsin, et ma sel ööl nagunii und silma ei saa, 
ja seepärast oli mulle ükskõik, kus ma selle veedan — kas preerias või oma hütis. Teadsin, et jõuan 
Alamo äärde enne koitu, ja sellest oli mulle küllalt. 

Tagasi ma ei vaadanud. Mul ei tulnud pähegi, et keegi võiks mulle järele sõita, enne kui olin 
Jõudnud metsavahelist sihti mööda umbes poole miili kaugusele, kus Rio Grande poolt tulev tee 
teisega ristub. 

Siis kuulsin enda taga kabjamüdinat, mis kiiresti lähenes. 

Olin jõudnud käänaku varju, sinna, kus rada teeb järsu pöörde, ning ei näinud ratsanikku. 
Kuulsin aga, et ta lähenes traavides. 

See võis olla mõni üksildane rändur, keda mul ei tarvitsenud karta. 

Mõtlesin niimoodi ega huvitunudki eriti tulija isikust. Rohkem lihtsalt harjumusest — olen 
elanud pikemat aega indiaanlaste naabruses — tõmbusin puude vahele ja ootasin, et võõras 
nähtavale ilmuks. 

Õige pea ta tuligi. 

Võite kujutleda minu üllatust, kui ma võõra asemel nägin noormeest, kellega me hiljuti pahaselt 
lahkusime. Kui ma ütlen «pahaselt», ei mõtle ma selle all ennast, vaid üksnes teda. 

Oli ta ikka endises meeleolus? Kas oli ainult õe juuresolek takistanud teda mulle kallale 
tungimast? Ja oli ta, niipea kui õest vabanes, mulle järele rutanud, et oletatava auhaavamise eest 
rahuldust nõuda? 

Lugupeetud vandekohtunikud! Ma ei salga, et mul tekkis niisugune mulje, kui ma nägin, kes 
ratsanik oli. 


Otsustasin, et ma ei varja ennast — ei poe argpüksi kombel peitu. Teadsin, et ma pole teinud 
midagi kurja. Tõsi küll, olin kohtunud ta õega salaja, kuid selles .olid süüdi teised, mitte mina ega 
tema. Armastasin teda ausalt ja kõigest südamest. Ma ei karda seda tunnistada. Niisamuti armastan 
teda ka praegu.» 


Pealtvaatajate kõige tagumises reas oma tõllas istuv Louise Poindexter pole kõnelejast nii 
kaugel ega ole ka tõllakardinad nii tihedasti suletud, et ta ei kuuleks mustangeri iga sõna. 

Sügavast kurbusest hoolimata lööb ta nägu rõõmsasti särama, kui ta kuuleb seda julget avaldust. 

See kõlab otsekui vastukaja tema enda ülestunnistusele, ja puna, mis tütarlapse palgeile ilmub, ei 
tule häbist, vaid juubeldavast rõõmust. 

Ta ei püüagi seda varjata. Pigem on ta valmis hüppama istmelt, sööstma mehe juurde, keda 
süüdistatakse ta venna tapmises, ning ohjeldamatusega, mis on omane ainult armastusele, trotsima ka 
kõige jultunumat süüdistajat. 

Kui tütarlapse näole varsti jälle murevari laskub, ei paista sealt enam kiivust. Ta mäletab hästi 
haavatu sonimist, mida ta nüüd puhtaks tõeks võib pidada. Selginud mõistusega ja täie 


teadlikkusega kinnitab seda mees, kes seisab võib-olla surma lävel ja kellel pole vähimatki põhjust 
teda petta. 


XC peatükk OOTAMATULT KATKENUD KOHTUISTUNG 


Kui mustangeri viimased sõnad valmistavad rahuldust Louise Poindexterile, siis jagavad seda 
tunnet temaga vähesed. Pealtvaatajate enamikule on need avaldanud hoopis teistsugust mõju. 

Üks meie nurjatu loomuse kõige kurvemaid jooni on tunda tuska, nähes armastust, millest me ise 
osa ei saa, eriti kui see avaldub suure, kõikehaarava kirena. 

Nähtust pole iseenesest raske seletada. Me teame, et mehel või naisel, keda on vallanud niisugune 
tunne, ei või olla enam mingit huvi meie vastu. 

See on vana lugu: meie enesearmastust solvab teise ükskõiksus. 

Isegi need üksikud pealtvaatajatest, kes pole kauni kreoolitari võlude kütkes, ei suuda maha 
suruda teatavat kadedust, teised, tütarlapsest rohkem huvitatud, on südamepõhjani haavunud 
«häbitust ülestunnistusest», nagu nad seda nimetavad. 

Kui süüaluse kõne ei sisalda ta süütuse kohta veenvamaid tõendeid, oleks parem, kui ta poleks 
suud avanudki. Seni on see ainult aidanud ta süüdistajatel ohutada antipaatiat nende seas, kes 
muidu oleksid erapooletuks jäänud. 

Uuesti tõuseb pahane pomin pealtvaatajate hulgas ja liikumine Calhouni kaaslaste seas. 


501 


Jälle näib Maurice Geraldit ähvardavat oht, et rahvahulk kohtumõistmise seadusevastaselt oma 
kätte võtab ning teda lõpuni kuulamata ta üles poob. 

Oht on siiski ainult näilik. Uuesti saadab major oma väljaõpetatud väeosale paljutähendava 
pilgu, kohtuniku võimuka korraldusega: «Rahu!» summutatakse lärm ning süüalusel lubatakse 
jätkata. 

Ta kõneleb edasi: 

«Nähes, kes tulija on, ratsutasin ma puude vahelt välja ja jäin tema ees seisma. 

Oli küllalt valge; ta nägi mind ja tundis mu kohe ära. 

Ägeda stseeni asemel, mida ma ootasin ja mida mul võib-olla põhjust oli oodata, tegi ta mulle 
rõõmsa üllatuse. Tema esimesteks sõnadeks oli mult küsida, kas ma talle andestan, ning samal 
ajal sirutas ta mulle kõige siiramal ja sõbralikumal kombel käe. 

Tarvitseb mul jutustada, et ma pakutud käe vastu võtsin? Või kui südamlikult ma seda surusin? 
Teadsin, et see on ustava inimese käsi, veel enam, lootsin, et ühel heal päeval on see mu venna käsi. 

See oli eelviimane kord, kus surusin seda elusalt. Viimane käepigistus järgnes õige varsti: kui 
me teineteisele head ööd soovisime ning teine teisele poole pöördusime. Siis ei osanud ma tõesti 
arvata, et lahkume igaveseks. 

Lugupeetud vandekohtunikud! Te kindlasti ei soovi, et hakkaksin teie aega viitma meie kõneluse 
kirjeldamisega? Vestlesime asjust, millel pole praeguse kohtuistungiga midagi tegemist. 

Ratsutasime veidi maad koos ning peatusime ühe puu all. 

Vahetasime sigareid ja suitsetasime ning tegime veel ühe vahetuse, et veel kindlamini kinnitada 
jaluleseatud sõbralikke suhteid. Vahetasime kübarad ja ürbid. 

Selle veidra, momendil pähe torganud ettepaneku tegin mina — olen seda kommet näinud 
komantšide juures. Andsin Henry Poindexterile oma mehhiko sombreero ja vöödilise vaiba, vastu 
sain riidest mantli ja panamakübara. 

Siis me lahkusime: tema ratsutas minema, mina jäin paigale. 


Mai oska seletada, miks ma sinna jäin. Mulje lihtsalt meeldis see kõht, kuna seal oli toimunud 
meie leppimine, mida ma ei osanud oodata, aga ometi nii vägaihaldasin. 

Mulle polnud enam tähtis jõuda veel samal ööl Alamo aarde. Mul oli küllalt hea sellesama puu 
varjus, niisiis 

ronisin sadulast maha, panin hobuse köide, mässisin enda mantlisse ning heitsin, kübar pea varjuks, 
rohule pikali. 


Mõne hetke pärast ma juba magasin. 

Nii kiiresti tuleb mul uni harva. Pool tundi tagasi oleks see olnud täiesti võimatu. Võin seda 
seletada ainult rahulolutundega, mis pärast läbielatud ebameeldivaid erutusi inind nüüd äkki 
valdas. 

Mu uni ei võinud olla eriti sügav, ka ei kestnud ta kuigi kaua. Polnud vist möödunud kaht 

minutitki, kui mind mingi heli ärkvele ajas. See oli püssipauk. Ma polnud selles päris kindel. Ainult 

kujutlesin, et see oli olnud lask. 

Mu ratsu näis asja paremini teadvat. Üles vaadates nägin teda kõrvu kikitavat ning korskavat, 
nagu oleks tulistatud teda! 

Hüppasin jalule ja kuulatasin. 

Et ma aga midagi enam ei kuulnud ja et mustang ka varsti rahunes, tulin järeldusele, et me olime 
mõlemad eksinud. Hobune oli nähtavasti kuulnud mõne hulkuva metslooma samme ja see, mis mulle 
kõrva hakkas, võis olla tollele tihnikus ette jäädud oksa praksumine või mõni salapärane hääl — 
salapärane sellepärast, et me ei tea, millest see tuleb —, mida pimedas metsapadrikus sageli kuuleb. 
Ajasin selle endal peast välja, heitsin jälle pikali ja jäin uuesti magama. Seekord ei ärganud ma 
enne, kui rõske hommiku jahedus mulle mantli vahele puges. 

Puu all lamada polnud enam mingit mõnu, ja kui ma oma hobuse kätte olin leidnud, asutasin 
minekule. 


Kõrvus kumises mul aga ikka veel lask, isegi nagu kõvemini, kui ma seda unesegaselt olin 
kuulnud. 


Pealegi oli see kostnud sealtpoolt, kuhu oli pöördunud Henry Poindexter. 

Oli see nüüd lihtsalt ettekujutus või mitte, aga ma viisin selle ühendusse temaga ega suutnud ka 
vastu panna kiusatusele teed mööda tagasi minna ja välja uurida, mida see tähendas. Mul ei 
(nlnucl kaugele minna. Oh taevas! Missugune pilt mulle avanes! Ma nägin ...» 

«Peata ratsanik!» hüüab keegipealtvaatajate väli- 

misest ringist ning kõik viimase kui üheni pöörduvad sinnapoole. 

«Peata ratsanik!» kordavad kümned hääled nagu ühest suust. 

Kas tuleb seda ilmselt kiuslikku kohtuistungi segamist võtta mõnitusena? 

Keegi ei pea seda mõnituseks, sest kõik kohalolijad on juba silmanud segamise põhjust. 
Lagendikul nähakse peata ratsanikku ennast kogu ta koletislikkuses. 

«Näete, kuhu ta läheb! Sinna!» 

«Ei, ta tuleb siiapoole. Vaadake! Ta tuleb otse fordi suunas!» 

Viimane väide näib paika pidavat, ent ainult hetkeks. Just nagu selleks, et seda väärata, peatub 
kummaline ratsanik äkitselt keset preeriat ja silmitseb puu ümber kogunenud rahvahulka. 


Ilmselt ei meeldi hobusele pilt, mida ta enda ees näeb, ja ta väljendab oma vastumeelsust tugeva - 
norsatusega ning veel valjema hirnumisega. 


Pingeline huvi süüaluse tunnistuse vastu on seks korraks vaibunud. 


Kõigil tekib mulje, et see õigeaegselt ilmunud tontlik kuju kätkebki endas seletuse kõige juhtunu 
kohta. 

Kolm neljandikku pealtvaatajaist jätavad kohtuistungi sinnapaika ning tormavad hobuste poole. 
Üldine möll haarab isegi vannutatud mehi ning vähemalt kuus kaheteist-kümnest pudenevad laiali, 
et minna taga ajama peata ratsanikku. 

Viimane on peatunud ainult silmapilguks — parajasti niikauaks, et näha, kuidas meeste ja hobuste 
kari tema poole liikuma hakkab. Siis hirnub ta veel kord pikalt, pöördub kohapeal ringi ning kappab 
täie .kuruga minema, tihe kobar käratsevaid jälitajaid kännul. 


XCI peatükk JAHT LÄBI TIHNIKU 


Põgenik kihutab otse üle preeria, kümme miili eemal asuva metsatihniku poole. 
Enne kui selleni jõutakse, hõreneb ratsanikesalk harvaks reaks: üksteise järel langeb rivist välja 
mehi, kelle hobused pikale ja pöörasele kappamisele vastu ei pea. 

Metsa lähedusse jõuavad üksikud, tihnikusse tungivad aga ainult kaks jälitajat. Nad on üsna 
põgeneva ratsaniku kännul, kes peatumata padrikusse sööstab. 

Lähem tagaajajatest istub halli mustangi seljas, kellest püütakse piitsa, kannuste ja nõõtamise 
abil viimast välja võtta. 

See, kes tuleb tagapool, hulk maad teistest kaugemal, on suurekasvuline, kaabuloti ja villase 
vammusega mees, kaksiti kondisel kronul, keda ei saaks ealeski pidada võimeliseks niisugust 
kiirust arendama. 

Seda ei saavutata mitte piitsa, kannuste ega nõõtamise varal, vaid palju julmema vahendiga .— 
noaga, mida ratsanik käes hoiab ja mille ta aeg-ajalt vaikides hobuse laudjasse, otse selgroo kõrvale 
surub. 

Kaks teistest tagaajajatest ette jõudnud meest on Cassius Calhoun ja Zeb Stump. 

Tänu halli mustangi nobedusele on Calhoun jõudnud ette; ta ratsutab meeleheitlikult, nagu sõltuks 
sellest ta elu. 

Ka vana kütt ei viivita. Selle asemel et rahulduda oma tavalise liikumiskiirusega niag usaldada 
oma rajaleidja-võimeid, paistab ta eesmärgiks olevat mitte teist silmist lasta — just nagu kihutaks 
tedagi taga niisama tungiv vajadus. 


Õige pea jõuavad mõlemad metsa ning kaovad tagapool ratsutavatel, vähem innukatel jälitajatel 
silmist. 


Läbi padriku tuiskavad kolm ratsanikku, mitte otsejoones, vaid lagedamaid kohti otsides ja mööda 
metsloomade tallatud radu, kord otse, kord kõveriti, kord järske siksakke tehes, et mööduda teele 
ette jäävatest puudest. 

Nad kihutavad edasi, hoolimata põõsastest või padrikust, rebides oma riideid kaktuste ning 
akaatsiate nõelteravate ogade otsas. 

Praksudes murduvad oksad, kui nad endile rägastikus teed murravad, ning jõhkrast sissetungist 
heidutatud linnud lendavad valju kisaga ohutumat õrt otsima. 

Kõdunenud oksalt tõuseb kraaksudes lendu parv musti raisakulle ja sööstab üles taevasse. Vaist 
ütleb neile, et nii tormiline tagaajamine võib lõppeda ainult tapmisega. Suuri varje heitvail 
väljasirutatud tiivul liueldes liiguvad nad ajujahiga kaasa. 

Jaht on praegu niisugune, kus jälitatav on paremas olukorras kui jälitajad. Ta võib endale teed 
valida, teistel pol:aga muud võimalust kui taile järgneda. 

Mitte niivõrd vahemaa suurenemise kui teel kasvavate puude tõttu kaob ta varsti mõlemal 
jälitajal silmist nagu noodki teineteisel. 

Ükski kolmest ei näe teist kahte, küll aga paistavad nad kõik kätte raisakullidele. 

Tagaajajate silme alt väljas, on tagaaetava .eelised veel suuremad kui enne. Ta võib vabalt täie 
kiirusega edasi kihutada, teised peavad aga rada otsides aega viitma. Veel ikka võib talle järgneda 
kabjamüdma ja okste vihina järgi, kui ta läbi tihniku Luiskab, kuid sellest hoolimata hakkab 
eesmine kahest jälitajast meelt heitma. Igal teekäänakul ilmneb, et tagaaetav on edumaad 
suurendanud, ning lõpuks pole enam ta kabjamüdinatki kuulda. 

«Kuradi lojus!» karjub Calhoun vihaselt sülitades. «Tahab jälle mul käest minema lipsata! Sellest 
poleks nii väga lugu, kui ma teda 'üksi taga ajaksin. Aga praegu ajavad teised ka. Vana põrgukoer 
tuleb tihnikut pidi taga. Nägin teda metsa vahele pöördudes — polnud teine minust kolme-sada 
jardigi järel. 

Kas poleks võimalik teda kuidagi maha raputada? Ei. Selleks on ta liiga osav rajaleidja. 

Kurat japõrgu, võimalus onsiiski olemas!» 

Nende hirmsate sõnadega tõmbab mees ratsmed pingule, rebib hobuse ringi ning silmitseb hoolega 
äsja tuldud teed. 

Ta vaatab seda inimese näoga, kes on juba tegevuskava valmis mõelnud ning uurib nüüd 
ümbrust, et näha, kas see on sobiv. 

Samal ajal haaravad ta sõrmed närviliselt püssi ja kobavad seda palavikuliselt. 

Ta pilgust paistab ikka veel otsustamatus ja ta viivitab, püssi palge tõstmisega. 

Järele mõeldes loobub ta oma kavatsusest. 

«Ei, see ei lähe!» pomiseb ta. «Liiga palju mehi tuleb tagant järele ja mõni neist oskab võib-olla 
jälgi ajada. Nad leiaksid ta korjuse, päris kindlasti; kuuleksid ehk laskugi. 

Ei, ei. See ei lähe.» 

Ta seisab veel väheke aega ning kuulatab. Pole kuulda ühtki häält ei eest- ega tagantpoolt, välja 
arvatud tasane kullitiibade sahin pea kohal. Imelik, mis need linnudte ma kohal peaksid tiirutama! 

«Jah ... juba ta vist tulebki. Kuradi närune lugu, et teised tal nii kännul on! Muidu olek« praegu 
just paras aeg sellele nuhkimisele lõpp teha. Pealegi oleks see nii lihtne!» Mitte nii lihtne kui te 
arvate, Cassius Calhoun, ia kui ülal tiirlevad linnud oskaksid kõnelda, ütleksid nad teile sedasama. 

Nad näevad Zeb Stumpi lähenemas, kuid teo liigub nii ettevaatlikult, etajab nurja igasugused 
mõrvaplaanid. Sellepärast teda polegi kuulda. 

«Küll oleks õnn, kui ta kaotaks jäljed!» mõtleb Calhoun uuesti minekule pöördudes. «Igal juhul 
pean ma jätkama jälitamist viimase võimaluseni, muidu võib õnn naeratada mõnele nendest 
narridest. 

Kui loll minust nii palju aega raisata. Kui ma ei rutta, jõuab see vana verekoer mulle järele, 
ja kui siis tulekski juhus tulistada, poleks mul sellest enam kasu. Pagan, see oleks veel kõige 
koledam!» 

Kannustades uuesti halli mustangi, ratsutab Calhoun edasi, nii kiiresti kui käänakuline rada 
lubab. 

Kakssada sammu edasi, ja ta peatub jälle. Ta näo paneb särama samaaegselt üllatus j» rõõm. 

Vähem kui kahekümne sammu kaugusel näeb ta peata ratsanikku! 

Katoo eiliigu edasi, vaid seisab madalate põõsaste vahel, mis ulatuvad talle ainult 
sadulahõlmadeni. 
Hobuse pea on maas. Ta paistab nosivat akaatsiakõtru: 


Nii vähemalt arvab Calhoun esimesel pilgul. Kiiresti tõstab ta püssi palge, kuid niisama ruttu laseb 
selle jälle alla. Hobune, kelle pihta ta tulistada tahtis, ei seisa enam rahulikult ega näri kõtru. Ta 
hakkab kuidagi kramplikult rabelema, pea poolenisti põõsastes. 

Calhoun näeb, et looma pea on sinna kinni jäänud ratsmeidpidi, mis on libisenud üle sadulaharja 
ning takerdunud akaatsia tüve ümber. 
«Viimaks ometi käes! Jumal tänatud ... jumal tänatud!» Vaevu suudab ta alla suruda 
võidurõõmsat hüüatust, k»i ta hobust kannustades lähemale ruttab. Teda hoiab tagasi ainult 
kartus, ettaganttulijad võiksid teda kuulda. 

Järgmisel hetkel on ta peata ratsaniku kõrval, tontliku kuju kõrval, keda ta nii kaua asjatult on 
jälitanud! 


XCII peatükk VASTUMEELNE TAGASITULEK 


Calhoun haarab maas lohisevate ratsmete järele. 

Hobune katsub kõrvale põigata, aga ei saa. Takerdunud ohelik hoiab ta pead kinni ja ta saab 
liikuda ainult ringjoont pidi, mille keskpunktiks on ta enda nina. 

Ratsanik ei hooli sellest ega tee ka katset püüdja eest põgeneda, vaid istub jäigalt ja tummalt 
sadulas, lastes hobusel kekselda nii kuidas süda kutsub. 

Natuke rabelemist, ja hobune on käes. 

Püüdja laseb kuuldavale rõõmuhüüde. 

Äkitselt katkestab selle üks mõte. Ta pole veel täiesti oma eesmärgile jõudnud. 

Mis on see eesmärk? 

See on saladus, mida teab üksnes tema ise, ja vargne pilk, mille ta ümbrusele heidab, näitab, et 
tal pole soovi seda kellelegi usaldada. 

Uurinud tihnikuserva ja kuulatanud viivu või paar, hakkab ta uuesti tegutsema. 

Ta tegevus võib näida eriskummalisena tollele, kes ei tea selle otstarvet. Ta tõmbab noa tupest, 
haarab ühest saraapenurgast, tõstab selle peata ratsamehe rinnalt ja kummardub tema poole, nagu 
kavatseks talle tera südamesse 
torgata.. 

Käsi tõuseb löögiks. Seda ei ole vist enam võimalik vältida. 

Ent ometi jääb hoop ara. 

Käe peatab hüüatus metsatukast, kust parajasti üks mees nähtavale ilmub. See mees on Zeb Stump. 

«Lõpetage see mäng!» hüüab kütt padrikust välja ratsutades ning läbi madalate põõsaste kiiresti 
lähenedes. «Lõpetage, kurat võtaks!» 

«Missugune mäng?» küsib eruohvitser kohkunult, pistes samal ajal noa saiakesi tuppe tagasi. «Mis 
kuradi juttu te ajate? See lojus on ratsmeidpidi kinni jäänud. Kartsin, et ta võib jälle plehku pista. 
Tahtsin tal saatanal kõri läbi lõigata, et ta enam putku ei paneks.» 

«Ah vaat mis te tahtsite! Noh, ma arvan, et pole tarvidust tal kõri maha võtta. Saame ka ilma 
niistikese veretööta läbi. Te mõtlesite ikka hobuse kõri, eks ole?» 

«Aga muidugi hobuse oma.» 

«No muidugi. Mis mehesse puutub, siis temaga on see 

juba tehtud... kui ta üldse ongi inimene. Kelleks teie teda peate, mister Cash 
Calhoun?» 

«Kurat teab, mis ta on. Mul polnud veel mahti teda uurida. Just praegu alles jõudsin siia. Jumala 
eest!» jätkab ta jahmunust teeseldes. «See on vist inimese keha ... laip!» 


«Laip on ta küll üsna tõenäoliselt. Ei usu, et ta ilma peata suurt veel elada saaks. Vaiba all ka ju 
pead pole, või kuidas?» 

«Ei, arvatavasti mitte. Kus ta seal olla saaks?» 

«Tõstke serv ivake üles ja vaadake järele.» 

«Ei tahaks teda hea meelega puudutada. Paistab teine niisugune kuradi võigas olevat.» 

«Äraneetud, veel minuti eest polnud te nii peps ühtigi. Mis teil nüüd siis peale tuli?» 

«Ah,» satub Calhoun veidi segadusse, «läksin teda taga ajades hasarti. Süda sai kuradi lojuse 
peale täis ja tahtsin ta kepsutamisele lõpu teha.» 

«Mis siis ikka,» lausub Zeb vahele, «eks ma uuri ise järele. Ja-ah,» jätkab ta ligemale ratsutades 
ning kummalist kuju täpsemalt silmitsedes, «ja-ah, see on inimese keha, eksitust.ei saa siin olla. 
Surnud mis surnud ja kange kui kõva külma käes hoitud hirvekints.» 

«Oh-hoo!» hüüatab ta saraapehõlfha tõstes, «see on ju sellesama mehe keha, kelle tapmise pärast 
praega kohut mõistetakse — teie enda nõbu, noor Poiridexter! Kõigevägevama nimel, see ta on!» 

«Arvan, et teil on õigus. Taeva pärast, ongi tema!» 

«Helduse vägi!» jätkab Zeb, teeseldes osavasti üllatust selle avastuse puhul, «see on küll üks väga 
salapärane lugu. Noh, ma arvan, et meil pole miskit mõtet siin seista ja aru pidada. Kõige õigem 
oleks meil surnukeha kaasa võtta, just nii nagu ta sadulas istub — minu arust päris kindlalt. Hobune 
on mulle ka tuttav ja ma mõtlen, et kui ta ivake mu mära nuusutab, tuleb ta kaasa, ilma et teda suurt 
meelitada vaja olekski. Nõõh, vanatüdruk, anna ennast talle tunda. Näh nüüd! Kas sa ei näe, et see 
on su vana tuttav, kuigi vaese elukaga viimasel ajal muidugi pahasti ümber on käidud, nii et on 
täiesti andeksantav, kui sa teda kohe ära ei tunne. Hea tükk aega pole ta selg enam sugemist 
näinud.» 

Sellal kui kütt kõneleb, pistavad surnud ratsanikuga hobune ja vana mära ninad vastamisi ning 
tõmbuvad äratundva nuhutamisega jälle eemale. 

«Seda ma arvasin,» hüüatab Zeb, haarab segiläinud ratsmed ning vabastab need akaatsia küljest. 
«Täkk peaks üsna rahulikult kaasa tulema, senikaua kui mära tema seltsis on. Igatahes ei ole tarvis 
tal kõri maha võtta, et ta minema ei jookseks. Ja nüüd, mister Calhoun,» jätkab ta, vaadates 
vilksamisi teise poole, et näha, millist mõju ta sõnad on avaldanud, «kas te ei arva, et oleks õigem 
kohe praega minema hakata? Kohtuistung käib arvatavasti edasi, ja kui nii, siis tahetakse ehk meidki 
seal näha. Minu arust on meil siin nüüd tunnistaja, kes võib mõndagi selle heaks ära teha, et 
mustanger kas siis kohe üles puuakse või, mis tõenäolisem, täiesti õigeks mõistetakse. Noh, olete 
nõus tagasi sõitma?» 

«Aga muidugi. Nagu te ütlesite, pole meil mingit põhjust siia jääda.» 

Zeb hakkab liikuma esimesena, juhtides vangi enda kõrval. Viimane ei pane sugugi vastu, vaid 
näib pigem kaas-lastest rõõmu tundvat. 

Calhoun ratsutab aeglaselt — paistab isegi, et tõrksalt — taga. 

Kohal, kus rada teeb järsu käänaku ümber puudesalga, ta peatub ning näib kaaluvat, kas sõita 
edasi või kapata tagasi. 

Ta nägu reedab tugevat erutust. 

Zeb Stump ei kuule enam teise hobuse samme ja taipab, et teekaaslane on jäänud seisma. 

Ta peatab oma mära, pöördub sadulas ringi ning vaatab viivitajat küsival pilgul. 


Ta märkab teise erutust ning mõistab suurepäraselt, mis on selle põhjuseks. 

Sõna lausumata võtab ta vasakult õlalt oma pika püssi, toetab selle lae peopesale, valmis iga 
silmapilk relva palge panema. 

Niimoodi ta istub ja silmitseb ratsaväe eruohvitseri. 

Ei lausuta ühtki sõna. Seda polegi vaja. Zebi liigutusest piisab. See ütleb selgesti: «Eks mine 
tagasi, kui julged!» 

Erukapten saab vihjest aru, ehkki teeb, nagu ei märkaks ta midagi, ning liigub vaikides edasi. 

Kuid enameilasta tal ratsutada järel. Vana kütt on teda kahtlustama hakanud, olgugi et ta seda 
sõnades ei väljenda, ning leiab endale ettekäände tahapoole jäämiseks, millega tema reisikaaslasel 
tahes-tahtmata leppida tuleb. 

Kavalkaad liigub aeglaselt läbi metsa. 

Lähenetakse lagedale preeriale. 

Lõpuks paistab taevapiir. 

Miski kaugel horisondil näib täitvat Calhouni uue hirmuga. Ta peatab uuesti hobuse ning kaalub 
olukorda. 


Hirmus on valik, mis ta pead vaevab. Peab ta sööstma tagasi tihnikusse ja varjama ennast 
inimeste silmade eest? Või minema edasi ning astuma julgelt vastu süngele tormile, mis talle 
kiiresti läheneb? 

Ta annaks kõik, mis tal on, kõik, mida ta loodab kunagi endale saada, isegi Louise Poindexteri, 
kui keegi vabastaks ta Zeb Stumpi talumatust seltskonnast, kui teda jäetaks kümneks minutiks peata 
ratsanikuga üksi! 

Seda ei juhtu. Verekoer, kes teda juba nii kaugele on jälitanud, näib armutumana kui iial varem. 
Kuigi seda on ebameeldiv uskuda, tunneb ta vaistlikult, et vana kütt peab tõeliseks vangiks te da ja 
et iga katse minema hiilida lõpeks ainult sellega, et ta saab kuuli selga. 

Ent mida võib Zeb Stump öelda või teha? Metsakolka-kütil ei tarvitse ju aimugi olla asjast, mis 
temale muretteeb. 

Ja lõppude lõpuks polegi ehk midagi teada? 

Silmaga on näha, et Zeb teda kahtlustab. Aga mis sellest? Kahtlustamist tuleb karta ainult 
inimesel, kellel pole sõpru, ja eruohvitser pole niisuguste hulgast. Kui seda tillukest reeturit ei 
avastata, pole tal karta midagi. Ja millised on võimalused, et see üldse avastatakse? Uks kümne 
vastu. Väga tõenäoliselt ei jäänud see sinna, kuhu ta kihutati, vaid kadus jäljetult kuhugi 
metsapadrikusse. 

Selle lootuse najal kogub Calhoun uuesti julgust ning rohkem teeseldud kui tõelise ükskõiksusega 


ratsutab välja lagedale preeriale, Zeb Stump oma «elukaga» tihedasti kännul, Henry Poindexteri 
surnukeha järelväena taga. 


XGJII peatükk MAHARAIUTUD PEAGA LAIP 


Et kaks kolmandikku pealtvaatajaist ning pooled vandekohtunikest olid ära läinud, tuli puu all 
toimuv kohtuistung katkestada. 

Kohut ei lükatud edasi, tehti ainult vaheaeg, mis oli vältimatu ja millega oldi järelikult vastu 
vaidlemata nõus. 


Vaheaeg on kestnud ligemale tunni. Kohtunik on suitse- 


Sul 


tanud selle ajaga paar sigarit ja rüübanud umbes kaks korda niipalju soome virsikukonjakit. Ta 
lobiseb tuttavlikult advokaadiga, vandekohtunike kogu kohalejäänud riismetega ja pealtvaatajatega, 
kellel pole hobuseid või kes pole tahtnud loomi asjatult väsitada ning on jäänud puu juurde. 

Jutuainet pole tarvis otsida. Seda pakub küllaldaselt asja asetleidnud vahejuhtum, küllalt 
kummaline, et sellest kõnelda mitte ainult tund aega, vaid terve igaviku. 

Pealtvaatajad vestlevadki sellest ning ootavad erutatult jälitajate tagasitulekut. 

Nad loodavad, et peata ratsanik kinni võetakse. Nad usuvad, et sellega ei saa selgeks mitte üksnes 
tema enda saladus, vaid et see heidab valgust ka mõistatuslikule mõrvale. 

Nende hulgas on mees, kes võiks selgitada esimest, kuigi ta midagi ei tea teisest. See mees on 
süüalune ja ta kavatsebki seda teha, kui teda kutsutakse tunnistust jätkama. 

Kohtuniku korralduse kohaselt ning oma advokaadi soovitusel on ta praegu vait. 

Veidi aja pärast kilevad jälitajad tagasi, mitte kõik koos, vaid üksikute salkadena, nagu nad 
üksteise järel lootusetust tagaajamisest on loobunud. 

Kõik tulevad sama jutuga. Keegi neist pole saanud peata ratsanikule küllalt lähedale, et võiks 
midagi lisada sellele, mida temast juba teatakse. Ta olemus jääb niisama müütiliseks kui varem. 

Varsti avastatakse, et kaht jälitajat pole veel välja ilmunud. Need on vana kütt ja vabatahtlike 
erukapten. Viimati nähti neid mõlemaid lagendikku mööda edasi kihutavat, erukapten ees ja kütt 
tükk maad tagapool tema järel. Hiljem pole keegi neid näinud. Kas nad ikka veel jätkavad 
tagaajamist? Võib-olla on seda krooninud edu? 

Kõikide pilgud suunduvad preeriale ning uurivad seda tähelepanelikult. Loodetakse näha tulemas 
puuduvaid mehi ning nendega koos peata ratsanikku. 

Möödub tund, kuid nendest pole märki — ei ihaldatud vangiga ega ilma selleta. 

Kas tuleb kohtuistungit veelgi edasi lükata? 

Uurija nõuab tungivalt selle jätkamist, kaitsja aga palub viivitada. Viimane paneb ette lükata 
istung edasi homseni, tuues ettekäändeks tähtsa tunnistaja Zeb Stumpi puudumise, keda ei ole veel 
üle kuulatud. 

Kuuldub hääli, mis nõuavad käratsedes kohtuistungi jätkamist. 

Palgatud klakööre' leidub teksase kohtupubliku hulgas niisamuti, nagu neid on Pariisi teatri 
rõdualuses. Oma toetajad on nii tõelisel tragöödial kui ka pettusel. 

Käratsejad saavad oma tahtmise. Otsustatakse kohtuprot-sessi jätkata, vähemalt nii kaugele, kuni 
saab läbi ilma puuduva tunnistajata. Võib-olla jõuab ta tagasi, enne ktn ta välja kutsutakse. Kui 
mitte, siis võib kohus kõne alla võtta asja edasilükkamise. 

Nii otsustab kohtunik ning vandekohtunike kogu teeb teatavaks, et ta sellega nõustub. 

Uuesti tehakse vahialusele korraldus püsti tõusta ning jätkata ootamatult katkestatud tunnistust. 


«Pidite meile rääkima, mida te nägite,» asub asja juurde süüaluse advokaat, pöördudes oma kliendi 
poole. «Kõnelge edasi ning viige oma tunnistus lõpule. Mis see oli, mida te nägite?» 

«Nägin meest, kes lamas täies pikkuses rohul.» 

«Kas ta magas?» 

«Jah, ta magas surmaund.» 

«Ta oli sumud?» 

«Isegi rohkem kui surnud, kui niisugune seisund võimalik oleks. Tema kohale kummardudes 
nägin, ettal oli raiutud pea otsast!» 

«Mis! Pea maha raiutud!» 


«Nimelt. Ma ei märganud seda enne, kui põlvitasin ta kõrvale. Ta lamas näoli ning pea oli oma 
õigel kohal. Isegi kübar oli veel peas! 

Lootsin, et ta ehk magab, kuigi aimasin, et midagi on viltu. Magaja jaoks olid ta käed liiga kangelt 
õieli, niisamuti jalad. Peale selle oli rohul midagi punast, mida ma hämaras valguses kohe ei 
märganud. 

Kui ma kummardusin, et seda silmitseda, hakkas mulle ninna võõrik lõhn — inimvere terav lõhn. 

Enam ma ei kahelnud,,et see, mille kohale ma kummardusin, oli laip, ja ma hakkasin teda 
lähemalt uurima. 

Nägin, et taga kaelal oli sügav haav, mis oli täidetud punase, pooleldi hüübinud verega. Nägin, et 
pea oli otsast maha löödud.» 

Kuulajaskonda läbib õudusevärin, mida saadavad hüüatused. 


'Klakõõr — palgatud plaksutaja. 

«Kas te tundsite selle inimese ara?» 

«Paraku jah.» 

«Ilma et oleksite vaadanud ta nägu?» 

«Seda polnud vaja. Juba tariietus näitas — liigagi hästi —, kes ta oli.» 

«Milline riietus?» 

«Vöödiline vaip õlgade ümber ning kübar peas. Need olid minu omad. Kui me poleks riideid 
vahetanud, oleksiui võinud arvata, et seal laman ma ise. See oli Henry Poindexter.» 

Jälle on kuulda oigamist, mis kostab üle erutatud kuulajate sumina. 

«Jätkake, sir!» annab uurija käsu. «Nimetage, mida muu te veel tähele panite.» 

«Keha puudutades leidsin selle olevat külma ja kange. Taipasin, et see pidi olema juba mõnda 
aega elutu. Tardunud veri oli juba peaaegu koorikusse tõmbunud ning mustaks muutunud. 
Vähemalt näis ta sellisena ähmases, valguses — päike polnud veel tõusnud. 

Aga ma võisin eksida surma põhjuses, pidades selle pea maharaiumist. Meenutades lasku, mida 
ma öösel kuulsin, turgatas mulle pähe, et surnul pidi olema veel kuskil haav lisaks sellele, mis oli 
tehtud noaga. 

Tuli välja, et mu oletus vastas tõele. Keha selili pöörates leidsin saraapes augu, mis oli 
ümberringi määrdunud verega. 

Tõstsin saraape üles, vaatasin selle alla ja leidsin just rinnaku kohal sinaka laigu. Olin kindel, et 
see on kuuliauk, ja kuna seljal sellel kohal haava polnud, teadsin, et kuul peab veel kehas olema.» 

«Kuidas te arvate, kas piisas ta tapmiseks lasust, ilma , et oleks vaja olnud seda moonutamist, mis 
teie arvates pidi aset leidma hiljem?» 

«Päris kindlasti piisas. Kui surm polnud ka silmapilkne, võis selleks kuluda ainult paar minutit... 
või sekundit»» 

«Te ütlete, et pea oli maha löödud. Oli see kehast täiesti eraldatud?» 

«Täielikult, kuigi lebas sealsamas, nagu poleks ei pea ega keha pärast otsast raiumist enam 
liigutanud.» 

«Kas lõikejoon oli puhas, nagu oleks seda tehtud vahed relvaga?» 

«Jah, oli küll.» 

«Millist relva oli teie arvates käsutatud?» 

«Paistis, nagu oleks löödud laia kirvega, kuid see võis olla ka rasketeraline jahinuga.» 

«Panite te tähele, kas oli löödud mitu hoopi? Või oli pea lõigatud otsast ainsa tõmbega?» 

«Võib küll olla, et oli lõigatud rohkem kui üks kord. Raiumise jälgi aga näha ei olnud. Esimene 
löök oli olnud jõuline noahoop, mis lõikas kaela peaaegu — kui mitte täiesti — läbi. Lõigatud oli 
kaela tagant ja risti selgrooga. Sellest ma järeldasin, et vaene noormees pidi lamama näoli maas, kui 
see hoop talle anti.» 

«Kas teil oli aimu, kes või miks selle jäleda roima sooritas?» 

«Siis küll ei olnud, mitte vähimatki. Olin nii kohkunud, et ei osanud midagi mõelda. Ma ei 
suutnud nagu uskudagi, et see on tõsi. 

Kui ma rahunesin ja aru sain, et tõepoolest on toime pandud mõrv, suutsin seda seletada ainult 
oletusega, et sealt on läbi läinud komantšid ja noort Poindexterit kohates tapnud ta lihtsalt kui 
esimese ettejuhtunu. 

Kuid ometi — skalp oli puutumata, koguni kübar veel peas!» 

«Te siis enam ei arvanud, et need olid indiaanlased?» 

«Ei» 

«Ja keda te siis mõrvariks pidasite?» 

«Tol momendil ei tulnud mul kedagi pähe. Ma polnud iial kuulnud, et Henry Poindexteril oleks 
olnud vaenlasi — ei siin ega kuskil mujal. Hiljem tekkisid mul aga kahtlustused, mis püsivad 
praegugi.» 

«Ja need oleksid?» 

«Vaidlen vastu niisugusele ülekuulamisviisile,» astub vahele uurija. «Meil pole tahtmist tutvuda 
vahialuse kaht-lustüstega. Piisab vist, kui lasta tal jätkata seda väga usutavat lugu!» 

«Las ta siis jätkab,» käsib kohtunik, süüdates uue sigari. 

«Kõnelge, kuidas te ise toimisite,» jätkab uurija. «Mida te tegite pärast neid tähelepanekuid, mida 
kirjeldasite?» 

«Tükk aega ei osanud ma midagi ette võtta: olin nii segaduses sellest, mida ma enda kõrval nägin. 
Olin veendunud, et tegemist on mõrvaga ning et tapnud oli lask, mida ma kuulsin. 

Aga kes võis tulistada? Igatahes mitte indiaanlased. Selles olin ma kindel. 

Mõtlesin, et voib-olla mõni preeriapiraat, kes tegi seda röövimise eesmärgil. Ent ka see oli võimatu. 
Mu mehhiko vaip on väärt sada dollarit. See oleks kindlasti kaasa viidud. ära polnud aga võetud ei 
seda ega ka midagi muud, mis noorel Poindexteril ühes oli. Polnud näha, et midagi oleks 
puudutatud. Isegi kell oli tal vestitaskus alles ja selle kett, rais oli tükati käetud tardunud verega, 
sädeles kaela ümber. 

Tulin järeldusele, et roim peab olema toime pandud salaviha tõttu või kättemaksuks, ja püüdsin 
meelde tuletada, kas ma polnud kuulnud, et keegi oleks noore Poindexteriga kunagi tülitsenud või 
tema peale viha kandnud. 

Midagi niisugust polnud ma aga iialgi kuulnud. 

Pealegi, miks oli lõigatud pea otsast? 

See asjaolu hämmastas mind ja äratas õudust. 

Püüdmata enam asjale seletust leida, kaalusin, mida oleks kõige õigem teha. 

Surnukeha juurde jäämisest poleks olnud mingit kasu. Niisama põhjendamatu oli ta maha matta. 

Siis tulin ma mõttele kapata tagasi forti ja hankida sealt abi laiba kandmiseks Casa del Corvosse. 

Oleksin ma ta aga metsa jätnud, siis oleksid koiotid võinud ta üles leida ja nii nemad kui kullid 
oleksid tal kallal olnud, enne kui me kohale oleksime jõudnud. Raisakullid tegidki juba taevas oma 
hommikusi tiire. Ilmselt olid nad laipa silmanud. 


Kuigi noormehe keha oli juba moonutatud, ei võinud ma mõeldagi, et jätan ta sinnapaika ja lasen 
veel rohkem rikkuda. Mõtlesin helladele silmadele, mis varsti, täis pisaraid, seda nägema pidid.» 


XCIV peatükk SALADUS SAAB SELGEKS 


Süüalune peab veidi vahet. Keegi ei ütle sõnagi ei tema peatamiseks ega kiirustamiseks. 

Keegi ei taha katkestada jutustust, mille kõik teavad olevat veel lõpetamata ja mille iga lõik on 
muutnud nende tähelepanu üha sügavamaks ja tõsisemaks. 

Kohtunik, vannutatud mehed ja pealtvaatajad kuulavad hinge pidades — paljudel on isegi suu 
pärani — ega pööra pilku süüaluselt. 

Keset pühalikku vaikust lubatakse tal jätkata. 

«Järgmiseks mõtlesin ma katta keha mantliga, lisaks saraapele, mis oli õlgade ümber. Siis oleks 
see kaitstud olnud nii huntide kui kullide eest, vähemalt seniks, kui me talle järele oleksime tulnud. 

Võtsin juba mantli seljast, kui mul tuli pähe teine plaan, mis tundus olevat igas mõttes parem. 

Selle asemel et minna forti tagasi üksinda, kavatsesin võtta surnukeha endaga kaasa. Kujutlesin, et 
saan seda teha, kui asetan laiba hobuse laudjale ja köidan ta lassoga sadula külge. 

Talutasin oma hpbuse kohale ja valmistusin talle laipa selga upitama, kui märkasin, et puude all 
seisab veel üks hobune. Sellega oli hiljuti ratsutanud too, keda enam ei olnud. 

Loom nosis sealsamas lähedal rohtu — nii rahulikult, nagu poleks juhtunud midagi, mis teda 
selles oleks võinud eksitada. 

Et ratsmed lohisesid maas, polnud mul raske teda kinni võtta. Raskem oli aga hobust rahulikult 
paigal seisma sundida, eriti siis, kui ta oli toodud selle kõrvale, kes maas lamas. 

Ratsmeid hammaste vahel hoides töstsin laiba üles ning püüdsin seda asetada risti üle sadula. 

Mul läks küll korda seda sinna panna, aga surnukeha ei jäänud paigale. Ta oli kange ega 
kooldunud sadula järgi ja teda ei saanud kuidagiviisi kinnitada. 

Lisaks sellele hakkas hobune perutama, nähes, missugust koormat teda tahetakse kandma panna. 

Pärast mitmeid asjatuid katseid nägin, et mu plaan ei õnnestu.. 

Pidin sellest mõttest juba loobuma, kui mulle turgatas pähe teine, mis tõotas olla tõhusam. Mulle 
tuli meelde, mida olin lugenud Lõuna-Ameerika gautšode kohta. Kui keegi neist sureb või saab 
õnnetuse läbi otsa kuskil kaugel pampas, viivad seltsimehed ta laiba koju nii, et seovad ta sadulasse 
— panevad ta sinna istuma, nagu oleks ta elus. 

Miks poleks ma võinud teha sedasama Henry Poindexteriga? 

Tegin katset: püüdsin teda alguses panna tema enda-hobuse selga. 

Et aga sadul oli lame ning hobune ikka veel rahutu, ei läinud see mul korda. 

Koos koju sõitmiseks jäi üle ainult üks võimalus — vahetada hobused. 

Teadsin, et minu oma tõrkuma ei hakka. Pealegi sobis mu sügav mehhiko sadul selleks 
otstarbeks suurepäraselt. 

õige pea oli mul laip sadulas, sirgelt istuma pandud — päris loomulikus asendis. Jäikus, mis 
mulle enne takistuseks oli, aitas nüüd teda paigal hoida. Paindumatuid jäsemeid oli kerge parasjagu 
harki tõmmata, ja kui olin pistnud ta jalad jalustesse ning köitnud rihmad tihedasti üle reite, polnud 
enam suurt võimalust, et laip maha oleks libisenud. 

Et asi oleks täiesti kindel, lõikasin oma lasso otsast jupi, köitsin selle ümber ta piha ja kinnitasin 
ühe otsa sadula esi-, teise tagaharja külge. 

Eraldi nööritükk, mis oli seotud jaluste külge ning käis hobuse kõhu alt läbi, hoidis paigal jalgu. 

Nüüd tuli veel mõelda, mis teha peaga. Ka see tuli kaasa võtta. 


Kui ma pea maast üles tõstsin ning püüdsin seda kübarast vabastada, leidsjn, et see on võimatu. 
Pea oli hirmsasti tursunud ning sombreero ümbritses seda tihedasti nagu ta enda nahk. 

Polnud karta, et kübar peast ära tuleb, seepärast sidusin ma nööri kübara pandla külge ning 
riputasin pea koos kübaraga sadulaharjale. 

Sellega olidki mu ettevalmistused rännakuks tehtud. 

Istusin mõrvatu hobusele, hüüdsin enda oma järele — ta oli harjunud mulle juhtimata järgnema 
— ja hakkasin ratsutama tagasi asunduse poole. 

Vähem kui viie minuti pärast löödi mind aga sadulast maha ning ma kaotasin sealjuures 
teadvuse. Kui seda poleks juhtunud, ei seisaks ma praegu siin — igal juhul mitte süüalusena.» 

«Teid löödi sadulast maha!» hüüab kohtunik. «Mismoodi?» 


«See oli lihtsalt õnnetus või õigemini mu enda hooletuse tagajärg. Võõrale hobusele selga hüpates 
ei võtnud ma kohe ratsmeid pihku. Harjunud enda oma juhtima sageli ainult hüüatuste ja põlvede 
abil, olin muutunud ratsmete suhtes lohakaks. Ma ei näinud ette, et võib juhtuda midagi niisugust. 


Hobune, kelle seljas ma istusin, oli ainult kolme enda pikkuse võrra edasi liikunud, kui ta äkki 
millestki kohkus, kõrvale põikas ja täie kapakuga minema sööstis. 

Mul poleks õieti tarvis öelda «millestki», sest ma tean, mis see oli. Loom vaatas taha ja nägi teist 
tulemas, seljas võigas kuju, mis nüüd suures valges võis tõesti kohutada nii hobust kui inimest. 

Kahmasin ratsmete järele, aga enne kui ma need kätte sain, kihutas hobune juba täie kiiruga. 

Algul häiris see mind ainult õige veidi või tõtt öelda hoopiski mitte. Oletasin, et saan ratsmed 
pihku ja peatan jooksiku. 

Ent varsti leidsin, et seda teha polnudki nii kerge. Ratsmed olid libisenud ette, peaaegu looma 
kõrvadeni, ja ma oleksin ulatunud nendeni ainult siruli hobuse kaelale laskudes. 

Katsudes ratsmeid kätte saada, ei hoolinud ma sellest, kuhu hobune mu viis. Alles siis, kui oksad 
mulle vastu põski peksid, märkasin, et ta oli teerajalt ära pöördunud ning tormas läbi padriku. 

Nüüd polnud enam aega midagi tähele panna — polnud isegi võimalik vaadata, kus on ratsmed. 
Mul oli küllalt tegemist, et kõrvale põigata akaatsiaokste eest, mis sirutasid minu poole oma ogalisi 
harusid just nagu nimme selleks, et mind sadulast maha kisku/la. 

Kuigi ma ei pääsenud kriimustusteta, sain neist siiski kuidagi mööda. 

Siis tuli aga takistus, mida ma ei suutnud vältida — suure puu oks, mis ulatus risti üle raja. See 
asus madalal, umbes rinna kõrgusel, ja loom, kes äkki uuesti kohkus, sööstis otse selle alt läbi. 

Kuhu ta pärast sai, sellest polnud mul aimu. Küllap teate seda ise minust paremini. Mina võin 
ainult öelda, et ta puistas mu sadulast ja ma jäin temast oksa alla maha, muhk otsmikul, ja paistes, 
valutava põlvega. Nii üht kui teist märkasin ma alles umbes kähe tunni pärast. 

Kui ma jälle meelemärkusele tulin, nägin, et päike on juba kõrgel ja et mu kohal tiirutab 
paarkümmend raisakulli. Nende õieliaetud kaelte järgi oli mulle kohe selge, keda nad oma saagiks 
peavad. 

Nende nägemine, ka janutunne, mis hakkas juba vaeva tegema, ajasid mind liikvele. 

Püsti tõustes avastasin, et ma ei suuda käia. Ja mis veel hullem — seisin ainult hädavaevalt jalul. 

, Paigale jääda oleks tähendanud hukkuda, vähemalt arvasin tookord nõnda. 

See mõte kihutas mind tagant ja ma pingutasin kogu oma allesjäänud jõudu, et kuidagi vee 
juurde jõuda. 


Teadsin, et seal ligidal peab olema oja, ja osalt roomates, osalt kohapeal meisterdatud 
algelise kargu abil kom-berdades õnnestus mul selleni jõuda. 

Kustutanud janu, tundsin end palju paremini ning varsti langesin sügavasse unne. 
Ärgates nägin, et koiotid olid mu sisse piiranud. 

Neid oli vähemalt oma nelikümmend tükki, ja kuigi ma algul neid ei kartnud — teadsin, 
missugused argpüksid nad on —, pidin peagi oma arvamust muutma. 

Nad nägid, et ma olin haavatud, ja olid seepärast otsustanud mind rünnata. 

Tüki aja pärast tegidki nad seda: kogunesid mu ümber kobarasse ja hüppasid mulle 
korraga selga. 

Mul polnud muud relva kui ainult nuga — õnn, et seegi veel alles oli jäänud. Kui oleksin 
olnud täiesti relvitu, oleks mind lihtsalt tükkideks kistud ning ära õgitud. 

Noa abil õnnestus, mul neid eemal hoida: torkasin neid läbi nii palju kui aga tera ette 
sattus. Usun, et oma pool tosinat sai neid küll seal otsa. 

Kõigest hoolimata oleks mul aga lõpuks ikka haprasti läinud. Et mu haavad peaaegu 
sorinal verd jooksid, hakkasin ma juba nõrkema ja oleksin varsti kokku varisenud, kui mulle 
poleks ootamatult appi tulnud õnnelik juhus.» 

«See ilmus ühe vana sõbra näol,» jättes ta, «kaaslase näol, kes on sageli palju 
ustavam inimesest endast. See oli mu ajukoer Tara. 

Koer hulkus ringi — võib-olla mind otsides, kuigi ma hiljem selle kohta teist 
seletustkuulsin, millega mul ei tarvitse aga teid segadusse ajada. Igatahes leidis ta mu üles 
ning jõudis pärale just õigel ajal, et saada mu elupäästjaks. 

Tema lähenemisel jooksid koiotid laiali ja ma olin päästetud kohutavast saatusest — võin 
vabalt öelda, et surmasuust. 

Veel korraks langesin unerammestusse — või teadvusetusse; ei tea öelda, kumb see õieti 
oli. 

Ärgates olin juba võimeline mõtlema. Teadsin, et koer pidi olema tulnud mu hütist, mis 
asus mitme miili taga. Looma oli eelmisel päeval sinna viinud mu teener Phelim. 

Viimane pidi seal olema praegugi ja ma mõtlesin, et saadan talle kirja — selle oleks kätte 
viinud koer. 

Kirjutasin mõned sõnad nimekaardile, mis mul ühes juhtus olema. 

Teadsin, et mu teener ei oska lugeda, aga kaarti nähes oleks ta taibanud, et see on minult, ning 
oleks otsinud kellegi, kes talle kirja ette oleks lugenud. Silmas pidades, et tähed olid kritseldatud 
verega, oli veelgi tõenäolisem, et ta seda teeb. 

Et hoida kirja hävimise eest, mässisin selle kitsenaha-tükikesse ning sidusin Tarale kaela. 

Kõige raskem oli koera enda juurest ära ajada. Lõpuks ta siiski läks ja ma lootsin, et tagasi koju. 

Paistab, et mu sõnum viidi kohale nagu kord ja kohus, kuigi ma selle tagajärgedest kuulsin alles 
eile. 

Varsti pärast seda, kui koer oli läinud, jäin ma uuesti magama — ja ärgates leidsin end jälle 
vaenlasega vastamisi, seekord kohutavamaga kui senised. 

See oli jaaguar. 

Võitlesime temaga, aga millega ja millal see lõppes, seda ei tea ma öelda. Jätan selle oma vapra 
päästja Zeb Stumpi hooleks, kes loodetavasti varsti tagasi tuleb ja annab seletuse sellele ning 
paljule muule, mis on veel mõistatuseks nii mulle kui ka teile. 


Kõigest hilisemast suudan ma meenutada üksnes seosetuid unenägusid, luupainajalikke viirastusi, 
aga vahel sekka ka meeldivaid, 00, lausa taevalikke nägemusi. Kõik see kestis üleeilseni; siis tulin 
ma jälle teadvusele ning leidsin enda vanglast... süüdistatuna mõrvas. 

Lugupeetud vandekohtunikud! Olen lõpetanud.» 


«Se non e vero, e ben trovato,»' mõtleb kohtunik, mõtlevad ka vannutatud mehed ja 
pealtvaatajad, kui kohtualune oma jutustuse lõpetab. 

Võib-olla ei väljenda nad seda niisuguse hästisõnastatud fraasiga, kuid nad tunnevad seda, 
viimane kui üks. 

Ja pole vähe neid, ke» peavad seda tõeks ning heidavad kõrvale mõtte, nagu oleks see 
väljamõeldis. Lugu on liiga lihtne, liiga üksikasjaline, et olla välja mõeldud ja liiatigi mehe poolt, 
kelle aju on alles äsja paranenud palavikuuimast. 

Täiesti võimatu, et ta niisuguse jutu ise sepitses. Nii mõtleb enamik inimesi, kellele seda kõneldi. 


! Kuigi mitte tõsi, on see vähemalt hästi välja mõeldud (it. k.). 

Tema tunnistus — ebatavaline, nagu see vahest ehk oligi — on ta kaitsmiseks teinud rohkem kui 
advokaadi kõige ilukõnelisem sõnavõtt. 

Ent ikkagi on see ainult ta enda jutt. Et teda süüdistusest vabastada, on tarvis kellegi teise 
tõendusi. 

Kus on tunnistaja, kellest arvatakse sõltuvat nii palju? Kus on Zeb Stump? 

Viissada silmapaari pöörduvad preeriale ning uurivad pinevalt horisonti. Viissada südant põksuvad 
kärsitult, oodates kannatamatult tagasi vana kütti — kas siis Cassius Calhouniga või ilma temata, kas 
peata ratsanikuga või ilma selleta. Viimane pole enam ei müüt ega mõistatus, vaid loomulik, 
seletatav ja mõistetav nähtus. 

Siia kogunenud rahvahulgale ei tundu niisugune asi ebatõenäolisena, veel vähem peavad nad seda 
võimatuks. Nad on edela-teksaslased — kõrge platoo elanikud, mis ulatub «Vaiade lagendikuni» ', 
kust saab alguse kaunis Leona ja kus on Pähklijõe saja sädeleva haru allikad. 

Nad elavad maal, kus surma järel ei tule kõdunemine, kus mahalöödud hirvesokk või mõne 
õnnetuse läbi kokku-varisenud metsloom, kui teda just kiskjad ära ei õgi, võib mõne aja pärast 
vastu panna nii hävinemisseadustele kui koioti hammastele; kus sureliku inimesegi korjus, kui ta 
jäetakse kirstu panemata ja katmata, ilmutab lühikese, kõigest neljakümne kaheksa tunnise 
ajavahemiku järel samu tundemärke ning omadusi mis Egiptuse katakombidest värskelt 
väljakaevatud muumia. 

Kohalolijate seas on ainult üksikuid, kellele see Texases Sierra Madre lähistel, eriti aga Llano 
Estacado harudel valitseva kliima iseärasus teada pole. 

Kui peata ratsanik toodaks kaasa tamme alla, poleks keegi üllatatud, leides Henry Pojndexteri 
surnukeha juures ainult esmaseid lagunemise jälgi. Kui asja kõneldud loos ongi midagi, mis 
uskumist ei leia, siis igatahes mitte see asjaolu, ja inimesed ei oota kannatamatult mitte seepärast, et 
nad nõuaksid sellele kinnitust. 

Nende kannatamatusel on teine põhjus — kahtlus, mis ärkas juba kohtuprotsessi algul ja mis selle 
käigus on järkjärgult suurenenud ning võtnud lõpuks peaaegu veendumuse kuju. 


'«Vaiade lagendik» (Llano Estacado) on oma nime saanud sellest, et harvad teed ning 
vähesed veeleiukohad sel asustamata alal tähistati maasse löödud vaiadega. 

Oodatakse selle veende kinnitamist või hajutamist, ja seepärast ärritabki nüüd peaaegu kõiki 
sealviibijaid tunnistaja puudumine, kelle tunnistusest loodetakse, et see kas annab süüalusele 
tagasi vabaduse või saadab ta võlla. 

Niisuguse arvamusega uurivadki nad rõhtjoont, kus taeva mahe safiirsinine seguneb preeria ereda 
smaragdrohelisega. 


XCV peatükk VIIMANE TUNNISTAJA 


Juba oma kümme minutit kestab pingeline ootamine ning koos sellega pühalik vaikus. 

Viimast katkestab ajuti mõni märkus või hüüatus, kui keegi näeb või kujutleb nägevat preerias 
mingit täppi. Siis hakatakse erutatult sumisema ja inimesed tõusevad kikivarvule, et paremini näha. 

Kolm korda on rahvahulga elevile ajanud märguanded, mis on osutunud ekslikeks. Kannatus 
hakkab juba katkema, kui kõrvu kostab neljas, lausukid tugevamal häälel ja veendunumalt kui 
eelmised. 

Ohjeldamatu rõõmuhüüd, vana saksi «hurraa!» paneb tamme oksad lausa vabisema, kui päikesest 
paatunud preeria kohal väreleva õhu virvendusest ilmub nähtavale kolm ratsameest, kes suunduvad 
puu poole. 

Kaks neist tuntakse kohe ära kui Zeb Stump ja Cassius Calhoun. Kolmandat kindlaks teha on veel 
lihtsam, sest niipalju kui silm seletab, ei ole selles fantastilises kujus võimalik eksida. 

Esimestele hõigetele, millega tervitati kähe mehe tagasitulekut, järgnevaid uued, veel rõhukamad, 
kui nähakse, et nendega koos on olend, kes on olnud nii kaua üleloomulike kujutluste ja kõige 
veidramate oletuste allikaks. 

Olgugi et nüüd teatakse» mida ta endast kujutab, ja mõistetakse, miks ta ringi hulgwb, vaadeldakse 
teda ikkagi tundega, mis on lähedane aukartusele. 

Hõigetele järgneb vaikus, mida ei eksitata enne, kui kolm ratsanikku päris ligidale on jõudnud, ja 
siis katkestab selle ka ainult sosin, nagu oleksid juuresolijate mõtted liiga tõsised, et neid täie 
häälega kuuldavale tuua. 

Paljud lähevad liginevale kavalkaadile vastu ja saadavad selle uudistavi silmi kohale. 

Ratsanikekolmik peatub väljaspool pealtvaatajateringi, mis kohe asukohta muudab ning 
nende ümber sulgub. 

Kaks neist ronivad maha, kolmas jääb sadulasse. 

Calhoun viib oma hobuse kõrvale ja kaob rahva hulka. Niisuguse kaaslase kõrval teda 
enam tähele ei pandagi. Kõikide pilgud ja ka mõtted viibivad peata ratsanikul. 

Zeb Stump jätab vana mära sinnapaika, võtab kinni teise ratsmetest ja talutab peata 

ratsaniku puu alla — kohtu ette. 

«Noh, kohtunik,» sõnab ta, nagu käsutaks siin tema, «ja teie, kaksteistkümmend 
vannutatud meest, siin on teile tunnistaja, kes teie arupidamistesse ehk ivake valgust tuua 
suudab. Mistete ma ülekuulamisest arvate?» 


Kuuldakse valuhüüet ja sõnu: «Oo, jumal, see on tema!» Rahva seast vaarub välja 
pikakasvuline mees ning jääb seisma peata ratsaniku juurde. See ontaisa! 

Kaugemalt tagantpoolt kostab summutatud kiljatus nagu minestusse langevalt naiselt. 
See ontaõde! 


Veidi aja pärast viiakse Woodley Poindexter kõrvale. Ta ei pane vastu: ilmselt ei taju 
ta, mis temaga tehakse. 


Ta talutatakse kaugemal seisva tõlla juurde ning asetatakse selle ainsa valdaja — tema 
enda tütre kõrvale istmele. 

Kuid tõld jääb paigale. See, kelle valduses on ohjad, on otsustanud kohale jääda, kuni 
kohus on kuulutanud otsuse — jah, isegi hukkamiseni, kui lõpp peaks olema selline. 

Zeb Stump juhatatakse ametlikult tunnistaja kohale. 

Kohtuniku korralduse peale ülekuulamine jätkub. Seda juhib süüaluse advokaat. 

Paljudki formaalsused jäävad ara. Vana kütti, kes vande-tõotuse juba on andnud, 
palutakse lihtsalt jutustada, mida ta asjast teab, ning lastakse tal kõnelda nii, kuidas ta ise 


tahab. Zeb teeb seda napisõnaliste lausetega — ju ta siis arvab selle juriidilises 
väljendusviisis nõutava olevat. 


Zeb kõneleb järgmist: 


«Esimest korda kuulsin sellest näotust loost teisel päeval pärast noore Poindexteri 
kadumist. Kuulsin sellest, kui tulin jõe äärest jahilt. Kuulsin, et mõrva toimepanemises 
kahtlustatakse mustangerit. Teadsin küll, et tema niisukene ei ole, aga et süda rahule jääks, 
ratsutasin ta hüti juurde. Teda polnud kodus, ta teener Phelim aga oli mingisuguse 
läbielamise tõttu nii ära kohutatud, et ei saanud üldse selget sõna suust. 

Heakene küll, kui me seal juttu vestsime, tuli sisse koer, mingi asi kaelas. Järeleuurimisel 
osutus, et see on mustangeri nimekaart. Selle peale oli kirjutatud punase tindiga, aga ma sain aru, 
et see oli veri. 

Sõnad kaardil juhatasid «sellele, kes neid juhtub lugema», kust nöörimeest leida. 

Võtsin teised kaks — see on Phelimi ja koera — ligi ja läksin sinna. 

Jõudsime just täpipealt kohale, et mustanger ära päästa tähnilise pantri küünte vahelt, keda 
mehhiklased tiigriks hüüavad ja keda noormees ise, nagu ma olen kuulnud, jaaguariks nimetab. 
Lasksin elajale kuuli selga ja maha ta jäigi. Noh, viisime siis mustangeri ta hüti juurde, sest ta ise 
ei saanud jalga jala ette tõstetud. Tassisime ta sinna kande-raami moodi riistapuul. Peale selle oli 
ta ka arust ära nagu isakalkun mänguajal. Viisime ta koju ja seal ta lamas, kuni otsijad hüti juurde 
tulid ja ta üles leidsid.» 

Tunnistaja teeb pausi, nagu endamisi kaaludes, kas mitte jutustada iseäralikkudest juhtumustest, 
mis leidsid aset sel ajal, kui mustanger hütis lamas. Või oleks süüalusele kasulikum, kui ta nendest 
ei kõneleks? Ta otsustab vaikida. 

Sellega pole nõus uurija ja alustab ristküsitlust. Tagajärjeks on, et Zebil tuleb anda täielik ja 
üksikasjaline seletus kõige kohta, mis juhtus kuni selle momendini, mil vang tal käest võeti ja 
vanglasse pandi. 

«No nõnda,» ütleb ta, niipea kui ristküsitlus lõpule jõuab, «te käskisite mul rääkida kõigest, mis 
ma selle asjaloo kohta tean, aga jätsite oma küsimistes ühe asja ikka kähe silma vahele ja ma 
tahan selle ise südame pealt ära rääkida.» 

«Jätkake, mister Stump!» sõnab San Antonio mees, kelle hooleks ülekuulamine oa usaldatud. 

«Noh, sellel, millest ma kõnelda tahan, pole niivõrd pistmist kohtualusega kui mehega, kes minu 
arvamise järgi praega tema kohal seisma peaks. Ma ei ütle teile, kes ta on. Kõnelen ainult, mis ma 
tema kohta teada olen saanud, ja siis teie, vannutatud mehed, vaatate ise, mis te sellest välja 


rehkendada oskate.» Vana kütt peatub ja tõmbab pikalt hinge, nagu oleks talt veel õige pikka 
tunnistust oodata. 

Keegi ei püüa teda katkestada ega sunni ka tagant. On tekkinud mulje, et Zeb suudab mõrvalt 
saladuskatte eemaldada. Peata ratsaniku ümber seda enam ei ole. 

«No vaadake, kaaskodanikud,» kõnetab Zeb koosolijaid nüüd teisiti, «pärast seda, mis ma 
kuulsin, ja iseäranis pärast seda, mis ma nägin, teadsin ma, et noor Poindexter on langenud ohvriks 
-.. etta elutee on... et teda pole enam. 

Samuti oli mulle selge, et selle alatu teo kordasaatjaks ei olnud ega võinud olla mustanger 
Maurice Gerald. 

Kes see siis oli? See oli küsimus, mis vaevas mind nagu neidki teie hulgast, kes ei teinud oma 
otsust ilma järele mõtlemata. 

Heakene küll. Ft iirlane minu arust süütu oli, võtsin kindlasti nõuks tõele jälile saada. Ma ei 
ütle, et tõendid poleks olnud tema vasta. Need kõnelesid kuradima hullusti tema kahjuks. 

Sellest hoolimata ei jäänud ma neid uskuma ja läksin preeriasse, et ivake jälgi uurida. 

Teadsin, et kuritöö kohale peavad viima kabjajäljed ja sealt ära niisamuti, aga paraku, seal oli 
neid musttuhat ja tulid ja läksid nad igas suunas — muidu oleks asi ehk lihtsam olnud. 

Aga nende seas olid ühed, mis mulle eriti silma hakkasid, ja ma otsustasin ajada neid kas või 
maailma otsa välja. 

Need oli jätnud ameerika hobune, kellel oli kolm korralikku rauda ja neljandal tükk küljest ara. 
Siin see raud ongi.» 

Tunnistaja kobab käega veidi aega vammusetaskus ja tõmbab selle siis välja. Ta hoiab peos 
poolikut hobuserauda. 

Ta tõstab selle kõrgele, nii et kohtunik, vannutatud mehed ja pealtvaatajad näeksid, mis see on. 

«Nojah, auline kohtuhärra,» jätkab ta, «ja teie, vannutatud mehed, hobune, kellele see raud kuulus, 
sõitis üle preeria sellelsamal ööl, kui pandi toime mõrv. Ta sõitis nii selle mehe järel, kes on 
tapetud, kui ka tolle taga, keda selles süüdistatakse. Ta läks otse mõlema jälgi mööda ja pidas kinni 
selle koha lähedal, kus roim aset leidis. 

Aga mees, kes temaga ratsutas, ei jäänud veel paigale. Ta läks jala edasi, kuni oli üsna verega 
määritud koha ligi, ja tema läbi see koht veriseks saigi. Just kolmanda, pooliku rauaga hobuse seljas 
istus mõrtsukas!» 

«Jätkake, mister Stump!» käsib kohtunik. «Selgitage, niida te niisuguse väitega tahate ütelda.» 

«Sellega tahan ma ütelda järgmist: mees, kellest ma kõnelen, jäi tihnikusse varitsema ja sealt ta 
laskiski kuuli, mis vaese noore Poindexteri tappis.» 

«Missugune mees? Kestaoli? Mista nimi on? Ütelge ta nimi!» nõuab paarkümmend häält ühest 
suust. «Ma mõtlen, et leiate selle sealt.» «Kust?» 

«Kust! Selle kehast, kes istub seal ilma peata ja vaatab tummalt teie peale alla.» 

«Te kõik näete,» jätkab tunnistaja vaikivale kogule osutades, «te kõik näete punast plekki ta 
rinnal triibulise vaiba peal. Pleki keskel on auk. Selle augu taga on arvatavasti teine nooremehe 
kehas. Aga selja peal pole selles kohas midagi. Sellest ma järeldan, et kuul, mis tegi oma töö, on 
praegagi tema sees. Mis oleks, kui õige võtaksime ta paljaks ja vaataksime järele?» 

Tunnistaja ettepanekuga ollakse nõus. Kaks või kolm pealtvaatajat, Sam Manly nende hulgas, 
astuvad ette ja hakkavad asjakohase tõsidusega eemaldama saraapet. 


Nagu siis, kui avatakse mälestussammas, mille kunagi elanud algkuju on ära teeninud seesuguse 
lugupidamisavalduse, seisavad juuresolijad kätte langemisel aupaklikus vaikuses, nii seistakse ka 
teksase tamme all, kui peata ratsaniku õlgadelt võetakse vaip. 

Vaikus on pühalik, sügav, seda ei katkesta isegi sosin. Viimast on kuulda alles siis, kui saraape 
on täiesti eemaldatud ning rahvahulk näeb surnukeha. 

See on rõivastatud taevassinisesse volditud rinnaesisega puuvillpluusi, mis on kurguni kinni 
nööbitud. 

Jäsemeid ümbritseb sama värvi riie, ainult heledama triibuga õmblustel. Paistavad ainult reied: 
sääri ja labajalgu varjab tihedasti pingul olev täpiline nahk. 

Kaks korda ümber piha käib hobusejõhvist punutud köietükk. Nii ees kui taga on see kinnitatud 
kõrge sadulaharja külge. Seeläbi püsib keha püsti. Jupp sama köit on toetuseks jaluste külge seotud 
ning sedelgavöö kombel hobuse kõhu alt läbi tõmmatud. 

Kõik on nii, nagu süüalune kõneles, kõik, välja arvatud pea. Kuhu see on jäänud? 

Praegu seda pärima ei hakata. Juhituna Zeb Stumpi jutust, on kõigi silmad pööratud surnukehale 
ja uurivad seda tähelepanelikult. 

Näha on kaks kuuliauku — üks südame piirkonnas, teine rinnakus pisut ülalpool kõhukoobast. 

Pilgud koonduvad viimasele, sest selle ümber on vere-sõõr allapoole suunduvate niredega. Need, 
praegu ilmselt kuivanud verejoad ongi määrinud pehme puuvillriide. 

Teise kuuliaugu juures ei ole taolisi märke näha. See on lihtsalt selgepiiriline ümmargune auk 
riides, umbes hernetera suurune ja eemalt vaevalt märgatav. Vereplekke selle ümber pole. 

«Selle L» sõnab Zeb Stump, osutades väiksemale, «pole mingit tähtsust. Selle lasksin mina 
kuristikus; rääkisin teile sellest. Näete, selle ümber verd ei ole ja see on tõenduseks, et kui kuul 
kehasse tungis, pidi mees juba surnud olema. Teisega on lugu teine. See lask kustutas ta eluküünla, 
ja kui ma väga ei eksi, peaks tinatükk tal veel praegagi sees olema. Tuleb lihtsail, noaga väike täke 
teha ja järele vaadata.» 

Ettepanekule ei vaielda vastu. Just vastupidi, kohtunik annab korralduse tehagi nii, nagu Zeb 
soovitas. Mõlemad pideköied, nii eesmine kui tagumine, seotakse lahti, reite ümbert vabastatakse 
rihmad ning keha tõstetakse sadulast. Mehed, kes teda lahti seovad, tunnevad, kui jäik ja paindu- 
matu on laip: käed ja jalad on kanged, nagu oleksid nad kivistunud. Surnukeha kergus annab aga 
tunnistust kuivamisest — ta erikaal on vaevalt suurem kui muumiaal. 

Aupaklikult ja ettevaatlikult asetatakse surnukeha rohule pikali. Vaikides kummarduvad ta 
kohale opereerijad, keda juhib Sam Manly. 

Kohtuniku näpunäidete kohaselt teeb ta sõõrja sisselõike haava ümber, mida piirab verelaik. 

Lahkamine kestab, kuni jõutakse ribide vahelt läbi. Vasakpoolsest kopsust leitaksegi otsitav ese. 
Sond — jahinoa ots — puutub millegi kõvema vastu kui liha. See tundub olevat tinakuul. Ja ongi! 
Kuul võetakse välja, hõõrutakse tumepunasest kattest puhtaks ning antakse vandekohtunike kätte 
järelevaatuseks. Hoolimata kriimustustest, mis on pärit keermetega püssi rauaõõnest, hoolimata 
sälgust, mis on tekkinud põrkamisest vastu roiet, võib ikka veel eristada valatud poolkaart ning 
kahe C piirjooni. 

Oo, need reetlikud initsiaalid! Mitmed, kes neid näevad, mäletavad neist ennegi kuulnud olevat. 
Nad võivad tunnistada, et on kuulnud märgitud kuuliga kiitlemist tol korral, kui mängus oli 
Jaaguari tapmise au. 


Mehel, kes tookord sellega hooples, on praegu põhjust kahetseda. 


«Aga kus ta ise on?» hakatakse huvi tundma. «Missuguse seletuse teie asjale annate, mister Stump?» 
esitab kaitsja omakorda küsimuse. 

«Mis seletust siin enam vaja,» tuleb kütilt vastuseks. «See peab küll olema täitsa kollanokk, 
kellele päevaselge pole, et noor Poindexter selle kuuliga maha kõmmutati.» «Ja kes teie arvates selle 
tulistas?» 

«Noh, see paistab ju niisama klaar olema. Kui inimene oma läkitusele nime peale märgib, ei tohiks 
saatja suhtes enam arusaamatusi olla. Siin on küll paljalt algustähed, aga minu meelest on nad 
küllalt selged ja räägivad ise enda eest.» 

«Minu arvates ei tarvitse need veel midagi tähendada,» segab vahele uurija. «Muidugi, kuul on 
märgitud sümboli ja tähtedega, mis võivad — aga ei tarvitse — kuuluda ühele hästituntud 
džentelmenile asundusest. Kuna argumendid räägivad selle poolt, ütleme, et need kuuluvad temale, 
samuti nagu ka see kuul meie käes. Kuid mida see tõestab? See poleks esimene kord, kus mõrv on 
toime pandud inimese poolt, kes enne relva varastas ja siis sellega tappis. See on harilik 
kavaldamine, päris labane võte. Kes võib väita, et antud juhul pole tegemist umbes samaga?» 

«Ja muuseas,» jätkab ta veenvalt, «mis oleks mõrva motiiviks, kui oletame, et selle pani toime 
mees, kelle vastu on pööratud teie kahtlustused? Nimetamata nimesid, teame me kõik, kellele need 
initsiaalid kuuluvad. Olen veendunud, et ka džentelmen ise seda ei salga. Mingit tähtsust sellel 
faktil aga pole, sest ei ole muid tõendeid, mis teda roimaga kuidagi seosesse viiksid.» 

«Kas tõesti pole?» küsib Stump, kes on kannatamatult oodanud, millal jurist oma jutuga lõpule 
jõuab. «Mis te siis selle kohta arvate?» 

Pidulikult võtab Zeb oma tuleriistadekotikesest kortsunud, servadest kõrbenud ja just nagu 
püssirohust mustaks määrdunud paberitüki. 


«Selle leidsin ma,» sõnab ta, ulatades paberiräbala vandekohtunike kogule, «akaatsia okka küljest, 
kuhu ta püssi- 


229 


rauast lennates kõvasti kinni oli jäänud. Ta tuli samast püssist, kust lasti välja see kuul — ta oli 
sellele tropiks. Nagu mina asjast aru saan, paistab see tükk pärit olema ühe ümbriku küljest. Selle 
peal on nimi, mis imelikul viisil kokku langeb tinatüki peal olevate nimetähtedega. Vande- 
kohtunikud võiksid selle välja veerida.» 


Vandekohtunike vanem võtab paberitüki, silub selle sirgeks ja loeb valju häälega: 
«KAPTEN CASSIUS CALHOUN.» 


XCVI peatükk PANI PUTKU! 


Nime teadasaamine tekitab kohtus suurt elevust. 

Pealtvaatajate huultelt vallandub hüüe, mis tuleb otsekui ühest suust: paistab, et kõiki erutavad 
ühed ning samad tunded. 

Hüüe ei väljenda üllatust, vaid midagi sootuks erinevat. Lisaks on selle tähendus kafresugune: 
ühelt poolt kinnitab see süüaluse süütust, teiselt poolt tolle süüd, kes teda siiani kõige agaramalt oli 
süüdistanud. 

Viimase vastu on Zeb Stumpi tunnistus rohkem kui lihtsalt kahtlust tõstnud. Kahtlustama oli teda 
hakatud juba varem ja iga järgneva fakti paljastamine süvendab seda, kuni lõpuks saab üldiseks 
veendumus, et mitte Maurice Gerald pole mees, kelle üle tuleb Henry Poindexteri tapmise asjas 
kohut mõista. 

Niisama kindlalt usutakse, et too mees on Calhoun. Määrdunud paberitükk on viimaseks lüliks 
tõendusteahelas, ja kuigi see on ainult kaudne tõend ning mõrva motiiv on rohkem kui seletamatu, 
ei kahtle kohalolijaist vist keegi, et roima on toime pannud tema. 


Veidikese aja pärast, mis kulub vannutatud meestel käest kätte liikuva ümbriku uurimiseks, 
palutakse tunnistajat, kuna see on vihjanud, et tal oleks veel midagi lisada, jutustust jätkata. 

Ta kõneleb, kuidas tal tekkisid kahtlused, mis sundisidki teda minema preeriasse «märke» 
otsima. Ta räägib lasust, mille tulistas Calhoun metsatukast, tagaajamisest, mis sellele järgnes, ja 
hilisemast hobuste vahetamisest. Kpige lõpuks kirjeldab ta stseeni võsastikus, kus peata ratsanik 

kätte saadi. Viimase episoodi annab ta edasi väga üksikasjaliselt, lisades juurde omapoolseid 
kommentaare. 

Sellega valmis, teeb ta pausi ja seisab vaikselt, nagu oodates, et kohus talle veel küsimusi esitaks. 

Kuulajad ei jälgi enam pilkudega teda. Nad teavad, et küti jutt on jutustatud, või kui ka pole, ei vaja 
nad järelduste tegemiseks enam tunnistajate abi. 

Neil pole isegi püsi oodata, kuni kõhus arupidamise lõpetab, kuni ta kuuldud tunnistust vaeb. See 
kulgeb liiga pikkamööda meeste arvates, kes on pealt näinud, kuidas kohut — ja ka neid endid — 
peaaegu oleks tüssatud, ning endile etteheiteid tehes ja kättemaksu ihates nõuavad nad valjul häälel 
päevakorra muutmist. 

Kohut lausa rünnatakse hõigetega: 

«Laske iirlane vabaks — ta on süütu! Rohkem tunnistusi pole meile vaja! Asi on selge! Laske ta 
vabaks!» 

Seda nõuavad erutatud pealtvaatajad. 

Niisama tõemeeli hüütakse edasi: 

«Areteerige Cassius Calhoun ja laske tal vastust anda! Selle roima pani toime tema! Sellepärast ta 
oligi nii ägedasti teise vastu. Kui ta on süütu, saab ta seda kindlasti tõestada. Kohut mõistetakse talle 
õiglaselt, aga kõhtu alla minema ta peab. Noh, kohtunik, me ootame! Laske mister Calhoun kõhtu ette 
tuua! Süütu on juba küllalt kaua süüpingis seisnud — las tema asemele tuleb süüdlane!» 

Nõudmine, mida alguses kordab umbes pool tosinat häält, paisub varsti käraks, millega ühinevad 
kõik kohal-olijad. 

Nii tarmukalt esitatud nõuet ei söanda kohtunik tagasi lükata, ja olgugi et see on tavalisest korrast 
kõrvalekaldumine, kutsutakse Cassius Calhoun kohtu ette. 

Kohtuteenri kutsele — ta hõikab täie häälega kolm korda — ei tule vastust ja inimesed hakkavad 
Calhouni silmadega otsima. 

Õigesse suunda pöörab pilgu ainult üks — Zeb Stump. 

Nähakse, kuidas senine tunnistaja lahkub äkki kohalt, kus ta tunnistust andis, ning läheb kärmel 
sammul oma vana mära poole — see seisab ikka veel kõrvuti hobusega, kes asja vabastati õudsest 
ratsanikust. 

Kõiki üllatava nobedusega hüppab vana kütt märale selga ja ajab ta kannuste abil puu alt välja. 

Samal hetkel silmavad pealtvaatajad meest, kes liigub lagendikule jäetud hobuste vahel. 

Kuigi ta hiilib vargsi ja püüab märkamatuks jääda, läheneb ta küllalt kiiresti caballada ühele 
servale. 


«Seal ta on! See on Calhoun!» hüüab keegi, kes on ta ära tundnud. 

«Püüab minema putkata!» teatab teine. 

«Talle järele!» annab kohtunik karmi käsu. «Võtke ta kinni ja tooge tagasi!» 

Käsku korrata pole vaja. Veel enne kui kohtunik on lõpetanud, hakatakse juba ta korraldust 
täitma: hobuste poole tormab korraga kümneid mehi. 

Enne kui nad sinna jõuavad, saab Calhoun kätte oma ratsu — halli mustangi, kes seisab 
caballada servas. 


See on sama loom, kellega ta hiljuti taga ajas peata ratsanikku. Sadul on tal veel seljas ning 
suurauad suus. 

Puu all toimuvast sagimisest ja sellega seltsivatest hõigetest on Calhouni kõrv kinni püüdnud 
kutse roimari jälitamiseks. 

Ennast varjata pole enam võimalik, põgeniku hiilivast sammust saab kiire ja avalik jooks ning ta 
hüppab ratsule selga. 

Ta vaatab korraks metsiku pilguga selja taha ning juhib kappava looma preeriasse. 

Peagi tuiskavad talle jälgi mööda järele viiskümmend faobust, seljas ratsanikud, kelles 
saatesõnad on sütitanud pöörase õhina. 

«Tooge ta tagasi — elusalt või surnult!» kõlas — arvatavasti majorilt — pühalik fraas, millega 
nad teele saadeti. 

Ei ole oluline, kes selle lausus. Jälitajate ergutamiseks 'pole tarvis pitseriga varustatud ametlikku 
vangistuskäsku. Piisab teo alatusest ning sügavast lugupidamisest selle ohvri vastu. 

Mehed kihutavad edasi, nagu kappaksid nad kätte maksma omaenda sugulase, oma lihase venna 
eest, nagu ihaldaks igaüks neist, et õiglane karistus tuleks just tema käe läbi. 

Mitte kunagi varem pole ratsaväe erukapteni elu veel nii suures ohus olnud — ei Buena Vista 
verisel lahinguväljal vaenlast rünnates ega ka Oberdofferi tavermni liivatatud põrandal lamades, 
mustangeri püstol meelekohal! 

Ta ise teab seda ja kihutab seepärast otse kaelamurdva kiirusega, vahetevahel vargsi enda taha 
põgusaid ning raevuseid pilke heites. 

Ta ilme ei väljenda meeleheidet. Selleni pole ta veel jõudnud, kuigi võiks imeks panna, et ta sellist 
saatjaskonda nähes ja nende kähedat kättemaksukisa kuuldes julgeb veel lootust hellitada. 

Ent ometi ta julgeb. 

Ta teab, et istub nobejalgsel loomal ja et tema ees laiub mets. 

Tõsi küll, seljeni on veel kümme miili maad. Mida tähendab aga kümme miili? Ta katab praegu 
tunnis kaksküm-mend ja poole tunni pärast võib ta juba metsatihnikus varju leida. 

Kas see mõte hoiabki teda ülal? 

Vaevalt küll. Mis pagu võib anda padrik, kui sind jälitab kümmekond kogenud rajaleidjat Zeb 
Stumpiga eesotsas! 

Ei, asi ei ole selles. Metsas pole talle pelgupaika ja ta teab seda. 

Mis takistab teda siis meeleheitesse langemast ning andmast end kohe saatuse kätte, mis teda lõpuks 
ikkagi tabab? 

On see lihtsalt loomainstinkt, mis avaldub arutus, sõgedas põgenemiskatses? 

Ei midagi taolist. Henry Poindexteri mõrvar pole hull. Katsudes käest lipsata seadusel, mida ta 
praegu pelgab, ei usalda ta sääraseid viletsavõitu väljavaateid nagu kiire kapak üle preeria või 
varjamisvõimalus taamal metsas. 

Kaugemal asub kindlam võimalus — piir. Sellele on suunatud ta mõtted ning selle küljes 
ripuvad ta lootused. 

Tõsi küll, piire on kaks. Üks lahutab kaht riiki, mida tsiviliseerituiks nimetatakse. Ja mõlemas 
kehtib seadus roimari väljaandmise kohta. Ent sellest hoolimata võib veriste kätega mõrtsukas 
seadust petta ja sageli teebki seda, ületades osavalt piiri, muutes lihtsalt elukohta ja kodakondsust. 

Ent mitte seda ei kavatse Calhoun. Kuivõrd viletsasti ka ei valvataks Texase ja Mehhiko vahel 
kehtiva kokkuleppe täitmise järele, ei mõtle ta seda lohakust käsutada. Ta pelgab riski. Tal on 
selleks põhjust, sest ta teab oma süüteo suurust. 


Kuigi ta ratsutab Rio Grande poole, pole tal kavatsust jõge ületada. Ta on silmas pidanud teist 
piiri, seda, mille taga uitab metsik komantš, preeriate ismaeliit, kelle käsi on tõstetud iga valge 
vastu, ent kes ei langeta seda tolle kohal, kes on valanud valge inimese verd! 

Tema telgis võib mõrvar leida kodu ja ka külalislahkust, võib-olla koguni austust ning 
lugupidamist oma uues verises karjääris! 

Sellele teadmisele toetubki Calhouni pääsemislootus, mis kaitseb teda meeleheite eest, ja olgugi et 
ta hoiab suunda otse Rio Grandele, kavatseb ta metsa varjus põigata Llano Estacado poole. 

Teda ei hirmuta kohutav, ohte täis kõnd ega miski muu, mis teda ees ootab. Seda kõike ei saa 
võrrelda hädaohuga, mis teda tagantpoolt ähvardab. 

Ta võiks ehk kahetseda seda vägivaldset kodumaalt väljaajamist, sunnitud lahtiütlemist rikkusest, 
sõpradest, seltskondlikust seisukohast ning tsivilisatsioonist, kõige rohkem aga loobumist olendist, 
kellesse ta on kiindunud meeletu, patuse kirega ja keda ta ei näe võib-olla enam kunagi. 

Ent praegu pole tal aega mõelda isegitemale. Calhouni nurjatule loomusele on elu kallim kui 
armastus. Ta kujutleb, et elu on tal veel ees, aga see pole hoopiski mitte kujutlus, mis talle ütleb, et 
taga tuleb surm täiel kapakul jälgi mööda järele! 


Mõrvar kiirustab, ta pigistab välja viimase oma mehhiko mustangist, kes on kiire nagu araabia 
ratsud, kellest ta arvatavasti põlvneb. 

Loom peaks õieti väsinud olema. Hommikust alates on ta sõitnud juba rohkem kui kakskümmend 
miili, enamiku maad kapates. 

Ent ta ei ilmuta vähimaidki kurnatuse märke. Nagu kõik tema tõugu loomad, sitked nagu 
terrierid, võib ta kihutada veel viiskümmend — kui vaja, isegi sada —, ilma et nõrkeks. 

Milline õnnelik juhus oli hobuste vahetamine tolle mehhiko tüdrukuga, mõtleb ratsanik. Kui seda 
poleks olnud, seisaks ta praegu sünge tamme varjus, valju õigusemõistja ja vandekohtunike kogu 
ees, keda ässitavad ja õhutavad teda süüdi mõistma veel karmim lintšikohtunik ning tolle 
regulaatoritest kaaslased. 

Enam selline saatus teda ei ähvarda. Ta hakkab juba lootma, et kõik ohud on möödas. Ta vaatab 
tagasi lagendikule ja näeb, et jälitajad on veel kaugel. 

Ta heidab pilgu ettepoole ning silmab ererohelise preeria kohal ähmast tumedamat viirgu: see on 
mets. Ta ei kaht- 

legi, et jõuab selleni, ja siis on ta niisama hästi kui pääsenud. 

Isegi kui tal ei peaks õnnestuma end tihnikusse peita — kes suudaks talle järele jõuda? Ta usub, et 
üle preeria kihutavatest hobustest on tema oma kõige kiirem. 

Kes saab talle ligi? 

Ta tänab endamisi juhust, mis andis talle sellise ratsu. Selle teene võib ta kirjutada kuradi arvele. 
Jumalat tal selle eest tänada ei tule! 

Aga kas lubab jumal sellel verest nõretavate kätega roimaril põgeneda? Kas ei siruta ta välja oma 
kõikvõimsat kätt ning ei peata pagevat mõrtsukat? 


XCVII peatükk MÕRTSUKA JÄLITAMINE 


Kas lubab jumal sellel verest nõretavate kätega roimaril põgeneda? Kas ei siruta ta välja oma 
kõikvõimsat kätt ning ei peata pagevat mõrtsukat? 
Seda küsivad endalt need, kes jäid maha puu alla. 


Õiglusevaist annab esimesele küstmusele eitava, teisele jaatava vastuse. Ta ei lase seda sündida. 
Ta peatab mõrtsuka. 

Need on alles oletused, pealegi ebakindlad, sest Calhoun kappab üha kaugemale. Pisut 
tõenäolisemaks saavad nad siis, kui märgatakse Zeb Stumpi talle järele kihutavat, veel kindlamaks 
muutuvad nad saja ratsamehe — nende hulgas on nii sõdureid kui eraisikuid — teele asudes. 

Kahtlus kaob hoopis, kui kohalt lahkub viimane tagaajaja. Kõik usuvad, et viimasest teeleasujast 
saab esimene jälitaja, sest nad näevad, et see on Mustangi-Maurice, ratsu seljas, kelle väledus on 
kaugele kuulus. 

Asja kõlanud hüüded kuulutasid mustangerile, et kohtu-mõistmine tema üle pote mitte uuesti 
edasi lükatud, vaid on sootuks lõpetatud. 

Rahvahulga vaikivast nõusolekust ja kärarikastest heakskiiduhüüetest tunneb Maurice, et ta on 
vaba. 

Oma vabadust käsutab ta kõigepealt selleks, et tormab hobuse juurde, kelle sadulas istus hiljuti 
peata ratsanik ja keda kõik teavad kuuluvat temale. 
Hobune tunneb lähenejas ära oma isanda, traavib tema poole ning hirnub rõõmsalt. 

Pikast lahusolekust hoolimata pole praegu aega vastastikusteks õrnuseavaldusteks. Vastuseks ratsu 
tervitusele lausub mustanger üheainsa sõna ning järgmisel hetkel on mees, ratsmed peos, juba 
punakõrvil seljas. 

Ta vaatab ringi lasso järele, palub seda juuresolijatelt. 

Väikese viivituse järel visatakse talle köis ning järgmisel hetkel on mustanger läinud. 
Pealtvaatajad saadavad teda pilkudega. Enam pole kaht-lust, millega tagaajamine lõpeb. Peaaegu 
kõikide ühine soov on saanud üldiseks veendumuseks. Ollakse kindlad, et mõrvar ei pääse põgenema, 
vaid et ta võetakse kinni ning tuuakse tagasi sama kõhtu ette, kus ta alles hiljuti seisis üliagara 

tunnistajana. 

Ja mehe, kes pidi ta valetunnistuse tõttu peaaegu hukatama, on saatus valinud oma tööriistaks. 

Isegi toorestele regulaatoritele, kes oma maiste toimetuste juures hoolivad vähe jumalikust 
vahelesegamisest, ei jäta praegu mõju avaldamata see ideaalne õigusemõistmine. 

Sellele mõjule alistub viimane kui üks kohalolija, kui punane täkk Maurice Geraldiga preeriasse 
tormab. 


Pärast tema lahkumist leiab tamme varjus aset veel üks episood. Mitte tamme vari pole see, mis 
takistab pealtvaatajaid seda nägemast; kõikide silmad on lihtsalt pööratud lagendiku poole ning 
jälgivad jahti, mis kiiresti kaugeneb. 

Keegi jälgib seda kõigist teistest erineva pilguga. Üks daam pingutab silmi tõllakardinate taga ja 
ta ilme kõneleb hoopis millestki muust kui sellest, mida tunnevad tavalised pealtvaatajad. 

Mitte palja põnevuse pärast ei kerki ega vaju ta kramplikult hingeldav rind. Tema ikka veel 
kurbades silmades lööb särama rõõm, kui need jälgivad .tagaajajat, seda varjundab aga haletsus, kui 
ta pilk langeb tagaaetavale, ja ta pisut paotatud huultelt kostab palve: 

«Armas jumal, heida süüdlasele armu!» 


Hilinenud veidi sadulasse istumisega ning veel rohkem lassot hankides, lahkub Maurice Gerald 
tamme alt kõige viimasena. Jõudes välja rahva seast, kes praegu üle paraadiväljaku laiali on 
pudenenud, näeb ta teisi kaugel eespool: mitusada jardi on ta järel ka kõige tagumisest. 

Teda see ei heiduta. Ta usaldab oma ratsu väledust ja teab, et ta ei jää kauaks viimaseks. 

Ja punakõrb täidab talle pandud lootused. Justkui tundes rõõmu, et ta lõpuks vabastati elutust 
koormast, mis luupainajana ta selga rõhus, ning innustatuna isanda põlvede survest, sööstab 
suursugune loom preeriasse pikkade, hoogsate sammudega, mis näitavad, et ta keha on säilitanud 
oma tugevuse ning jäsemed elastsuse. 

Varsti jõuab ta kõige viimasele kannule, möödub ühest, siis teisest, veel mitmest, kuni on jõudnud 
kõigist kau-gele ette. 

Ta kihutab ikka edasi üle lainjate küngaste, läbi jõesängide nende vahel, edasi üle pehmete 
mätaste ja terava kivi-klibu, kuni lõpuks võistlejad kaotavad ta silmist, nagu on kaotanud juba halli 
mustangi. 

Jälitajate hulgas on ainult üks, kes teda silmist ei lase — suurekasvuline mees, kes istub välimuse 
poolest õige armetul ratsul — vanal mustangimäral. 

Looma kiirus on aga imetlusväärne, kuigi selle saavutamiseks tarvitatakse õige ebaharilikke 
kännuseid — jahinoa vahedat tera. 

Selle veidra, kuid julma sundimismeetodi käsutajaks on Zeb Stump. 

Ent vana mära ei suuda ikkagi sammu pidada mustangeri toreda täkuga. Zeb seda ei tahagi. Talle 
piisab, kui ta suudab püsida viimasel nägemiskauguses. Seni on ta sellega toime tulnud. 

Veel keegi teine jälgib punakõrvi võimsat kapakut. Ta näeb seda üle õla. See on mees, keda 
jälitatakse. 

Vaevalt olid Calhouni pääsemislootused hakanud suurenema, kui ta tagasi vaadates märkas 
punakõrbi, kelle seljas ei istunud enam viirastuslik kuju, vaid keegi hästi tuttav ja tema jaoks veel 
hirmuäratavam. Ta nägi, et see on Mustangi-Maurice, mees, kelle ta tahtis saata ja kelle ta oleks 
juba äärepealt saatnudki kõige häbistavamasse surma. 

Ta näeb meest endale järele kihutavat ja ta südametunnistus ütleb, et too tuleb kättemaksumõtetega. 

On see jumala käsi, mis on juhtinud selle vaenlase ta jälgedele? 

Selle mõtte juures hakkab ta värisema. 

Ükskõik millise teise jälitaja eest oleks võinud veel ehk põgeneda, Maurice Geraldi käest pole 
aga pääsu! 

Külmavärinad käivad põgenikul üle keha. Tal on tunne, et ta võitleb saatuse endaga ja et võitlust 
jätkata pole mõtet. 

Meelt heites istub ta sadulas ja kannustab vaevu veel hobust: ta ei usu enam, et kiirus võiks teda 
päästa. 

Praegu on ta põgenemine lihtsalt mehaaniline, mõistus ei võta sellest enam osa. 

Ta südant täidab hirm kohutava surma ees; kartust ei vähenda ka teadmine, et ta selle ära on 
teeninud. 

Kui ta näeb, et metsatihnik on ainult kiviga visata, lööb ta lootus veel kord lõkkele, ning 
sundides kurnatud hobust viimasele jõupingutusele, kihutab ta selle poole. 

Sealsamas on metsasiht. Ta suundub sellele ja kappab veel pool miili. 

Ta jõuab kohta, kus rada teeb suurte puude vahel järsu käänaku. Seal võib ta pöörduda 
padrikusse ning jälitaja silmist pääseda. 

Ta teab seda paika, teab liigagi hästi. Kord varem sai see talle saatuslikuks. Kas nüüd jälle? 

Jah, ta tunneb seda ning ratsutab edasi kõheldes. Ta kuuleb punakõrvi kabjamüdinat otse enda 
kannul ja koos sellega ratsaniku hõiget, kes käsib tal peatuda. 

Ta ei jõua enam käänaku varju, ei jõua enam pageda tihnikusse. Karjatades peatab ta hobuse. 

Ta karjatus väljendab osalt meeleheidet, osalt raevust trotsi, see meenutab haukuvatest 
Jahikoertest sissepiiratud jaaguari häälitsust. 


Hüüatusega kaasneb käeliigutus, millele otsekohe järgneb tulesähvak; õhku tõuseb valge 
suitsupilveke, kärgatab terav püstolipauk. 

Ent kuul kihutab kahju tegemata vilinal läbi õhu. Samal ajal kostab teiselt poolt vihinat, nagu 
viibutataks lingu, ja mingi pikk siug ajab end õhus sirgeks. 

Calhoun näeb seda läbi hõreneva suitsu. See sööstab otse tema poole! 

Ta ei jõua enam teist korda päästikule vajutada, ei jõua isegi lassosilmuse eest kõrvale põigata. 
Enne kui ta midagi ette võtta suudab, tunneb ta, kuidas silmus ta õlgade ümber tõmbub, kuuleb 
hirmsat käsklust: «Anna alla, mõrtsukas !», näeb punast täkku laudjaga tema poole pöörduvat 
ning järgmisel hetkel tunneb, nagu oleks ta jalahoobiga tapalavalt maha virutatud. 

Pärast seda ei tunne, kuule ega näe ta enam midagi. 

Ta on sadulast välja kistud ning kukkumine kõvale maapinnale on ta hingetuks ja oimetuks 
löönud. 

XCVIII peatükk IKKA VEEL ELUS 


Mõrtsukas lamab pikali maas toornahast lasso silmuses — näib, nagu oleks ta surnud. 

Ta vangistaja aga ei usu seda. Too arvab, et see on ainult minestus, mis võib olla ka teeseldud, ja 
et seda kindlaks teha, istub ta sadulas, hoides lassot endiselt pingul. 

Punakõrb seisab kuulekalt paigal, kindlalt kui tammetüvi, valmis esimese käskluse peale tagasi 
astuma või edasi sööstma. 

Pilt on kole, kuid kaugeltki mitte ebatavaline selles veriste tapluste piirkonnas, Tamaulipase ja 
Texase pikal piirialal. 

Sageli, liiga sageli on ülal tiirutav raisakull näinud niisugust pilti ja tundnud sellest rõõmu, sest 
see tõotab pidusööki ta roojasele nokale. 

Ka praegu tiirleb õhus kümmekond taolist lindu, sulitud kaelad ahnes ootuses õieli. Neid on ligi 
meelitanud püstolipauk. 

Kerge kannusevajutus sadulas istujalt, ja nad saaksid, mida tahavad. 

«Lurjusele oleks see paras,» pomiseb mustanger endamisi. «Suur jumal, mõelda ainult, millise 
roimaga ta hakkama sai! Tappis oma nõo ja lõikas siis tal pea otsast! Pole kahtlust, et tema seda tegi, 
aga missugusel põhjusel, seda võib öelda üksnes jumal... või ta ise, kui ta veel elus peaks olema. 

Oletada ju üht-teist võib. Tean, et ta armastab teda, ja vahest ehk oli vend talle kuidagi pinnuks 
silmas. 

Aga kuidas ja miks? Sellele on seletust vaja. Seda suudab aga anda tõesti võib-olla ainult jumal ja 
tema ise.» 

«Ei, noormees, selles te eksite,» katkestab keegi ta jutu. «On veel keegi, kes võib niisama 
täpipealse vastuse anda kui nood kaks, keda te nimetasite, ja see isik on vana Zeb Stump, täiesti teie 
teenistuses. Aga praega pole sobiv aeg seda arutama hakata ja kõht pole selleks ka kõlbulik. Peame 
viima selle mehe tamme alla tagasi, kus siis temaga ümber käiakse nii, nagu ta seda ära on teeninud. 
Küll on, kurivaim, näotu! Kuluks päris ära teist ivake maad lassotpidi lohistada ja vaadata, mis tast 
siis järele jääb. 

Aga olgu pealegi. Pole meil tarvis Henry Poindexteri eest omapead kätte maksma hakata. Kui 
silmas pidada, mida 

tema kohta juba teatakse, võib kättemaksu vist julgesti regulaatorite hooleks usaldada.» «Aga kuidas 
me ta tagasi viime? Hobune kappas tal minema.» 


«Ei sest ole kedagi, mister Gerald. Ta on ainult minestuses või teeb muidu vigurit. Nii ühel kui 
teisel juhul ajan ma ta varsti jalule. Kui ta oma päntade peal käia ei saa, sõidab ta ratsa ja siin on 
elukas, kelle selga ta istub. Mul endal on juba tülgastus peal sellest sadulas loksumisest ja ma 
mõtlen, et vanatüdrukul jälle on villand minust — või vähemasti sellest kännusest, millega ma teda 
Järjest suskasin. Otsustasin tagasi minna kondiauruga ja olen rõõmuga valmis loovutama oma istekoha 
mister, Cash Calhounile. Kui ta aga oma vigureid ei jäta ja istuma ei hakka, upitame ta loomale risti 
üle laudja nagu põdrakülje. Ehee, juba hakkab elumärki andma! Varsti peaks ta meelemärkusele tu- 
lema — ma mõtlen, et kõik ta seitse meelt hakkavad jälle tööle ja ta võib ise märale selga kõbida.» 

«Noh, aja püsti, va kronu!» jätkab Zeb Calhounil kuuekraest haarates ja teda tugevasti raputades. 

«Ajage ennast jalule, Öeldakse teile, ja tulge meiega kaasa! Teie järele tuntakse puudust. Keegi 

soovib teiega kõnelda.» 

«Kes? Kus ta on?» küsib aeglaselt teadvusele tulev vang ning vaatab ebakindlalt ringi. «Kes tahab 

minuga rääkida?» «Noh, esiteks mina, ja ...» 

«Ah, see olete teie, Zeb Stump, ja... ja...» 

«Ja see on mustanger, mister Maurice Gerald. Olete teda vist varem näinud, mis? Teiseks tahabki 

tema teie jutule saada. Peale selle on veel hea hulk inimesi, kes igatsevad teid näha seal fordi pool 

kandis. Nii et võtke aga heaga jalad alla ja hakake meiega astuma.» 

Nurjatu tõuseb püsti. Sealjuures saab talle selgeks, et ta käed on lassoga vastu keha tõmmatud. 

«Aga mu hobune?» hüüatab ta otsivalt ringi vaadates. «Kus mu hobune on?» 

«Ainult vanasarvik võib öelda, kus ta selle aja peale juba on. Arvata võib, et pärast niisukest 
kappamist läks talle see vahetuskaup vastikuks ja ta pani minema, et ivake oma kodukoplis jalgu 
puhata.» 

Calhoun põrnitseb kütti enam kui hämmastunud pilguga. Vahetus! Isegi see on talle teada! 

«No kuulge,» jätkab Zeb kannatamatult, «ei passi ometi kohtul enda järele oodata lasta. Olete 
valmis?» 

«Milleks?» 

«Esiteks ja kõigepealt koos minu ja mister Geraldiga tagasi minema. Teiseks ja järgmiseks kohtu 
ees vastust andma.» 

«Kohtu ees vastust andma? Mina?» 

«Teie, mister Cash Calhoun.» 

«Missuguses asjas?» 

«Henry Poindexteri, teie oma nõo tapmise asjas.» 

«See on vale! See on neetud laim, ja kes julgeb seda öelda...» 

«Pidage oma lõuad!» hüüab Zeb ja teeb ähvardava liigutuse. «Kulutate asjata suud. Kui ma ei eksi, 
tuleb ta teil õige pea täiest jõust jahvatama panna. Noh, seadke ennast korda ja lähme tagasi. 
Kohtunik juba ootab, vannutatud mehed ootavad jaõigusemõistmine ootabka... kuuekümne 
regulaatori näol.» 

«Ma ei tule tagasi,» teatab Calhoun kangekaelselt. «Mis õigusegaje mind kamandate? Teil pole 
vangistuskäsku.» 

«Ah või ei ole?» käratab Zeb. «Kas te seda asja tu nete?» jätkab ta püssile osutades. «Jumala 
armust on see minul vangistuskäsuks ja tema abiga viin ma selle täide. Nii et jätke parem oma 
äraneetud loba, ma seda ei kan-nata. Valige ise, mister Cash Calhoun. Kas ronite minu vana mära 
selga ja tulete rahumeeles kaasa, või kui te siin jälle tembutama hakkate, seome teid nagu kaubapaki 
tema külge, sest tagasi peate te minema, vannun seda kõigi pühade nimel!» 


Calhoun ei vasta. Ta heidab pilgu Stumpile ... Geraldile .. . vaatab meeleheitel ringi; vargsi 
libiseb ta pilk kuue rinnataskust väljaulatuvale püstolile, selle paarimehele, mis tal maha kukkus, kui 
silmus käte ümber kinni jooksis. 

Ta teeb katset kätt püstolini küünitada, liigutus on aga liiga jõuetu, selles puudub otsustavus. 

Teda takistab lasso, võib-olla aga veel rohkem Zeb, kes tähendusrikka liigutusega püssitoru tema 
poole pöörab. 

«Kähku!» hüüab kütt. «Ronige hobuse selga, mister Calhoun! See mära on teie jaoks. Sadulasse, 
öeldakse teile!» 

Nagu nukk, mille palaganipidaja traadist tõmmates liikuma paneb, teeb erukapten kõik, mida 
metsakolkakütt käsib. Ta teeb seda teadmisega, et vastuhakkamisel ähvardab teda surm, kindel surm. 

Masinlikult ronib ta märale selga ning laseb end tõrkumata minema viia. 

Zeb kõnnib jalgsi ees. 

Mära astub temast ratsmete pikkuse võrra tagapool. 

Mustanger ratsutab mõtlikult järel, mõeldes vähem sellele, keda ta oma lasso otsas hoiab, kui 
tollele, kes tema enda täna ülla eneseohverduse läbi oma südame külge neetis — kuldse ahelaga, 
mille suudab puruks rebida ainult surm. 


XCIX peatükk MÕRVAKATSE JA ENESETAPP 


Pärast teist pealesunnitud vaheaega on kõhus suure igihalja tamme all uuesti oma 
funktsioonidesse asunud. 

Juba on jõudnud õhtu ja päikese längus kiired tungivad puu lehisbaldahhiini alla. 

Keskpäevasest kuldsest päikesesärast on saanud punane lõõm, otsekui oleks taevas viha pärast 
punetama löönud. 

See on ainult juhuslik atmosfäärimuutus, mis ennustab tormi tulekut. 

Ometi peetakse väga iseäralikuks, et torm just praegu tõusma hakkab: see otsekui sümboliseeriks 
pealtvaatajate tundeid, kes ootavad, südamed sünged ning pilgud momnid. 

Tundub, nagu liituks Taeva raev Maa vihaga. 

Enam pole põrnitsevate pilkude märklauaks Maurice Gerald. Ta on valjude heakskiiduhüüete saatel 
õigeks mõistetud ning on nüüdsest peale ainult tavaline tunnistaja. 

Koht, kus ta hiljuti seisis, kuulub praegu kellelegi teisele. Süüpingis seisab Cassius Calhoun! 

See on ka ainus muudatus, mis silma hakkab. 

Kohtunik on seesama, vannutatud mehed needsamad ning pealtvaatajad endised, muutunud on 
ainult nende suhtumine süüalusesse. 

Tema süüd pole tarvis enam vaagida. 

See on kindlaks tehtud, selles pole kahtluse varjugi. Süütõendid on koos, ja kuigi täiesti juhuslikud 
— nagu enamiku mõrvade puhul —, moodustavad kõik need seigad siiski vaieldamatult ühise ja 
tervikliku ahela. 

Puudu on ainult üks lüli, kui seda lüliks võib nimetada — motiiv. 

Puudub nii mõrva kui laiba moonutamise motiiv. Surnukeha järelevaatus on kinnitanud Geraldi 

tunnistust: fordi arst on konstateerinud mõlemat ja ka seda, et Henry Poin- 

dexteri surm pidi järgnema kuulitabamusele peaaegu silmapilkselt. 
Miks pidi Cassius Calhoun tapma oma nõo? Mispärast lõikama tal pea otsast? 


Nendele küsimustele ei suuda vastata keegi peale mõrvari enese. Keegi aga ei looda, et ta vastab 
— või kui, siis ainult oma loojale. 

Ja tema ette peabki ta varsti astuma, sest mõrva ajendi puudumist ei peeta otsuse tegemisel enam 
oluliseks ning ta on süüdi mõistetud. 

Kohtuistung on jõudmas lõpule, vandekohtunikud on andnud oma otsuse: süüdi, ja kohtunik, 
pannud kõrvale panamakübara, hakkab parajasti pähe seadma musta mütsi, surma embleemi, et 
otsus välja kuulutada. 

Kehtiva kombe järgi antakse süüdimõistetule viimast korda sõna, antakse talle viimane võimalus 
meeleheitlikuks katseks kohtuotsust muuta. 

Kutset kuuldes ta võpatab: see kostab talle matusekella helinana. 


Ta vaatab ringi metsiku pilguga, mis muutub lootusetuks, kui ta näeb, et ükski teda ümbritsevaist 
nägudest ei ilmuta osavõttu. 


Nendelt ei paista isegi halastust. Kõik silmitsevad teda põlgusega. 

Vandenõulastest, noist palgatud jõhkarditest, kes teda senini toetasid, pole enam kasu ega ole ka 
mingit tähtsust nende poolehoiul. Nad on ära heidutatud seaduse ülevusest ja Calhouni kohutava süü 
silmanähtavusest. E 

Hoolimata seltskondlikust seisukohast ja rikkusest, millele see tugines, paistab ta olevat maha 
jäetud, ühegi sõbra ja poolehoidjata: Texases mõrvaril neid ei ole. 

Ta esinemisviis on täielikult muutunud. Kadunud on ta tähtsus ja kõrkus, mis sageli jultumuseni 
ning jõhkra hir-muvalitsemiseni ulatus. Ta on heidutatud ja arg. 

Pole ime, et ta pelgab. 

Ta aimab, et enam pole pääsu, et ta seisab oma kirstui kõrval, hirmuäratava igaviku äärel, millelt 
mõte kohkudes ära pöördub. 

Tema südametunnistusega inimesele ei võigi see tunduda" feisiti kui kõhutavana. 


Korraga sähvatab midagi ta sügavate varjudega ümbritsetud aukuvajunud silmades. 
Paistab, nagu tahaks ta pihtida. 

Tunnistab ta oma süü üles? Kavatseb ta kergendada oma südametunnistust koormast, mis sellel 
lasub? 


Pealtvaatajad ei tea, mis on tal mõttes, ning seisavad hingetus ootuses. 

Vaikivad isegi tsikaadid. 

Vaikuse katkestab kohtuniku vormiline küsimus: 

«Onteil midagi ütelda, misteie surmaotsuse äramuudaks? 

«Ei,» vastab ta, «ei ole. Vannutatud meeste otsus on õiglane. Tunnistan, et kaotan elu 
omaenda süü läbi ja et olen surmaotsuse ära teeninud.» 

Veel kogu selle päeva vältel, vaatamata paljudele kummalistele juhtumustele ning jahmatama 
panevatele ootamatustele, pole pealtvaatajad nii üllatatud olnud kui praegu. Nad on hämmastusest 
tummad ning annavad vaikides süüalusele võimaluse jätkata oma juttu, mille nad taipavad 
olevat pihtimuse. 

«On täiesti õige,» jätkab ta, «et mina tapsin Henry Poindexteri: lasksin ta padrikus maha.» 

Selle avalduse peale kostab rahvahulgast tahtmatu karjatus, mis väljendab pigem õudu kui 
nördimust. 

Niisama tahtmatult vallandub koos sellega ka oie; mõlemad tulevad inimeselt, keda teatakse 
olevat mõrvatu isa — ta on jälle pealtvaatajate seas. 

«Tean, et pean surema,» jätkab vang teeseldud hoolimatusega. «Olete oma otsuse teinud ja 
teie pilkude järgi võin ma öelda, et te ei kavatse seda muuta. 


Pärast niisugust ülestunnistust oleks meeletus paluda andestust ja sellepärast ma seda ei teegi. 
Olen olnud halb inimene ja teinud kahtlemata küllalt kurja, et väärida niisugust lõppu. Ent 
olgugi ma halb, pole ma ometi nii nurjatu, et mind tuleks saata teise ilma ja püsima jääks hirmus 
süüdistus, nagu oleksin ma oma nõo mõrvanud. Võtsinta elu, see on õige. Te kõik küsite, 
miks, ja mõtlete, mis võis selleks põhjust anda. Põhjust ei olnudki.» 

Rahvahulk hakkab uuesti erutatult lainetama. Nägudelt võib lugeda üllatust, uudishimu ja 
uskmatust. 

Keegi ei lausu aga sõnagi vahele ega püüa kõnelejat katkestada. 

«Teid paneb see imestama. Seletus on väga lihtne. Tapsin taeksikombel.» 

Kajavad üllatushüüded, mis summutatakse kohe, kui kõneleja jätkab. 

«Jah, eksikombel, ja jumal taevas teab, kuidas ma kahetsesin, kui avastasin, et olin seda teinud. 
Teada sain ma eksitusest alles palju hiljem.» 

Süüdimõistetu tõstab pilgu, nagu lootes, et ta on ehk suutnud äratada kaastunnet. Sellest aga pole 
näha märkigi. Teda ümbritsevad näod on endiselt tõsised ja ranged. 

«Ma ei salga,» jätkab ta, «mul pole tarvis salata, et kavatsesin kedagi tappa. Kavatsesin tõesti. Ka 
ei varja ma, kes see oli. Toosama koer, kes mu ees seisab.» 

Kõneleja suunab vihast hõõguvad silmad Geraldile, kes vastab talle rahuliku, peaaegu ükskõikse 
pilguga. 

«Jah. Tappa kavatsesin teda. Põhjust mul selleks oli. Ma ei hakka seletama, milles see seisis. 
Ei tasu enam vaeva. 

Uskusin, et tapsingi tema, kuid kuratliku juhuse tõttu oli see iiri värdjas vahetanud mu nõoga 
ürbid. 

Muud te juba teate. Läkitasin kuuli oma teada vaenlasele, eksikombel sai see aga saatuslikuks 
sõbrale. Lask tabas ja vaene Henry kukkus sadulast maha. Et asi oleks täiesti kindel, tõmbasin noa 
— neetud saraape pettis mind ikka veel — ja raiusin tal pea otsast.» 

Jälle lööb rahvahulk erutatult lainetama: võbisetakse jä lestusest, nõutakse õiglast karistust ning 
sumisetakse ärevalt, nagu oleks kohtualuse jutt juba lõppenud. 

Enam pole saladuseks ei mõrv ise ega selle põhjus ja vahialuselt ei taheta sugugi kuulda 
üksikasju saatanlikust teost, mille tagajärjel Henry Poindexteri laip jäi peata. 

«Nüüd teate te kõik, mis toimus,» hüüab ta, kui kära veidi vaibub ning juuresolijate pilgud jälle 
temale pöörduvad, «ent te ei tea veel, mis tuleb. Siin juhtub veel midagi. Te näete: ma seisan oma 
haua äärel, aga ma ei lähe sinna enne, kui olen saatnud samale teele katema! Kuradi päralt, enne 
mitte!» 

Pole tarvis mõistatada, mida Calhoun oma pühadustteo-tava jutuga mõtleb — jutuga, mis jääb tal 
viimaseks. Järgnev tegu toob sellesse kohe selgust. 

Kõnelemise ajal oli ta hoidnud kätt vasaku kuuehõlma all. Vandudes tõmbab ta selle nüüd koos 
revolvriga välja. 

Pealtvaatajad jõuavad ainult näha, kuidas püstol loojuva päikese kurtes välgatab, ja juba 
plaksatab kiiresti teineteise järel kaks lasku. 

Niisama ruttu teineteise järel langevad kaks meest kummuli maha ning lamavad seal liikumatult, 
pead peaaegu vastakuti! 

Üks on mustanger Maurice Gerald, teine vabatahtliku ratsarügemendi erukapten Cassius Calhoun. 

Rahvahulk piirab nad sisse, arvates, et mõlemad on surnud. Läbi valitseva vaikuse kostab naise 
karjatus, nii kaeblik, nagu lõhkeks tal süda. 


C peatükk RÕÕM 


Rõõm! 

Igihalja tamme all puhkeb valla rõõm, kui avastatakse, et korda on läinud ainult enesetapp, mitte 
aga mõrvakatse. Rõõm täidab ka Louise Poindexteri südame, kui ta teada saab, et ta armsam on elus. 
Kuigi teda mitmed hiljaaegu üksteise järel läbielatud kurbmängud masendasid, oli ta tunne siiski 
täiesti inimlik, ning kui arvestada, et ta oli naine — kes julgeks talle ette heita rõõmu, mida ta tundis? 

Mina igatahes mitte. Kui siiras olla, ka mitte teie. 

Kirg, mis talle seda rõõmu sisendas, ei mahuks võib-olla rangelt puritaanliku standardi alla. Siiski on 
see kooskõlas looduse üldiste ja vastupandamatute seadustega, mis ütlevad, et tuleb hüljata nii isa, 
ema, õde kui ka vend selle piiritu armastuse nimel, millele pole võrdset maa peal, välja arvatud 
vahest ehk enesearmastus. 

Ärge heitke noorele kreoolitarile ette, et ta südames selline armastus kõige tähtsamal kohal oli. 
Ärge süüdistage teda rõõmutunde pärast hetkel, kui ta oleks pidanud tundma võib-olla hoopis 
kurbust. Ega ka mitte sellepärast, et ta rõõm veelgi suurenes, kui ta hämmastunud pealtvaatajailt 
kuulis, kuidas ta armastatu peaaegu nagu ime läbi ellu oli jäänud. 

Mõrtsukas polnud mööda lasknud. Ta pidi seda teadma, enne kui ta püstolitoru oma meelekohale 
pööras ning kuuli endale ajudesse kihutas. 

Oma arvatavat ohvrit oli ta tabanud otse südame kohale ja tinatükike oleks kindlasti selle 
läbistanud, kui gage d'amour' — kingitus tollelt, kes ainsana võis selle säher- 


'Gage d'amour (L:gaaž damuur) — armupant (pr. k.). 

dusse kohta paigutada — poleks kuuli rikošetiga kõrvale juhtinud. 

Kahjutuks kuul siiski ei jäänud: ta tabas üht liiga lähedale tulnud pealtvaatajat. 

Ka polnud lask täiesti kahjutu tollele, kelle jaoks ta oli määratud. 

Uimastav löök koos viimasel ajal taluda tulnud hingeliste erutuste ning kehaliste kannatustega ei 
jätnud mõju avaldamata ning Maurice Geraldi mõistus läks uuesti segi. 

Ent nüüd polnud vähemalt ta keha enam ohus, nagu see oli olnud metsatihnikus, kus teda 
ümbritsesid hundid ning ta kohal tiirutasid raisakullid, hütis, kus talle ainult kõige napimat abi anti, 
või vanglas, kus tema eest üldse ei hoolitsetud. 

Kui ta jälle teadvusele tuli, avastas ta, et ilus nägemus ta unelmates polegi nägemus, vaid kaunis 
naine, kõige kau-nim Leona ääres — või kui soovite, kogu Texases —, nimega Louise Poindexter. 
Keegi ei keelanud tal nüüd enam noormeest põetada, isegi mitte ta isa. Aristokraatlik plantaator, 
keda oli muserdanud kurbus ning alandanud õnnetus, oli lahti saanud oma väär-uhkusest, kuigi ta 
ka ilma selle muutuseta oleks meelsasti nõustunud abieluühendusega, mis andis talle pojaks täht- 

susetu inimese asemel aadliku. Sest too, keda varemalt tunti Mustangi-Maurice'ina, osutus 
aadlikuks, sir Maurice Geraldiks. 

Tiitlil enesel oli Texases vähe väärtust, ka ei hoolinud tast omanik ise. Ent õnneliku juhuse läbi 
— mitte alati ei kuulu see iiri baronetiseisuse juurde — tõi see endaga kaasa varanduse, mis oli 
küllalt suur, et vabastada Casa del Corvo kadunud Cassius Calhouni hüpoteegist, mida nõudis nüüd 
endale ta lähim sugulane. 

Selleks polnud mitte Woodley Poindexter. Pärast Calhouni surma avastati, et erukapten oli kunagi 
olnud abielus ja et New Orleansis oli tal järeltulija, kellel oli õigus nimetada end ta seaduslikuks 
pojaks. 

See ei puudutanud millegagi Maurice Geraldit, kes, vabanenud nüüd kõigist sekeldustest, sai 
kauni kreoolitari abikaasaks. 


Pärast külaskäiku kodumaale, kus veedeti mesinädalad — ühtlasi tehti ka huvireis Euroopa 
mandrile —, pöördus sir Maurice, kes jäi truuks oma harrastustele, tagasi Texasesse ning asus 
alaliselt elama Casa del Corvosse. 

Ballagh' lossi «sinisilmaline linalakk» pidi olema väljamõeldis, Phelimi enda vaimusünnitus. Või 
oli see olnud lihtsalt noore armastuse pung, mis närbus enne, kui ta õitsele jõudis puhkeda — võib- 
olla lahusoleku tõttu, mis taolistele õrnadele kiretaimedele tihti saatuslikuks saab. 

Nii või teisiti, igatahes ei näinud Louise Poindexter — nüüd tuleb teda nimetada leedi Geraldiks 
— Iirimaal viibimise vältel midagi, mis temas armukadedust oleks äratanud. 

Üksainus kord sai ta veel tunda seda hävitavat kirge ja ka siis puudutas see teda ainult kiiresti 
mööduva varjuna. 

See juhtus ühel päeval, kui ta abikaasa tuli koju hacienda'sse, kandes kätel kaunist naisekeha. 

Too polnud veel surnud, kuigi ta rinnal paistvast haavast purskuv veri näitas, et elada pole tal 
jäänud enam kaua. 

Küsimuse peale: «Kes seda tegi?» suutis ta ainult vastata: «Diaz ... Diaz!» 

Need olid Isidora Covarrubio de los Llanose viimased sõnad. 

Kui õnnetu senjoriita hing igaviku rüppe läks, kadus koos sellega ka ta õnnelikuma rivaali vimm. 
Surnuid ei armukadetseta. Leedi Geraldi kiivus uinus, ja igaveseks. 

See asendus tugeva kaastundega õnnetu Isidora vastu, kelle lugu ta nüüd paremini mõistis. Ta 
isegi aitas oma isandal saduldada punakõrbi ratsut ning õhutas teda mõrtsukat taga ajama. 

Ta rõõmustas, nähes viimast tagasi toodavat lasso otsas, mida hoidis ta abikaasa, ega hakanud 
vahele segama, kui kiiruga kokkukutsutud regulaatoritesalk talle pikema jututa karistuse mõistis ning 
mõrtsuka sealsamas oksa tõmbas. 

See polnud julmus, vaid lihtsalt halastamatu õigusemõistmine: «silm silma ja hammas hamba 
vastu». 

Ja kui viletsa hüvitusena tundus see nendele, kes seda olid nõudnud ning selle täide viinud! 

Seal seistes ja vaadates lurjuse ning ta ohvri maistele jäänustele — tõmmunahaline jõhkard 
kõlkus ülal oksa küljes ning kaunis olend lamas puu all maas —,, olid teksaslased sügavasti 
liigutatud, sügavamini võib-olla kui kunagi varem. 

Isegi surnuna oli Isidora ilus. Niisugused näojooned nagu temal ei võlgne kogu oma kaunidust 
soojendavale 

eluvalgusele. Seda ihaldustäratavat kuju — tõeliselt taevalikke vorme — võib imetleda ka külma 
raidkuju juures. 

Meestele torkas pähe kummaline mõte, kahjutunne, inis t-ijulnud mõrvast enesest. Nad 
kahetsesid, et olid tapnud mõrtsuka nii kiiresti! 


Materiaalses maailmas peetakse aega hävitajaks, inimhinge jaoks täidab ta aga sageli haavade 
parandaja osa. 

Kuskil mujal pole viimase aastakümne jooksul toimunud suuremaid muudatusi kui Texases, eriti 
Nuecese- ja Leona-äärsetes asundustes. 

Seal, kus hiljuti tihedasti maad katsid metsapadrikud, on tekkinud istandused, ning seal, kus 
'metshobused uitasid Reedetus preerias, seisavad nüüd linnad. 


Uued on inimeste, kohtade ning esemete nimed. Sellest hoolimata leidub inimesi, kes võivad teid 
juhatada vana hacienda juurde, mida endiselt Casa del Corvoks nimetatakse. 

Kui te kord juba seal olete, saab teile osaks külalislahkus, millele te Euroopas võrdget ei leia. 

Teie võõrustajaks on üks Texase ilusamaid mehi, tema perenaiseks üks kaunimaid naisi kogu 
maal; kumbki neist pole veel jõudnud vananeda. 

Nende katuse all leiate veel vana, aristokraatliku ilme ning auväärse välimusega džentelmeni — 
lisaks on ta üpris jutukas ning elurõõmus —, kes juhib teid karjakoplite juurde, näitab teile karja 
ega väsi jutustamast sadadest ja isegi tuhandetest hobustest ning sarvloomadest, keda on näha 
uitamas istanduse rohumaadel. 

Leiate, et vana džentelmen on uhke mitmele asjaolule, kõige rohkem aga oma ilusale tütrele — 
maja perenaisele — ja poolele tosinale pisikesele vadistajale, kes ripuvad tal kuuehõlmade küljes 
ning hüüavad teda «kalliks vanaisaks». 

Temast vaheks ajaks lahkudes kohtate kaht teist hacienda juurde kuuluvat isikut. 

Üks on tallipoiss, nimega Phelim O'Neal, kellele on usaldatud hoolitsemine kõikide hobuste eest. 
Teine on mustanahaline kutsar, Pluto Poindexteriks kutsutud, kes ei taha hobuste peale vaadata 
mujalt kui ainult oma kõrgest pukist, ohje osavasti peos hoides. 

Sellest ajast peale, kui me teda viimati kohtasime, on lustlik Pluto taltsutatud tasakaalukaks ja 
kainemeelseks perekonnapeaks. 

Selle ümberkujundamisega on saanud hakkama Florinda, tema õrnem pool. 

Casa del Corvos kuulete kindlasti veel ühe mehe nime. Te kuulete seda nimetatavat peaaegu iga 
kord, kui istute lõunalauda: teile seletatakse, et metskalkun laua selles või hirvepraad teises otsas on 
tabatud püssiga, mis harva märgist mööda laseb. 

Kogu söögiaja vältel, veel enam aga veini juures, kuulete kõneldavat «kütt Zeb Stumpist». 

Teda ennast näete te harva. Ta on juba hacienda'st lahkunud, enne kui te voodist välja saate, ja 
tagasi tuleb ta alles siis, kui olete juba magama heitnud. Ent tohutu suur isakalkun suitsutushoones 
ja selle kõrval rippuv hirvekints tõendavad, et ta on vahepeal kodus käinud. 

Casa del Corvos viibides võite poole kõrvaga kuulda mingist tolle kohaga»seotud kummalisest 
loost, mis on muutunud juba peaaegu legendiks. 

Teenrid võivad teile seda jutustada, aga üksnes sosinal: nad teavad, et see on hacienda peremehe 
ning perenaise poolt tabuks kuulutatud, sest see äratab neis kurbi mälestusi. 

See on lugu peata ratsanikust. 


JÄRELSÕNA 


«Peata ratsaniku» autor Thomas Mayne Reid sündis 1818. a. Iirimaal vaeses alamvaimuliku 
perekonnas. Isa kavandas ka poja jaoks vaimulikukarjääri ja andis talle vastava hariduse, ent 
poega selline väljavaade ei võlunud ja kahekümne aastaselt jättis ta vastumeelse kooli, isamaja 
ja Briti koloniaalvõimu all ägava kodumaa ning rändas paljude suguvendade eeskujul välja Uude 
Maailma, kus lootis leida õnne ja rikkust. 

Oli Põhja-Ameerika Ühendriikide tormilise majandusliku arengu ajajärk. Uute turgude otsingul 
tungis kapital kaupmeeste, mitmesuguste ettevõtjate ja kolonisaatorite vahendusel üha kaugematesse 
kolgastesse, murdes järk-järgult maa põliselanike — indiaanlaste — vastupanu ja võideldes 
mõjusfääride pärasi lõunapoolsete alade peremeeste, Hispaania ja Prantsusmaaga. Anastati 
Lousiana ja Florida ning USA piir nihkus otse Mehhikoni. 

Mayne Reid astus Ühendriikide pinnale Louisiana osariigi jõukas sadamalinnas New Orleansis, 
mille intensiivne kaubanduselu meelitas kokku hulgakaupa igast rahvusest õnnekütte. Nooruk 
taipas peagi. et lootus kiirele rikastumisele tuleb maha matta. Et elada, selleks oli vaja töötada, ja 


tulevasel kirjanikul tuli läbi teha ränk kool lakkamatus visas võitluses olemasolu eest. Ta katsus 
õnne kaupmehena, töötas istanduses, oli näitleja, kooliõpetaja ... Ta rändas ka mööda suuri jõgesid 
kuni Kaljumäestikuni ning matkas lõunaosariikide ja Mehhiko tagamail. Neil teekondadel avanes 
talle tohutu, värviküllane ja mitmepalgeline tundmatu maailm, ta tutvus valgete piiriasumkega ja 
indiaanlastega, kes võitlesid mehiselt nii ameerika kolonisaatorite pealetungi kui ka Mehhiko 
võimude vägivalla vastu. See kirev elu andis Mayne Reidile rikkalikku materjali, mida ta 
hiljem oma teostes ära kasutas. 

Asunud 1843. a. Philadelphiasse, haaras Reid esmakordselt sule ja hakkas ajakirjanikuks. 
Tutvumine kirjanduslike ringkondadega viis ta kokku luuletaja ning fantastiliste ja seiklusjuttude 
autori Edgar Allan Poe'ga, kellega teda hiljem sidus sügav sõprus, mis arvatavasti ei jätnud mõju 
avaldamata Reidi kujunemisele kirjanikuks. 

1846. a. kutsuti Reid New Yorgi ühe suurema ajalehe ji-urde, kuid tema tegevuse seal katkestas 
samal aastal puhkenud sõda USA ja Mehhiko vahel. Ilusaks sildiks oma anastuslikele plaanidele 
kõneles USA valitsus «rahu viimisest mehhiko rahvale», «vabaduse ja õigluse kaitsmisest», ja neid 
sõnu uskudes läks Reid nagu paljud ausad ameeriklased sõtta kõige õilsamate kavatsustega. Ta 
astus vabataht- 

like väeossa ja talle anti vapruse eest koguni kapteni aukraad. Ühe linna vallutamisel sai kapten 
Mayne Reid raskesti haavata ja pöördus sõprade abiga 1848. a. Ameerikasse tagasi. 

Saanud kuulda revolutsioonilistest sündmustest Euroopas, otsustas Reid pakkuda oma teeneid 
ungari vabadusvõitlejatele. Ta kogus salga vabatahtlikke ja purjetas nendega üle mere. 1849. a. 
astusid nad Pariisis laevalt maale, kuid paraku selgus, et nad olid hiljaks jäänud: revolutsioon 
Ungaris oli lüüa saanud ja maha surutud. 

Nüüd asus Reid Inglismaale ja alustas seal kirjanduslikku tegevust. 1850. a. ilmus trükist tema 
esimene romaan «Ründekütid» («The Rifle Rangers»), mille aluseks olid mälestused Mehhiko 
sõjakäigust, ja aasta hiljem «Skalbikütid» («Scalp-hunters»). Raamatutele sai osaks laia 
lugejaskonna tunnustus ja edust tiivustatuna jätkas Reid kirjutamist samas laadis. A. 1852 järgnes 
omapärane, looduslähedust jutlustava prantsuse filosoofi Rousseau ideaalidest kantud 
robinsonaad 
«Kodu kõnnumaal» («A Desert Home»). Üldiselt kirjutas Reid oma parimad teosed esimese 
kümne-viieteistkümne loominguaasta vältel, mil tal jätkus veel küllaldaselt värsket materjali. Tema 
50-ndate ja 60-ndate aastate töödest võiks nimetada veel järgmisi: «Segavereline» («The 
Ouadroon», 1856), mis annab usutava ja köitva pildi lõunariikide elust, «Ogeole» (1858), milles 
kujutatakse indiaani rahva võitlust ameerika kolonisaatorite vastu, «Valge pealik» («The White 
Chief», 1859) ja Reidi parim seiklusromaan «Peata ratsanik» («The Headless Horseman», 1866). 

Inglismaal elades oli Reidil mõningaid ebaõnnestumisi. Tema asutatud humanistliku suunaga 
ajalehekese surusid suured konkurendid peagi välja. Katse asutada omalaadset põllutöökolooniat 
kukkus läbi saamatuse pärast praktilises tegevuses. 1867. a. sõitis ta veel korraks üle Atlandi, kus 
nägi nüüd juba selge pilguga kapitalismi süvenenud vastuolusid. Ta asutas seal ajalehe «Onward 
Magaziue», see aga ei leidnud ostjaid ja läks sulgemisele. 1869. a. murdis haigus Reidi maha, ja 
pärast tervenemist pöördus ta lõplikult tagasi Inglismaale. Viimased kolmteist eluaastat elas ta 
võrdlemisi rahulikku ja majanduslikult kindlustatud elu ning töötas oma uute romaanide kallal, 
millised kunstiliselt mõjujõult siiski ei küündinud ta varasemate loominguaastate paremate 
saavutuste tasemeni. Reidi viimaseid eluaastaid tumestas raske haigus ja ta suri Londonis aastal 
1883. 

Inglise XIX sajandi seikluskirjanduses on Reid kahtlemata eredamaid ja positiivsemaid kujusid. 
Ehkki ta hilisemas loomingus ennast kordama kipub, näitab ta end oma teoste paremikus andeka 
jutustajana, kellel on öelda palju huvitavat kaügete maade ja rahvaste elust, kes oskab seda 


huvitavat põimida põnevasse sündmustikku ja kelle suhtumistes võib alati ära tunda suurt 
humanisti. Reid ei libise tühiste seikluste pinnal nagu paljud hilisemad lääne-euroopa seik- 
luskirjanikud, vaid avab oma teoste kangelaste ja nendevaheliste suhete kaudu ka sügavamaid 
sotsiaalseid probleeme, olgugi et need vastavalt žanri nõuetele ei ole just esiplaanil. 

Romaan «Peata ratsanik» on üks paremaid näiteid Reidi meisterlikust jutustamisoskusest. 
Lugejat haarab juba esimestest lehekülgedest põnev ning keerukas süžee, köidavad meeldejäävad 
karakterid, romantilised vahekorrad, dramaatilised situatsioonid, võlub tegelaste elav ja ilmekas 
keel. 

Süüks võiks Reidile panna vahest ehk seda, et ta romantikuna kaldub positiivseid kangelasi 
idealiseerima ja kaotab nende puhul paha- 

554 


tihti mõõdutunde. Ka juhtub, et ta niigi põnevate seikluste põnevust peaaegu maitsetuse piirini üles 
kruvib. Sisuliste puudustena ei saa mainimata jätta kohati ilmsiks tulevat religioosset fatalismi ja 
idealiseerivat suhtumist ameerika demokraatiasse. Lugeja lisab autori deebetisse kindlasti ka 
trafaretse lõpplahenduse — vaese mustangeri osutumise aadlikuks. Ent raamatus on siiski küllalt 
niisugust, mis nimetatud puudujäägid tõhusalt korvab. 

«Peata ratsaniku» hindamisel tänapäeva lugeja seisukohalt tuleb alla kriipsutada teose tunnetuslikku 
väärtust. Reid tutvustab meile kauget maad ning selle looduslikke iseärasusi ja joonistab kõne all 
olevast, nüüd juba ajalukku jäänud perioodist tüüpiliste tegelaskujude ja vahekordade kaudu 
tõepärase pildi. Ameerika ekspansiooni endistele Mehhiko aladele esindavad uusasunik-plantaator 
Poindexter, maal korra alalhoidmiseks loodud sojaväefort ja selle juurde tekkinud linnake väikeste 
äriliste ettevõtetega. Sisserännanute sõnadest ilmneb nende üleolev suhtumine mehhiklastesse, eriti 
aga indiaanlastesse, kel-lele vaadatakse lihtsalt kui «metslastele» ja keda fordi ohvitserid loevad 
auasjaks mõõga otsa ajada. Vana Poindexteri suhtumises tütresse, õepoega ja Maurice Geraldisse 
avaldub kapitalistliku ühiskonna varakale klassile tüüpiline raha võimutsemine õilsate tunnete ja 
perekondlike vahekordade üle. Cassius Calhouni kujus aga paljastab autor julma ning 
omakasupüüdlikku kiskjaloomust, milline on tolle ühiskonna tingimuste paratamatuks produktiks. 

Ja lõpuks — elutõde koorub Reidil välja ka idealismi kätte alt: ehkki autor ameerika demokraatiale 
siin-seal ülistuslaule laulab, kaob nende mõju iseenesest, kui ta asub kirjeldama tõsielu. Lintšikohus 
ja äraostetavad kohtumõistjad — niisugused on selle kiidetud demokraatia «õied». 

